
Prefaţă 


Lucrarea oferită acum judecății publicului este rodul unor 
strânse legături cu unii iniţiaţi şi mistici ai Orientului, precum şi 
un rezultat al studiului ştiinţei lor. Ea se adresează celor care sunt 
dispuşi să accepte adevărul, indiferent unde s-ar găsi acesta, şi 
să-l apere chiar sfidând prejudecățile înrădăcinate ale celorlalţi. 
Intenţia lucrării este de a-l ajuta pe studentul în ştiinţele oculte 
să repereze principiile vitale pe care se fundamentează sistemele 
filozofice ale anticilor. 

Cartea este scrisă cu toată sinceritatea. Scopul ei este de a face 
dreptate şi de a exprima adevărul fără părtinire sau prejudecată. 
Însă nu manifestăm indulgență pentru eroarea ţinută la mare preț și 
nici reverență faţă de autoritatea însușită în mod fraudulos. Cerem 
ca trecutului și operelor sale să le fie acordate consideraţia care 
le-a fost prea mult timp refuzată. Cerem restituirea veșmintelor 
luate cu împrumut și reabilitarea unor reputații calomniate, 
dar altfel glorioase. Critica cultelor, a credințelor religioase şi a 
ipotezelor științifice din această carte a fost realizată doar în acest 
spirit. Oameni și grupări, secte şi școli de gândire reprezintă doar 
manifestări efemere ale zilei. Doar ADEVĂRUL, situat pe stânca 
sa de diamant, este etern și suprem. 

Nu credem în niciun fel de Magie care depășește orizontul 
și capacitatea minţii umane și nici într-un „miracol”, fie el divin 
sau diabolic, dacă acesta ar implica transgresarea legilor naturii 
instituite din veşnicie. Cu toate acestea, acceptăm afirmația 
autorului lui Festus?, cum că inima umană nu s-a exprimat încă în 


? Philip James Bailey (n.t.) 

întregime și că niciodată nu am atins, și cu atât mai puţin înțeles, 
întreaga întindere a puterilor sale. Este exagerat să credem că omul 
ar trebui să-și dezvolte sensibilități noi şi o relație mai apropiată 
cu natura? Logica evoluţiei, dusă până la capăt, ar trebui să ne 
înveţe că nu. Având în vedere că undeva, pe linia ascendentă de 
la legumă sau ascidie către cel mai nobil om, evoluţia a produs un 
suflet înzestrat cu calităţi intelectuale, nu este deplasat să deducem 
și să credem că în om se pot dezvolta facultăți perceptive care să-i 
permită să descrie fapte și adevăruri aflate dincolo de orizontul 
nostru obișnuit. Și totuși, noi acceptăm fără ezitare aserțiunea lui 
Biffé cum că: „Esenţialul este mereu același. Fie că îndepărtăm 
marmura care ascunde înăuntrul său statuia, fie că punem piatră 
peste piatră până ce construim un templu, NOUL nostru rezultat 
este doar o idee veche. Ultima eternitate își va găsi în prima sufletul 
pereche destinat ei.” Când, cu mulţi ani în urmă, am călătorit 
pentru prima dată în Orient, explorând profunzimile sanctuarelor 
sale părăsite, două întrebări ne reveneau obsesiv în conştiinţă, 
întristându-ne: Unde, cine, ce este Dumnezeu? Cine a văzut vreodată 
Spiritul Nemuritor al omului, ca să fie sigur de nemurirea sa? 

Chiar pe vremea când ne găseam în culmea frământărilor 
legate de răspunsul la aceste două întrebări dificile, am intrat 
în legătură cu anumiţi oameni înzestrați cu puteri atât de 
misterioase şi cu o cunoaştere atât de profundă, încât, pe drept 
cuvânt, îşi merită numele de Înţelepţi ai Orientului. Am fost foarte 
receptivi la învăţăturile lor. Ei ne-au arătat că, prin combinarea 
ştiinţei cu religia, existenţa lui Dumnezeu şi nemurirea Spiritului 
omului pot fi demonstrate asemenea unei probleme euclidiene. 
Pentru prima dată am primit asigurarea că filozofia orientală nu 
protesează altă credinţă în afară de încrederea absolută şi neclintită 
în omnipotenţa Sinelui Nemuritor al omului. Am fost învăţaţi 
că această omnipotenţă provine din înrudirea dintre Spiritul 
omului şi Spiritul Universal — Dumnezeu! Acesta din urmă, spun 
ei, nu poate fi demonstrat decât de cel dintâi. Spiritul omului 

demonstrează Spiritul lui Dumnezeu, aşa cum o picătură de apă 
demonstrează izvorul din care trebuie să fi provenit. Spuneți-i 
cuiva care nu a văzut niciodată apă că există un ocean şi fie vă va 
crede, fie va respinge cu totul o asemenea idee. Însă lăsaţi să cadă 
o picătură de apă pe mâna sa, şi el va fi în posesia unei cunoaşteri 
vii, pornind de la care, prin analogie, va putea apoi să descopere tot 
restul. După aceea, va putea să înţeleagă gradat că există un ocean 
insondabil şi fără margini. Nu va mai fi necesară o credinţă oarbă, 
pentru că aceasta va fi înlocuită de CUNOAŞTERE. Când vedem 
o ființă muritoare manifestând capacităţi uluitoare, controlând 
forțele naturii şi deschizându-se lăuntric pentru a vedea lumea 
Spiritului, mintea reflexivă este copleşită de convingerea că, 
dacă Eu-l spiritual al unui singur om poate să facă atât de mult, 
SPIRITUL-TATĂ trebuie să poată infinit mai mult, la fel cum 
întregul ocean depăşeşte incomensurabil o singură picătură de 
apă, în volum şi putere. Ex nihilo nihil fit (Din nimic nimic nu se 
naşte): demonstrează existenţa sufletului omului prin intermediul 
puterilor sale uluitoare şi ai demonstrat că Dumnezeu există! În 
cercetările noastre, misterele s-au revelat a nu fi mistere. Nume 
şi locuri, a căror semnificaţie pentru mintea occidentală provine 
doar din poveştile Orientului, s-au dovedit a fi realităţi. Într-o 
stare de reverență, am pătruns cu spiritul în templul lui Isis; am 
ridicat la Sais vălul „aceleia care este, a fost şi va fi”, am privit 
prin crăpătura cortinei Sfintei Sfintelor din Ierusalim şi chiar 
am interogat misterioasa Bath-Kol în criptele care existau odată 
sub edificiul sacru. Filia Vocis — fiica vocii divine — ne-a răspuns 
din înaltul tronului compasiunii ei, din spatele vălului, făcând 
ca ştiinţa, teologia, toate ipotezele şi concepţiile umane născute 
dintr-o cunoaştere imperfectă a tot ce există să-şi piardă pentru 
totdeauna autoritatea în ochii noştri. Dumnezeul unic cel viu a 


' Lightfoot ne asigură că această „voce“, care a fost folosită în vremurile trecu- 
te pe post de mărturie venind din ceruri, „era într-adevăr produsă cu ajutorul 
artelor magice” (vol. II, p. 128). Acest din urmă termen este folosit într-un sens 

vorbit prin oracolul Său, omul, şi noi ne-am considerat satisfăcuţi. 
O astfel de cunoaştere este inestimabilă şi ea le este ascunsă doar 
celor care o dispreţuiesc, o ridiculizează sau îi neagă existenţa. 

De la aceştia ne aşteptăm la criticism, la cenzură şi poate la 
ostilitate, deşi obstacolele pe care le vom întâlni în calea noastră 
nu provin nici de la validitatea dovezilor, nici de la faptele 
autentice ale istoriei, nici de la o lipsă de bun-simţ a publicului 
căruia ne adresăm. Tendinţele gândirii moderne merg vizibil în 
direcţia liberalismului, atât în religie, cât şi în ştiinţă. Fiecare zi îi 
aduce pe reacţionari mai aproape de punctul în care vor trebui să 
abandoneze autoritatea despotică de care s-au bucurat şi pe care 
au exercitat-o atât de mult timp asupra conştiinţei publice. Trăim 
într-o epocă în care Papa îşi permite să arunce anateme împotriva 
tuturor celor care susţin libertatea presei şi a cuvântului, a celor 
care pretind că în cazul unui conflict între legile civile şi cele 
ecleziastice legea civilă trebuie să aibă câştig de cauză, precum 
şi împotriva celor care afirmă că orice metodă de învăţământ laic 
este viabilă. Având în vedere toate acestea — şi în condiţiile în 
care Tyndall, portavocea ştiinţei secolului al XIX-lea, declară că 
„poziţia inexpugnabilă a ştiinţei poate fi definită în aceste câteva 
cuvinte: revendicăm şi vom smulge de la teologie întregul domeniu al 
teoriei cosmologice” — rezultatul nu este dificil de prevăzut. 

Multe secole de silnicie nu au reuşit să facă astfel încât 
vitalitatea oamenilor să se solidifice în jurul nucleului unei credințe 
oarbe, iar în secolul al XIX-lea îl putem vedea pe uriaşul lui Swift 
rupând legăturile liliputane şi ridicându-se în picioare. Chiar 
Biserica Protestantă din Anglia şi America, în prezent ocupată 
cu revizuirea „Oracolelor” sale, va trebui să dovedească originea 


disprețuitor, mai ales pentru că a fost — și încă mai este — prost înțeles. Obiectul 
acestei lucrări este de a corecta opinia eronată legată de „arta magică” (notele 
care nu sunt urmate de mențiunea „n.t.” îi aparțin autorului — n.t.). 

* Enciclica de la 1864 

* Fragments of Science 

şi meritele acestora. Timpul în care oamenii erau dominați prin 
dogme a trecut. 

Lucrarea noastră este aşadar o pledoarie pentru recunoaşterea 
filozofiei hermetice, a Religiei Înţelepciunii, pe vremuri universală, 
ca reprezentând singura cheie validă pentru dezlegarea misterelor 
ştiinţei şi ale teologiei. Putem spune dinainte, pentru a arăta că 
suntem conştienţi de gravitatea întreprinderii noastre, că nu va fi 
surprinzător pentru noi dacă următoarele categorii de persoane 
se vor alia împotriva noastră: 
|. creştinii, care vor vedea că punem sub semnul întrebării 

dovezile autenticităţii credinţei lor; 


2. oamenii de ştiinţă, care vor vedea că pretenţiile lor de 
infailibilitate sunt puse în aceeaşi oală cu cele ale Bisericii 
Romano-Catolice şi că, în anumite privințe, înțelepții şi 
filozofii din Antichitate sunt clasaţi mai sus ca ei; 

3. pseudo-savanţii ne vor combate, fireşte, cu furie; 


4. oamenii liberali ai Bisericii şi liber-cugetătorii, care vor vedea 
că noi nu acceptăm ceea ce fac ei, dar pretindem recunoaşterea 
întregului adevăr; 

oamenii de litere şi diferitele autorități, care îşi ascund 

adevăratele lor convingeri de dragul unor prejudecăţi 

populare; 

6. mercenarii şi paraziţii presei, care îşi prostituează puterea 
mai mult decât regală şi dezonorează o profesie nobilă, îşi vor 
bate cu uşurinţă joc de aspecte cu mult prea minunate ca să le 
poată înțelege; căci pentru ei, preţul pe care îl primesc pe un 
paragraf valorează mai mult decât sinceritatea. 

Din partea multora va veni un criticism onest, din partea 
altora, unul ipocrit. Dar avem încredere în viitor. Lupta existentă 
în prezent între partidul conştiinţei publice şi cel al reacţiunii 
a produs deja un ton mai sănătos al gândirii; această luptă nu 
poate să nu ducă până la urmă la respingerea erorii şi la triumful 
Adevărului. Or, repetăm, noi luptăm pentru un viitor mai bun. 


JI 

Şi totuşi, când ne gândim la amara opoziţie pe care o vom 
avea de înfruntat, cine ar fi mai îndreptăţit decât noi, intrând în 
arenă, să îşi inscripţioneze pe scut salutul gladiatorului roman 
către Cezar: MORITURUS TE SALUTAT! 


New York, septembrie, 1877 


În faţa Vălului 


„Ioana: Să fluture stindardele noastre pe ziduri!” 
(Shakespeare, Regele Henric al VI-lea) 


„Viaţa mea a fost închinată studiului omului, destinului şi fericirii sale.” 
(J. R. Buchanan, medic, Outlines of Lectures on Anthropology) 


Ni se spune că au trecut nouăsprezece secole de când noaptea 
ateismului și a păgânismului a fost pentru prima dată risipită de 
lumina divină a creştinismului; și două secole şi jumătate de când 
telinarul luminos al Științei Moderne a început să strălucească 
asupra întunericului și ignoranței timpurilor. Ni se cere să credem 
că în aceste epoci s-a realizat adevăratul progres moral și intelectual 
al rasei umane. Se consideră că filozofii antici se descurcau destul 
de bine pe vremea lor, dar erau analfabeți în comparaţie cu oamenii 
de ştiinţă moderni. 


PRESUPUNERILE DOGMATICE ALE TEOLOGIEI ŞI 
ALE ŞTIINŢEI MODERNE 


Poate că etica păgânismului satisfăcea aspiraţiile oamenilor 
necultivaţi ai Antichității, dar adevăratul drum către perfecțiunea 
morală şi calea către salvare nu au fost cu adevărat dezvăluite 
inaintea apariţiei luminoasei „stele din Betleem”. În vechime, 
brutalitatea reprezenta regula, iar virtutea şi spiritualitatea, excepţia. 
Acum, şi cel mai obtuz om poate să citească Voia lui Dumnezeu în 
cuvintele Lui revelate; oamenii sunt încurajați să fie buni şi devin 
constant din ce în ce mai buni. 

Aceasta este presupunerea; care sunt însă faptele? Pe de o 
parte, avem un cler nespiritual, dogmatic, prea adesea corupt; o 
mulțime de secte şi trei mari religii beligerante; discordie în loc 
de bună înţelegere, dogme fără dovezi, predicatori iubitori de 
senzualitate şi enoriaşi interesaţi de avere şi plăceri; ipocrizie şi 
bigotism produse de exigenţele tiranice ale respectabilităţii; toate 
acestea sunt regula, iar sinceritatea şi adevărata pietate, cazuri 
excepţionale. Pe de altă parte, ipotezele ştiinţifice sunt clădite pe 
nisip; nu există nicio problemă care să întrunească un acord deplin; 
conflicte pline de ranchiună şi gelozie; o alunecare generală înspre 
materialism. O luptă pe viaţă şi pe moarte între ştiinţă şi teologie 
pentru infailibilitate — „războiul timpurilor”. 

La Roma, auto-intitulatul sediu al creştinismului, presupusul 
succesor al lui Petru subminează ordinea socială cu invizibila 
dar omniprezenta sa reţea de agenţi bigoţi, pe care îi incită 
să revoluţioneze Europa în beneficiul supremaţiei sale, atât 
vremelnice, cât şi spirituale. ÎI vedem pe cel care se numeşte pe 
sine „vicarul lui Hristos” fraternizând cu musulmanii anti-creştini 
împotriva altei naţiuni creştine, invocând public binecuvântarea 
lui Dumnezeu pentru aceia care s-au opus secole la rând, cu foc şi 
sabie, caracterului dumnezeiesc al lui Hristos! La Berlin — unul din 
importantele centre ştiinţifice —, profesori ai ştiinţelor moderne 
exacte se distanțează de iluminismul perioadei ce i-a urmat lui 
Galilei, stingând lumina aprinsă de marele florentin; pe scurt, 
aceştia caută să demonstreze că sistemul heliocentric şi chiar 
rotația Pământului nu sunt decât visele unor cercetători induşi 
în eroare, că Newton este doar un vizionar şi că toţi astronomii 
trecuţi şi prezenţi nu sunt decât specialişti în calcule, care se ocupă 
de chestiuni neverificabile.* 

Între aceşti doi titani aflaţi în conflict — Ştiinţa şi Teologia 
- se află un public uimit, ce își pierde cu rapiditate credinţa în 


* Vezi ultimul capitol al volumului 2. 

nemurirea personală a omului precum și în orice fel de divinitate, 
coborând vertiginos către nivelul existenței animale. Așa arată 
tabloul prezentului, iluminat de strălucitorul soare al amiezii 
acestei epoci științifice creștine! 

Ar fi dreaptă oare condamnarea la o lapidare critică a unui 
autor umil şi modest pentru că respinge în întregime autoritatea 
ambilor combatanți? Şi oare nu ar trebui să considerăm drept 
aforism al acestui secol declaraţia lui Horace Greeley: „Nu accept 


fără rezerve opinia nimănui, fie el mort sau viu”7? Orice-ar fi, 


aceasta va fi şi deviza noastră, şi vrem ca acest principiu să fie 
ghidul nostru constant de-a lungul întregii acestei lucrări. 

Între numeroasele producţii fenomenale ale secolului nostru, 
ciudata credinţă a aşa-zişilor spiritişti a apărut din mijlocul ruinelor 
religiilor considerate revelate şi ale filozofiilor materialiste; totuşi, 
această credinţă este singura care oferă un posibil ultim refugiu 
de compromis care să le împace pe cele două între ele. Nu este 
surprinzător că această fantomă neaşteptată a timpurilor pre- 
creştine nu a fost deloc bine primită în secolul nostru pozitiv şi serios. 
Vremurile s-au schimbat considerabil; nu cu mult timp în urmă, 
un bine-cunoscut predicator din Brooklyn spunea de la înălţimea 
amvonului său că, dacă lisus ar fi revenit şi S-ar fi comportat pe 
străzile New York-ului aşa cum a făcut-o la Ierusalim, ar fi ajuns 
foarte repede la închisoare?. Atunci, la ce primire s-ar fi putut 
aştepta spiritismul”? La prima vedere, ciudatul străin nu pare nici 


” Recollections of a Busy Life, p. 147 
* Henry Ward Beecher 


” În engleză, Spiritualism. Deși există anumite diferenţe între Spiritualism, dez- 
voltat în principal în ţările anglofone, și Spiritism, care se dezvoltă în Franţa 
pe baza lucrărilor lui Allan Kardec, diferenţe ce ţin în principal de faptul că 
Spiritismul acceptă și include doctrina reîncarnării, în timp ce Spiritualismul 
nu, cele două credinţe sunt aproape identice, referindu-se la posibilitatea ca 
spiritele morţilor să comunice cu cei vii prin intermediul unor ființe speci- 
al înzestrate, numite „mediumi”. Am optat pentru traducerea spiritism și nu 
pentru cea de spiritualism din cauză că este cea uzitată în principal în limba 


16 Isis dezvăluită 


atrăgător, nici promiţător. Inform şi prost-crescut, asemenea unui 
copil îngrijit de şapte doici, el a ieșit din adolescenţă şchiop şi mutilat. 
Are o mulţime de inamici, iar prieteni şi protectori, doar o mână. 
Şi ce dacă? A fost vreodată adevărul acceptat a priori? Din cauza 
susținătorilor fervenţi ai spiritismului, care, în fanatismul lor, i-au 
exagerat calităţile, rămânând orbi la imperfecţiunile sale, nu trebuie 
să ne găsim motive pentru a ne îndoi de realitatea sa. Un model 
care nu există este imposibil de contrafăcut. Fanatismul spiritiştilor 
este el însuşi dovada autenticităţii fenomenelor semnalate de ei şi 
a faptului că ele sunt posibile. Ne furnizează fapte de studiat şi nu 
afirmaţii care trebuie acceptate fără dovezi. Este greu de crezut ca 
milioane de bărbaţi şi femei inteligenţi să fie supuşi unei halucinaţii 
colective. Şi astfel, în timp ce clerul îşi urmează propria interpretare 
a Bibliei, iar ştiinţa, propriul Codex al forţelor naturii, adevărata 
ştiinţă şi adevărata religie păstrează tăcerea, aşteptând cu gravitate 
progresele viitoare. 


FILOZOFIA PLATONICĂ ESTE SINGURA CARE 
FURNIZEAZĂ UN TEREN NEUTRU 


Întreaga chestiune a fenomenelor spiritiste se bazează pe 
înţelegerea exactă a filozofiilor antice. În perplexitatea noastră, 
unde să ne întoarcem privirea dacă nu spre înțelepţii din vechime, 
de vreme ce, sub pretextul superstiţiei, cei moderni refuză să ne 
ofere explicaţii? Să-i întrebăm aşadar pe aceştia ce ştiu despre 
ştiinţa şi religia autentică: nu în privinţa detaliilor, ci din perspec- 
tiva unei înțelegeri mai ample a acestor adevăruri gemene — atât 
de puternice în unitatea lor, atât de slabe când sunt separate. În 
plus, ar putea fi în avantajul nostru să comparăm această lăudată 
ştiinţă modernă cu „ignoranţa” antică, şi această teologie modernă 
îmbunătăţită cu „Doctrinele Secrete” ale religiei antice universale. 


română. Acolo unde apare spiritualism ne referim la concepţia opusă materi- 
alismului (n.t.). 

Poate vom descoperi astfel un teren neutru, de unde le vom putea 
accesa şi profita de pe urma ambelor. 

Doar filozofia platonică, cel mai bun rezumat al sistemelor 
abstracte ale Indiei antice, poate să ne furnizeze acest teren 
neutru. Chiar dacă au trecut mai mult de douăzeci şi două de 
secole şi un sfert de la moartea lui Platon, marile minţi ale lumii 
sunt în continuare preocupate de scrierile lui. El a fost, în cel mai 
deplin sens al cuvântului, interpretul lumii. Cel mai mare filozof 
al erei precreştine a redat cu pietate, în operele sale, spiritualismul 
filozofilor vedici, care au trăit cu mii de ani înaintea lui, precum 
şi expresia sa metafizică. Vyasa, Djeminy, Kapila, Vrihaspati, 
Sumati şi mulţi alţii şi-au transmis de-a lungul secolelor amprenta 
de neşters asupra lui Platon şi a şcolii sale. Astfel, avem dovada 
că aceeaşi înţelepciune i-a fost revelată şi lui Platon, şi filozofilor 
hinduşi antici. Rezistând astfel la scurgerea timpului, cum ar 
putea fi această înțelepciune altfel decât divină şi eternă? 

Platon susţinea că dreptatea subzistă în sufletul celui ce o 
deţine şi că ea este pentru acesta cel mai mare bine. „Oamenii, 
proporţional cu inteligența lor, au admis pretenţiile sale 
transcendente.” Totuşi, comentatorii săi, aproape în unanimitate, 
ezită să abordeze pasajele care arată că metafizica sa este 
fundamentată pe o bază solidă şi nu pe concepţii idealiste. 

Însă Platon nu putea accepta o filozofie lipsită de aspirație 
spirituală; pentru el, cele două se confundau. Pentru anticul înțelept 
grec exista un singur scop: CUNOAŞTEREA VERITABILĂ. Platon 
îi considera filozofi autentici sau căutători ai adevărului doar pe 
aceia care deţineau cunoaşterea a ceea ce există cu adevărat, în 
opoziţie cu cei care se mulțumeau cu simpla aparenţă; cunoaşterea 
a ceea ce există în eternitate în opoziţie cu ceea ce este trecător, a ceea 
ce există permanent, faţă de ceea ce, pe rând, creşte şi se diminuează, 
se dezvoltă şi este distrus. „Dincolo de toate existenţele finite şi 
cauzele secundare, dincolo de toate legile, de toate ideile şi de 
toate principiile, există o INTELIGENŢĂ sau un SPIRIT [nous], 
Primul Principiu al oricărui principiu, Ideea Supremă pe care se 
bazează toate celelalte idei, Monarhul şi Legislatorul Universului, 

substanța ultimă din care orice lucru îşi extrage esenţa, Cauza 
primordială şi eficientă a întregii ordini, armonii, frumuseți, 
excelenţe şi bunătăţi care impregnează Universul — ce este numit, 
datorită preeminenţei şi excelenţei sale, Binele Suprem, Dumnezeu 
(ho Theos), Zeul mai presus de toate (ho epi pasi Theos).” El nu este 
nici adevărul, nici inteligenţa, ci „Tatăl lor”. Chiar dacă această 
esenţă eternă a lucrurilor nu este perceptibilă pentru simţurile 
noastre fizice, ea poate fi percepută de gândirea celor care nu sunt 
în mod voit obtuzi. „Pentru că vouă”, le-a spus lisus discipolilor 
aleşi de El, „v-a fost dat să cunoaşteţi tainele Împărăției Cerurilor, 
iar lor [polloi, cei mulţi] nu le-a fost dat. ...De aceea le vorbesc în 
pilde, pentru că ei, măcar că văd, nu văd, şi măcar că aud, nu aud, 
nici nu înțeleg.” ” 

Filozofia lui Platon, ne asigură neoplatonicianul Porfir, era 
predată şi ilustrată în cadrul Misterelor. Mulţi au pus sub semnul 
întrebării şi chiar au negat acest fapt; iar Lobeck, în Aglaophomus, 
a împins lucrurile la extrem, prezentând orgiile sacre ca pe nişte 
simple spectacole menite să captiveze imaginaţia. Ca şi cum Atena 
şi Grecia întreagă, timp de peste douăzeci de secole, ar fi mers 
la fiecare cinci ani la Eleusis pentru a asista la o solemnă farsă 
religioasă! Augustin, episcopul de Hipona, a dat un răspuns la 
astfel de presupuneri. El declară că doctrinele platonicienilor 
din Alexandria erau doctrinele ezoterice originale ale primilor 
discipoli ai lui Platon şi îl descrie pe Plotin ca fiind un Platon 
resuscitat. El oferă de asemenea motivele pe care le-a avut marele 
filozof pentru a voala sensul adânc al învăţăturii sale”. 


19 Cocker, Christianity and Greek Philosophy, XI, p. 377 

" Evanghelia după Matei, 13:11-13, traducere D. Cornilescu 

2 Acuzaţiile de ateism, de a fi introdus zeități străine și de a fi corupt tineretul 
atenian, ridicate împotriva lui Socrate, i-au furnizat lui Platon o amplă 
justificare pentru a ascunde secretul doctrinelor sale. Fără îndoială, limbajul 
particular sau „jargonul” alchimiștilor, avea un scop similar. Creștinii de orice 
cult, în special catolicii, au folosit fără scrupule, închisoarea, roata și rugul 
împotriva tuturor celor care profesau chiar și știința naturală, dacă aceasta 
era contrară doctrinelor Bisericii. Papa Grigorie cel Mare a condamnat ca 

În ceea ce priveşte Miturile, Platon a declarat în Gorgias şi 
Phaidon că ele vehiculau mari adevăruri, care meritau să fie 
cercetate. În acelaşi timp, comentatorii săi au o legătură atât de 
slabă cu marele filozof, încât se văd obligaţi să recunoască faptul că 
nu cunosc „unde începe mitul şi unde se termină doctrina”. Platon 
a spulberat superstiţia populară referitoare la magie şi la demoni, 
a transformat ideile exagerate ale epocii sale în teorii raţionale şi 
concepţii metafizice. Poate că acestea nu rezistă la metoda inductivă 
de raționament a lui Aristotel, dar sunt totuşi satisfăcătoare în cel 
mai înalt grad pentru cei care admit, drept criteriu al adevărului, 
existența unei facultăţi mai înalte de cunoaştere sau de intuiţie. 

Întreaga sa doctrină fiind bazată pe prezenţa Mentalului 
Suprem, Platon afirma că nous, Spiritul sau sufletul rațional al 
omului, fiind „conceput de Tatăl Divin”,aveaonatură asemănătoare, 
consubstanţială chiar, cu Divinitatea şi că era capabil să contemple 
realităţile eterne. Această facultate de a contempla realitatea într- 
un mod direct şi imediat Îi aparţine doar lui Dumnezeu; aspiraţia 
către acest fel de cunoaştere este adevăratul sens al cuvântului 


filozofie — iubirea de înţelepciune. Iubirea adevărului face parte din 


iubirea binelui, astfel încât, prevalând asupra oricărei dorinţe a 
sufletului, purificând-o şi asimilând-o cu Divinul, ea guvernează 
fiecare act al individului, îl face pe om să participe la Divinitate, să 
intre în comuniune cu Ea şi îl face să fie asemănător lui Dumnezeu. 
„Acest zbor”, spune Platon în Theaitetos, „constă în a deveni 


erezie însăși folosirea gramaticală a limbii latine. Crima lui Socrate a constat 
în revelarea către discipolii săi a doctrinei secrete cu privire la zei, predată 
în cadrul Misterelor, ceea ce era o crimă capitală. Aristofan l-a acuzat că ar 
fi introdus în Republică un zeu nou, Dinos, ca demiurg sau creator şi zeu al 
universului nostru solar. Sistemul heliocentric făcea de asemenea parte din 
aceste Mistere; în consecință, atunci când Aristarh, pitagoreicul, a oferit în mod 
deschis această învățătură, Cleanthes a declarat că grecii ar trebui să-l tragă la 
răspundere și să-l condamne ca blasfemiator împotriva zeilor (Plutarh). Dar 
Socrate nu a fost niciodată inițiat și, în consecință, nu a divulgat nimic din 
ceea ce i-ar fi fost revelat. 

asemenea Zeului, şi această asimilare reprezintă faptul de a deveni 
drept şi sfânt prin înțelepciune.” 

S-a susţinut mereu că baza acestei asimilări este preexistenţa 
acestui Spirit în noi. În alegoria din Phaidros a caleştii trase 
de cai înaripaţi, natura psihicului este reprezentată ca fiind 
dublă sau compusă. Mai precis, este vorba despre thymos sau 
partea epithymetică, formată din substanţa lumii fenomenelor, şi 
thymoeides, adică esenţa a ceea ce este legat de lumea eternă. Viaţa 
terestră actuală este o cădere sau o pedeapsă. Sufletul sălăşluieşte 
în „mormântul pe care-l numim trup”, în starea sa încarnată, iar 
înainte de a fi supus disciplinei educaţiei, elementul noetic sau 
spiritual este „adormit“. Viaţa este deci un vis mai degrabă decât o 
realitate. Precum captivii din grota subterană descrisă în Republica, 
întorşi cu spatele la lumină, noi nu percepem decât umbra obiectelor 
şi le considerăm a fi obiectele însele. Nu este aceasta noţiunea de 
Maya, iluzia simţurilor vieţii fizice, care este una din trăsăturile 
atât de caracteristice ale filozofiei budiste? Însă, în cazul în care noi 
nu suntem cu totul supuşi faţă de natura noastră senzuală, aceste 
umbre trezesc în noi reminiscența unei lumi superioare, în care 
am locuit altădată. „Spiritul interior păstrează o amintire vagă şi 
nedefinită a stării sale de fericire pre-natală, precum şi o aspirație 
instinctivă şi anticipativă de a reveni la ea.” Ţine de disciplina 
filozofiei să-l smulgă din servitutea simţurilor, să-l înalțe până în 
empireul gândirii pure, al viziunii adevărului, al frumuseţii şi al 
bunătăţii eterne. „Sufletul”, spune Platon în Theaitetos, „nu poate 
intra în forma unui om, dacă nu a cunoscut niciodată adevărul. 
Această cunoaştere a adevărului este amintirea aspectelor pe 
care sufletul nostru le-a văzut altădată, când călătorea alături de 
Divinitate, dispreţuind lucrurile care astăzi ne apar a fi reale, şi 
contemplând ceea ce există ÎN REALITATE. De aceea, doar nous- 
ul, sau Spiritul filozofului (căutătorului adevărului superior) este 
înzestrat cu aripi; căci, atât cât îi este posibil, îşi aminteşte toate 
aceste aspecte, a căror contemplare Îi conferă Divinităţii Înseşi 

caracterul Său divin. Folosindu-se aşa cum trebuie de amintirile 
vieții anterioare, perfecționându-se constant în cunoaşterea 
misterelor ultime, omul devine cu adevărat desăvârşit — un Iniţiat 
în Înţelepciunea Divină.” 

Aceasta ne poate face să înţelegem de ce cele mai sublime 
scene ale Misterelor se petreceau mereu noaptea. Viaţa Spiritului 
interior reprezintă moartea naturii exterioare; şi noaptea lumii 
fizice anunţă ziua lumii spirituale. În consecinţă, mai curând era 
adorat Dionysos, soarele nocturn, decât Helios, astrul zilei. In 
Mistere erau simbolizate: preexistenţa Spiritului şi a sufletului, 
apoi căderea acestuia din urmă în viaţa terestră şi în Hades, 
mizeriile acestei vieţi, purificarea sufletului şi întoarcerea sa la 
fericirea divină sau la reunirea cu Spiritul. Theon din Smirna 
compară pe drept cuvânt disciplina filozofică cu riturile mistice: 
„Am putea”, spune el, „să considerăm Filozofia ca fiind iniţierea 
în adevărata arcana şi instruirea în misterele autentice. Această 
iniţiere este împărţită în cinci părţi: I — purificarea prealabilă; II — 
admiterea participării la riturile sacre; III — revelaţia epoptică'; IV 
- învestitura sau întronarea; V — reprezintă rezultatul tuturor celor 
precedente, este prietenia şi comuniunea interioară cu Dumnezeu 
şi experimentarea fericirii care apare din comuniunea intimă cu 
fiinţele divine. Platon numeşte epopteia, sau «viziune personală», 
contemplarea perfectă a aspectelor pe care le percepem intuitiv, 
a ideilor şi a adevărurilor absolute. El consideră de asemenea 
legarea capului şi încoronarea ca fiind analoage cu învăţătura pe 
care fiecare o primeşte de la instructori sau de la cei mai avansați 
în acelaşi tip de contemplaţie. Al cincilea grad este fericirea cea 


mai înaltă care rezultă de aici şi care, după Platon, este o contopire 


pepe ER E FA 
cu Divinitatea, atât cât le este cu putință ființelor umane. 


15 Secretă (din gr. epoptikos) (n.t.) 
“ V, Thomas Taylor, Eleusinian and Bachic Mysteries, p. 47, New York, J.W 
Bouton, 1875 

PRIVIRE GENERALĂ ASUPRA SISTEMELOR 
FILOZOFICE ANTICE 


Acesta este platonismul. Ralph Waldo Emerson spunea că 
„Platon este sursa a toate câte se scriu şi se discută încă de către 
gânditori.” El a absorbit cunoaşterea timpului său — din Grecia, 
de la Philolaos până la Socrate; din Italia, cea a lui Pitagora, şi 
apoi tot ce a putut să obţină din Egipt şi din Orient. A fost atât de 
cuprinzător, încât toate filozofiile Europei şi ale Asiei se regăsesc 
in doctrina sa. Iar la cultura şi puterea sa de contemplare a adăugat 
şi natura şi calitățile unui poet. 

Urmașii lui Platon în general au aderat strict la teoriile sale 
psihologice. Unii, totuși, precum Xenocrate, s-au aventurat în 
speculații mai îndrăznețe. Speusip, nepotul și succesorul marelui 
filozof, a fost autorul Analizei Numerice, un tratat despre numerele 
pitagoreice. Unele dintre speculaţiile sale nu se întâlnesc în 
Dialogurile scrise, dar, întrucât a asistat la discursurile nepublicate 
ale lui Platon, Enfield are fără îndoială dreptate să afirme că 
doctrina sa nu diferă de cea a maestrului său. Chiar dacă nu este 
numit în mod explicit, Speusip este evident oponentul criticat 
de Aristotel, când acesta din urmă citează argumentul lui Platon 
împotriva doctrinei lui Pitagora, conform căruia toate lucrurile 
sunt în ele însele numere, sau, mai curând, sunt inseparabile de 
ideea de număr. El s-a străduit în mod deosebit să arate că doctrina 
platonică a ideilor era esențialmente diferită de cea pitagoreică, 
prin faptul că prima presupunea că numerele și mărimile există 
separat de lucruri. El a susținut de asemenea că Platon profesa 
ideea că nu poate să existe o cunoaștere reală dacă obiectul acelei 
cunoașteri nu era dus dincolo sau deasupra lumii sensibile. 

Dar Aristotel nu este un martor demn de încredere. El a 
denaturat învățătura lui Platon şi aproape că a caricaturizat 
doctrinele lui Pitagora. Exisită o regulă a interpretării, care ar 

trebui să ne ghideze în orice cercetare a opiniilor filozofice: 
„Rațiunea umană, datorită operării necesare a propriilor sale 
legi, este determinată să întrețină aceleaşi idei fundamentale, 
iar inima omului se hrănește cu aceleași sentimente în toate 
epocile.” Pitagora a trezit fără îndoială cea mai profundă simpatie 
intelectuală a timpului său și doctrinele sale au exercitat o influență 
considerabilă asupra spiritului lui Platon. Ideea sa directoare a 
fost aceea că există un Principiu permanent al unității în spatele 
tuturor formelor, modificărilor și al altor fenomene ale Universului. 
Aristotel ne asigură că Pitagora susținea că „numerele sunt 
principiile fundamentale ale tuturor entităților”. Ritter consideră 
că formularea lui Pitagora trebuie să fie luată în sens simbolic, 
ceea ce este fără îndoială corect. Aristotel asociază aceste numere 
cu „formele” şi „ideile” lui Platon. El chiar declară că Platon a spus 
că „formele sunt numere” și că „ideile sunt existențe substanţiale 
- fiinţe reale”. Însă Platon nu a susținut nimic de genul acesta. 
El declara că Bunătatea Supremă — to agathon — era cauza ultimă. 
„Ideile sunt obiecte ale purei concepţii pentru rațiunea umană și 
ele sunt atribute ale Raţiunii Divine”. El nu a afirmat niciodată că 
„formele sunt numere”. Găsim spusele lui în Timaios: „Dumnezeu 
a format lucrurile aşa cum au apărut ele la început, conform cu 
formele și cu numerele.” 

Ştiinţa modernă recunoaște că toate legile superioare ale naturii 
pot fi exprimate la modul cantitativ. Aceasta este poate o elaborare 
mai completă sau o afirmare mai explicită a doctrinei lui Pitagora. 
Numerele erau considerate ca fiind cea mai bună reprezentare a legi- 
lor armoniei, care penetrează tot Universul. Știm de asemenea că, în 
chimie, atomii și legile lor combinare sunt, în realitate, — și ca să zicem 
așa, în mod arbitrar —, definite de către numere. Așa cum o spune M. 
W. Archer Butler: „Lumea în toate diviziunile sale este o aritmetică 
vie în dezvoltarea ei şi o geometrie împlinită în repausul ei.” 

Cheia dogmelor pitagoreice este ideea de unitate în 
multiplicitate, unul care evoluează în multiplu și îl penetrează. 

Aceasta, în câteva cuvinte, este doctrina antică a emanaţiei. Chiar 
apostolul Pavel a acceptat-o ca adevărată: „Ex autou, kai di autou, 
kai eis auton ta panta”. (Toate lucrurile vin de la EI, există prin El 
și în EL.) Această idee este clar hindusă şi brahmanică, așa cum 
putem constata din citatul următor: 

„Când disoluția — Pralaya - a ajuns la capăt, marea Fiinţă — 
Para-Atma sau Para-Purusha - Domnul ce există prin El Însuşi, de 
la care și prin care lucrurile sunt, au fost şi vor fi, a decis să emane 
diferitele creaturi din propria Sa substanță.” (Manava-Dharma- 
Sastra, Cartea I, sutrele 6 și 7). 

Decada mistică 1+2+3+4=10 este o expresie a acestei idei. Unu 
este Dumnezeu; Doi, materia; Trei, combinând Monada şi Diada 
și participând la natura ambelor, este lumea fenomenală; Tetrada, 
sau forma perfecțiunii, exprimă vidul; iar Decada, sau suma 
tuturor, implică Universul întreg. Universul este combinaţia a o 
mie de elemente, și totuși expresia unui singur Spirit: un haos 
pentru simțuri, un cosmos” pentru rațiune. 

Toată această combinaţie de numere aflate în progresie în 
ideea de creație este de proveniență hindusă. Fiinţa existentă prin 
ea însăși, Svayambhu sau Svayambhuva, cum este numită de unii, 
este Unul. Ea emană din ea însăși facultatea creatoare, Brahma 
sau Purusha (masculinul divin), şi Unul devine Doi; din această 
Diadă, uniune a principiului pur intelectual cu principiul materiei, 
evoluează un al treilea, care este Viradj, lumea fenomenală. 
Din această trinitate invizibilă şi incomprehensibilă, Trimurti 
brahmanică, evoluează o a doua triadă, care este compusă din 
cele trei facultăţi: creatoare, conservatoare şi transformatoare. 
Acestea sunt reprezentate de către Brahma, Vishnu şi Shiva, dar 
ele se îmbină din nou și întotdeauna în Unul cel Unic. Unitatea, 
Brahman, sau cum îl numesc Vedele, Tridandi, este zeul triplei 


15 b $ . s> y . 5 
Termenul cosmos provine din grecescul kosmos, care semnifică „ordine”, şi 
este considerat antitetic față de haos. 

manifestări, care i-a dat naştere simbolicului AUM, abreviere 
a lui Trimurti. Doar prin intermediul acestei trinități, mereu 
active și tangibile pentru simțurile noastre, Monada invizibilă și 
necunoscută se poate manifesta în lumea muritorilor. Atunci când 
devine Sarira, adică cel ce îmbracă o formă vizibilă, el reprezintă 
toate principiile materiei, toți germenii vieții, el este Purusha, zeul 
cu trei fețe, sau cu o triplă putere, esenţa triadei vedice. „Fie ca 
brahmanii să înveţe silaba sacră (AUM), cele trei cuvinte ale lui 
Savitri și să citească Vedele zilnic” (Manu, cartea a IV-a, sutra 125). 

„După ce a dat naștere Universului, Cel a cărui putere este 
incomprehensibilă a dispărut din nou, absorbit în Sufletul 
Suprem... Fiind retras în întunericul primordial, Marele Suflet 
rămâne în necunoscut şi este lipsit de orice formă...” 

„Când reuneşte din nou principiile elementare subtile, el 
intră într-o sămânță vegetală sau animală, luându-și de fiecare 
dată o formă nouă. Astfel, printr-o alternare a trezirii și a odihnei, 
Fiinţa Imuabilă face să renască şi să moară etern toate creaturile 
existente, active și inerte.” (Manu, cartea I, sutra 50 și urm.) 

Cine l-a studiat pe Pitagora şi speculaţiile lui asupra Monadei 
care, după ce a emanat Diada, se retrage în tăcere şi tenebre şi 
creează astfel Triada, va înțelege de unde venea filozofia marelui 
Înţelept din Samos şi, după el, cea a lui Socrate şi a lui Platon. 

Speusip se pare că susținea nemurirea sufletului psihic sau 
thymetic, la fel ca pe cea a spiritului sau a sufletului raţional. În 
continuare îi vom expune argumentele. La fel ca Philolaos şi 
Aristotel, în investigaţiile sale asupra sufletului, el face din eter 
un element, astfel încât să existe cinci elemente principale, care să 
corespundă cu cele cinci poligoane regulate din geometrie. Aceasta 
a devenit de asemenea o doctrină a şcolii din Alexandria!". Şi, de 
fapt, găsim multe aspecte în doctrinele filaletheenilor!” care nu 


'* Thomas Taylor, Theoretic Arithmetic, On Pythag. Numbers. 
7 Filaletheenii („iubitorii adevărului”, în greaca veche) este numele dat 

apar în lucrările vechilor platonicieni, dar care au fost fără îndoială 
predate în substanţa lor de către filozoful însuşi şi care, datorită 
reticenţei sale obişnuite, nu au fost consemnate în scris, fiind prea 
oculte pentru a fi publicate deschis. După el, Speusip şi Xenocrate 
susțineau, asemenea maestrului lor, că anima mundi sau Sufletul 
Lumii nu era Divinitatea, ci doar o manifestare a Sa. Aceşti filozofi 
nu l-au conceput niciodată pe Unicul ca fiind natură însufleţită!. 
Unul original nu exista, în felul în care înţelegem noi termenul. 
Doar după ce s-a unit cu multiplul — existența emanată (monada şi 
diada) — s-a format o ființă. Timion-ul venerat, acel ceva manifestat, 
sălăşluieşte deopotrivă în centru şi pe circumferință, dar nu este 
decât reflexia Divinităţii — Sufletul Lumii. În această doctrină 
regăsim spiritul budismului ezoteric. 

O idee a omului despre Dumnezeu în om este lumina orbitoare 
pe care omul o vede reflectată în oglinda concavă a sufletului lui, 
şi totuşi aceasta nu este cu adevărat Dumnezeu, ci doar reflexia 
Lui. Gloria Sa este acolo, însă ceea ce vede omul este doar lumina 
propriului său Spirit, căci doar această viziune o poate suporta. Cu 
cât oglinda este mai clară, cu atât imaginea divină va fi mai strălucitoare. 
Însă lumea exterioară nu poate fi experimentată în acelaşi timp 
cu reflexia Spiritului. La yoghinul extatic, la vizionarul iluminat, 
Spiritul va străluci precum soarele la amiază; dar la fiinţa 
pervertită de atracţia pământească, strălucirea dispare, căci 
oglinda este întunecată de petele materiei. Astfel de oameni îşi 
neagă Dumnezeul şi ar deposeda umanitatea de suflet dintr-o 
mişcare. 

Fără DUMNEZEU, fără SUFLET? Ce gând înfricoşător şi 
distructiv! Coşmar înnebunitor al unui dement ateu, imaginând 
în viziunea sa febrilă o procesiune hidoasă şi neîntreruptă de 

scântei de materie cosmică necreate de nimeni, ieşind din ele 
însele, existând prin ele însele, dezvoltându-se prin ele însele; 
acest Sine non-Sine, căci nu este nimeni şi nimic, nevenind de 
niciunde; nicio Cauză nu îl propulsează, căci nu există niciuna, şi el 
se îndreaptă nicăieri. Şi toate acestea într-un cerc al Eternităţii, orb, 
inert şi FĂRĂ CAUZĂ. Comparativ cu această viziune, ce putem 
spune despre concepţia eronată a Nirvanei budiste? Nirvana este 
precedată de transformări şi metempsihoze spirituale fără număr, 
în timpul cărora entitatea nu pierde nicio secundă sentimentul 
propriei sale individualităţi, şi care vor dura poate milioane de 
secole înainte de a atinge NEANTUL final. 

Chiar dacă unii l-au considerat pe Speusip inferior lui Aristotel, 
lumea îi este îndatorată pentru definirea și explicarea multor 
aspecte pe care Platon le-a lăsat obscure în doctrina sa cu privire 
la Sensibil și Ideal. Maxima sa era: „Imaterialul este cunoscut 
prin intermediul gândirii științifice, Materialul prin intermediul 
percepției științifice.” 

Xenocrate a expus multe din teoriile și învățăturile nescri- 
se ale maestrului său. În plus, avea cea mai înaltă consideraţie 
pentru doctrina pitagoreică, pentru sistemul său numeric și ma- 
tematica sa. Recunoscând doar trei grade ale cunoașterii — Gând, 
Percepție şi Imaginaţie (sau cunoaștere prin Intuiţie) —, i-a atribuit 
Gândului atributul de a se ocupa cu ceea ce este dincolo de Ceruri, 
Percepţiei acela de a se ocupa cu ceea ce există în Ceruri şi Intuiţiei 
cu Cerurile însele. 

Regăsim aceste teorii, aproape în același limbaj, în Manava- 
Dharma-Sastra, când se vorbește despre crearea omului: „El (Cel 
Suprem) și-a luat din propria esență Suflul Nemuritor, care nu 
dispare în ființă, şi acestui Suflet al fiinţei i-a dat ghidul suveran, 
Ahamkara (conștiința ego-ului). Apoi i-a dat Sufletului ființei 
(omului) intelectul, format din trei calități și cinci organe ale 
percepției exterioare.” 

Aceste trei calităţi sunt: Inteligența, Conștiinţa și Voința, ca 

replică la Gândul, Percepția şi Imaginaţia lui Xenocrate. El a dus 
relația dintre numere și Idei mai departe decât a făcut-o Speusip şi 
l-a depășit pe Platon în definirea doctrinei Mărimilor Indivizibile. 
Reducându-le la elementele lor primare ideale, a demonstrat 
că orice figură, orice formă îşi are originea în cea mai mică linie 
indivizibilă. Este evident că Xenocrate a susţinut aceleași teorii ca 
și Platon în privința sufletului uman (presupus a fi un număr), 
deși Aristotel contrazice aceasta, ca de altfel orice altă învăţătură 
a acestui filozof'”. Aceasta este o dovadă concludentă că multe 
dintre doctrinele lui Platon au fost transmise oral, chiar dacă s-a 
demonstrat că Xenocrate, și nu Platon, a fost primul care a expus 
teoria Mărimilor Indivizibile. El derivă Sufletul din prima Diadă 
și îl numește număr mișcat prin sine”. Teofrast remarcă faptul că 
Xenocrate a abordat această teorie despre Suflet mai mult decât 
oricare alt platonician. Bazându-se pe aceasta, el și-a construit 
doctrina cosmologică și a demonstrat existența, necesară în orice 
parte a spaţiului universal, a unei serii progresive și succesive 
de ființe spirituale, animate și gânditoare. Conform lui, Sufletul 
Uman este un compus al celor mai spirituale proprietăţi ale 
Monadei și Diadei, deţinând cele mai înalte principii ale ambelor. 
Dacă, asemenea lui Platon şi Prodicos, se raportează la Elemente 
ca la Puteri Divine și le numește zei, nici el şi nici alţii nu au 
asociat vreo idee antropomorfică cu această denumire. Krische 
pretinde că Xenocrate nu le dă numele de zei decât pentru a evita 
confundarea acestor Puteri Elementare cu daimonii din lumea 
inferioară”! (spiritele elementare). De vreme ce Sufletul Lumii 
pătrunde întreg Cosmosul, chiar și animalele trebuie să aibă ceva 
divin în ele”. Aceasta este și doctrina budiștilor și a hermetiştilor, 

iar Manu consideră că până și plantele și cel mai mic fir de iarbă 
posedă un suflet. 

Daimonii, conform acestei teorii, sunt ființe intermediare, 
intre perfecțiunea divină și corupția omenească”, iar Xenocrate 
ii împarte în clase, fiecare clasă fiind subdivizată în multe altele. 
Insă el afirmă în mod expres că Sufletul individual sau personal 
este daimonul păzitor și conducător al fiecărui om și că niciun 
daimon nu are mai multă putere asupra noastră decât cel propriu 
nouă. Astfel, daimonul lui Socrate este zeul sau Entitatea Divină 
care l-a inspirat de-a lungul întregii sale vieți. Depinde de omul 
însuși dacă își deschide sau îşi închide percepțiile față de vocea 
divină. La fel ca Speusip, Xenocrate considera că psyche, corpul 
psihic, sau sufletul irațional, este nemuritor. Însă anumiţi filozofi 
hermetiști susțineau că Sufletul are o existență separată doar atâta 
vreme cât, în trecerea sa prin diferite sfere, rămâne încorporată în 
el vreo materie sau vreo particulă de materie pământească. Apoi, 
după ce acesta este purificat total, aceste particule sunt anihilate și 
doar chintesența Sufletului se amalgamează cu Spiritul său divin 
(cel raţional) și de atunci înainte cele două sunt una. 

Zeller susţine că Xenocrate interzicea consumul de hrană 
animală, nu pentru că vedea o înrudire între om şi animale, 
căci acestora le atribuia o conştiinţă divină estompată - ci „din 
motivul opus, ca nu cumva iraţionalitatea sufletelor animalelor 
să dobândească astfel o anumită influenţă asupra noastră.”2 Dar 
noi credem totuşi că aceasta s-a datorat faptului că, asemenea lui 
Pitagora, el i-a avut ca maeştri şi modele pe înţelepţii hinduși. 
Cicero ni-l prezintă pe Xenocrate ca dispreţuind totul în afară de 
cea mai înaltă virtute” şi descrie austeritatea severă şi fără pată a 

caracterului său”. „Scopul nostru este să ne eliberăm pe noi înşine 
de robia faţă de existenţa senzorială, pentru a stăpâni elementele 
titanice din natura noastră terestră prin intermediul naturii noastre 
divine.” Zeller îl citează”: „Chiar şi în aspiraţiile secrete ale inimii 
noastre, puritatea este cea mai înaltă datorie, şi doar filozofia şi 
iniţierea în Mistere ne ajută să atingem acest scop.” 

Crantor, un alt filozof asociat cu vremurile cele mai timpurii 
ale Academiei lui Platon, concepea Sufletul uman ca fiind format 
din substanţa primară a tuturor lucrurilor, Monada - Unul şi 
Diada - Doi. Plutarh vorbeşte pe larg despre acest filozof, care, 
asemenea maestrului său, credea că plasarea sufletelor în trupuri 
pământeşti constituie un exil şi o pedeapsă. 

Deşi unii critici nu cred că Heraclit a aderat strict la filozofia de 
bază a lui Platon”, el profesa aceeași morală. Zeller ni-l prezintă 
expunând, asemenea lui Hicetas şi Ecphantus, doctrina pitagoreică 
a rotației diurne a pământului și imobilitatea stelelor fixe, dar 
adaugă că acesta nu cunoștea revoluția anuală a Pământului în 
jurul Soarelui şi sistemul heliocentric”. Avem însă dovezi solide 
că sistemul acesta era predat în cadrul Misterelor şi că Socrate a 
murit fiind condamnat pentru ateism, adică pentru că ar fi divulgat 
această cunoaștere sacră. Heraclid a adoptat cu totul viziunea lui 
Pitagora şi a lui Platon despre Sufletul uman, despre facultăţile și 
capacităţile sale, descriindu-l ca fiind o esență luminoasă foarte 
eterată. Tot el afirmă că Sufletul locuia în Calea Lactee înainte să 
coboare în manifestare, adică în lumea sub-lunară. Daimonii sau 
spiritele la care face referință sunt corpuri aerate şi vaporoase. 

În Epinomis este expusă în întregime doctrina pitagoreică a 
numerelor în relație cu obiectele create. Ca un adevărat platoni- 

cian, autorul susține că înțelepciunea poate fi atinsă doar printr-o 
cercetare minuțioasă a naturii oculte a Creației; doar ea ne asigu- 
ră o existență iluminată după moarte. Nemurirea Sufletului este 
un subiect cu privire la care lucrarea face referire în mod consis- 
tent, dar autorul adaugă că nu putem ajunge la această cunoaștere 
decât printr-o înțelegere perfectă a numerelor, căci cel ce nu poate 
distinge între o linie dreaptă și una curbă nu va avea niciodată 
suficientă înțelepciune pentru a realiza demonstrația matematică 
a invizibilului, adică trebuie să ne asigurăm de existența obiectivă 
a Sufletului nostru (corpul astral) înainte să devenim conștienți 
că ne aflăm în posesia unui Spirit Divin și Nemuritor. lamblichos 
spune la fel, adăugând în plus că este vorba de un secret care ţine 
de cea mai înaltă inițiere. Puterea Divină, spune el, este cuprinsă 
de indignare faţă de cei care „au făcut cunoscută compoziţia icos- 
tagonus-ului”, adică faţă de cei care au expus mijlocul de a înscrie 
dodecaedrul în sferă. 

Ideea că „numerele“, care posedă cea mai mare virtute, 
produc mereu binele și niciodată răul este în legătură cu justiția, 
cu stăpânirea de sine și cu tot ceea ce este armonios. Spunând că 
fiecare astru este un Suflet Individual, autorul vrea să spună ceea 
ce inițiaţii hinduși și filozofii hermetiști susțineau înainte de el, și 
anume, că fiecare astru este o planetă independentă care, asemenea 
Pământului nostru, deţine un suflet propriu, fiecare atom de 
materie fiind impregnat de fluxul divin al Sufletului Lumii. El 
respiră şi trăiește, simte, suferă şi se bucură de viaţă în felul său. 
Există vreun naturalist pregătit cu dovezi care să nege aceasta? 
Trebuie așadar să ne raportăm la corpurile cerești ca la niște 
imagini ale zeilor, care participă în substanţa lor la puterile divine 
și, chiar dacă nu sunt nemuritoare în ceea ce priveşte Sufletul lor 
Individual, acţiunea lor în economia Universului merită onoruri 
divine, asemenea acelora pe care le acordăm zeilor minori. Ideea 
este clară și trebuie să fii cu adevărat rău intenționat ca să vrei 
să o denaturezi. Dacă autorul lui Epinomis situează aceşti zei 

incandescenti deasupra animalelor, plantelor și chiar a oamenilor, 
care, în calitate de creaturi terestre, sunt plasați mai jos, cine poate 
demonstra că se înşală? Trebuie aprofundată metafizica abstractă a 
vechilor filozofii pentru a înţelege că diferitele forme pe care le iau 
concepțiilor lor se bazează, până la urmă, pe o înţelegere identică 
a naturii Cauzei Prime, a atributelor și a metodei sale. 

În plus, când autorul lui Epinomis situează între acești zei — cei 
aflaţi cel mai sus şi cei aflați cel mai jos (sufletele încarnate) — trei 
clase de daimoni, populând universul ființelor invizibile, aceasta 
are mai mult sens decât demersul savanților noştri moderni, 
care lasă loc între aceste două extreme unui vast hiatus, teren 
de joc al unor forțe oarbe. Dintre aceste trei clase, primele două 
sunt invizibile; corpurile lor sunt alcătuite din eter pur și din foc 
(Spiritele planetare). Daimonii celei de-a treia clase au corpuri 
alcătuite din vapori. În mod obișnuit, aceștia sunt invizibili, dar 
uneori, solidificându-se, devin vizibili pentru câteva secunde. 
Aceştia sunt spiritele noastre pământești sau sufletele noastre 
astrale. 

Aceste doctrine sunt cele care, studiate analogic și conform 
principiului corespondenţei, i-au ghidat pe cei din vechime, iar 
acum/pot să-i ghideze pe filaletheenii moderni pas cu pas către 
dezlegarea marilor mistere. Pe marginea întunecatei prăpăstii ce 
separă lumea spirituală de cea fizică se situează ştiinţa modernă, cu 
ochii închiși şi cu capul întors. Ea afirmă că prăpastia este fără de 
fund şi de nepătruns, când tot ceea ce ar trebui să facă pentru a-și da 
seama de eroarea în care se află este să coboare către adâncuri torța 
pe care o ţine în mână. Din fericire, discipolul răbdător al filozofiei 
hermetice a aruncat un pod deasupra acestui abis. 

Tyndall, în Fragments of Science, face următoarea mărturisire 
tristă: „Dacă m-aţi întreba dacă știința a rezolvat sau este pe 
cale să rezolve problema Universului, mă văd forțat să dau 
din cap neîncrezător.” Când revine mai târziu asupra acestei 
opinii, asigurându-şi auditoriul că proba experimentală l-a 

lăcut să descopere în desconsiderata materie „promisiunea și 
potențialitățile întregii vieți”, el de fapt glumește. I-ar fi la fel 
de greu profesorului Tyndall să ofere vreo dovadă ultimă și 
irefutabilă a ceea ce afirmă, precum i-a fost lui Iov să introducă un 
cârlig în nasul leviatanului. 

Pentru a evita confuziile care ar putea să apară prin folosirea 
lrecventă a anumitor termeni într-un sens diferit de cel familiar 
cititorului, vor fi utile câteva explicaţii. Nu dorim să oferim niciun 
pretext pentru neînţelegeri sau false interpretări. Magia poate să 
aibă diferite semnificaţii pentru diferitele categorii de cititori. Noi 
ii vom da sensul pe care îl are în mintea celor care o studiază și o 
practică în Orient. Vom proceda la fel cu termenii știință hermetică, 
ocultism, hierofant, adept, vrăjitor etc., în privința cărora de o 
vreme încoace nu există un acord general. Deși distincţiile dintre 
termeni sunt uneori nesemnificative, este totuși util pentru cititor 
să ştie în ce constau. Oferim o listă în ordine alfabetică”. 


GLOSAR DE TERMENI UTILIZAȚI ÎN ACEASTĂ 
CARTE 


AETHROBAȚIE este denumirea grecească pentru ridicarea 
sau deplasarea în aer; spiritualiştii moderni numesc aceasta 
levitatie. Ea poate fi conştientă sau inconştientă. În primul caz, 
este vorba de magie; în al doilea caz, este rezultatul unei boli sau 
al unei puteri, pentru a cărei înţelegere sunt necesare anumite 
explicaţii. 

O explicaţie simbolică a aethrobației este oferită într-un vechi 
manuscris sirian, care a fost tradus în secolul al cincisprezecelea 
de către un anumit Malchus, un alchimist. În legătură cu cazul lui 
simon Magul, unul dintre pasaje spune astfel: 

„Simon, apropiindu-şi faţa de pământ, îi şopti: «O Mamă 
Pământ, te rog pe tine, dăruieşte-mi suflarea ta şi eu ţi-o voi oferi 
pe a mea; eliberează-mă, o Mamă, spre a putea să duc vorbele tale 
până la stele, şi după o vreme am să mă întorc negreşit la tine.» 
lar Pământul, concentrându-şi energia, fără să fie în dezavantajul 
său, şi-a oferit spiritul pentru a sufla asupra lui Simon, în timp ce 
el, la rândul lui, şi-a dăruit răsuflarea sa Pământului; şi stelele s-au 
bucurat că au fost vizitate de Cel Puternic.” 

Punctul de plecare aici este bine cunoscutul principiu 
electrochimic, conform căruia corpurile electrizate similar se 
resping, iar cele electrizate diferit se atrag. „Cea mai elementară 
noţiune de chimie”, spune profesorul Cooke, „arată că radicalii 
de natură opusă se combină unul cu celălalt foarte bine, însă două 
metale sau două metaloide înrudite prezintă foarte puţine afinități 
unul faţă de celălalt.” 

Pământul este un corp magnetic. Aşa cum mai mulţi savanţi au 
constatat şi după cum afirma şi Paracelsus cu 300 de ani înainte, este 
un magnet uriaş încărcat cu o formă de electricitate — să o numim 
pozitivă - care evoluează continuu printr-o acţiune spontană 
în centrul său de mişcare. Trupul uman, la fel ca toate celelalte 
tipuri de materie, este încărcat cu forma opusă de electricitate 
— cea negativă. Adică corpurile organice şi anorganice, dacă nu 
se intervine asupra lor, se vor încărca constant şi involuntar cu 
electricitate negativă, dezvoltând forma de electricitate opusă 
celei a pământului. 

Acum, să răspundem la întrebarea „Ce este greutatea”? Pur 
şi simplu este atracţia Pământului. „Fără atracţia Pământului 
nu am avea greutate”, spune profesorul Stewart”, „și dacă 
Pământul ar fi de două ori mai greu decât este, atracţia sa ar fi 
dublă.” Şi atunci cum putem scăpa de această atracție? Conform 


legii electricității expuse mai sus, există o atracţie între planeta | 


31 The Sun and the Earth 


In faţa Vălului 35 


noastră și organismele care o populează, atracție care le menţine 
pe suprafața Pământului. Dar legea atracției a fost contrazisă 
in diferite situaţii, prin levitația unor persoane sau obiecte 
neînsuflețite. Cum se explică acesta? Condiţia sistemelor noastre 
fizice, spun filozofii teurgi, depinde în mare parte de acțiunea 
voinţei proprii. Dacă este bine exercitată, aceasta poate produce 
„miracole”, printre altele, o schimbare a acestei polarități electrice, 
din negativă în pozitivă. Astfel, relația de atracție dintre om și 
planetă ar deveni atunci una de respingere, iar „gravitația” ar 
inceta să mai existe pentru el. l-ar fi atunci la fel de firesc să se 
înalțe în aer până când forţa de respingere s-ar epuiza, pe cât îi era 
de ușor înainte să rămână la suprafața pământului. Altitudinea 
levitaţiei s-ar măsura în funcţie de abilitatea sa, mai mult sau mai 
puțin dezvoltată, de a-și încărca trupul cu electricitate pozitivă. 
Odată dobândit controlul asupra acestor forţe fizice, modificarea 
greutății trupului este la fel de ușoară ca respirația. 

Studiul bolilor nervoase a stabilit că şi în timpul 
somnambulismului obişnuit, precum şi în fenomenele de 
somnambulism provocat prin hipnoză, greutatea trupului pare 
să fie diminuată. Profesorul Perty menţionează un somnambul, 
Koehler, care, fiind în apă, nu putea să se scufunde, ci plutea. 
Clarvăzătoarea din Prevost se ridica la suprafaţa propriei căzi şi 
nu putea fi făcută să se scufunde în ea. El vorbeşte de asemenea 
de Anna Fleisher, care, fiind supusă unor atacuri de epilepsie, a 
fost văzută adesea de supraveghetor înălțându-se în aer; o dată, în 
prezenţa a doi martori demni de încredere (doi decani), s-a ridicat 
la o înălţime de peste doi metri deasupra patului ei, într-o poziţie 
orizontală. Un caz analog, acela al lui Margaret Rule, este citat de 
Upham în History of Salem Witchcraft. „La subiecţii extatici”, adaugă 
profesorul Perty, „înălţarea în aer are loc mult mai frecvent decât 
la somnambuli. Suntem atât de obişnuiţi să considerăm gravitația 
ca ceva absolut şi imuabil, încât ideea unei ridicări complete sau 
parţiale în aer, în opoziţie cu această lege, ar părea inadmisibilă. 

Totuşi, există fenomene în care, prin intermediul forțelor materiale, 
gravitația este învinsă. În mai multe afecţiuni — ca, de exemplu, 
febra nervoasă, — greutatea trupului uman pare să crească, dar în 
toate condiţiile extatice, ea pare să scadă. De asemenea, pot să existe 
alte forțe decât cele materiale care să contracareze această putere.” 

Un ziar din Madrid, El Criterio Espiritista, a raportat de curând 
cazul unei tinere țărănci, din apropiere de Santiago, care trezeşte 
un interes deosebit în această privinţă. „Două bare de fier magne- 
tizat, ţinute orizontal deasupra ei, la o distanţă de o jumătate de 
metru, erau suficiente pentru a-i suspenda trupul în aer.” 

Dacă medicii noştri ar fi făcut anumite teste pe aceşti subiecţi, 
ar fi descoperit că sunt puternic încărcaţi cu o formă de electricitate 
similară cu cea a locului care, conform legii gravitaţiei, ar trebui să 
îi atragă sau, mai curând, să le împiedice levitaţia. Având în vedere 
că anumite dereglări fizice şi nervoase pe de o parte, şi extazul 
spiritual pe de altă parte, produc asupra subiecţilor aceleaşi efecte 
în mod inconştient, aceasta demonstrează că, dacă respectiva forţă 
din natură ar fi studiată aşa cum trebuie, ea ar putea fi stăpânită 
la voinţă. 


ALCHIMIȘTI - De la Al (articol hotărât) și Chemi, „focul” sau 
„Zeul şi patriarhul Kham”, care este de asemenea numele antic al 
Egiptului (khem, khame sau khmi însemnând „pământ negru” —n.t.). 
Rozacrucienii Evului Mediu, precum Robert de Fluctibus (Robert 
Fludd), Paracelsus, Thomas Vaughan (Eugenius Philalethes), Van 
Helmont și alţii, erau cu toții alchimiști care căutau Spiritul Ascuns 
în orice materie anorganică. Unii — de fapt marea majoritate a 
oamenilor — i-au acuzat pe alchimiști de şarlatanie şi de minciună. 
Cu siguranță că oameni ca Roger Bacon, Agrippa, Henry Kunrath 
şi arabul Geber (primul care a adus în Europa anumite secrete ale 
chimiei) cu greu ar putea fi considerați impostori şi cu atât mai 
puțin niște proști. Savanţii care reformează știința fizicii pe baza 
teoriei atomice a lui Democrit, aşa cum a fost ea reformulată de 

lohn Dalton, uită din comoditate că Democrit din Abdera era un 
alchimist și că un spirit capabil să pătrundă atât de departe într-o 
anumită direcţie (în secretele modului în care operează natura) 
trebuie să fi avut motive serioase să studieze pentru a deveni 
filozof hermetist. Olaus Borrichias spune că leagănul alchimiei 
trebuie căutat în cele mai vechi timpuri. 


LUMINĂ ASTRALĂ — Identică luminii siderale a lui Paracelsus 
şi a altor filozofi hermetiști. Din punct de vedere fizic, ea reprezintă 
eterul ştiinţei moderne. Din punct de vedere metafizic și în sensul 
său spiritual sau ocult, eterul este mult mai mult decât ne închipuim 
cel mai adesea. Este în mod concludent demonstrat în fizica ocultă 
şi în alchimie că el cuprinde în undele sale nelimitate nu doar 
„promisiunea și potenţialităţile oricărui fel de viață”, aşa cum 
ințelege aceasta domnul Tyndall, ci și realizarea potenţialităților 
fiecărei calități a Spiritului. Alchimiştii și hermetiștii cred că eterul 
lor astral sau sideral — dincolo de proprietăţile sulfului şi acelea 
ale magneziei albe și roșii, sau magnes — este anima mundi, atelierul 
Naturii și al Cosmosului, atât din punct de vedere spiritual, 
cât şi fizic. „Marele magisterium” se manifestă în fenomenul 
magnetismului, al „levitaţiei” ființelor umane și al obiectelor inerte 
și îl putem numi eter, conceput sub aspectul său spiritual. 

Denumirea de „astral” este antică, ea fiind folosită de unii 
neoplatonicieni. Porfir descrie corpul celest, care este întotdeauna 
unit cu sufletul, ca fiind „nemuritor, luminos și asemănător 
cu o stea”. Rădăcina acestui cuvânt vine poate de la numele 
scit aistaer — care înseamnă „stea”, sau de la asirianul Istar, care, 
conform lui Burnouf, are acelaşi sens. Asemenea rozacrucienilor, 
neoplatonicienii priveau realul ca fiind opusul direct al aparentului 
și susțineau că ceea ce pare lumină pentru materie este întuneric 
pentru Spirit. Ei îl căutau pe acesta din urmă în oceanul astral al 
focului invizibil care înconjoară lumea și pretindeau că au mers pe 
urma la fel de invizibilă a Spiritului Divin — care învăluie fiecare 

om şi care este în mod greșit numită Suflet — până în faţa tronului 
Dumnezeului Invizibil și Necunoscut. Pentru că Marea Cauză 
trebuie să rămână mereu invizibilă și imponderabilă, ei nu pot să-și 
demonstreze afirmaţiile decât prin demonstrarea efectelor Acesteia 
asupra lumii materiale, făcându-le să coboare din necunoscutul 
cauzelor în universul cunoscut al efectelor. Ei arătau că această 
lumină astrală penetrează întregul Cosmos, ascunzându-se în 
starea sa latentă chiar și cea mai minusculă particulă de piatră. Ea 
se manifestă prin fenomenul scânteii care apare din cremene şi din 
orice altă piatră atunci când spiritul ei este perturbat prin frecare Şi 
apoi dispare foarte repede în tărâmul incognoscibilului. 

Paracelsus o numeşte lumină siderală, luând termenul din latină. 
El consideră mulţimea stelelor (inclusiv Pământul nostru) drept 
părţi condensate ale luminii astrale, „căzute în manifestare şi în 
materie”, dar ale căror emanaţii magnetice sau spirituale păstrează 
constant o neîntreruptă comunicare între ele şi Sursa-Mamă a 
întregului — Lumina Astrală. „Stelele exercită asupra noastră o forță 
de atracţie, şi noi exercităm o forţă similară asupra lor”, spune el 
Trupul este lemnul şi viaţa este focul, care vine, asemenea luminii, 
de la stele şi de la cer. „Magia este filozofia alchimiei”, spune el? 
Tot ceea ce ţine de lumea spirituală trebuie să vină la noi prin 
intermediul stelelor, şi dacă ne aflăm într-o stare de prietenie cu 
ele, putem să obţinem cele mai mari efecte magice. 

„Așa cum focul trece printr-o plită de fier, la fel și stelele trec 
prin om cu toate proprietățile lor şi intră în el ca apa în pământ, 
care dă rod datorită acesteia. Acum observați că stelele înconjoară 
întregul pământ, așa cum coaja înconjoară un ou, iar aerul trece 
prin coajă și pătrunde până în centrul lumii.” Trupul uman se 
supune — asemenea Pământului, planetelor și stelelor — unei legi 
duble: atrage și respinge, căci este saturat de un magnetism dublu 


32 

al influxului luminii astrale. Orice obiect are o natură dublă. 
Magnetismul este pozitiv și negativ, activ și pasiv, masculin şi 
feminin. Pentru om, noaptea constituie o pauză după activitatea 
zilei; ea restabileşte astfel echilibrul atât în natura umană, cât și în 
cea cosmică. Atunci când magnetizatorul va învăța marele secret 
care constă în polarizarea acţiunii și înzestrarea fluidului său cu 
o forță bipolară, va deveni cel mai mare magician în viață. Astfel, 
lumina astrală este androgină, căci echilibrul este rezultanta a 
două forţe opuse, acționând etern una asupra celeilalte. Rezultatul 
acestei acţiuni este VIAŢA. Atunci când cele două forțe sunt 
expansionate și rămân inactive suficient de mult timp pentru a 
se egala una pe cealaltă, ajungând astfel la o odihnă completă, se 
produce MOARTEA. O ființă umană poate să sufle aer cald sau 
rece și poate absorbi aer cald sau rece. Orice copil știe cum să-şi 
regleze temperatura suflului, dar niciun fiziolog nu cunoaşte încă 
în mod cert cum trebuie să se realizeze protecția împotriva aerului 
cald sau a celui rece. Doar lumina astrală, ca principal agent în 
magie, este cea care ne poate revela toate secretele naturii. Lumina 
astrală este identică cu termenul hindus akasha, cuvânt ce va fi 
explicat în cele ce urmează. 


AKASHA - Literal, acest cuvânt semnifică în sanscrită „cer”, 
dar în sensul său mistic are semnificaţia de „cer invizibil”; sau, 
cum îl numesc brahmanii în ceremonia Soma-ei (Gyotishtoma 
Aenishtoma), zeul Akasha sau zeul Cer. Limba Vedelor arată 
că hinduşii de acum cincizeci de secole îi atribuiau aceleaşi 
proprietăţi pe care i le acordă lama-şii tibetani în prezent, şi anume, 
îl considerau Sursa Vieţii, rezervorul întregii energii şi motorul 
tuturor transformărilor materiei. În starea sa latentă, corespunde 
exact cu ideea pe care o avem despre eterul universal; în stare 
activă, devine Akasha, zeul atotputernic, care stăpâneşte tot. În 
ceremoniile Misterelor brahmanice, joacă rolul de Sadasya, adică 
prezidează asupra efectelor magice ale ceremoniilor religioase; 

în plus, are un Hotar (sau preot) numit special pentru el, care îi 
poartă numele. În India, ca de altfel şi în alte ţări în vremurile 
antice, preoţii sunt reprezentanţii pe pământ ai diferiților zei Şi 
fiecare ia numele zeităţii în numele căreia acţionează. 

Akasha este agentul indispensabil al oricărei Kritya (operaţiune 
magică), fie religioasă, fie profană. Expresia brahmanică „a-l stârni 
pe Brahma” (Brahma jinvatti) înseamnă să trezeşti puterea care 
zace latentă la baza oricărei operaţiuni magice, căci sacrificiile 
vedice nu sunt decât magie ceremonială. Această putere este 
Akasha sau electricitatea ocultă. Într-un anumit sens, este alkahest- 
ul alchimiştilor sau solventul universal, aceeaşi Anima Mundi ca 
Lumina Astrală. În momentul sacrificiului, ofranda se impregnează 
cu Spiritul lui Brahma şi devine astfel, momentan, Brahma î însuşi. 
Aceasta este evident originea dogmei creştine a transsubstanţierii. 
În ceea ce priveşte efectele cele mai generale ale lui Akasha, autorul 
uneia dintre cele mai moderne lucrări despre filozofia ocultă, 
Art-Magic, oferă pentru prima dată în lume cea mai uşor de înțeles 
şi interesantă explicaţie despre Akasha, în corelaţie cu fenomenele 
realizate cu ajutorul ei de către fachiri şi lama-şi. 


ANTROPOLOGIE - Ştiinţa despre om, cuprinzând printre 
altele: 

Fiziologia, sau ramura ştiinţei naturale care revelează misterele 
organelor şi ale funcţiilor lor la oameni, animale şi plante şi, mai 
ales, 

Psihologia, sau marea ştiinţă a Sufletului — deși în vremurile 
noastre atât de neglijată - privit atât ca entitate distinctă de 
Spirit, cât și în relaţie cu Spiritul şi cu trupul. În știința modernă, 
psihologia se referă doar, sau în principal, la condiţia sistemului 
nervos și ignoră aproape cu desăvârșire natura și esența psihicului. 
Medicii numesc psihologie ştiinţa alienării mentale, iar catedra care 
în facultăți se ocupă cu studiul nebuniei poartă această etichetă. 


CALDEENI, sau Kasdim - La început un trib, apoi o castă 

de cabalişti învățați. Au fost savanții, magicienii Babilonului, 
astrologi şi divinatori. Faimosul Hillel, precursorul lui Iisus în 
filozofie şi etică, a fost caldeean. Franck, în Kabbala, semnalează 
asemănarea intimă care există între doctrina secretă din Avesta şi 
metafizica religioasă a Caldeei. 


CREAŢIE - Cititorul este prevenit că acest cuvânt este folosit 
de către autor cu scopul unic de a nu se crea o confuzie inutilă. 
Pentru noi, „creaţie” semnifică întotdeauna formarea a ceva cu 
ajutorul unor materiale preexistente. Termenul evoluție nefiind încă 
atât de folosit, am preferat vechea expresie. Inutil să adăugăm că 
noi nu credem în creaţia spontană nici măcar a unui atom. Materia 
este eternă; ceea ce vedem noi este substanța concretă și vizibilă a 
unui ÎNTREG spiritual și abstract. 


DACTILI - Nume dat preoţilor cultului lui Kybele (Cybele). 
Unii arheologi derivă acest cuvânt din dactylos, „deget”, pentru că 
erau zece, la fel ca degetele de la mâini. Dar nu credem că această 
ipoteză este cea corectă. 


DAIMONI - Nume dat de către cei din Antichitate, și în special 
de filozofii școlii din Alexandria, tuturor tipurilor de spirite, fie ele 
bune sau rele, umane sau de alt gen. Apelativul este adesea sinonim 
cu cel al zeilor sau al îngerilor. Dar unii filozofi au urmărit, pe bună 
dreptate, să facă o distincție corectă între diferitele clase. 


DEMIURGOS sau Demiurg — Artizan; Puterea Divină care a 
construit Universul. Marii magistrați ai anumitor orașe greceşti 
purtau acest titlu. 


DERVIȘŞI sau „vrăjitorii rotitori” cum mai sunt numiţi. In 
afară de îndeplinirea austerităţilor, rugăciune și contemplație, de- 
votul mahomedan este prea puţin asemănător cu fachirul hindus. 
Acesta din urmă poate să devină un sannyasi, sau sfânt și cerşetor 
sacru. Cel dintâi nu va ajunge niciodată dincolo de a doua clasă a 
manifestărilor oculte. Dervișul poate fi un puternic magnetizator, 

dar nu se va supune niciodată la abominabila și aproape incredi- 
bila autoschingiuire pe care fachirul o inventează pentru el însuși 
cu o pasiune crescândă, până ce trupul său sucombă şi fachirul 
moare în chinuri lente și înfiorătoare. Cele mai îngrozitoare ope- 
rațiuni, precum tăierea pe viu a membrelor, amputarea degetelor 
de la picioare, și a picioarelor cu totul, scoaterea ochilor, îngropa- 
rea până la bărbie în pământ și rămânerea în această postură cu 
lunile, par jocuri de copii pentru ei. Una dintre torturile cele mai 
întâlnite este Tshiddy-Parvady”. Ea constă în suspendarea fachi- 
rului de unul din braţele mobile ale unui fel de spânzurătoare, aşa 
cum găsim în apropierea multor temple. 

La extremitatea acestui braț este fixat un scripete peste care 
este trecută o coardă ce se termină cu un cârlig de fier. Acest cârlig 
este înfipt în spatele fachirului care, inundând pământul cu sânge- 
le lui, este ridicat în aer. Apoi, este rotit în jurul brațului spânzură- 
torii. De la începutul acestei crude operațiuni și până în momentul 
în care este desprins, sau când carnea i se deșiră sub greutatea 
trupului și cade peste capetele spectatorilor, niciun mușchi de pe 
fața sa nu se mișcă. Rămâne calm și grav și este la fel de stăpân pe 
el ca şi cum ar face o baie răcoritoare. Fachirul va avea un surâs 
disprețuitor în prezenţa oricăror torturi imaginabile, convins fiind 
că corpul său interior, spiritual va deveni strălucitor și sfânt pe 
măsura mortificării trupului său muritor. Dar niciodată dervișul, 
nici în India, nici în alte țări musulmane, nu se va supune la acte 
similare de automutilare. 


DRUIZI — Casta sacerdotală care a înflorit în Marea Britanie 
și Galia. 


SPIRITE ELEMENTALE - Creaturile ce au evoluat în cele 
patru tărâmuri subtile ale celor patru elemente: pământul, aerul, 
focul și apa și au fost numite de către cabaliști gnomi, silfi, 


* Sau numită mai des charak-puja. 

salamandre și ondine. Putem să le numim forţe ale naturii; ele 
fie vor produce efecte ca agenţi ai unor legi generale, fie pot fi 
folosiți de către spirite dezîncarnate, pure sau impure, şi de către 
practicanții în viață ai magiei și ai vrăjitoriei, pentru a produce 
fenomenele dorite de aceştia. 

Sub denumirea generală de zâne şi spiriduşi, spiritele 
elementelor apar menţionate în mituri, fabule, în tradiţia 
populară, precum şi în poeziile tuturor popoarelor, antice şi 
moderne. Numele lor sunt nenumărate — peri, devi, djini, sylvani, 
satiri, fauni, elfi, pitici, troli, norni, nissi, kobolzi, maroni, necki, 
stromkarli, ondine, driade, salamandre, goblini, ponki, banshee, 
kelpi, pixi, oamenii muşchilor, oameni buni, vecini buni, femei 
sălbatice, oameni de pace, doamne albe — şi multe altele. Au fost 
văzuţi, temuti, binecuvântaţi, alungaţi şi invocaţi în fiecare colţ al 
plobului, în fiecare epocă. Să considerăm în cazul acesta că toţi cei 
care s-au întâlnit cu ei au avut halucinaţii? 

Aceşti elementali sunt agenţii principali ai spiritelor 
dezîncarnate dar niciodată vizibile din cadrul şedinţelor de spiritism, 
precum şi producătorii tuturor fenomenelor, cu excepţia celor 
subiective. 


SPIRITELE ELEMENTARE - Propriu-zis, acestea reprezintă 
sufletele dezîncarnate ale oamenilor depravaţi; aceste „suflete“ 
s-au separat cândva, anterior morții, de Spiritul lor Divin, şi astfel 
şi-au pierdut temporar șansa la nemurire. Separate de trupurile lor, 
sufletele (pe care le numim tot „corpuri astrale” ale) persoanelor 
pur materialiste sunt irezistibil atrase de pământ, unde trăiesc o 
viață temporară și finită în mijlocul elementelor asemănătoare cu 
natura lor grosieră. Pentru că nu și-au cultivat deloc spiritualitatea 
in timpul vieţii, ci au subordonat-o mereu față de ceea ce este 
prosier şi material, ele sunt acum nepregătite pentru viața elevată 
a fiinţelor dezîncarnate pure, pentru care atmosfera terestră este 
inăbușitoare şi otrăvitoare, fiind atrase de cu totul altceva. 

ESENIENI - De la Asa, vindecător. O sectă evreiască despre 
care Pliniu spune că a trăit în apropiere de Marea Moartă per milia 
saeculorum — de mii de secole. Unii autori au presupus că ar putea 
fi descendenți ai Beni-nabimilor* din Biblie, considerând că sunt 
de două feluri: cheniţi și nazarineni. Aveau multe idei Și practici 
budiste. Trebuie remarcat de asemenea că preoţii Marii Mame de la 
Efes, Diana-Bhavani cu mulți sâni, erau numiţi tot astfel. Eusebiu, 
şi după el De Quincey, considera că ei sunt primii creștini, ceea ce 
este mai mult decât probabil. Titlul de „frate” folosit în Biserica 
timpurie era un apelativ esenian: ei formau o fraternitate, un 
koinobion sau comunitate, ca aceea a primilor convertiți. 


EVOLUȚIE - Reprezintă dezvoltarea ordinelor superioare de 
animale din cele inferioare. Știința modernă, așa-numită exactă, 
are în vedere o evoluţie fizică unilaterală, evitând cu prudenţă 
și ignorând evoluţia spirituală superioară, care i-ar obliga pe 
contemporanii noștri să recunoască superioritatea filozofilor şi 
a psihologilor antici. Înțelepții Antichității, ascensionând spre 
INCOGNOSCIBIL, își luau ca punct de plecare prima manifestare 
a invizibilului, inevitabilul, care, printr-un raţionament strict 
logic, este Fiinţa Creatoare absolut necesară, Demiurgul 
Universului. Pentru ei, evoluția începea cu Spiritul Pur, care, 
coborând din ce în ce mai jos, lua în cele din urmă o formă vizibilă 
şi comprehensibilă și devenea materie. Ajunși în acest punct, îşi 
continuau raționamentul într-un stil similar metodei darwiniene, 
dar pe o bază mult mai largă. 

În Rig-Veda-Samhita, cea mai veche carte a lumii* (căreia şi cei 
mai prudenţi indologi şi savanţi în sanscrită îi atribuie o vechime 
cuprinsă între două și trei mii de ani î.Hr.), în prima carte, Imnuri 
către maruți, se spune: 


% Beni-Nabim (ebraică) Běnēi Nebi'im [de la ben „fiu“, „discipol” + nâbi' 
„Văzător”, „profet”]. Fii ai văzătorilor; discipoli ai profeților (n.t.). 

* Tradusă de Max Müller, profesor de filologie comparată la Universitatea 
Oxford, Anglia. 

„Nefiinţa și Ființa sunt în Cerul cel mai de sus, în locul de 
naştere al lui Daksha, în poala lui Aditi.” (Mandala, I, Sukta 166) 

„În prima epocă a zeilor, Ființa (Zeitatea comprehensibilă) s-a 
născut din Neființă (ce nu poate fi înțeleasă de niciun intelect); 
după aceasta s-au născut Regiunile (cele invizibile), și din ele 
Uttanapada.” 

„Din Uttanapada s-a născut Pământul şi din Pământ s-au 
născut Regiunile (cele vizibile). Daksha s-a născut din Aditi și 
Aditi din Daksha” (Ibid.). 

Aditi este Infinitul și Daksha este daksha-pitarah, care literal 
inseamnă „tatăl zeilor”, dar Max Müller și Roth au înțeles că 
inseamnă părinții forței, „păstrând, deţinând şi oferind facultăţi”. 
Este deci ușor să constatăm că „Daksha născut din Aditi și Aditi 
născut din Daksha” se referă la ceea ce modernii numesc „corelarea 
forțelor”, cu atât mai mult cu cât găsim următorul pasaj (tradus de 
profesorul Müller): 

„ÎL recunosc pe Agni ca fiind sursa tuturor ființelor, tatăl 
forțelor” (III, 27, 2). Aceasta este ideea clară și identică ce prevala 
in doctrinele zoroastrienilor, ale magilor și ale filozofilor de 
la sfârșitul Evului Mediu. Agni este Zeul Focului, al Eterului 
Spiritual, însăși substanţa esenței divine a Zeului Invizibil prezent 
in fiecare atom al creaţiei Sale, fiind numit de rozacrucieni „Focul 
Celest”. Dacă doar comparăm cu atenţie versetele din Mandala, 
dintre care unul spune astfel: „Cerul este tatăl tău, Pământul 
mama ta, Soma fratele tău, Aditi sora ta” (I., 191, 6), cu inscripția 
de pe Tabla de Smarald a lui Hermes, vom găsi acelaşi substrat de 
filozofie metafizică şi doctrine identice! 

„Cum toate obiectele au fost produse prin medierea unei 
singure ființe, toate obiectele derivă din acest unic aspect, prin 
adaptare: Tatăl său este soarele, mama sa este luna etc. Separă 


“ „Dyarih vah pita, prithivi mata samah bhrata adithi svasa.” 

pământul de foc, subtilul de grosier... Ceea ce am avut de spus 
despre acțiunea soarelui este complet” (Tabla de Smaraldy”. 
Profesorul Max Miiller vede în această Mandala „un fel de 
teogonie, deşi plină de contradicții.”% Alchimiștii, cabaliştii și 
adepții filozofiei mistice vor găsi un sistem de Evoluție perfect 
definit în Cosmogonia unui popor care a trăit cu mii de ani înaintea 
erei noastre. Ei vor găsi în plus o identitate perfectă de gândire și 
chiar de doctrină cu filozofia hermetică și de asemenea cu cea a lui 
Pitagora și a lui Platon. i 
În Evoluție, aşa cum începe ea să fie înțeleasă, se presupune că 
materia este înzestrată cu o tendință de a lua o formă mai elevată 
- ipoteză clar exprimată de către Manu şi alţi filozofi hinduși 
din cea mai veche Antichitate. Arborele filozofilor ilustrează 
aceasta în cazul soluţiei sărurilor de zinc. Controversa apărută 
între partizanii acestei şcoli și emanaţioniști poate să fie expusă 
pe scurt astfel: evoluționistul opreşte orice cercetare la frontierele 
Incognoscibilului, emanaţionistul crede că nimic nu poate evolua, 
sau, pentru a fi mai clar, presupune că nimic nu poate să iasă din 
matrice și să se nască, fără ca acest fenomen să fi fost precedat de 
o fază de involutie, ceea ce arată că viaţa provine de la o putere 
spirituală care se află deasupra a tot. 5 
FACHIRI — Devoți religioși din India de Est. In general trăiesc 
pe lângă templele brahmanice și urmează legile lui Manu. Ui 
fachir absolut religios umblă complet gol, cu excepția unei bucăți 
de pânză numite dhoti în jurul mijlocului. Își poartă părul lung, 
folosindu-l pe post de buzunar, căci își înfig în el diferite obiecte 
— precum o pipă, un mic flaut, numit vagudah, ale cărui sunete A 
fac pe șerpi să intre într-o toropeală cataleptică și, uneori, un băț 
de bambus, lung de aproximativ 30 de centimetri, având pe el cele 


3 Din cauză că vom discuta în capitolele următoare despre identitatea 
perfectă a doctrinelor filozofice și religioase ale Antichității, pentru moment, 
ne limităm explicaţiile. 

38 Rig-Veda-Anhita, p. 234 

șapte noduri mistice. Acest băț, sau mai degrabă baghetă, este primit 
de fachir de la guru-ul său în ziua iniţierii sale, împreună cu cele 
trei mantre care îi sunt comunicate „de la gură la ureche”. Niciun 
fachir nu este văzut fără acest accesoriu puternic, căci toți pretind 
că bagheta magică este cauza tuturor fenomenelor oculte pe care 
le produc”. Fachirul brahmanic este cu totul diferit de călugării 
cerșetori musulmani din India, numiţi de asemenea fachiri, în 
anumite părți ale teritoriului britanic. 


HERMETIST — De la Hermes, zeul Înțelepciunii, cunoscut în 
Egipt, Siria și Fenicia ca Toth, Tat, Adad, Set şi Sat-an (acesta din 
urmă nu trebuie luat în sensul pe care i-l asociază musulmanii 
și creştinii), și în Grecia sub numele de Kadmus. Cabaliștii îl 
identifică cu Adam Kadmon, prima manifestare a Puterii Divine, 
și cu Enoh. Au existat doi Hermes: primul a fost Trismegistos 
și, al doilea, o emanaţie sau o „permutare” a acestuia, prietenul 
și învățătorul lui Isis şi Osiris. Hermes este zeul înțelepciunii 
sacerdotale, asemenea lui Mazeus. 


HIEROFANT - Revelator al Ştiinţei Sacre. Bătrânul, 
Conducătorul/ghidul adepților la iniţieri, cel care le explica neofiţilor 
cunoaşterea secretă purta acest titlu. În ebraică şi în caldeeană, 
termenul era Peter, care înseamnă deschizător, dezvăluitor. În 
consecinţă, Papa, ca succesor al hierofanţilor vechilor Mistere, stă în 
scaunul păgân al „Sfântului Petru”. Ura Bisericii Catolice împotriva 
alchimiştilor şi a ştiinţei astronomice secrete se explică prin faptul 
că aceste cunoştinţe erau o antică prerogativă a hierofantului sau a 
reprezentantului lui Petru, care păstra misterele vieţii şi ale morţii. 


” Philostrat ne asigură că brahmanii erau capabili, în vremea lui, să realizeze 
cele mai uimitoare vindecări doar prin pronunțarea anumitor cuvinte magice. 
„Brahmanii indieni poartă un baston şi un inel, prin intermediul cărora sunt 
capabili să facă aproape orice.” Origene afirmă același lucru (Contra Celsum). 
Dar dacă nu se adaugă un puternic fluid magnetizator — să spunem proiectat 
din ochi, fără niciun alt contact — niciun cuvânt magic nu ar fi eficace. 

De aceea oameni ca Bruno, Galilei şi Kepler, şi chiar Cagliostro, care 
şi-au asumat prerogative rezervate Bisericii, au fost condamnaţi, iar 
unii dintre ei şi-au pierdut viața. 

Fiecare popor a avut Misterele şi hierofanţii săi. Chiar şi evreii 
l-au avut pe Petru al lor (care se chema Tanaim sau Rabin), funcţie 
ocupată de Hillel, Akiba şi alţi cabalişti faimoşi, ce erau singurii 
care puteau preda teribila cunoaştere conținută în Merkaba. În 
India, în vremurile de demult, exista câte un hierofant — iar acum 
sunt mai mulţi răspândiţi în întreaga ţară —, care deservea fiecare 
templu principal, acesta fiind cunoscut sub numele de Brahma- 
Atma. În Tibet, hierofantul-şef este Dalai-Lama (sau Talay-Lama) 
din Lhasa“. Printre naţiunile creştine, doar catolicii au păstrat 
obiceiul „păgân”, prin persoana Papei, cu toate că au desfigurat 
în mod trist maiestatea şi demnitatea funcţiei sacre. 


INIȚIAŢI - În Antichitate, termenul îi desemna pe cei care 
erau iniţiaţi în secretele cunoaşterii predate de către hierofanţii 
Misterelor. În timpurile noastre moderne, îi desemnează pe cei 
care au fost iniţiaţi de către adepţii cunoaşterii mistice în tainica 
ştiinţă, care, în ciuda trecerii secolelor, încă mai are un mic număr 
de adepţi veritabili pe pământ. 


CABALIST - de la Cabala, tradiţie orală, nescrisă. Cabalistul 
este un student al „ştiinţei secrete”, unul care interpretează înțelesul 
ascuns al Scripturilor cu ajutorul Cabalei simbolice şi care prin acest 
mijlocexplică sensul real al textului. Tanaim-ii au fost primii cabalişti, 
în rândul evreilor. Aceştia au apărut la Ierusalim spre începutul 
secolului al III-lea înainte de era creştină. Cărţile lui Ezechiel, Daniel, 
Enoh şi Apocalipsa Sfântului loan sunt pur cabalistice. Această 
doctrină secretă este identică cu aceea a caldeenilor şi conţine în 
acelaşi timp mare parte din ştiinţa perșilor, adică „magia”. 


LAMA - Călugăr budist aparţinând de religia lamaică a 


+ Taley înseamnă „ocean” sau „mare”. 

Tibetului, aşa cum, de exemplu, există călugări ai religiei romano- 
catolice. Fiecare lama este subordonat marelui Dalai-Lama, „Papa” 


budist al Tibetului de la Lhasa, fiind considerat o reîncarnare a lui 
Buddha“. 


MAG de la Mag sau Maha. Termenul este rădăcina cuvântului 
„magician“. Maha-Atma (Marele Suflet sau Spirit) în India şi-a 
avut preoții lui în timpurile prevedice. Magii au fost preoţii Zeului 
focului. li găsim şi în rândul asirienilor şi al babilonienilor, precum 
şi la adoratorii focului persani. Cei trei magi, numiţi şi regi, despre 
care se spune că i-ar fi oferit în dar copilului lisus aur, tămâie şi mir 
erau, asemenea celorlalți adoratori ai focului, şi astrologi, căci i-au 
văzut steaua. Marele-preot al parşilor la Surat este numit Mobet. 
Anumiți autori derivă cuvântul mag de la Megh; Meh-ab înseamnă 
„ceva mare, nobil”. Conform lui Kleuker, discipolii lui Zoroastru 
erau numiţi Meghestom. 


MAGICIAN - Acest termen, altădată un titlu renumit şi 
de distincţie, a fost în întregime deturnat de la veritabila sa 
semnificaţie. Altădată sinonim cu tot ceea ce era onorabil şi demn 
de venerație, deţinător de înţelepciune şi de ştiinţă, a fost degradat 
până la a deveni un epitet pentru cineva viclean, şarlatan, într- 
un cuvânt, un om care şi-a vândut sufletul diavolului, care îşi 
utilizează în mod greşit cunoaşterea şi o foloseşte în mod josnic şi 
periculos, dacă este să dăm crezare clerului şi unei mase de proşti 
care cred că magicianul este un vrăjitor şi un vraci. Dar creştinii 
uită se pare că Moise a fost şi magician, la fel şi Daniel, „un 
Maestru al magicienilor, astrologilor, caldeenilor şi al profeților” 
(Daniel, 5:11). 

Așadar, cuvântul magician, din punct de vedere științific, derivă 
din Magh, Mah în hindi și Maha în sanscrită — „mare”; un om versat 
în științele secrete sau ezoterice; la propriu vorbind, un sacerdot. 


" De fapt, nu este considerat o reîncarnare a lui Buddha Sakyamuni, sau 
Buddha istoric, cum ar putea să se înțeleagă, ci a lui Avalokiteshvara (n.t.). 

PROFETISM - sau frenezie/transă profetică. În timpul acestei 
stări s-a dezvoltat darul profeției. Pitagora și Platon o preţuiau 
foarte mult, iar Socrate își sfătuia discipolii să studieze această stare. 
Părinţii Bisericii, care au condamnat atât de sever transaprofetică 
la preoții păgâni și la Pythia lor, o foloseau nestingheriți în ceea 
ce-i privea. Montaniștii, care și-au luat numele de la Montanus, un 
episcop din Frigia, ce era considerat a fi divin inspirat, se aflau în 
rivalitate cu manteis, sau profeţii. „Tertulian, Augustin și martirii din 
Cartagina”, spune autorul lucrării Prophecy, Ancient and Modern”, 
„au fost din rândul acestora”. „Montaniștii par să se fi manifestat 
asemănător bacantelor în entuziasmul sălbatic care caracteriza 
orgiile lor”, adaugă el. În timpul lui Melampus și al lui Proetus, 
regele Argosului, a trăit faimosul Mantis Clarvăzătorul. Cicero 
descrie profeția și frenezia profetică, spunând că „profeția divină 
este ascunsă şi închisă în adâncurile minții, fiind un impuls divin 
care, atunci când arde într-un mod mai viu, este numit frenezie.” 

Cele două cupe sacrificiale din misterul Soma-ei, folosite în 
timpul ritualurilor religioase și cunoscute în general sub numele 
de grahas, se numesc Sukra și Manti. 

În această ultimă cupă, Manti sau Manthi, se spune că Brahma este 
„trezit”. În timp ce inițiatul bea (oricât de puțin) din acest suc-soma, 
Brahma, sau mai curând „Spiritul” său, personificat de către zeul 
Soma, intră în om şi se înstăpânește în el. De aici se trezește viziunea 
extatică, clarviziunea şi darul profeţiei. Ambele feluri de divinație — 
cea naturală şi cea artificială — sunt produse de către Soma. Cupa 
Sukra trezeşte ceea ce-i este dat fiecărui om de la natură. Fa unește 
Spiritul și Sufletul, iar acestea, de la propria lor natură şi esenţă, care 
sunt divine, sunt înzestrate cu o cunoaștere anticipativă a lucrurilor 
viitoare, aşa cum o demonstrează visele, viziunile neaşteptate și 
presentimentele. Conţinutul celeilalte cupe, Manti, care „il trezeşte 
pe Brahma”, pune sufletul în comunicare nu doar cu zeii minori — 


#2 Thomson Jay Hudson (1834-1903) (n.t.) 

spirite bine informate, dar nu omnisciente —, ci şi cu esența divină 
cea mai înaltă. Sufletul primeşte o iluminare directă de la prezența 
„Zeului” său; totuşi, cum nu îi este dat să-și amintească anumite 
aspecte, care nu sunt cunoscute bine decât în Cer, persoana inițiată 
este în general cuprinsă de un fel de frenezie sacră și, atunci când 
revine, nu își amintește decât ceea ce îi este permis. 


MANTRA - cuvânt sanscrit ce înseamnă „Nume Inefabil”. 
Anumite mantra-e, când sunt pronunţate conform formulelor 
magice predate în Atharva-Veda, produc un efect instantaneu și 
minunat. Totuşi, în sensul său general, o mantră este fie o simplă 
rugăciune către zei şi către puterile cereşti, după cum se explică în 
cărțile brahmanice, şi în special la Manu, fie un farmec magic. În 
sensul său ezoteric, „cuvântul” mantra-ei, sau rostirea sa mistică, 
este numit de către brahmani Vak şi se regăseşte în mantra, care 
literal înseamnă acele părţi ale cărților sacre care sunt considerate 
Shruti, sau „revelaţie divină directă”. 


MARABUT - Pelerin mahomedan care a fost la Mecca; un 
sfânt al cărui trup a fost așezat după moarte într-un cavou deschis, 
construit la suprafaţă, asemenea altor clădiri, dar în mijlocul străzilor 
şi al locurilor publice, în orașe populate. Fiind plasat în interiorul 
micii şi singurei camere a mormântului (şi multe astfel de cavouri 
de cărămidă și mortar pot fi văzute și în prezent pe străzile şi în 
piețele din Cairo), devoţiunea drumeților menţine o candelă mereu 
arzătoare la capul său. Mormintele unora dintre acești marabuțţi 
sunt foarte faimoase datorită miracolelor pe care se presupune că 
le realizează. 


MATERIALIZARE - Un cuvânt folosit de spiritiști pentru a 
indica fenomenul în care „un spirit își asumă o formă materială.” 
Domnul Stainton-Moses de la Londra a sugerat de curând un 
termen mult mai puţin contestabil, „manifestare a formei”. Când 
adevărata natură a acestor apariţii va fi mai bine înţeleasă, se va 

adopta cu siguranță și o denumire mai potrivită. Să le numim 
spirite materializate este inadmisibil, căci ele nu sunt spirite, ci 
statui animate. 


MAZDEENI - De la Ahura Mazda (v. Yasna lui Spiegel, 
XL). Erau anticii nobili persani care îl venerau pe Ormazd și, 
respingând imaginile, le-au inspirat evreilor aceeași oroare pentru 
orice reprezentare concretă a Zeității. În vremea lui Herodot, par 
să fi fost înlocuiţi de către Magi. Parșii și gheberii (gheberim: „cei 
puternici”, Facerea, 6:4 și 10:8) par să fi fost de fapt adoratori ai 
Magilor. În urma unei curioase confuzii, Zoro-Aster (Zero, „un 
cerc”, „un fiu” sau „un preot”, Aster, Ishtar sau Astarte, „stea“ în 
dialectul arian), titlul conducătorului Magilor şi al adoratorilor 
focului sau Surya-lshtara, adoratorul soarelui este adesea 
considerat, la ora actuală, a fi totuna cu Zarathustra, celebrul 
apostol mazdean (sau Zoroastru). 


METEMPSIHOZĂ - Acest cuvânt semnifică evoluția 
sufletului de la o etapă a existenţei la alta. Cuvântul a fost folosit 
în mod vulgar pentru a indica renașterea în trupurile animalelor. 
În general, el este greșit înțeles în toate clasele societății europene 
şi americane și chiar și în rândurile unui mare număr de savanți. 
Axioma cabalistă: „O piatră devine o plantă, o plantă un animal, 
un animal un om, un om un spirit și un spirit un zeu” este explicată 
în Manava-Dharma-Sastra şi în alte cărți brahmanice. 


MISTERE - în greacă teletai, „finalități”, termen analog cu 
teleuteia sau „moarte”. Misterele comportau practici, ţinute în 
general secrete față de profanii neinițiați, în cursul cărora erau 
predate, cu ajutorul reprezentărilor dramatice și al altor mijloace, 
originea lucrurilor, natura Spiritului uman, relația acestuia 
cu trupul și metoda purificării sale și restaurarea unei vieți 
superioare. În același mod erau predate fizica, medicina, legile 
muzicii, divinația. Jurământul hipocratic nu era decât o obligație 

de ordin mistic. Hipocrate a fost un preot al lui Asclepios, și câteva 
scrieri ale lui au avut șansa să devină publice. Dar asclepiazii erau 
iniţiaţi în cultul șarpelui lui Esculap, așa cum bacantele erau în cel 
al lui Dionysos, în final ambele rituri fiind încorporate în Misterele 
eleusine. Ne vom ocupa pe larg de Mistere în capitolele următoare. 


MISTICI - Cei iniţiaţi. Dar în perioada medievală și cea 
ulterioară, termenul li s-a aplicat unora ca Bohme Teozoful, 
Molinos Quietistul, Nicolas din Basel etc., care credeau în 
posibilitatea unei comuniuni interioare și directe cu Dumnezeu, 
comuniune analoagă inspiraţiei profeților. 


NABIA - Clarvedere, prezicere. Cel mai vechi și mai respectat 
dintre fenomenele mistice; este numele dat profeției în Biblie și 
este în mod corect inclusă în rândul puterilor spirituale, precum 
divinaţia, clarvederea, stările de transă şi realizarea de oracole. În 
timp ce vrăjitorii, ghicitorii și chiar astrologii sunt strict condamnați 
în cărţile mozaice, profeția, prorocia şi nabia apar ca daruri speciale 
din Ceruri. În vechime, aceștia erau numiţi Epoptai, cuvântul grec 
pentru „proroci”, „clarvăzători '; ulterior au fost desemnați ca Nebim, 
pluralul de la Nebo, Zeul babilonian al Înţelepciunii. Cabaliștii fac 
distincţie între un clarvăzător și un magician; unul este pasiv, celălalt 
activ; Nebirah este cel care priveşte în viitor, clarvăzătorul; Nebi-poel 
este cel ce posedă puteri magice. Observăm că Ilie şi Apollonius au 
recurs la aceleași mijloace pentru a se izola pe ei înşiși de influența 
deranjantă a lumii exterioare, și anume, înfăşurarea în întregime a 
capetelor lor într-o manta de lână (presupunem că făceau aceasta 
deoarece lâna nu este un conductor electric). 


OCULTIST - Cel ce studiază diferite ramuri ale științelor 
oculte. Termenul este folosit de către cabaliștii francezi. Ocultismul 
cuprinde toată gama de fenomene psihologice, fiziologice, 
cosmice, fizice şi spirituale. Provine de la cuvântul ocult, care 
înseamnă „ascuns” sau „secret”; se aplică, așadar, studiului 
Cabalei, astrologiei, alchimiei și tuturor științelor secrete. 

ZEI PĂGÂNI - Acest termen, zei, este înțeles în mod greşit 
ca însemnând idoli, de către marea parte a publicului cititor. 
Ideea asociată lor nu este aceea că reprezintă ceva obiectiv sau 
antropomorf. Exceptând situaţiile în care „zei” se referă fie la 
entitățile planetare divine (îngeri), fie la spiritele dezîncarnate ale 
oamenilor puri, termenul induce, simplu, în mintea misticului 
— fie el Hotar hindus, Mag mazdeist, Hierofant egiptean sau 
discipol al filozofilor greci — ideea unei manifestări vizibile sau 
recognoscibile a unei forțe invizibile a naturii. Iar astfel de forţe 
oculte sunt invocate sub numele a diverși zei, care personifică 
aceste puteri în momentul respectiv. Astfel, oricare dintre 
nenumăratele zeități din Panteonul hindus, egiptean sau grec 
nu este de fapt decât o putere a „Universului invizibil”. Atunci 
când oficiantul brahman o invocă pe Aditya — care în rolul său 
cosmic este Zeiţa-Soare —, el îi comandă, de fapt, acestei forțe 
(personificate de zeiță), care, așa cum afirmă acesta, „rezidă în 
mantra, ca Vak („cuvânt”) sacru”. Acești zei-forţe sunt priviţi în 
mod alegoric ca Hotar-i divini ai Celui Suprem, în timp ce preotul 
(brahmanul) este Hotar-ul uman, care oficiază pe pământ și care, 
din cauză că reprezintă această putere specială, devine un fel de 
ambasador, învestit cu puterile celui pe care-l reprezintă. 


PITRIS —Se crede, în general, că termenul hindus Pitris se referă 
la spiritele strămoşilor noștri direcţi, la persoane dezîncarnate. De 
aici provin afirmaţiile unor spiritiști cum că fachirii şi alţi făcători 
de minuni orientali ar fi mediumi; pentru că ei înşiși mărturisesc 
că sunt incapabili să producă ceva fără ajutorul acestor Pitris, față 
de care sunt instrumente supuse. Aceasta este o greşeală, din mai 
multe puncte de vedere. Pitris nu înseamnă strămoşii oamenilor 
care trăiesc în prezent, ci strămoșii neamului omenesc sau ai rasei 
Adamice, spiritele raselor umane care, pe marea scară a evoluţiei 
descendente, au precedat rasele noastre de oameni și au fost, fizic, 
precum şi psihic, mult superioare pigmeilor noștri moderni. În 
Manava-Dharma-Sastra sunt numiţi Străbuni Lunari. 


În faţa Vălului 55 


PYTHIA - Webster „clasează” foarte repede acest cuvânt, 
spunând scurt că era numele celei care oferea profeții în templul 
din Delphi şi al „oricărei femei despre care se crede că este dăruită 
cu spiritul divinaţiei — vrăjitoare”, ceea ce nu este nici măgulitor, 
nici exact și nici just. După Plutarh, lamblichos, Lamprias și alţii, 
o pythia era o senzitivă din punct de vedere psihic; ea era aleasă 
tânără şi pură, din clasa cea mai săracă. Repartizată unui templu, 
în incinta căruia avea o cameră, departe de restul lumii, la ea 
neavând acces decât preotul sau văzătorul, nu avea niciun fel 
de comunicare cu lumea exterioară, iar viaţa ei era mai strictă şi 
mai ascetică decât cea a unei călugăriţe catolice. Fiind așezată pe 
un trepied de bronz, plasat deasupra unei fisuri în pământ, prin 
care emanau vapori toxici, aceste degajări subterane îi penetrau 
întregul organism, declanșându-i transa profetică. In această 
stare anormală, ea furniza profeţii. Uneori era numită ventriloqua 
vates“, profetesa-ventrilocă. 

Cei vechi considerau că sufletul astral al omului, psyche sau 
conştiinţa de sine, se află în scobitura stomacului. Brahmanii 
împărtășesc această credință cu Platon și alți filozofi. Astfel, 
în al patrulea verset din al doilea Imn Nabhanedishtha găsim 
următoarele: „Ascultaţi, o, copii ai zeilor (spiritelor), pe cel 
ce vorbeşte prin ombilic (nabha), căci el vă salută în locuinţele 
voastre!” 

Mulţi specialişti în sanscrită sunt de acord că această credință 
este la hinduși una dintre cele mai vechi. Fachirii moderni, la fel 
ca vechii gimnozofiști, se uneau cu Atman al lor și cu Divinitatea, 
rămânând nemișcaţi în contemplare și concentrându-și întreaga 
gândire asupra ombilicului. La fel ca în fenomenele somnambulice 
moderne, ombilicul era considerat „cercul soarelui”, sălașul 
luminii divine interne“. Faptul că numeroși somnambuli moderni 


8 V. Pantheon , Myths, p. 31 şi Aristofan în Vestas, I, 28. 
" Oracolul lui Apollo se găsea în Delphi, oraşul lui delfys, al pântecului sau 

sunt capabili să citească scrisori, să audă, să miroasă şi să vadă cu 
această parte a trupului trebuie considerat ca o simplă coincidenţă, 
sau, în cele din urmă, trebuie să admitem că înțelepții Antichității 
știau mai multe despre misterele fiziologice și psihologice decât 
academicienii moderni? În Persia modernă, dacă un „magician” 
(adesea un simplu magnetizator) este consultat în legătură cu 
furturi sau alte circumstanțe neelucidate, el își face anumite 
manipulări în dreptul scobiturii stomacului și intră astfel în starea 
de clarviziune. Printre parșii moderni, remarcă un traducător 
al Rig Veda, există până în zilele noastre credinţa că adepții lor 
au o flacără în ombilic care le luminează toate întunecimile și 
le dezvăluie lumea spirituală, precum și lucrurile nevăzute sau 
lucrurile aflate la distanţă. Ei o numesc „lampa lui Deshtur”, sau 
„a marelui-preot”, „lumina lui Dikshita (iniţiatul)” și îi mai dau 
încă multe alte nume. 


SAMOTRACI - Denumirea zeilor celebraţi la Misterele 
din Samotrace. Erau consideraţi identici cu Cabirii, Dioscurii şi 
Coribanţii. Numele lor erau mistice şi îi indicau pe Pluto, Ceres 
sau Proserfina, Bachus şi Esculap sau Hermes. 


ŞAMANI sau SAMANEENI - Numele unui ordin budist la 
tătari, mai ales la cei din Siberia. Este posibil să existe o asemănare 
cu filozofii cunoscuţi odinioară sub numele de Brachmani, care 
sunt adesea confundați cu Brahmanii”. Cu toţii sunt magicieni, 


abdomenului; locul templului era numit omphalos sau ombilic. Simbolurile 
sunt feminine şi lunare, amintindu-ne că arcadienii erau numiţi Proseleni, 
pre-eleni, sau anteriori perioadei când a fost introdusă adorarea ioniană și 
olimpiană a Lunii. 

* Conform relatărilor lui Strabon și Megastene, care au vizitat Palibothras 
se pare că persoanele numite de ei samaneeni sau preoţi brahmani, erau de 
fapt budiști. „Răspunsurile deosebit de subtile ale filozofilor samaneeni sau 
brahmani în întrevederile lor cu cuceritorul conţin în ele spiritul doctrinei 
budiste”, remarcă Upham (v. History and Doctrine of Buddhism, şi Hale, 
Chronology, vol. III, p. 238). 

sau mai degrabă senzitivi ori mediumi dezvoltați artificial. 
Actualmente, cei ce îndeplinesc funcţia de preoţi printre tătari sunt 
foarte ignoranti şi mult inferiori fachirilor în privinţa cunoaşterii 
şi educaţiei. Atât bărbaţii, cât şi femeile pot fi şamani. 


SOMA - Această băutură indiană sacră corespunde ambroziei 
grecilor sau nectarului băut de zeii din Olimp. O cupă de Kykeon 
era băută cu poftă şi de către novice, în timpul iniţierii eleusine. 
Cel care o bea atinge uşor Bradhna, sau „locul splendorii” (Cerul). 
Soma pe care o cunosc europenii nu este băutura originală, ci este 
un substitut; doar preoţii iniţiaţi pot să guste din soma veritabilă — 
chiar şi regii şi rajahii primesc în timpul sacrificiilor un substitut. 
În Aytareya Brahmana, Haug mărturiseşte că ceea ce a gustat şi i s-a 
părut neplăcut nu a fost soma, ci suc de rădăcină de Nyagradha, o 
plantă care creşte pe colinele din Poona. Ştim sigur că majoritatea 
preoţilor oficianţi din Dekkan au pierdut secretul [preparării] 
adevăratei soma. Acesta nu este de găsit nici în cărţile rituale, nici 
în tradiţia orală. Adevăraţii urmaşi ai religiei vedice primitive sunt 
foarte puţini; ei sunt consideraţi descendenţii Rishi-lor, adevărații 
Agnihotri, iniţiaţii în Marile Mistere. Soma mai este venerată şi în 
panteonul hindus, căci i se dă numele de Regele-Soma. Cel care o 
bea are dreptul să acceadă la regele celest, deoarece este pătruns de 
acesta, aşa cum apostolii creştini şi discipolii lor erau pătrunşi de 
Duhul Sfânt şi spălaţi de păcate. Soma face din iniţiat un om nou: 
acesta renaşte şi se transformă, iar natura lui spirituală o învinge 
pe cea fizică; primeşte puterea divină a inspiraţiei şi dezvoltă 
facultatea clarviziunii la cel mai înalt nivel. Conform explicaţiei 
exoterice, soma este o plantă, dar totodată este şi un înger. Ea 
pune cu putere în contact corpul astral al omului cu sufletul său 
nemuritor (natura sa individuală cea mai elevată, care este similară 
unui înger - n.t.). Apoi, cele două, astfel unite, prin puterea băuturii 
magice, se ridică împreună deasupra naturii fizice şi participă în 
timpul vieţii la beatitudinea şi gloria inefabilă a Cerului. 

Astfel, soma hindusă, din punct de vedere mistic dar şi din 
celelalte puncte de vedere, îndeplinește rolul pe care îl are pentru 
creștini Cina euharistică. Ideea este aceeași. Cu ajutorul rugăciu- 
nilor sacrificiale — mantra-ele — se presupune că această licoare se 
transformă pe loc în soma adevărată, în înger sau chiar în însuși 
Brahma. Unii misionari s-au arătat foarte indignaţi de această ce- 
remonie, cu atât mai mult cu cât, în general vorbind, brahmanii 
folosesc drept substitut un fel de soluție alcoolică. Dar creștinii cred 
ei oare cu mai puţină tărie în transsubstanţierea vinului obișnuit 
de împărtășanie în sângele lui lisus Hristos, din cauză că vinul se 
întâmplă să conțină mai mult sau mai puțin alcool? Ideea simbolu- 
lui atașat nu este aceeași? Numai că misionarii spun că ora la care 
se bea soma este ora de aur a Satanei, care pândește din fundul 
potirului sacrificial hindus“. 


SPIRIT - Lipsa unui acord mutual între scriitori cu privire la 
folosirea acestui cuvânt a dus la o confuzie totală. Adesea este 
considerat sinonim cu „suflet”, iar lexicografii creditează acest uz. 
Acesta este rezultatul neutru al ignoranței noastre cu privire la ce- 
lălalt cuvânt și al repudierii clasificării adoptate de cei din vechi- 
me. Vom urmări să clarificăm distincţia dintre termenii „Spirit” 
și „Suflet“ în altă parte în această lucrare, iar respectiva porțiune 
este cea mai importantă din întreaga carte. Până să ajungem însă 
acolo, adăugăm doar că „Spiritul” este nous al lui Platon, Prin- 
cipiul Nemuritor, imaterial și eminamente Divin din om — încoro- 
narea Triadei umane, în timp ce 


SUFLETUL este psyche, sau nephesh din Biblie; principiul vital, 


* La rândul lor, necredincioșii ar putea la fel de bine să-i întrebe pe misionari 
ce fel de spirit pândește din fundul sticlei sacrificiale de bere. Ziarul evanghe- 
lic Independent din New York spune: „De curând, un călător englez a găsit în 
îndepărtata Birmanie o biserică a misiunii Baptiste în care, pentru serviciul 
împărtășaniei, se folosește, bineînţeles, cu binecuvântarea Domnului, bere de 
Baas în loc de vin!” Circumstanţele pot modifica, după cât se pare, condiţiile! 


sau suflul vieţii, pe care orice animal, până la nivelul infuzorilor, 
îl împărtășește cu omul. În traducerea Bibliei, termenul este fo- 
losit fără deosebire pentru viață, sânge și suflet. „Să nu-i ucidem 
nephesh-ul” spune textul original. „Să nu-l ucidem pe el”, traduc 
creștinii (Facerea 37, 21) şi la fel şi în continuare. 


TEOZOFI - În Evul Mediu, era numele sub care erau cunos- 
cuți discipolii lui Paracelsus din secolul al XVI-lea, așa-numiții 
filozofi ai focului, Philosophi per ignem. La fel ca platonicienii, ei 
considerau Sufletul (psyche) și Spiritul Divin (nous) ca particule 
din marele Archos — un foc luat din eternul ocean de lumină. 

Societatea Teozofică, căreia îi sunt dedicate aceste volume, în 
semn de simpatie afectuoasă, a fost fondată la New York în 1875. 
Scopul fondatorilor săi a fost acela de a realiza experienţe practice 
referitoare la puterile oculte ale Naturii, de a culege şi a răspândi 
printre creştini învăţăturile şi filozofiile religioase ale Orientului. 
Mai târziu, s-a luat decizia de a li se prezenta „bieţilor păgâni aflaţi 
în întuneric” dovezile rezultatelor practice ale creştinismului, 
pentru a li se permite cunoaşterea ambelor fețe ale monedei, nu 
doar varianta apologetică a misionarilor. In acest scop, Societatea 
a stabilit relaţii cu asociaţii şi personalităţi din întregul Orient şi 
le-a furnizat raporturi autentice asupra crimelor şi faptelor rele 
ecleziastice, asupra schismelor şi ereziilor, asupra controverselor şi 
litigiilor, asupra divergenţelor de doctrină, criticilor şi reviziunilor 
Bibliei, cu care Presa din Europa creştină şi America se ocupă 
constant. Creştinătatea a fost îndelung şi minuţios ţinută la 
curent cu nivelul de degradare şi de abrutizare în care budismul, 
brahmanismul şi confucianismul şi-ar fi afundat susţinătorii 
amăgiţi şi multe milioane de oameni s-au irosit în misiuni străine, 
din cauza unor reprezentări false de genul acesta. Societatea 
Teozofică, asistând zilnic la exemplificări ale acestei situaţii de 
fapt, consecinţă a deformării învăţăturii creştine şi a prostului 
exemplu dat de unii aşa-zişi creştini, a considerat că este un act de 

justiţie să facă cunoscute aceste aspecte în Palestina, India, Ceylon, 
Caşmir, Ținuturile tătarilor, Tibet, China şi Japonia, ţări unde are 
corespondenţi influenţi. Ar fi multe de spus şi despre conduita 
misionarilor faţă de cei care contribuie la susţinerea lor. 


TEURG - de la Theos, „zeu”, şi ergon, „lucrare“. Prima 
şcoală de teurgie practică în perioada creştină a fost fondată 
de lamblichos, în rândul platonicienilor din Alexandria; cu 
toate acestea, preoţii care oficiau în templele din Egipt, Asiria 
şi Babilonia şi care luau parte în mod activ la evocarea zeilor în 
timpul Misterelor Sacre erau cunoscuţi sub acest nume din cea mai 
timpurie perioadă arhaică. Scopul lor era să facă spiritele vizibile 
pentru ochii muritorilor. Teurgii cunoşteau ştiinţele secrete 
predate în temple. Neoplatonicienii din şcoala lui lamblichos erau 
numiţi teurgi deoarece realizau aşa-numita „magie ceremonială” 
şi evocau „spiritele“ eroilor plecaţi, ale „zeilor” şi ale daimonilor 
(daimonia, „entităţi spirituale, divine”). În rarele cazuri când se 
cerea prezenţa unui spirit tangibil şi vizibil, teurgul trebuia să-i dea 
apariţiei o parte din carnea şi sângele lui — trebuia să realizeze 
theopoea, sau „crearea zeilor” printr-un proces misterios bine- 
cunoscut fachirilor moderni şi brahmanilor iniţiaţi din India. lată 
ce se spune în The Book of Evocations despre pagode, aspect care 
arată identitatea perfectă de rit şi ceremonial dintre cea mai veche 
teurgie brahmanică şi cea a platonicienilor alexandrini: 

„Brahmanul grihasta” (evocatorul) trebuie să fie într-o stare de 
completă puritate înainte de a se aventura să-i invoce pe Pitris.” 

După ce a pregătit o lampă, santal, tămâie etc. şi după ce a trasat 
cercurile magice predate de către guru-ul superior pentru a păstra 
la distanţă spiritele rele, el „încetează să respire şi cheamă focul în 
ajutorul lui ca să-i disperseze trupul”. El pronunţă cuvântul sacru de 
un anumit număr de ori, iar „sufletul său evadează din trup; trupul 


* Persoană aflată în etapa vieții numită Grihastya (după sistemul expus în 
Manava-Dharma-Sastra, care presupune implicarea în viaţa de familie (n.t.)). 

său dispare şi sufletul spiritului evocat coboară în trupul dublului şi 
îl animă”. Apoi, „sufletul (lui grihasta) reintră în trupul său, ale cărui 
particule subtile se agregă din nou, după ce formaseră anterior, din 
emanaţiile lor, un trup eterat pentru spiritul chemat”. 

Acum, după ce a format pentru Pitris un trup cu particulele 
cele mai importante şi mai pure din propriul său trup, odată ce 
ceremoniile sacrificiale s-au realizat, grihasta poate „conversa 
cu sufletele strămoşilor şi cu Pitris, punându-le întrebări despre 
misterele Fiinţei şi transformările imperisabilului”. 

„Apoi, după ce a stins lampa, trebuie să o reaprindă, să pună în 
libertate spiritele rele excluse din acest loc prin cercurile magice şi să 
părăsească sanctuarul acestor Pitris.” 

Şcoala lui lamblichos era distinctă de aceea a lui Plotin şi a 
lui Porfir, care erau foarte ostile faţă de magia ceremonială şi faţă 
de teurgia practică, pe care le considerau periculoase, cu toate 
că aceşti doi oameni eminenţi au crezut puternic în ele. „Magia 
teurgică sau binevoitoare şi cea gotică sau necromanţia neagră şi rea 
au avut aceeaşi reputaţie predominantă în timpul primului secol 
al erei creştine.“* Dar niciodată nu s-a petrecut ca vreun filozof 
pios şi de înaltă moralitate, al cărui renume a ajuns neîntinat de 
reproş până la noi, să practice alt gen de magie decât cea teurgică 
sau binevoitoare, precum o denumeşte Bulwer-Lytton. „Oricine 
este bine instruit cu privire la natura aparențelor divin luminoase 
(phasmata) cunoaşte motivul pentru care se pretinde abţinerea de 
la consumul păsărilor (hrană animală), mai ales pentru acela care 
se grăbeşte să se elibereze de legăturile terestre şi să fie alături de 
zeii celeşti”, spune Porfir.“ 

Deşi a refuzat să practice el însuşi teurgia, Porfir, în Viata 
lui Plotin, vorbeşte despre un preot din Egipt care „la cererea 
unui prieten de-al său (care de fapt ar fi putut fi Porfir însuşi, 


“ Bulwer-Lytton, Last Days of Pompeii, p. 147 
* Select Works, p. 159 

remarcă Taylor), a făcut să-i apară lui Plotin, în templul lui Isis 
de la Roma, daimonul familiar, sau, în limbaj modern, îngerul 
păzitor al acestui filozof”. 

Ideea populară predominantă era că teurgii, la fel ca şi magi- 
cienii, făceau minuni, precum evocarea sufletelor şi a umbrelor 
eroilor şi zeilor, şi realizau şi alte acte taumaturgice, prin puteri 
supranaturale. 


YAJNA - Yajna, spun brahmanii, există din eternitate, căci 
provine direct din Cel Suprem, Brahma-Prajapati, în care se găsea 
în stare latentă, din „neînceputuri”. Este cheia către TRAIVIDYA, 
tripla ştiinţă sacră, conținută în versurile din Rig-Veda, care ne 
învaţă cu privire la Yagus, ceremonia misterelor. Yajna există in- 
vizibilă dintotdeauna; este precum puterea latentă a electricităţii 
într-o maşină electrică, necesitând doar punerea în funcţiune a 
aparatului potrivit pentru a se manifesta. Se presupune că se ex- 
tinde de la Ahavaniya, focul sacrificial, la cer, formând o punte sau 
o scară prin care sacrificatorul poate să comunice cu lumea zeilor 
şi a spiritelor şi chiar să urce viu până la lăcaşurile lor. 

Această Yajna este încă una din formele lui Akasha, şi cuvântul 
mistic care o cheamă la existenţă, pronunţat mental de către Preot, 
este Cuvântul Pierdut ce primeşte un impuls prin FORȚA VOINŢEI. 

Pentru a completa lista, vom adăuga acum că, în cursul 
capitolelor viitoare, de fiecare dată când vom folosi cuvântul arhaic, 
ne vom referi la timpurile dinaintea lui Pitagora. Prin cuvântul antic, 
la perioada de dinainte de Mahomed, şi prin medieval, la perioada 
dintre Mahomed şi Martin Luther. Vom încălca această regulă doar 
uneori, când va trebui să vorbim despre popoarele Antichității pre- 
pitagoreice, şi vom adopta uzajul comun, numindu-le antice. 

Înainte de a încheia acest capitol, dorim să explicăm în câteva 
cuvinte planul acestei lucrări. Scopul său nu este deloc acela de a 
impune publicului viziunile personale şi teoriile autoarei; nu are 


5 Ibid., p. 92 

nici pretenţiile unei lucrări ştiinţifice, care vizează să revoluţioneze 
anumite domenii de gândire. Este mai degrabă un rezumat sumar 
al religiilor, al filozofiilor şi al tradiţiilor universale ale omenirii, 
cu exegeza lor, în spiritul doctrinelor secrete, care, datorită 
prejudecăţilor şi bigotismului, au ajuns în cadrul creştinătăţii sub o 
formă atât de mutilată, încât este imposibil să fie sănătos judecate. 
Din vremea nefericiţilor filozofi medievali, ultimii care au avut 
curajul să se ocupe de aceste doctrine secrete a căror cunoaştere 
o deţineau, puţini oameni au îndrăznit să înfrunte persecuțiile şi 
prejudecățile, făcându-şi cunoaşterea publică. Şi acei puţini care au 
făcut-o, niciodată nu au scris pentru public, aceasta fiind o regulă, 
ci doar pentru cei — din vremea lor şi de după ei — care deţineau 
cheia jargonului lor. Majoritatea oamenilor, neînţelegându-i pe ei 
şi doctrina lor, s-au obişnuit să-i privească în masă fie ca şarlatani, 
fie ca visători. De aici, nemeritatul dispreţ în care s-a afundat gradat 
studiul celei mai nobile ştiinţe — aceea a omului spiritual. 
Asumându-şi cercetarea presupusei infailibilități a ştiinţei 
moderne şi a teologiei, autoarea a fost forţată, chiar cu riscul 
de a părea dezlânată, să facă constant comparații între ideile, 
descoperirile şi pretenţiile reprezentanţilor lor şi cele ale 
filozofilor antici şi ale învăţătorilor religioşi. Aspecte separate de 
lungi secole au fost astfel apropiate, căci prioritatea şi analogia 
descoperirilor şi a dogmelor pot fi determinate doar în acest mod. 
Vorbind despre meritele savanților noştri contemporani, despre 
propriile lor mărturii în legătură cu eşecurile întâmpinate în 
cadrul cercetărilor experimentale ale misterelor impenetrabile, 
despre verigile lipsă din teoriile lor, despre incapacitatea lor de 
a înțelege fenomenele naturale şi ignorarea legilor lumii cauzale, 
toate acestea au constituit baza prezentului studiu. Psihologia a 
fost atât de neglijată şi Orientul este atât de îndepărtat, încât puţini 
dintre cercetătorii noştri vor merge să studieze această ştiinţă 
acolo unde ea este cu adevărat înțeleasă; vom trece deci în revistă 
îndeosebi speculaţiile şi atitudinea autorităților recunoscute, 

referitoare la fenomenele psihologice moderne, care au început să 
se manifeste la Rochester şi care s-au răspândit acum pe întregul 
mapamond. Dorim să arătăm modul cum eşecurile frecvente erau 
inevitabile şi cum ele vor continua în mod fatal să fie astfel, până ce aceste 


w 
pretinse autorități ale Occidentului vor veni să -i cunoască pe brahmanii V A i i | | i | | I ISIS 


şi lama-şii din Extremul Orient pentru a le cere cu umilință să-i învețe 
alfabetul veritabilei ştiinţe. Nu am formulat împotriva savanților PARTEA ÎNTÂI STIINTA 
nicio acuzaţie care să nu fie justificată prin propriile lor publicaţii, A ` 
şi dacă citările noastre din analele Antichității îi deposedează pe VOLUMUL I 
unii dintre ei de laurii pe care până acum îi considerau dobândiţi 
pe drept, vina este a Adevărului şi nu a noastră. Niciun om demn 
de titlul de filozof nu ar dori să i se atribuie onoruri care îi aparţin C ° | | I 
altcuiva. apitolu 

Profund interesat de lupta titanică angajată în prezent între As ecte vechi cu nume noi 
materialism şi aspiraţiile spiritualiste ale omenirii, efortul nostru p 
constant a fost acela de a reuni în capitolele următoare, ca pe nişte 
arme într-un arsenal, toate faptele şi argumentele care pot ajuta ca 
spiritualismul să triumfe. Copil sărman şi deformat, materialismul 
de Astăzi este născut din Ieri. Dacă creșterea lui nu va fi oprită, ar „Ne-am început căutarea acolo unde știința modernă şi-a strâns fără speranță 
putea să devină stăpânul nostru! El este copilul brutalului bas- aripile. Şi am găsit astfel elementele de bază ale științei, pe care învățații din 


tard al Revoluţiei Franceze, o reacţie împotriva secolelor de repre- ziua de azi le dispretuiesc, considerându-le biete himere dezlănțuite sau mistere 
3 A 3 z $ d E =n 
de nepătruns, pe care şi-au pierdut de mult speranta că le vor dezlega vreodată. 

„Ego sum qui sum. 


Axiomă a filozofiei hermetice 


siune şi de bigotism religios. Pentru a evita strivirea aspirațiilor s 
m . A Set Edward Bulwer-Lytton, Zanoni 
spirituale, distrugerea acestor speranțe, moartea acestei Intuiții 
care ne învaţă despre existența unui Dumnezeu şi a unei Lumi Y 
; S E. ES CABALA ORIENTALA 
de Dincolo, trebuie să demascăm întreaga diformitate a falselor 
noastre teologii şi să distingem între religia divină şi dogmele E 7 s À , 
: 3 Se află undeva în lume o carte străveche, care provine din 
$ 7 A pe a TG j vremuri atât de îndepărtate, încât un anticar din timpurile 
pledăm pentru eliberarea de orice tiranie, fie că este vorba de cea z ga abili î arit Bă sisid di 
: noastre ar putea chibzui la nesfârşit, fără să-şi dea seama din ce 
a ŞTIINŢEI sau de cea a TEOLOGIEI. i Sate ŞI QC SERA 
este alcătuit materialul pe care a fost consemnată. Există la ora 
actuală doar un singur exemplar din această carte. Cel mai vechi 


document al culturii ebraice cu privire la ştiinţa ocultă — Siphra 


umane. Vocea noastră se înalţă în favoarea libertăţii spirituale şi 


5 Eu sunt cel ce sunt (lat.) (n.t.) 

mo px EN SOP Dzeniouta” — este o compilație târzie 
a sa, într-o perioadă în care era deja 
considerată o relicvă a literaturii. 
Una din ilustrațiile pe care le găsim 
în ea este o reprezentare a Esenţei 
Divine care emană din fiinţa lui 
ADAM”, asemănătoare cu un arc 
circular de lumină. Atingând pun- 
ctul cel mai înalt al circumferinței, 
inefabila Lumină glorioasă se reîn- 
toarce pe pământ sub forma unui 
vortex, aducând cu sine o formă su- 
perioară a fiinţei umane. Pe măsură 
ce se apropie tot mai mult de plane- 
ta noastră, Emanaţia este tot mai întunecată, pentru ca, în clipa în 
care atinge Pământul, să aibă culoarea cea neagră a nopţii. Filo- 
zofii hermetiști din toate timpurile cred cu străşnicie, în baza a 
şaptezeci de mii de ani de experienţă”, după cum afirmă chiar ei, 
că materia a devenit, în timp, datorită păcatului, mai grosieră şi 
mai densă decât era în momentul creaţiei primordiale a omului 
şi că la începuturi trupul uman era pe jumătate alcătuit dintr-o 
materie eterică. De asemenea, înainte de cădere, omul comunica 
liber cu alte lumi, acum nevăzute. Dar, începând de atunci, ma- 
teria a devenit un obstacol extrem de puternic, care ne împiedică 
să luăm legătura cu lumea spiritelor. Tradițiile ezoterice străvechi 
ne învaţă de asemenea că înainte de creaţia simbolică a lui Adam, 
aici pe pământ au trăit şi au pierit mai multe rase de fiinţe umane, 
fiecare făcând loc unei alteia. Oare aceste exemplare umane din 
trecut erau mai evoluate? Aparţineau poate, unele dintre acestea, 


Adam Kadmon şi sefirotele 


5 Cartea misterului pecetluit, Ed. Herald, 2005 (n.t.) 

5 Numele este utilizat cu același sens precum cuvântul grecesc antropos [„om” 
(gr.) —n.t.] 

* Tradiţia adepților Cabalei orientale afirmă că știința hermetică este chiar şi 
mai străveche de atât. Oamenii de știință contemporani s-ar putea îndoi și ar 
putea respinge această afirmaţie. Totuși, ei nu pot să dovedească contrariul. 

acelei rase de oameni înaripaţi menţionaţi de Platon în al său 
dialog Phaidros? lată o sarcină demnă de lăsat în seama ştiinţei. 
Peşterile cu inscripţii străvechi din Franţa, precum şi relicvele 
aparţinând epocii de piatră pot reprezenta un punct de plecare în 
această direcţie. 

Odată cu dezvoltarea acestui ciclu, ochii ființei umane s-au 
deschis tot mai mult, până ce au ajuns să deosebească „binele şi 
răul”, la fel ca înşişi Elohimii”. După ce a atins maximul, ciclul 
a căpătat o direcţie descendentă. Când curbura arcului a atins 
punctul în care era perfect paralel cu linia fixă a planului terestru, 
omul a fost înzestrat de Natură cu „un înveliş de piele”, iar Domnul 
Dumnezeu „L-a acoperit cu veşminte”. 

Aceeaşi convingere în pre-existenţa unei rase mult mai spiri- 
tuale decât cea căreia îi aparţinem acum poate fi descoperită şi 
în cadrul tradiţiilor străvechi ale aproape tuturor popoarelor. În 
străvechiul manuscris în limba quiche”, publicat de Brasseur de 
Bourbourg — Popol Vuh” — se afirmă că cea dintâi rasă de oameni era 
înzestrată cu puterea raţiunii şi cu capacitatea de a vorbi, cu clarvi- 
ziune şi omniscienţă. Conform lui Filon din Alexandria, peste tot 
în jurul nostru se află o mulţime de spirite invizibile, unele dintre 
acestea fiind eliberate de rău şi nemuritoare, în timp ce altele sunt 
rele şi muritoare. „Suntem urmaşii fiilor lui EL%, şi trebuie să ne 
redobândim statutul de copii ai lui EL.” lar afirmaţia clară a gnos- 
ticului anonim care a consemnat Evanghelia după loan şi care spune 
că „toţi cei care L-au primit”, adică toţi cei care au urmat şi au 
pus în practică doctrina ezoterică a lui lisus „vor deveni fii ai lui 
Dumnezeu”, subliniază aceeaşi convingere. (I, 12.) „Nu ştiţi voi 
că sunteţi nişte dumnezei?” a exclamat Învățătorul. Platon descrie 


5 Denumire în limba ebraică desemnând ierarhia angelică a Principatelor (n.t.) 
% Limbă meso-americană a familiei de limbi Maya (n.t.) 

5 Literal, Cartea sfatului sau Cartea comunității — document referitor la miturile 
civilizaţiei Maya (n.t.) 

5 Unul dintre cele zece nume ale lui Dumnezeu, conform tradiţiei ebraice, 
însemnând chiar „Dumnezeu” (n.t.) 

admirabil în al său Phaidros starea omului primordial, precum şi 
ceea ce va redeveni acesta: înainte şi după „pierderea aripilor” — 
înainte şi după vremurile când „trăia printre zei, el însuşi un zeu 
al lumii spiritelor”. Încă din cele mai străvechi timpuri, sistemele 
filozofice religioase ne-au învăţat că întregul univers este locuit de 
ființe divine şi spirituale, de diverse rase. Dintr-una dintre aceste 
rase a evoluat, de-a lungul timpului, ADAM, omul primitiv. 

Calmucii, precum şi alte triburi din Siberia, descriu în legen- 
dele lor și alte creaţii, anterioare rasei umane curente. Acele fiinţe, 
spun ei, erau înzestrate cu o cunoaștere fără limite și au îndrăznit 
chiar să se revolte împotriva Marelui Spirit Conducător. Acesta 
i-a pedepsit pentru mândria lor și, pentru a-i umili, i-a încătușat 
în trupuri materiale, acoperindu-le astfel simţurile. Puteau să se eli- 
bereze din acestea doar printr-o îndelungată penitență, autopuri- 
ficare şi transformare a ființei. Triburile respective cred că șamanii 
lor se bucură uneori de puterile divine pe care le aveau la origini 
toate ființele umane. 


TRADIŢII STRĂVECHI CONFIRMATE DE 
CERCETARILE ŞTIINŢEI MODERNE 


Biblioteca Astor din New York a adăugat recent colecţiei 
sale un exemplar al unui Tratat Egiptean de Medicină, redactat în 
secolul al şaisprezecelea î.Hr. (sau, mai exact, în anul 1552 î.Hr.), 
dată la care, conform cronologiei acceptate, Moise avea doar 
douăzeci şi unu de ani. Textul original este scris pe scoarță de pa- 
pirus, fiind decretat de profesorul Schenk din Leipzig, ca fiind nu 
doar autentic, ci şi în cea mai bună stare din câte s-au văzut. Este 
vorba despre o fâşie de papirus auriu de cea mai bună calitate, 
lată de treizeci de centimetri, cu o lungime de peste douăzeci de 
metri, sulul fiind împărţit în o sută zece pagini, toate numerotate 
cu atenţie. Papirusul a fost achiziţionat din Egipt, în martie 1872, 

de către arheologul Ebers, de la „un arab înstărit din Luxor”. 
Referindu-se la achiziţia sa, acesta a afirmat în publicaţia New 
York Tribune că scrierea „poartă cu sine dovezi clare că este unul 
dintre cele şase tratate hermetice de medicină, despre care vor- 
beşte Clement Alexandrinul”. 

Redactorul mai afirmă în continuare: „Pe vremea lui 
lamblichos, 363 d.Hr., preoţii egipteni aveau patruzeci şi două 
de cărți pe care i le atribuiau lui Hermes (Thuti”). Dintre acestea, 
conform acestui autor, treizeci şi şase conţineau istoria întregii cu- 
noaşteri a rasei umane; iar ultimele şase erau tratate de medicină 
referitoare la: anatomie, patologie, afecţiuni oculare, chirurgie şi 
tratamente“. Papirusul Ebers este indiscutabil una dintre aceste lu- 
crări hermetice ale Antichității.” 

Dacă o simplă întâlnire dintre un arheolog neamt şi un „arab 
înstărit” din Luxor a aruncat o asemenea lumină asupra străvechii 
ştiinţe egiptene, de unde ştim că întunecatele cripte ale istoriei nu 
adăpostesc în adâncurile lor adevăraţi „aştri”, gata să fie aduşi la 
lumină de astfel de întâlniri, dintre un alt egiptean prosper şi un 
alt cercetător asiduu al Antichității?! 

Descoperirile ştiinţei moderne nu contrazic tradițiile străvechi, care 
sustin că rasa umană are o vechime inimaginabilă. În ultimii câţiva ani, 
geologia, care anterior acceptase existența omului doar până în 
perioada terţiară, a găsit deja dovezi incontestabile care confirmă 
existența omului anterior ultimei glaciaţiuni — în urmă cu peste 
250.000 de ani! O afirmaţie greu de digerat de teologia patristică, 
dar totuşi un fapt acceptat de filozofii din vechime. 

În plus, odată cu rămăşiţele omeneşti, au mai fost dezgropate 
şi resturi de fosile care arată faptul că în vremurile respective 
omul ştia să vâneze şi deţinea de asemenea ştiinţa focului. Dar nu 


5 Un alt nume al zeului egiptean Thot, identificat uneori cu Hermes 
Trismegistos (n.t.) 

s Clement Alexandrinul afirma că, în vremea sa, preoții egipteni dețineau 
patruzeci și două de tratate canonice. 

s-a mers apoi mai departe cu cercetările privind originea omului; 
ştiinţa a ajuns într-un punct mort, în aşteptarea de noi dovezi. 
Din nefericire, nu există şi un Cuvier“ al antropologiei şi psiholo- 
giei, iar geologii şi arheologii nu sunt capabili să reconstituie din 
fragmentele descoperite „scheletul” perfect al ființei umane, cu 
toate cele trei aspecte ale sale: fizic, intelectual şi spiritual. Întrucât 
fosilele umane devin tot mai rudimentare şi mai neobişnuite pe 
măsură ce geologia pătrunde tot mai adânc în măruntaiele pămân- 
tului, ştiinţa consideră aceasta drept o dovadă a faptului că, pe 
măsură ce ne apropiem de originile omului, el este tot mai sălbatic 
şi mai asemănător animalelor. Ce logică ciudată! Oare descoperi- 
rile resturilor arheologice din peştera de la Devon sunt o dovadă a 
faptului că în vremea respectivă nu existau şi alte rase contempo- 
rane, cu un avansat nivel de civilizaţie? După ce populaţia actuală 
a Pământului va fi dispărut complet şi un arheolog aparţinând 
„rasei următoare”, dintr-un viitor îndepărtat, va excava urmele 
uneltelor casnice ale unuia din triburile de pe Insula Andaman 
sau din India, va fi oare justificat din partea lui să concluzioneze 
că omenirea secolului al nouăsprezecelea „de-abia trecuse de 
Epoca de piatră”? 

Mai nou este la modă sintagma: „concepte care nu se susțin, 
aparţinând unui trecut necultivat”. Ca şi cum ar fi posibil să 
ascundem în spatele unui eufemism cu pretenţii inteligente toate dez- 
baterile intelectuale pe care se sprijină reputaţia atât de multor filozofi 
moderni! La fel cum Tyndall este întotdeauna gata să discrediteze 
filozofii lumii antice — în ciuda faptului că nu unul, ci chiar mai 
mulți distinşi oameni de ştiinţă au beneficiat de onorurile şi repu- 
taţia obținute în urma preluării și deghizării ideilor acestora — tot 
aşa şi geologii par să fie tot mai înclinați să considere ca fiind de la 
sine înţeles faptul că toate rasele străvechi erau alcătuite doar din 
*! Georges Cuvier este unul din cei mai mari oameni de ştiinţă ai secolului al 


XIX-lea, considerat un pioner în domeniul anatomiei comparate și părintele 
paleontologiei vertebrate (n.t.). 

nişte barbari incultți. Dar nu toate autoritățile în domeniu sunt de 
acord cu această părere. Unii savanți eminenţi susțin chiar opusul. 
Max Müller afirmă de exemplu că: „Multe sunt încă de neînțeles 
pentru noi, iar limbajul hieroglific al anticilor a înregistrat doar 
jumătate din intenţiile subconştiente ale minţii lor. Totuşi, tot mai 
mult, imaginea omului, în orice eră a Pământului am întâlni-o, ne 
apare de o puritate şi o noblețe absolută, încă de la începuturile 
sale; învăţăm să-i înțelegem chiar şi greşelile şi începem să-i inter- 
pretăm până şi visele. Oricât de departe am merge înapoi în timp, 
până la cele mai străvechi urme ale existenței omului, în straturile 
cele mai adânci ale istoriei, putem vedea că acesta era înzestrat cu 
darul divin al unui intelect perfect logic şi coerent, chiar din tim- 
purile primordiale, iar astfel, ideea unei umanităţi evoluând trep- 
tat din străfundurile unei brutalităţi animalice nu se mai poate 


1162 


sustine vreodată. 


3 


PROGRESUL CICLIC AL OMENIRII 


De vreme ce consideră ca fiind nerațional să cerceteze cauzele 
primordiale, oamenii de ştiinţă se ocupă în prezent de studiul efec- 
telor fizice. Domeniul investigațiilor ştiinţifice este prin urmare 
restrâns la lumea fizică. Odată ce își ating astfel limitele, cercetă- 
rile lor se opresc, trebuind apoi să reia toată munca de la început. 
Cu tot respectul datorat acestor erudiți, ei sunt doar niște hams- 
teri care se învârt la nesfârșit într-o rotiță din cușca lor, fiind astfel 
condamnaţi să învârtă din nou și din nou „materia” pe care o pre- 
tuiesc atât de mult. Ştiinţa este o forţă puternică și nu se cuvine ca 
nai niște bieți pigmei, să o punem la îndoială. Dar „savanții” nu 
sunt întruparea însăși a științei, tot așa cum nici locuitorii planetei 
noastre nu reprezintă planeta în sine. Nu avem nici dreptul de a 
cere aceasta, şi nici puterea de a-i obliga pe „filozofii moderni” să 


s2 Chips from a German work-shop — vol. II, p.7. Mitologie comparată 

accepte fără drept de apel o descriere geografică a feţei întunecate 
a Lunii. Dar, dacă datorită vreunui cataclism lunar, unul dintre 
locuitorii acesteia ar fi astfel propulsat în atmosfera noastră gra- 
vitațională și ar ateriza astfel viu şi nevătămat la ușa doctorului 
Carpenter, acesta ar putea fi acuzat de trădare faţă de deontologia 
profesională dacă nu ar pune astfel capăt credinţei în fenomenele 
strict fizice. 

Pentru un om de știință, a refuza ocazia de a investiga un fe- 
nomen nou, fie acesta și sub forma unui om de pe Lună sau a unei 
fantome de la reşedinţa Eddy“, este fără discuţie ceva reprobabil. 

Fie că utilizăm metoda lui Aristotel sau a lui Platon, nu trebuie 
să încetăm niciodată să ne punem întrebări; totuși, se știe că andro- 
logii din vechime susțineau că au înţeles în totalitate atât natura 
interioară, cât și pe cea exterioară a omului. Lăsând la o parte ipo- 
tezele superficiale ale geologilor, am început deja să fim aproape 
zilnic martorii unor dovezi care susţin afirmațiile acestor filozofi. 

Ei au împărțit existenţa fără de sfârșit a ființei umane pe această pla- 
netă în cicluri, pe durata fiecăruia omenirea atingând gradat punctul cul- 
minant al unei civilizații superioare şi apoi decăzând în barbarismul cel 
mai abject cu putință. Ne putem face o vagă idee referitoare la nivelul 
atins în mod repetat de rasa umană, privind neasemuit de frumoa- 
sele monumente din vechime, aflate încă în picioare, și de aseme- 
nea citind descrierile lui Herodot despre alte minunăţii, din care nu 
a mai rămas astăzi nicio urmă. Chiar și pe vremea lui, multe din gi- 
ganticele piramide și temple faimoase din lumea întreagă erau doar 
o grămadă de ruine. Distruse de mâna neobosită a timpului, aces- 
tea sunt descrise de Părintele Istoriei ca fiind „martorii venerabili ai 
unei măreții de mult apuse a strămoșilor plecaţi dintre noi”. El „se 
mărginește la a nu vorbi despre aspectele de natură divină”, şi lasă 

astfel posterității doar o descriere imperfectă, și aceasta numai din 


®© Clădire aflată în patrimoniul naţional al Statelor Unite, situată în Rhodes 
Island (n.t.). 

auzite, a minunatelor încăperi sub- 
terane ale Labirintului de la Fayum, 
unde zăceau — şi zac în continuare — 
ascunse rămășițele sacre ale Regilor 
inițiați. 

În plus, ne putem face încă o idee 
despre nivelul elevat atins de civili- 
zaţia Antichității în baza descrieri- 
lor istorice din vremea dinastiei pto- 
lemaice, deși, la vremea respectivă, 
artele și științele erau considerate ca 
aflându-se pe o pantă descendentă, 
iar secretul multora dintre cele din 
urmă fusese deja pierdut. Recent, cu 
ocazia săpăturilor lui Mariette-Bey 
de la baza piramidelor, au fost descoperite diverse statui din lemn 
împreună cu alte relicve, acestea arătând faptul că mult înaintea 
primelor dinastii, egiptenii atinseseră deja un asemenea nivel al 
rafinamentului și al perfecțiunii, încât chiar şi cel mai înfocat ad- 
mirator al artei greceşti ar rămâne mut de uimire văzând așa ceva. 
Bayard Taylor descrie aceste statui într-una dintre conferințele 
sale și spune că frumuseţea chipurilor lor, cu ochii de nestemate 
și pleoape de aramă, este de neegalat. Ingropate adânc sub stratul 
de nisip, în care zăceau relicvele adăpostite acum de colecţiile lui 
Lepsius, Abbott și cele de la Muzeul Britanic, au fost descoperite 
dovezile tangibile ale doctrinei hermetice a ciclurilor de evoluție, 
despre care am vorbit mai sus. 

Dr. Schliemann, entuziastul elenist, a găsit recent, în timpul 
săpăturilor de la Troad, o mulțime de dovezi care atestă aceeași 
trecere gradată de la barbarism la civilizaţie și, din nou înapoi, 
de la civilizaţie la barbarism. Atunci, de ce ne împotrivim atât de 
mult și nu vrem să acceptăm că, dat fiind faptul că civilizațiile 
antediluviene erau mult mai avansate decât noi în anumite științe 


pi 


Herodot 

pe care le catalogăm în prezent ca fiind pierdute, este foarte posibil 
să fi excelat și în ceea ce privește cunoașterea psihicului uman? O 
asemenea ipoteză trebuie să fie considerată la fel de rezonabilă ca 
oricare alta, până la descoperirea unei dovezi contrare care să o 
infirme în mod zdrobitor. 

Orice savant adevărat este de acord cu faptul că, în multe pri- 
vințe gradul de cunoaștere atins de omenire este încă în fază inci- 
pientă. Este oare posibil ca ciclul nostru să fi început într-o epocă 
relativ recentă? Aceste cicluri, conform filozofiei caldeene, nu cu- 
prind întreaga umanitate simultan. Profesorul Draper susține parţial 
această părere, afirmând că perioadele în care geologia a „conside- 
rat că este convenabil să împartă progresul omului în ceea ce pri- 
veşte civilizația nu sunt epoci strict delimitate, care să fie simultan 
valabile pentru întreaga rasă umană”, oferind drept exemplu „in- 
dienii nativi americani nomazi” care „ies din epoca de piatră doar 
în prezent”. Astfel, o dată în plus, oamenii de ştiinţă au confirmat, 
în mod neintenţionat, mărturia înțelepților Antichității. 


ŞTIINŢA CRIPTICĂ STRĂVECHE 


Orice cabalist bine familiarizat cu sistemul numeric şi geome- 
tric pitagoreic poate demonstra că viziunea metafizică a lui Platon 
se baza pe principii matematice extrem de stricte. „Adevărata ma- 
tematică”, se afirmă în Magicon, „este ceva care are legătură cu 
toate științele superioare; matematica obişnuită este doar o fan- 
tasmagorie înșelătoare, a cărei mult-lăudată infailibilitate derivă 
numai din faptul că materia, condiţiile şi referinţele se află la baza 
sa.” Oamenii de știință care cred că au adoptat metoda aristoteli- 
ană, doar pentru că se crispează ori de câte ori nu pornesc de la 
un fapt particular bine demonstrat pentru a ajunge astfel la unul 
universal, slăvesc această metodă de inducţie filozofică, respin- 
gând-o pe cea a lui Platon, pe care o consideră ca fiind lipsită de 

substanță. Profesorul Draper se lamentează spunând că unii mis- 
tici speculativi, cum ar fi Ammonius Sakkas și Plotin, ar fi trebuit 
să fie ei în locul „geometrilor care au proiectat vechiul muzeu cu 
atâta exactitate”.* El uită că, dintre toate ştiinţele, geometria — sin- 
gura care merge de la universal la particular — a fost chiar metoda 
utilizată de Platon în filozofia sa. Atât timp cât știința exactă își 
limitează observaţiile la condiţiile fizice, procedând în manieră 
aristoteliană, cu siguranţă nu va greşi niciodată. 

Dar, cu toate că lumea materială ne apare ca fiind fără mar- 
gini, ea este totuși finită; prin urmare, materialismul se va roti la 
nesfârșit în acest cerc vicios, incapabil să meargă vreodată mai mult 
decât îi permite circumferința. Teoria cosmologică a numerelor, pe 
care Pitagora a învăţat-o de la hierofanţii egipteni, este singura în 
măsură să reconcilieze cele două structuri, materia și spiritul, fă- 
cându-le astfel să se demonstreze matematic una pe cealaltă. 

Numerele sacre ale universului, aflate într-o combinaţie ezo- 
terică, rezolvă marea problemă și explică teoria radiaţiei și ciclul 
emanaţiilor. Ordinele inferioare, înainte să se transforme în cele 
superioare, trebuie să emane din ordinele spirituale mai elevate, 
și apoi, ajunse fiind la punctul de cotitură, să se reabsoarbă din 
nou în infinit. 

Fiziologia, la fel ca orice alt aspect din această lume în continuă 
evoluție, este supusă revoluţiei ciclice. La fel cum în momentul de 
faţă pare că de-abia iese din umbra arcului inferior, tot aşa este 
posibil ca într-o zi să se dovedească că a atins punctul superior al 
circumferinței cercului, cu mult înainte de vremea lui Pitagora. 

Mochus Sidoneanul, fiziolog şi maestru al ştiinţei anatomi- 
ei, a atins perioada sa de glorie cu mult înaintea Înţeleptului din 
Samos, acesta din urmă primind instrucţiunile sacre de la disci- 
polii şi descendenţii lui Mochus. Pitagora, filozoful absolut, cel 
care a pătruns atât de adânc în înţelegerea fenomenelor subtile 


* Conflict between Religion and Science, cap. | 

Sistemul numerologic egiptean însoțit de notații matematice 


ale naturii, nobilul moștenitor al învățăturilor străvechi, al cărui 
scop suprem era eliberarea sufletului din lanţurile simţurilor, fă- 
cându-l astfel să-și realizeze propria forță, trebuie să dăinuie de-a 
pururi în amintirea umanităţii. 

Vălul impenetrabil al secretului ezoteric a fost aruncat asupra ştiin- 
telor învăţate în sanctuar. Acesta este motivul pentru care filozofii 
din vechime sunt acum desconsiderați. Până și Platon și Filon din 
Alexandria au fost acuzaţi de mulţi comentatori de neconcordan- 
te absurde, deși ideea care fundamentează labirintul de contra- 
dicții metafizice care îl lasă perplex pe cititorul dialogului Timaios 
este chiar prea evidentă. Dar a fost vreodată Platon citit și înţeles 
cu adevărat de vreunul dintre comentatorii clasicilor? Răspun- 
sul la această întrebare este clar demonstrat de criticile pe care 
le putem găsi în lucrările mai multor autori, cum ar fi Stalbaiim, 
Schleirmacher, Ficinus (în traducere latină), Heindorf, Sydenham, 
Buttmann, Taylor și Burges, ca să nu mai vorbim de alte autorităţi 

în materie, de mai mică importanţă. Este evident că aluziile as- 
cunse ale filozofilor greci la elemente ezoterice i-au contrariat la 
maxim pe acești comentatori. Cu sânge rece, ei nu numai că suge- 
rează, în cazul unor pasaje mai dificile, că se intenţiona evident o 
altă frazeologie, ci uneori chiar au tupeul să facă ei înșiși modifică- 
rile respective! Despre versul orfeic: „Pe vremea cântului, ordinul 
celei de-a șasea rase se sfârși” — care poate fi interpretat doar ca o 
referire la cea de-a șasea rasă apărută din evoluţia consecutivă a 
sferelor“, Burges afirmă: „ ... provine evident dintr-o cosmogonie 
unde se considera că omul a fost creat ultimul”. Oare cineva care îşi 
permite să modifice opera altcuiva, nu ar trebui cel puţin să în- 
țeleagă ce a vrut să spună autorul? Într-adevăr, se pare că există 
o părere generală, chiar și a criticilor moderni mai lipsiţi de pre- 
judecăţi, cum că filozofilor din vechime le lipseau profunzimea 
și cunoaşterea adâncă a ştiinţelor exacte, cu care se laudă atât de 
mult secolul nostru. Unii chiar își pun problema dacă aceștia înţe- 
leseseră acel principiu științific de bază: ex nihilo nihilo fit”. Acești 
comentatori afirmă că, dacă anticii ar fi bănuit totuși întrucâtva 
calitatea de indestructibilitate a materiei, ei nu se bazau totuși pe 
o formulă bine stabilită, ci doar pe o logică intuitivă și pe analo- 
gii. Noi nu credem aceasta, dimpotrivă. Ideile acestor filozofi re- 
lativ la materie erau expuse către critica publică; dar învățăturile 
lor în ce priveşte aspectele spirituale erau profund ezoterice. Prin 
urmare, deoarece juraseră să păstreze secretul religios cu privi- 
re la o multitudine de subiecte oculte referitoare la relaţia dintre 
Spirit şi materie, ei se întreceau unii pe alții în ceea ce privește me- 
todele ingenioase folosite pentru a-și ascunde adevăratele păreri. 
Doctrina metempsihozei a fost foarte mult ridiculizată de oamenii 


“ Filozofia hermetică a evoluţiei sferelor împreună cu rasele asociate acestora 
este explicată în detaliu într-o altă parte a acestei lucrări. 
“ J. Burges, The Works of Plato, p. 207, notă 


“ Din nimic nu se naşte nimic (lat.) (n.t.) 

de ştiinţă și respinsă de teologi, dar dacă ar fi fost corect înțelea- 
să în ceea ce privește aplicaţiile pe care le poate avea cu privire 
la indestructibilitatea materiei și la nemurirea Spiritului, ar fi fost 
percepută ca un concept sublim. Oare nu ar trebui mai întâi să 
privim subiectul din punctul de vedere al anticilor, înainte să ne 
aventurăm să îi disprețuim pe cei care îl promovau? Soluția marii 
probleme a eternității nu aparţine nici superstițiilor religioase, nici 
materialismului grosier. Armonia și uniformitatea matematică a 
dublei evoluţii — spirituale și fizice — poate fi elucidată doar din 
perspectiva numericii universale a lui Pitagora, care şi-a bazat în 
întregime sistemul pe așa-numita „vorbire metrică” din Vedele hin- 
duse. Doar recent, unul dintre cei mai entuziaști erudiți ai limbii 
sanscrite, Martin Haug, şi-a asumat uriaşa sarcină de a traduce 
tratatul Aitareya Brahmana din Rig Veda. Până la data respectivă, 
lucrarea fusese în întregime necunoscută, iar aceste explicaţii do- 
vedesc fără urmă de tăgadă echivalența dintre sistemul pitagoreic 
şi cel brahmanic. În cadrul ambelor sisteme, semnificaţia ezoterică 
are un fundament numeric: pentru primul, baza o reprezintă rela- 
ţia mistică existentă între fiecare număr și toate aspectele care pot 
fi înțelese de mintea umană, iar pentru cel de-al doilea, baza este 
reprezentată de numărul silabelor din care constă fiecare vers al 
mantra-elor. Platon, discipolul entuziast al lui Pitagora, a realizat 
acest adevăr atât de plenar, încât a susținut că dodecaedrul este 
figura geometrică utilizată de Demiurg pentru alcătuirea univer- 
sului. Unele dintre aceste cifre aveau o semnificație extrem de so- 
lemnă. Numărul patru, de exemplu, al cărui multiplu de trei este 
dodecaedrul, era considerat a fi o cifră sacră de către pitagoreici. 
Acesta este pătratul perfect, niciuna dintre liniile care îl mărginesc 
nedepășindu-le pe celelalte în lungime, nici măcar cu un punct. 
Patru este simbolul justiției morale și al dreptăţii divine, exprima- 
te geometric. Toate puterile, precum și marile simfonii ale naturii 
fizice şi spirituale se află înscrise în pătratul perfect; și chiar inefa- 
bilul Său nume, care, altfel, ar fi de nepronunţat, a fost înlocuit de 

acest număr sacru 4, legământul cel mai puternic și cel mai solemn 
cu misticii din vechime, Tetrada mistică. 

Dacă metempsihoza pitagoreică ar fi explicată în amănunțţi- 
me și comparată cu teoria modernă a evoluției, s-ar descoperi că 
poate furniza acea „verigă lipsă” din lanţul acesteia din urmă. Dar 
cine, dintre oamenii de știință contemporani, ar fi dispus să își 
piardă preţiosul timp cu excentricitățile anticilor? În pofida do- 
vezilor contrare, savanții nu numai că neagă faptul că popoarele 
arhaice cunoșteau sistemul heliocentric, dar afirmă că nici chiar 
filozofii acelor vremuri nu știau nimic despre aceasta. „Beda Ve- 
nerabilul”, împreună cu toți Augustinii și Lactanţii par să fi sufo- 
cat, cu ignoranţa lor dogmatică, orice încredere în teologii antici 
ai secolelor precreştine. Dar, în prezent, filologia, laolaltă cu o mai 
bună familiarizare cu literatura sanscrită, ne-au permis, parţial, să 
îi răzbunăm pentru aceste nemeritate imputaţii. În Vede, de exem- 
plu, putem găsi dovezi care susțin că, încă din anul 2000 î.Hr. în- 
țelepții și învățații hinduşi știau deja despre faptul că Pământul 
este rotund, având cunoștințe şi despre sistemul heliocentric. Prin 
urmare, Pitagora și Platon cunoșteau foarte bine acest adevăr as- 
tronomic, căci Pitagora dobândise cunoştinţele pe care le avea 
din India, sau de la alţi învăţaţi care fuseseră acolo, iar Platon i-a 
urmat învățăturile plin de credință. Vom cita în continuare două 
pasaje din Aitareya Brahmana: 

În Mantra Șarpelui”, în Brahmana, se spune după cum 
urmează: aceasta este mantra care a fost văzută de Regina Şerpilor, 
Sarpa-rajini; căci pământul (îyam) este Regina Şerpilor, deoarece 
ea este mama și regina a tot ceea ce mișcă (sarpat). La începuturi, 
ea (pământul) era doar un cap (rotund), lipsit de păr (chel), adică 
fără vegetaţie. Atunci, ea a perceput această mantra, care îi conferă 
celui care o cunoaște puterea de a lua orice formă dorește. Ea „a 


“ Tetractys, în original (n.t.) 


“ Din textul sanscrit, Aitareya Brahmana, Rig-Veda, V, cap. II, strofa 23 

pronunțat mantra”, adică a adus sacrificii zeilor şi, drept urmare, 
a obținut de îndată o înfățișare multicoloră, devenind apoi diver- 
sificată și capabilă să dea naștere oricărei forme dorea, schimbând 
o formă într-alta. Această mantra începe cu următoarele cuvintele: 
„Ayam gauh pris'nir akramit” (x, 189). 

Descrierea pământului ca având forma unui cap rotund și chel, 
care la început era moale și s-a întărit doar după ce zeul Vayu, stă- 
pânul aerului, a suflat peste el, sugerează pregnant ideea că auto- 
rii textelor vedice sacre știau că pământul este rotund sau sferic; și, 
în plus, că la început acesta fusese o masă gelatinoasă, care s-a răcit 
gradat sub influența aerului și a timpului. Acum că am menţionat 
faptul că știau despre forma sferică a planetei, să prezentăm do- 
vezile în baza cărora am afirmat că hindușii erau perfect la curent 
cu sistemul heliocentric, cel puţin din anul 2000 î.Hr. 

În același tratat, hotar-ul (preotul) este învăţat cum trebu- 
ie repetate shastra-ele, şi, de asemenea, care este explicaţia fe- 
nomenelor răsăritului și apusului. Se spune: „Agnishtoma este 
acela (zeul) care arde. Soarele nu răsare şi nici nu apune niciodată. 
Atunci când oamenii cred că soarele apune, nu este așa: ei se înșală. 
Căci, ajungând la sfârșitul zilei, acesta dă naștere la două efecte 
opuse, făcând să fie noapte dedesubt şi ziuă pe partea cealaltă. 
Atunci când ei (oamenii) cred că răsare dimineaţa, soarele doar 
face astfel: ajungând la sfârșitul nopţii, dă naștere la două efecte 
opuse, făcând să fie ziuă dedesubt și noapte pe partea cealaltă. De 
fapt, soarele nu apune niciodată și nici pentru cel care are această 
cunoaștere nu va apune niciodată..." Această propoziţie este atât 
de concluzivă, încât chiar și traducătorul Rig Veda-ei, dr. Haug, 
a fost obligat să o remarce. El afirmă că în acest pasaj „se neagă 
existența răsăritului și a apusului”, autorul crezând că soarele 
„rămâne mereu în aceeași poziţie pe boltă” .” 


7 Aitareya Brahmana, cartea III, c. V, 44 
7 Aitareya Brahmana, vol. II, p. 242 


4 


Aspecte vechi cu nume noi 81 


Într-unul din primele Nivid-uri, Rishi Kutsa, un străvechi în- 
telept hindus, explică alegoria referitoare la cele dintâi legi date 
corpurilor cereşti. Deoarece făcuse „ceea ce nu ar fi trebuit să 
facă”, Anahit (Anaitis sau Nana, Venus a persanilor), reprezen- 
tând în legendă Pământul, a fost condamnată să se rotească în 
jurul Soarelui. Sattra-ele, sau perioadele sacrificiale”?, dovedesc 
fără îndoială că încă din secolul optsprezece sau douăzeci î.Hr., 
hindusşii aveau cunoștințe considerabile în domeniul astronomiei. 
Sattra-ele durau timp de un an și nu erau „nimic altceva decât o 
reprezentare a cursului anual al soarelui. Acestea erau împărți- 
te, afirmă Haug, în două părți distincte, fiecare constând din şase 
luni a câte treizeci de zile. La mijlocul fiecărei părți se afla Vishuvan 
(ecuatorul sau ziua centrală), care împărțea întreaga Sattra în două 
etc." Acest învățat, deși afirmă că mare parte a Brahmana-elor au 
fost compuse între 1400-1200 î.Hr., este de părere că cel mai vechi 
dintre imnuri poate fi datat chiar la începutul literaturii vedice, 
între anii 2400-2000 î.Hr. El consideră că nu există niciun motiv 
pentru a crede că Vedele sunt ulterioare tratatelor sacre chinezeşti. 
La fel cum s-a demonstrat că Shu-King, sau Cartea istoriei, şi cân- 
turile sacrificiale din Shi-King, sau Cartea odelor, datează din anul 
2200 î.Hr., este foarte posibil ca filologii noștri să se vadă în curând 
obligați să recunoască faptul că hinduşii antediluvieni le erau ma- 
eştri în ce priveşte cunoștințele de astronomie. 

În orice caz, faptele dovedesc că unele calcule astronomice 
erau la fel de corecte în calendarul caldeean din vremea lui Iulius 
Cezar, ca în cel actual. După ce calendarul a fost reformat de către 
Cuceritor, anul ajunsese să corespundă atât de puţin cu anotim- 
purile efective, încât vara se suprapunea peste lunile de toamnă, 
iar lunile de toamnă erau în toiul iernii. Sosigene, astronomul 
caldeean, a fost cel care a restabilit ordinea în acest haos, dând 


7? Aitareya Brahmana, cartea IV 
3 Septenary Institutions, Stone Him to Death, p. 20 

Calendar aztec 


înapoi data de 25 mai cu nouăzeci de zile, pentru a corespunde cu 
echinocțiul vernal, şi tot Sosigene a fost cel care a stabilit durata 
unei luni, așa cum este şi în prezent. 

În America, armata lui Montezuma a descoperit că în calenda- 
rul aztec lunile aveau un număr egal de zile și de săptămâni. Exac- 
titatea calculelor lor astronomice era atât de mare, încât cu ocazia 
verificărilor ulterioare, nu s-a descoperit nicio eroare, în timp ce 
europenii, care sosiseră în Mexic în anul 1519, erau deja, conform 
calendarului iulian, cu aproape unsprezece zile în avans față de 
data efectivă. 

Suntem îndatoraţi atât traducerii neprețuite şi foarte corecte a 
textelor vedice, cât și cercetărilor personale ale dr. Haug, pentru 
coroborarea afirmațiilor filozofilor hermetiști. Se poate dovedi cu 
ușurință că Zarathustra Spitama (Zoroastru) a trăit în vremuri din 
cele mai străvechi. Brahmana-ele, despre care Haug afirmă că au o 

vechime de patru mii de ani, vorbesc despre conflictele religioase 
dintre vechii hinduși, care au trăit în perioada prevedică, şi irani- 
eni. Textele sacre conțin descrieri amănunțite ale bătăliilor dintre 
deva-și și asura-și — primii reprezentându-i pe hinduși, iar ceilalți 
pe iranieni. De vreme ce profetul iranian a fost primul care s-a 
ridicat împotriva a ceea ce el numea „idolatria” brahmanilor, nu- 
mindu-i deva-și (demoni)”*, oare cu cât de mult timp în urmă își 
avea originea această criză religioasă? 


VALOAREA DE NEPREŢUIT A VEDELOR 


„Acest conflict”, susţine dr. Haug, „le părea cu siguranţă la 
fel de străvechi autorilor Brahmana-elor cum le par faptele Regelui 
Arthur scriitorilor englezi din secolul al nouăsprezecelea.” 

Nu a existat niciun filozof cât de cât faimos care să nu fi crezut 
în această doctrină a metempsihozei, așa cum se regăseşte în în- 
vățăturile brahmanilor, ale budiștilor și, ulterior, ale pitagoreici- 
lor, în sensul său ezoteric, fie că a exprimat aceasta mai mult sau 
mai puțin inteligibil. Origene și Clement Alexandrinul, Sinesius 
din Cirena și Calcidius, credeau cu toţii în ea și de asemenea și 
gnosticii, pe care istoria îi proclamă în unanimitate ca fiind un 
grup de oameni extrem de rafinați, învățați şi iluminați”. Socrate 
întreținea opinii identice cu cele ale lui Pitagora, și ambii, drept 
pedeapsă pentru filozofia divină pe care o susțineau, au fost ucişi 
cu brutalitate. Mulțimea a fost întotdeauna aceeași, în orice epocă. 
Materialismul a fost dintotdeauna și va fi mereu orb față de ade- 
vărurile spirituale. Acești filozofi credeau, la fel ca hindușii, că 
Dumnezeu a infuzat materia cu o scânteie din propriul Său Spirit 
Divin, care însuflețește și pune în mișcare chiar și cea mai mică 


7 În tradiţia iraniană, spre deosebire de cea hindusă, deva-şii erau considerați 
a fi entități negative, iar asura-șii reprezentau entități pozitive, benefice (n.t.). 
75 Vezi lucrarea lui Gibbon, Decline and Fall of the Roman Empire 

particulă. Conform învăţăturii lor, omul este înzestrat cu două su- 
flete, având o natură separată și distinctă: unul perisabil — sufle- 
tul astral sau corpul subtil, fluidic — și celălalt, incoruptibil și ne- 
muritor — augoeides sau Scânteia din Spiritul Divin. De asemenea, 
sufletul muritor sau astral este distrus la fiecare trecerea gradată 
într-o nouă sferă de exisenţă, devenind tot mai purificat cu fiecare 
transmigrație. Fiinţa astrală, deși intangibilă și invizibilă pentru 
simțurile noastre muritoare și materiale, este totuşi alcătuită din- 
tr-un fel de materie, aflată într-o formă mai sublimată. Aristotel, 
deşi din anumite motive de natură politică a păstrat o tăcere plină 
de prudenţă cu privire la anumite chestiuni ezoterice, şi-a expri- 
mat totuși foarte clar opinia referitor la acest subiect. El credea 
că sufletul uman este o emanatie a lui Dumnezeu, care, într-un 
final, se resoarbe în Divin. Zenon, fondatorul stoicismului, afirma 
că există două calităţi eterne în natură: una activă sau masculină 
şi cealaltă pasivă sau feminină; prima este eterul cel pur şi subtil 
sau Spiritul Divin, iar cealaltă este în întregime inertă în sine, dacă 
nu se unește cu principiul activ. De asemenea, Spiritul Divin a 
creat din materie focul, apa, pământul și aerul, acesta fiind singu- 
rul principiu activ care pune în mișcare întreaga natură. Stoicii, la 
fel ca înţelepţii hinduși, credeau în resorbţia finală. Sfântul Iustin 
credea în emanațţia sufletelor din Divinitate, iar Tatian Asirianul, 
discipolul său, spunea că „omul este nemuritor, la fel ca Însuşi 
Dumnezeu”. | 


MUTILAREA TEXTELOR EBRAICE SACRE 
PRIN TRADUCERE 


Există un pasaj profund semnificativ în Facerea: „Şi fiecărei 
fiare sălbatice de pe pământ, și fiecărei păsări zburătoare şi tutu- 
ror târâtoarelor de pe faţa pământului, le-am dat un suflet viu...” 


“* Vezi Turner; de asemenea, lucrarea lui G. Higgins, Anacalypsis 

ce ar trebui să atragă atenţia oricărui învăţat care cunoaște limba 
ebraică şi poate citi Scriptura în original, în loc să consulte tradu- 
cerea eronată, în care fraza este redată altfel: „care au în ele suflare 
de viată” 7 

De la primul până la ultimul capitol, traducătorii textelor 
ebraice sacre au interpretat greşit acest sens. Ei chiar au modifi- 
cat scrierea numelui lui Dumnezeu, după cum dovedește Sir W. 
Drummond. Astfel, El, scris corect, ar trebui să se pronunţe Al, de- 
oarece în original este la-Al, iar conform cu Higgins, acest cuvânt 
înseamnă zeul Mithra, Soarele, menţinătorul și salvatorul. Sir W. 
Drummond arată că Beth-El înseamnă Casa Soarelui, în traducere 
literală, și nu a lui Dumnezeu. „EI, aflat în compunerea acestor 
nume canaanite, nu înseamnă Dumnezeu, ci Soare." Astfel, teolo- 
gia a desfigurat teozofia antică, iar știința, filozofia antică.” 

Din cauza lipsei de înțelegere a acestui măreț principiu filozo- 
fic, metodele ştiinţei moderne, oricât de exacte ar fi ele, ajung toate 
într-un punct mort. Nicio ramură a științei nu poate demonstra 
originea și esenţa ultimă a lucrurilor şi fenomenelor. În loc să 
meargă până la sursa primară a efectului, ştiinţa face exact invers. 
Conform principiilor sale, tipurile superioare au evoluat toate din 
tipuri inferioare care le-au precedat. Ea (știința) începe din partea 
de jos a ciclului și parcurge apoi, pas cu pas, marele labirint al 
naturii, pe firul materiei. Imediat ce firul se rupe şi nu mai are 


7 Facerea, |, 30 
78 Sir William Drummond, Oedipus Judicus, p. 250 


” Este evidentă necesitatea perpetuării unor asemenea fraude pioase de către 
patriarhii timpurii şi teologii ulteriori, dacă luăm în considerare faptul că, 
păstrând cuvântul Al, la fel ca în original, ar fi devenit mult prea evident — 
cu excepția inițiaţilor — că Iehova al lui Moise şi soarele erau unul și același 
aspect. Mulţimile, care ignoră faptul că hierofanţii din vechime considerau 
soarele vizibil ca fiind doar un simbol al Soarelui Spiritual Central, ce este 
invizibil, l-ar fi acuzat pe Moise — cum de altfel mulți dintre comentatorii 
noştri moderni au și făcut-o deja — că se închină la corpurile cerești; pe scurt, 
l-ar fi acuzat practic de sabianism. 

niciun indiciu, se dă înapoi terifiată de Incomprehensibil și se 
declară neputincioasă. Nu la fel au procedat Platon şi discipolii săi. 
În opinia lui, tipurile inferioare erau doar imaginea palpabilă a tipurilor 
superioare abstracte. Sufletul, care este nemuritor, are un început 
aritmetic, tot aşa cum și trupul are unul geometric. Acest început, 
ca reflexie a mărețului ARHEU universal, se pune în mișcare pe 
sine, răspândindu-se în întreg trupul microcosmic, pornind de la 
centru. 

Trista percepție a acestui adevăr a fost ceea ce l-a făcut pe 
Tyndall să constate cât de lipsită de putere este ştiinţa, chiar şi 
asupra lumii materiale. „Structurarea primordială a atomilor, de 
care depinde orice acţiune ulterioară, nu poate fi detectată nici 
chiar de un instrument ce depășește cu mult ca precizie micro- 
scopul.” „Datorită acestei pure și extraordinare complexităţi, cu 
mult înainte să se pună problema observaţiei, chiar şi intelectul 
cel mai versat, chiar și cea mai rafinată și mai disciplinată imagi- 
nație se dă înapoi derutată de la studiul acestei probleme. Rămânem 
muţi de uimire, o uimire pe care niciun microscop nu o poate re- 
zolva, punând la îndoială nu doar puterea instrumentului nostru, 
ci și faptul că noi am putea fi înzestrați cu elementele intelectuale 
care ne-ar putea permite vreodată să surprindem și să înțelegem 
energiile structurale ultime ale naturii.” | 

Figura geometrică fundamentală a Cabalei -acea figură despre 

care tradiția și doctrinele ezoterice ne spun că i-a fost oferită de 
Dumnezeu Însuşi lui Moise pe muntele Sinai — conţine în struc- 
tura sa, măreață datorită simplităţii, cheia problemei universale. 
Această figură le conţine în sine pe toate celelalte. Pentru cei care 
sunt capabili să o folosească, nu mai este nevoie să-și pună în apli- 
care imaginația. Niciun microscop de pe pământ nu se poate com- 
para cu acuratețea percepției spirituale. Şi chiar pentru cei care nu 
sunt familiarizați cu MAREA ŞTIINŢĂ, o descriere cu privire la 


% Exodul, XXV, 40 

geneza unui bob de grâu, a unui fragment de cristal sau a oricărui 
alt obiect, făcută de un copil bine antrenat, înzestrat cu capacitatea 
de psihometrie — valorează cât toate telescoapele şi microscoapele 
„Științelor exacte”. 

Este posibil ca aventuroasa pangeneză a lui Darwin - pe care 
Tyndall îl numeşte un „speculator exagerat” — să conțină mai mult 
adevăr decât ipoteza prudentă și conformistă a acestuia din urmă, 
care, împreună cu alți gânditori din categoria sa, își încadrează 
imaginaţia în „limitele precise ale raţiunii”. Teoria germenelui mi- 
croscopic care conţine în el „o lume de germeni mai mici” poate 
merge până la infinit, cel puţin într-un sens. Ea trece dincolo de 
lumea materiei și începe inconştient să se aventureze în lumea 
Spiritului. Dacă acceptăm teoria lui Darwin cu privire la evoluția 
speciilor, descoperim că punctul său de plecare se află în faţa unei 
uși deschise. Iar acolo suntem lăsaţi liberi fie să rămânem înăun- 
tru, fie să trecem pragul dincolo, în zona unde se află nemărgini- 
tul și incomprehensibilul, sau, mai degrabă, Inexprimabilul. Dacă 
limbajul nostru muritor este inadecvat pentru a exprima ceea ce 
Spiritul nostru întrezărește vag în acel măreț „dincolo” — în timpul 
călătoriei noastre pe acest pământ —, el trebuie totuşi să realizeze la 
un moment dat aceasta, cândva, în atemporala Eternitate. 

Nu același aspect este valabil și pentru teoria profesorului 
Huxley, referitoare la „bazele fizice ale vieţii”. În pofida majori- 
tății extraordinare de negări din partea confraţilor săi germani în- 
tr-ale ştiinţei, el vorbește despre o protoplasmă universală, ale cărei 
celule au sarcina de a deveni, începând de acum, izvoarele sacre 
din care izvorăște principiul întregii vieți. Considerând că acest 
principiu este identic atât într-un om viu, cât și în cel secerat de 
coasa morţii, într-o urzică sau într-un homar, închizând principiul 
vieţii în molecula de protoplasmă și izolându-l de influxul divin, 
care aduce cu el evoluţia ulterioară, el închide poarta, nemailăsând 
nicio cale de scăpare. Asemenea unui tactician abil, transformă 
„legile şi faptele” în santinele cărora le încredințează paza fiecărei 

Templul lui Apollo de la Delphi 


porți. lar stindardul sub care le convoacă la arme are înscris pe el 
cuvântul „necesitate”. Dar de-abia ce se desfășoară acest drapel, 
că îi și batjocorește inscripţia, numind-o „o biată umbră a propriei 
mele imaginaţii”.s! 

Doctrinele fundamentale ale spiritualismului, spune el, „se 
află în afara granițelor cercetării filozofice”. Vom îndrăzni să con- 
trazicem această afirmație, spunând că ele se află cu mult mai mult 
în interiorul acestor graniţe decât protoplasma domnului Huxley, 
cu atât mai mult cu cât ele oferă fapte evidente și palpabile pri- 
vitoare la existența Spiritului, în timp ce celulele protoplasmati- 
ce, odată moarte, nu mai prezintă nicio dovadă a faptului că sunt 
originea sau fundamentul vieţii, așa cum acest autor, considerat 
unul dintre puținii „gânditori de avangardă ai timpurilor noas- 
tre”, vrea să ne facă să credem.:? 


* The Physical Basis of Life — o prezentare de T.H. Huxley 
2 Huxley, Physical Basis of Life 

Cabaliștii din Antichitate nu se opreau la nicio ipoteză atâta 
timp cât aceasta nu se sprijinea pe piatra de temelie a experienţei 
clare. 

Dar această prea mare dependenţă de evenimentele fizice a 
dus la o amplificare a materialismului, la o decădere a spiritua- 
lităţii şi a credinţei. Pe vremea lui Aristotel, acesta era curentul 
preponderent de gândire. Și, cu toate că porunca de pe frontis- 
piciul templului din Delphi nu fusese încă complet eliminată din 
gândirea greacă, iar unii filozofi credeau în continuare că „pentru 
a şti ce este omul, trebuie mai întâi să ştim ce a fost omul” — totuși 
materialismul începuse deja să roadă la rădăcina credinţei. Miste- 
rele însele degeneraseră în mare măsură în simple speculaţii pre- 
oțeşti și fraude religioase. Adevăraţii adepți şi inițiați, moștenitori 
şi descendenţi ai celor care fuseseră împrăștiați în toate părţile 
de săbiile cuceritoare ale diverșilor invadatori ai vechiului Egipt, 
erau tot mai puțini. 

Vremurile prezise de marele Hermes în dialogul său cu Esculap 
sosiseră cu adevărat; vremurile când străini lipsiţi de orice pietate 
aveau să acuze Egiptul de adorarea unor monștri, și în care nimic 
nu avea să supraviețuiască, în afara literelor gravate în piatră pe 
monumentele lor — enigme de necrezut pentru posteritate. Scribii 
şi hierofanțţii săi sacri au ajuns rătăcitori pe fața pământului. Obli- 
gati fiind de teama de a vedea profanate misterele sacre să caute 
refugiu în mijlocul fraternităților hermetiste — cunoscute ulterior 
sub numele de esenieni —, cunoașterea lor ezoterică a fost îngro- 
pată mai adânc ca niciodată. Efigia triumfătoare a discipolilor lui 
Aristotel a măturat din calea cuceririlor sale toate vestigiile unei 
religii cândva pline de puritate. Aristotel însuși, adevărat prototip 
și vlăstar al epocii sale, deși instruit în știința secretă a egiptenilor, 
nu ajunsese să cunoască decât foarte puţin din rezultatele care în- 
coronau mii de ani de studii ezoterice. 

La fel ca pe vremea samniţilor, filozofii din zilele noastre 
„ridică la rândul lor vălul lui Isis” — căci Isis este doar un simbol al 

Naturii. Însă ei nu văd decât formele ei fizice. Sufletul, care se află 
în interior, scapă privirii lor; iar astfel Mama Divină nu le oferă 
niciun răspuns. Ei sunt anatomiști, care, nedescoperind niciun 
spirit vizibil care să sălășluiască sub straturile de mușchi, în spa- 
tele sistemelor nervoase sau al materiei cenușii, pe care o dau la 
o parte cu vârful bisturiului, afirmă că omul nu are suflet. Ei sunt 
complet orbi în sofismele lor, la fel ca învățăcelul care, limitân- 
du-și cercetarea la litera seacă a Cabalei, îndrăzneşte să spună că 
nu este înzestrată cu un spirit care să o însuflețească. Pentru a 
vedea omul cel adevărat, care a sălășluit cândva în subiectul ce 
zace în fața ochilor săi, pe masa de disecție, chirurgul trebuie să 
se folosească de alți ochi decât de cei fizici. Astfel, adevărul glo- 
rios ascuns în scrierile sacerdotale de pe papirusurile străvechi i 
se poate revela doar celui înzestrat cu facultatea intuitiei — care, 
dacă rațiunea poate fi considerată ochiul minţii, poate fi definită 
la rândul ei drept ochiul Sufletului. 

Ştiinţa noastră modernă recunoaşte existența unei Puteri 
Supreme, a unui Principiu Invizibil, dar neagă existenţa unei 
Fiinţe Supreme sau a unui Dumnezeu Personal. În mod logic, 
diferența dintre cele două ar putea fi pusă sub semnul întrebă- 
rii, deoarece, în acest caz, Puterea şi Ființa sunt identice. Rațiunea 
umană cu greu își poate imagina o Putere Supremă Inteligentă, 
fără a o asocia cu ideea unei Fiinţe Inteligente. Nu ne putem aş- 
tepta vreodată din partea maselor să aibă o viziune clară asupra 
omnipotenţei și omniprezenței unui Dumnezeu Suprem, fără a 
învesti cu aceste atribute o proiecţie gigantică a propriei lor perso- 
nalități. Dar cabaliştii nu l-au considerat niciodată pe invizibilul 
EN-SOPH altfel decât ca o Putere. 

Atât de mult au fost devansaţi, de mii de ani, pozitiviștii mo- 
derni şi filozofia lor prudentă! Ceea ce dorește să demonstreze 
adeptul hermetist este că simplul bun-simt exclude posibilitatea 


8 Prof. J.W. Draper, Conflict between Religion and Science 

ca Universul să fie rezultatul unei pure întâmplări. Această idee i 
s-ar părea chiar mai absurdă decât să considere că problemele lui 
Euclid au fost concepute inconştient de o maimuță care se juca cu 
figuri geometrice. 

Foarte puțini creștini înțeleg teologia iudaică, aceasta dacă au 
măcar cât de cât habar de ea. Talmudul reprezintă una dintre cele 
mai obscure enigme chiar și pentru majoritatea evreilor, iar aceia 
dintre învățații lor care îi înțeleg sensul nu se laudă deloc cu ceea 
ce cunosc. Tratatele cabalistice ale evreilor sunt foarte puţin înțe- 
lese, chiar și de către ei înșiși, deoarece în zilele noastre există mai 
mulţi creştini decât evrei, care se focalizează pe negarea marilor 
adevăruri conţinute în aceste cărți. lar despre Cabala orientală, 
despre Cabala universală se ştie încă și mai puţin! Adepții ei sunt 
puţini la număr. Moșştenitori aleși ai înțelepților care au descope- 
rit pentru prima dată „adevărurile luminoase care străluceau în 
mărețul Shemaiah* din învățăturile caldeene”*, acești adepţi au 
rezolvat chestiunea „Absolutului”, iar acum se odihnesc, odată 
împlinită măreaţa lor sarcină. Ei nu pot merge mai departe de ceea 
ce le este menit muritorilor de pe acest pământ să știe; și nimeni, 
nici măcar acești aleşi, nu poate trece graniţa trasată de degetul 
Divinităţii Înseși. Călătorii i-au întâlnit pe acești adepți pe malu- 
rile sacre ale Gangelui, i-au atins uşor în trecere, printre ruinele 
tăcute ale Tebei şi în misterioasele încăperi părăsite ale Luxorului. 
În sălile înalte, cu măreţe arcade albastre-aurii, împodobite cu 
simboluri ciudate ce atrag atenţia, dar a căror semnificație secretă 
nu este niciodată pătrunsă de privitorii nepăsători, adepții au fost 
văzuţi, dar rareori recunoscuţi. Cronicile istorice au consemnat 
prezenţa lor în strălucitoarele saloane ale aristocrației europene. 

Au mai fost întâlniți de asemenea și în peisajele aride și dezo- 
lante ale mărețului deșert Sahara sau în peștera Elephanta. Pot fi 


* Rai (ebr.)— n.t. 


5 Zanoni, de Bulwer-Lytton 

găsiți peste tot, dar, cu toate acestea, ei li se revelează doar celor 
care și-au dedicat viaţa studiului dezinteresat al Adevărului, celor 
hotărâți, care nu fac cale întoarsă cu ușurință. 

Maimonide, marele teolog și istoric evreu, cel care a fost la un 
moment dat aproape sanctificat de către contemporanii săi, pentru 
ca mai apoi să fie tratat asemenea unui eretic, remarca faptul că cu 
cât pare mai absurd și mai lipsit de sens textul Talmudului, cu atât 
mai sublim este înțelesul lui ascuns. Acest învăţat a demonstrat cu 
succes faptul că magia caldeeană, știința lui Moise și a altor tau- 
maturgi se bazau toate pe o cunoaștere amănunţită a diverselor 
ramuri, acum uitate, ale științelor naturii. Fiind perfect familiari- 
zați cu toate resursele regnului vegetal, animal și mineral, experți 
în alchimie şi fizică ocultă, în același timp psihologi și fiziologi, de 
ce să ne mirăm că adepții instruiți în misterioasele sanctuare din 
temple puteau face minuni care, până şi în zilele noastre, în aceste 
vremuri ale iluminismului contemporan, ar părea drept suprana- 
turale? Catalogarea magiei și a științelor oculte drept înșelătorie 
este o insultă la adresa naturii umane. A crede că, timp de mii de 
ani, jumătate din omenire a practicat înșelătoria și frauda pe spa- 
tele celeilalte jumătăţi este ca şi cum am spune că rasa umană este 
alcătuită doar din tâlhari și din idioţi incurabili. Or, în ce țară nu 
s-a practicat niciodată magia? În ce epocă a fost aceasta uitată cu 
desăvârşire? 

În textele cele mai străvechi pe care le avem acum — Vedele și 
Legile, chiar și mai vechi, ale lui Manu —, putem găsi descrierea 
multor ritualuri magice practicate şi autorizate de către brah- 
mani.5% În prezent, în Tibet, în Japonia și în China se învaţă stră- 
vechile cunoștințe ale caldeenilor din Antichitate. În plus, membrii 
clerului din aceste țări sunt o dovadă vie a învăţăturii lor: practi- 
că puritatea la nivel moral și fizic, împreună cu anumite austeri- 
tăți, care să amplifice forța vitală a Sufletului, atât de importantă 


% Vezi Codul publicat de Sir William Jones, cap. IX, p. 11 

pentru propria sa iluminare. Devenind conștient de propriul său 
Spirit Nemuritor, omul ajunge astfel să dețină o adevărată putere 
magică asupra spiritelor elementare, inferioare lui. Și în Occident 
putem găsi elemente de magie la fel de antice ca cele orientale. 
Druizii din Marea Britanie practicau această artă în criptele si- 
lențioase din adâncul peșterilor; iar Pliniu a dedicat multe pagini 
„înţelepciunii”* conducătorilor celți. Semothees — druizii galici, 
vorbeau atât despre ştiinţa fizică, cât și despre cea spirituală. In- 
vățătura lor conţinea elemente referitoare la secretele universului, 
la evoluția armonioasă a corpurilor cerești, la geneza Pământului 
și, mai presus de toate, la nemurirea sufletului“. În ascunzișurile 
lor sacre din păduri — adevărate academii naturale construite de 
mâna Creatorului Invizibil —, inițiaţii se adunau la ceas de taină, 
în miez de noapte, pentru a învăţa despre ce a fost cândva şi ce va 
fi din nou omul”. Pentru iluminatul templelor, ei nu aveau nevoie 
de sisteme de iluminare artificială sau de gaz, care este atât de 
dăunător pentru sănătate, căci imaculata zeiță a nopții își trimitea 
razele argintii asupra capetelor lor încununate cu crengi de stejar, 
iar barzii înveșmântaţi în mantii albe, ce intonau ritmurile sacre, 
cunoșteau graiul secret al zeiței singuratice a bolții înstelate.* 

Pe solul sterp al unui trecut de mult apus, se înălțau stejarii lor 
sacri, acum uscați și goliți de semnificaţia lor spirituală de către 
răsuflarea otrăvitoare a materialismului. Dar, pentru cercetătorul 
ştiinţelor oculte, frunzișul lor este la fel de verde şi de luxuriant, 
la fel de plin de adevăruri adânci și sacre, ca pe timpurile când 
marele druid realiza ritualurile magice de vindecare și, prinzând 
ramura simbolică de vâsc, o desprindea de pe stejarul-mamă, cu 


% Pliniu, Hist. Nat, XXX. I: Ib., XVI, 14; XXV, 9 etc. 

* Pomponius afirmă despre ei că deţineau cunoașterea științelor superioare 
sacre. 

ajutorul secerii sale aurite. Magia este la fel de străveche precum ființa 
umană. Este o sarcină la fel de imposibilă să determinăm momen- 
tul nașterii sale, ca aceea de a stabili ziua în care a apărut pe lume 
primul om. Ori de câte ori vreun autor a încercat să stabilească 
bazele magiei într-o țară anume, asociind-o cu un anumit per- 
sonaj istoric, au apărut cercetări ulterioare care să îl contrazică. 
Odin, preotul și monarhul scandinav, a fost considerat de mulți 
ca fiind inițiatorul practicilor magice, aproximativ în anul 70 î.Hr. 
Dar s-a demonstrat apoi cu ușurință că misterioasele ritualuri 
ale preoteselor numite Voilers sau Valas au fost cu mult anterioa- 
re acestei epoci”. Unii autori moderni au insistat să demonstre- 
ze că Zoroastru a fost fondatorul practicilor magice, de vreme ce 
el fusese și fondatorul religiei magilor. Ammianus Marcellinus, 
Arnobius, Pliniu și alţi istorici din Antichitate au demonstrat fără 
echivoc faptul că el a fost doar un reformator al magiei, așa cum 
era aceasta practicată de caldeeni și egipteni.” 

Cei mai mari profesori de teologie sunt de acord cu privire 
la faptul că aproape toate textele străvechi au fost scrise folosind 
simboluri și un limbaj inteligibil doar de către cei iniţiaţi. Scurta 
biografie a lui Apollonius din Tyana ne oferă un exemplu în aceas- 
tă privinţă. După cum știe orice cabalist, aceasta cuprinde întrea- 
ga filozofie hermetică şi reprezintă, din multe puncte de vedere, 
contrapartea tradiţiilor lăsate nouă de regele Solomon. Se citește 
ca un basm, însă, la fel ca în cazul acestuia, uneori faptele și eve- 
nimentele istorice sunt prezentate lumii sub o formă fictivă. Călă- 
toria în India reprezintă, în mod alegoric, încercările întâmpinate 
de un neofit. 

Lungile sale conversații cu brahmanii, sfaturile lor înţelep- 
te şi dialogurile cu corintianul Menippus, dacă ar fi interpretate 


” Munter, despre cea mai veche religie nordică, înainte de Odin. Memoires de 
la Societe des Antiquaries de France, Vol II, p. 230. 


* Ammianus Marcellinus, XXVI, 6 

corect, ar reproduce practic catehis- 
mul ezoteric. Vizita sa în împără- 
tia înțelepților, întrevederea sa cu 
regele Hiarchas, oracolul din Am- 
phiaraus, explică, într-o manieră 
simbolică, multe dintre doctrinele 
secrete ale lui Hermes. Dacă le-am 
înțelege, acestea ne-ar revela unele 
dintre cele mai importante secrete 
ale naturii. 

Lăsând la o parte învăţăturile 
pur metafizice ale Cabalei, dacă am 
vrea să ne ocupăm doar de ocultis- 
mul fizic, consacrându-ne așa-zisei ramuri terapeutice, rezultatele 
unui asemenea studiu ar putea fi profitabile pentru unele dintre 
științele moderne, cum ar fi chimia şi medicina. Profesorul Draper 
afirmă: „uneori, nu fără o oarecare surpriză, ne găsim în prezența 
unor idei despre care ne flatăm spunând că au apărut în epoca noastră”. 
Această remarcă, făcută referitor la textele ştiinţifice ale sarazini- 
lor, s-ar aplica chiar și mai bine la tratatele cele mai secrete ale an- 
ticilor. Medicina modernă, deși s-a îmbogăţit cu multe descoperiri 
în domeniul anatomiei, fiziologiei, patologiei şi chiar al terapeu- 
ticii, a pierdut totuși imens din cauza îngustimii sale de spirit, a 
materialismului său rigid și a dogmatismului sectant. O şcoală, în 


Apollonius din Tyana 


orbirea sa încăpățânată, ignoră cu răceală ceea ce se predă la o altă 
școală și, în același timp, toate școlile se pun de acord în a ignora 
marile concepţii privitoare la om sau la natură, care au fost struc- 
turate de mesmerism sau de experimentele asupra creierului, rea- 
lizate în America — practic, toate principiile care nu se încadrează 
în materialismul cel mai grosier. Ar trebui convocați toți medicii 
rivali din diverse școli, pentru a reuni astfel noţiunile dobândite 
până în prezent de știința medicală. În plus, foarte des se petrece 
ca, atunci când cei mai buni practicanți și-au epuizat știința și ta- 

lentul, încercând să vindece un bolnav, apare un magnetizor sau 
un „medium vindecător” care îl vindecă! Cei care studiază vechi- 
le tratate de medicină, de la Hipocrate până la Paracelsus și Van 
Helmont, vor găsi atestate un mare număr de fenomene fiziologice 
și psihologice, precum şi numeroase metode curative și remedii, 
pe care medicii moderni le dispreţuiesc și refuză să le utilizeze”. 
Chiar și în ceea ce privește chirurgia, practicienii contemporani au 
trebuit să mărturisească public cu umilință că nu pot, nici măcar 
pe departe, să rivalizeze cu măiestria miraculoasă a străvechilor 
egipteni în arta aplicării pansamentelor. Sutele de metri de banda- 
je care acoperă mumiile din cap până-n picioare au fost studiate 
de cei mai mari chirurgi din Paris. Chiar și având modelul în față, 
aceștia nu au reușit totuşi să realizeze ceva similar, nici pe departe. 

În Colecţia Abbott de egiptologie din New York se pot vedea 
numeroase exemple ale îndemânării oamenilor din vechime în 
diverse meșteșuguri artizanale. Putem cita, între altele, arta dan- 
telăriei; şi, deși nu ne-am aștepta ca semnele cochetăriei feminine 
să le egaleze pe cele ale forței masculine, mai putem enumera aici 
și diverse mostre de meşe artificiale și o mulțime de tipuri de or- 
namente din aur. Ziarul New York Tribune, analizând conţinutul 
Papirusului Ebers, spune: „Cu siguranţă, nu există nimic nou sub 
soare... Capitolele 65, 66, 79 şi 89 arată că loţiunile de creştere a pă- 
rului, vopseaua de păr, calmantele și pudra contra puricilor erau 


% În anumite privințe, filozofii noștri moderni, care cred că au mai făcut o 
descoperire nouă, pot fi comparaţi cu acel „cetățean foarte inteligent, educat 
și politicos”, pe care Hipocrate l-a întâlnit într-o zi în Samos și care este descris 
de el într-un mod foarte amuzant: „Acesta m-a informat”, ne spune Părintele 
Medicinei, „că a descoperit recent o plantă, până acum necunoscută în Europa 
sau în Asia, şi că nicio boală, oricât de gravă sau de cronică ar fi, nu putea re- 
zista miraculoaselor sale proprietăţi curative. Dorind să fiu politicos la rândul 
meu, m-am lăsat convins să îl însoțesc până într-un loc ascuns, unde trans- 
plantase acest minunat specimen. Am văzut acolo una dintre plantele cele 
mai comune în Grecia, şi anume, usturoiul.” Hipocrate: De optima pradicandi 
ratione item judicii operum magni, |. 


e 

la modă și acum 3.400 de ani.” 

Cât de puține din pretinsele noastre descoperiri recente sunt cu 
adevărat noi și câte dintre ele aparțin de fapt Antichității — iată un 
fapt stabilit cu francă elocvenţă, deși numai parțial, de către faimo- 
sul autor și filozof, profesorul John W. Draper. Cartea sa intitula- 
tă: Conflict between Religion and Science — o lucrare excelentă, cu un 
titlu destul de neinspirat — abundă în exemple în această privinţă. 
La pagina 13, acesta menţionează câteva dintre realizările filozofi- 
lor antici, care au suscitat admiraţia Greciei. În Babilon, era vorba 
despre o serie de observații astronomice datorate caldeenilor, care 
acopereau o durată de o mie nouă sute trei ani și pe care Calistene i 
le-a trimis lui Aristotel. Ptolemeu, regele-astronom al Egiptului, avea 
în posesia sa o lucrare babiloniană, care ținea evidența eclipselor și 
care data din anul 747 î.Hr. După cum remarcă pe drept cuvânt şi 
profesorul Draper: „A fost nevoie de observații lungi și minuţioa- 
se pentru verificarea unora dintre aceste calcule astronomice care 
ne-au parvenit. Astfel, babilonienii determinaseră, cu o eroare de 
numai douăzeci şi cinci de secunde, durata anului tropical, în timp 
ce estimarea anului sideral avea doar două minute în plus. Aceștia 
descoperiseră precesia echinocţiilor; cunoșteau cauzele eclipselor şi, 
cu ajutorul ciclului lor numit saros, puteau să le prezică apariția. Es- 
timările lor cu privire la durata acestui ciclu, care are peste 6.585 de 
zile, nu depășea cifra reală decât cu douăzeci și nouă de minute.” 

„Astfel de fapte sunt o dovadă incontestabilă a exactității și abi- 
lităţii cu care astronomia era practicată în Mesopotamia; în ciuda 
insuficienței instrumentelor de măsură, această știință atinsese un 
grad de perfecţiune demn de luat în seamă. Acești observatori din 
vechime alcătuiseră și un catalog al stelelor, împărțiseră zodiacul 
în douăsprezece semne, iar ziua și noaptea în câte douăsprezece 
ore fiecare. Conform cu Aristotel, de mult timp ei observau deja cu 
atenţie fenomenul de ocultare a stelelor de către Lună. Conceptele 
lor cu privire la structura sistemului solar erau corecte și cunoșteau 
de asemenea ordinea şi poziţia planetelor. În plus, ei construiseră 


98 Isis dezvăluită 


orologii solare, clepsidre, astro- 
labe” și un fel de indicator orar 
numit gnomon.” 

Cu privire la lumea adevă- 
rurilor eterne, care există „în 
lumea iluziilor efemere și a 
irealului”, profesorul Draper 
afirmă: „Această lume nu 
poate fi descoperită cu ajuto- 
rul unor tradiții lipsite de sub- 
stanţă, care ne-au transmis pă- 
rerea unor oameni ce au trăit 
în zorii civilizaţiei, și nici în visurile misticilor care se credeau a fi 
inspirați. Ea nu va fi descoperită decât cu ajutorul cercetărilor geo- 
metrice şi prin interogarea naturii într-o manieră practică.” 


Calendar babilonian al stelelor (fragmente) 


Într-adevăr. Nici n-ar fi putut să o spună mai bine. Acest scri- 
itor elocvent afirmă un adevăr foarte profund. Totuși, el nu ne 
spune adevărul în întregime, deoarece nici el nu îl cunoaște. El 
nu a descris natura şi nici nu a înțeles cunoștințele conţinute în 
marile Mistere. Niciun popor al posterităţii nu a fost atât de proli- 
fic în domeniul geometriei precum constructorii piramidelor și ai 
altor monumente titanice, ante- sau post-diluviene. De asemenea, 
nimeni nu i-a egalat vreodată în arta cunoaşterii practice a naturii. 

O dovadă de necontestat a acestui fapt este semnificația nenu- 
măratelor lor simboluri. Fiecare dintre acestea este o idee care a dobândit 
formă — combinând conceptul Divinităţii Invizibile cu cel al aspectului 
terestru vizibil. Primul derivă strict din cel de-al doilea, prin analo- 
gie, conform formulei hermetice — „ceea ce se află sus este precum 
ceea ce se află jos”. Simbolurile lor dovedesc o cunoaștere profundă 
a științelor naturii, precum şi un studiu practic al puterii cosmice. 


” Instrument folosit pentru măsurarea poziţiei aștrilor și a înălțimii lor deasu- 
pra orizontului (n.t.) 

În ceea ce privește rezultatele practice care pot fi obținute în 
urma „cercetărilor din domeniul geometriei”, din fericire pentru 
cei dornici să treacă la acţiune, nu mai suntem forțați să ne limităm 
doar la simple presupuneri. Chiar în zilele noastre, un american, 
domnul George H. Felt”, din New York, dacă va continua cum a 
început, ar putea fi considerat ulterior drept cel mai mare geome- 
tru al secolului nostru. Pornind doar de la premisele stabilite de 
egiptenii antici, acesta a reușit să ajungă la rezultate, pe care îl vom 
lăsa chiar pe el să le prezinte. „În primul rând, este nevoie”, ne 
spune domnul Felt, „de diagrama fundamentală la care se pot ra- 
porta toate elementele de geometrie, plană sau în spațiu; iar ulte- 
rior, trebuie produse sisteme aritmetice proporționale, în manieră 
geometrică. Mai apoi, trebuie să identificăm această figură în toate 
vestigiile arhitecturii și ale sculpturii în care ea (această figură) a 
supravieţuit într-o manieră minunat de exactă. Putem stabili apoi 
că egiptenii o adoptaseră drept fundament pentru toate calcu- 
lele astronomice, pe care simbolismul lor se baza aproape în în- 
tregime. Îi vom găsi urma și printre vestigiile artei şi arhitecturii 
grecești, iar apoi trebuie să îi descoperim emblema în analele sacre 
evreieşti, pentru a demonstra în mod concludent că sistemul lor 
fusese fondat pe baza acesteia. Astfel, vom putea recunoaște în 
final că descoperirea le revine egiptenilor, în urma unor cercetări 
de zeci de mii de ani cu privire la legile naturii. Prin urmare, acest 
sistem poate fi cu adevărat numit Știința Universului.” Ulterior, el 
a putut „rezolva cu precizie unele probleme de fiziologie, ale căror 
soluţii erau doar presupuse până atunci”. Putem adăuga în final 
că domnul Felt a reușit să arate, cu ajutorul unor demonstraţii vi- 
zibile, faptul că sculptorii și arhitecţii egipteni au preluat modelul 
pentru figurile interesante care împodobesc fațadele și interiorul 
templelor nu din fanteziile minții lor, ci de la „rasele invizibile ale 


%5 George Henry Felt, egiptolog nord-american, născut pe 12 septembrie 
1831, decedat în 1895. Co-fondator al Societăţii Teozofice, alături de Helena 
Petrovna Blavatsky, la data de 17 noiembrie 1875 (n.t.). 

aerului” și de la alte regnuri ale naturii. La fel ca egiptenii, el pre- 
tinde că le poate face să devină vizibile cu ajutorul unor procedee 
chimice și cabalistice pe care le foloseau și ei. 

Schweigger dovedeşte că simbolurile tuturor mitologiilor au 
o bază și un conţinut științific riguros. Doar în urma descoperirii 
recente a forțelor fizice electromagnetice ale naturii, diverși ex- 
perți în mesmerism - cum ar fi Ennemoser, Schweigger și Bart, în 
Germania, sau baronii Du Potet și Regazzoni, în Franţa, respectiv 
Italia — au reușit să stabilească, cu o precizie aproape impecabilă, 
adevărata corelație dintre fiecare mit religios şi una dintre aceste 
forţe. „Degetul” de pe muntele Ida, care avea o importanță atât 
de mare în arta magică a vindecării, este de fapt un deget de fier, 
atras și respins alternativ de forțele naturale magnetice. În insula 
Samotrace, acesta producea vindecări miraculoase, readucând or- 
ganele afectate la starea lor normală de funcţionare. 

Bart merge chiar și mai adânc decât Schweigger în interpreta- 
rea miturilor străvechi, studiind problema sub cele două aspecte 
ale sale: spiritual și fizic. El vorbeşte în detaliu despre dactilii frigi- 
eni, acești „magicieni și exorciști ai bolii”, şi despre teurgii cabiri. 
Acesta spune: „Atunci când vorbim despre rezonanța intimă a 
dactililor cu forțele magnetice, nu ne referim neapărat doar la mag- 
neți, ci la magnetism în ansamblul său. Astfel, este clar modul în 
care acești inițiați, care își spuneau dactili, îi uimeau pe oameni cu 
arta lor magică atunci când realizau adevărate vindecări miracu- 
loase. La aceasta, ei adăugau și alte cunoștințe, pe care clerul antic 
le cultiva în general: agricultura, morala, progresul artelor și al ști- 
ințelor, misterele și consacrările secrete. Toate acestea se făceau de 
către preoții cabiri: de ce să nu fi fost atunci aceştia ajutați şi ghidaţi de 
misterioasele spirite ale naturii?” Schweigger este de aceeaşi părere. 
El demonstrează că fenomenele teurgice străvechi erau produse cu 
ajutorul forței magnetice, „sub ghidarea spiritelor”. 

Schweigger, Introduction to Mythology through Natural History 
” Ennemoser, History of Magic, 1, 3 

În pofida aparentului lor politeism, anticii — în orice caz, cei 
aparţinând claselor educate — erau în întregime monoteiști, și 
aceasta cu multe sute și sute de ani înainte de epoca lui Moise. 
Acest fapt este demonstrat fără urmă de tăgadă în papirusul Ebers. 
lată un fragment tradus din primele patru rânduri ale planșei I: 
„Vin din Heliopolis, cu măreţele ființe din Het-aat, stăpânii pro- 
tectori, zeii eternității și ai mântuirii. Vin din Sais, cu zeițele-ma- 
me care mi-au oferit protecție. Stăpânul Universului mi-a spus 
cum să-i eliberez pe zei de toate bolile ucigașe.” Fiinţele extraor- 
dinare erau numite zei de către antici. Zeificarea muritorilor şi aso- 
cierea lor cu zeii nu este o dovadă împotriva monoteismului, tot 
așa cum nici monumentele construite de creștinii contemporani, 
care le ridică statui eroilor, nu sunt o dovadă a politeismului lor. 
Americanii din secolul nostru ar considera absurd din partea post- 
erităţii, dacă peste trei mii de ani oamenii ar crede că erau adora- 
tori ai idolilor, doar pentru faptul că au construit o statuie pentru 
zeul lor, Washington. Filozofia hermetică era atât de cufundată în 
mister, încât Volney a afirmat că anticii adorau simbolurile ma- 
teriale grosiere ca fiind divine în esenţă, deși acestea erau pur și 
simplu considerate o reprezentare a unor principii ezoterice. Şi 
Dupuis, după ce a dedicat mulți ani studiului acestei probleme, 
a interpretat greșit simbolismul cercului şi a considerat religia lor 
ca fiind pur și simplu astronomie. Eberhart (Berliner Monatschrift) 
şi mulţi alți scriitori germani ai ultimului secol şi din prezent vor- 
besc foarte disprețuitor despre magie, considerând că aceasta s-a 
născut din mitul platonic al lui Timaios. Dar cum ar fi fost posibil 
ca ei sau oricare alţii, care nu erau înzestrați cu fina intuiţie a lui 
Champollion, să descopere latura ezoterică a lucrurilor şi feno- 
menelor, care se ascunde dincolo de vălul lui Isis şi care nu este 
vizibilă decât pentru adepţi? 

Nimeni nu contestă meritul lui Champollion ca egipto 
log. Conform părerii sale, totul demonstrează că egiptenii antici 
erau în întregime monoteiști. El confirmă în cele mai mici detalii 

exactitatea lucrărilor misteri- 
osului Hermes Trismegistos, 
a căror vechime se pierde în 
negura timpului. Şi Ennemoser 
afirmă: „Herodot, Thales, Par- 
menide, Empedocle, Orfeu și 
Pitagora au călătorit în Egipt și 
în Orient pentru a se instrui în 
domeniul filozofiei naturale și 
al teologiei.” Tot aici a dobân- 
dit şi Moise cunoașterea care 
i-a conferit înțelepciunea, iar 
lisus şi-a petrecut o parte a anilor săi de început în aceste ținuturi. 
Tot aici se reuneau căutătorii cunoaşterii din toate naţiile, îna- 
inte să fie fondată Alexandria. „Cum se face”, adaugă Ennemoser, 
„Că ştim atât de puţin despre aceste mistere? Totuși, de-a lungul 
atâtor secole, în epoci diferite, atât de mulți oameni au ajuns la ele. 
Răspunsul este că, peste tot, inițiații au păstrat tăcerea cu privire 
la aceasta. O altă cauză ar putea fi distrugerea și pierderea com- 
pletă a tuturor documentelor referitoare la cunoașterea secretă a 
Antichității străvechi.” Cărţile lui Numa, descrise de Livy, erau 
tratate de filozofie naturală. Acestea au fost găsite în mormântul 
său, dar divulgarea lor a fost interzisă: exista temerea că ar putea 
să reveleze misterele cele mai sacre ale religiei statului. Senatul și 
tribunii poporului au hotărât ca toate cărțile să fie arse, iar sentința 
a fost dusă la îndeplinire în mod public.” | 


al 


Sfinx egiptean 


” Hist. of Magic, vol. I, p. 3 

MAGIA PRIVITĂ DINTOTDEAUNA 
CA ŞTIINŢĂ DIVINĂ 


Magia era considerată o știință divină, care permitea participarea la 
atributele Divinitătii Înseşi. „Ea ne revelează acţiunile naturii”, spune 
Filon ludeul, „şi duce la contemplarea puterilor celeste.” Mai apoi, 
din cauza unei practici lipsite de discernământ, magia a degenerat 
în vrăjitorie şi a devenit astfel obiectul repulsiei generale. De aceea, 
trebuie să ne raportăm la ea doar sub aceeași formă sub care se înfă- 
țișa în trecutul îndepărtat, când orice religie adevărată era fondată 
pe cunoașterea forțelor oculte ale naturii. În Persia antică, nu clasa 
sacerdotală a fost cea care a instituit practicile magice, așa cum se 
crede în general, ci magii, care își trag numele chiar din aceasta. 
Mobezii, preoții parșilor — vechii locuitori ai provinciei Gheber 
-, sunt numiţi chiar și în ziua de azi magoi, în dialectul pehlevi.!% 
Magia a apărut pe lume odată cu primele rase de oameni. Cassien menţi- 
onează un tratat faimos, în secolele patru și cinci, care îi era atribuit 
lui Ham, fiul lui Noe, care îl primise chiar el de la Jared, din cea de-a 
patra generaţie după Set, fiul lui Adam. 


REALIZĂRILE ADEPȚILOR MAGIEI ŞI IPOTEZELE 
DETRACTORILOR EI CONTEMPORANI 


Moise își datora cunoștințele mamei prințesei egiptene, 
Thermuthis, care l-a salvat din apele Nilului. Soţia faraonului,” 
Batria, era ea însăși o inițiată, și evreii îi sunt datori pentru pro- 
fetul lor „instruit în întreaga înțelepciune a Egiptului, puternic în 


” Filon ludeul, De Specialibus Legibus 
1 Zend-Avesta, vol. II, p. 506 

'W! Cassian, Conference, |, 21 

1 De Vita et Morte Mosis, p. 199 

faptă și în vorbă” 1% Iustin Martirul, bazându-se pe autoritatea lui 
Trogus Pompeius, afirmă că Iosif dobândise o mare cunoaștere în 
domeniul artelor magice de la marii-preoți egipteni.!% 

Anticii aveau mai multe cunoştinţe în anumite domenii ale ști- 
inței decât au descoperit până în prezent savanții contemporani. Deşi 
mulți dintre aceştia din urmă nu vor să o afirme, totuşi, cel puţin 
unul dintre ei a recunoscut aceasta. „Nivelul cunoştinţelor ştiinţi- 
fice din perioada timpurie a omenirii era mult mai ridicat decât 
sunt dispuşi să admită contemporanii noştri”, spune domnul A. 
Todd Thomson, editorul lucrării Occult Sciences a lui Salverte, dar, 
adaugă el, „această ştiinţă era rezervată templelor, fiind ascunsă 
cu grijă de ochii maselor şi comunicată doar clerului”. Vorbind 
despre Cabala, eruditul Franz Von Baader observă că „nu doar 
mântuirea şi înţelepciunea, dar şi ştiinţa noastră provine de la 
evrei”. Atunci, de ce oare autorul nu completează propoziţia, 
spunându-ne de unde provenea înțelepciunea evreilor? Origene, 
care aparținuse Şcolii Platoniste din Alexandria, afirmă că Moise, 
în afara învățăturilor conţinute în Vechiul Testament, le mai co- 
municase de asemenea celor şaptezeci de bătrâni anumite secrete 
extrem de importante, „referitoare la profunzimile cele mai as- 
cunse ale Legii”, pe care le-a încredinţat spre a fi împărtăşite doar 
celor pe care aceştia îi considerau demni de ele. 

Sfântul leronim vorbește despre evreii din Tiberiada şi Lida 
ca fiind singurii maeştri ai metodei mistice de interpretare. De 
asemenea, și Ennemoser își exprimă opinia fermă că „scrierile lui 
Dionisie Areopagitul se bazează în mod evident pe Cabala ebrai- 
că”. Dacă luăm acum în considerare faptul că gnosticii sau creştinii 
timpurii erau discipolii vechilor esenieni sub un nume nou, acest 
fapt nu pare cu nimic surprinzător. Profesorul Molitor spune: 

„In cadrul celor trei biserici creştine cele mai importante, clerul 


103 Acts of the Apostles, VII, 22 
1% Iustin, XXXVI, 2 

grec, romano-catolic şi protestant dezaprobă toate fenomenele de 
natură spirituală care au loc prin intermediul aşa-numiţilor medi- 
umi.” Şi, de fapt, cu foarte puţin timp înainte, cele două grupuri 
ecleziastice din urmă ardeau, spânzurau şi ucideau într-o multitu- 
dine de alte moduri toate victimele neajutorate, prin al căror trup 
se manifestau spirite şi anumite forţe oarbe şi încă neexplicate, ale 
naturii. Dintre aceste trei biserici, cea din Roma se află pe primul 
loc. Mâinile sale sunt pătate cu sângele inocent al nenumăratelor 
victime, sânge vărsat în numele acestei divinităţi de tip Moloh, 
care se află în centrul credinţei sale’. Ea este pregătită şi chiar 
dornică să o ia din nou de la capăt. Dar mâinile şi picioarele îi sunt 
legate de acest spirit al progresului şi al libertăţii religioase promo- 
vat de secolul al nouăsprezecelea, spirit pe care îl condamnă şi îl 
blestemă zi de zi. Biserica greco-rusă este cea mai blândă şi cea mai 
creştină în credinţa sa primitivă şi simplă, deşi oarbă. Nu a existat 
niciodată o uniune efectivă între biserica latină şi cea greacă, care 
s-au separat cu multe secole în urmă. Cu toate acestea, pontifii 
de la Roma par să ignore în mod invariabil acest fapt. În maniera 
cea mai insolentă, aceştia şi-au arogat jurisdicția nu doar asupra 
țărilor de comuniune greacă!'%, ci şi asupra tuturor protestanților. 
„Biserica insistă”, spune profesorul Draper, „ca statul să nu aibă 
niciun drept asupra a ceea ce ea declară a fi de domeniul său. Cum 
protestantismul, conform Bisericii, nu este decât o rebeliune, aceş- 
tia nu au niciun drept; chiar şi în cadrul comunităţilor protestante, 
episcopul catolic este singurul pastor spiritual legitim.” Decretele 


105 Autoarea nu se referă aici la lisus, ci la modul pervertit în care Biserica 
înţelegea să „ucidă în numele Domnului”, invocând pentru aceasta autorita- 
tea „divină” cu care fusese învestită. Aceasta o duce cu gândul pe autoare la 
adorarea lui Moloh (sau Baal), care implica realizarea de sacrificii umane (vezi 
Vechiul Testament, Levitic 18:21, Levitic 20:2-5, 2 Regi 23:10, leremia 32:35) 
(n.t.). 

1% Se referă la Biserica Ortodoxă, care include majoritatea ţărilor slave (inclu 
siv Rusia), precum și România, Moldova, Grecia, Cipru și Georgia (n.t.) 


107 Conflict between Religion and Science, p. 329 

sale, pe care nimeni nu le ia în seamă, circularele pe care nimeni 
nu le citeşte, invitaţiile sale la Conciliile ecumenice la care nimeni 
nu răspunde, excomunicările de care toată lumea râde — nimic nu 
pare să atingă Biserica de la Roma, a cărei insistenţă a fost egalată 
doar de aroganţa sa. În 1864, Papa Pius al IX-lea a atins culmea ab- 
surdului, atunci când a excomunicat şi a aruncat public anatema 
asupra împăratului Rusiei, numindu-l „un schismatic, alungat 
din sânul Sfintei Biserici, mama noastră, a tuturor”.1%8 Împăratul, 
strămoşii săi sau Rusia, care a fost creştinată în urmă cu 1000 de 
ani, nu au consimţit niciodată să se alăture romano-catolicilor. De 
ce să nu reclame atunci jurisdicţia şi asupra budiştilor din Tibet 
sau asupra umbrelor străvechilor Hyk-Sos? 

Fenomenele mediumnice s-au manifestat constant atât în 
Rusia, cât și în alte țări. Această forță ignoră diferenţele religioase, 
râde de naționalități şi copleșește fără drept de apel orice persoa- 
nă, fie că este vorba de un cap încoronat sau de un biet cerșetor. 

Nici chiar adjunctul lui Dumnezeu pe pământ din vremurile 
noastre, Papa Pius al IX-lea însuși, nu a putut să evite prezența 
acestui oaspete nedorit. În ultimii cincizeci de ani, se ştie că sfinția 
sa a fost subiectul unor accese extrem de puternice. În interiorul 
Vaticanului, acestea sunt numite viziuni divine, dar, în afară, medi- 
cii le numesc atacuri de epilepsie. Zvonurile din popor le atribuie 
unei obsesii a fantomelor din Perugia, Castelfidardo și Mentana! 

„E miezul nopţii: vânătă-i făclia; 

Reci stropi de spaimă carnea-mi înfioară [...] 

Mi-a năzărit că-n cort intrat-au toate 

Nălucile acelor morţi prin mine...” 10 

Prinţul de Hohenlohe, atât de celebru în prima jumătate a 
acestui secol pentru puterile sale vindecătoare, a fost el însuși un 
mare medium. Într-adevăr, aceste fenomene și puteri nu aparțin 


18 Vezi publicaţiile Gazette du Midi și Le Monde, din data de 3 mai 1864 
' Shakespeare, Richard al III-lea, trad. Dan Duţescu 

în mod special vreunei epoci sau vreunei țări. Ele fac parte dintre 
atributele psihologice ale omului — Microcosmosul. 

Timp de secole, acei klikouchy™ şi yourodevoij'", şi alte crea- 
turi nefericite au fost atinse de tulburări ciudate, pe care clerul și 
poporul rus le atribuiau posesiei demoniace. Aceștia se îngrămă- 
deau la intrarea bisericilor, fără însă a îndrăzni să intre, de teamă 
ca demonii care îi controlau și care aveau o voință proprie să nu-i 
trântească la pământ. Voronej, Kiev, Kazan și toate orașele în care 
se află moaștele vindecătoare ale unor sfinți canonizaţi sunt pline 
de asemenea mediumi inconștienți. Îi putem vedea întotdeauna 
adunaţi în grupuri hidoase, rătăcind la poarta bisericilor. În anu- 
mite momente ale celebrării slujbei de către clerul oficial, cum ar 
fi de exemplu la apariţia sfintei împărtășanii, la începutul rugăciu- 
nii şi al corului: Eiei Heruvim, aceşti sărmani, pe jumătate demenți, 
pe jumătate mediumi, încep să cotcodăcească ca nişte cocoși, să 
latre, să mugească și să ragă, iar într-un final cad la pământ, cu- 
prinşi de convulsii înspăimântătoare. „Necuratul nu poate suporta 
auzul sfintei rugăciuni”, aceasta este pioasa explicaţie. Pline de 
milă, câteva suflete caritabile le administrează leacuri „sărmanilor 
atinși” şi le împart pomeni. Din când în când, câte un preot este 
chemat să îi exorcizeze, şi atunci el realizează ceremonia fie din 
iubire de semeni și din milă, fie tentat de câțiva bănuţi de argint, în 
funcţie de impulsul creştin care îl animă. Dar aceste nefericite crea- 
turi — care sunt mediumi, deoarece uneori realizează chiar profeţii 
şi au viziuni, atunci când accesul este real — nu sunt niciodată bru- 
talizate din pricina nenorocirii lor. De ce ar trebui să-i persecute 
clerul sau să-i urască ceilalți oameni, denunţându-i drept vrăjitori 
sau vrăjitoare odioase? Bunul-simţ şi dreptatea arată cu siguranță 
că victimele nu pot face nimic în această privință, demonul fiind 


110 Literal, cei care ţipă sau cei ce urlă. 

i Cei pe jumătate nebuni sau idioții. Cu toate acestea, denumirea nu este 
întotdeauna adecvată, deoarece unii dintre aceşti cerşetori fac din aceasta o 
sursă constantă de venit. 

cel care ar trebui să fie pedepsit, căci el deține controlul asupra ac- 
țiunilor lor. Cel mai rău lucru care se poate petrece este faptul că, 
preotul turnând peste el apă sfințită, pacientul este astfel în peri- 
col să răcească. Dacă remediul este ineficient, nefericitul klikoucha 
este lăsat la mila Domnului, fiind îngrijit cu dragoste și milă creş- 
tinească. Deși superstițioasă și oarbă, o credinţă care se ghidează 
după asemenea principii merită, cu siguranţă, un anumit respect, 
deoarece așa ceva nu poate să ofenseze niciodată omul sau pe ade- 
văratul Dumnezeu. Nu același lucru este valabil și pentru catolici. 
Din acest motiv, ne vom ocupa de ei în lucrarea de față, iar apoi de 
clerul protestant — excepţie făcând câţiva gânditori de avangardă 
din rândurile lor. Vrem să aflăm pe ce se bazează ei atunci când 
consideră că au dreptul să îi trateze pe hinduși, pe spiritualiștii 
chinezi şi pe cabaliști aşa cum o fac; de ce îi denunţă în masă, pe ei 
și pe necredincioşi — pe care ei înșiși i-au inventat —, ca fiind suflete 
condamnate la focul etern al iadului? 

Departe de noi gândul de a fi lipsiţi de respect — sau și mai 
puţin acela de a comite o blasfemie - la adresa Puterii Divine 
care a adus la viaţă toate lucrurile vizibile și invizibile. Nu putem 
cuteza nici măcar să ne gândim la măreţia și la perfecțiunea Sa 
fără margini. Este suficient pentru noi să știm că Ea există şi că este 
înțelepciunea absolută. Ne este de ajuns că, împreună cu toate ce- 
lelalte creaturi, suntem înzestrați și noi cu o scânteie din esența Sa. 
Puterea Supremă pe care o slăvim este fără de margini și infinită 
- marele „SOARE SPIRITUAL CENTRAL”, de ale cărui atribute 
și efecte vizibile create de VOINȚA SA nevăzută suntem cu toții 
înconjurați —- Dumnezeul anticilor și al clarvăzătorilor moderni. 
Natura Sa nu poate fi studiată decât în lumile aduse la viață prin 
Cuvântul Său atotputernic: FIAT!?. Revelația Sa este trasată de 
propriul Său deget în imperisabile forme ale armoniei universale, 
pe faţa Cosmosului. Aceasta este unica evanghelie INFAILIBILĂ 
pe care o recunoaștem. 


12 „Să fie” (lat.) (n.t.) 

Reprezentare antropomorfică a lui Dumnezeu Tatăl 


Vorbind despre geografii din vechime, Plutarh remarcă în lu- 
crarea sa, Tezeu, că aceştia „au înghesuit pe hărților lor părți ale 
lumii pe care nici nu le cunoșteau, iar la margine au pus note în 
care afirmă că, dincolo de aceste puncte, nu se află nimic, decât 
deșerturi de nisip pline de animale sălbatice şi mlaștini impenetrabile”. 
Oare teologii și savanții noştri nu acţionează în aceeaşi manieră? 
În timp ce primii populează lumea invizibilă fie cu îngeri, fie cu 
demoni, filozofii noștri caută să-și convingă discipolii că acolo 
unde nu există materie nu există nimic. 

Pentru a demonstra că noțiunile anticilor referitoare la împăr- 
țirea istoriei omenirii în cicluri nu erau în întregime lipsite de o 
bază filozofică, vom încheia acest capitol prezentându-i cititorului 
una dintre cele mai vechi tradiţii ale Antichității cu privire la evo- 
luţia planetei noastre. 

În finalul fiecărui „Mare An”, pe care — conform cu Censori- 
nus — Aristotel îl numea Cel Mai Mare și care consta din șase sars”, 
planeta noastră trece printr-o revoluţie fizică completă. Climatul 
polar și ecuatorial își schimbă treptat locul; primul avansând lent 
către linia ecuatorului, iar zona tropicală (cu vegetația sa abun- 
dentă, mișunând de animale) ia locul întinderilor pustii din ţinu- 
tul de gheaţă. Această schimbare de climă este necesar să fie în- 
soțită de cataclisme, de cutremure și de alte convulsii cosmice.!!+ 
Pe măsură ce fundul oceanelor se deplasează, în finalul fiecărui 
decamileniu plus aproximativ un neros, are loc un potop semi-ge- 
neral, asemenea legendarului Potop al lui Noe. Grecii numeau 
acest an Heliakos, dar nimeni din afara sanctuarului nu avea o idee 
exactă cu privire la durata sa sau la alte amănunte. Iarna acestui 
an se numea Cataclismul sau Potopul — iar vara, Ecpyrosis. În tra- 
diția populară se spune că pe durata acestor anotimpuri, lumea 
era, alternativ, arsă şi apoi inundată. Cel puţin, aceasta putem afla 
din tratatul Fragmente Astronomice de Censorinus şi Seneca. Incer- 
titudinea comentatorilor cu privire la durata acestui an era atât de 
mare încât niciunul dintre ei nu se apropia de adevăr, cu excepția 
lui Herodot și a lui Linus, care i-au atribuit, primul 10.800 de ani și 


13 În Webster se afirmă în mod eronat despre caldeenii că priveau saros ca 
fiind ciclul eclipselor, o perioadă de aproximativ 6.586 ani, „durata revolu- 
ţiei nodurilor lunare”. Berosus, el însuși astrolog caldeean, din Templul lui 
Belus din Babilon, stabilește durata unui Sar sau Sarus la 3.600 de ani; un neros 
dura 600 de ani și un sossus, 60. (Vezi Berosus după Abydenus, Of the Chaldean 
Kings and the Deluge. Vezi de asemenea Eusebiu și manuscrisul lui Cory, Ex. 
Cod. reg. gall. gr. Nr. 2360, fol. 154). 


14 Înainte de a respinge această teorie — tradițională de altfel — savanții ar 
trebui să explice de ce, în finalul fiecărei perioade terțiare, emisfera nordică a 
suferit o asemenea scădere a temperaturii, încât zona toridă s-a transformat 
radical în climat siberian. Să nu pierdem din vedere faptul că sistemul heliocen- 
tric a venit la noi din India de Nord, şi că toate cunoştinţele astronomice iniţiale 
ne-au fost aduse de acolo de către Pitagora. Cât timp nu avem o demonstrație 
matematică absolută, orice ipoteză poate fi valabilă. 

celălalt 13.984.!'* Conform spuselor preoților babilonieni, corobo- 
rate de Eupolemus'!*, „orașul Babilon fusese fondat de cei salvaţi 
în urma Potopului: aceștia erau nişte uriași, care au ridicat turnul 
despre care se vorbește în istorie”.!!7 Acești uriași, mari astrologi, 
care, în plus, primiseră de la strămoșii lor, „fiii lui Dumnezeu”, 
toate instrucțiunile referitoare la chestiunile secrete, i-au instruit 
şi ei la rândul lor pe preoți şi au lăsat în temple toate textele refe- 
ritoare la cataclismele periodice la care fuseseră martori. Astfel au 
ajuns marii-preoţi să ştie despre Marii Ani. Dacă ne gândim, între 
altele, la faptul că Platon îl citează în dialogul său, Timaios, pe bă- 
trânul preot egiptean, care îl mustră pe Solon deoarece nu știa că 
existaseră deja mai multe potopuri, cum ar fi marele potop al lui 
Ogyges, putem înţelege cu ușurință că această credință în Heliakos 
era o doctrină proprie preoților inițiați din întreaga lume. 

Neros, Vrihaspati sau perioadele numite yuga sau kalpa sunt 
probleme vitale care trebuie rezolvate. Satya yuga şi ciclurile 
cronologice budiste implică numere care l-ar lăsa cu răsuflarea 
tăiată pe un matematician. Maha kalpa îmbrățișează un număr in- 
finit de perioade, care merg mult în urmă, către epocile antedilu- 
viene. Sistemul acesta conţine o kalpa sau o perioadă majoră de 
4.320.000.000 de ani, care se împarte în patru yuga-uri mai mici, 
care se succed astfel: 

Prima — Satya yuga ... 1.728.000 de ani 

A doua — Tretya yuga ... 1.296.000 de ani 

A treia — Dvapara yuga ... 864.000 de ani 

A patra — Kali yuga ... 432.000 de ani 

TOTAL ... 4.320.000 de ani 

Aceste patru subdiviziuni alcătuiesc o epocă divină sau o 


115 Censorinus, De Natal Die. Seneca, Nat. Quaest, III, 29 
"6 Euseb., Praep. Evan, Despre Turnul Babel și Avraam 


1 Aceasta este în evidentă contradicție cu istoria biblică, care ne spune că 
Potopul a fost trimis special pentru distrugerea acestor uriași. Preoţii din 
Babilon nu aveau niciun motiv să inventeze minciuni. 

Maha yuga; şaptezeci de Maha yuga au 306.720.000 de ani, la care 
se adaugă un sandhi (sau momentul în care ziua și noaptea se 
confundă, dimineaţa și la crepusculul de seară) egal cu o Satya 
yuga care are 1.728.000 de ani. Toate acestea formează o manvan- 
tara de 308.448.000 ani." Paisprezece manvantara fac 4.318.272.000 
de ani, la care trebuie adăugat un sandhi pentru a încheia o kalpa, 
adică 1.728.000 de ani. Astfel, kalpa sau „marea perioadă” are 
4.320.000.000 de ani. Cum ne aflăm în prezent doar în Kali yuga a 
celei de-a douăzeci și opta epoci a celei de-a șaptea manvantara de 
308.448.000 de ani, mai avem încă mult timp de așteptat până să 
ajungem la jumătatea perioadei alocate existenței lumii. 

Aceste cifre nu sunt rodul imaginaţiei, ci se fondează pe calcule 
astronomice efective, aşa cum a demonstrat S. Davis.!!? În pofida 
cercetărilor făcute, mulţi savanţi, printre care şi Higgins, au rămas 
efectiv perplecși, neștiind care dintre aceste cicluri era cel secret. 
Bunsen a demonstrat că preoții egipteni, care făceau adnotaţiile ci- 
clice, le păstrau întotdeauna învăluite în cel mai adânc mister." Cine 
știe? Poate că dificultatea întâmpinată de savanţi se datora faptului 
că aceste calcule ale anticilor se aplicau în aceeași măsură atât pro- 
gresului spiritual, cât și progresului fizic al umanităţii. Ne va fi ușor 
să înțelegem strânsa corespondenţă stabilită de antici între ciclurile 
naturii şi cele ale umanităţii, dacă nu pierdem din vedere credinţa 
lor în influenţele constante și atotputernice ale planetelor asupra 
destinului umanității. Higgins crede pe bună dreptate că ciclul sis- 
temului hindus, de 432.000 de ani, este adevărata cheie a ciclului 
secret. Dar nereușita sa în ceea ce privește descifrarea acestei chei 
este evidentă: de vreme ce aparține misterului creaţiei, acest ciclu 

Coleman, care a stabilit această formulă de calcul, a lăsat să scape o 
eroare gravă corectorului său. Durata unei manvantara este dată ca fiind de 
368.448.000 de ani, care este mai mult cu exact șaizeci de milioane de ani. 

1? S, Davis, Essay in the Asiatic Researches; şi lucrarea lui Higgins, Anacalypsis; 
vezi de asemenea Mythology of the Hindus de Coleman, prefaţă, p. xiii. 

'% Bunsen, Egypte, vol. I 

este cel mai inviolabil dintre toate. El a fost reprodus prin cifre sim- 
bolice doar în Cartea caldeeană a numerelor, al cărei original, dacă 
mai există în ziua de azi, cu siguranţă că nu se află în vreo bibliote- 
că. Aceasta făcea parte dintre cele mai vechi Cărţi ale lui Hermes”, 
al căror număr nu a fost încă determinat până în prezent. 
Calculând conform cu ciclicitatea Marilor Neros și a erelor 
hinduse (kalpa), unii cabaliști, matematicieni și arheologi, care nu 
știau nimic despre calculele secrete, au modificat numărul mai 
sus menţionat (care reprezintă durata Marelui An), din 21.000 în 


1 Cele patruzeci și două de Cărţi Sacre ale egiptenilor, despre care Clement 
Alexandrinul afirmă că existau pe vremea sa, nu erau decât o parte dintre 
cărțile lui Hermes. lamblichos, bazându-se pe autoritatea preotului egip- 
tean Abammon, îi atribuie 1.200 de asemenea cărți lui Hermes și 36.000 lui 
Manetho. Dar afirmaţia lui lamblichos, teurg și neoplatonist, este bineînțeles 
respinsă de criticii moderni. Manetho, pe care Bunsen îl consideră cu foarte 
mare respect ca fiind un „personaj pur istoric”... cu care „niciunul dintre isto- 
ricii indigeni ulteriori nu se poate compara...” (vezi Egypte, I, p. 97), a devenit 
brusc un pseudo-Manetho, de îndată ce ideile promovate de el s-au izbit de 
prejudecățile științifice împotriva magiei și a științelor oculte propovăduite 
de preoţii antici. Totuşi, niciun arheolog nu se îndoiește nici măcar pentru o 
clipă de vechimea aproape incredibilă a cărţilor hermetice. Champollion are 
o stimă deosebită pentru autenticitatea și veridicitatea acestora, de vreme ce 
sunt confirmate de multe dintre cele mai vechi monumente. Şi Bunsen aduce 
dovezi incontestabile privitor la vechimea lor. Putem vedea, de exemplu, 
graţie cercetărilor sale, că a existat o linie de șaizeci și unu de regi înainte de 
epoca lui Moise, perioada mozaică fiind precedată de o civilizaţie ale cărei 
urme pot fi trasate cu exactitate pe o perioadă de câteva mii de ani. Suntem, 
prin urmare, îndreptăţiți să credem că textele lui Hermes Trismegistos existau 
cu multe secole înainte de nașterea legiuitorului evreu. „Se pot vedea condeie 
şi călimări de cerneală reprezentate pe monumentele celei de-a patra dinastii, 
cea mai veche din lume”, conform cu Bunsen. Dacă eminentul egiptolog res- 
pinge perioada de 48.863 de ani de dinaintea lui Alexandru, privitor la care 
există analele sacerdotale ale lui Diogene Laertius, este cu siguranţă și mai 
deranjat de cei 10.000 de ani de observaţii astronomice ale acestora. El spune 
despre ele că „dacă ar fi cu adevărat observaţii, ar trebui să se întindă pe o 
perioadă de peste 10.000 de ani”, adăugând apoi: „putem afla, totuși, din- 
tr-unul dintre cele mai vechi texte cronologice ale lor... că tradiţiile egiptene 
autentice, referitoare la perioada mitologică, se raportau la mii şi mii de ani”. 
(Egypte, I, p. 15) 

Ciclurile cosmice conform cu doctrina Jaina 


24.000 de ani, deoarece presupuneau că ultima perioadă de 6.000 
de ani se aplica doar ciclului de reînnoire a planetei. Higgins ne 
oferă și un motiv pentru aceasta, şi anume că, în trecut, se pre- 
supunea că precesia echinocţiilor se realiza doar după trecerea a 
2.000 de ani, şi nu a 2.160 de ani, într-un semn zodiacal. Astfel, 
durata Marelui An ar fi de patru ori 6.000, adică 24.000 de ani în 
total. „Prin urmare”, afirmă el, „aceasta ar explica durata extrem 
de prelungită a ciclurilor lor; ca și în cazul anului obișnuit, pe 
parcursul unui astfel de Mare An, planeta descria o rotaţie pe un 
cerc imens, revenind apoi la punctul de plecare”. Astfel, el explică 
numărul de 24.000 de ani după cum urmează: „Dacă unghiul pe 
care îl face planul elipticii cu cel al ecuatorului ar scădea gradat şi 

regulat, așa cum s-a presupus până recent, cele două planuri ar fi 
ajuns să coincidă după aproximativ 10 epoci, 6.000 de ani. După 
încă zece epoci, 6.000 de ani mai târziu, Soarele ar fi fost situat, în 
raport cu emisfera sudică, așa cum este acum în raport cu emisfe- 
ra nordică. Peste încă zece epoci, 6.000 de ani, cele două planuri 
ar coincide din nou; iar peste încă zece epoci, 6.000 de ani, acesta 
ar fi situat în poziţia în care este acum, după trecerea unei perioa- 
de de aproximativ 24.000 - 25.000 de ani în total. Când Soarele ar 
ajunge la ecuator, cele 10 epoci (sau 6.000 de ani) s-ar încheia, iar 
lumea ar fi distrusă prin foc; iar când Soarele ar ajunge în punctul 
sudic, aceasta ar fi distrusă prin apă. Astfel, lumea ar fi distrusă la 
fiecare 6.000 de ani sau zece neros.”!* Această metodă de calcul 
cu ajutorul perioadelor numite neros, fără a ţine cont de secretul 
în care filozofii antici, care aparțineau toți ordinului sacerdotal, 
învăluiau această cunoaştere, a dat naștere celor mai mari erori. 
Aceasta i-a făcut pe evrei, precum și pe unii platoniști creștini, 
să afirme că lumea va fi distrusă la finalul a șase mii de ani. Gale 
arată cât de adânc a fost înrădăcinată această convingere la evrei. 
De asemenea, i-a făcut pe savanții moderni să respingă în totalita- 
te ipotezele anticilor. Din această convingere s-au născut diverse 
secte religioase, care, asemenea adventiştilor din prezent, trăiesc 
în așteptarea unei distrugeri iminente a lumii. 

Tot așa cum planeta noastră efectuează o revoluție completă în 
jurul Soarelui într-un an şi o rotație completă în jurul axei sale în 
douăzeci și patru de ore, parcurgând astfel cicluri minore în cadrul 
unor cicluri mai mari, același lucru se petrece și cu perioadele ci- 
clice mai mici încheiate și apoi reîncepute în cadrul Marelui Saros. 

Revoluţia lumii fizice, conform doctrinei antice, este însoțită 
de o revoluţie asemănătoare la nivel intelectual — evoluţia spiritu- 
ală a lumii are loc în cicluri, la fel ca cea fizică. 

Astfel, putem vedea în cadrul istoriei o succesiune a fluxului și 

refluxului în ceea ce privește progresul umanităţii. Marile regate 
şi imperii ale lumii, după ce ating punctul culminant al puterii 
lor, decad apoi, conform aceleiași legi care le-a adus gloria. Apoi, 
după ce atinge punctul cel mai de jos, umanitatea se reface și urcă 
din nou, iar piscul atins atunci, conform legii progresului ascen- 
dent în cicluri, va fi puţin mai sus decât punctul atins înaintea 
ultimei perioade descendente. 

Împărţirea istoriei omenirii în Epoca de Aur, de Argint, de 
Aramă şi de Fier nu este o ficțiune. Putem vedea același fenomen 
și în literatura popoarelor. O epocă de mare inspiraţie și produc- 
tivitate inconștientă este invariabil urmată de o epocă de critică şi 
conștientizare. Prima pune la dispoziţie materialul care este ne- 
cesar intelectului analitic și critic al celeilalte. Astfel, toate ființele 
măreţe, acești giganți care domină istoria umanității — de exem- 
plu Buddha-Siddartha sau lisus în domeniul spiritual, Alexandru 
Macedon și Napoleon cel Mare în domeniul cuceririlor fizice — 
sunt doar o reflexie a tipurilor umane care au existat deja cu zece 
mii de ani în urmă, în decamileniul precedent, și care au fost re- 
produse de misterioasele forțe ce controlează destinul lumii. Nu 
există niciun personaj extraordinar în toate analele istoriei sacre şi 
profane al cărui arhetip să nu poată fi regăsit în tradiţiile semi-fic- 
tive și semi-reale ale religiilor și mitologiilor de altădată. Tot astfel 
cum steaua care strălucește la o distanţă incomensurabilă deasu- 
pra capetelor noastre se reflectă în apa limpede a lacului, la fel și 
imaginile ființelor antediluviene se reflectă în perioadele pe care 
le putem cuprinde în cadrul unei retrospective istorice. 

„Precum este sus, aşa este şi jos. Ce a fost, va fi din nou. Precum în 
cer, așa şi pe pământ.” 

Lumea a fost întotdeauna nerecunoscătoare față de oamenii 
de geniu. Florenţa i-a ridicat o statuie lui Galileo, însă pe Pitagora 
de-abia îl menţionează. Primul deţinea un compendiu gata pregă- 
tit despre tratatele lui Copernic, care fusese obligat să lupte contra 
sistemului universal acceptat al lui Ptolemeu. Dar nici Galileo, nici 

astronomia modernă nu au descoperit poziția corpurilor celeste. 
Cu mii de ani înaintea lor, toate aceste cunoștințe erau împărtășite 
de înțelepții din Asia Centrală, de unde le-a adus și Pitagora, nu 
ca pe o ipoteză, ci ca pe o știință gata demonstrată. „Numerele lui 
Pitagora”, afirmă Porfir, „erau simboluri hieroglifice, prin inter- 
mediul cărora își explica ideile referitoare la natura tuturor lucru- 
rilor și fenomenelor.” 1” 

Prin urmare, este adevărat că Antichitatea este singura căreia 
trebuie să ne adresăm pentru a cunoaște originea tuturor lucru- 
rilor şi fenomenelor. Ce bine se exprimă Hargrave Jennings când 
vorbește despre piramide şi cât de adevărate sunt cuvintele sale 
atunci când întreabă: „Este oare cât de cât rezonabil să conclu- 
zionăm — într-o perioadă în care cunoașterea atinsese un maxim 
și când puterile omenești erau uimitoare, comparativ cu cele din 
ziua de azi — că aceste realizări fizice neîntrecute și aproape incredi- 
bile pe care le vedem la egipteni erau toate consacrate unei erori? 
Ar trebui să credem că miile de oameni de pe malul Nilului erau 
doar niște ignoranți care munceau în întuneric, că întreaga magie 
a marilor spirite ale neamului lor era doar o înșelătorie și că noi, 
disprețuind ceea ce numim a fi doar superstiția lor și o forță risi- 
pită în van, suntem singurii înţelepţi? Nu! Există mult mai mult 
adevăr în aceste religii străvechi decât în insolența negațiilor 
noastre moderne, în îngâmfarea acestei epoci mândre de știința 
sa superficială și în batjocura lipsită de credinţă din zilele noastre. 
Există mult mai mult decât ne-am putea imagina. Noi nu înţele- 
gem vremurile din vechime... Dacă le-am înțelege, am vedea cum 
se pot împăca practica clasică și învățăturile păgâne — cum până și 
gentilul'?* și evreul, doctrina mitologică și cea creştină sunt în ar- 
monie, în credinţa generală bazată pe Magie. Cu siguranță, Magia 

este posibilă: aceasta este morala cărţii de față.” 

Este într-adevăr posibilă. Cu treizeci de ani în urmă, când pri- 
mele bătăi de la Rochester au trezit atenţia adormită a oameni- 
lor la realitatea unei lumi invizibile, mica aversă de bătăi în masă 
transformându-se gradat într-un torent care a inundat întreaga 
planetă, spiritiștii trebuiau să lupte contra a doar două puteri — 
teologia şi știința. Dar teozofii se mai confruntă, pe lângă acestea 
două, și cu întreaga lume în general și cu spiritiştii în particular. 

„Există un Dumnezeu personal şi un Diavol personal!”, ne spune 

preotul creştin cu vocea sa tunătoare. „Anatema să cadă asupra celui 
care îndrăznește să spună că nu e așa!” „Nu există un alt Dumne- 
zeu personal, în afara materiei cenușii din creierul nostru”, afirmă 
plin de dispreț materialistul. „Şi nu există nici diavolul, iar cel care 
afirmă așa ceva e de trei ori idiot.” Între timp, ocultiștii și adevărații 
filozofi nu dau atenţie niciuneia dintre cele două tabere, ci își con- 
tinuă plini de perseverență munca. Niciunul dintre ei nu crede în 
Dumnezeul absurd, pasional şi capricios al superstițioșilor, dar cu 
toţii cred în existenţa binelui și a răului. Rațiunea umană, emanatie 
a mentalului nostru finit, este cu siguranță incapabilă să înțeleagă 
o inteligenţă divină, o entitate infinită şi eternă. Astfel, conform lo- 
gicii celei mai stricte, ceva ce transcende înțelegerea noastră, fiind 
în totalitate incomprehensibil pentru simţurile noastre, nu poate 
exista pentru noi; prin urmare, nici nu există. Până în acest punct, 
rațiunea limitată este de acord cu ştiinţa și afirmă: „Nu există Dum- 
nezeu”. Dar pe de altă parte, Eu-ul nostru, cel care trăieşte, gândeşte 
și simte independent de noi, în învelişul nostru muritor, face chiar 
mai mult decât să creadă. El știe că există un Dumnezeu în natură, 
căci unicul Creator atotputernic a tot ce există trăieşte în noi, tot 
astfel precum și noi trăim în Fiinţa Lui. Nicio credință dogmatică 
şi nicio știință exactă nu poate dezrădăcina acest sentiment intuitiv 
inerent omului, odată ce acesta l-a realizat plenar în sine însuşi. 

Natura umană este similară naturii universale, prin aceea că are 
oroare de vid. Ea simte o aspirație intuitivă către o Putere Supre- 
mă. În lipsa unui Dumnezeu, cosmosul i-ar apărea asemenea unui 
cadavru lipsit de suflet. Fiindu-i interzis să ÎI caute în singurul 
loc unde l-ar putea găsi urmele, omul a umplut acest vid dure- 
ros cu Dumnezeul personal, pe care învățătorii săi spirituali l-au 
construit pentru el din ruinele sfărâmate ale miturilor păgâne și 
ale venerabilelor filozofii de altădată. Cum altfel s-ar putea expli- 
ca noile secte apărute ca ciupercile după ploaie, dintre care unele 
ating culmea absurdului? Omenirea are o nevoie înnăscută, ire- 
presibilă, care trebuie să fie satisfăcută de orice religie, care ar lua 
locul teologiei dogmatice nedemonstrate și nedemonstrabile a 
epocii noastre creștine. Aceasta este dorința ardentă de o dovadă 
a nemuririi. După cum spunea Sir Thomas Browne: „... povara cea 
mai grea pe care melancolia o poate arunca asupra unui om este 
aceea de a-i spune că se află la apogeul naturii sale, că pentru el 
nu există nicio stare viitoare către care să se îndrepte progresiv și 
că, prin urmare, orice face este în van”. Dacă ar apărea orice religie 
capabilă să ofere aceste dovezi ale nemuririi sub forma unor fapte 
ştiinţifice, sistemul actual s-ar găsi faţă în faţă cu alternativa de 
a-și întări dogma chiar cu ajutorul acestor fapte, sau de a-și pierde 
orice drept la respectul și afecțiunea creştinătăţii. Mulţi oficianți 
de cult creştin au fost forțați să recunoască faptul că nu există nicio 
sursă autentică din care să rezulte asigurarea unei stări viitoare a 
omului. Și atunci, cum este posibil ca o asemenea credinţă să se 
fi menţinut timp de nenumărate secole, dacă nu în baza faptului 
că în toate popoarele, civilizate sau nu, omului i-a fost acordată 
această dovadă demonstrativă? Oare însăşi existența acestei con- 
vingeri nu dovedește că filozoful gânditor și sălbaticul irațional au 
fost amândoi obligaţi să accepte mărturia propriilor lor simțuri? 
Dacă, pe de o parte, în anumite cazuri, o iluzie spectrală poate 
să fie rezultatul unor cauze fizice, pe de altă parte, în mii de alte 
cazuri, au existat apariţii ale unor persoane care au comunicat cu 

mai mulți indivizi simultan, care le-au văzut și le-au auzit cu toții, 
și nu ar fi fost posibil ca toți aceştia să sufere de o boală mintală. 


ASPIRAȚIA OMULUI CĂTRE NEMURIRE 


Cei mai mari gânditori ai Greciei și Romei antice considerau 
aceste aspecte ca fiind fapte demonstrate. Ei au separat aceste 
apariţii în manes, anima şi umbra: apariţiile numite manes coborau 
după moartea individului în lumile inferioare; anima sau spiritul 
pur urca la Cer, iar umbra (spiritul legat de pământ) rătăcea în 
jurul mormântului, deoarece atracţia materiei şi afecțiunea faţă de 
trupul său muritor îl împiedicau să urce către lumile superioare. 

„lerra legit carnem tumulum circumvolet umbra 

Orcus habet manes, spiritus astra petit”, 

spune Ovidiu, vorbind despre tripla natură a sufletului. 

Dar toate aceste definiții trebuie să fie supuse unei atente ana- 
lize filozofice. Prea mulți dintre gânditorii noștri nu-și dau deloc 
seama că numeroasele schimbări de limbaj, frazeologia alegorică 
și dorința evidentă de ocultare a scriitorilor mistici din vechime, 
care aveau de obicei obligaţia să nu divulge niciodată secretele 
solemne ale sanctuarului, este din nefericire posibil să îi fi indus 
în eroare pe traducători şi pe comentatori. Frazele alchimiștilor 
medievali au fost traduse literal şi chiar şi simbolismul ocultat al 
lui Platon este de obicei interpretat greșit de erudiţii moderni. Cu 
siguranţă că va veni o zi în care aceştia îşi vor da seama de gre- 
şeala lor, și atunci se vor convinge că principiul strictului necesar 
a fost aplicat atât în filozofia antică, cât şi în cea modernă. Încă de 
la începuturile umanităţii, adevărurile fundamentale cu privire la 
tot ce ne este dat să cunoaștem pe pământ au fost încredințate 
spre păstrare adepților din sanctuare. Diferenţa de crezuri Și prac- 


Pe „Pământul carnea o ascunde, iar umbra rătăceşte în jurul propriului său 
mormânt / Lumea din adâncuri îi primeşte natura inferioară, iar spiritu-și ia 
zborul către Cer.” (lat.) (n.t.) 

tici religioase era ceva pur exterior. Aceşti gardieni ai revelaţiei 
divine primordiale, care rezolvaseră toate problemele ia 
inteligenţei umane, erau legaţi între ei printr-o frăție universală 
a ştiinţei și a filozofiei, care forma un lanţ neîntrerupt în întreaga 
lume. Este în sarcina filologiei şi a psihologiei de a găsi capătul 
firului. lar când se va face aceasta, se va vedea că, desfăcând un 
singur nod al vechilor sisteme religioase, poate fi descâlcit între- 
gul lanţ al misterului. | 

Neglijarea și ocultarea acestor dovezi i-au împins pe oameni 
ca Hare și Wallace, precum și pe alți eminenţi gânditori, în im- 
pasul spiritismului modern. În același timp, pe alţii, complet lip- 
siţi de intuiţie spirituală, i-a forțat să plonjeze într-un materialism 
grosier, care se manifestă sub diverse nume. 

Dar nu vedem niciun folos în a merge mai departe cu acest 
studiu. După părerea majorității contemporanilor noștri, există 
doar o singură zi a cunoașterii, iar filozofii antici i-au fost mar- 
tori în zorii ei, în timp ce noi ne aflăm sub strălucirea uimitoare 
a punctului său de miazăzi. Mărturia sutelor de gânditori antici 
şi medievali s-a dovedit la fel de lipsită de valoare pentru experi- 
ientatori moderni, ca şi cum lumea s-ar fi născut în anul 1 d.Hr., 
și toată cunoaşterea ar fi fost doar de dată recentă. Cu toate aces- 
tea, noi nu ne vom pierde nici speranţa și nici curajul. Acum este 
cel mai bun moment pentru o analiză completă a tuturor lucră- 
rilor filozofice din vechime. Arheologii, filologii, astronomii, chi- 
miştii și fizicienii se apropie tot mai mult de punctul în care vor 
fi forţaţi să le ia în considerare. Ştiinţele fizice au atins deja limita 
puterii lor de explorare; teologia dogmatică vede izvoarele inspi 
raţiei sale secând pe zi ce trece. Dacă semnele nu ne înșală, ziua în 
care lumea va avea dovada că doar religiile antice erau în armo 
nie cu natura și că știința din Antichitate îmbrățișa toate aspectele 
cognoscibile este aproape. Este posibil ca secrete păstrate de mull 
timp să fie revelate; cărți de mult timp uitate și arte de mult timp 
pierdute să fie readuse la lumină; papirusuri şi pergamente de o 

Harta antică chinezească a lumii 


importanţă inestimabilă să apară în mâinile unor oameni care vor 
spune că le-au desfășurat de pe trupul mumiilor sau că au dat 
peste ele în adâncul vechilor morminte; și multe tăblițe şi coloa- 
ne din Antichitate ar putea fi dezgropate, revelaţiile sculptate pe 
ele uimindu-i pe teologi și lăsându-i fără cuvinte pe oamenii de 
știință. Cine ştie ce posibilităţi ne aduce cu sine viitorul? Vălul ilu- 
ziei va dispărea, şi o nouă eră va începe în curând. Sau, ce spun? 
A început deja. Ciclul aproape că s-a încheiat, şi unul nou este 
pe punctul de a începe. Paginile viitoare ale istoriei vor aduce la 
lumină și dovezi de necontestat că: 

„Dacă este să dăm crezare strămoşilor, 

Au existat spirite care au coborât pe pământ şi i-au vorbit 
omului, 

Dezvăluindu-i secretele lumii nevăzute.” 


Capitolul II 
FORŢE ȘI FENOMENE 


„Acolo unde dispare inteligența, ne vine în apărare mândria 
şi ocupă locul lăsat liber de bunul-simţ...” 


Alexander Pope 


„De ce să fie nevoie să modificăm modul de operare al naturii? Se poate foarte 
bine să existe o filozofie mai profundă decât ne putem noi imagina — o filozofie 
care descoperă secretele naturii, dar care nu-i schimbă cursul prin aceasta. i 


Edward Bulwer-Lytton 


SERVILISMUL SOCIETĂŢII 


Îi este oare de ajuns omului să aibă conștiința existenței sale? 
Este suficient ca fiinţa să aibă o formă umană, pentru a merita să 
fie numită OM? Este convingerea noastră că pentru a deveni o 
ființă autentic spirituală, noţiune conținută în acest apelativ, omul 
trebuie mai întâi să se creeze pe el însuși din nou, ca să spunem 
așa — adică să elimine cu totul din mintea și din spiritul său nu 
doar influența dominatoare a egoismului și a altor impurități, ci și 
maladia superstiţiei și a prejudecăţii. Aceasta din urmă este mult 
diferită de ceea ce numim în mod obișnuit antipatie sau simpatie. La 
început, suntem irezistibil şi pe neştiute atrași în cercul său întu- 
necat de către acea influență specială, acel curent puternic de mag- 
netism care emană atât din idei, cât și din corpurile fizice. Aşadar, 
ajungem astfel să fim înconjurați și în final împiedicaţi să ieşim 
din acest cerc de către o anumită lașitate morală — frica de opinia 

publică. Foarte rar, oamenii 
privesc un lucru în lumina sa 
proprie, adevărată sau falsă, 
așa cum este ea, prin libera 
exercitare a propriei judecăți. 
Chiar dimpotrivă. De obicei, 
concluzia se bazează pe adop- 
tarea oarbă a opiniilor actuale 
ale celor cu care se asociază. 
Un enoriaş nu va considera 
nicidecum că plătește un preț 
absurd de mare pentru locul său în strană, în aceeași măsură în 
care un adept al materialismului nu va pierde niciodată prilejul să 
asculte de două ori prelegerea domnului Huxley despre evoluţie, 
dar nu pentru că este de părere că ar fi ceva bun, ci doar pentru că 
domnul și doamna Cutare au făcut astfel, iar aceste personaje sunt 
de bon ton. 

Același lucru e valabil și în toate celelalte privinţe. Dacă ar fi 
existat un Darwin al psihologiei, s-ar fi putut probabil demon- 
stra că, din punct de vedere al calităţilor noastre morale, origi- 
nea omului este inseparabil legată de originea trupului său fizic. 
Prin servilismul și mimetismul de care dă dovadă, societatea îi 
sugerează unui observator inteligent ideea unei înrudiri între si- 
mieni!” și ființele umane chiar și mai evidentă decât ne-ar putea 
indica semnele exterioare evidenţiate de marele antropolog. 


Masă de spiritism 


PREJUDECĂȚILE ŞI BIGOTISMUL 
OAMENILOR DE ŞTIINŢĂ 


Numeroasele specii de primate — această „caricatură batjoco- 
ritoare a omului” — par să fi evoluat special pentru a furniza, unei 


“* Subordin de mamifere primate, cuprinzând maimuţele superioare (n.t.) 

anumite clase de oameni, îmbrăcate în haine extrem de scumpe, 
elementele necesare pentru arborele lor genealogic. 

Zilnic, știința avansează cu rapiditate în direcţia marilor des- 
coperiri din chimie și fizică, organologie și antropologie. Oamenii 
de știință ar trebui să fie liberi de orice idei preconcepute şi preju- 
decăți de orice fel; totuşi, în pofida actualei libertăţi de gândire şi 
de opinie, savanții din ziua de azi sunt încă asemenea oamenilor 
de demult. Doar un visător utopic poate crede că omul se trans- 
formă perpetuu prin simpla apariţie și dezvoltare a unor idei noi. 
Putem fertiliza un sol tot mai bine, de la un an la altul, dar dacă 
săpăm puțin mai adânc de stratul de suprafață, vom găsi acelaşi 
tip de sol, același pământ care era acolo înainte de prima brazdă. 

Cu puţini ani în urmă, oricine punea la îndoială infailibilitatea 
unei dogme teologice era etichetat imediat drept iconoclast sau 
necredincios. Væ victis!” Ştiinţa a câștigat. Dar la rândul lui, în- 
vingătorul pretinde aceeaşi infailibilitate, deși nici el nu reușește 
să-și dovedească dreptul la aceasta. „ Tempora mutantur et nos mu- 
tamur in illis”'™; vorba bătrânului Lotarius se potriveşte cazului 
de față. Totuşi, simțim că avem un oarecare drept de a-i pune la 
îndoială pe marii-preoți ai ştiinţei. 

De mulți ani, suntem martorii dezvoltării şi creşterii acestui 
măr al discordiei — SPIRITISMUL MODERN. Fiind familiarizați cu 
literatura de specialitate în domeniu, atât în Europa, cât și în Ame- 
rica, am urmărit cu atenţie plină de interes controverse intermina- 
bile și am putut să comparăm mulțimea de ipoteze contradictorii. 
Numeroși oameni educați, bărbaţi și femei — spiritiști eterodocşi!%, 
bineînțeles —, au încercat să pătrundă aceste fenomene ce prezintă 
o diversitate atât de mare. Singurul rezultat a fost că ei au ajuns 
la următoarele concluzii: oricare ar fi fost motivul acestor eșecuri 


1% Vai de cei învinși! (n.t.) 
'* Timpurile se schimbă, și noi odată cu ele (lat.) (n.t.) 


1% Eterodox — care se abate de la doctrina oficială a Bisericii Ortodoxe (n.t.) 

continue — care ar trebui puse pe seama investigatorilor înşişi sau 
pe seama Forţei secrete aflate în joc — este cel puțin dovedit faptul 
că, pe măsură ce manifestările sunt tot mai frecvente şi mai variate, 
tenebrele ce înconjoară originea lor devin din ce în ce mai obscure. 

Este inutil să negăm: în prezent suntem martorii unor fenomene 
având o natură misterioasă — fenomene probabil pe nedrept denumite 
spiritiste. Și dacă scădem o mare parte din acestea ca fiind înșelăto- 
rii abile, ceea ce rămâne este îndeajuns de serios pentru a solicita 
atenţia ochiului scrutător al ştiinţei. „E pur si muove”; această 
frază, rostită cu veacuri în urmă, a intrat în categoria limbajului 
curent. În zilele noastre, nu mai este absolut necesar să ai curajul 
lui Galileo pentru a arunca aceste cuvinte în fața Academiei. Feno- 
menele de natură psihologică au trecut deja la ofensivă. 


FENOMENELE PSIHICE ÎI URMĂRESC PE 
OAMENII DE ŞTIINŢĂ 


Poziţia asumată de oamenii de știință moderni este aceea că, 
deşi există anumite fenomene misterioase care au avut fără în- 
doială loc în prezența mediumilor, nu există nicio dovadă care 
să ateste că ceea ce s-a petrecut nu se datorează vreunei condiţii 
neurologice anormale a acelor persoane. Posibilitatea ca acele fe- 
nomene să fi fost produse de spirite umane reîntoarse din lumea 
de dincolo nu trebuie să fie luată în considerare înainte să-şi gă- 
sească răspuns cealaltă întrebare. Există foarte puține excepții de 
la această regulă. Fără îndoială, sarcina găsirii unor dovezi cade în 
sarcina celor care cred în influenţa spiritelor. Dacă oamenii de ști- 
ință ar trata subiectul dând dovadă de bună-credinţă şi fiind ani- 
maţi de o puternică dorinţă de a dezlega uimitorul mister, în loc 
de a-l trata cu un dispreț nedemn şi neprofesional, nu ar fi vulne- 
rabili faţă de niciun fel de cenzură. Într-adevăr, marea majoritate 


131 Și totuși se mișcă! (n.t.) 

a acestor evenimente „spiritiste” se desfășoară într-o asemenea 
manieră încât până și un cercetător cu un nivel mediu de inteli- 
genţă ar fi pur și simplu dezgustat. Chiar și atunci când este vorba 
despre fenomene autentice, acestea sunt triviale, lipsite de extra- 
ordinar și adesea vulgare. În ultimii douăzeci de ani, prin inter- 
mediul anumitor mediumi, s-au primit mesaje care se presupune 
că provin de la Shakespeare, Byron, Franklin, Petru cel Mare, Na- 
poleon, Josephine și chiar de la Voltaire. Impresia generală cu care 
am rămas a fost aceea că cuceritorul francez şi consoarta sa păreau 
să fi uitat cum se scrie corect; Shakespeare și Byron căzuseră în 
patima beţiei cronice, iar Voltaire alunecase în imbecilitate. Cine 
ar putea să-i învinuiască pe oamenii educați în științele exacte — 
sau chiar pe oamenii obișnuiți — că au concluzionat în grabă că 
dacă la suprafață se manifestă fraude atât de evidente, înseamnă 
că, mergând mai în profunzime, nu mai e de găsit niciun strop de 
adevăr. Asocierea mercantilă a unor comunicări copilăreşti cu di- 
verse nume celebre a cauzat o asemenea repulsie savanților, încât 
aceștia nu mai pot digera nici măcar marele adevăr care se află 
la fundul acestui ocean de fenomene psihologice. Ei judecă totul 
după suprafață, care este acoperită cu o spumă îmbâcsită, plină 
de zgură. Dar conform aceleiași logici, ei ar putea la fel de bine 
să nege existența apelor limpezi din adâncul mării, sub pretextul 
că la suprafață se poate vedea plutind o imensă pată de petrol. 
Prin urmare, deşi pe de o parte nu putem să-i învinuim că se dau 
înapoi din fața a ceva ce le pare cu adevărat respingător, totuşi 
avem dreptul să-i criticăm — și chiar uzăm de acest drept — pentru 
reaua-voință pe care o manifestă prin faptul că nu vor să explo- 
reze mai în profunzime. Nimeni nu va găsi vreodată perle sau 
diamante perfect șlefuite zăcând la întâmplare pe jos, iar ei practic 
acționează la fel de prosteşte ca un scufundător profesionist, care 
aruncă scoica pe care o are în mână, spunând că este prea mur- 
dară și lipicioasă, când, dacă ar deschide-o, ar putea găsi o perlă 
prețioasă ascunsă în ea. 

Chiar şi binemeritatele reproșuri, atât de sever formulate de 
către unii din cei mai de vază oameni de ştiinţă, nu au niciun efect, 
iar frica savanților de a investiga acest subiect atât de nepopular 
pare să se fi transformat la ora actuală într-o panică generalizată. 
„Fenomenele îi urmăresc pe savanți, iar savanții fug din fața fenome- 
nelor.” Această remarcă foarte la obiect a fost făcută de M.A.N. 
Aksakov, într-un articol foarte bun, referitor la fenomenele me- 
diumnice și Comitetul Ştiinţific din Sankt Petersburg. Atitudinea 
acestui grup de savanţi cu privire la subiectul pe care se anga- 
jaseră să îl studieze a fost pur şi simplu ruşinoasă. Raportul lor 
prematur şi redactat în avans a fost parţial şi neconcludent într-o 
asemenea măsură, încât a generat un protest disprețuitor chiar și 
din partea necredincioșilor. 

Lipsa de logică a domnilor savanți în ce priveşte denigrarea 
spiritualismului propriu-zis este admirabil denunţată de profe- 
sorul John Fiske — unul dintre membrii grupului. Într-o lucrare 
filozofică recentă, The Unseen World, în care arată că până și din 
definiţia termenilor materie şi spirit reiese foarte clar că existența 
Spiritului nu le poate fi demonstrată simţurilor şi că astfel nicio 
teorie nu poate fi justificată prin teste științifice, profesorul le dă o 
puternică lovitură colegilor săi în rândurile ce urmează: 

„Într-un asemenea caz, orice mărturie”, spune el, „date fiind 
circumstanţele vieţii curente, va rămâne pentru totdeauna inacce- 
sibilă. Dovezile se află în întregime în afara domeniului experien- 
tei. Oricât de abundente ar fi acestea, noi nu putem să ne așteptăm 
să le întâlnim la modul palpabil. Prin urmare, imposibilitatea în 
care ne aflăm în a le produce nu poate suscita nici cea mai mică 
prezumție împotriva teoriei noastre. Astfel privită, credința într-o 
viaţă viitoare este lipsită de o bază științifică, dar în același timp 
aceasta se află dincolo de nevoia de suport ştiinţific, şi astfel elu- 
dează critica savanților. Este o credinţă pe care nu o va putea com- 
bate în niciun mod niciun progres viitor imaginabil al descoperiri- 
lor fizice. Este o credinţă care nu este în niciun fel iraţională, care 

Grup de sadhu și fachiri hinduşi 


poate fi percepută în mod logic fără a afecta emisfera rațională a 
minții noastre și fără a influenţa în vreun mod concluziile noas- 
tre științifice.” „Dacă la un moment dat”, adaugă el, „oamenii de 
știință vor accepta ideea că Spiritul nu este nici materie şi nici nu 
este guvernat de legile materiei, abţinându-se să facă speculaţii re- 
feritoare la el, care să fie îngrădite de cunoașterea lor privitoare la 
aspectele materiale, aceștia vor fi suprimat ceea ce este în prezent 
principala cauză de nemulțumire pentru orice om religios.” 

Dar ei nu vor face așa ceva, căci se simt mult prea flataţi să vadă 
cedând niște ființe umane superioare pline de curaj şi de loialitate şi 
extrem de merituoase — asemenea lui Wallace — și prin urmare refuză 
să accepte politica prudentă și restrictivă a domnului Crookes. 

Pentru a susține aserțiunile conținute în lucrarea de față, singurul 
nostru argument este că acestea se bazează pe mulți ani de studii atât 

ale magiei antice, cât şi ale formei sale moderne, Spiritismul. Chiar şi în 
prezent, când acest gen de fenomene ne-a devenit familiar tuturor, 
magia este de obicei desconsiderată, fiind catalogată o jonglerie 
abilă. Spiritismul, pe de altă parte, atunci când dovezile evidente 
exclud orice posibilitate de a declara că este vorba de șarlatanie, 
este denunțat ca fiind halucinație generalizată. 

Un număr considerabil de ani de peregrinări printre magici- 
eni „păgâni” şi „creștini”, printre ocultiști, magnetizatori și tutti 
quanti ai magiei albe sau negre ar trebui să fie suficienţi, credem 
noi, pentru a ne conferi o anumită competenţă în a realiza o ana- 
liză practică a acestei probleme, atât de dezbătute și complicate. 
Ne-am alăturat fachirilor, oamenii sfinţi din India și i-am văzut 
comunicând cu Pitris. Am observat acţiunile și modul de operare 
al dervișilor rotitori şi urlători; am avut discuţii amicale cu ma- 
rabuţii Turciei europene și asiatice; iar îmblânzitorii de șerpi de pe 
străzile Damascului și Benaresului nu prea au secrete pe care noi 
să nu fi avut norocul de a le afla. Prin urmare, atunci când oamenii 
de știință, care nu au avut niciodată ocazia de a trăi printre acești 
așa-ziși măscărici orientali și nu pot să judece decât superficial, 
ne spun că performanţele lor nu sunt nimic altceva decât simple 
trucuri de prestidigitație, nu putem decât să nutrim un profund 
regret în fața unor asemenea concluzii pripite. A pretinde că ai 
realizat o analiză aprofundată a forțelor naturii şi în acelaşi timp 
să etalezi o asemenea neglijență de neiertat cu privire la chestiuni 
de un caracter pur fiziologic şi psihologic, a respinge fără drept de 
apel şi fără niciun fel de examinare fenomene atât de surprinză- 
toare este dovada unei inconsecvenţe cu iz de timiditate, dacă nu 
chiar a unei deviații morale. 

Astfel, dacă într-o zi vreun Faraday contemporan o să ne 
dea cu tifla, aşa cum a făcut-o acest domn cu ani în urmă, dând 
dovadă mai mult de sinceritate decât de bun-simţ, când a afir- 
mat că „există câini înzestrați cu capacitatea de a raționa mult 

mai logic decât anumiţi spiritiști”!*, mi-e teamă că vom persista 
totuși în credința noastră. Injuriile nu sunt argumente și cu atât 
mai puţin dovezi. Doar pentru că anumite persoane, cum ar fi 
Huxley şi Tyndall, numesc spiritismul „o credință degradantă” 
și magia orientală un „truc”, ei nu pot totuși lipsi adevărul de 
calitatea sa de veridicitate. Scepticismul, fie că provine dintr-un 
creier științific sau dintr-unul ignorant, este totuși incapabil să 
distrugă nemurirea Sufletului nostru — dacă această nemurire este 
reală —, făcându-l să plonjeze în neantul post mortem. „Rațiunea 
este supusă erorii”, spune Aristotel; la fel, şi opiniile; iar păreri- 
le personale ale majorităţii filozofilor savanţi sunt cel mai adesea 
mult mai predispuse la a se dovedi eronate decât simplul bun- 
simţ al bucătarilor lor analfabeți. În scrierea Tales of the Impious 
Khalif, Barrachias-Hassan-Oglu ține un discurs plin de înțelepciu- 
ne: „Fereşte-te, fiule, de mândrie”, spune el. „Este cea mai pericu- 
loasă dintre otrăvuri, chiar din pricină că este atât de dulce. Pro- 
fită de pe urma propriei tale înțelepciuni, dar învaţă să respecţi 
de asemenea și înțelepciunea strămoșilor. Și ține minte, dragul 
meu, că lumina adevărului lui Allah va intra adesea mult mai ușor 
într-o minte goală decât într-una atât de plină de cunoștințe, încât 
nicio rază, oricât de strălucitoare, nu poate pătrunde, din lipsă de 
spaţiu... și chiar aceasta i s-a petrecut multpreaînțeleptului nostru 
cadiu!*.” 

Aceşti ambasadori ai ştiinţei moderne din cele două emisfere 
n-au fost niciodată mai zeflemitori sau mai plini de amărăciune în 
fața insondabilului mister, așa cum sunt din ziua în care la Londra 
domnul Crookes a iniţiat investigarea fenomenelor. Acest domn 
curajos a fost primul care a arătat publicului una dintre acele pre- 
supuse santinele „materializate” care păzesc porţile interzise. 
După el, au mai existat mulți alți savanţi erudiţi, care au dat şi 

ei dovadă de o asemenea rară integritate, combinată cu o fărâmă 
de curaj, abordând fenomenul în mod direct. Dată fiind nepopu- 
laritatea subiectului, am putea spune că atitudinea lor este de-a 
dreptul eroică. 

Dar, vai! Deşi spiritul era într-adevăr dornic, carnea cea muri- 
toare s-a dovedit mult prea neputincioasă. Majoritatea nu a putut 
suporta ridicolul, și astfel povara cea mai grea a fost aruncată pe 
umerii domnului Crookes. Puteţi găsi o descriere a răsplăţii de 
care s-a bucurat acest domn pentru investigațiile sale dezinteresa- 
te, precum și a mulțumirilor care i-au fost aduse din partea savan- 
ților săi confraţi în cele trei broşuri ale sale intitulate: Researches in 
the Phenomena of Spiritualism. 

La un moment dat, membrii comitetului Societăţii de Dialecti- 
că, împreună cu domnul Crookes — care îi supuseseră pe mediumi 
la teste dintre cele mai severe —, au fost somați de către publicul 
nerăbdător să raporteze în termeni inteligibili tot ce au văzut. Dar 
ce puteau spune ei, în afara adevărului? Astfel s-au văzut obligați 
să recunoască următoarele puncte: 

1. Fenomenele, cel puţin cele la care fuseseră ei înșiși martori, 
erau autentice și imposibil de simulat; prin urmare, era vorba 
despre mânifestări produse de o forță necunoscută. 

2. Nu puteau spune dacă aceste fenomene fuseseră produse 
de spiritele celor decedați, sau de alte entități asemănătoare; însă 
era foarte sigur că avuseseră loc manifestări care dădeau peste cap 
multe teorii preconcepute referitoare la fenomenele naturale. Multe 
dintre aceste manifestări avuseseră loc în sânul propriilor lor familii. 

3. În pofida tuturor eforturilor lor combinate, în afara caracterului 
indiscutabil de real al fenomenelor, „percepute în cadrul unei manifes- 
tări naturale ale cărei legi nu au putut fi încă stabilite”!%, nu au reușit 
să își dea seama ce se petrece. Ca să folosim exprimarea contelui de 
Gabalis, „fenomenele păreau să nu aibă nici cap, nici coadă”. 


1% W. Crookes, Experiments on Psychic Force, p. 25 

Acesta era exact tipul de răspuns pe care nu și-l dorea publi- 
cul sceptic. Înainte de anunțarea concluziilor domnului Crookes, 
ale domnului Varley și ale Societății de Dialectică, opinia publică 
anticipa cu nerăbdare înfrângerea plină de frustrare a celor care 
credeau în spiritism. O asemenea mărturie din partea confraților 
lor într-ale științei era mult prea umilitoare chiar şi pentru orgo- 
liul celor care, timorați, se abținuseră de la orice cercetare. Tuturor 
li se părea inacceptabil că asemenea manifestări vulgare și respin- 
gătoare ale unor fenomene care fuseseră întotdeauna considerate 
de oamenii educați drept poveşti de adormit copii, bune doar să le 
amuze pe servitoarele prostuţe și să le aducă un ban în plus som- 
nambulilor de profesie, manifestări pe care Academia și Institutul 
din Paris le condamnaseră la uitare, aveau impertinenţa de a nu se 
lăsa detectate de mâna specialiștilor în fizică. 

Un uragan de indignare a urmat acestei confesiuni. Domnul 
Crookes îl descrie în pamfletul său despre Forța psihică, al cărui 
motto, plin de insinuare, era acest citat din Galvani: „Sunt atacat 
de două secte opuse — oamenii de ştiinţă şi neștiutorii —, totuși ştiu 
că am descoperit una dintre cele mai puternice forțe ale naturii...” 
Apoi autorul continuă: 

„Aceștia au considerat ca fiind de la sine înțeles faptul că re- 
zultatele experienţelor mele vor fi în acord cu opiniile lor precon- 
cepute. Ceea ce doreau ei de fapt nu era adevărul, ci o mărturie su- 
plimentară în favoarea propriilor lor concluzii stabilite în avans. 
Atunci când au descoperit că faptele apărute în urma cercetărilor 
nu puteau fi adaptate propriilor lor opinii, ei bine... cu atât mai rău 
pentru aceste fapte. Ei au încercat atunci să se strecoare cumva, 
negând propriile lor recomandări în favoarea cercetării, recoman- 
dări atât de încrezătoare anterior, declarând că «domnul Home 
este un scamator abil care ne-a înșelat pe toţi». «Domnul Crookes 
ar fi putut la fel de bine să examineze performanțele unui jongler 
indian.» «Domnul Crookes va trebui să își găsească niște martori 
mai buni, dacă vrea să aibă cât de cât credibilitate.» «Chestiunea 

este prea absurdă pentru a putea fi tratată cu seriozitate.» «Este 
imposibil şi prin urmare nu poate fi adevărat...» «Observatorii 
au fost cu toţii victimele unei halucinații şi şi-au imaginat că au 
văzut producându-se anumite fenomene care de fapt nu au avut 
niciodată loc» etc., ete.” 13 

După ce şi-au irosit energia cu teorii puerile, catalogând fe- 
nomenele respective drept „procese cerebrale inconștiente”, 
„COntracții musculare involuntare” sau — în mod absolut ridicol 
— „pocnituri ale articulaţiilor genunchiului” (le muscle craqueur), 
după ce au suferit eşecuri neașteptate cauzate de supraviețuirea 
încăpăţânată a acestei noi forţe şi, într-un final, după toate efortu- 
rile disperate de a contracara efectele ei distrugătoare, acești filii 
difțidentiae'*, după cum îi numește Sfântul Pavel pe cei de teapa 
lor, au fost de părere că este cel mai bine să lase totul baltă, dez- 
gustați. Sacrificându-i pe altarul opiniei publice pe fraţii lor care 
avuseseră curajul să persevereze, s-au retras în tăcere, oarecum 
plini de demnitate. Lăsând arena cercetărilor unor campioni mai 
puţin temători, acești experimentatori ghinionişti par să nu mai 
fie dispuşi să mai pună vreodată piciorul în scenă.!” Este mult 
mai ușor să negi realitatea unor asemenea manifestări de la o dis- 
tanță prudentă decât să găseşti locul care li se potrivește în clasa 
fenomenelor naturale acceptate de științele exacte. Şi cum s-ar 
putea face așa ceva, de vreme ce toate aceste fenomene ţin de do- 
meniul psihologiei, iar aceasta din urmă, cu puterile sale oculte şi 
misterioase, reprezintă un teren necunoscut pentru știința moder- 
nă? Astfel, nereușind să explice ceva ce provine direct din însăși 
natura Sufletului uman - a cărui existență majoritatea dintre ei 
o neagă — și în același timp nedorind să-și mărturisească propria 


"5 W, Crookes, Spiritualism Viewed by the Light of Modern Science. Vezi publica- 
ţia Quarterly Journal of Science. 

ignoranță, savanții se răzbună în mod necinstit pe cei care cred 
în mărturia propriilor lor simţuri și nu au nicio pretenţie de a se 
numi oameni de știință. 

„O lovitură din partea ta, o Jupiter, este blândă!”, spune 
poetul Tretiakowsky, într-o veche tragedie rusă. Oricât de groso- 
lani ar fi uneori acești Jupiteri ai ştiinţei față de noi, muritorii cre- 
duli, vastele lor cunoştinţe — manifestate prin întrebări mai puțin 
obtuze, bineînţeles —, și nu manierele, ar fi ceea ce i-ar îndreptăți 
la respectul public. Dar, din nefericire, nu zeii sunt cei care ţipă 
cel mai tare. Elocventul Tertulian, vorbind despre Satana și despre 
demonii săi, pe care îi acuză fără încetare că imită lucrările Creato- 
rului, îi numeşte pe aceștia „maimuţele lui Dumnezeu”. Din feri- 
cire pentru micii noștri filozofi, noi nu avem un Tertulian modern 
care să-i acopere de un ridicol peren în calitate de „maimute ale 
ştiinţei”. 

Dar să revenim la oamenii de ştiinţă veritabili: „fenomenele 
având un caracter eminamente obiectiv”, spune A. N. Aksakov, 
„îi obligă pe reprezentanții științelor exacte să le investigheze şi să 
găsească o explicaţie veridică pentru ele; dar marii-preoți ai ştiin- 
tei, aflați în faţa unei probleme apa- 
rent atât de simple... se simt total 
deconcertaţi! Acest subiect pare să 
aibă privilegiul de a-i face să trăde- 
ze nu doar regula cea mai sublimă 
a codului moral, adevărul, dar şi 
suprema lege a științei, experimen- 
tul!... Ei simt că problema are o bază 
mult prea serioasă. Cazuri cum 
sunt cele ale lui Hare, Crookes, de 
Morgan, Varley, Wallace și Butleroff 
creează panică! Le e teamă că, ime- 
diat ce vor face un pas, vor fi forțați 


Aksakov verificând autenticitatea 
levitației unei mese 

să cedeze întreg terenul. Principii respectate în timp, speculaţii 
contemplative ale unei întregi vieţi, chiar a unei înșiruiri de gene- 
rații, sunt toate miza pusă în joc pe o singură carte!”13% 

La ce ne putem aștepta din partea acestor focare de erudi- 
ție, atunci când se confruntă cu experienţe cum sunt cele ale lui 
Crookes și ale Societăţii de Dialectică, ale lui Wallace şi ale regre- 
tatului profesor Hare? Atitudinea lor în faţa unor fenomene de 
necontestat este, în sine, un alt tip de fenomen. Este ceva pur şi 
simplu de neînțeles, ceva ce am putea concepe doar dacă accep- 
tăm posibilitatea existenței unei alte maladii psihologice, la fel 
de misterioase şi contagioase ca hidrofobia. Deși nu vrem să ne 
arogăm meritul pentru această nouă descoperire, am dori totuși 
să sugerăm recunoaşterea ei sub numele de psihofobie științifică. 

Școala unei experiențe amare ar fi trebuit să-i înveţe deja până 
acum că se pot baza pe autosuficienţa ştiinţei lor pozitive doar 
până la un anumit punct și că, atât timp cât mai rămâne chiar și un 
singur mister nerezolvat al naturii, cuvântul „imposibil” este unul 
prea periculos ca să-l pronunţe. 

În lucrarea sa, Researches in the Phenomena of Spiritualism, 
domnul Crookes aduce în atenţia cititorului opt posibile teorii 
„explicative ale fenomenele observate”. 

lată care sunt acestea: 

„Prima teorie — Toate fenomenele sunt rezultatul unor șiretlicuri, 
al unor mecanisme ingenioase sau al unor trucuri de prestidigitaţie; 
mediumii sunt niște impostori, iar restul asistenţei, niște imbecili.” 

„A doua teorie — Persoanele care asistă la ședința de spiritism 
sunt victimele unui anumit gen de manie sau înşelătorie și îşi ima- 
ginează fenomene care nu au nicio existenţă obiectivă reală.” 

„A treia teorie — Totul este rezultatul unui proces cerebral, fie 
acesta conștient sau inconștient.” 


„A patra teorie — Totul este produs de spiritul mediumului, 

probabil în asociere totală sau parțială cu spiritele celor prezenți.” 

„A cincea teorie — Este vorba despre acţiunea unor spirite rele 
sau diavoli, care personifică anumite ființe la dorință pentru a 
submina creştinismul şi a duce la pierzanie sufletele oamenilor.” 
(Aceasta este teoria teologilor noștri). M 

„A şasea teorie — Reprezintă acțiunile unei alte specii de ființe 
care locuiesc pe acest pământ, dar care sunt invizibile și imateriale 
pentru noi, însă, în anumite circumstanțe, sunt capabile să-și tiani- 
feste prezența. Aceste ființe sunt cunoscute în aproape jeep pene 
și epocile sub numele de demoni, gnomi, zâne, pitici, elfi, drăcu- 
şori, spiriduși etc.” (Aceasta este una din opiniile cabaliştilor.) 

„A şaptea teorie — Este vorba despre acțiunile unor ființe umane 
deja moarte.” (Teoria spiritistă prin excelență.) m i 

„A opta teorie- (Forţa psihică)... Aceasta fiind o teorie adițională 
la a patra, a cincea, a șasea şi a șaptea teorie.” E 

De vreme ce prima dintre aceste teorii a fost dovedită ca fiind 
valabilă doar în cazuri excepționale (deși, din nefericire, trebuie să 
fie exclusă destul de frecvent, deoarece nu are o prevalență mate- 
rială asupra fenomenelor în sine), a doua şi a treia teorie reprezintă 
rămășițele ultimelor tranșee de gherilă ale scepticilor și materia- 
listilor, și rămân, aşa cum spun juriști, „Adhuc sub judice lis est”. 
Prin urmare, în această lucrare, ne vom ocupa doar de celelalte 
patru teorii, a opta fiind, după opinia domnului Crookes, doar o 
„anexă necesară” a celorlalte. 

Putem vedea cât de uşor este sortită erorii opinia ştiinţifică, 
comparând diversele articole pe tema fenomenelor spiritiste re- 
dactate de măiastra peniță a acestui domn, articole apărute între 
anii 1870 şi 1875. Într-unul din primele texte putem citi: „...uti- 
lizarea tot mai frecventă a metodelor științifice va promova ob- 
servaţia exactă, generând un tot mai mare respect față de adevăr 
printre cercetători. De asemenea, va da naștere unei noi specii de 


13 „Chestiunea este încă subiect de dezbatere” (lat.) (n.t.) 

observatori, datorită cărora reziduurile fără valoare ale spiritismului 
vor fi aruncate în tărâmul uitării, alături de magie și necromanție.” Şi 
totuși, în anul 1875, putem citi, sub aceeași semnătură, una dintre 
cele mai interesante și mai detaliate descrieri referitoare la un 
spirit materializat — Katie King!" 

Este aproape imposibil să credem că domnul Crookes a rămas 
sub influenţă electro-biologică sau a fost victima unei halucinații, 
timp de doi sau trei ani în șir. „Spiritul” a apărut în propria sa 
casă, în propriul său birou, unde a fost supus unui şir de teste 
concluzive, fiind văzut, simţit şi auzit de către sute de persoane. 

Dar domnul Crookes neagă că a considerat-o vreodată pe 
Katie King spirit al unei persoane decedate. Și atunci ce era? Dacă 
nu a fost domnişoara Florence Cook, și cuvântul său ne este su- 
ficient în această privinţă, atunci a fost fie spiritul unei persoane 
care a trăit pe pământ, fie unul dintre acele spirite care se înca- 
drează direct în cea de-a șasea dintre cele opt teorii pe care acest 
savant eminent le oferă spre alegere publicului. Cu siguranţă a 
fost o ființă din categoria zânelor, piticilor, gnomilor, elfilor, dră- 
cușorilor sau spiridușilor.!*! 

Da, cu siguranţă că această Katie King a fost o zână — o regină a 
zânelor. Căci doar o zână ar putea justifica efuziunea sentimentală 
manifestată de domnul Crookes în descrierea acestui minunat spirit: 

„În jurul său chiar viaţa înflorea; 

Până și aerul părea mai clar în ochii săi, 

Ce radiau o dulce frumuseţe 

Şi oglindeau a cerului nemaivăzută splendoare; 

Sublima sa prezenţa te făcea să simți 

Că, în genunchi, în fața ei, n-ai fi comis o blasfemie!” 

Astfel, după ce în 1870 dăduse o severă sentință împotriva 


'% The Last of Katie King, pamflet III, p. 119 
' Ibid., pamflet I, p. 7 
"2 The Last of Katie King, pamflet III, p. 112 

spiritismului și a magiei, după ce afirmase că în acel moment era 
convins că „totul era doar o superstiție sau cel puţin un truc inex- 
plicabil — o iluzie a simțurilor”!*, în anul 1875 domnul Crookes îşi 
încheie scrisoarea cu aceste cuvinte memorabile: „A ne imagina că 
Katie King care mi-a apărut în ultimii trei ani este rezultatul unei 
imposturi ne violentează mai mult rațiunea și bunul-simţ decât 
ideea de a crede că este ceea ce ea însăși afirmă că este."!* Printre 
altele, această ultimă remarcă dovedeşte într-un mod concludent 
că: în pofida deplinei convingeri a domnului Crookes că entitatea 
numită Katie King nu era nici medium şi nici ceva de acest gen, 
ci, dimpotrivă, o forță necunoscută a naturii, care — asemenea iu- 
birii — „îşi râde de orice zăvor”, iar acest tip de forță necunoscută 
ajunsese pentru el „nu doar o chestiune de opinie, ci una de cu- 
noaștere absolută”, celebrul cercetător şi-a păstrat până în final 
atitudinea sceptică în această privință. Pe scurt, el crede cu tărie 
în acest fenomen, dar nu poate accepta ideea că este vorba despre 
spiritul uman al unei fiinţe oarecare decedate. 


ARTELE PIERDUTE 


Ni se pare că, în ce priveşte prejudecățile opiniei publice, domnul 
Crookes rezolvă un mister creând un altul și mai insondabil: ob- 
scurum per obscurius!*. Cu alte cuvinte, respingând „reziduurile 
inutile ale spiritismului”, curajosul savant plonjează fără teamă în 
propriul său „tărâm necunoscut dat uitării, unde s-au pierdut magia 
și necromanția!” 

Legile recunoscute ale fizicii nu explică decât unele dintre cele 
mai obiective așa-numite fenomene spirituale. Deşi au reușit să 
dovedească realitatea anumitor efecte vizibile ale unei forțe ne 


191, pa 12 
1% Researches in the Phenomena of Spiritualism, p. 45 

cunoscute, totuși aceasta nu le-a permis până acum savanților să 
controleze la voință nici măcar această parte a fenomenelor. Ade- 
vărul este că oamenii de știință nu au descoperit încă condiţiile 
necesare pentru a le produce. Ei trebuie să studieze în profun- 
zime, în egală măsură, tripla natură a omului - fiziologică, psi- 
hologică şi divină —, la fel ca predecesorii lor, magicienii, teurgii 
și taumaturgii de altă dată. Până în prezent, până și cei care au 
investigat fenomenele la fel de profund și de impartial ca domnul 
Crookes, au abandonat problema, deoarece au considerat că so- 
luția nu poate fi încă descoperită — aceasta dacă va fi descoperită 
vreodată. Ei nu s-au mai deranjat să-și pună problema în legătu- 
ră cu această chestiune, nu mai mult decât au făcut-o și referitor 
la cauza primă a fenomenelor cosmice de corelaţie a forțelor, ale 
căror efecte nesfârșite le este atât de greu să le observe și să le 
clasifice. Acţionând astfel, ei s-au dovedit la fel de lipsiţi de în- 
țelepciune ca acela care, încercând să descopere izvoarele unui 
râu, pornește în explorare către gura de vărsare. Noţiunile lor cu 
privire la posibilităţile legilor naturii sunt atât de limitate, încât 
s-au văzut obligați să nege chiar și posibilitatea producerii celor 
mai simple fenomene oculte, cu excepția miracolelor. Dat fiind 
că aceasta „este o absurditate științifică, rezultatul a fost că ştiinţa 
fizică a pierdut în ultimul timp din prestigiu. Dacă oamenii de 
ştiinţă ar fi studiat așa-numitele miracole în loc să le nege, multe 
legi secrete ale naturii, pe care anticii le înțelegeau foarte bine, ar fi 
fost redescoperite. „Convingerea”, afirmă Bacon, „nu se naște din 
argumente, ci din experimente.” 

Anticii — în special astrologii și magii caldeeni — s-au remar- 
cat întotdeauna prin dragostea lor arzătoare față de cunoaștere 
și prin aspiraţia cu care abordau toate ramurile ştiinţei. Ei au ur- 
mărit să pătrundă secretele naturii în același mod ca naturaliștii 
noștri moderni, făcând aceasta prin singura metodă susceptibilă 
de a conduce la acest rezultat: cercetările experimentale și rațiu- 
nea. Dacă filozofii noștri moderni nu pot concepe faptul că precur- 

sorii lor au pătruns mai adânc 
decât ei misterele universului, 
nu este un motiv viabil pentru 
a nega faptul că aceștia pose- 
dau cunoştinţele respective 
sau pentru a-i acuza de perpe- 
tuarea unor superstiții. Nimic 
nu justifică această acuzație, 
şi fiecare nouă descoperire ar- 
heologică militează împotriva 
respectivei presupuneri. În ca- 
litate de chimiști, aceștia au fost de neegalat, iar în faimoasa sa 
conferință privitoare la Artele pierdute, Wendell Phillips afirmă: 
„În cele mai îndepărtate timpuri, chimia atinsese un nivel de dez- 
voltare de care noi nici măcar nu ne-am apropiat vreodată.” Secretul 
sticlei deformabile, care, „dacă era agăţată de un capăt, se întindea 
sub acțiunea propriei greutăţi și, după circa douăzeci de ore, se 
transforma într-un grațios filament care se putea răsuci în jurul în- 
cheieturii”, ar reprezenta, în țările noastre civilizate, o descoperire 
la fel de dificil de realizat precum călătoria pe Lună. 

În timpul domniei lui Tiberius, un exilat a adus la Roma un 
pahar de sticlă — „pe care l-a trântit pe dalele de marmură, iar pa- 
harul nu s-a spart și nici nu a putut fi strivit”. Dar dacă era „puțin 
ciobit”, câteva lovituri de ciocan îi redau cu ușurință forma iniţi- 
ală. Acesta este un fapt istoric. Dacă ne îndoim de el în prezent, 
aceasta este pur și simplu pentru că oamenii moderni nu pot fa- 
brica un obiect similar. Totuși, în Samarkand și în unele mănăstiri 
din Tibet putem găsi chiar și în zilele noastre asemenea cupe și 
obiecte din sticlă. Mai mult, există oameni care pretind că pot să 
fabrice acest tip de sticlă în virtutea cunoștințelor pe care le deţin 
despre alkahest — mult ridiculizatul şi controversatul solvent uni- 
versal. Conform lui Paracelsus și Van Helmont, acest agent avea 
natura unui fluid, „capabil să reducă toate corpurile pământești, 

atât omogene, cât şi mixte, la al lor ens primum sau „materia origi- 
nală din care sunt alcătuite”, ori să le convertească într-un lichid 
uniform, ponderabil şi potabil, care este miscibil cu apa și cu lichi- 
dele ce se regăsesc în corpurile vii în general, menținându-și totuși 
proprietățile fundamentale. Dacă ulterior este amestecat din nou 
cu el însuși, acest lichid se transformă în apă pură elementară.” 
Ce ne-ar putea împiedica să credem această afirmaţie? De ce să 
nu existe așa ceva şi de ce să credem că această idee este o utopie? 
Oare doar pentru că ai noştri chimiști moderni sunt incapabili să 
producă așa ceva? Cu siguranţă că, fără a depune un efort prea 
mare de imaginaţie, putem concepe că toate corpurile provin la 
origine dintr-o materie primordială și că această materie, conform 
lecţiilor noastre de astronomie, geologie şi fizică, a fost fluidă la 
origini. De ce să nu credem că aurul, despre a cărui geneză oa- 
menii noștri de știință ştiu atât de puţin, a fost la origini o materie 
auriferă primitivă sau de bază, un fluid greu, care, după cum spune 
Van Helmont, „a dobândit ulterior o formă solidă, în baza propri- 
ei sale naturi sau a unei coeziuni puternice între particulele sale”? 
Se pare deci că nu este chiar atât de absurd să crezi în existenţa 
unui „ens universal care dizolvă toate corpurile în al lor ens genita- 
le”. Van Helmont îl numeşte „cea mai extraordinară și mai eficientă 
dintre toate sărurile. Ajunsă la supremul grad de simplitate, puritate 
şi subtilitate, această sare este singura care se bucură de proprietatea 
de a rămâne nealterată și neschimbată de substanţele asupra cărora 
acționează, având capacitatea de a dizolva chiar și corpurile cele mai 
refractare și mai dure, cum ar fi pietrele, gemele, sticla, pământul, 
sulful, metalele etc., pe care le transformă într-o sare roșie având o 
greutate egală cu materia dizolvată. Sub acţiunea sa, substanţele se 
dizolvă la fel de ușor ca zăpada sub acţiunea apei fierbinţi.” Fabri- 
canţii de sticlă maleabilă obișnuiau să spună — și continuă să afirme 
până și în prezent — că ei pot scufunda în acest fluid sticla obișnuită, 
iar în câteva ore aceasta va dobândi proprietatea de maleabilitate. 
Avem deja în posesia noastră o dovadă palpabilă a acestei po- 

sibilități. Un corespondent străin al Societăţii Teozofice, un medic 
foarte faimos, a reușit — în urma unui studiu de peste treizeci de 
ani a ştiinţelor oculte — să obţină ceea ce el numește „adevăratul 
ulei de aur”, adică elementul primar. Chimiștii şi fizicienii care 
l-au văzut și l-au examinat s-au văzut obligați să recunoască faptul 
că nu știu cum a fost obținută această substanţă și de asemenea că 
nu sunt capabili să producă și ei așa ceva. Este de la sine înţeles că 
acest savant nu dorește să-i fie cunoscut numele. Ridiculizarea și 
prejudecățile publicului sunt uneori mai periculoase decât Inchi- 
ziția Evului Mediu. Acest „pământ primordial” este elementul cel 
mai apropiat de alkahest și constituie unul dintre cele mai impor- 
tante secrete ale alchimiștilor. Niciun cabalist nu va consimţi să îl 
reveleze lumii, deoarece, așa cum se spune în jargonul binecunos- 
cut, „aceasta ar însemna să divulgi ce sunt vulturii alchimiștilor şi, 
de asemenea, să dai în vileag cum pot fi tăiate aripile acestor vul- 
turi”, un secret care i-a luat douăzeci de ani lui Thomas Vaughan 
(Eugenius Philalethes) să-l descopere. 

Pe măsură ce zorii ştiinţei fizice au avansat către miezul zilei, 
științele spirituale au fost lăsate tot mai mult în umbră, iar în final 
au ajuns să fie denigrate. Prin urmare, aceşti mari maeștri ai psi- 
hologiei sunt consideraţi în prezent niște „strămoși ignoranți şi 
superstițioși”, șarlatani și scamatori. Soarele științei moderne stră- 
luceşte pentru noi atât de viu la ora actuală, încât ideea că filozofii 
și savanții din vremurile îndepărtate nu ştiau nimic și trăiau într-o 
noapte a superstiţiei a devenit o axiomă general valabilă. Însă 
denigratorii lor uită că soarele de azi va părea întunecat în compa- 
raţie cu focarele de lumină ale zilei de mâine, fie aceasta pe bună 
dreptate sau nu. La fel cum oamenii secolului nostru îi consideră 
pe strămoșii lor ca fiind niște bieți ignoranti, şi ei vor fi consideraţi 
neştiutori de către descendenţii lor. Lumea evoluează în cicluri. 
Rasele viitoare vor fi doar reproduceri ale raselor de mult dispă- 
rute, la fel cum și noi suntem, poate, imaginea celor care au trăit în 
urmă cu sute și sute de secole. Va veni o vreme când cei care îi ca- 

lomniază acum în public pe adepţii 
hermeneuticii, dar în secret le citesc 
volumele prăfuite, cei care le plagi- 
ază ideile, le reformulează și apoi și 
le însușesc vor primi ceea ce merită. 
„Cine?!”, exclamă pe bună dreptate 
Pfaff, „Ce om a avut vreodată o vi- 
ziune mai inteligibilă asupra naturii 
decât Paracelsus? El a fost creatorul 
cutezător al medicamentelor chimi- 
ce, fondatorul unor grupuri curajoa- 
se; victorios în controverse, el este 
unul dintre acele spirite măreţe care 
au creat printre noi un nou mod de a gândi cu privire la existența 
naturală a lucrurilor şi fenomenelor. Aspectele mai neobișnuite, 
care apar în scrierile sale cu privire la piatra filozofală, la pigmei și 
la spiritele din adâncul pământului, la semne, homunculi și elixi- 
rul vieţii — și pe care mulți le folosesc pentru a face să ne scadă 
stima pe care o avem pentru el —, nu pot diminua în vreun fel 
amintirea plină de recunoştinţă pe care i-o purtăm pentru opera 
sa în general și nici admiraţia pentru străduinţa sa inovatoare și 
plină de îndrăzneală sau pentru nobila lui viață intelectuală.” 
Nu puţini au fost patologii, chimiștii, homeopaţii și magneti- 
zatorii care și-au potolit setea de cunoaștere la izvorul reprezen- 
tat de lucrările lui Paracelsus. Frederick Hufeland și-a structurat 
doctrina teoretică cu privire la infecţii în baza scrierilor acestui 
„Şarlatan” medieval, aşa cum îi place lui Sprengel să-l numească 
pe cel care a fost infinit mai măreț decât el. Hemman, într-o stră- 
danie de a-l apăra pe acest mare filozof, încearcă plin de nobleţe să 
îi reabiliteze imaginea calomniată, vorbind despre el ca fiind „cel 

'% Astrology, Pfaff, Berl 

mai mare chimist al vremurilor sale”. La fel procedează și profe- 
sorul Molitor!'*%, şi doctorul Ennemoser, eminentul psiholog ger- 
man.!* Critica lor referitoare la munca acestui hermeneut îl arată 
pe Paracelsus ca posedând „cel mai minunat intelect al timpului 
său”, un „geniu nobil”. Dar luminile actuale ale societății pretind 
că ştiu mai bine cum a fost de fapt, iar ideile referitoare la spiritele 
elementare, la spiriduşi şi elfi au alunecat în „acel tărâm al uită- 
rii” unde s-a pierdut și magia, împreună cu basmele de adormit 
copiii.!% 

Suntem de acord să le facem o concesie scepticilor, spunând că 
jumătate sau poate chiar mai mult dintre aceste fenomene aparente 
sunt doar înșelătorii mai mult sau mai puțin abile. Scandalurile re- 
cente, în special cele referitoare la mediumi care realizează „materi- 
alizări”, sunt o dovadă foarte bună în favoarea acestui fapt. Fără în- 
doială că există mulți alți șarlatani, care vor fi descoperiţi pe viitor, 
dar toate acestea vor continua doar o vreme, până în momentul în 
care testele vor fi atât de perfecționate, încât așa-zișii mediumi nu 
vor mai avea ocazia să înșele pe nimeni, iar spiritiștii vor fi atât de 
rezonabili, încât nu vor mai furniza arme adversarilor lor. 

Oare ce ar spune un spiritist mai impresionabil despre ca- 


47 Medico-Surgical Essays 
18 The Philosophy of Hist 
' On Theoph. Paracelsus — Magic 


'5 În lucrarea sa, Inorganic chemistry, Kemshead spune că „elementul hidro- 
gen a fost menţionat pentru prima dată în secolul al șaisprezecelea de către 
Paracelsus, dar totuși la data respectivă se știa foarte puţin despre el” (p. 
66). De ce să nu fim sinceri și să nu mărturisim odată pentru totdeauna că 
Paracelsus a fost redescoperitorul hidrogenului, tot aşa cum a fost și redesco- 
peritorul proprietăţilor ascunse ale magnetului și ale magnetismului animal? 
Este foarte ușor de demonstrat că acesta păstra secretul asupra cunoștințelor 
sale, conform jurămintelor stricte respectate de fiecare alchimist. Unui chimist 
care este la curent cu lucrările lui Paracelsus i-ar fi probabil destul de ușor să 
demonstreze că oxigenul, a cărui descoperire îi este atribuită lui Priestley, le 
era cunoscut alchimiștilor, la fel ca hidrogenul. 

racterul unui ghid angelic, dacă acesta, după ce a monopolizat 
timpul, sănătatea și resursele unui biet medium timp de ani de 
zile, l-ar abandona apoi dintr-o dată, atunci când el ar avea cea 
mai mare nevoie de ajutorul său? Doar o creatură lipsită de suflet 
sau de conștiință ar fi capabilă de o asemenea nedreptate. În ce 
condiții s-ar putea petrece aceasta? — E un simplu sofism. Ce fel 
de spirite ar fi acelea care, la nevoie, nu ar putea aduna o în- 
treagă armată de spirite prietene (dacă există așa ceva) pentru 
a-l scoate pe bietul medium din groapa deschisă sub picioarele 
sale? Asemenea lucruri s-au petrecut şi în trecut, şi, prin urmare, 
se pot petrece din nou. Au existat apariții şi înainte de spiritismul 
modern, iar fenomene asemănătoare celor din zilele noastre au avut loc 
în toate secolele anterioare. Dacă manifestările moderne sunt reale 
şi palpabile, atunci şi așa-zisele „miracole” și realizări taumatur- 
gice din trecut au fost la fel. Dimpotrivă, dacă acestea din urmă 
sunt doar niște ficțiuni și superstiții, nici primele nu valorează cu 
nimic mai mult, deoarece nu se fundamentează pe mărturii mai 
concludente. 

Dar în acest torent al fenomenelor oculte care creşte cu fiecare 
zi ce trece, răvăşind lumea de la un capăt la altul, deși s-a dovedit 
că două treimi dintre manifestări sunt de fapt false, ce putem spune 
despre cele care s-au dovedit a fi autentice dincolo de orice urmă 
de îndoială? Printre acestea, putem găsi exemple de sublime mesaje 
divine, extrem de elevate, primite de diverşi mediumi, fie aceştia 
amatori sau profesioniști. Putem primi adesea, prin intermediul co- 
piilor mici sau al unor persoane ignorante şi cu o minte simplă, în- 
vățături filozofice şi precepte, poezii şi discursuri inspirate, muzică 
şi chiar tablouri care sunt demne de reputația autorilor cărora le 
sunt atribuite. Profeţiile lor sunt adesea verificate; la fel și expu- 
nerile morale binefăcătoare, deși acest din urmă caz este mai rar. 
Cine sunt aceste spirite, ce sunt aceste forțe și inteligențe care există, 
bineînţeles, separat de medium și care constituie entități per se? 

Acestor inteligente merită să le fie asociat acest atribut și sunt 
diferite, precum ziua de noapte, de fantomele și spiriduşii ce bân- 
tuie cabinetele consacrate experimentelor spiritiste. 

Trebuie să mărturisim că situația ne pare foarte gravă. Cu fi- 
ecare zi ce trece, mediumii cad în puterea unor spirite mincinoa- 
se și lipsite de principii, iar efectele fatale ale unui aparent diabo- 
lism se multiplică fără încetare. Unii dintre cei mai buni mediumi 
abandonează scena publică spre a se sustrage acestei influenţe, 
iar mișcarea pare să se orienteze de partea bisericii. Ne hazardăm 
să estimăm că dacă spiritiștii nu se implică în studiul filozofiei 
antice, pentru a învăţa cum să facă deosebirea între spiritele bune 
şi cele rele şi cum să se păzească de spiritele inferioare, înainte de 
trecerea unui sfert de secol, aceştia vor fi nevoiţi să se refugieze în 
sânul bisericii romane, în speranţa că vor scăpa de acești „ghizi” 
și „stăpâni” pe care i-au prețuit timp atât de îndelungat. Semnele 
precursoare ale acestei catastrofe sunt deja vizibile. La o conven- 
ție recentă din Philadelphia s-a propus într-un mod foarte serios 
organizarea unei secte a spiritiştilor creștini! Motivul este că, de 
vreme ce s-au separat de biserică și n-au învăţat nimic despre filo- 
zofia fenomenelor sau despre natura spiritelor lor, aceştia au ajuns 
să rătăcească în nesiguranță pe o mare instabilă, asemenea unei 
corăbii fără busolă sau fără cârmă. Și nu pot scăpa de dilema care 
îi urmărește: trebuie să aleagă între Porfirius şi Pius al Nouălea. 

O mulţime de savanţi autentici, precum Wallace, Crookes, 
Wagner, Butlerof, Varley, Buchanan, Hare, Reichenbach, Thury, 
Perty, de Morgan, Hoffmann, Goldschmidt, W. Gregory, Flamma- 
rion, Sergeant Cox şi mulți alţii, cred cu tărie în fenomenele exis- 
tente, dar mulţi dintre ei refuză să accepte teoria care afirmă că este 
vorba despre spirite venite din lumea de dincolo. Prin urmare, în 
mod logic, ajungem la concluzia că dacă în faimosul caz „Katie 
King” din Londra singurul obiect materializat (pe care publicul 
este mai mult sau mai puţin obligat să îl accepte, din respect față 
de știință) nu este spiritul unui fost muritor, atunci cu siguranță 

este umbra astrală solidificată fie a unei fantome rozacruciene — 
o „fantasmă izvorâtă din negura superstiţiilor” —, fie a unei forţe 
încă neexplicate a naturii. Este irelevant dacă este vorba despre „un 
spirit onest sau despre un spiriduș infernal”. De fapt, dacă putem 
dovedi că organismul său nu este alcătuit din materie solidă, atunci 
este cu siguranţă un „spirit“, o apariţie, un suflu. Este o inteligență 
care acționează în afara trupului nostru și, prin urmare, aparține 
cu siguranță unei rase existente, deşi este invizibilă. Dar ce este ea 
atunci? Ce este acest ceva care gândește și chiar vorbește, dar totuşi 
nu este uman? Care este impalpabil și care totuși nu este un spirit 
eliberat de materie? Care simulează sentimente de afecţiune, pa- 
siune, remușcări, frică, bucurie, dar totuși nu simte niciuna dintre 
aceste emoţii? Ce este această creatură fățarnică, căreia îi face plă- 
cere să îl înșele pe cercetătorul sincer și să își bată joc de sentimente 
umane sacre? Căci dacă Katie King a domnului Crookes n-a făcut 
aceasta, alte creaturi similare sunt vinovate de așa ceva. Cine poate 
pătrunde acest mister? Doar un veritabil psiholog. Şi unde ar trebui 
acesta să meargă să caute textele care să îl ajute, dacă nu în alcovu- 
rile uitate de timp ale bibliotecilor, unde dorm de atâţia și atâţia ani, 
prăfuitele opere atât de dispreţuite ale hermetiștilor și teurgilor. 
Webster, un sceptic al epocii sale, care i-a atacat pe cei care 
credeau în fenomene de spiritism şi magie, a primit următorul 
răspuns din partea lui Henry More, respectatul platonist englez:"5! 
„Referitor la opinia conform căreia marea parte a teologilor re- 
formați susţin că diavolul a apărut sub forma lui Samuel, această 
opinie nici măcar nu merită un răspuns. Deşi nu mă îndoiesc că 
în multe asemenea cazuri de necromanţie este într-adevăr vorba 


1! „Scrisoare către J. Glanvil, capelanul regelui și membru al Societăţii Regale.” 
Glanvil a fost autorul unei lucrări celebre cu privire la apariţii şi demonolo- 
gie, intitulate: Sadducismus Triumphatus, or a full and plain evidence concerning 
witches and apparitions. Apărută în două volume, această operă „demonstra, 
parţial cu ajutorul scripturii, parțial cu ajutorul unei colecţii alese de relatări 
moderne, existența reală a apariţiilor, spiritelor şi vrăjitoarelor.” — 1700. 

despre apariţii ale unor spirite grotești, şi nu ale sufletelor celor dece- 
dați, totuşi îmi este clar că în primul caz menționat a apărut chiar 
sufletul lui Samuel şi la fel de clar îmi este că și în alte cazuri de 
apariţii necromante este vorba despre tipul de spirite descrise mai 
sus de Porfirius, și anume, spirite «care iau mii de forme și apa- 
rențe diverse, jucând fie roluri de demoni, fie roluri de îngeri, în 
timp ce altele se prefac că sunt sufletele celor morți». Mărturisesc că 
un astfel de spirit ar fi putut foarte bine să se dea drept Samuel în 
acest caz, indiferent ce ar spune Webster, deoarece argumentele 
sale sunt uimitor de slabe și rigide.” 

Când un metafizician şi un filozof de talia lui Henry More face 
o asemenea mărturie, putem foarte bine să ne dăm seama că nu 
ne-am înșelat cu nimic. Mai mulţi cercetători erudiți, persoane 
foarte sceptice în privința spiritelor în general şi în special în pri- 
vinţa „spiritelor celor decedați”, și-au stors creierele în ultimii do- 
uăzeci de ani pentru a inventa o denumire nouă pentru un aspect 
vechi de când lumea. Astfel, domnul Crookes şi Sergeant Cox vor- 
besc despre o „forță psihică”. Profesorul Thury din Geneva o nu- 
meşte „psihod” sau forţă ectenică; profesorul Balfour Stewart folo- 
seşte termenul de „forță electro-biologică”; iar Faraday, „marele 
maestru al filozofiei experimentale în fizică”, dar aparent un 
novice în psihologie, folosește disprețuitor termenul de „acțiune 
musculară inconștientă”, „proces cerebral inconștient”. Dar aceas- 
ta nu este tot. Pentru Sir William Hamilton, este vorba despre un 
„gând latent”; pentru dr. Carpenter este „principiul ideo-motor” 
etc., etc. Câţi savanţi — atâtea nume. 

Cu mai mulţi ani în urmă, bătrânul filozof german 
Schopenhauer a eliminat atât această forță, cât și materia, iar după 
convertirea domnului Wallace, marele antropolog a adoptat în 
mod evident ideile sale. Doctrina lui Schopenhauer consideră că 
Universul este doar o manifestare a voinței. Orice forţă a naturii 
este în aceeași măsură și o manifestare a voinţei, reprezentând un 

grad mai mare sau mai mic de obiectivitate. Aceasta este şi învăţă- 
tura lui Platon, care afirmă foarte clar că toate lucrurile și fenome- 
nele vizibile au fost create sau au evoluat prin VOINȚA invizibilă 
Și eternă, fiind toate forme ale acesteia. Raiul nostru — spune el- a 
fost creat după tiparul etern al „Lumii Ideale”, conținut, la fel ca 
toate celelalte, în dodecaedru, modelul geometric utilizat de Divi- 
nitate. Conform lui Platon, Ființa Primordială este o emanație a 
Minții Demiurgice (Nous), care în eternitate conţine în sine „ideea 
lumii care urmează să fie creată”, idee pe care o produce din sine 
însuși.'” Legile naturii reprezintă relații stabilite ale acestei idei cu 
formele manifestărilor sale; „aceste forme”, spune Schopenhauer, 
„Sunt timpul, spaţiul și cauzalitatea. lar ideea variază în nenumă- 
ratele ei manifestări prin timp și spaţiu”. 

Aceste idei nu sunt în niciun caz inovatoare, şi nici la Platon 
nu reprezentau ceva original. lată ce putem citi în lucrarea Chal- 
dean Oracles**: „Lucrarea naturii co-există cu intelectualul noeros, 
adică Lumina spirituală a Tatălui. Căci Sufletul [psyche] este cel 
care împodobea mărețul paradis și care îl împodobește după 
Tatăl.” „Lumea nematerială era atunci deja creată, avându-și 
tronul în Divina Raţiune”, spune Filon’, care este în mod eronat 
acuzat că și-a derivat ideile filozofice din cele ale lui Platon. În 
Teogonia lui Mochus Sidoneanul găsim mai întâi Eterul şi apoi 
Aerul, cele două principii din care se naște Ulom, Dumnezeu cel 
inteligibil [noetos] (universul material vizibil).'% În Imnurile Orfice, 
Eros-Phanes iese din Oul Spiritual, fecundat de vânturile Eterice, 
vântul'” fiind „spiritul lui Dumnezeu”, despre care se spune că se 

Platon, Timaios Soerius, p. 97 

'* Vezi Movers, Explanations, p. 268 

14 Cory, Chaldean Oracles, p. 243 

! Filon din Alexandria, On the Creation 
156 Movers, Phoinizer, p. 282 

'7 K.O. Muller, p. 236 

mișca în Eter, „deasupra Haosului” — „Ideea” Divină. În Katakupa- 
nisad-a hindusă, Purusha, Spiritul Divin, precede materia origina- 
lă: prin uniunea lor se naște marele Suflet al Lumii, „Maha Atma, 
Brahma, Spiritul Vieţii”'%; aceste ultime denumiri sunt identice 
cu Sufletul Universal, sau Anima Mundi, și Lumina Astrală a teur- 
gilor şi cabaliștilor. Pitagora și-a adus doctrina din sanctuarele 
orientale, iar Platon, care i-a îmbrățișat doctrina în întregime, i-a 
structurat ideile într-o formă mai inteligibilă pentru mintea neini- 
țiatului decât misterioasele cifre ale înțeleptului. Astfel, pentru 
Platon, Cosmosul este „Fiul”, al cărui tată și mamă sunt Gândirea 
Divină şi Materia.!” „Egiptenii”, spune Dunlap'“, „fac distincţie 
între un Horus mai bătrân și unul mai tânăr, primul fiind fratele 
lui Osiris şi celălalt, fiul lui Osiris şi al lui Isis.” Primul corespunde 
Ideii lumii, care rămâne în Mintea Demiurgică, „născut în întu- 
neric înaintea creării lumii”. Cel de-al doilea Horus este această 
„Idee”, care emană din Logos, înveşmântându-se în materie și asu- 
mându-şi o existenţă reală.!*! „Acesta este Dumnezeul imanent, 
etern, infinit, tânăr şi bătrân, care, mișcându-se în spirală, ia orice 
formă”, spun Oracolele Caldeene. 

Această „mișcare în spirală” este o figură de stil pentru a ex- 
prima mișcarea vibratorie a Luminii Astrale, pe care preoții antici 
o cunoşteau foarte bine, deși este posibil să fi avut o altă viziune 
asupra eterului decât oamenii de știință moderni; căci ei considerau 
că în eter se găseşte Ideea Eternă care pătrunde întregul Univers, 
sau Voința care devine Forță și creează sau organizează materia. 


158 Weber, Akad. Vorles, pp. 213, 214 etc. 
15 Plutarh, Isis and Osiris, I, VI 

10 Spirit History of Man, p. 88 

161 Movers, Phoinizer, p. 268 

162 Cory, Fragments, p. 240 

VOINTA UMANĂ, 
CEA MAI IMPORTANTĂ FORŢĂ 


„Voinţa”, afirmă Van Helmont, „este cea dintâi dintre toate 
puterile. Căci toate câte există au fost create și puse în mișcare 
prin voința Creatorului... Voința este o înzestrare a tuturor fiin- 
telor spirituale şi se exercită în ele cu atât mai mult cu cât acestea 
sunt mai eliberate de materie.” Şi Paracelsus, „cel divin”, cum era 
numit, dezvoltă subiectul în aceeași direcţie: „Credinţa trebuie să 
întărească imaginaţia, căci credința dă naştere voinței... O voinţă 
fermă este începutul tuturor acțiunilor magice... Artele magice 
sunt nesigure deoarece oamenii nu îşi imaginează perfect rezul- 
tatul și nu cred în el, altfel acestea ar putea prezenta o certitudine 
perfectă.” 

Lipsa de credinţă și scepticismul reprezintă puterea opusă, 
care, dacă este proiectată în sens contrar cu o forță egală, poate să 
o neutralizeze pe cealaltă, chiar în totalitate uneori. Prin urmare, 
spiritiștii nu ar trebui să se mire dacă în prezența unor sceptici pu- 
ternici sau a unor persoane care se opun fenomenului, atunci când 
efortul inconştient al voinţei acestora se exercită în sens invers, 
acesta interferează cu manifestările și uneori le blochează în to- 
talitate. Nu există pe lume nicio forță conștientă care să nu poată 
găsi o alta care să interfereze cu ea sau chiar să o contrabalanseze. 
Atunci, de ce să ne mirăm că forța pasivă și inconștientă a unui 
medium este dintr-o dată paralizată și nu mai poate genera niciun 
efect din cauza unei forţe opuse, deşi aceasta este de asemenea 
exercitată la fel de inconștient? Profesorii Faraday şi Tyndall se 
lăudau că simpla lor prezenţă la o ședință de spiritism putea bloca 
orice manifestare. Acest fapt ar fi trebuit să fie suficient pentru a le 
dovedi eminențţilor savanţi că în cadrul acestor fenomene se ma- 
nifesta o forță demnă de atenţia lor. Ca om de știință, profesorul 
Tyndall era probabil personajul cel mai important în cercul celor 
prezenţi la o şedinţă de spiritism. Totuşi, nu putem spune despre 

el că era cu siguranță un observator perspicace, care nu putea fi 
înşelat cu ușurință de un medium viclean. Probabil că nu era cel 
mai bun sau nici măcar cel mai inteligent dintre membrii asisten- 
tei. Dacă manifestările ar fi fost un truc atât de ingenios încât să-i 
înșele pe ceilalți, prezenţa sa nu ar fi oprit nimic. Ce medium a 
putut vreodată să se laude că a produs fenomene asemănătoare 
cu cele cauzate de lisus sau, mai apoi, de apostolul Pavel? Căci, 
până și lisus s-a găsit în situații în care forţa inconștientă de rezis- 
tență era mai puternică chiar și decât forţa voinţei sale atât de bine 
dirijată. „lar în acel loc, El n-a făcut multe lucrări minunate, din 
pricina lipsei lor de credinţă.” 

Fiecare dintre aceste păreri se reflectă în filozofia lui 
Schopenhauer. Savanţii noştri „cercetători” ar putea beneficia 
de pe urma consultării lucrărilor sale. Vor găsi acolo o mulțime 
de ipoteze ciudate, fondate pe idei străvechi, speculații la adresa 
„Noilor” fenomene care se pot dovedi la fel de rezonabile ca ori- 
care altele, și astfel ar fi scutiți de strădania fără rost de a inventa 
noi teorii. Forțe psihice și ectenice, „ideo-motorii” şi „electro-bio- 
logice”; „gânduri latente” şi chiar „procese cerebrale inconștien- 
te”, toate aceste teorii pot fi rezumate în două cuvinte: LUMINA 
ASTRALĂ a cabaliștilor. 

Curajoasele teorii şi opinii exprimate în lucrările lui 
Schopenhauer diferă complet de cele ale majorităţii savanților 
noștri ortodocși. „În realitate”, remarcă acest gânditor îndrăzneţ, 
„Nu există nici materie, nici spirit. Tendinţa către gravitație într-o 
piatră este la fel de inexplicabilă ca apariţia gândirii în creierul 
uman... Dacă materia poate — și nimeni nu știe de ce — să cadă la 
pământ, atunci poate și să gândească, fără să ştie cineva de ce... 
lar în curând, chiar și în mecanică, de îndată ce vom trece dincolo 
de ceea ce este pur matematic, de îndată ce vom atinge insonda- 
bilul, aderenţa, gravitația şi aşa mai departe, ne vom găsi în faţa 
unor fenomene la fel de misterioase pentru simțurile noastre ca 
VOINȚA şi GÂNDIREA umană; ne vom găsi în prezența incom- 

prehensibilului, ceea ce este valabil pentru toate forțele naturii. 
Unde este deci acea materie pe care voi toți pretindeţi că o cunoaș- 
teţi atât de bine și din care — de vreme ce vă este atât de familiară 
- vă extrageţi toate concluziile și explicaţiile, atribuindu-i tot ce 
există? Rațiunea și simţurile ne fac să realizăm complet doar ceea 
ce este superficial și nu ne ajută să înțelegem vreodată adevăra- 
ta substanță a tot ceea ce există. Astfel era opinia lui Kant. Dacă 
voi consideraţi că în capul omului există ceva numit spirit, atunci 
sunteți obligaţi să admiteţi același lucru şi în cazul unei pietre. 
Dacă materia voastră moartă și în întregime pasivă poate manifes- 
ta tendința către gravitație sau dacă, asemenea electricității, poate 
atrage și respinge alte corpuri și poate emite scântei — atunci, la fel 
precum creierul, poate să și gândească. Pe scurt, fiecare particulă 
a așa-numitului spirit o putem înlocui cu echivalentul său mate- 
rial și fiecare particulă de materie poate fi înlocuită de echivalen- 
tul său spiritual... Astfel, împărţirea carteziană a tot ce există în 
materie şi spirit nu poate fi considerată vreodată ca fiind corectă 
din punct de vedere filozofic. Dacă vrem să fim exacţi, trebuie să 
împărţim toate lucrurile în voință și manifestare, iar această formă 
de diviziune nu are nimic de-a face cu prima, deoarece, astfel, ea 
spiritualizează tot ce există: tot ceea ce în primul caz este real și 
obiectiv — trupul și materia — se transformă într-o reprezentare şi 
orice manifestare se transformă în voință.”!* 

Aceste opinii confirmă ceea ce am afirmat cu privire la diver- 
sele denumiri date aceluiași obiect. Adversarii se luptă pentru 
niște simple cuvinte. Puteţi numi aceste fenomene forță, energie, 
electricitate sau magnetism, voință sau puterea spiritului. Oricum ar fi, 
este vorba întotdeauna despre o manifestare parțială a Sufletului, 
fie acesta eliberat sau încă prizonier pentru o vreme în închisoa- 
rea trupului — o manifestare a unei părți a acelei VOINŢE, indivi- 
duale, omnipotente și inteligente, care pătrunde întreaga natură, 

cunoscută sub numele de DUMNEZEU, deoarece limbajul uman 
este insuficient pentru a exprima corect imaginile psihologice. 

Ideile unora dintre învățații noștri cu privire la materie sunt, 
din punct de vedere cabalistic, în multe moduri, eronate. Hartmann 
spune că opiniile lor reprezintă o „prejudecată instinctivă”. În plus, 
acesta demonstrează că niciun experimentator nu are nimic de-a 
face cu materia propriu-zisă, ci doar cu forțele conform cărora o 
cataloghează. Efectele vizibile ale materiei nu sunt decât efectele 
unor forțe. Prin urmare, el concluzionează că ceea ce numim în 
prezent „materie“ nu este decât un agregat al unor forţe atomice, 
exprimat cu ajutorul cuvântului materie. În afară de aceasta, cuvân- 
tul „materie“ este doar un cuvânt lipsit de sens pentru știință. Deși 
mulți dintre specialiștii noștri — fizicieni, fiziologi și chimişti — au 
mărturisit cu sinceritate că nu știu nimic absolut despre materie!, 
totuși ei o zeifică. Orice fenomen nou pe care sunt incapabili să-l 
explice este măcinat mărunt şi apoi transformat în tămâie arsă pe 
altarul zeiței Materia, patroana savanților moderni. 

Nimeni nu tratează acest subiect mai bine decât Schopenhauer 
în lucrarea sa Parerga, în care vorbeşte pe larg despre magnetismul 
animal, clarviziune, vindecări la distanță, al șaselea simţ, magie, 
semne prevestitoare, fantome și alte chestiuni de ordin spiritual. 
„Toate aceste manifestări”, spune el, „sunt ramurile unuia şi ace- 
luiași arbore. Ele ne oferă dovada incontestabilă a existenţei unei 
înlănţuiri de ființe care se bazează pe o altă ordine a tot ce există, 
acea natură care are drept fundament legile spațiului, timpului 
și adaptabilității. Această altă ordine a tot ce există este cu mult 
mai profundă, căci este ordinea directă și originară. În prezen- 
ţa sa, legile obișnuite ale naturii, care sunt pur formale, nu mai 
au niciun efect. Prin urmare, sub influenţa acţiunii sale imediate, 
timpul și spațiul nu mai au puterea de a separa ființele individu- 
ale. Separarea iminentă a formelor nu mai reprezintă o barieră 


1% Vezi Huxley, Physical Basis of Life 

insurmontabilă pentru comunica- 
rea la nivel mental și pentru acţi- 
unea imediată a voinței. Astfel, se 
pot genera schimbări într-o manie- 
ră destul de diferită de cauzalitatea 
fizică, adică printr-o manifestare 
a voinţei exersată într-un anumit 
mod, în afara individului în sine. 
Prin urmare, natura specifică a tu- 
turor manifestărilor mai sus menti- 
onate reprezintă visio în distante et 
actio in distante'*, atât în relație cu 
timpul, cât şi cu spaţiul. O astfel de 
acţiune la distanță este exact natura fundamentală a ceea ce cata- 
logăm ca fiind magic. Așa este acțiunea imediată a voinței noastre, 
o acţiune eliberată de condiţiile cauzale ale acţiunii fizice, adică 
ale contactului.” 

„Pe lângă aceasta”, continuă Schopenhauer, „asemenea mani- 
festări constituie o contradicție substanţială și perfect logică a ma- 
terialismului și chiar a naturalismului, deoarece, în lumina unor 
astfel de manifestări, acea ordine a tot ce există în natură, pe care 
ambele aceste filozofii caută să o prezinte ca fiind singura ordine 
absolută și autentică, ne apare dimpotrivă ca fiind pur fenome- 
nală și superficială: ea conţine în profunzime o substanță aparte 
a tot ceea ce există, care este perfect independentă de propriile-i 
legi. De aceea, aceste manifestări — cel puţin dintr-un punct de 
vedere pur filozofic — sunt, dincolo de orice comparaţie, cele mai 
importante dintre toate faptele care ni se oferă în domeniul ex- 
perienţei. Prin urmare, este de datoria fiecărui om de știință să le 
studieze. "1% 


Arthur Schopenhauer 


1% Vedere și acţiune la distanţă (lat.) (n.t.) 
1% Schopenhauer, Parerga. Articolul despre Voința manifestată în natură. 

GENERALIZĂRI SUPERFICIALE 
ALE SAVANŢILOR FRANCEZI 


Ar fi inutil să trecem de la speculaţiile filozofice ale unui om 
ca Schopenhauer, la generalizările superficiale ale unora dintre 
membrii Academiei Franceze. Singurul aspect profitabil ar fi acela 
că ne-ar permite să estimăm aria de acoperire intelectuală a celor 
două școli științifice. Am văzut până acum modul în care tratează 
germanii cele mai profunde chestiuni psihologice. Să comparăm 
deci aceste opinii cu ce au mai bun să ne ofere astronomul Babinet 
şi chimistul Boussingault, în direcția explicării unui fenomen spi- 
ritist important. Între anii 1854 şi 1855, acești eminenţi specialişti 
au prezentat Academiei un memoriu, o monografie, al cărui scop 
evident era acela de a confirma și în acelaşi timp de a clarifica 
mult prea complicata teorie emisă de Chevreuil, pentru a explica 
mesele rotitoare, în cadrul comisiei de investigații al cărei membru 
era. Cităm textual: „Referitor la mișcările și pretinsele oscilaţii ale 
anumitor mese, acestea nu au o altă cauză decât vibraţiile invi- 
zibile şi involuntare ale sistemului muscular al experimentatoru- 
lui. Contracţia extinsă a mușchilor se manifestă ea însăși în acel 
moment printr-o serie de vibrații, care devine un tremur vizibil, ce 
îi transmite obiectului o mișcare circular-rotativă. Această rotaţie 
este astfel susceptibilă să se manifeste cu o energie considerabilă, 
printr-o mișcare gradat accelerată sau printr-o rezistenţă energică, 
atunci când i se cere să se oprească. Deci explicaţia fenomenului 
devine clară și nu prezintă nici cea mai mică problemă.” 197 

Într-adevăr, nici cea mai mică problemă. Această ipoteză ştiin- 
țifică — sau să-i spunem demonstrație? — este la fel de clară ca una 
dintre nebuloasele domnului Babinet, examinate într-o noapte 
cețoasă. 

Şi totuși, oricât de clară ar părea, îi lipsește o calitate esenţială, 


1? Publicaţia Revue des Deux Mondes, 15 ianuarie 1855, p. 108 

adică bunul-simţ. Ne este imposibil să decidem dacă Babinet ac- 
ceptă sau nu această propunere a lui Hartmann în disperare de 
cauză, şi anume: „efectele vizibile ale materiei nu sunt nimic altceva 
decât efectele unei forțe”, şi pentru a ne face o idee clară referitor 
la materie, trebuie mai întâi să ne formăm una cu privire la forță. 
Filozofia școlii căreia îi aparține Hartmann, acceptată parțial de 
mulți dintre cei mai mari savanți germani, consideră că problema 
materiei nu poate fi rezolvată decât cu ajutorul acestei forțe in- 
vizibile, a cărei cunoaştere este numită de Schopenhauer „știința 
magică” sau „efectul magic ori acţiunea Voinţei”. Astfel, trebuie 
mai întâi să determinăm dacă „vibraţiile involuntare ale sistemu- 
lui muscular al experimentatorului, „care sunt doar” acţiuni ale 
materiei, „sunt influențate de o voinţă interioară sau exterioară ex- 
perimentatorului”. În primul caz, Babinet îl consideră pe acesta 
un epileptic inconştient. lar în celălalt caz, după cum vom vedea 
în continuare, respinge în întregime toate răspunsurile inteligente 
oferite de mesele spiritiste şi de bătăile care apar în ele, atribuin- 
du-le unui „ventrilocism inconștient”. 

Ştim că fiecare exercitare a voinţei se traduce printr-o forță. 
De asemenea, conform școlii germane menționate mai sus, ma- 
nifestările forţelor atomice sunt acte individuale de voinţă, care 
au drept rezultat aglomerarea inconștientă a atomilor într-o ima- 
gine concretă, creată deja de voință în mod subiectiv. Democrit 
ne învăţa, conform maestrului său, Leucip, că principiile prime a 
tot ce este conţinut în Univers au fost atomii și vidul. În sens ca- 
balistic, vidul înseamnă în acest caz divinitatea latentă sau o forță 
latentă care, la prima sa manifestare, a devenit VOINŢĂ și astfel 
a comunicat primul impuls acestor atomi — a căror aglomerare 
este materia. Acest vid nu este decât un sinonim, destul de puțin 
satisfăcător de altfel, pentru „haos”, deoarece, după cum afirmă 
peripateticienii, „natura are oroare de vid”. 

Înainte de Democrit, anticii erau familiarizați cu ideea de in- 
destructibilitate a materiei. Acest fapt este dovedit de alegoriile 

lor, precum și de multe alte fapte. 
Movers dă o definiţie conceptului 
fenician referitor la lumina solară 
ideală, văzută ca o influenţă spiri- 
tuală care emană de la Dumnezeul 
Suprem, IAO, „lumina care poate fi 
concepută doar prin intermediul in- 
telectului — Principiul fizic şi spiritu- 
al a tot ce există, din care emană Su- 
fletul”. Aceasta era Esenţa masculi- 
nă sau Înţelepciunea, în timp ce ma- 
teria primară sau Haosul era aspec- 
tul feminin. Astfel, cele două prin- 
cipii primordiale, în egală măsură eterne și infinite, existau deja 
la fenicienii primitivi sub formă de Spirit și materie. Prin urmare, 
această teorie este veche de când lumea, deoarece Democrit n-a 
fost primul filozof care a predat-o. lar intuiţia a existat în ființa 
umană înainte chiar de dezvoltarea deplină a rațiunii sale. Dar 
în negarea Entităţii infinite şi fără de margini, posesoare a acelei 
Voinţe invizibile, pe care, în lipsa unui termen mai bun, o numim 
DUMNEZEU, zace neputinţa tuturor ştiinţelor materialiste de a 
explica fenomenele oculte. În respingerea apriori a oricărui aspect 
care ar putea să le oblige să depășească granița științelor exacte 
şi să treacă în domeniul fiziologiei psihologice sau, dacă vrem, al 
fiziologiei metafizice, putem găsi cauza secretă a înfrângerii lor în 
fața manifestărilor oculte, cauza incapacității teoriilor lor absurde 
de a le explica. Filozofia antică afirma că prin manifestarea acelei 
Voinţe — pe care Platon o numea ideea divină — s-au născut toate 
cele care există, vizibile și invizibile. La fel ca acea Idee Inteligen- 
tă, care prin simpla focalizare a puterii voinței asupra unui focar 
de forţe localizate a făcut să se nască formele obiective, și omul, 
microcosmosul Marelui Macrocosmos, poate face la fel, propor- 
țional cu dezvoltarea voinţei sale. Atomii imaginari — o figură de 

stil utilizată de Democrit şi pe care materialiștii şi-au însușit-o 
plini de recunoștință — sunt ca niște muncitori automatizaţi pe o 
linie de asamblare, deplasaţi către interior de fluxul acestei Voinţe 
Universale focalizate asupra lor, care, manifestându-se ca o forţă, 
ii pune în mișcare. Planul edificiului care trebuie construit există 
deja în mintea arhitectului și îi reflectă perfect voinţa; abstract încă 
din clipa concepţiei, acesta devine concret prin intermediul atomi- 
lor care urmează cu fidelitate fiecare linie, punct şi figură trasată 
în imaginația Geometrului Divin. 

Omul poate crea asemenea lui Dumnezeu. Dată fiind o anu- 
mită intensitate a voinţei, formele imaginate de către minte devin 
subiective. Le numim halucinaţii, deşi sunt la fel de reale pentru 
creatorul lor ca orice obiect real şi vizibil pentru oricine altcineva. 
Dacă facem să crească intensitatea și concentrarea inteligentă a 
acestei voințe, forma va deveni concretă, vizibilă, obiectivă; omul 
a învăţat astfel secretul tuturor secretelor; el este un MAGICIAN. 

Materialiștii nu ar trebui să obiecteze cu nimic la această logică, 
deoarece ei consideră gândul ca fiind materie. Să presupunem că 
este așa: mecanismul ingenios creat de inventator, scenele feerice 
născute în mintea poetului, splendidele tablouri evocate de fan- 
tezia pictorului, statuia fără egal cizelată în eter de către sculptor, 
palatele și castelele construite în aer de către arhitect, toate aces- 
tea, deși invizibile și subiective, există cu siguranţă, deoarece ele 
sunt materie modelată care a luat o formă. Cine ar putea spune 
prin urmare că nu există oameni înzestrați cu o voinţă atât de pu- 
ternică, încât să poată să determine ca aceste fantezii desenate în 
aer să devină vizibile, înveșmântate de carcasa cea grea a substan- 
tei grosiere, spre a le face tangibile? 

Dacă savantii francezi nu au cules deloc lauri în acest nou do- 
meniu de investigaţie, ce s-a făcut în plus în Anglia, până în ziua 
în care domnul Crookes s-a oferit să ispășească păcatele corpului 
academic? Domnul Faraday, în urmă cu vreo douăzeci de ani, a 
fost de acord să se preteze, o dată sau de două ori, la o conversaţie 

pe această temă. În toate discuţiile referitoare la fenomene, an- 
ti-spiritiştii pronunţă numele lui Faraday, ca şi cum acesta ar echi- 
vala cu un fel de amuletă științifică împotriva deochiului spiritist. 
Dar Faraday, cel care „s-a umplut” de rușine publicând niște cer- 
cetări referitoare la o credință atât de degradantă, nu a stat nicio- 
dată personal la o masă de spiritism (acesta este un fapt dovedit, 
pe care îl ştim dintr-o sursă foarte bună)! Nu trebuie decât să des- 
chidem câteva numere din publicaţia Journal des Debats, publica- 
te în timp ce un binecunoscut medium scoțian se afla în Anglia, 
pentru a ne readuce în memorie acele evenimente de mult trecute, 
cu tot tumultul asociat lor. Într-una dintre aceste ediţii, doctorul 
Foucault din Paris pozează într-un campion, care l-a învins pe emi- 
nentul experimentator englez. „Vă rog să nu vă imaginaţi”, spune 
el, „că marele fizician a consimţit vreodată să se așeze în mod pro- 
zaic la o masă săltăreaţă.” De unde vin atunci acești „bujori” care 
colorau obrajii „tatălui filozofiei experimentale”? Amintindu-ne 
de acest fapt, vom examina acum natura faimosului „indicator”, 
extraordinara „capcană pentru mediumi” inventată de Faraday, 
pentru detectarea înșelătoriilor în cadrul şedinţelor de spiritism. 
Această mașinărie complicată, a cărei amintire bântuie încă visele 
mediumilor necinstiţi, este descrisă în detaliu în cartea Question 
des Esprits a contelui de Mirville. 

Pentru a dovedi mai bine experimentatorilor veridicitatea pro- 
priului lor impuls, profesorul Faraday a așezat mai multe discuri 
de carton lipite între ele și fixate pe masă cu ajutorul unui lipici 
semilichid, care, conferind aderență ansamblului, în același timp 
ceda la o presiune continuă. După ce mesele s-au rotit — da, efec- 
tiv au îndrăznit să se rotească în fața domnului Faraday, fapt care are 
bineînțeles importanţa lui, cel puţin —, au fost examinate discurile, 
observându-se că acestea se deplasaseră gradat prin alunecare în 
aceeași direcţie cu a mesei, obținându-se astfel o dovadă de ne- 
contestat că experimentatorii împinseseră ei înşişi masa. 

Un alt așa-numit test științific, atât deutil în cazul unui fenomen 

presupus că are o natură spirituală 
sau psihică, implica utilizarea unui 
mic instrument care îi avertiza de 
îndată pe cei prezenți de cel mai mic 
impuls personal provenit de la ei 
înșiși sau, mai degrabă, conform ex- 
presiei domnului Faraday, „îi aver- 
tiza atunci când își schimbau starea, 
din pasivi devenind activi”. Acest 
ac ce semnala starea activă dovedea 
un singur fapt: acțiunea unei forțe 


care fie emana din partea asistenţei, 


Michael Faraday 


fie îi controla pe cei prezenți. Şi cine 

a spus vreodată că nu există o asemenea forță? Toată lumea ac- 
ceptă acest fapt, fie că forţa trece prin ființa operatorului, așa cum 
se petrece de obicei, fie că acționează independent de el, așa cum 
se petrece adesea. „Întregul mister consta în disproporţia forţei 
utilizate de către operatori, care împingeau masa deoarece erau 
obligaţi să o împingă, acest lucru generând o rotaţie, sau mai de- 
grabă o alternanță a mișcărilor, cu adevărat extraordinară. În pre- 
zența acestor efecte prodigioase, cum și-ar putea imagina cineva 
că toate aceste experimente liliputane ar putea să mai aibă vreo 
valoare în nou-descoperitul Tărâm al Uriașilor?”!* 

Profesorul Agassiz, care în calitate de om de știință avea în 
America aproximativ aceeași eminentă poziţie ca domnul Faraday 
în Anglia, a acţionat cu și mai multă rea-credință. Profesorul 
J.R. Buchanan, distinsul antropolog care a analizat spiritismul 
mult mai științific în anumite privințe decât oricine altcineva în 
America, vorbeşte cu o justă indignare despre Agassiz într-un ar- 
ticol recent. De fapt, profesorul Agassiz ar fi trebuit să creadă mai 
mult decât oricine altcineva într-un fenomen în care şi el jucase 

rolul de subiect. Dar, acum că Faraday și Agassiz sunt amândoi 
decedați, am face mai bine să-i interogăm pe cei vii decât pe cei 
morți. Astfel, o forță ale cărei puteri secrete erau absolut famili- 
are teurgilor din Antichitate este negată în prezent de scepticii 
moderni. Copiii antediluvieni - care probabil se jucau cu ea tot 
așa cum copiii din cartea lui Bulver-Lytton, Coming Race, foloseau 
temutul vril — o numeau „apa lui Phtha”. Descendenții lor au nu- 
mit-o apoi Anima Mundi, Sufletul Universului, și mai târziu adep- 
ţii hermetismului medieval i-au dat numele de „lumină siderală”, 
„laptele Fecioarei Celeste”, „Marele Magnet” și multe altele. Dar 
învățații noștri moderni nu vor nici să o accepte, nici să o recu- 
noască sub aceste nume, deoarece ea aparține domeniului magiei, 
iar magia este, în accepțiunea lor, o superstiție ruşinoasă. 

Apollonius și lamblichos sunt de părere că „nu în cunoaş- 
terea lucrurilor exterioare, ci în perfecțiunea Sufletului interior se 
află regatul omului care aspiră să devină mai presus de ceilalți 
oameni”!*. Astfel, aceştia ajunseseră la o cunoaștere perfectă 
a Sufletelor lor Divine, ale căror puteri le exercitau cu întreaga 
lor înțelepciune, rezultat al studiilor ezoterice şi al învățăturilor 
hermetice moştenite de ei de la strămoșii lor. Dar filozofii noştri, 
închizându-se strâns în armura trupului fizic, nu pot sau nu în- 
drăznesc nici măcar să arunce o privire timidă dincolo de inteli- 
gibil. Pentru ei nu există o viaţă viitoare, pentru ei nu există vise 
premonitorii, pe care le disprețuiesc ca fiind neștiinţifice; pentru 
ei oamenii din vechime sunt doar nişte „strămoși ignoranţi”, așa 
cum îi numesc ei. Și, de fiecare dată când în timpul cercetărilor 
lor ştiinţifice întâlnesc un autor care crede că această căutare 
misterioasă a cunoașterii spirituale este inerentă fiecărei fiinţe 
umane și că această cunoaștere este imposibil să ne fi fost dată în 
van, îl privesc cu o milă disprețuitoare. 

Un proverb persan spune: „Cu cât este mai întunecat cerul, 

cu atât strălucesc mai tare stelele”. Astfel, pe firmamentul întune- 
cat al Evului Mediu a apărut misterioasa frăție a Rozacrucienilor. 
Aceştia nu au format nicio asociaţie şi nici nu au construit vreun 
colegiu, căci, vânaţi fiind din toate părţile asemeni fiarelor săl- 
batice, când erau prinși de Biserica Creștină, erau arşi pe rug 
fără nicio ceremonie. „De vreme ce religia interzice vărsarea de 
sânge”, spune Bayle, „adică pentru a respecta dictonul ecclesia non 
novit sanguinem, ei ardeau fiinţele umane, ca și cum aceasta nu ar 
insemna vărsare de sânge!” 

Urmând învățăturile anumitor tratate secrete păstrate și trans- 
mise din generaţie în generaţie, mulți dintre aceşti mistici au făcut 
descoperiri care ar fi preţuite chiar şi în ziua de azi de științele 
exacte. Călugărul Roger Bacon a fost ridiculizat și numit şarlatan, 
iar în prezent este considerat ca făcând parte dintre „pretendenții 
la arta magică; totuși, aceasta nu i-a împiedicat pe denigratorii săi să 
ii accepte descoperirile și chiar să le folosească, ei, cei care îl ridiculi- 
zau cei mai mult. Roger Bacon aparţinea de drept, dacă nu de fapt, 
acelei frăţii care îi include pe toți cei care studiază ştiinţele oculte. El 
a trăit în secolul al treisprezecelea, fiind prin urmare aproape con- 
temporan cu Albertus Magnus și Toma d' Aquino, iar descoperirile 
sale — cum ar fi praful de pușcă și lentilele optice sau invențiile din 
domeniul mecanicii — au fost considerate de toată lumea ca fiind 
miracole. Astfel, a fost acuzat că a făcut un pact cu Cel Rău. 

În legendara poveste a călugărului Bacon, precum și într-o 
„veche piesă de teatru scrisă de Robert Green (un dramaturg de pe 
vremea reginei Elisabeta), ni se povestește că acesta a fost invitat” 
să-şi demonstreze măiestria în fața maiestății sale, regina. Astfel, 
călugărul a făcut un gest (mișcându-și bagheta, spune textul), și 
„pe loc, s-a auzit o muzică atât de frumoasă încât toți cei prezenţi 
au afirmat că nu auziseră niciodată ceva asemănător”. Apoi s-a 
auzit o muzică şi mai puternică, și patru apariții s-au arătat de- 
odată şi au început să danseze, după care s-au evaporat. Apoi, 
călugărul a făcut din nou un gest cu bagheta, și dintr-o dată sala 

a fost impregnată de cele mai fru- 
moase miresme, ca și cum ar fi fost 
acolo toate parfumurile din lume. 
Apoi, de vreme ce Roger Bacon îi 
promisese unuia dintre curteni să 
i-o arate pe amanta sa, acesta a tras 
una din draperiile apartamentului 
regal, și toți cei prezenţi au văzut „o 
fată de la bucătărie cu un polonic în 
mână”. Orgoliosul gentilom, deşi o 
recunoscuse pe fata a cărei imagine 
a dispărut la fel de rapid cum apă- 
ruse, a fost foarte furios din cauza 
acestui spectacol umilitor și a ameninţat să se răzbune pe călugăr. 
Cea făcut atunci magicianul? Acesta a răspuns pur și simplu: „nu 
mă ameninţaţi, căci altfel vă voi umili şi mai mult. Pe viitor fe- 
riți-vă să îi mințiţi pe oamenii învățați!” 


Roger Bacon 


Intr-un comentariu la această povestire, un istoric modern!” re- 
marca: „ea poate fi considerată drept exemplu al unor demonstraţii 
care fără îndoială erau rezultatul unei cunoașteri superioare a științe- 
lor naturâle”. Nimeni nu s-a îndoit vreodată că un asemenea fapt 
era cu siguranţă rezultatul unei astfel de cunoașteri, iar hermeneu- 
ţii, magicienii, astrologii și alchimiştii nu au pretins niciodată altce- 
va. Cu siguranţă că nu era vina lor că masele ignorante, sub influen- 
ţa unui cler fanatic și lipsit de scrupule, atribuiau toate aceste fapte 
acțiunii diavolului. Date fiind torturile atroce pe care Inchiziția le 
aplica tuturor celor suspectaţi de magie albă sau neagră, nu trebuie 
să ne uimească faptul că aceşti filozofi nu se lăudau niciodată cu re- 
alizările lor şi nici măcar nu recunoșteau ce fac. Dimpotrivă, propri- 
ile lor scrieri dovedesc că ei considerau magia ca fiind „nimic mai 
mult decât aplicarea unor cauze naturale active, unor lucruri sau 


170 / e & fe 
T. Wright, Narratives of Sorcery and Magic 


167 


lorte și fenomene 


subiecţi pasivi. Prin aceste mijloace ei reuşeau să producă multe 
efecte minunate, dar care totuşi erau în întregime naturale.” 

Muzica și parfumurile mistice materializate de Roger Bacon 
sunt un fenomen adeseori observat şi în zilele noastre. Nu vrem 
să vorbim din experiența noastră personală, dar putem mențio- 
na relatarea unor corespondenţi englezi ai Societăţii Teozofice, 
care afirmă că au auzit acordurile unei muzici încântătoare în 
lipsa oricărui instrument și că au inhalat arome delicioase, pro- 
duse, după părerea lor, prin intermediul spiritelor. Unul dintre 
ci afirmă că unul dintre aceste parfumuri — de santal — a fost atât 
de puternic, încât a rămas impregnat în întreaga casă timp de mai 
multe săptămâni după şedinţă. În cazul respectiv, mediumul era 
membru al familiei și toate experimentele au fost realizate în pre- 
zenta celor din casă. Un alt corespondent descrie ceea ce el nu- 
meşte o „compoziţie muzicală pe baza unor sunete ritmice”. Forțe- 
le care sunt în prezent capabile să producă acest gen de fenomene 
au existat cu siguranţă și au fost la fel de eficace şi pe vremea lui 
Roger Bacon. Cât despre apariţii, este suficient să afirmăm că aces- 
tea sunt evocate în prezent în cercurile spiritiste, fiind verificate 
chiar şi de către savanţi. Prin urmare, este foarte probabil ca și 
Roger Bacon să le fi evocat în cadrul experienţelor sale. 

Battista Porta, în tratatul său numit Magia Naturală, enume- 
ră un întreg catalog de formule secrete pentru producerea unor 
efecte extraordinare cu ajutorul forţelor oculte ale naturii. Deși 
„magicienii” credeau la fel de puternic ca spiritiștii noştri în lumea 
spiritelor invizibile, niciunul dintre ei nu a pretins vreodată că 
poate produce efectele respective, fiind sub controlul lor sau doar 
cu ajutorul lor. Aceștia știau foarte bine cât de dificil este să ţii la 
distanţă aceşti elementali, odată ce au găsit poarta larg deschisă 
în ființa umană. 

Chiar şi magia caldeenilor din Antichitate era doar o 
cunoaştere profundă a puterilor plantelor și mineralelor. Doar 
atunci când aveau nevoie de ajutorul divin în aspectele de ordin 

spiritual și pământesc, teurgii căutau comunicarea directă cu fiinţe 
pur spirituale, prin intermediul ritualurilor sacre. Dar și pentru ei, 
acele spirite care rămân invizibile și comunică cu muritorii prin 
intermediul simțurilor interioare revelate, cum ar fi clarviziunea, 
claraudiţia și transa, puteau fi evocate doar individual și numai în 
urma unei vieți pure, petrecute în rugăciune. Însă toate fenomenele 
fizice erau produse prin simpla aplicare a cunoașterii forțelor 
naturale, fără să aibă bineînțeles nimic în comun cu trucurile de 
prestidigitație ale scamatorilor din ziua de azi. 
Cei care posedau această cunoaștere Și care își exercitau aceste 
puteri căutau plini de răbdare să atingă un țel mai înalt decât 
gloria vană a unei faime efemere. Şi astfel, de vreme ce nu acesta 
era scopul lor, ei deveneau nemuritori, la fel ca toţi cei care lucrea- 
ză pentru binele omenirii, uitând de scopurile lor minore. Ilumi- 
nați de strălucirea adevărului etern, acești alchimiști săraci, și în 
același timp foarte bogaţi, își focalizau atenţia asupra aspectelor 
care se află dincolo de orizontul obișnuit și limitat. Ei erau con- 
vinși că nimic nu este incomprehensibil în afara Cauzei Primordi- 
ale și că nu există nicio problemă fără rezolvare. „Să ştii, să vrei, 
să îndrăznești și să PĂSTREZI TĂCEREA” era regula de aur după 
care se ghidau. A face bine fără egoism și fără pretenţii era pentru 
ei un impuls spontan. Dispreţuind recompensele asociate trocului 
meschin, bogăţia, luxul, grandoarea și puterea pământească, aceș- 
tia aspirau la atingerea cunoașterii, pe care o considerau cel mai 
de preţ dintre toate bunurile. Ei erau de părere că sărăcia, foamea, 
munca grea şi disprețul semenilor nu erau nicidecum un preț prea 
mare pentru o asemenea realizare. Ei, care ar fi putut să doarmă 
în paturi moi şi luxoase, acoperite de catifea, preferau să moară 
în spitale și pe marginea drumului, decât să-şi înjosească sufletul 
şi să permită cupidităţii profane a celor care îi tentau să trium- 
fe asupra legămintelor lor sacre. Vieţile lui Paracelsus, Cornelius 
Agrippa şi Philalethes sunt mult prea cunoscute pentru a fi nevoie 
să repetăm aici vechea și trista lor istorie. 

FENOMENELE MEDIUMNICE 
ŞI CUI POT FI ELE ATRIBUITE 


Atât timp cât spiritiştii doresc să se limiteze într-un mod dog- 
matic la noțiunile lor despre „lumea spiritelor”, nu trebuie să îi 
împingă pe savanți să investigheze aceste fenomene în Maniera 
experimentală care le este caracteristică. O asemenea tentativă ar 
duce cu siguranță la redescoperirea parțială a magiei antice — cea 
a lui Moise şi a lui Paracelsus. Sub frumuseţea înșelătoare a unora 
dintre apariţiile lor, aceștia le-ar putea găsi într-o zi pe silfide și pe 
frumoasele ondine ale rozacrucienilor, jucându-se printre valurile 
forţei psihice și odice. a 

Domnul Crookes, care deja crede cu tărie în existenţa ființei, 
simte că sub pielea cea fină a lui Katie, care acoperă un simula- 
cru de inimă parțial împrumutată de la medium și parțial de la 
asistență, nu există de fapt niciun suflet! Cât despre erudiții autori 
ai lucrării Unseen Universe, aceștia și-au abandonat teoria „elec- 
tro-biologică” și au început să perceapă deja în eterul universal 
posibilitatea ca acesta să fie de fapt un adevărat album fotografic al 
lui EN-SOPH - Nemărginitul. E 

Departe de noi convingerea că toate spiritele care comunica 
în cercurile de spiritism aparțin claselor numite „Elementali” și 
„Spirite elementare”. Multe dintre acestea — în special cele care 
controlează mediumul în mod subiectiv, făcându-l să vorbească, 
să scrie, şi să acționeze în diverse moduri — sunt spirite umane 
care au murit deja. Oare, per ansamblu, aceste spirite sunt bune 
sau rele? Răspunsul la această întrebare depinde în mare măsură 
de moralitatea individuală a mediumului, parţial de cea a asis- 
tentei și foarte mult de intensitatea aspirațiilor lor și a scopului 
urmărit. Dacă acest scop este pur și simplu acela de a-și satisface 
curiozitatea și de a-şi pierde timpul, este inutil să ne aşteptăm la 
ceva serios. În orice caz, spiritele umane nu pot niciodată să se 

materializeze pe ele însele in propria persona. Ele nu pot niciodată 
să-i apară investigatorului sub forma unui corp acoperit de carne, 
prin care circulă sânge cald, cu mâinile și chipul transpirate, într-o 
formă materială grosieră. Cel mult, ele pot să-și proiecteze refle- 
xia eterică pe undele atmosferice, și dacă atingerea mâinilor și a 
veșmintelor lor poate, în rare ocazii, să devină obiectivă pentru 
simțurile unui muritor în viaţă, această senzaţie va fi asemănătoa- 
re unei brize care trece uşor, mângâind locul atins, și nu va fi la fel 
cu atingerea unei mâini omenești sau a unui corp material. Este 
inutil ca cineva să argumenteze că „Spiritele materializate”, care 
se prezintă ca având o inimă care bate și o voce puternică (cu sau 
fără o trompetă) sunt spirite umane. Vocea unei apariții, dacă acest 
sunet poate fi numit voce, odată auzită — este greu să fie uitată. 
Cea a unui spirit pur este asemenea murmurului tremurător al 
unei harpe eoliene auzite la distanță; vocea unui spirit suferind și 
prin urmare impur, dacă nu chiar foarte rău, poate fi comparată 
cu O vocea omenească auzită dintr-un butoi gol. 

Această filozofie nu ne aparţine; ea este filozofia a nenumărate 
generații de teurgi și magicieni și se bazează pe experienţa lor prac- 
tică. În această privință, avem mărturia Antichității: „Daimonion 
psonai anarthoroi eisi”. Vocile spiritelor sunt nearticulate. Vocea 
spiritului constă într-o serie de sunete, care lasă impresia unei co- 
loane de aer comprimat ce urcă de jos în sus și apoi se răspândeș- 
te în jurul interlocutorului viu. Numeroșii martori oculari care au 
depus mărturie în cazul lui Elizabeth Eslinger'”?, şi anume, vice- 
guvernatorul închisorii din Weinsberg, Mayer, Eckhart, Theurer 
și Knorr (martori sub jurământ), Duttenhofer și Kapff, matema- 
ticianul, au declarat că au văzut apariţia sub forma unei coloane de 
nori. Timp de unsprezece săptămâni, doctorul Kerner şi fiii săi, mai 
mulți preoți luterani, avocatul Fraas, gravorul Duttenhofer, doi 


11 Vezi Des Mousseaux, Dodonem şi Dieux et les dieux, p. 326 
172? Apparitions, tradusă de C. Crowe, pp. 388, 391, 399 

medici, Siefer și Sicherer, judecătorul Heyd şi baronul von Hugel, 
împreună cu mulți alţii, au urmărit această manifestare zi de zi. 
Atât cât a durat, prizoniera Elizabeth s-a rugat cu voce tare neîn- 
trerupt: prin urmare, de vreme ce „spiritul” vorbea și el în același 
timp, nu putea fi vorba de ventrilocism. Vocea, au afirmat marto- 
rii, „nu avea nimic uman în ea și nimeni nu ar fi putut să o imite”. 
În continuare vom oferi mai multe dovezi preluate din 
lucrările autorilor antici cu privire la acest adevăr neglijat. Pentru 
moment, vom repeta doar ideea că niciun spirit despre care spiri- 
tiștii au afirmat că era uman nu a fost vreodată confirmat ca atare 
cu ajutorul unor mărturii suficiente. Influenţa spiritelor celor de- 
cedați poate fi simțită și comunicată subiectiv de către acestea me- 
diumilor. Ele pot produce manifestări obiective, dar nu se pot ma- 
nifesta ele însele decât în maniera descrisă mai sus. Pot controla 
trupul mediumului, își pot exprima dorinţele și ideile în diverse 
moduri bine cunoscute spiritiștilor, dar nu pot materializa ceea 
ce este imaterial și pur spiritual — esența lor divină. Astfel, orice 
așa-numită „materializare” — atunci când este autentică — este fie 
produsă probabil la voință de spiritul despre a cărui apariţie este 
vorba, dar pe care, în cel mai bun caz, îl poate doar personifica 
- fie de anumite spiritele elementare, spiriduși, care, în general, 
sunt mult prea prostuți pentru a merita numele de diavoli. În rare 
cazuri, spiritele pot să supună și să controleze aceste ființe, care 
sunt întotdeauna gata să își asume nume pompoase, dacă sunt 
lăsate pe cont propriu, astfel că neastâmpăratul spirit „al aerului”, 
care ia forma imaginii reale a spiritului uman, se va mișca aseme- 
nea unei marionete, incapabil să facă ceva sau să pronunțe vreun 
cuvânt, altul decât cele impuse asupra lui de „sufletul nemuritor”. 
Dar aceasta necesită anumite condiţii, în general necunoscute în 
cercurile de spiritişti, chiar și de cei care frecventează cu maximă 
asiduitate ședințele. Nu oricine poate să atragă spirite umane. Una 
dintre legăturile cele mai puternice ale defuncţilor este afecțiu- 
nea profundă pentru cei pe care i-au lăsat în urma lor pe pământ. 

Această stare îi atrage irezistibil, încetul cu încetul, în curentul 
Luminii Astrale, care vibrează între persoana care le este dragă și 
Sufletul Universal. O altă condiţie foarte importantă este armonia 
și puritatea magnetică a persoanelor prezente. 

Dacă această filozofie este incorectă, dacă toate formele „ma- 
terializate” care se manifestă în încăperi întunecate, din birouri și 
mai întunecate, sunt spiritele persoanelor care au trăit cândva pe 
acest pământ, de ce este atât de mare diferența dintre ele și fanto- 
mele care apar pe neașteptate — ex abrupto —, în lipsa oricărui birou 
sau medium? Cine a auzit vreodată despre apariţii, „suflete” chi- 
nuite, care rătăcesc în locurile unde au fost asasinate sau care se 
întorc pentru motive personale știute doar de ele, cu „mâini fier- 
binți”, a căror atingere se aseamănă cu căldura unei mâini vii, dar 
despre care se ştie că sunt moarte și îngropate, şi care să semene 
perfect cu o ființă vie? Există fapte perfect atestate referitoare la 
asemenea apariții care au devenit brusc vizibile, dar niciodată nu 
am văzut ceva similar până ce nu a început această eră a „mate- 
rializărilor”. În publicaţia Medium and Day Break, din data de 8 
septembrie 1876, putem citi o scrisoare de la „o doamnă aflată în 
călătorie pe continent”, care descrie un eveniment ce a avut loc 
într-o casă bântuită. lată relatarea sa: „... un sunet ciudat s-a auzit 
dintr-un colț mai întunecat al bibliotecii... Privind în sus, ea a zărit 
un nor sau o coloană alcătuită dintr-un abur luminos ... spiritul în- 
lănţuit de pământ rătăcea în locul care devenise blestemat prin 
fapta sa rea...” De vreme ce acest spirit era fără îndoială o apariţie 
reală a unui spirit elementar, care a devenit vizibil prin propria 
sa voinţă — într-un cuvânt, un spirit umbra (lat.) —, acesta arăta la 
fel cum ar trebui să arate orice umbră respectabilă, vizibilă dar 
impalpabilă, sau, dacă putea fi atinsă, dădea oarecum senzația de 
picături de apă sau de vapori condensați reci. Era luminoasă și va- 
poroasă; tot ce putem spune este că putea fi umbra personală reală 
a „spiritului” persecutat și înlănțuit de pământ, fie din cauza pro- 
priilor sale remușcări și crime, fie din pricina crimelor unei alte 

persoane sau spirit. Misterele lumii de dincolo de mormânt sunt 
nenumărate şi „materializările” moderne le fac să pară lipsite de 
valoare şi ridicole doar în ochii celor indiferenți. 

Acestor afirmaţii le putem opune un fapt bine cunoscut spiri- 
tiştilor. Autoarea cărții de față a afirmat în mod public că a văzut per- 
sonal asemenea forme materializate. Confirm că am făcut aceasta şi 
chiar sunt pregătită să repet mărturia. Am recunoscut în aceste 
forme reprezentarea vizibilă a unor cunoștințe, prieteni și chiar 
rude. În prezența a numeroşi martori, am auzit aceste apariţii 
pronunțând cuvinte în limbi necunoscute nu doar mediumului şi 
tuturor celor prezenți în încăpere, cu excepția noastră, ci şi majo- 
rității, dacă nu chiar tuturor mediumilor din America şi Europa, 
căci era vorba despre limbi vorbite de popoarele și triburile orien- 
tale. La data respectivă, aceste cazuri au fost considerate pe bună 
dreptate drept dovezi concludente privind starea de mediumitate 
reală a fermierului analfabet din Vermont, care se afla în birou. 
Totuşi, aceste forme nu erau persoanele care păreau să fie. Erau 
pur și simplu o reprezentare a acestora, construită, animată și ac- 
ționată de către spirite elementare. Dacă până în prezent nu am 
elucidat acest aspect este pentru că, la data respectivă, publicul fe- 
nomenelor spiritiste nu era încă pregătit nici măcar să audă ideea 
fundamentală că există elementali şi spirite elementare. De atunci 
încoace, acest subiect a fost dezbătut și analizat, mai mult sau mai 
puțin în detaliu. Prin urmare, acum este mai puţin periculos să 
încercăm să ne lansăm în oceanul tumultuos al criticii filozofiei 
seculare a înțelepților din Antichitate, deoarece mintea publicu- 
lui a fost pregătită oarecum să examineze problema cu o atenţie 
imparțială. Doi ani de agitaţie au avut drept rezultat o modificare 
marcantă în bine. 

Pausanias scrie că patru sute de ani după bătălia de la Maraton 
se mai auzeau încă, pe locul în care se dăduse lupta, nechezatul 
cailor şi strigătele umbrelor combatanţilor. Presupunând că spec- 
trele soldaților uciși erau adevăratele lor spirite, acestea arătau ca 


174 Isis dezvăluită 


nişte „umbre” și nu ca niște ființe 

materializate de sex masculin. Cine, 

atunci, sau ce a produs nechezatul 

cailor? Nişte spirite ecvine? Şi dacă 

am declara că nu este adevărat că 

şi caii au „spirite” — cu siguranţă, 

nici zoologii, fiziologii sau psiholo- 

gii, și nici chiar spiritiştii nu pot nici 

să dovedească, nici să infirme acest 

fapt —, atunci trebuie poate în acest 
caz să considerăm ca fiind de la sine 
înțeles că „sufletele nemuritoare” 

ale oamenilor au fost cele care au 

produs nechezatul cailor la Maraton, pentru a face scena bătăliei 
istorice mai vie și mai dramatică? Există fantome ale câinilor, ale 
pisicilor și ale altor animale, care au fost văzute în mod frecvent, 
şi în această privință mărturia universală este la fel de canichuden- 
tă precum în situaţia apariţiilor umane. Cine sau ce personifică, 
dacă ne este permisă o asemenea exprimare, fantomele anima- 
lelor decedate? Să fie oare din nou vorba despre spirite umane? 
Aşa cum sé prezintă chestiunea în momentul de față, nu încape 
nicio umbră de îndoială; trebuie fie să admitem că animalele au 
un spirit și un suflet care supravieţuieşte morții lor, la fel ca în 
cazul nostru, fie că, după cum susține Porfirius, în lumea invizibilă 
există o mulțime de demoni vicleni și răutăcioși, ființe intermedi- 
are, între oameni şi „zei”, spirite cărora le face plăcere să îşi facă 
apariţia sub toate formele imaginabile, de la cea umană până la 
multiplele forme animale.” 


Pausanias 


1 De Abstinentia etc. 

LEGĂTURA APARIŢIILOR ANIMALE 
CU FAPTELE RELE 


Înainte de a ne aventura în a decide dacă formele astrale ale 
animalelor, atât de des văzute și atestate, sunt de fapt spiritele 
reîntoarse ale acestor animale moarte, trebuie să le analizăm cu 
atenţie comportamentul. Acţionează oare aceste spectre conform 
obiceiurilor animalelor vii, manifestând aceleași instincte bine cu- 
noscute? Animalele de pradă își pândesc victimele şi cele blânde 
fug din faţa omului, sau acestea din urmă fac dovada unei mari ră- 
utăți și predispoziții de a face rău, în totalitate străină naturii lor? 
Multe victime ale acestor obsesii — în special persoanele asupra 
cărora s-au făcut vrăji în Salem și alte cazuri istorice de vrăjitorie — 
mărturisesc că au văzut câini, pisici, porci şi alte animale intrând 
în camera lor, mușcându-i, tropăind peste trupul lor adormit și 
vorbind cu ei, îndemnându-i adesea la sinucidere şi la alte crime. În 
bine-documentatul caz al lui Elizabeth Eslinger menţionat de doc- 
torul Kerner, apariţia fostului preot de la Wimmenthal!* a fost 
însoțită de un câine mare și negru, căruia acesta îi spunea „tată” și 
care în prezența a numeroși martori a sărit pe toate paturile prizo- 
nierilor. Cu altă ocazie, preotul a apărut însoțit de un miel, iar altă 
dată, de doi miei. Majoritatea celor care au fost acuzaţi la Salem 
erau învinovățiți de clarvăzătoare că se consultă şi complotează 
cu niște păsări galbene care stăteau pe umărul lor sau pe bârnele 
de deasupra capului lor." Şi dacă nu vrem să discredităm măr- 
turia a mii de martori din toate părţile lumii și din toate epocile, 
acordând monopolul clarviziunii mediumilor moderni, trebuie să 
admitem că spectrele animalelor apar într-adevăr şi manifestă tră- 
săturile cele mai rele ale naturii umane depravate, fără a fi totuși 
ele însele umane. Și atunci, ce pot fi acestea, dacă nu elementali? 


174 C. Crowe, On Apparitions, p. 398 


175 Upham, Salem Witchcraft 

Descartes a fost unul dintre puţinii oameni care a crezut și 
chiar a îndrăznit să afirme că îi suntem datori medicinei oculte 
pentru multe descoperiri „menite să extindă domeniul filozofiei”. 
Bri&rre de Boissmont nu numai că împărtășea aceste opinii, dar își 
şi mărturisea simpatia față de „supernaturalism”, pe care îl consi- 
dera ca fiind „marele crez” universal. „...Suntem de aceeași părere 
cu Guizot”, spune el „care afirmă că existenţa societății este intim 
legată de acest crez. Rațiunea modernă respinge în van suprana- 
turalul: în pofida pozitivismului său, aceasta nu poate da o explica- 
tie cauzelor intime ale fenomenelor. Supranaturalul este universal 
răspândit și se găseşte în profunzimea inimilor. Spiritele cele mai 
elevate sunt adesea cei mai fervenți discipoli ai săi.” 

Cristofor Columb a descoperit America, dar Amerigo 
Vespucci i-a răpit întreaga glorie, uzurpându-i toate meritele. 
Theophrastus Paracelsus a redescoperit proprietățile oculte ale 
magnetului — „osul lui Horus”, care, cu o mie două sute de ani 
înaintea sa, jucase un rol atât de important în misterele teurgice 
— şi a devenit în mod natural fondatorul şcolii de magnetism și 
de teurgie magică medievală. Dar discipolul școlii sale, Mesmer, 
care a trăit cu aproape trei sute de ani după el, a fost cel care a 
dezvăluit publicului uimitoarele minunăţii ale magnetismului şi 
a cules laurii care îi reveneau filozofului focului, în timp ce marele 
maestru a murit într-o cameră de spital! 

Astfel se învârte roata lumii. Noile descoperiri provin din 
ştiinţa Antichității; noii oameni — au aceeaşi natură străveche. 


e Brièrre de Boismont, On Hallucinations, p. 60 

EA Oglinda sufletului nu poate reflecta în acelaşi timp şi cerul şi pământul; 
pe măsură ce unul dispare de pe suprafata ei, celălalt îi ia locul.” 
Edward Bulwer-Lytton, Zanoni 


„Cine te-a însărcinat pe tine să le spui oamenilor că Divinitatea nu există — ce 
ai tu de câştigat din a-l convinge pe om că destinul său este guvernat de forţe 
oarbe, iar fărădelegea şi virtutea îşi găsesc răsplata la voia întâmplării?” 
Robespierre, Discursuri — 7 mai 1794 


Suntem de părere că doar foarte puţine dintre fenomenele 
paranormale autentice sunt produse de spiritele ființelor umane 
decedate. Totuşi, chiar şi în cazul celor care sunt produse de anu- 
mite forțe oculte ale naturii, ce se manifestă prin puţinii mediumi 
autentici care există, sau în cazul fenomenelor realizate de aşa- 
zişii fachiri indieni şi egipteni, care utilizează aceste forțe în mod 
conştient, merită ca ştiinţa să întreprindă cercetări amănunțite, cu 
seriozitate şi atenţie, pentru a le descifra, mai ales acum, când mai 
multe autorităţi extrem de respectate în domeniu au confirmat 
faptul că în multe situaţii ipoteza unei înşelătorii nu este viabilă. 
Există fără îndoială şi „scamatori” profesionişti, care pot reali- 
za trucuri mai spectaculoase decât toate numerele de magie din 
Europa şi America la un loc. Robert Houdin dispunea cu siguranță 
de un asemenea talent, însă aceasta nu l-a îm piedicat să le râdă în 

nas academicienilor care i-au cerut 
să declare în presă că poate face să 
se mişte o masă sau că poate provo- 
ca zgomote ritmice drept răspuns la 
întrebări, fără să atingă masa şi fără ca 
aceasta să fie pregătită dinainte.! 
Destul de recent, un magician lon- 
donez, foarte celebru la ora actuală, 
a refuzat suma de 1000 de lire, care 
i-a fost oferită de domnul Algernon 
Joy", pentru a produce anumite 
Îmblânzitori de şerpi în Delhi, India fenomene similare cu cele produse 
de obicei de mediumi. Magicianul a 

pus condiţia ca mâinile să îi fie lăsate libere şi nelegate, condiţie 
neacceptată de altfel. Acest simplu fapt este un argument împo- 
triva acuzațiilor de înşelătorie relativ la fenomenele oculte. Oricât 


de ingenios ar fi acest magician, îl provocăm să reproducă, în ace- 
leaşi condiții, anumite „trucuri“ care sunt la ordinea zilei pentru un 
fachir indian obişnuit. lată care ar fi aceste condiţii: locul demon- 
straţiei trebuie să fie ales de juriu doar în momentul respectiv, fără 
ca magicianul să ştie de dinainte ce trebuie făcut; experimentul 
trebuie să aibă loc la lumina zilei, fără nicio pregătire prealabilă; 
să nu fie asistat de nimeni, decât de un băiat dezbrăcat, iar el însuşi 
trebuie să fie pe jumătate gol. Aceste condiţii fiind îndeplinite, 
poate alege unul din următoarele trei trucuri, extrem de răspân- 
dite printre respectivii fachiri şi care au fost de curând prezentate 
unor respectabili domni din suita Prințului de Wales: 1. Transfor- 
marea unei monede de o rupie — ţinută strâns în mână de către o 
persoană sceptică din public — într-un şarpe cobra viu, extrem de 


7 Vezi Questions des Esprits, de Mirville şi lucrarea Phenomenes Spirites, de 
Gasparin 


! Secretar onorific al Asociaţiei Naţionale a Spiritiștilor din Londra 

veninos, a cărui muşcătură poate fi fatală, fapt determinat ulte- 
rior prin verificarea colţilor cu venin ai animalului. 2. Încolţirea 
unei seminţe alese la întâmplare de către spectatori şi plantată 
în primul ghiveci întâlnit, adus tot de aceiaşi reprezentanţi scep- 
tici din public; creşterea şi transformarea acesteia într-o plantă 
matură cu fructe, în mai puţin de un sfert de oră. 3. Adoptarea 
unei poziţii orizontale, fiind întins pe trei săbii perpendiculare pe 
sol, cu vârful în sus. Ulterior, magicianul va trebui să îndepărteze 
una dintre săbii, apoi pe următoarea, iar la un interval de câteva 
secunde şi pe a treia, rămânând în final în aer, fără să se sprijine 
pe nimic — la o distanţă de un metru şi jumătate faţă de sol. Atunci 
când măcar şi un singur prestidigitator, începând cu Houdin şi 
terminând cu ultimul scamator care şi-a atras celebritatea atacând 
spiritismul, va putea face aşa ceva, atunci — şi numai atunci — ne 
vom strădui să credem că omul a evoluat din Orohippus-ul'” dom- 
nului Huxley. 


TEORIA DOMNULUI HUXLEY PRIVIND 
EVOLUŢIA PORNIND DE LA CALUL OROHIPPUS 


Afirmăm din nou, cu tărie deplină, că nu există niciun magi- 
cian profesionist, la nord, la sud sau la vest, care să poată măcar 
concura cu aceşti copii needucați şi goi ai Orientului. Ei nu au 
nevoie de nicio Sală Egipteană pentru a-şi etala capacităţile. Lor 
nu le sunt necesare repetiţii sau pregătiri, însă sunt gata în orice 
moment să cheme în ajutor forţele ascunse ale naturii, care pentru 
magicienii europeni, ca şi pentru oamenii de ştiinţă, continuă să 
rămână doar o carte închisă. Cu adevărat, Elihu avea dreptate 
când spunea că „nu cei bătrâni sunt înţelepţi şi nici moşnegii nu 
sunt cei care înțeleg întotdeauna dreptatea”!. Reluând cuvintele 


' Formă a calului, din Eocen (n.t.) 
15 Cartea lui lov 

teologului englez, dr. Henry Moore, putem şi noi afirma că „... 
dacă oamenilor le-ar mai fi rămas vreo urmă de modestie, atunci 
cu siguranţă că Biblia ar fi plină de poveşti care să confirme din 
plin existenţa îngerilor şi a spiritelor”. Acelaşi eminent filozof 
adăugă: „Consider că este vorba chiar despre o formă specială de 
graţie divină... Practic, aceste cazuri recente de apariţii pot trezi 
minţile noastre letargice şi amorţite şi pot confirma existenţa altor 
fiinţe inteligente, deosebite de cele plămădite din materia cea grea 
de lut... căci această dovadă a existenţei unor spirite malefice va 
face să se trezească credinţa în existenţa unor spirite benefice, şi, 
în final, credinţa în existența lui Dumnezeu.” 

Această frază conţine în sine o morală ce merită reţinută, nu 
numai de oamenii de ştiinţă, dar şi de către teologi. Mulţi oameni 
care au devenit faimoşi prin discursurile ţinute de la înălţimea 
amvonului sau din spatele unei catedre caută neîncetat să demon- 
streze publicului laic că este atât de puţin versat în psihologie, 
încât ar putea fi înşelat de orice scamator cât de cât plauzibil întâl- 
nit în cale, făcându-se astfel de râs în ochii unui cercetător atent. 
Opinia publică privitoare la acest subiect a fost mult prea mult 
influenţată de părerile unor scamatori şi savanţi autointitulați, 
nedemni de respect şi consideraţie. 


SISTEMUL LUI COMTE ŞI ADEPŢII SĂI 


Dezvoltarea psihologiei a fost întârziată mult mai mult de 
oprobiul acestor fanfaroni decât de dificultăţile inerente cercetării 
în sine. Râsetele lipsite de conţinut ale bebeluşilor în ale ştiinţei sau 
ale snobilor aserviţi modei au contribuit la menţinerea omului în 
ignoranță, lipsit de potenţialul regal al puterilor sale psihice, mult 
mai mult decât au făcut-o obstacolele şi pericolele care înconjoară 
subiectul cu pricina. Acest fapt este în special valabil în ce priveşte 
fenomenele spiritiste. Cercetarea acestui domeniu a fost foarte 

adesea încredințată unor incapabili, deoarece oamenii de ştiinţă, 
care ar fi putut şi chiar şi-ar fi dorit să îl studieze, s-au speriat, 
ținuți fiind la distanţă de campaniile denigratoare, de glumele 
meschine şi de vociferările impertinente ale unor persoane care 
nu sunt vrednice nici măcar să le lege şireturile la pantofi. Există 
oameni cu o moralitate îndoielnică până şi la catedrele universi- 
tare. Vitalitatea inerentă a spiritismului modern este dovedită de 
faptul că a supravieţuit în pofida ignorării sale de către ştiinţă şi în 
ciuda vacarmului generat de cei care încearcă să-l denigreze. În- 
cepând cu atitudinea dispreţuitoare a patriarhilor ştiinţei, precum 
Faraday şi Brewster, şi încheind cu profesioniştii (?) în demascarea 
imitatorilor de fenomene autentice din Londra, nu vom găsi nici 
măcar un singur argument bine formulat şi dovedit ştiinţific îm- 
potriva realităţii fenomenelor spiritiste. „Conform teoriei mele”, 
afirmă unul dintre aceşti indivizi, în cadrul unei aşa-zise demas- 
cări, „domnul Williams s-a costumat şi a jucat rolul lui John King 
şi al lui Peter. Nimeni nu poate demonstra că nu a fost aşa.” În 
ciuda tonului apăsat al autorului, putem vedea că şi această afir- 
matie este la urma urmei doar o simplă teorie, iar adepţii doctrinei 
spiritiste ar putea protesta la rândul lor, cerând ca aceste acuzaţii 
să fie demonstrate. 

Însă cei mai inveteraţi şi mai de neclintit inamici ai spiritismu- 
lui fac parte dintr-o clasă, din fericire, formată din puţini indivizi. 
Cu toate acestea, ei fac cea mai mare zarvă şi îşi susțin părerile 
cu o fervoare demnă de o cauză mai nobilă. Este vorba despre 
pretinşii savanţi ai tinerei Americi — un grup de pseudo-filozofi, 
menţionaţi la începutul acestui capitol. Aceștia nu au niciun ar- 
gument pentru a fi considerați oameni de ştiinţă, în afara faptului 
că posedă anumite dispozitive electrice sau că au ţinut vreo prez- 
entare puerilă despre nebunie şi mania fenomenelor medium- 
nice. Dacă ar fi să le dăm crezare, ei sunt niște gânditori profunzi 
şi nişte medici calificaţi, de la care nu o să auzim nicio aberaţie 
metafizică. Ei sunt pozitiviştii — odraslele lui Auguste Comte — şi 

le creşte inima de bucurie la gândul că vor smulge umanitatea 
ignorantă din abisul întunecat al superstiţiei, reconstruind astfel 
universul pe baza unor principii îmbunătăţite. Datorită faptului 
că devin irascibili şi chiar par a fi cuprinşi de fobie la auzul con- 
ceptului de fenomen psihic, cea mai mare insultă pe care le-am 
putea-o aduce ar fi să le sugerăm că, foarte probabil, sunt şi ei 
înzestrați cu un spirit nemuritor. Ascultându-i, am putea conclu- 
ziona că sufletul omului poate fi doar de două feluri: „ştiinţific” 
sau „neştiinţific”, şi atâta tot.!! 

În urmă cu aproximativ 30-40 de ani, în Franţa, Auguste 
Comte — student al Școlii Politehnice, unde a și rămas în calitate 
de conferențiar în domeniul analizei transcendente şi al mecanicii 
raționaliste — s-a trezit într-o bună zi cu ideea total iraţională de 
a deveni un profet. În America, profeţii pot fi întâlniți la fiecare 
colț de stradă, dar în Europa sunt la fel de rari ca lebedele negre. 
Insă Franţa este cu predilecție tărâmul noutăţilor. Auguste Comte 
a devenit astfel profet, iar moda fiind uneori un fenomen atât de 
contagios, până şi Anglia cea sobră l-a considerat o bună bucată 
de vreme drept un Newton al secolului al XIX-lea. 

Epidemia s-a extins, în prezent manifestându-se ca un incen- 
diu devastator, în Germania, Anglia și America. În Franța și-a găsit 
adepţi, dar entuziasmul lor nu a durat mult. Profetul avea nevoie 
de bani, iar discipolii nu erau prea dornici să i-i pună la dispoziţie. 
Febra admiraţiei față de o religie fără Dumnezeu s-a răcit la fel 
de repede precum a apărut; dintre toţi apostolii entuziaști ai pro- 
fetului, a rămas doar unul care merită atenţie. Este vorba despre 
faimosul filolog Littré, membru al Institutului Francez şi candidat 
la Academia Imperială de Științe, pe care însă arhiepiscopul de 
Orleans l-a împiedicat cu bună-știinţă să devină unul dintre „Ne- 

muritori”. 


51 Vezi Lectures on Mediomania and Insanity, de dr. F.R. Marvin 

- Vapereau, Biographie contemporaine, art. Littré, şi Des Mousseax, Les Hautes 

Filozoful-matematician — marele-preot al „religiei viitorului” 
- şi-a răspândit religia la fel cum au făcut-o toți confrații săi pro- 
feți din vremurile contemporane. El a zeificat „femeia” şi i-a oferit 
un altar; dar zeiţa trebuia să plătească pentru asemenea privilegii. 
Raţionaliștii au luat în derâdere aberaţiile mentale ale lui Fourier 
şi au râs de adepții lui Saint Simon, în timp ce batjocura lor față 
de spiritualism părea să nu cunoască limite. Aceiaşi raționaliști și 
materialiști au fost prinși, la fel ca multe alte vrăbii năuce, în plasa 
noii retorici a profetului. Aspiraţia către o divinitate, oricare ar fi 
ea, precum și dorința nestăvilită de „necunoscut” sunt sentimente 
înnăscute în cazul omului; prin urmare, nici chiar ateii cei mai în- 
focaţi nu par să facă excepţie de la aceasta. Înșelaţi de strălucirea 
aparentă a acestui ignus fatuus'*, discipolii lui l-au urmat, până 
când s-au trezit zbătându-se într-o mlaștină fără fund. 

Sub masca unei pretinse erudiții, pozitiviștii din această țară 
s-au organizat în cluburi și comitete, având drept scop declarat 
înăbuşirea totală a spiritismului, în tot acest timp pretinzând că 
desfășoară cercetări într-un mod imparțial. 

Mult prea lipsiţi de curaj pentru a provoca în mod deschis 
Biserica și doctrina creştină, scopul lor este acela de a săpa chiar 
la rădăcina şi fundamentul religiei — credința omului în Dumne- 
zeu și în propria sa nemurire. Politica lor constă în ridiculizarea 
tuturor aspectelor care oferă o bază mai puțin obişnuită acestei 
credinţe, adică fenomenele de tip spiritist. 

Atacând punctul cel mai slab, ei au valorizat la maxim faptul 
că fenomenul nu dispune de o metodă inductivă, folosindu-se de 
asemenea și de exagerările ce pot fi găsite la tot pasul în doctrinele 
transcendentale ale propagandiștilor. Profitând de pe urma lipsei 
de popularitate a subiectului și afişând un curaj pe cât de furibund, 


Phenomenes de la Magie, cap. 6 
83 „Lumină fără strălucire”, „himeră” (lat.), fenomen asociat tradiţional apa- 
rițiilor (n.t.) 

pe atât de nepotrivit, la fel ca Don Quijote de La Mancha, ei pre- 
tind să fie recunoscuţi drept filantropi şi binefăcători ce au zdrobit 
în fașă această superstiție revoltătoare!. 

Să vedem acum în ce măsură religia trâmbiţată de Comte ca 
fiind religia viitorului este superioară doctrinei spiritiste. De ase- 
menea, să fim atenţi dacă nu cumva susţinătorii săi sunt cei care 
au mai mare nevoie să fie internați la azilurile de nebuni pe care le 
recomandă cu atâta solicitudine mediumilor. Înainte de a începe, 
să subliniem faptul că trei sferturi dintre caracteristicile condamna- 
bile ale spiritismului modern pot fi atribute de fapt aventurierilor 
materialiști care sunt spiritiști doar cu numele. Comte a descris în 
culori revoltător de indecente femeia viitorului, „fecundată în mod 
artificial”. Ea nu este decât sora mai mare a omului libertin, promo- 
vat de adepții ciprioţi ai curentului iubirii libere'5. Imunitatea în 
faţa viitorului, garantată de învățăturile nebunești ale discipolilor 
săi, le-a fost inoculată într-o asemenea măsură acestor pseudo- spi- 
ritişti, încât au ajuns chiar să fondeze asociații de tip comunist. Însă 
niciuna nu a rezistat probei timpului. Caracteristica sa de bază fiind 
în general un animalism materialist, poleit cu un strat subţire din 
rigida filozofie olandeză și amestecat cu nume grecești complicate 
şi savante, comunitatea a fost sortită eșecului chiar din start. 

În volumul cinci din Republica, Platon sugerează o metodă de 
îmbunătăţire a rasei umane prin eliminarea indivizilor nesănătoşi 
sau a celor care prezintă diverse malformații, urmată de împere- 
cherea celor mai bune exemplare aparţinând celor două sexe. Era 
de așteptat ca „geniul acestui secol”, chiar și profet fiind, să nu 
poată scorni ceva în întregime nou. 

Comte era matematician. Combinând în mod inteligent câteva 


14 Acest capitol a fost redactat, cu mulţi ani în urmă, ca răspuns la atacurile 
furibunde ale pozitiviștilor din așa-zisul „Club Liberal”, împotriva teozofilor 
și a spiritiştilor — nota ediţiei în limba franceză. 


s „Free-lovers” (Adepții iubirii libere) — sectă fondată în America; a luat în 
Ea proporții uriașe — nota ediției în limba franceză. 

utopii mai vechi, a dat o nuanță de 
ansamblu întregului și, îmbunătă- 
țind ideea lui Platon, i-a dat o formă 
materială, prezentând-o lumii sub 
forma celei mai absurde monstruo- 
zități care a emanat vreodată dintr-o 
minte omenească! 

Rugăm cititorul să aibă în 
vedere că nu îl atacăm pe Comte în 
calitate de filozof, ci în ipostaza de 
reformator de profesie. În întuneri- 
cul iremediabil al părerilor sale po- 
litice, filozofice și religioase, putem 
întâlni adesea anumite observaţii și remarci izolate, unde logica 
profundă și veridicitatea gândirii rivalizează doar cu strălucirea 
interpretării. Însă acestea te orbesc precum fulgerele într-o noapte 
întunecată, pentru a te lăsa apoi, în momentul imediat următor, 
într-o beznă şi mai profundă. Dacă ar fi cât de cât rearanjate, ope- 
rele sale ar putea fi condensate într-un volum de aforisme foarte 
originale, în care să fie oferită o definiţie clară și cu adevărat in- 
genioasă a celor mai multe dintre relele societăţii noastre. Însă ar 
fi inutil să căutăm printre cele şase volume anoste şi evazive ale 
lucrării sale, Cours de philosophie positive, ori în Catehismul Religiei 
Pozitiviste (acea parodie la adresa preoţiei structurată sub forma 
unui dialog) vreo idee sugestivă cu privire la anumite soluții, fie 
acestea și temporare, pentru respectivele tare sociale. Discipolii 
lui sugerează că sublimele doctrine ale profetului nu sunt des- 
tinate plebei. Analizând dogma predicată de pozitivism din per- 
spectiva exemplului practic al apostolilor săi, ne vedem obligaţi 
să afirmăm că acest curent se bazează în totalitate pe o doctrină 
extrem de insipidă. În timp ce „marele-preot” predică ideea că 
„femeia trebuie să înceteze să mai fie femela bărbatului”!*, iar 


Auguste Comte 


136 A. Comte, Systeme de Politique Positive, vol. 1, p. 203 etc. 

teoria legislatorilor pozitivişti ai căsniciei și ai familiei constă în- 
deosebi în a considera femeia drept „simpla tovarășă a bărbatului, 
lipsind-o de orice caracteristică maternă”! (ei pregătind pe viitor 
un substitut al acestei funcţii, unde „femeia castă” va fi înzestra- 
tă cu o „forță latentă”), unii dintre preoţii lor practică deschis 
poligamia, iar alţii afirmă că filozofia lor este de fapt chintesența 
doctrinei spiritiste! 

Conform clerului catolic, care își trăiește viaţa bântuit de o 
formă cronică de obsesie a diavolului, Comte oferă această „femeie 
"i, În opinia unor persoane 
mai prozaice, Divinitatea pozitivismului trebuie să fie văzută de 
acum înainte ca o iapă de prăsilă, însă bipedă. Chiar și Littré este 
prudent în a accepta apostolatul acestei magnifice religii. lată ce 
scria acesta în anul 1859: „Domnul Comte nu numai că a crezut 
că a găsit principiile, a trasat graniţele și a furnizat metoda, dar 
a considerat şi că a dedus consecințele şi că a construit edificiul 
social şi religios al viitorului. Cu privire la ultimele două aspecte, 
avem anumite rezerve, însă recunoaștem că pe primele trei le ac- 
ceptăm în totalitate drept moștenire.”!% 

Mai departe, Littre continuă: „În măreaţa sa lucrare intitulată 
Système de la Philosophie Positive, acesta a pus bazele unei filozofii 
[?] menite să înlocuiască în final toate teologiile, precum și metafi- 
zica în ansamblul ei. O astfel de lucrare are în mod necesar o apli- 
cație directă cu privire la guvernarea socială. Pentru că nu conține 
în sine nimic arbitrar [?] şi de vreme ce constatăm că este de fapt o 
adevărată ştiinţă [?], adeziunea mea la principiile sale implică ade- 
ziunea la consecințele esenţiale ale acesteia.” 

DI Littré se arată prin urmare a fi un adevărat fiu al profetului. 


a viitorului” posesiunii „incubilor 


1% Ibid. 
'5 Ibid. 


' Des Mousseaux, Les Hautes Phenomenes de la Magie, cap. 6 


'» Littre, Paroles de Philosophie Positive 

Într-adevăr, întregul sistem al lui Comte pare că se bazează pe 
niște jocuri de cuvinte. Când discipolii săi spun „pozitivism”, noi 
trebuie să citim nihilism; când auzim cuvântul castitate, trebuie să 
ştim că înseamnă de fapt lipsă de pudoare şi așa mai departe. Fiind 
o religie fondată pe o teorie a negaţiei, adepţii săi pot să o pună în 
aplicare doar dacă spun alb atunci când vor să spună negru! 

„Filozofia pozitivistă”, continuă Littré, „nu acceptă deloc ideile 
ateismului, deoarece ateul nu are o minte cu adevărat emancipată: 
în felul său, este tot un teolog. Ne oferă explicațiile sale proprii cu 
privire la esenţa lucrurilor; știe care este originea lor!... Ateismul 
este practic panteism. Sistemul fiind de fapt în întregime teologic, 
el aparține astfel filozofiilor străvechi.” 1” 

Ar fi o adevărată pierdere de timp să continuăm să mai cităm 
vreuna dintre aceste dizertații paradoxale. Comte a atins apogeul 
absurdităţii și al incoerenței în momentul în care, inventând această 
filozofie a sa, a numit-o „religie”. Și, așa cum se petrece de obicei, 
discipolii și-au întrecut maestrul — din punct de vedere al absurdită- 
tii. Acești pseudo-filozofi, care strălucesc în academiile ce continuă 
linia lui Comte în America asemenea unui lampyris noctiluca’? pe 
lângă o planetă, nu lasă nicio urmă de îndoială cu privire la convin- 
gerile lor. Ei chiar compară „acest sistem de gândire și de conduită”, 
elaborat de apostolul francez, cu „idioţenia” spiritismului, evident, 
în avantajul primului. „Pentru a distruge, trebuie să înlocuiești!”, 
exclamă autorul lucrării Catechism of the Religion of Positivism, citân- 
du-l pe Cassaudiere, pe care, în paranteză fie spus, nici măcar nu 
îl menţionează ca fiind autorul maximei, iar discipolii săi etalează 
în continuare acest sistem odios, cu care sunt atât de nerăbdători să 
înlocuiască creștinismul, spiritualismul și chiar știința. 

„Pozitivismul”, perorează unul din ei, „este o doctrină integrală. 
El respinge în întregime toate formele de credință teologică şi 


11 Littré, Paroles de Philosophie Positive, VII, p. 57 
2 Licurici (lat.) (n.t.) 

metafizică, toate formele de supranaturalism, și, prin urmare, și 
spiritismul. Spiritul cu adevărat pozitivist constă în substituirea 
studiului legilor invariabile ale fenomenelor cu studiul așa-numite- 
lor cauze ale lor, fie acestea proximale sau primare. Pe această bază 
este respins și ateismul; căci ateul este la bază un teolog”, adaugă el, 
plagiind anumite afirmaţii din lucrările lui Littré: „ateul nu neagă 
problematica teologiei, ci doar soluţiile aferente acesteia, dovedin- 
du-se prin urmare lipsit de logică. Noi, pozitiviștii, respingem la 
rândul nostru problema, pe motivul că este eminamente inaccesi- 
bilă intelectului. Practic, ne-am risipi în zadar forțele în încercarea 
de a căuta aceste cauze primordiale și ultime. După cum vedeţi, 
pozitivismul oferă o explicație completă [?] cu privire la lume, la 
ființa umană, la îndatoririle și la destinul acesteia...” 

Sclipitor! Să cităm acum, prin contrast, un mare om de știință — 
profesorul Hare —, pentru a vedea ce crede el despre acest sistem. 
„Filozofia pozitivistă a lui Comte”, spune el, „este la urma urmei 
pur negativistă. Comte admite că nu cunoaște nimic cu privire la 
sursele şi cauzele legilor naturii, că originea lor este total impenetra- 
bilă, încât ar fi inutil ca cineva să-și piardă timpul cu cercetări în 
această direcție... Desigur, doctrina sa îl face să apară total igno- 
rant cu privire la cauzele legilor sau ale mijloacelor prin care au 
fost stabilite acestea. Prin urmare, această doctrină nu poate avea 
drept bază decât argumentul negativist menţionat mai sus, pentru a 
obiecta împotriva aspectelor stabilite relativ la creația spirituală. Pe 
de altă parte, doctrina spiritistă îi permite ateului dominaţia asupra 
domeniului material, dar în același timp, pornind din cadrul acelu- 
iași spațiu, spiritismul accede la un domeniu de o importanţă mult 
mai mare, care este, prin comparaţie, la fel ca eternitatea faţă de 
durata medie a vieții omenești — la fel de mare ca galaxiile fără de 
margini comparativ cu zonele locuite ale planetei.” 


13 Spiritualism and Charlatanism 


1% Prof. Hare, On pozitivism, p. 29 

Pe scurt, pozitivismul îşi propune să distrugă teologia, meta- 
fizica, spiritualismul, ateismul, materialismul, panteismul și şti- 
ința, ajungând cu siguranță într-un final să se distrugă și pe sine. 
De Mirville este de părere că, potrivit pozitivismului, „în mintea 
omului va începe să guverneze ordinea doar în clipa în care psiho- 
logia va deveni un fel de fizică cerebrală, iar istoria, un fel de fizică 
socială”. Acest Mohamed modern eliberează mai întâi omul de 
povara lui Dumnezeu și a propriului suflet, pentru ca apoi să îşi 
eviscereze inconştient propria doctrină cu sabia mult prea ascuţi- 
tă a metafizicii, pe care tot timpul a crezut că o evită, lăsând astfel 
pe dinafară orice vestigiu al filozofiei. 

În anul 1864, domnul Paul Janet, membru al Institutului, a 
ținut un discurs despre pozitivism, în care putem citi următoarele 
cuvinte remarcabile: 

„Există ființe a căror minte a fost crescută şi hrănită doar în 
spiritul științelor exacte și pozitiviste, dar care totuşi simt un fel 
de atracţie instinctivă față de filozofie. Ele îşi pot satisface această 
nevoie doar folosindu-se de elementele pe care le au deja la dispo- 
ziție. Complet ignoranți în ce priveşte știința psihologiei, de vreme 
ce au studiat doar anumite aspecte rudimentare ale metafizicii, ei 
sunt totuşi perfect hotărâți să lupte chiar cu metafizica și cu psi- 
hologia, despre care ştiu atât de puţine lucruri. Făcând aceasta, ei 
îşi închipuie că au fondat o știință pozitivistă, în timp ce adevărul 
este că doar au construit o nouă teorie metafizică, mutilată şi in- 
completă. Ei își arogă astfel o autoritate şi o infailibilitate care este 
doar apanajul ştiinţelor exacte, ce se bazează pe experimente și 
calcule precise. Însă ei sunt lipsiţi de o asemenea autoritate, deoa- 
rece ideile lor, defectuoase cum sunt, fac parte totuşi din aceeași 
clasă cu cele pe care le atacă. De aici rezultă deficienţa situaţiei în 
care se găsesc, precum și colapsul final al ideilor lor, care ajung 
astfel foarte curând să fie spulberate în cele patru vânturi.” 


'% Journal des Debats, 1864. De asemenea și Des Mousseaux, Les Hautes 
Phenomenes de la Magie 

Pozitiviştii americani şi-au dat mâna într-un efort neobosit de 
a răsturna spiritismul. Totuși, pentru a-și dovedi imparţialitatea, 
au propus noi direcţii de cercetare, cum ar fi: „,...determinarea 
gradului de raționalitate aferent dogmelor cu privire la imaculata 
concepţie, sfânta trinitate şi transsubstanţierea, dacă acestea sunt 
supuse analizei fiziologice, matematice și chimice”. Concluzia la 
care au ajuns a fost că „excentricităţile spiritismului sunt la fel de 
absurde ca aceste credințe eminamente respectabile”. Preabine! 
Însă nu există nicio absurditate teologică şi nicio amăgire spiritis- 
tă care să poată rivaliza cu noțiunea pozitivistă a „fecundării arti- 
ficiale”, ca nivel de depravare și prostie. Refuzând să se gândească 
vreo clipă la cauzele primordiale și ultime, aceştia își aplică teori- 
ile nebuneşti în direcția construirii unei femei imposibile, care să 
fie venerată de generaţiile viitoare. Ei vor să o înlocuiască pe în- 
soţitoarea vie și nemuritoare a bărbatului cu fetișul femeii indiene 
din riturile magice Obeah, cu acel idol din lemn, umplut în fiecare 
zi cu ouă de şarpe, care să eclozeze sub acțiunea căldurii soarelui! 

Şi acum, dacă ne este permis să întrebăm în numele bunu- 
lui-simţ: de ce să fie misticii creştini etichetaţi drept creduli şi 
spiritiştii internaţi la ospiciu, când o religie care încorporează ase- 
menea absurdităţi revoltătoare îşi găsește adepţi chiar şi printre 
academicieni? Ce putem crede auzind astfel de exaltări nebuneșşti 
de pe buzele lui Comte, înconjurat de adepţii săi copleșiți de ad- 
miraţie? „Ochii mei sunt fascinaţi — se deschid în fiecare zi tot mai 
mult în faţa acestei suprapuneri din ce în ce mai complete dintre 
trezirea socială a misterului feminin şi decadenţa spirituală a tainei 
euharistice. Fecioara L-a detronat deja pe Dumnezeu în inima ca- 
tolicilor din Sud! Pozitivismul realizează utopia Evului Mediu, 
prin reprezentarea tuturor membrilor Marii Familii drept vlăstari 
ai unei mame virgine fără de soț...” După precizarea acestui modus 
operandi, „profetul” continuă: „dezvoltarea noului proces va genera 
în curând apariţia unei caste neereditare, mai bine adaptată pentru 
alegerea unor lideri spirituali, fie aceştia chiar şi temporari, decât 

procreația vulgară. Autoritatea lor se va baza pe o origine cu ade- 
vărat superioară, care se va susține în fața oricărui gen de cercetări.” 

Am putea întreba acum, și pe bună dreptate, dacă s-a văzut 
vreodată printre „aberaţiile spiritismului” sau printre mistere- 
le creștinismului ceva mai absurd decât această „rasă viitoare” 
ideală. Dacă tendinţele materialismului nu vor fi clar contracarate 
de comportamentul adepților săi, care predică în mod deschis po- 
ligamia, practic nu vom vedea nicicând sfârșitul progeniturilor ei 
— vlăstari ai „mamelor fără de soţi”, indiferent dacă va apărea sau 
nu vreodată o clasă sacerdotală astfel creată. 

lată cum se exprimă filozofia acestei caste de incubi didac- 
tici, prin peniţa unuia dintre eseiștii cei mai entuziaști ai genului: 
„Lrăim într-o epocă tristă, foarte tristă!%, plină de credinţe moarte 
sau muribunde, plină de rugăciuni fără substanţă, adresate într-o 
căutare deșartă unor zei morți. Dar vai! Este o epocă glorioasă, 
plină de lumina strălucitoare a soarelui ştiinţei, care urcă tot mai 
sus! Ce putem face pentru cei care au naufragiat întru credinţă, 
falimentari din punct de vedere intelectual, ... pentru cei care caută 
alinare în mirajul spiritismului, în amăgirile transcendentalismu- 
lui, sau printre luminile spectrale ale mesmerismului?...” 

Conceptul de ignis fatuus'”, acum o imagine atât de prețuită 
de o grămadă de filozofi mărunți, a trebuit să se lupte spre a fi 
recunoscut. Nu cu mult timp în urmă, fenomenul deja familiar 
în prezent a fost vehement negat de un corespondent al ziarului 
London Times, ale cărui afirmaţii au avut ceva greutate, până când 
dr. Phipson, sprijinit de mărturiile domnilor Beccaria și Humbolt, 
precum și de cele ale altor naturaliști, a pus capăt disputei." Pozi- 
tiviştii ar trebui să folosească un mod de exprimare mai optimist şi 
să se conformeze în acelaşi timp descoperirilor ştiinţei. Cât priveşte 


'% Dr. F. R. Marvin, Lecture on Insanity 
'” Lumină spectrală (lat.) (n.t.) 
'* Vezi Howitt, History of the Supernatural, vol. II 

mesmerismul, acesta a fost adoptat 
în multe părţi ale Germaniei, fiind 
folosit cu un succes incontestabil 
în domeniul medical, în mai multe 
spitale. Proprietăţile sale oculte au 
fost dovedite, iar în prezent sunt re- 
cunoscute de medici, al căror talent, 
dorință de a învăţa şi faimă câștiga- 
tă pe drept cuvânt nu poate fi ega- 
lată de conferenţiarii auto-intitulați, 
ji care se complac în discuţii aşa-zis 

Droid Ehime l savante despre mediumi și despre 

sindromul nebuniei’®”. 

Vom mai adăuga aici doar câteva cuvinte, înainte de a abando- 
na acest subiect neplăcut. Am întâlnit pozitivişti cufundați într-o 
dulce amăgire, cuprinși de iluzia că cei mai mari oameni de știință 
din Europa au fost adepţii lui Comte. Nu ştim cât de întemeia- 
te sunt pretenţiile lor în ce privește alți savanți, dar Huxley, pe 
care întreaga Europă îl consideră drept unul dintre cei mai mari 
oameni de ştiinţă, a refuzat ferm această onoare, la fel ca şi dr. 
Maudsley/din Londra. Într-un discurs ținut de Huxley în 1868, cu 
privire la Bazele fizice ale vieții, acesta chiar pare să fie foarte șocat 
de uşurinţa cu care Arhiepiscopul de York își permite să îl asocieze 
cu filozofia lui Comte. „Din partea mea”, spune domnul Huxley, 
„Înalt Preasfinţia Sa poate să îl desființeze pe Comte și dialectica 
sa, ca pe un Agag? modern. Chiar nu aș încerca deloc să îi stau 
în cale. Am studiat caracteristicile filozofiei pozitiviste şi nu am 
găsit aproape nimic care să aibă valoare științifică. Dimpotrivă, 


' Experiențele doctorului Charcot — tehnici personale de hipnoză? Să zicem. 
Dar și el utilizează tot mesmerismul și magnetismul animal, deși sub un alt 
nume. (H.P.B. — nota ediţiei în limba franceză) 

2% Agag — rege amalecit, care a fost tăiat în bucăţi de către profetul Samuel (1 
Samuel 15:33) (n.t.) 

am văzut o mulțime de lucruri la fel de contrare esenței spiritului 
ştiinţific ca principiile catolicismului ultramontanist. De fapt, filozofia 
lui Comte ar putea fi descrisă pe scurt drept o formă de catolicism 
lipsit de creștinism.” Mai departe, Huxley adoptă chiar un ton mai 
supărat, acuzându-i pe scoțieni de nerecunoștință, pentru că i-au 
permis episcopului să îi atribuie lui Comte fondarea unei filozofii 
care îi aparține de drept lui Hume. „A fost de ajuns”, exclamă 
profesorul, „pentru a-l face pe David Hume să se răsucească în 
mormânt, faptul că, exact în acest loc, la câţiva pași de propria 
sa casă, un auditoriu interesat îl asculta, fără să crâcnească, cum 
însăşi esența doctrinei sale era atribuită unui scriitor francez care 
a trăit cu mai bine de cincizeci de ani după el şi în ale cărui pagini 
anoste și redundante nu regăsim nici vigoarea gândirii şi nici claritatea 
stilului original...” 

Sărmanul Comte! S-ar părea că reprezentanţii de seamă ai fi- 
lozofiei sale s-au împuţinat, cel puţin în această ţară. În prezent 
nu au mai rămas decât „un fizician, un medic specializat în boli 
nervoase și un avocat”. Un critic foarte pertinent a numit acest trio 
disperat „o triadă anormală care, prinsă fiind în munca sa ardentă, 
nu își mai găsește timpul necesar pentru a se familiariza cu prin- 
cipiile şi legile propriului său limbaj”22. 

Ca să încheiem subiectul, pozitiviştii nu precupeţesc niciun 
mijloc pentru a răsturna spiritismul în favoarea propriei lor religii. 
Marii lor preoți suflă neobosit în trompete, considerând că aceas- 
ta este misiunea lor. Și, cu toate că niciun zid al vreunui Ierihon 
modern nu pare să se prăbușească la pământ dinaintea lor, ei 
nu încetează să se folosească de orice mijloace pentru a-și atinge 
scopul. Paradoxurile la care recurg de zor sunt nemaivăzute, iar 


“1 Prof. Huxley, Physical Basis of Life 


Ne referim aici la un articol apărut într-un ziar newyorkez, semnat de trei 
persoane. Aceştia se autointitulau „triada”, afirmând despre ei că sunt un co- 
mitet fondat cu doi ani în urmă în scopul investigării fenomenelor spiritiste. 
Acest pasaj critic la adresa respectivei triade a apărut în revista New Era. 

acuzaţiile pe care le lansează împotriva spiritismului se bazea- 
ză pe o logică irezistibilă. Într-o conferință recentă, se afirma de 
exemplu că: „Exercitarea exclusivă a instinctului religios dă naşte- 
re imoralităţii sexuale. Preoţii, călugării, maicile, sfinții, mediumii, 
misticii şi devoţii sunt faimoși pentru lipsa lor de pudoare."** 

Ne bucură să subliniem că, în timp ce pozitivismul se procla- 
mă sus şi tare ca fiind o religie, spiritismul nu a pretins niciodată 
că este mai mult decât o ştiinţă, o filozofie în dezvoltare sau mai 
degrabă o cercetare a forțelor necunoscute și încă neexplicate ale 
naturii. Obiectivitatea diverselor fenomene ce îi sunt caracteristice 
a fost demonstrată de mai mulți reprezentanți de marcă ai știin- 
tei, în timp ce „maimuţele” aşa-zis savante au încercat în zadar să 
o nege. În final, putem remarca faptul că pozitiviștii noștri, care 
abordează atât de abrupt orice fenomen psihologic, sunt aseme- 
nea oratorului lui Samuel Butler, care 

„+. de-abia apuca să deschidă gura, 

Că şi scotea o figură de stil.” 

Ne-am bucura foarte mult să nu fie necesar să extindem critica 
dincolo de limita reprezentată de acei impostori dogmatici care 
îşi arogă titlul de oameni de știință. Cu toate acestea însă, este de 
netăgăduit faptul că somitățile lumii științifice tratează orice ches- 
tiune nouă şi inovatoare într-un mod care este sub orice critică. 
Între savanţi, s-a încetățenit obiceiul de a realiza orice cercetare în 
manieră experimentală. Ei trec cu multă prudenţă de la o opinie 
la alta și acordă o consideraţie excesivă autorităților recunoscu- 
te — toate acestea alimentând un conservatorism al gândirii, care 
duce în mod natural doar la dogmatism. Preţul progresului știin- 
tific este mult prea des chiar martirizarea sau ostracizarea inova- 
torului. Reformatorul științific trebuie, ca să spunem așa, să atace 
citadela prejudecăţilor și a rutinei cu vârful baionetei. Foarte rar, 
mai apare câte un binevoitor care să-i acorde cât de cât o mână de 


%3 Dr. Marvin, Lecture on Insanity, N.Y., 1875 


Conducătorii orbi ai celor orbi 195 


ajutor. Și chiar dacă acesta nu remarcă protestele zgomotoase şi 
critica impertinentă a trepăduşilor din anticamera științei, ostili- 
tatea acestei alte clase reprezintă un pericol real, pe care orice ino- 
vator trebuie să-l înfrunte și să-l depășească. Domeniul cunoaş- 
terii se extinde în ritm alert, însă marea majoritate a oamenilor 
de știință nu contribuie deloc la aceasta. De fiecare dată, ei fac 
tot ce le stă în putință pentru a face să naufragieze vasul oricărei 
noi descoperiri, ducându-l cu el la fund și pe inventator. Oricine 
reușește să răzbească în fața acestor obstacole prin propriile sale 
merite, fiind plin de curaj, intuiţie și perseverenţă, merită admira- 
ţia noastră netăgăduită. Majoritatea forțelor naturii au fost luate 
mai întâi în derâdere, iar în momentul descoperirii lor, acestea au 
fost catalogate drept absurde și neştiințifice. Mândria celor care 
nu au descoperit nimic devine tot mai mare, în timp ce cererile 
îndreptățite ale inovatorilor pe care nimeni nu a vrut să-i asculte 
nu sunt acceptate, până în momentul în care oponenții nu mai 
au încotro - dar atunci... vai de sărmana umanitate egoistă! Căci 
inventatorii ajung atunci să se răzbune, devenind şi ei, la rândul 
lor, oponenții şi opresorii noilor descoperiri în domeniul legilor 
naturii! Astfel, pas cu pas, omenirea se deplasează doar în al său 
cerc strâmt, circumscris cunoașterii, în timp ce știința îşi corectea- 
ză constant greşelile, reajustând în ziua imediat următoare teoriile 
pe care le susținuse atât de înfocat cu o zi înainte. La fel se petrece 
în toate privinţele, nu doar cu problemele adiacente psihologiei 
— precum mesmerismul, în dublul său sens, de fenomen fizic și 
spiritual —, ci şi în ceea ce privește descoperirile din domeniul ști- 
ințelor exacte, care sunt atât de uşor de demonstrat. 

Atunci, ce s-ar putea face? Să ne aducem oare aminte de absur- 
ditățile trecutului? Să dăm din nou exemplul erudiților medievali, 
care se luptau cu clerul, pentru a impune teoria heliocentrică, ce 
contravenea dogmelor oficiale? Să ne amintim iarăși de specialiştii 
în domeniul conchiliologiei, care au negat la un moment dat faptul 
că scoicile-fosile, răspândite pe suprafața pământului, au aparţinut 

vreodată unor moluşte vii? De naturaliștii secolului al XVIII-lea, 
care le-au declarat ca fiind doar asemănătoare animalelor — un 
facsimil? Şi de modul în care aceşti naturaliști s-au ciorovăit, s-au 
luat la ceartă și chiar s-au insultat din pricina venerabilelor mumii 
din Antichitate, timp de aproape un secol, până ce Buffon a tranşat 
discuţia, demonstrând că detractorii se înșelau? Desigur, o cochilie 
de scoică nu este în niciun caz un concept transcendental, ci un 
obiect foarte palpabil, care se pretează studiului. Prin urmare, dacă 
savanții nu s-au putut pune de acord asupra acestui subiect minor, 
cum am putea spera că vor crede vreodată în apariţia diferitelor 
forme evanescente — mâini, chipuri şi uneori chiar trupuri întregi, 
care se manifestă în timpul şedinţelor autentice de spiritism? 


MATERIALIŞTII LONDONEZI 


Există o carte pe care oamenii de știință sceptici ar trebui să o 
considere drept o lectură de relaxare, în orele lor de linişte. Este 
vorba despre o lucrare publicată de Flourens, secretar permanent 
al Academiei Franceze, intitulată Histoire des recherches de Buffon. 
În această carte, autorul ne descrie modul în care marele natura- 
list i-a combătut și în final i-a învins pe adepții teoriei facsimilu- 
lui. Totuşi, aceştia au continuat să nege tot ce există sub soare, de 
parcă ar fi fost atinși de o epidemie a negaţiei. Astfel, l-au combă- 
tut pe Franklin împreună cu electricitatea sa; au râs de Fulton și de 
aburul sub presiune; l-au etichetat pe inginerul Perdormet ca fiind 
numai bun pentru cămașa de forță, din pricina iniţiativei sale de 
a construi căi ferate; l-au demontat pe Harvey; iar pe Bernard de 
Palissy l-au catalogat ca fiind „la fel de prost ca vasele sale”. 

Într-o lucrare foarte des citată, Conflict between Religion and 
Science, profesorul Draper manifestă o tendinţă acută de a influ- 
ența balanţa justiţiei, atribuindu-i clerului toate impedimentele, 
toate obstacolele puse în calea progresului științei. Cu tot respec- 

tul și admiraţia pe care le avem pentru acest elocvent scriitor și 
om de ştiinţă, trebuie totuși să protestăm și să-i dăm fiecăruia ce i 
se cuvine. Profesorul Draper menţionează multe dintre descope- 
ririle enumerate mai sus, iar apoi, relativ la fiecare caz, denunță 
rezistența acerbă întâmpinată din partea clerului, trecând însă sub 
tăcere opoziția similară din partea științei, manifestată invariabil 
față de orice nouă descoperire. Afirmația pe care o aduce în favoa- 
rea ştiinţei, şi anume: „Cunoaşterea este putere” este fără îndoia- 
lă justă. Însă abuzul de putere, fie că este cauzat de un exces de 
știință sau de ignoranță, este la fel de dăunător ca efect. În plus, 
în prezent, clerul a fost deja redus la tăcere, iar protestele repre- 
zentanților săi abia dacă mai sunt remarcate de lumea ştiinţifică. 
Însă, în timp ce teologia a fost împinsă în plan secund, oamenii de 
știință şi-au încleștat strâns mâinile pe sceptrul despotismului, pe 
care îl folosesc asemenea heruvimilor ce păzesc porţile Edenului 
cu sabia lor de foc, pentru a-i ţine pe oameni departe de copacul 
nemuririi, prizonieri în această lume a materiei efemere. 

Drept răspuns la afirmaţiile doctorului Gully, care criticase 
teoria privind dispersia luminii emisă de Tyndall, editorul publi- 
cației londoneze Spiritualist menţiona că îi suntem datori ştiinţei 
pentru graţia faptului că spiritiștii nu au fost arși cu toții de vii la 
Smithfield. Putem într-adevăr să recunoaștem că oamenii de ştiin- 
tă sunt în mod indirect binefăcătorii omenirii, știut fiind faptul că 
practica arderii savanților pe rug nu mai este la modă. Însă ar fi in- 
corect să ne punem următoarea întrebare: dacă Faraday, Tyndall, 
Huxley, Agassiz și alții, dată fiind părerea lor față de doctrina spiri- 
tistă, ar dispune totuși de puterea nelimitată pe care o avea cândva 
Inchiziția, oare spiritiștii ar mai putea dormi atunci la fel de liniștiți 
ca acum? Într-adevăr, probabil că savanții nu i-ar arde pe rug pe 
cei care cred într-o lume a spiritelor — deoarece este ilegal să arzi pe 
cineva de viu -, totuși este foarte posibil ca aceştia să îi interneze 
la Spitalul „Vesel” pe toți spiritiștii pe care pot pune mâna. Toată 
lumea ştie cum îi numesc ei pe spiritişti: „maniaci incurabili”, 

„nebuni“, „adoratori de fetişuri” și 
alte nume de acest gen. Chiar că nu 
înțelegem ce i-a trezit editorului pu- 
blicaţiei londoneze Spiritualist într-o 
asemenea măsură recunoştinţa faţă 
de tutelajul binevoitor al oamenilor 
de știință. Considerăm că procesul 
recent intentat mediumului Slade 
de către domnii Lankaster și Donkin 
ar fi trebuit în sfârșit să le deschidă 
ochii spiritiștilor orbiți de speranțe 


deșarte, dovedindu-le astfel că ma- 


Henry Slade 


terialismul încăpățânat este adeseori 
mai fanatic și mai bigot chiar decât fanatismul religios. 

Unul dintre textele cele mai sclipitoare ieșite de sub penița 
profesorului Tyndall este un eseu extrem de caustic, intitulat: 
Martineau și materialismul. Cu siguranţă că în anii ce vor veni, au- 
torul va renunţa totuși la anumite expresii mai grosolane sau mai 
lipsite de stil pe care le-a utilizat acolo. Însă, pe moment, nu ne 
vom ocupa de respectivele expresii, ci vom examina doar ce are 
de spus acesta despre conceptul de conștiință. Tyndall citează la 
un moment dat următoarea afirmație a domnului Martineau: „Un 
om poate spune: «eu simt», «eu gândesc», «eu iubesc»; dar cum 
se infuzează conștiința însăși în această situație?” Tot el ne oferă 
următorul răspuns: „Trecerea de la fizica creierului la fapte ce co- 
respund conştiinţei este ceva de neconceput. Gândul și acțiunea 
moleculară de la nivelul creierului apar simultan, însă noi nu po- 
sedăm nici organul intelectual și se pare că nici vreun rudiment 
al unui asemenea organ, care să ne permită să trecem de la un 
element la celălalt printr-un proces de gândire. Ambele se produc 
în același timp, dar noi nu știm de ce. Chiar dacă mintea și simţurile 
noastre ar fi suficient de expansionate, puternice și clare, pentru a 
ne permite să vedem și să percepem fiecare moleculă a creierului, 

chiar dacă am putea să le urmărim acțiunile, modul de grupare 
şi descărcările electrice care au loc la nivelul lor, reușind astfel să 
putem decela exact stările corespondente ale gândurilor și emoți- 
ilor, tot am fi foarte departe de soluționarea problemei. Cum sunt 
legate aceste procese fizice de dinamica conștiinței? 

Abisul dintre cele două categorii de fenomene rămâne astfel 
în continuare insondabil pentru intelectul nostru."2* 

Acest abis, la fel de insondabil pentru profesorul Tyndall ca 
fenomenul de refracție pentru mintea omului de ştiinţă care nu 
îi cunoaște cauzele, reprezintă un obstacol doar pentru cei lipsiţi 
de intuiție spirituală. Scrisă în 1854, cartea profesorului Bucha- 
nan, Outlines of Lectures on the Neurological System of Anthropology, 
conţine sugestii care, dacă ar fi luate în considerare de acești pse- 
udo-savanţi superficiali, le-ar arăta cum să ridice un pod peste 
acest abis atât de înspăimântător. Într-un prezent econom şi rațio- 
nal, lucrarea este asemenea unui grânar unde se află depozitate o 
mulțime de semințe intelectuale, spre a fi folosite pentru recoltele 
viitoare. Însă edificiul materialismului se bazează în întregime pe 
acest fundament grosier — rațiunea. Chiar extinzând posibilitățile 
rațiunii până la limita lor maximă, susținătorii ei pot cel mult să ne 
dezvăluie un univers alcătuit din molecule animate de un impuls ocult. 
Printr-o simplă schimbare de termeni, din analiza profesorului 
Tyndall cu privire la starea mentală a clerului ultramontanist, 
putem deduce cel mai bun diagnostic posibil privitor la boala de 
care suferă savanții noștri. În loc de „ghizi spirituali”, trebuie să 
citim „oameni de știință”; „trecutul pre-ştiințific” îl substituim 
cu „prezentul materialist”; vom spune „spirit” în loc de „știință”, 
şi astfel, în paragraful următor, avem portretul viu al savantului 
modern, ieșit din mâna unui maestru: 

„...Ghizii lor spirituali trăiesc în întregime într-un trecut 
pre-știinţific, până în punctul în care chiar și mintea celor mai in- 


i do: 
1 


2 Tyndall, Fragments of Science 

teligenţi dintre ei se atrofiază relativ la adevărul științific. Aceştia 
au ochi, dar nu văd nimic; au urechi, dar nu aud; fiindcă atât ochii, 
cât şi urechile lor sunt prizoniere ale unor imagini și sunete din- 
tr-o altă epocă. În ce privește relația lor cu știința, creierul adep- 
ților ultramontanismului a rămas la stadiul nedezvoltat al unui 
copil, din cauza lipsei de exercițiu. Fiind astfel la fel ca nişte copii 
în ceea ce priveşte cunoașterea științifică, dar deținând puteri spi- 
rituale uriaşe în ochii celui ignorant, ei propovăduiesc și impun 
practici care îi fac să roșească de rușine chiar și pe cei mai inte- 
ligenți dintre ei.” Ocultistul îi întinde această oglindă științei, 
pentru a se recunoaște pe ea însăși. 

Încă din ziua în care istoria a consemnat primele legi stabilite 
de oameni, nu a existat niciodată vreun popor la care codul le- 
gislativ să nu prevadă că viața sau moartea cetăţenilor săi poate 
depinde în totalitate de mărturia a doi sau trei martori credibili. 
„Pe baza mărturiei a doi sau trei martori, cel care merită moartea, 
va fi omorât”**, spune Moise, primul legiuitor pe care îl întâlnim 
în istorie. „Legile care condamnă un om la moarte, pe baza de- 
poziției unui singur martor, sunt un afront la adresa libertății” — 
spune Montesquieu. „Dar simpla rațiune cere să fie doi asemenea 
martori.” 37 

Astfel, valoarea mărturiei ca dovadă constituie un acord tacit 
acceptat în toate țările. Cu toate acestea, oamenii de știință refuză 
să accepte o dovadă fondată pe depoziția a milioane de oameni 
împotriva unuia singur. Sute de mii de oameni depun mărturie, 
dar în van. Oculos habent et non vident!?% Ei sunt hotărâți să rămână 
orbi și surzi. Treizeci de ani de demonstraţii practice, alături de 
mărturia a milioane de adepţi din Europa și America, merită o 


%5 Tyndall, prefață la Fragments of Science 


2% Deuteronomul, cap. XVII, 6 
* Montesquieu, Esprit des Lois, XII, cap. 3 
% Ei au ochi, dar nu văd! (lat.) (n.t.) 

anumită doză de respect și de considerație. Și aceasta, mai ales 
atunci când verdictul a doisprezece spiritiști, influenţaţi de do 
vezile prezentate de alți doi martori, este suficient pentru a-l tri 
mite la spânzurătoare chiar și pe un om de știință, pentru o crimă 
comisă poate sub influența unei comoţii a moleculelor cerebrale 
neîngrădite de conștiința unei consecințe morale viitoare. 

Întreaga lume civilizată ar trebui să privească plină de respect 
și venerație spre ştiinţă în ansamblu, văzând-o ca pe un ţel divin, 
fiindcă doar știința îi poate permite omului să înţeleagă cu adevă- 
rat Divinitatea printr-o justă apreciere a operei sale. „Știința este 
înțelegerea tuturor faptelor”, spune Webster, „este o căutare a ade- 
vărului ca scop în sine, urmărind astfel atingerea cunoașterii pure.” 
Dacă această definiţie este corectă, atunci înseamnă că majoritatea 
erudiților din vremurile noastre s-au dovedit necredincioși zeiței 
lor. „Adevărul ca scop în sine!” Şi unde ar trebui căutată cheia 
fiecăruia dintre adevărurile naturii, dacă nu printre misterele 
încă neexplorate ale psihologiei? Cum se face că, studiind natura, 
atâţia și atâţia savanţi fac doar o selecţie a faptelor, și nu le studia- 
ză decât pe cele care sunt în acord cu prejudecățile lor? 

Cel mai mare duşman al psihologiei este şcoala de medicină, 
cunoscută sub numele de medicina alopată. În zadar le-am putea 
reaminti acestora că, dintre toate ştiinţele aşa-zis exacte, medicina 
recunoaşte că este cea care merită cel mai puţin acest calificativ. 
Medicii ar trebui să-şi îndrepte atenţia asupra psihologiei, mai mult 
decât asupra oricărei alte ramuri a medicinei, din moment ce, fără 
ajutorul ei, practica lor nu face decât să degenereze într-un simplu 
joc al şansei, în care ei ghicesc totul la întâmplare. Cu toate aces 
tea, o neglijează aproape complet. Cel mai mic dezacord referitor 
la doctrina promovată de ei este considerat drept erezie. În zadani 
metodele neacceptate şi nerecunoscute de ei salvează mii de victi. 
Medicii resping, în bloc orice inovaţie şi orice inovator, agățându-se 
de ipotezele şi tratamentele unanim acceptate, până ce noile metode 
nu vor fi declarate conforme. Între timp, miile de pacienti nenorocoşi 

n-au decât să moară; aceasta este o chestiune secundară în raport cu 
păstrarea integrităţii profesionale, care primează pentru ei. 
Teoretic, medicina este cea mai binefăcătoare dintre științe, 
dar în fapt aici găsim cele mai multe exemple de meschinărie, de 
materialism, de ateism şi de încăpățânare răutăcioasă. Patronajul 
distinșilor medici a dus rareori la descoperiri cu adevărat folosi- 
toare. Lăsarea de sânge (cu lipitori, cu ventuze sau cu bisturiul) 
a atins un apogeu al popularității, pentru ca apoi să cadă într-o 
binemeritată uitare. Apa, care acum le este liber administrată pa- 
cienţilor cu febră, le era interzisă odinioară, băile fierbinți au fost 
înlocuite de băile reci, existând de asemenea o vreme când hidro- 
terapia era la mare cinste. Chinina — pe care un apărător modern 
al autorităţii biblice se străduieşte din răsputeri să o declare drept 

„pomul vieții”? din Paradis și care a fost adusă în Spania în 1632 
- a fost ignorată ani în şir. In acest caz, Biserica s-a dovedit a avea 
mai mult discernământ decât ştiinţa. La cererea Cardinalului de 


Lugo, Inocenţiu al X-lea i-a acordat patronajul său. 
ROBE DE ÎMPRUMUT 


Într-o lucrare străveche, intitulată Demonologia, autorul citea- 
ză multe cazuri în care unele remedii importante, iniţial neglija- 
te, au fost ulterior remarcate din pricina unor simple întâmplări. 
Autorul arată de asemenea că majoritatea descoperirilor din do- 
meniul medicinei nu sunt în definitiv decât „redescoperirea şi re- 
utilizarea unor practici străvechi”. În secolul al VIII-lea, Doamna 
Naouffleur, o femeie vraci, vindea rădăcină de ferigă cu titlul de 
remediu eficace secret împotriva teniazei. Secretul a fost cumpă- 
rat de Ludovic al XV-lea contra unei sume foarte mari de bani, 
medicii descoperind ulterior că și Galen recomanda și administra 
respectivul remediu pentru aceeași boală. Faimoasa pudră a Du- 

celui de Portland împotriva gutei 
era de fapt diacentaureon-ul lui Ca- 
elius Aurelianus. Mai târziu s-a sta- 
bilit că primii medici ai Antichității 
foloseau și ei acest antidot, despre 
care citiseră în scrierile străvechilor 
filozofi greci. La fel și cu apa medi- 
cinală a doctorului Husson, al cărui 
nume îl și poartă de fapt. S-a desco- 
perit că acest faimos remediu îm- 
potriva gutei este de fapt Colchicum 
autumnale, sau brândușa de toamnă, iien 

identică cu planta numită Hermo- 

dactylus, ale cărei proprietăți fuseseră descoperite de Oribase, un 
medic faimos al secolului al IV-lea, precum și de Etius Amidenus, 
un alt medic eminent din Alexandria secolului al V-lea. Ulterior, 
remediul fusese läsat uitării pentru simplul fapt că era prea vechi 
pentru membrii corpului medical care au apărut ca ciupercile 
după ploaie spre sfârşitul secolului trecut! 

Nici chiar marele Magendie, înțeleptul fiziolog, nu a fost scutit 
de această situație a redescoperirii unor remedii deja confirma- 
te de medicii din vechime. Leacul său împotriva tuberculozei, 
adică acidul prusic, este menționat deja în lucrările lui Linnaeus, 
Amenitates Academicae, vol. IV. Acolo, acesta arată că apa distilată de 


Prunus laurocerasus?” era foarte eficientă în cazurile de tuberculoză 
pulmonară. De asemenea şi Pliniu ne asigură că extractul de mig- 
dale și de sâmburi de cireșe vindecă chiar și tusea cea mai rebelă. 
După cum bine remarcă autorul Demmonologiei, se poate afirma pe 
bună dreptate că „preparatele pe bază de opiu, prezentate ca des- 
coperire a timpurilor moderne, se găsesc toate menţionate în lu- 
crările autorilor din vechime”, atât de discreditați în zilele noastre. 


" Laur comun (lat.) (n.t.) 

Întreaga lume recunoaşte că încă din timpuri imemoriale, 
Orientul Îndepărtat a fost întotdeauna ținutul cunoașterii. Bota- 
nica și mineralogia nu au fost niciunde studiate mai profund ca 
în străvechea Asie Centrală, nici măcar în Egiptul antic. Deşi păr- 
tinitor și nedrept în toate celelalte lucrări ale sale, Sprengel recu- 
noaște și el acest fapt în a sa Istorie a medicinei. Şi totuşi, ori de câte 
ori este adus în discuţie subiectul magiei, India nu este pomeni- 
tă mai deloc, deoarece practicile din această țară sunt mai puțin 
cunoscute decât practicile magice ale oricărei alte civilizații stră- 
vechi. La hinduși, cunoașterea magiei era și continuă să fie chiar 
și mai ezoterică decât la preoții egipteni. În trecut, era ceva atât 
de sacru, încât existența sa nu era recunoscută decât pe jumăta- 
te, magia nefiind practicată în public decât în cazuri excepționale. 
Magia era mai mult decât o chestiune religioasă, căci era considerată 
divină. Hierofanţii egipteni, în ciuda moralității lor severe și pline 
de puritate, nu pot fi nici măcar comparați cu gimnozofiştii asceți, 
nici în ce priveşte sfinţenia vieţii lor și nici în privința puterilor 
miraculoase atinse prin renunțarea supranaturală la tot ce este pă- 
mântesc. Toţi cei care îi cunoșteau bine, îi considerau mai demni 
de respect chiar și decât magii caldeeni. Renunţând chiar și la cel 
mai mic confort, aceștia trăiau în păduri, ca niște ermiţi izolați 
cu totul de lume?”, în vreme ce confrații lor din Egipt nu erau 
singuratici, ci trăiau în comunități. Deși istoria nu îi ţine la rang 
de cinste pe cei ce au practicat magia sau divinaţia, se știe totuși 
că aceștia dețineau secretul vindecării și că abilităţile lor practice 
erau fără egal. Există numeroase volume păstrate în mănăstirile 
hinduse, unde sunt consemnate dovezi ale realizărilor lor. A în- 
cerca să aflăm dacă acești gimnozofiști au fost adevărații fonda- 
tori ai magiei în India, sau dacă ei doar au practicat cunoștințele ce 
le fuseseră transmise drept moștenire de către primii rishi?” — cei 


21 Ammianus Marcellinus, XXIII, 6 
22 Rishi erau în număr de șapte. Ei au trăit în timpurile prevedice, fiind 

șapte înţelepţi primordiali — ar fi ceva ce erudiţii, acești susţinători 
ai exactității faptelor, l-ar considera doar o speculație vană. Iată ce 
spune un autor contemporan cu privire la aceasta: „Grija cu care 
își educau tineretul, familiarizându-l cu sentimentele virtuoase și 
generoase, este demnă de cel mai înalt respect. Maximele şi discur- 
surile lor, așa cum au fost consemnate de istorici, arată că erau ma- 
eștri în filozofie, metafizică, astronomie, morală și religie.” Aceștia 
și-au păstrat demnitatea chiar și sub guvernarea celor mai puter- 
nici prinți, cărora nu li se înfățișau nici pentru obţinerea celui mai 
mic favor. Dacă regii doreau sfatul sau ajutorul acestor înţelepţi, 
trebuiau să meargă ei înșiși să-i vadă, sau să le trimită un mesager. 
Virtuţile plantelor și ale mineralelor nu aveau niciun secret pentru 
aceşti oameni. Ei au pătruns ascunzișurile cele mai profunde ale 
naturii, iar psihologia și fiziologia erau pentru ei cărți deschise, 
rezultatul fiind dobândirea cunoașterii acestei științe, machagiotia, 
care cu dispreț este denumită în zilele noastre magie. 

Miracolele descrise în Biblie au devenit fapte acceptate de către 
creștini. A te îndoi de realitatea lor denotă o lipsă de credinţă. Însă 
relatările despre miracolele și minunile din Atharva-Veda?> provoacă 
disprețul, fiind considerate lucrarea diavolului. Totuşi, bazându-ne 
pe mai multe cercetări, putem dovedi identitatea dintre cele două ca- 
tegorii de fenomene, în ciuda împotrivirii unor erudiţi ai limbii san- 
scrite. Mai mult, deoarece s-a dovedit că Vedele sunt mai vechi decât 
Biblia evreilor cu mai multe secole, putem deduce cu ușurință că, în 
cazul în care au existat influențe și împrumuturi între cele două tra- 
diţii, cărțile sacre ale Indiei în niciun caz nu pot fi acuzate de plagiat. 

În primul rând, cosmogonia lor arată cât de eronată este pă- 
rerea prevalentă printre naţiunile civilizate cum că Brahma a fost 


cunoscuți sub numele de înţelepţi și veneraţi ca semizei. Haugh apreciază că 
aceștia ocupau în religia brahmanică o poziţie similară cu cei doisprezece fii 
ai lui Iacob din Biblia evreiască. Brahmanii afirmă despre sine că sunt descen- 
denţii direcţi ai acestor rishi. 


1" Cea de-a patra Veda 

considerat dintotdeauna de către hinduși ca Zeul lor suprem. 
Brahma este o zeitate secundară, „cel care mişcă apele”, la fel ca 
Iehova. El este divinitatea creatoare şi este reprezentat alegoric ca 
având patru capete, corespunzătoare celor patru puncte cardi- 
nale. El este demiurgul, creatorul lumii. Polier scria în lucrarea sa 
Mythologie des Indous: „În starea primordială a creației, universul, 
sub formă de germene, scufundat în ape, se odihnea la sânul Celui 
Etern. În mijlocul acestui haos înconjurat de întuneric, Brahma, cre- 
atorul lumii, se odihnea pe o frunză de lotus, mișcându-se deasupra 
apelor, întunericul fiind nedespărțit de ape.” Această cosmogonie 
este identică cu cea egipteană, unde, la început, Athor"* sau Mama 
Noapte (care reprezintă întunericul nelimitat), ca element primor- 
dial ce acoperă abisul infinit, era animată de apă și de Spiritul uni- 
versal al Celui Etern, care exista singur în Haos. La fel ca în scrip- 
turile evreieşti, creaţia începe cu Spiritul lui Dumnezeu și cu ema- 
naţia sa creatoare, care constituie o altă zeitate.” Percepând această 
stare a lucrurilor, Brahma își spune consternat: „Cine sunt eu? De 
unde vin?” Atunci aude o voce care îi răspunde: „Îndreaptă-ţi ru- 
găciunile către Bhagavat — Cel Etern, cunoscut şi ca Parabrahman.” 
Brahma, încetându-și mișcarea, se așază pe lotus într-o atitudine 
contemplativă și meditează asupra Celui Etern, care, încântat de 
devoţiunea sa, înlătură întunericul primordial și îi conferă acestu- 
ia cunoaşterea. „După aceea, Brahma se manifestă din oul primor- 
dial (haosul infinit) sub forma luminii şi, deoarece înțelegerea lui 
cuprinde acum totul, el inițiază Creaţia. El se mişcă deasupra apelor 
eterne, Spiritul lui Dumnezeu fiind în el. El este denumit Narayana, 
în ipostaza sa de cel ce se mișcă deasupra apelor." 

Lotusul, floarea sacră a egiptenilor, precum și a hindușilor, 
este simbolul lui Horus şi în același timp al lui Brahma. Nu există 


214 Ortografiere conformă cu Dicționarul arhaic 
25 Nu avem în vedere Biblia actuală sau acceptată, ci pe cea evreiască, inter- 
pretată conform Cabalei. 

niciun templu î în Tibet sau în Nepal unde imaginea sa să nu fie 
reprezentată. Înţelesul acestui simbol este foarte sugestiv. Florile 
de crin pe care arhanghelul i le oferă Fecioarei, în picturile repre- 
zentând „Buna vestire”, au același simbolism ezoteric. În această 
privinţă, îndrumăm cititorul către operele lui Sir William Jones.2'* 
Pentru hinduși, lotusul este emblema puterii creatoare a naturii, 
prin intermediul focului și al apei (spirit și materie). „O Tu, Cel 
Etern”, spune un vers din Bhagavat Gita, „în fiinţa Ta îl văd pe 
Brahma Creatorul, având un lotus drept tron!” Sir W. Jones arată 
că seminţele lotusului conțin — înainte chiar de a germina — frunze 
perfect formate, reprezentări în miniatură ale plantei care se va 
dezvolta mai târziu. Sau, după cum precizează autorul lucrării 
The Heathen Religion, „natura ne oferă astfel o mostră a acţiunii 
pre-formatoare a creaţiilor sale”, pentru ca ulterior să spună că 
„seminţele tuturor plantelor fanerogame, care au stamine și pistil 
aparente, conţin în embrion o plantă gata formată” 2Y 


EMANAŢIA UNIVERSULUI OBIECTIV 
DIN EU-L SUBIECTIV 


In cazul adepților budismului, lotusul are aceeași semnificaţie. 
Maha-Maya sau Maha-Deva, mama lui Gautama Buddha, a fost 
anunțată că poartă un fiu de către Bhodisat (spiritul lui Buddha), 
care a apărut lângă patul ei, având un lotus în mână. De asemenea, 
Osiris şi Horus sunt adeseori reprezentaţi de către egipteni în aso- 
ciere cu florile de lotus. 

Aceste fapte dovedesc toate identitatea de origine a acestei 
idei în cadrul celor trei sisteme religioase, hindus, egiptean şi 
iudeo-creştin. Peste tot unde apare nufărul (lotusul), acesta semni 
fică emanaţia obiectivului din ceea ce este ascuns, sau subiectiv 


"* Dissertation Relating to Asia 
7 Dr. Gross, p. 195 

Horus cu un buchet de lotuşi 


ideea eternă a trecerii Divinităţii invizibile de la forma sa abstractă, 
la cea concretă, sau vizibilă. Căci, de îndată ce întunericul a fost 
înlăturat şi „s-a făcut lumină”, ochii cunoaşterii lui Brahma s-au 
deschis, şi acesta a văzut în lumea ideală (care până atunci fusese 
ascunsă în eternitate în mintea Divinului) formele arhetipale ale 
tuturor lucrurilor şi ființelor viitoare, infinit de numeroase, care 
vor fi aduse la existenţă şi astfel făcute vizibile. In această primă 
etapă a acţiunii, Brahma încă nu a devenit creatorul, constructo- 
rul universului. La fel ca un arhitect, mai întâi acesta trebuia să 
cunoască planul şi să conştientizeze formele ideale care se aflau 
în stare potenţială în sânul Celui Etern, la fel ca frunzele viitoare 
ale lotusului ascunse în sămânţa plantei. Această noţiune trebuie 
să o avem în vedere pentru a găsi originea şi sensul versetului din 
cosmogonia iudaică, unde putem citi: „Şi Dumnezeu a zis să dea 
pământul... pomi care să facă rod după soiul lor, a căror sămânță 
era în ei”. În toate religiile primitive, „Fiul Tatălui” este Dumnezeu 
Creatorul, adică este gândul Lui care devine vizibil. Înainte de 
perioada creştină, începând cu conceptul hindus de Trimurti, 
până la cele trei capete cabalistice din scrierile evreieşti, aspectul 

de trinitate a divinității în toate religiile a fost pe deplin definit 
şi substanțializat prin intermediul alegoriilor specifice fiecăreia. 
În cadrul religiei creștine, putem vedea doar o altoire artificială 
a unei ramuri noi pe un trunchi mai vechi. Iar crinul pe care îl 
poartă în mână arhanghelul în momentul Bunei Vestiri, simbol 
adoptat de biserica greacă şi de cea romană, arată o aceeaşi sem- 
nificație metafizică. 

Lotusul este rodul focului (al căldurii) şi al apei, de aici şi sim- 
bolismul său dual: Spirit şi materie. Zeul Brahma este al doilea 
element al trinităţii. La fel sunt şi Iehova (Adam-Kadmon) şi 
Osiris, sau mai degrabă Pimander, sau Puterea Minţii Divine, 
a lui Hermes. Pimander reprezintă sursa tuturor zeilor solari 
egipteni. Cel Etern este Spiritul focului, care trezeşte, fructifică şi 
dezvoltă într-o formă concretă tot ceea ce este născut din apă sau 
din pământul primordial, apărut din Brahma, în cadrul procesu- 
lui evoluţiei. Însă Universul în sine este Brahma, iar Brahma este 
Universul. Aceasta este filozofia lui Spinoza, care are rădăcini în 
sistemul pitagoreic, şi este chiar motivul pentru care Giordano 
Bruno a murit ca martir. Acest eveniment istoric demonstrează cât 
de mult s-a îndepărtat teologia creştină de punctul său de origine. 
Giordano Bruno a fost ars pe rug pentru exegeza unui simbol îm- 
brăţişat de primii creştini şi interpretat de către apostoli! Lotusul 
pe care îl ţine în mână Bhodisat, şi mai apoi Gabriel, simbolizează 
focul şi apa sau ideea de creaţie şi generare, fiind încorporat în 
străvechea taină a Botezului. 

Doctrinele lui Bruno şi ale lui Spinoza sunt aproape iden- 
tice, deşi cuvintele folosite de cel din urmă sunt mai ermetice, 
fiind alese cu mai multă precauţie decât cele pe care le întâlnim 
în teoriile autorului lucrărilor Causa Principio et Uno şi Infinito 
Universo e Mondi. Atât Bruno, care mărturiseşte că Pitagora a fost 
sursa cunoştinţelor sale, cât şi Spinoza, care, fără a o recunoaşte 
deschis, lasă totuşi să se citească printre rânduri, au aceeaşi per 
spectivă asupra cauzei primordiale. Pentru ei, Dumnezeu este 

o entitate absolută în sine, un Spirit Infinit — singura fiinţă cu 
adevărat liberă şi independentă de efecte sau de cauze, altele 
decât ea însăşi. Prin această Voinţă care a creat toate lucrurile şi 
fiinţele şi care a dat primul impuls legilor cosmice, Dumnezeu 
menţine permanent existenţa şi ordinea întregului Univers. La 
fel ca adepţii doctrinei hinduse svabhava, pe nedrept numiţi 
atei, care susţin că toate lucrurile, oamenii, zeii şi spiritele s-au 
născut din svabhava, sau propria lor natură”, atât Spinoza, 
cât şi Bruno au ajuns la concluzia că Dumnezeu trebuie căutat 
în natură şi nu în afara acesteia. Creaţia fiind proporţională cu 
puterea Creatorului, atunci Universul, la fel precum Creatorul 
său, trebuie să fie infinit şi etern, o formă emanând din propria 
sa esenţă, care creează la rândul ei o altă formă. Comentatorii 
moderni afirmă că Bruno, „nefiind susținut de speranța unei alte 
lumi mai bune, mai degrabă şi-a sacrificat viaţa decât convinger- 
ile”; permițând astfel să se deducă ideea că Giordano Bruno nu 
credea în nemurirea Sufletului. Profesorul Draper afirmă cate- 
goric că acesta nu credea în continuarea existenței după moarte. 
Scriind despre nenumăratele victime ale intoleranţei religioase 
a Bisericii, el remarca: „Trecerea de la această viaţă la lumea de 
apoi, deşireste o încercare grea, însemna totodată şi părăsirea 
vieţii trecătoare şi pline de griji pentru fericirea eternă... Martir- 
ul credea că există o mână invizibilă care îl conduce pe drumul 
său prin valea întunecată... Pentru Bruno nu a existat un aseme- 
nea ajutor. Convingerile filozofice pentru care şi-a dat viața nu 
i-au putut conferi o asemenea consolare.”2? 


"5 „Brahma nu creează Pământul, Mirtlok, şi nici restul Universului. El însuși 
apărând din Sufletul Lumii, în urma separării de Cauza Primordială, din el 
emană la rândul său întreaga natură. El nu se mișcă deasupra apelor, ci este 
una cu ele. Brahma nu este separat de Univers, ci formează împreună o singu- 
ră Fiinţă; fiecare particulă este în esență chiar Brahma, avându-și originea în 
el însuși.” [Burnouf, Introducere, p.118] 

* Conflict between Religion and Science, p. 180 


Si 

Se pare însă că profesorul Draper 
cunoştea doar la modul superficial 
adevăratele convingeri ale filozofilor. 
II putem lăsa pe Spinoza afară din 
ecuaţie, el poate să rămână un ateu 
absolut şi un materialist în ochii cri- 
ticilor. Prudenţa de care dă dovadă 
in scrierile sale face să fie extrem de 
dificil pentru cineva care nu poate 
citi printre rânduri şi nu este foarte 
familiarizat cu înțelesurile ascunse 
ale metafizicii pitagoreice, să-şi dea 
seama de sentimentele sale reale. Însă 
Giordano Bruno trebuie că a crezut într-o altă viaţă, dacă a aderat 
la doctrinele lui Pitagora. Prin urmare nu putea fi un ateu, a cărui 
filozofie nu i-a oferit „o astfel de consolare”. Procesul şi ulterior con- 
tesiunea sa, aşa cum sunt acestea redate de profesorul Domenico 
Berti în cartea sa Vita di Giordano Bruno, fiind compilate din docu- 
mente originale care au fost recent publicate, dovedesc fără urmă 
de îndoială care erau filozofia şi crezurile sale reale. În acord cu pla- 
tonicienii din Alexandria şi cu cabaliştii de mai târziu, el susţinea că 
lisus a fost un mag, în sensul atribuit acestui cuvânt de Porfiriu şi 
Cicero, care îl numesc divina sapientia („cunoaşterea divină”), şi de 
Filon ludeul, care descria magii ca fiind minunati căutători ai mis- 


Virgil 


terelor ascunse ale naturii. Nici nu se punea problema sensului peio- 
rativ pe care l-a primit cuvântul „magie” în secolul nostru. Conform 
perspectivei sale înălțătoare, magii erau oameni sfinți, care, retrăgân- 
du-se de la orice altă preocupare pământească, contemplau virtuțile divine, 
înțelegând astfel mai bine natura divină a zeilor şi a spiritelor. Astfel, ei 
i-au inițiat şi pe alții în aceste mistere, care presupuneau o interacțiune 
neîntreruptă cu ființele invizibile, pe parcursul întregii vieți. Însă, pentru 
a reliefa cele mai intime convingeri ale lui Giordano Bruno, vom cita 
câteva fragmente din actul de acuzare şi din propria sa confesiune, 

Capetele de acuzare aduse de Mocenigo sunt exprimate după 
cum urmează: 

„Eu, Zuane Mocenigo, fiul ilustrului Senior Marcantonio, 
denunţ în faţa cucernicilor părinţi, după cum îmi dictează conşti- 
inţa şi conform ordinului primit de la duhovnicul meu, că l-am 
auzit pe Giordano Bruno, de mai multe ori, când discutam la 
mine acasă, afirmând că este o mare blasfemie a spune că pâinea 
se transformă în trup, conform doctrinei catolice; că este contra 
slujbelor religioase; că nicio religie nu îl mulţumeşte; că isus a 
fost un sărman nefericit (un tristo) şi că dacă a făcut lucruri rele 
pentru a seduce oamenii, putea foarte bine să îşi dea seama că va 
fi crucificat; că Dumnezeu nu este alcătuit dintr-o trinitate, pentru 
că astfel Dumnezeu ar fi imperfect; că lumea este eternă şi că există 
lumi infinite pe care Dumnezeu le creează în continuu, deoarece 
El doreşte tot ceea ce poate; că lisus a făcut miracole aparente şi a 
fost un magician, şi la fel au fost şi apostolii Săi, iar el are de gând să 
facă tot ce au făcut ei şi chiar mai mult; că lisus nu a vrut să moară, 
ci a evitat moartea cât a putut; că nu există pedeapsă pentru păcate 
şi că sufletele create prin acţiunea naturii trec dintr-un animal în 
altul; că la fel cum animalele se nasc din păcat, la fel este şi în cazul 
oamenilor, care renasc după disoluția trupurilor lor.” 

Deşi sunt perfide, cuvintele de mai sus indică totuşi clar că 
Bruno credea în metempsihoza pitagoreică, care, aşa neînțeleasă 
cum este, arată cu toate acestea credinţa în supraviețuirea omului 
într-o formă sau alta. Mai departe, acuzatorul continuă: 

„El a dat de înţeles că doreşte să fondeze o nouă sectă, cu 
numele Noua filozofie. A spus că Fecioara Maria nu ar fi putut con- 
cepe un copil şi că credinţa noastră catolică este plină de blasfemii 
la adresa măreției lui Dumnezeu; mai susținea că toți călugării ar 
trebui privaţi de venituri şi de dreptul la dispută, fiindcă aceasta 
dăunează lumii; că sunt cu toţii nişte măgari, iar doctrina noastră 
este o doctrină de măgari, că nu există nicio dovadă că credinţa 
noastră are trecere în faţa lui Dumnezeu, şi că a nu face altuia ce 

nu dorim să ni se facă nouă este suficient pentru o viaţă bună; că 
îşi râde de celelalte păcate şi se întreabă cum poate Dumnezeu să 
îndure atât de multele erezii ale religiei catolice. Bruno mai spunea 
că intenționează să practice arta divinaţiei şi să controleze astfel 
cursul evenimentelor; că Sfântul Toma şi toţi doctorii în teologie 
nu ştiu nimic în comparaţie cu el şi că el ar putea pune întrebări 
care i-ar încuia chiar şi pe cei mai de seamă teologi ai lumii.” 

La aceste acuzaţii, filozoful a răspuns prin următoarea con- 
fesiune de credinţă plină de o convingere împărtăşită de toţi dis- 
cipolii marilor maeştri ai Antichității: 

„Pe scurt, cred în existența unui Univers Infinit, care este 
efectul unei puteri divine infinite, deoarece consider ca nedemn 
de puterea şi bunătatea divină, capabilă să creeze, pe lângă 
lumea aceasta, multe altele, să fi proiectat şi realizat o lume finită. 
Astfel, am susţinut că există infinit de multe lumi, asemănătoare 
cu aceasta a Pământului, care, conform lui Pitagora, este un corp 
ceresc similar Lunii şi celorlalte planete şi stele, care sunt infinite 
ca număr. Mai cred de asemenea că toate aceste corpuri sunt lumi, 
fără de număr, care constituie universalitatea infinită într-un 
spaţiu infinit, şi aceasta este ceea ce numim Universul Infinit. 
Lumile acestui Univers sunt nenumărate, şi astfel el are o dublă 
măreție infinită, mai întâi ca spaţiu şi apoi datorită multitudinii 
lumilor. Indirect, acesta poate fi considerat un punct de vedere în 
dezacord cu credinţa oficială. 

Mai mult, cred că în acest univers există o Providenţă univer- 
sală, prin intermediul căreia totul trăieşte, fiinţează şi se trans- 
formă, atingând perfecțiunea. Înţeleg aceasta în două moduri: în 
primul rând, întregul suflet este prezent în tot trupul şi de aseme- 
nea în fiecare parte a sa, iar aceasta o numesc natura, umbra şi 
amprenta Divinităţii. Mai apoi, cred că există un mod inefabil în 
care Dumnezeu, prin esenţa, prezenţa şi puterea Sa, există în toate 
şi dincolo de toate, nu ca parte a acestui tot, nu ca suflet al său, vi 
într-un mod inexplicabil. 

Mai mult, cred că toate atributele Divinităţii sunt unul şi 
acelaşi lucru. Împreună cu teologii şi cu marii filozofi, consider că 
există trei Atribute: puterea, înțelepciunea şi bunătatea, sau mai 
degrabă, mintea, intelectul şi iubirea. Astfel, lucrurile capătă mai 
întâi existenţă prin minte, apoi ele dobândesc o existenţă separată 
şi ordonată prin intelect şi în al treilea rând, simetrie şi armonie 
prin iubire. Astfel înțeleg ființa în toate şi dincolo de toate, căci nu 
există nimic în afara fiinţei şi nu există fiinţă fără esenţă, la fel cum 
nimic nu poate fi frumos fără ca frumuseţea să fie şi ea prezentă. 
În acest fel, nimic nu poate fi separat de prezenţa divină. Astfel 
înţeleg eu distincţia în cadrul Divinităţii, ca fiind realizată prin 
rațiune şi nu ca fiind un adevăr substanţial. 

Mai cred că, odată ce lumea a fost formată şi creată ea este, cu 
toată ființa sa dependentă de Cauza Primordială, şi astfel îşi merită 
numele de Creaţie. Şi Aristotel a sustinut aceasta, când a spus că 
«de Dumnezeu depinde întreaga lume şi întreaga natură». De 
asemenea, conform cu explicaţia sfântului Toma, fie că este eternă 
sau trecătoare, lumea este, cu întreaga sa fiinţă, dependentă de 
Cauza Primordială, nimic din ea nefiind independent. 

Acum voi expune părerea mea în ceea ce priveşte adevărata 
credinţă. Nu voi vorbi în calitate de filozof despre individualitatea 
componentelor Divinităţii, despre înțelepciune și despre vlăstarul 
minţii, numit de către filozofi Intelect, iar de către teologi, Cuvânt, 
despre care se crede că s-a întrupat în formă umană. Însă eu, stăru- 
ind asupra textelor filozofice nu am înțeles aceasta, ci m-am îndoit 
şi nu mi-am păstrat constant credinţa în această privinţă. Nu îmi 
amintesc să fi scris sau să fi vorbit despre aceasta în mod direct. 
Însă, în mod indirect, legat de alte subiecte, se poate deduce ceva 
despre această temă. Un spirit inventiv poate oricând să apeleze la 
ingeniozitatea și profesionalismul necesar, pentru a reuni anumiţi 
indicatori, care să susțină ceva susceptibil de a fi demonstrat de 
rațiune în lumina adevărurilor clare ca lumina zilei. Astfel, în ceea 
ce priveşte Sfântul Duh, văzut ca o treia persoană, nu am putut 

să-l înţeleg, în modul în care ar fi trebuit să cred în acesta. Dar, 
conform cu doctrina pitagoreică şi după cum a arătat și Solomon, 
l-am înţeles ca Suflet al Universului, sau adăugat Universului aşa 
cum spune înțelepciunea lui Solomon: «Spiritul lui Dumnezeu a 
umplut întreg pământul și conţine toate lucrurile, fenomenele şi 
ființele», ceea ce corespunde cu doctrina pitagoreică explicată de 
Virgil în Eneida: 

Principio coelum ac terras camposque liquentes, 

Lucentemque globum Lunae, Titaniaque astra 

Spiritus intus alit, totamque infusa per artus 

Mens agitat molem...*% 

şi versurile care urmează. 

În filozofia mea, din acest Spirit, care este numit Viața Univer- 
sului, purcede viața şi sufletul a tot ceea ce are viață şi suflu. Mai 
mult, înțeleg Sufletul ca fiind nemuritor; la fel sunt şi corpurile, 
care, potrivit substanței lor, sunt toate nemuritoare, neexistând 
altă moarte decât diviziunea şi unirea. Aceeaşi doctrină se ex- 
primă şi în Ecleziastul, care spune: «Nu este nimic nou sub soare; 
ce este a mai fost».” 

Mai mult, Bruno mărturiseşte incapacitatea sa de a înțelege 
teoria celor trei persoane în cadrul Divinităţii şi îndoielile sale cu 
privire la întruparea lui Dumnezeu în lisus. Însă îşi susţine cu 
putere credinţa în miracolele făcute de Iisus. Cum ar fi putut el, un 
filozof pitagorician, să le nege? Dacă sub constrângerile nemiloa- 
se ale Inchiziției s-a pocăit, la fel ca Galileo, implorând clemența 
persecutorilor săi bisericeşti, să nu uităm că a vorbit ca un om aflat 
între ciocan şi nicovală, iar natura umană nu poate fi întotdeauna 
eroică când trupul este slăbit prin încarcerare şi tortură. 

Fără apariţia atât de oportună a importantei lucrări a lui Berti, 
am fi continuat să îl venerăm pe Giordano Bruno ca pe un martir, 


= La început, un suflu interior pătrundea cerul, pământul, mările, plobul 
strălucitor al Lunii și astrele Titanilor; Spiritul era inluzat în toate membrek 
trupului, mișcând întreaga masă (lat.) (n.t.) 

al cărui bust merită aşezat în Panteonul ştiinţelor exacte, încoronat 
cu laurii decernaţi de către profesorul Draper. Însă acum putem 
vedea că eroul lor de o zi nu este nici ateu, nici materialist, nici 
pozitivist, ci doar un pitagoreic care preda învăţătura din Asia 
Superioară şi care pretindea chiar că posedă puteri de magician, 
atât de mult dispreţuite de şcoala lui Draper! Această contradicție 
este cel mai amuzat lucru pe care l-am văzut de când nişte arhe- 
ologi lipsiţi de orice respect au declarat că o presupusă statuie a 
Sfântului Petru nu este nimic altceva decât Jupiter Capitolinul şi 
de când identitatea dintre sfântul catolic Josaphat şi Buddha a fost 
„dovedită” satisfăcător. 

Astfel, putem căuta oriunde prin arhivele istoriei, şi vom des- 
coperi că nu există nicio fărâmă din filozofia modernă — fie aceasta 
newtoniană, carteziană, huxley-ană sau oricare alta — care să nu 
provină din nepreţuitele mine ale Orientului. Chiar și pozitivis- 
mul și nihilismul îşi găsesc prototipul în partea exoterică a filozo- 
fiei lui Kapila, după cum remarca pe bună dreptate Max Müller. 
Inspirația înțelepţilor hinduși a fost cea care a pătruns misterele 
Prajna Paramitei („înţelepciunea perfectă”); în mâinile lor s-a le- 
gănat primul strămoș al acestui copil slăbuţ, dar gălăgios, pe care 
l-am botezat ȘTIINȚA MODERNĂ. 


Capitolul IV 


TEORII CU PRIVIRE 
LA FENOMENELE 
MEDIUMNICE 


„Aleg partea mai nobilă a lui Emerson, atunci când, după mai multe dez- 
iluzionări, a exclamat: «Năzuiesc la Adevăr». Bucuria adevăratului eroism 
iluminează inima celui care poate cu adevărat să spună aceasta.” 


John Tyndall 


„O mărturie este suficientă atunci când se sprijină pe un număr mare 
de martori foarte sensibili care: 
1. Sunt cu toţii de acord că au văzut bine. 
2. Sunt sănătoşi trupeşte şi mintal. 
3. Sunt imparțiali şi dezinteresați. 
4. Sunt unanim de acord. 
5. Adeveresc în mod solemn faptul respectiv.” 


Voltaire, Dicţionar filozofic 


Contele Agenor de Gasparin este un protestant devotat. Bătălia 
sa cu des Mousseaux, de Mirville şi alţi fanatici care au pus toate 
fenomenele spiritiste pe seama lui Satana a fost lungă şi aprigă. 
Două volume a peste 1.500 de pagini sunt rezultatul acestei lupte, 
dovedind efectele, negând cauza şi realizând eforturi supraumane 
pentru a inventa orice altă explicaţie decât cea corectă. 

Critica severă primită de Journal des Debats din partea domnului 

de Gasparin a fost citită de întreaga Europă civilizată.” După ce au- 
torul descrie minuţios numeroasele manifestări la care a fost martor 
personal, acest jurnal propune în mod impertinent autorităţilor 
franceze să-i trimită la spitalul de nebuni incurabili pe toţi cei care ar 
insista să crediteze această bazaconie, după citirea onorabilei analize 
a „halucinaţiilor spirituale” publicată de Faraday. 

„Luaţi aminte”, scria de Gasparin în răspunsul său, „repre- 
zentanţii ştiinţelor exacte sunt pe cale să devină... inchizitorii zilelor 
noastre... Faptele sunt mai puternice decât Academiile. Respinse, 

negate, batjocorite, ele sunt totuşi fapte şi există în realitate."** 


TEORIA LUI DE GASPARIN 


Următoarele exemple de fenomene fizice, aşa cum au fost ob- 
servate de el personal şi de profesorul Thury, pot fi găsite în opera 
voluminoasă a lui de Gasparin. 


Des Tables, vol. I, p. 213 
Ibid., p.216 

„Experimentatorii au văzut adesea cum picioarele mesei erau 
țintuite — ca să spunem aşa — la podea şi, în ciuda exaltării celor din 
jur, refuzau să se mişte din locul în care erau. Cu alte ocazii, au 
tost observate mese care levitau într-o manieră destul de energică. 
Martorii au auzit, cu propriile lor urechi, bătăi atât puternice, cât şi 
slabe, primele amenințând să facă masa bucăţi din cauza violenţei 
lor, iar celelalte fiind atât de fine încât abia puteau fi percepute... 
În ceea ce priveşte LEVITAŢIILE FĂRĂ CONTACT, am găsit mo- 
dalităţi de a le produce uşor şi cu succes... Şi astfel de levitaţii nu 
apar doar în cazuri izolate. Le-am reprodus de peste TREIZECI de 
ori. 2%... Într-una din zile, masa de spiritism se răsucea şi îşi ridica 
picioarele în mod succesiv, greutatea sa fiind mărită de un bărbat 
cântărind peste optzeci şi şapte de kilograme, care era aşezat pe 
ea; cu altă ocazie masa rămânea nemişcată şi de neclintit, în ciuda 
faptului că persoana aşezată pe ea nu cântărea decât şaizeci de 
kilograme.*%...Cu altă ocazie, am vrut ca ea să se întoarcă cu susul 
în jos, şi într-adevăr s-a întors cu picioarele în aer, cu toate că de- 
getele noastre nu au atins-o nici măcar o dată. "2% 


TEORIA LUI DES MOUSSEAUX, DE MIRVILLE 


„Este sigur”, observă de Mirville, „că o persoană care a fost 
martorul repetat al unui astfel de fenomen, nu ar putea să accepte 
excelenta analiză a fizicianului englez."2% 

Începând cu anul 1850, des Mousseaux și de Mirville, doi ro- 
mano-catolici intransigenţi, au publicat multe volume ale căror 


titluri au fost abil concepute pentru a atrage atenţia publicului. 


* Des Tables, vol. I., p. 48 

*4 Ibid., p. 24 

*% Ibid., p. 35 

*% De Mirvile, Des Esprits, p. 26 

Aceasta trădează din partea autorilor o neliniște foarte puternică, 
pe care, în plus, ei nici măcar nu se obosesc să o ascundă. Dacă s-ar 
fi putut ca fenomenele să fie considerate contrafăcute, Biserica de 
la Roma nu s-ar fi străduit atât de mult să le reprime. 

Ambele părți au lăsat scepticii în afara discuţiei și s-au pus de 
acord asupra faptului că oamenii se împart în doar două categorii: 
cei care cred în acţiunea directă a diavolului şi cei care cred în spi- 
rite fără trup sau de alt gen. Simplul fapt că teologia se temea mult 
mai mult de revelaţiile care ar fi putut surveni prin intermediul 
acestui canal misterios decât de toate „conflictele” amenințătoare 
cu știința, precum şi de negările categorice ale acesteia din urmă, 
ar fi trebuit să le deschidă ochii celor mai sceptici. 

Biserica de la Roma nu a fost niciodată nici credulă, nici laşă, 
ceea ce este din plin dovedit de machiavelismul care îi caracte- 
rizează politica. Mai mult decât atât, nu s-a preocupat prea mult 
de prestidigitatorii isteţi, despre care ştia că sunt simpli jongleri. 
Robert Houdin, Comte, Hamilton şi Bosco au dormit liniștiți în pa- 
turile lor, în timp ce Biserica îi persecuta pe Paracelsus, Cagliostro 
şi Mesmer, pe filozofii hermeneutici şi pe mistici, astfel punând 
efectiv capăt oricăror manifestări autentice de natură ocultă prin 
uciderea mediumilor. 

Cei incapabili să creadă într-un diavol personal şi în dogmele 
Bisericii trebuie totuşi să crediteze clerul cu suficientă şiretenie 
pentru a nu-şi compromite reputaţia de infailibilitate, preocupân- 
du-se de nişte manifestări care, dacă sunt frauduloase, trebuie ine- 
vitabil să fie demascate într-o bună zi. Însă cea mai bună mărturie 
vizavi de realitatea acestor forțe a fost oferită de Robert Houdin 
însuşi, regele jonglerilor, care, când a fost chemat ca expert de 
Academie pentru a fi martorul minunatelor puteri clarvăzătoare şi 
al greşelilor ocazionale ale unei mese de spiritism, a afirmat: „Noi 
jonglerii nu facem niciodată greşeli, iar cea de-a doua vedere a 
mea?” nu m-a înşelat niciodată până acum.” 


Se referă la clarviziune (n.t.) 

TEORIA LUI BABINET 


Eruditul astronom Babinet nu a fost mai norocos când l-a se- 
lectat pe Comte, celebrul ventriloc, pe post de expert în infirmarea 
fenomenelor legate de apariţia vocilor şi a bătăilor. Comte, dacă 
este să dăm crezare martorilor, i-a râs în nas lui Babinet la simpla 
sugestie a acestuia că bătăile erau generate de „ventrilocism incon- 
ştient”! Teoria aferentă, o adevărată „soră geamănă” a celeilalte 
teorii, a „proceselor cerebrale inconştiente”, i-a făcut să roşească pe 
mulţi chiar dintre cei mai sceptici academicieni. Absurditatea sa 
era prea evidentă. 

„Problema supranaturalului”, spune de Gasparin, „aşa cum a 
fost ea descrisă de către Evul Mediu şi aşa cum se prezintă acum, 
nu se află printre cele pe care ne permitem să le dispreţuim; am- 
ploarea şi grandoarea ei nu trec neobservate de nimeni... Totul 
este profund serios în ceea ce o priveşte, atât răul, cât şi remediul 
său, atât agravarea superstiţiei, cât şi fenomenul fizic ce este des- 
tinat să o învingă."2% 


TEORIA LUI HOUDIN 


În continuare, el formulează o opinie decisivă. La această 
opinie a ajuns, convins fiind de diverse manifestări, după cum 
afirmă el însuşi: „Numărul de fapte concrete care îşi revendică 
locul în lumina clară a adevărului a crescut atât de mult în ultima 
vreme, încât din două consecinţe posibile una este inevitabilă: fie 
domeniul ştiinţelor naturale trebuie să consimtă să se extindă, fie 
domeniul supranaturalului va deveni atât de mare, încât nu va 
mai avea frontiere.”2% 

În multitudinea de cărţi scrise împotriva spiritismului, care 


“5 Avant propos, pp. 12 și 16 
2% Vol. I, p. 255 

provin din surse catolice şi protes- 
tante, niciuna nu a produs un efect 
mai înspăimântător decât lucrările 
lui de Mirville şi des Mousseaux: 
La magie au XIX-me Siecle; Mæurs 
et Pratiques des Demons; Hauts 
Phénoménes de la Magie, Les Medi- 
ateurs de la Magie; Des Esprits et de 
leurs Manifestations etc. Aceste lu- 
crări conțin cea mai exhaustivă bi- 
ografie a diavolului şi a servitorilor 
săi, apărută de-a lungul timpului, 
din Evul Mediu până în prezent, 


Robert Houdin 


pentru delectarea personală a catolicilor de bună-credinţă. 


TEORIA DOAMNEI ROYER 
ŞI A LUI JOBART DE LAMBALLE 


După părerea autorilor, acela care a fost un „mincinos şi un 
ucigaş încă de la începuturi” a fost totodată şi motorul principal 
al fenomenelor spiritiste. El s-a aflat de mii de ani încoace în frun- 
tea teurgiei păgâne; şi tot el a fost cel care, încurajat de amploa- 
rea ereziilor, a necredinţei şi a ateismului, a reapărut în secolul 
nostru. Academia Franceză şi-a înălțat vocea pentru a protesta cu 
indignare, iar domnul de Gasparin a luat-o chiar ca pe o insultă 
personală. „Aceasta este o declaraţie de război, o ridicare a scutu- 
rilor” — scria el în voluminoasa sa lucrare dedicată combaterii 
acestor scrieri. „Opera lui de Mirville este un adevărat manifest... 
Aş fi încântat să văd în aceasta expresia unei opinii strict indivi- 
duale, dar, de fapt, aşa ceva este imposibil. Succesul lucrării, adezi- 
unile solemne, reproducerea fidelă a tezelor sale de către diverse 
ziare şi scribi ai cauzei, solidaritatea stabilită între ei şi întregul 

corp catolic... totul ajunge să arate faptul că este vorba despre o 
operă care, la modul esenţial, reprezintă un act, şi are valoare de muncă 
colectivă. Aşa cum se prezintă lucrurile, am simţit că este de dato- 
ria mea să ripostez... M-am simţit obligat să ridic mănuşa... şi să 
inalt steagul protestant împotriva drapelului Bisericii Catolice.”2% 

Facultăţile de medicină, aşa cum şi era de așteptat, asumându- 
şi rolul de cor grecesc, s-au făcut ecoul diverselor obiecţii ce 
au fost vehiculate împotriva autorilor demonologici. Revista 
The  Medico-Psychological Annals, editată de doctorii Brierre 
de Boismont şi Cerise, publică următoarele: „În afara acestor 
controverse ale părţilor antagoniste, niciodată nu s-a petrecut 
ca în ţara noastră un scriitor să îndrăznească să întâmpine, cu 
o asemenea seninătate agresivă, ironia şi zeflemeaua a ceea ce 
numim bun-simţ; şi, ca şi cum ar vrea să sfideze şi să provoace 
în acelaşi timp hohote răsunătoare de râs şi înălţarea din umeri, 
autorul adoptă o atitudine ostentativă şi, afişându-se cu obrăznicie 
înaintea membrilor Academiei, le prezintă ceea ce el numeşte «cu 
modestie»: Memoriul său despre Diavol!” ?' 

Aceasta a reprezentat cu siguranţă o insultă gravă la adresa ac- 
ademicienilor; însă, încă din anul 1850, se pare că ei au fost sortii să 
sufere în mândria lor mai mult decât majoritatea puteau să suporte. 
Ce idee să supui glumele Diavolului atenţiei celor patruzeci de 
„nemuritori”! Aceştia au jurat răzbunare şi, unindu-se, au promo- 
vat o teorie care a depăşit în absurditate chiar şi demonolatria lui 
de Mirville! Dr. Royer şi Jobart de Lamballe — ambii celebri în felul 
lor — au format o alianţă şi au prezentat Institutului un neamt, a 
cărui isteţime oferea, conform declaraţiilor sale, cheia rezolvării 
tuturor ciocăniturilor şi bătăilor de pe ambele emisfere ale globu 
lui. „Roşim” — remarcă marchizul de Mirville — „când spunem că 
întregul truc consta pur şi simplu în deplasarea repetată a unuia 


2% Vol. II, p. 524 


21 Medico-Psychological Annals, 1 ianuarie 1854 

dintre tendoanele musculare de la picior. A urmat o mare demon- 
straţie în faţa întregului Institut întrunit... Au apărut expresii ale 
recunoştinţei academice pentru această demonstraţie interesantă 
şi, câteva zile mai târziu, o garanţie totală oferită publicului de 
către un profesor de la facultatea de medicină, cum că savanții 
şi-au spus cuvântul, şi misterul era în sfârşit dezlegat!”2* 

Însă astfel de explicaţii ştiinţifice nu au împiedicat nici 
fenomenul să-şi urmeze liniştit cursul, nici pe cei doi scriitori pe 
tema demonologiei să continue să-şi expună teoriile habotnice. 
Negând faptul că Biserica ar avea vreo legătură cu cărţile sale, 
des Mousseaux a oferit Academiei, cu gravitate, în plus faţă de 
Memoriul său, următoarele gânduri interesante şi profund filozo- 
fice cu privire la Satana: „Diavolul este principalul pilon al Credinței. 
El este unul dintre marile personaje, a cărui viaţă este strâns legată 
de cea a Bisericii; iar în lipsa discursului său, care a ieşit într-un 
mod atât de triumfător prin gura Şarpelui, prin care el s-a manifes- 
tat, căderea omului nu s-ar fi putut produce. Astfel, dacă nu ar fi 
fost el (diavolul), atunci Salvatorul, Crucificatul, Mântuitorul ar fi 
fost cel mai ridicol figurant, iar Crucea, o insultă adusă bunului- 
simț!” 

Acest scriitor, şi aceasta este de reținut, este doar ecoul fidel 
al Bisericii, care îl anatemizează în mod egal şi pe cel care ÎI neagă 
pe Dumnezeu, şi pe cel care se îndoieşte de existența obiectivă a 
lui Satana. Însă marchizul de Mirville dezvoltă şi mai mult această 
idee a parteneriatului lui Dumnezeu cu Diavolul. După el, aceas- 
ta este o adevărată afacere comercială, în care „partenerul tăcut” 
senior suportă ca partea activă a firmei sale să fie condusă după 
placul asociatului său junior, prin a cărui cutezanţă şi eficienţă 
primul are de profitat. Cine ar putea avea o opinie diferită după 
citirea următorului pasaj? 


*2 De Mirville, Des Esprits, Constitutionnel, 16 iunie 1854 


* Cavalerul des Mousseaux, Moeurs et Pratiques des Demons, p. x 

„În momentul acestei invazii spiritiste din 1853, atât de 
superficial studiată, îndrăznisem să pronunţăm cuvintele: 
«catastrofă amenințătoare». Cu toate acestea, lumea nu se preocu- 
pa de subiect, însă, deoarece istoria ne prezintă aceleaşi simptome 
in toate epocile dezastruoase, am avut un presentiment al efec- 
telor triste ale unei legi pe care Go&rres a formulat-o astfel: [vol. V, 
pag. 356] «Aceste apariţii misterioase au indicat în mod invariabil 
manifestarea pedepsei lui Dumnezeu pe pământ.»” 

Aceste lupte de gherilă între campionii clerului şi materialista 
Academie a Ştiinţelor dovedesc cu prisosinţă cât de puţin a făcut 
cea de-a doua pentru a dezrădăcina fanatismul orbesc din minţile 
persoanelor chiar foarte educate. În mod evident, ştiința nici nu a 
cucerit pe deplin teologia şi nici nu a redus-o la tăcere. Ea o va învinge 
doar în ziua în care va catadicsi să vadă în fenomenul spiritist 
ceva mai mult decât o simplă halucinație şi şarlatanie. Însă cum 
poate să facă aceasta fără să-l investigheze în mod amănunţit? Să 
presupunem că, înainte ca electromagnetismul să fie recunoscut 
public, profesorul Oersted din Copenhaga, cel care l-a descoperit, 
ar fi suferit un atac de ceea ce numim psihofobie, sau pneumofobie. 
Profesorul ar fi observat deja că un fir prin care trece curent elec- 
tric manifestă o tendinţă de a influenţa acul magnetic, deviindu-l 
de la poziţia sa firească la una perpendiculară pe direcţia curen- 
tului. Mai mult decât atât, să presupunem că profesorul ar fi auzit 
despre anumiţi oameni superstiţioşi care folosesc acest gen de ace 
magnetice pentru a comunica cu inteligenţe invizibile şi de faptul 
că aceştia primesc semnale şi chiar poartă veritabile conversații 
cu acestea, prin intermediul devierilor unui astfel de ac, şi că prin 
urmare profesorul ar fi resimţit o oroare ştiinţifică şi un dezgust 
pregnant vizavi de o astfel de credinţă ignorantă, refuzând pui 
şi simplu să mai aibă de-a face cu un astfel de ac. Care ar fi lost 
rezultatul? Poate că electromagnetismul nu ar fi fost descoperii 
nici până în ziua de azi, iar experimentatorii noştri ar [i lost primii 
ieşiţi în pierdere ca urmare a acestui fapt. 

Masă de spiritism 


Babinet, Royer şi Jobert de Laballe, toţi trei membri ai 
Institutului, s-au distins în mod deosebit în această luptă dintre 
scepticism şi supra-naturalism şi cu siguranţă că nu au cules 
nicio cunună cu lauri. Faimosul astronom s-a expus în mod im- 
prudent riscului, pe câmpul de luptă al acestui fenomen. El a 
explicat fenomenul în mod ştiinţific. Însă, încurajat de credinţa 
dragă savanților că noua „epidemie” nu ar rezista unei cerce- 
tări amănunțite şi nici nu ar rezista trecerii anului, a fost şi mai 
imprudent, şi a publicat două articole cu privire la aceste mani- 
festări. După cum remarcă în mod inteligent marchizul de Mir- 
ville, chiar dacă ambele articole au avut un succes minor în presa 
ştiinţifică, ele nu au avut niciun fel de succes în presa laică. 

Domnul Babinet a început printr-o acceptare a priori a rotației 
şi mişcărilor mobilei, fapt pe care l-a declarat a fi „hors de doute”. 
„Această rotaţie”, spunea el, „era capabilă să se manifeste cu o 
energie considerabilă, fie printr-o viteză foarte mare, fie printr-o 


* In afara îndoielii (n.t.) 

puternică rezistenţă, dacă s-ar fi dorit oprirea ei. 

Acum urmează explicaţia eminentului savant: „Uşor împinsă 
de micile impulsuri simultane ale mâinilor care se află pe ea, masa 
incepe să oscileze de la dreapta la stânga... În momentul în care, 
după o întârziere mai mare sau mai mică, se stabileşte o trepidaţie 
nervoasă în mâini, şi micile impulsuri individuale ale tuturor 
experimentatorilor se armonizează, masa este pusă în mişcare. "2% 

I se pare foarte simplu, deoarece „toate mişcările musculare 
din corpuri sunt determinate de pârghii de ordinul trei, în care 
pivotul este foarte aproape de punctul în care acţionează forţa. 
Prin urmare, aceasta imprimă o viteză foarte mare părților mobile, 
datorită distanţei foarte mici pe care trebuie să acţioneze forța mo- 
toare. Unele persoane sunt uluite să vadă o masă supusă acţiunii 
la unison a mai multor indivizi bine poziţionaţi, care reuşeşte să 
depăşească obstacole mari, ba chiar să-şi rupă picioarele atunci când 
este oprită brusc; însă aceasta este foarte simplu, dacă considerăm 
puterea acelor mici acțiuni la unison... Încă o dată, explicaţia fizică 
nu prezintă nicio dificultate.”2” 

În această disertaţie, sunt demonstrate în mod evident două 
rezultate: realitatea fenomenelor este dovedită şi explicaţia şti- 
inţifică este ridiculizată. Însă domnul Babinet îşi permite foarte 
bine să se râdă puţin de el; ştie, ca astronom, că pete negre se 
găsesc chiar şi pe Soare. 

Cu toate acestea, mai există un fapt pe care Babinet l-a negat 
intotdeauna cu dârzenie, şi anume: levitaţia fără contact a mobi- 
lei. De Mirville îl surprinde proclamând că o astfel de levitaţie 
este imposibilă: „pur şi simplu imposibilă”, spune el, „la fel de 
imposibilă ca mişcarea perpetuă.” 


35 Ibid., Revue des Deux Mondes, 15 ianuarie 1854, p. 108 
= Aceasta reprezintă o repetiţie și o variaţiune a teoriei lui Faraday 
7 Revue des Deux Mondes, p. 410 


8 Revue des Deux Mondes, ianuarie 1854, p. 414 

TEORIILE GEMENE ALE „PROCESELOR 
CEREBRALE INCONŞTIENTE” ŞI 
„VENTRILOCISMULUI INCONŞTIENT” 


Cine îşi poate asuma, după o astfel de declaraţie, să continue 
să afirme infailibilitatea cuvântului imposibil, pronunţat de ştiinţă? 
Însă mesele, după ce au valsat, au oscilat şi s-au întors cu susul în 
jos, au început să scoată zgomote, să producă bătăi. Bătăile erau 
uneori la fel de puternice ca zgomotul unei împuşcături. Care să 
fie explicaţia? Ascultaţi aici: „Martorii şi investigatorii sunt ventri- 
loci!” 

De Mirville ne trimite la Revue des Deux Mondes, în care este 
publicat un dialog foarte interesant, inventat de domnul Babinet, 
care vorbeşte cu el însuşi despre el însuşi, precum En-Soph-ul 
caldeean al cabaliştilor: „Ce putem spune în final despre toate 
aceste fapte care ni s-au adus la cunoştinţă? Sunt astfel de bătăi 
produse? Da. Răspund aceste bătăi la anumite întrebări? Da. Cine 
produce aceste sunete? Mediumii. În ce fel? Prin metoda acus- 
tică obişnuită a ventrilocilor. Am putea noi însă să presupunem că 
aceste sunete ar proveni de la pocnirea degetelor de la picioare şi de 
la mâini? Nu, deoarece atunci acestea s-ar auzi mereu din acelaşi 
punct, ceea ce nu se petrece în cazul de față.” 

„În aceste condiţii”, întreabă de Mirville, „ce ar trebui să 
credem despre americani şi miile de mediumi ai lor, care produc 
aceleași bătăi în faţa a milioane de martori?” „Este vorba de ven- 
trilocism, bineînţeles”, răspunde Babinet. „Însă cum se poate ex- 
plica o astfel de imposibilitate?” Cel mai ușor lucru din lume, 
doar ascultați: „Tot ceea ce a fost necesar pentru a produce prima 
manifestare în prima casă din America a fost un băiat de pe stradă, 
care a bătut la uşa unui cetățean mistificat, probabil cu o bilă de 
plumb legată de un fir, iar dacă domnul Weekman (primul care a 


'” Revue des Deux Mondes, 1 mai 1854, p. 531 

crezut în acest fenomen din America) (?)“, atunci când a privit a 
treia oară, nu a auzit hohote de râs pe stradă, aceasta este datorită 
diferenţei esenţiale care există între un copil al străzii francez sau 
englez și unul transatlantic, ultimul având din abundență ceea ce 
numim veselie tristă, „gaité triste”. 

Pe drept cuvânt, de Mirville afirmă, în faimosul său răspuns 
la atacurile lui de Gasparin, Babinet și ale altor savanți: „Și astfel, 
după marele nostru fizician, mesele se rotesc foarte rapid, foarte 
energic, opun rezistență întocmai și, după cum a dovedit domnul 
de Gasparin, levitează fără contact. Spunea un ministru: «Cu trei 
cuvinte scrise de mână de cineva, îmi asum să îl condamn la spân- 
zurătoare.» Cu aceste trei rânduri de mai sus, ne asumăm și noi la 
rândul nostru să aruncăm fizicienii de pe întreg globul în cea mai 
mare confuzie, sau mai degrabă să revoluționăm lumea — dacă 
domnul de Babinet și-ar fi luat măcar precauţia să sugereze, lao- 
laltă cu de Gasparin, existenţa vreunei legi sau forțe deocamdată 
necunoscute. Deoarece aceasta ar fi explicat totul.” 

Cu toate acestea, în notele care se referă la „faptele şi teoriile 
fizice” găsim apogeul consistenţei și al logicii lui Babinet, ca cer- 
cetător expert al domeniului spiritismului. 

S-ar părea că de Mirville, în relatarea sa cu privire la minunile 
ce s-au manifestat la Parohia din Cideville**, a fost puternic impre- 
sionat de miraculosul unora dintre fapte. Deși autentificate în fața 
anchetatorilor şi a magistraților, acestea aveau o natură atât de 
miraculoasă, încât l-au silit pe însuși autorul demonologic să evite 
responsabilitatea de a le publica. 

Aceste fapte au decurs după cum urmează: „Exact la momentul 


20 Am tradus literal. Ne îndoim de faptul că dl Weekman a fost primul 
cercetător. 


21 Babinet, Revue des Deux Mondes, 1 mai 1854, p. 511 
2 Babinet, Revue des Deux Mondes, 1 mai 1854, p. 511 
5 Notes, Des Esprits, p. 38 

respectiv, care a fost prezis de un vrăjitor” — caz de răzbunare —, „s-a 
auzit un sunet violent ca de tunet deasupra unuia dintre coşurile 
casei parohiale, după care fluidul a coborât cu un zgomot formi- 
dabil prin coș și i-a aruncat la pământ atât pe credincioșii, cât şi 
pe scepticii (atestare a puterii vrăjitorului) care se încălzeau lângă 
foc; apoi, după ce a umplut camera cu o mulțime de animale fan- 
tastice, s-a reîntors în coş, a urcat prin el și a dispărut, după ce a 
produs același zgomot teribil.” De Mirville adaugă: „Cum deja 
dispuneam de prea multe fapte, am respins această nouă enormi- 
tate adăugată la atâtea altele.“ 

Însă Babinet, care laolaltă cu colegii săi erudiţi îi batjocorise 
atât de tare pe cei doi scriitori pe tema demonologiei şi care era în 
plus hotărât să demonstreze absurditatea unor astfel de povestiri, 
s-a simţit obligat să discrediteze faptul mai sus menţionat al feno- 
menului din Cideville, prezentând unul încă și mai incredibil. Îi 
dăm cuvântul lui Babinet însuși. 

Următoarea împrejurare pe care el a relatat-o Academiei de Şti- 
inţe la data de 5 iulie 1852 poate fi găsită, fără comentarii suplimenta- 
re, doar ca exemplu de apariţie a unui fulger globular, în Œuvres de 
F. Arago, vol. I, p. 52. O redăm în cele ce urmează întocmai. 

„După puternică bubuitură de tunet”, spune Babinet, „însă 
nu imediat după aceasta, un ucenic croitor care locuia în strada St. 
Jacques era pe punctul de a-şi încheia masa de seară, în momentul 
când a observat paravanul de hârtie care închidea șemineul căzând 
la pământ, ca și cum ar fi fost împins de o pală moderată de vânt. 
Imediat după aceasta, a perceput un glob de foc, de dimensiuni- 
le capului unui copil, ieşind încet şi uşor din grătarul şemineului 
și deplasându-se prin cameră, fără să atingă podeaua. Aspectul 
acestui glob de foc era acela al unei pisici tinere, de mărime mijlo- 
cie... care se deplasa fără să-și folosească labele. Globul de foc era 
mai degrabă strălucitor și luminos decât fierbinte sau în flăcări, 


24 Notes, Des Esprits, p. 38 

iar croitorul nu a resimțit nicio 
senzație de căldură. Acest glob 
s-a apropiat de picioarele lui, 
la fel cum face o pisică tânără 
care dorește să se joace și să se 
frece de picioarele oamenilor, 
după obiceiul acestor animale; 
însă ucenicul și-a retras picioa- 
rele și, mișcându-se cu mare 


precauţie, a evitat contactul 
cu meteorul. Acesta a rămas 
preț de câteva secunde mișcându-se la picioarele sale, croitorul 
examinându-l cu mare curiozitate și aplecându-se deasupra lui. 
După ce a încercat mai multe deplasări în direcţii opuse, însă fără 
a părăsi centrul camerei, globul de foc s-a ridicat în sus, la nivelul 


Fulger globular 


capului omului, care, pentru a evita contactul dintre acesta şi fața 
lui s-a aruncat înapoi, pe scaun. Ajuns la circa un metru de podea, 
globul de foc s-a alungit şi s-a îndreptat pe o direcţie oblică către 
o gaură din zid aflată la circa un metru deasupra poliței șemine- 
ului.” Această gaură fusese făcută cu scopul de a adăposti țeava 
unei sobe pe timpul iernii; însă, după vorbele croitorului, „fulgerul 
nu o putea vedea, deoarece gaura era acoperită cu hârtie, la fel ca 
restul zidului. Globul de foc a purces direct către acea gaură, a 
dezlipit hârtia fără să o strice şi a reurcat prin coş..., iar atunci când 
a ajuns la vârf, ceea ce s-a petrecut foarte lent... la circa 20 de metri 
deasupra solului... a produs o explozie îngrozitoare, care a dis- 
trus parţial coșul...” 

„Se pare”, observă de Mirville în recenzia sa, „că îi putem 
transmite domnului Babinet următoarea observaţie, făcută de o 
femeie foarte inteligentă la adresa lui Raynal: «Dacă nu eşti crey 

tin, aceasta nu este din lipsa credinţei.» 


5 De Mirville, Faits et Theories Physiques, p. 46 

Nu doar credincioşii au fost cei care şi-au pus întrebări cu pri- 
vire la credulitatea dovedită de Babinet în a continua să numească 
manifestarea meteor, deoarece dr. Boudin vorbeşte despre aceas- 
ta într-o lucrare despre fulgere, pe care tocmai o publica la acea 
vreme. „Dacă aceste detalii sunt exacte”, spune doctorul, „aşa 
după cum par să fie, deoarece sunt acceptate de Babinet şi Arago, 
pare foarte dificil ca fenomenul să-şi păstreze denumirea de fulger 
globular. Cu toate acestea, lăsăm altora să explice, dacă pot, esența 
unui glob de foc care nu emite niciun fel de senzaţie calorică, are aspectul 
unei pisici, se plimbă încet printr-o cameră, de unde găseşte mijloace de 
evadare prin urcarea pe coş, printr-o deschizătură în zid care este aco- 
perită cu o hârtie, pe care o dezlipeşte fără să o distrugă!” 

Marchizul adaugă: „Şi noi avem aceeaşi părere ca eruditul doctor 
în ceea ce priveşte dificultatea de a defini în mod exact fenomenul şi 
nu vedem niciun motiv pentru care nu am putea pe viitor să avem 
fulgere sub formă de câine, maimuţă etc., etc. Ne înfiorăm la simpla 
idee a unei menajerii meteorologice, care, datorită trăsnetului, ar 
putea veni să se plimbe în voie prin camerele noastre.” 

În uriaşa sa lucrare menționată anterior, de Gasparin afirmă: 
„În ceea ce priveşte mărturiile, certitudinea trebuie să înceteze cu 
totul în momentul când trecem granița supranaturalului.”27 

Linia de demarcaţie nefiind suficient de fixă şi de bine determi- 
nată, care dintre opozanți este cel mai potrivit să-şi asume aceas- 
tă sarcină dificilă? Care dintre cei doi este cel mai îndreptățit să 
devină arbitrul public? Este oare grupul superstițioșilor, sprijinit 
de mărturiile a mii de oameni? De circa doi ani aceştia au umplut 
până la refuz zona unde s-au manifestat miracolele nemaivăzute 
de la Cideville, astăzi aproape uitate printre nenumăratele alte fe- 
nomene spiritiste; trebuie să-i credem pe ei, sau mai degrabă să ne 


*% Vezi monografia, Of the Lightning considered from the point of view of the his- 
tory of Legal Medicine and Public Hygiene, de M. Boudin, chirurg-șef la Spitalul 
Militar din Boule 


* De Gasparin, vol. I, p. 288 

inclinăm în fața științei, reprezentată de Babinet, care, pe baza măr- 
turiei unui singur om (croitorul), a acceptat manifestarea globului 
de foc sau a pisicii-meteor, și prin urmare îi solicită un loc bine 
stabilit printre faptele general acceptate ale fenomenelor naturale? 

DI Crookes, în primul său articol din Quarterly Journal of 
Science, 1 octombrie 1871, aminteşte despre de Gasparin şi opera 
sa, Science versus Spirit. El observă că „în final autorul trage con- 
cluzia că toate aceste fenomene sunt explicate prin acțiunea forțe- 
lor naturale, și nu necesită nici presupunerea unor miracole, nici 
intervenţia unor spirite şi influențe diabolice! Gasparin consideră 
ca fiind pe deplin atestat de experimentele sale faptul că voința, în 
anumite stări ale organismului, poate acționa la distanță asupra materiei 
inerte, şi mare parte din opera lui este consacrată stabilirii legilor 
și condiţiilor în care se manifestă această acțiune."2% 

Exact; însă deoarece opera lui de Gasparin a făcut să rezulte ul- 
terior nenumărate Răspunsuri, Apărări şi Memorii, s-a demonstrat de 
către propria lui operă, deoarece era un protestant ajuns în stadiul 
de fanatism religios, că se putea conta pe el la fel de puţin ca pe des 
Mousseaux şi de Mirville. Primul era un calvinist inveterat, în timp 
ce ultimii doi erau romano-catolici fanatici. În plus, chiar cuvintele 
lui de Gasparin trădează spiritul partizanatului: „Consider că este 
de datoria mea să mă manifest. ... Ridic sus steagul protestant îm- 
potriva drapelului Bisericii Romano-Catolice!”2* În ceea ce priveşte 
astfel de chestiuni, cum ar fi natura așa-numitelor fenomene spiri- 
tiste, nicio dovadă nu este acceptabilă, cu excepţia mărturiei dez- 
interesate a unor martori detaşaţi și neîntinați, precum și a ştiinţei. 
Adevărul este unul singur, iar sectele religioase sunt nenumărate; 
fiecare dintre ele susține că a descoperit adevărul adevărat. La fel 
cum „Diavolul este principalul pilon al Bisericii (Catolice)”, în ace 
laşi fel, toate fenomenele supranaturale și miracolele au încetat, in 
viziunea lui de Gasparin, odată „cu apostolii”. 


45 Crookes, Physical Force, p. 26 


29 De Gasparin, Science versus Spirit, vol. |, p. 313 


234 Isis dezvăluită 


Însă dl Crookes amintește de un alt erudit eminent, Thury, 
din Geneva, profesor de istorie naturală, care era și el cercetător 
al fenomenelor din Valleyres alături de Gasparin. Profesorul con- 
trazice fățiș aserţiunile colegului său. „Prima şi cea mai necesară 
condiție”, spune de Gasparin, „este voința experimentatorului; 
fără voinţă, nu s-ar obține nimic; se poate forma lanţul (cercul)* 
timp de 24 de ore în șir, fără să se obțină nici cea mai vagă miş- 
care.” ™ 

Cele de mai sus dovedesc doar că de Gasparin nu face niciun 
fel de deosebire între fenomenele pur magnetice, produse de 
voința perseverentă a participanților la ședința spiritistă, printre 
care este posibil să nu existe nici măcar un singur medium, ex- 
perimentat sau nu, și fenomenele așa-zis spiritiste. În vreme ce 
primele pot fi produse în mod conștient de aproape orice ființă care 
are o voință fermă şi hotărâtă, cea de-a doua categorie de feno- 
mene îl copleşește pe cel senzitiv adeseori împotriva voinței lui 
şi întotdeauna acționează independent de acesta. Magnetizatorul 
voiește ceva, şi dacă este suficient de puternic, acel ceva se realizează. 
Mediumul, chiar dacă își doreşte sincer să reușească, este posibil să 
nu obțină niciun fel de manifestări; cu cât îşi exercită mai puţin voința, 
cu atât rezultatele sunt mai bune; cu cât se simte mai nerăbdător, cu atât 
este mai puțin probabil să obțină ceva; a magnetiza necesită o atitudi- 
ne activă, a fi medium implică o atitudine perfect pasivă. Acesta 
este Alfabetul Spiritismului, și toţi mediumii îl cunosc. 

Părerea lui Thury, după cum am spus, este în total dezacord 
cu teoriile lui de Gasparin legate de puterea voinței. El afirmă 
aceasta în mod clar, într-o scrisoare, ca răspuns la invitaţia con- 
telui de a modifica ultimul articol al memoriului său. Deoarece 
nu avem cartea lui Thury la îndemână, traducem scrisoarea aşa 
cum se găsește ea în rezumatul Apărării lui de Mirville. Articolul 
lui Thury, care l-a şocat atât de mult pe prietenul său religios, s-a 


0 Este vorba despre cercul persoanelor care participă la ședința spiritistă (n.t.) 
5! Ibid., vol. I, p. 313 

referit la posibilitatea existenţei și intervenţiei în acele manifestări 
a „unor voințe, altele decât cele ale oamenilor și animalelor”. 

„Consider, domnule, că observaţiile dumneavoastră cu referi- 
re la ultimele pagini ale acestui memoriu sunt juste: ele pot provo- 
ca un sentiment foarte negativ la adresa mea din partea savanților 
în genere. Regret aceasta, cu atât mai mult cu cât hotărârea mea 
pare să vă tulbure atât de mult; cu toate acestea, rămân fidel opiniei 
mele, deoarece consider că este de datoria mea, iar a mă eschiva 
ar fi un gen de trădare. 

Dacă, în ciuda tuturor aşteptărilor, ar exista vreun adevăr în spi- 
ritism — abținându-mă să afirm, din partea științei — așa cum o 
concep eu — că absurditatea credinței în intervenția spiritelor nu este 
încă demonstrată ştiinţific (deoarece la aceasta se referă rezumatul, 
precum şi teza ultimelor pagini din memoriul meu), deci abținân- 
du-mă să spun aceasta celor care, citind lucrarea mea, se vor simţi 
înclinați să experimenteze aceste fenomene, aș putea risca să-i 
ademenesc pe aceștia pe o cale cu multe elemente foarte echivoce. 

Fără a părăsi domeniul ştiinţei, deoarece o stimez, îmi voi înde- 
plini datoria până la capăt, fără niciun fel de reticenţă în a pro- 
fita de pe urma propriei mele glorii, și, pentru a folosi propriile 
dumneavoastră cuvinte, «deoarece marele scandal rezidă chiar 
aici», nu doresc să-mi asum ruşinea pentru acesta. În plus, insist 
asupra faptului că fenomenul este «la fel de ştiinţific ca oricare 
altul». Dacă aș dori acum să susţin teoria intervenţiei spiritelor 
neîntrupate, nu aș avea puterea să o fac, deoarece faptele cunos- 
cute nu sunt suficiente pentru a demonstra o astfel de ipoteză. 
Așa cum se prezintă situaţia, şi, în postura pe care mi-am asu- 
mat-o, simt că pot ţine piept oricărui oponent. Vrând-nevrând, 
toți savanții trebuie să învețe, prin experienţă și prin propriile 
greșeli, să se abțină de la a da o sentinţă cu privire la fapte pe care 
nu le-au examinat suficient. Lecţia pe care le-aţi oferit-o în acest 
sens nu trebuia ratată. 

GENEVA, 21 decembrie 1854” 

Haideţi să analizăm scri- 
soarea de mai sus şi să încer- 
căm să descoperim ce gândeşte 
autorul, sau mai degrabă ce nu 
gândeşte cu privire la această 
nouă forță. Cel puţin, un fapt 
este sigur: profesorul Thury, 
fizician şi naturalist distins, 
admite, şi chiar dovedeşte şti- 
ințific, că au loc manifestări di- 
verse. Întocmai ca dl Crookes, 
acesta nu crede că fenomenele sunt produse de interferența spi- 
ritelor sau a ființelor fără trup care au trăit şi murit pe pământ, 
deoarece el afirmă în scrisoarea sa că teoria aceasta nu a fost 
demonstrată de nimic. Cu siguranţă că nu crede mai mult nici în 
diavolii sau demonii catolici, deoarece de Mirville, care citează 
această scrisoare pe post de dovadă triumfătoare împotriva te- 
oriei naturaliste a lui de Gasparin, odată ajuns la propoziţia de 
mai sus, se grăbeşte să o sublinieze printr-o notă de subsol, care 
spune aşa: „La Valleyres, poate că nu, însă peste tot în altă parte, 
cu siguranță!” Astfel, se arată nerăbdător să propage ideea că 
profesorul se referea doar la manifestările de la Valleyres atunci 
când neagă faptul că acestea au fost produse de demoni. 

Contradicţiile şi, regretăm să spunem, absurdităţile în care 
se lasă prins de Gasparin sunt numeroase. Atunci când critică 
sever pretenţiile învăţaţilor adepţi ai lui Faraday, el atribuie unele 
fenomene, pe care le declară magice, unor cauze perfect naturale. 
„Dacă”, spune el, „ar trebui să avem de-a face numai cu astfel de 
fenomene (aşa cum au fost observate şi explicate (?) de marele 
fizician), am putea să ne ţinem gurile; însă am trecut dincolo, şi 
atunci la ce ne mai pot ajuta acum aceste aparate care demonstrează 


Sedinţă de spiritism 


Aici de Mirville pledează pentru teoria sa cu diavolul, bineînţeles. 

că totul se explică printr-o presiune inconştientă? Explică totul, şi 
totuşi masa de spiritism opune rezistenţă la presiunea şi direcţia 
care i se imprimă! Explică totul, şi totuşi o piesă de mobilă pe care 
nimeni nu o atinge ascultă de degetele îndreptate către ea; mobila 
levitează (fără contact) şi se întoarce cu susul în jos!” 

Dar pentru toate aceste fenomene el îşi asumă să ofere o expli- 
cație. „Spuneţi că oamenii vor susţine că este vorba de miracole, 
de magie! Fiecare nouă lege le apare ca o minune. Calmaţi-vă! Îmi 
asum sarcina să-i liniştesc pe cei care sunt alarmaţi. Fiind con- 
fruntaţi cu astfel de fenomene, nu trecem deloc hotarul legilor 
naturale."2* 

Cu siguranţă, noi nu o facem. Însă pot oamenii de ştiinţă să 
afirme că posedă cheile unor astfel de legi? Domnul de Gasparin 
crede că da. Să vedem. „Nu îmi asum riscul să explic nimic; nu 
este treaba mea. (?) Autentificarea unor fapte simple şi susținerea 
unui adevăr pe care ştiinţa doreşte să-l înăbușe, asta este tot ceea 
ce pretind că fac. Cu toate acestea, nu pot rezista tentaţiei de a le 
arăta celor care ne tratează ca pe nişte illuminati sau vrăjitori că 
manifestarea respectivă admite o interpretare care este în acord cu 
legile obişnuite ale ştiinţei.” 

„Să presupunem că există un fluid care emană de la experi- 
mentatori şi în special de la unii dintre ei; să presupunem că voința 
ar determina direcţia luată de fluid, şi astfel se poate înţelege ime- 
diat de ce se roteşte şi levitează exact acel picior al mesei către care 
se orientează de fiecare dată un exces de fluid, odată cu fiecare 
manifestare a voinţei. Să presupunem că sticla permite fluidului 
să evadeze, şi astfel veţi înțelege cum un pahar aşezat pe masă 
îi poate întrerupe acesteia rotația; de asemenea, paharul plasat 
pe oricare dintre laturile mesei generează acumularea de fluid în 
partea opusă, care, prin urmare, se ridică!” 


253 Des Tables, vol. I, p- 213 
254 Vol. I, p. 217 

TEORIA LUI CROOKES 


Dacă fiecare dintre experimentatori ar fi fost magnetizatori 
abili, explicația, minus unele detalii importate, ar putea fi accepta- 
bilă. Cam atât despre puterea voinței umane asupra materiei inerte, 
potrivit cu învățatul ministru al lui Louis-Philippe. Dar cum 
rămâne cu inteligența manifestată de masă? Ce explicaţie oferă 
acesta cu privire la răspunsurile la întrebări obținute prin inter- 
mediul acestei mese? Aceste răspunsuri nu ar fi putut fi „reflexiile 
creierului” celor de față (una dintre teoriile preferate ale lui de 
Gasparin) deoarece propriile lor idei erau destul de opuse filozo- 
fiei foarte liberale promovate de această minunată masă. Asupra 
acestui aspect preferă să păstreze tăcerea. Orice, în afara spiritelor, 
fie ele umane, satanice sau elementale. 

Astfel, „concentrarea simultană a gândirii” şi „acumularea 
de fluid” nu vor fi găsite mai bune decât „procesele cerebrale in- 
conştiente” și „forța psihică” a celorlalți savanți. Este necesar să 
încercăm din nou; și putem prezice în avans că cele o mie și una 
de teorii ale ştiinţei nu se vor dovedi de niciun folos până când nu 
vor mărturisi că această forță, departe de a fi o proiecție a voințe- 
lor acumulate a celor din cerc, este, dimpotrivă, o forță para-nor- 
mală, străină de ei înșiși şi supra-inteligentă. 

Profesorul Thury, care neagă teoria spiritelor umane plecate 
din această lume, respinge doctrina creştină asupra diavolului şi 
se arată refractar în a se pronunța în favoarea teoriei lui Crookes 
(cea de-a 6-a, și anume, aceea a hermetiștilor și teurgilor stră- 
vechi), adoptând-o pe cea despre care afirmă în scrisoarea sa că 
este „cea mai prudentă și îl face să se simtă puternic împotriva tutu- 
ror”. În plus, el nu acceptă nici ipoteza „voinţei inconștiente” a lui 
de Gasparin. lată ce afirmă în lucrarea sa: 

„În ceea ce priveşte fenomenele menţionate, cum ar fi levitația 
fără contact, precum și deplasarea mobilei de către mâini invizibi- 
le — întrucât nu este capabil să demonstreze imposibilitatea lor, a 


Di 

priori, nimeni nu are dreptul să considere absurde dovezile serioa 
se care le atestă existența.” (p. 9) 

Cât privește teoria propusă de domnul de Gasparin, Thury o 
judecă foarte sever. „Deşi (Thury) a admis că în cadrul experimen- 
telor de la Valleyres”, spune de Mirville, „focarul forței ar fi putut 
fi individul — şi noi mai afirmăm că era atât intrinsec, cât şi extrin- 
sec, în același timp — și că voinţa ar putea fi necesară în general (p. 
20), el nu face decât să repete ceea ce a afirmat în cadrul prefeței 
sale, adică: «DI de Gasparin ne prezintă nişte situaţii ca atare, iar 
explicaţiile care le urmează le oferă ca fapt divers. Suflați asupra 
lor, şi nu va rămâne mare lucru în picioare. Va rămâne foarte puţin 
din explicaţiile sale, dacă va rămâne ceva... Însă în ceea ce priveşte 
faptele, acestea sunt de acum înainte demonstrate.» ” (p. 10) | 

După cum ne spune dl Crookes, profesorul Thury combate 
„toate aceste explicaţii şi consideră că efectele se datorează unei 
substanţe fluide ciudate, sau agent, care pătrunde — într-o manie- 
ră similară eterului luminescent al oamenilor de știință — întreaga 
materie, fie ea de natură nervoasă, organică sau anorganică, și pe 
care o numește psihod. Profesorul face o întreagă dezbatere refe- 
ritoare la proprietăţile acestei stări, forme sau materii și propune 
termenul „forță ectenică”... pentru a desemna puterea exercitată 
atunci când mintea acţionează la distanţă prin intermediul influ- 
enței psihodului.”2% 

DI Crookes mai observă că „forţa ectenică a profesorului Thury 
și propria sa «forță psihică» sunt în mod evident termeni echiva- 
lenti.” 

Cu siguranță, am putea să demonstrăm foarte ușor faptul 
că cele două forțe sunt identice şi, în plus, sunt una și aceeaşi cu 
„lumina astrală” sau „siderală”, despre care vorbesc alchimistii,; 
totodată, sub numele de akasha, sau „principiu al vieţii”, aceas 
tă forță atotpătrunzătoare le era cunoscută şi gimnozoliștilor, 


53 Crookes, Psychic Force, partea I, pp. 26-27 

magicienilor hinduși şi adepților 
inițiați din toate țările, cu mii de ani 
în urmă; și în continuare este cunos- 
cută şi folosită în prezent de către 
lama-şi tibetani, fachiri, taumaturgi 
de toate naționalităţile și chiar de 
mulţi dintre „jonglerii” hinduși. 

În multe cazuri de transă indusă 
artificial prin magnetizare, este de 
asemenea posibil şi chiar foarte pro- 
babil, ca „spiritul” subiectului să 
fie cel care acţionează sub ghidarea 
voinţei operatorului. Însă dacă me- 


Sir William Crookes 


diumul rămâne conştient și se produc fenomene psihofizice care 
indică o inteligenţă guvernatoare, atunci, dacă nu a fost recunos- 
cut faptul că este un „magician” şi că își poate proiecta dublul 
astral, epuizarea fizică poate să nu însemne nimic mai mult decât 
o extenuare nervoasă. Dovada faptului că acesta este un instru- 
ment pasiv al unor entități nevăzute care controlează puteri as- 
cunse pare concludentă. Chiar dacă forța ectenică a lui Thury și 
cea psihică a lui Crookes sunt în mare parte același fenomen, re- 
spectivii care le-au descoperit se pare că au opinii foarte diferite 
în legătură cu proprietăţile şi capacităţile acestei forțe; în vreme ce 
profesorul Thury admite în mod sincer că fenomenele sunt ade- 
seori produse de „voințe ne-omenești” și deci, bineînțeles, oferă 
un sprijin calificat teoriei nr. 6 a lui Crookes, acesta, recunoscând 
autenticitatea fenomenelor, nu a emis încă o părere definitivă cu 
privire la cauza acestora. Astfel, descoperim că nici dl Thury, care 
a cercetat aceste manifestări împreună cu de Gasparin în 1854, 
nici dl Crookes, care a recunoscut autenticitatea lor de netăgădu- 
it în 1874, nu au ajuns la vreo concluzie categorică. Ambii sunt 
chimiști, fizicieni şi oameni foarte educați. Ambii și-au consacrat 
atenţia acestui subiect încâlcit; în afară de acești doi savanţi, au 


Teorii cu privire la fenomenele mediumnice 241 


mai existat mulți alții care, deşi au ajuns la aceeași concluzie, nu 
au fost până acum capabili să ofere lumii o soluţie finală. Prin 
urmare, rezultă că în douăzeci de ani, niciunul dintre savanţi nu a 
făcut nici măcar un singur pas către soluționarea misterului, care 
rămâne la fel de neclintit și de necucerit precum zidurile unui 
castel fermecat dintr-un basm. 

Ar fi oare prea impertinent să presupunem că poate oamenii 
noștri de ştiinţă moderni au ajuns la ceea ce francezii numesc un 
cercle vicieux? Că, stingheriţi de greutatea materialismului lor și 
de incapacitatea a ceea ce ei numesc „ştiinţe exacte” de a le de- 
monstra în mod tangibil existența unui univers spiritual, populat 
și locuit mult mai mult decât universul nostru vizibil, sunt pentru 
totdeauna sortiți să se târască în interiorul acestui cerc, refractari 
mai degrabă decât incapabili să treacă dincolo de circumferința sa 
fermecată și să exploreze exteriorul în lung, și în lat? Doar preju- 
decata este cea care îi împiedică să facă un compromis cu faptele 
bine cunoscute și să caute alianţa cu magnetizatori celebri, cum au 
tost Du Potet și Regazzoni. 

„Ce rezultă în urma morții?”, l-a întrebat Socrate pe Cebes. 
„Viaţa”, a fost răspunsul.%%,,...Poate sufletul, de vreme ce este ne- 
muritor, să fie altfel decât imperisabil?”2” „Sămânţa nu se poate 
dezvolta decât dacă este parţial distrusă”, spune profesorul Le- 
comte; „nu crește decât dacă moare”, spune Sf. Paul. 

O floare înflorește, apoi se ofileşte și moare. Lasă un parfum 
în urma ei care, la multă vreme după ce petalele ei delicate nu mai 
sunt decât praf, încă dăinuie în aer. Simţul nostru material poate 
nu este conștient de acesta, însă el totuși există. Chiar cea mai fină 
notă cântată la un instrument muzical produce un ecou etern. O 
perturbaţie este creată pe valurile invizibile ale oceanului fără de 
margini al spațiului, iar vibrația nu este pierdută niciodată pe de-a 


= Platon, Phaedo, p. 44 


7 Ibid., p. 128 

întregul. Odată ce energia sa a fost purtată din lumea materiei în 
lumea imaterială, va dăinui pentru totdeauna. lar omul, ni se cere 
să credem, omul, entitatea vie, gânditoare, cu rațiune, zeitatea 
care sălășluieşte în interiorul principalei capodopere a naturii, își 
va abandona carcasa și pur și simplu nu va mai exista?! Oare prin- 
cipiul continuității, care există chiar şi în cazul materiei aşa-numi- 
te anorganice, în cazul unui simplu atom, să-i fie refuzat Spiritului, 
ale cărui atribute sunt conştiinţa, memoria, mintea, IUBIREA?! Să 
fim serioşi, însăşi această idee este absurdă! Cu cât gândim și cu 
cât învăţăm mai mult, cu atât devine mai dificil pentru noi să justi- 
ficăm ateismul omului de ştiinţă. Putem înțelege cu uşurinţă că un 
om care nu cunoaşte legile naturii și nu știe nici chimie sau fizică 
poate fi atras în mod fatal către materialism, prin chiar ignoranța 
sa, prin neputinţa sa de a înțelege filozofia științelor exacte sau de 
a face orice inferenţă, prin analogie, de la vizibil către invizibil. Un 
metafizician înnăscut, un visător ignorant se poate trezi în mod 
abrupt şi îşi poate spune: „Am visat aceasta; nu am niciun fel de 
dovezi tangibile cu privire la ceea ce mi-am imaginat; totul este o 
iluzie” etc. Însă pentru un om de știință, familiarizat cu caracteris- 
ticile energiei universale, faptul de a susține că viața este o simplă 
manifestare a materiei, un fel de energie, nu face decât să demon- 
streze incompetenţa sa în a analiza şi a înțelege așa cum se cuvine 
alfa şi omega ale materiei înseși. 

Scepticismul sincer cu privire la nemurirea sufletului uman 
este o maladie, o malformaţie a creierului fizic, și a existat în fieca- 
re epocă. Aşa cum există copii care se nasc cu o căiță pe cap, tot la 
fel există oameni care sunt incapabili, până în ultima lor clipă, să 
se descotorosească de acel tip de căiță care le înfășoară în mod evi- 
dent organele spirituale. Însă există un cu totul alt sentiment care îi 
face să respingă posibilitatea unor fenomene spirituale și magice. 
Adevăratul nume pentru acel sentiment este vanitate. „Nici nu-l 
putem produce şi nici nu-l putem explica — prin urmare, nu există, 
şi în plus, nici n-a putut exista vreodată.” Acesta este genul de ar- 

gumente incontestabile ale filozofilor din zilele noastre. Cu circa 
treizeci de ani în urmă, E. Salverte a uimit lumea celor „creduli” 
prin lucrarea sa Philosophy of Magic. Cartea pretindea că dezvăluie 
toate miracolele din Biblie laolaltă cu cele ale sanctuarelor păgâne. 
Rezumatul său suna cam așa: epoci lungi de observare; o mare cu- 
noaștere (pentru acele zile marcate de ignoranță) a științelor natu- 
rale și filozofiei; impostura; prestidigitație; optică; fantasmagorie; 
exagerare. Concluzia finală şi logică: taumaturgii, profeţii, magi- 
cienii sunt niște bandiți și niște pungași; restul lumii, niște proști. 
Printre multe alte dovezi concludente, vom descoperi că auto- 
rul relatează: „Discipolii entuziaști ai lui lamblichos au afirmat că, 
atunci când acesta se ruga, se ridica de la sol la înălţimea de 10 coţi 
(circa 4,5 m); şi, păcăliți de aceeași metaforă, deși erau creștini, au 
avut credulitatea de a atribui un miracol similar Sfintei Clara și Sf. 
Francisc de Assisi.2% 
Sute de călători au pretins că au văzut fachiri producând ace- 
leaşi fenomene, şi toți au fost consideraţi fie mincinoși, fie haluci- 
nați. Insă de foarte curând, același fenomen a fost observat și susţi- 
nut de un savant bine-cunoscut. Fenomenul a fost produs în condi- 
tii de test și declarat de dl Crookes ca fiind autentic şi aflat dincolo de 
posibilitatea unei iluzii sau a unui truc. Fenomenul s-a manifestat 
de multe ori înainte, în același mod, şi a fost atestat de numeroși 
martori, deși acum aceştia nu mai sunt crezuți, în mod invariabil. 


TEORIA LUI FARADAY 


Pace fie cenușii tale ştiinţifice, o credul Eusèbe Salverte! Cine 
ştie, poate înainte de încheierea acestui secol, înţelepciunea popu 
lară va fi inventat un nou proverb: „Incredibil de credul, ca un om 
de ştiinţă.” De ce ar părea atât de imposibil ca atunci când Spiritul 
se separă de trup să aibă puterea de a anima o anumită formă 


** Philosophy of Magic, p. 47 

evanescentă, creată din acea forță magică „psihică“, „ectenică” sau 
„eterică”, cu ajutorul spiritelor elementare care îi furnizează ma- 
teria sublimată a propriilor lor corpuri? Singura dificultate rezidă 
în a înțelege faptul că spaţiul înconjurător nu este gol, ci este un 
rezervor plin până la refuz cu tiparele tuturor aspectelor care au 
fost, sunt şi vor fi; şi de asemenea este plin cu fiinţe aparţinând 
unor rase nenumărate, diferite de a noastră. Fapte aparent supra- 
naturale — supranaturale întrucât contrazic legile naturale demon- 
strate ale gravitaţiei, precum în exemplul, mai sus menţionat, cu 
levitaţia — sunt recunoscute de mulți oameni de ştiinţă. Oricine a 
îndrăznit să cerceteze cu temeinicie s-a văzut obligat să le recu- 
noască existenţa. Însă, în eforturile lor inutile de a explica aceste 
fenomene prin teorii bazate pe legile unor forțe deja cunoscute, 
unii dintre cei mai de seamă reprezentanţi ai ştiinţei s-au implicat 
în dificultăți de nerezolvat! 

În lucrarea sa Resumé, de Mirville descrie argumentaţia aces- 
tor adversari ai spiritismului ca fiind compusă din cinci paradox- 
uri, pe care le numeşte distrageri. 

Prima distragere: aceea a lui Faraday, care explică fenomenul 
cu masa prin faptul că masa împinge datorită forței de reacțiune 
(legea acţiunii şi reacţiunii). 

A doua distragere: aceea a lui Babinet, care explică fenomenul 
comunicărilor (prin bătăi) ca fiind produs — după părerea lui, „de 
bună credinţă şi în deplină cunoştinţă, corect în toate modurile şi 
felurile — prin ventrilocism”, iar folosirea acestei capacități implică, 
în mod necesar, rea credință. 


TEORIA LUI CHEVREUIL 


Cea de-a treia distragere: aceea a dr. Chevreuil, care explică 
puterea de a muta mobila fără a o atinge prin dobândirea prelimi- 
nară a acestei capacităţi. 

Cea de-a patra distragere: aceea a Institutului Francez şi a mem- 
brilor săi, care consimt să accepte miracole, cu condiţia ca acestea 
să nu contrazică în niciun fel acele legi naturale cu care ei sunt 
familiarizați. 

Cea de-a cincea distragere: aceea a dl Gasparin, care consideră 
ca fiind un fenomen foarte simplu şi absolut elementar cel pe care 
toată lumea îl respinge, tocmai pentru că nimeni nu a mai văzut 
ceva asemănător. În vreme ce mari savanţi de renume mondial 
se complac în astfel de teorii fantastice, anumiţi neurologi, mai 
puţin cunoscuţi, explică fenomenele oculte de orice fel printr-un 
efluviu anormal, cauzat de epilepsie.?“ Un altul ar vrea să îi trateze 
pe mediumi — ca şi pe poeţi, am putea deduce — cu asafoetidă”! şi 
amoniac?%?, şi îi declară pe toţi cei care cred în manifestările spiri- 
tiste drept lunatici sau mistici halucinati. 


COMISIA MENDELEEV DIN 1876 


Acestuia din urmă, conferenţiar şi patolog declarat, i se reco- 
mandă acel sfat de bun-simt din Noul Testament: „Doctore, vin- 
decă-te pe tine însuți.” Cu adevărat, niciun om în toate minţile nu 
ar fi în stare să acuze atât de repede de nebunie patru sute patru- 
zeci şi șase de milioane de oameni, din diferite colțuri ale lumii, 
care cred în interacțiunea dintre oameni și spirite! 


% De Mirville, Des Esprits, p. 159 
%0 Vezi F. Gerry Fairfield, Ten Years with Spiritual Mediums, New York, 1875 


%! Rareori un condiment reușește să stârnească reacții atât de diferite ca în 
cazul asatoetida-ei. Numită de unii „balega diavolului” sau „guma împuţilă”, 
apreciată pe de altă parte de către persani ca fiind „hrana zeilor”, asafoetida 
este fără îndoială un condiment care reușește să stârnească pasiuni. De altfel 
în felul său, chiar este un condiment unic, din moment ce nu provine din 
frunze, fructe sau seminţe, fiind, de fapt, o gumă oleo-rășinoasă, extrasă din 
rizomul unei plante aparţinând speciei Ferula, Ferula assafoetida (n!) 


%2 Marvin, Lecture on Mediomania 

Având în vedere toate acestea, nu 
ne rămâne decât să ne minunăm de 
pretenţia absurdă a acestor oameni — 
care cer să fie priviţi ca înalți-preoți 
ai ştiinţei datorită erudiţiei lor — de 
a clasifica un fenomen despre care 
nu știu nimic. Cu siguranţă, dacă se 
admite că mai multe milioane de co- 
naţionali ai acestora, bărbaţi și femei, 
se amăgesc, aceştia merită cel puțin 
la fel de multă atenţie ca gândacii de 
Colorado sau greierii! Însă, în locul 
acestui fapt, ce descoperim? Congre- 


Dimitri Mendeleev 


sul Statelor Unite, la cererea Asociaţiei Americane pentru Progresul 
Științei, aprobă statute pentru organizarea unor Comisii Naţionale 
ale Insectelor; chimiștii sunt ocupați să fiarbă broaște şi gândaci; 
geologii se amuză în timpul liber cu studii osteologice ale ganoizilor 
cu solzi de tip armură şi discută odontologia diferitelor specii de 
dinichthys; totodată, entomologii merg cu entuziasmul până acolo 
încât să consume greieri fierți, prăjiți și făcuţi supă” Între timp, 
milioane de americani fie se pierd în labirintul unor „iluzii nebu- 
nești”, după opinia unora dintre acești enciclopediști erudiți, fie se 
prăpădesc fizic, din cauza unor „boli nervoase”, generate sau aduse 
la lumină de diateza mediumnică. 

La un moment dat, s-a întrezărit speranţa că savanții ruși își 
vor asuma sarcina de a studia fenomenul în mod atent și impar- 
tial. A fost numită o comisie de către Universitatea Imperială din 
St. Petersburg, avându-l la conducere pe profesorul Mendeleev, 
marele chimist. Programul anunţat includea o serie de patru- 
zeci de şedinţe de testare a mediumilor, fiind invitaţi toți cei din 
această categorie să vină în capitala rusă şi să-şi supună puterile 
la examinare. În mare parte, au refuzat — fără îndoială, presimţind 


63 Scientific American, N. Y., 1875 


Si 

capcana ce le fusese întinsă. După doar opt şedinţe, sub un pre 

text superficial, și chiar în momentul când manifestările deveneau 
interesante, comisia a pre-judecat cazul şi a publicat o decizie 
ostilă aserţiunilor mediumismului. În loc să dea curs unor metode 
demne, științifice, au pus spioni să tragă cu ochiul prin găurile 
cheilor. Profesorul Mendeleev a declarat într-o conferință publică 
că spiritismul și orice altă credință în nemurirea sufletelor noastre 
este un amestec de superstiție, înșelăciune și fraudă; el a adăugat 
că orice „manifestare” de această natură (presupunem noi că aici 
sunt incluse şi citirea gândurilor, transa și alte fenomene psiholo- 
gice) ar putea fi și chiar a fost produsă prin intermediul unor apa- 
rate şi dispozitive ingenioase, ascunse sub hainele mediumilor! 

După o astfel de demonstraţie publică de ignoranță şi de idei 
preconcepute, dl Butlerof, profesor de chimie la Universitatea din 
St. Petersburg, și dl Aksakov, consilier de stat în același oraş, care 
fuseseră invitaţi să asiste în cadrul comitetului pentru mediumi, 
au fost atât de dezgustaţi, încât s-au retras. După ce și-au publicat 
protestele în ziarele ruse, au fost susținuți de marea majoritate a 
presei, care nu i-a cruțat de sarcasme nici pe Mendeleev, nici pe 
oficiosul său comitet. O sută treizeci de nume, printre cele mai in- 
fluente persoane ale înaltei societăţi din St. Petersburg, unii dintre 
ei neavând nicio legătură cu spiritismul, ci fiind simpli cercetători, 
au semnat binemeritatul protest. 

A urmat rezultatul inevitabil al unei astfel de proceduri: aten- 
ţia tuturor a fost atrasă asupra chestiunii spiritismului. Au fost 
organizate cercuri private pe întreg, teritoriul imperiului, unele 
dintre ziarele cele mai liberale au început să discute pe marginea 
subiectului şi, chiar în timp ce sunt scrise aceste rânduri, se orga 
nizează o nouă comisie pentru a duce sarcina la bun sfârșit. 

Însă acum, firește, își vor face datoria mai puțin ca nicio 
dată. Aceștia au un pretext mai bun decât au avut vreodată in 
pretinsa dare în vileag a mediumului Slade de către protesorul 
Lankester din Londra. Este adevărat că mărturiei savantului şi 

prietenului său (dl Donkin), mediumul acuzat îi opunea mărtu- 
riile lui Wallace, Crookes și mulți alții, care anulează complet o 
acuzaţie bazată doar pe dovezi conjuncturale și prejudecăți. După 
cum observă foarte pertinent ziarul London Spectator: 

„Este doar pură superstiție şi nimic altceva să presupunem că 
suntem atât de familiarizați cu legile naturii, încât chiar nişte fapte 
atent examinate, atestate de un observator experimentat, să fie 
respinse ca nedemne de încredere, doar pentru că la prima vedere 
nu par să fie în concordanţă cu ceea ce este deja cunoscut în mod 
clar. A presupune, aşa cum pare că face profesorul Lankester, că 
frauda şi credulitatea care există în legătură cu aceste fapte (aşa 
cum, fără îndoială, există şi în legătură cu bolile nervoase) explică 
toate declaraţiile atent atestate ale unor martori exacţi şi conşti- 
incioşi înseamnă a tăia chiar acea creangă a pomului cunoaşterii 
pe care se sprijină în mod necesar ştiinţa inductivă şi a face să se 
prăbuşească la pământ întreaga structură.” 

Dar ce contează toate acestea pentru oamenii de ştiinţă? Toren- 
tul superstiţiei, care, după părerea lor, mătură milioane de intelecte 
sclipitoare în cursul său impetuos, nu îi poate atinge. Potopul 
modern numit spiritism este incapabil să le afecteze minţile puter- 
nice; iar valurile noroioase ale inundaţiei trebuie să-şi dezlănţuie 
furia turbată fără ca să le ude nici măcar tălpile ghetelor. Fireşte că 
numai tradiționala încăpățânare a Creatorului este cea care ÎI împie- 
dică să mărturisească ce slabă şansă au miracolele Sale de a-i orbi 
în ziua de azi pe oamenii de ştiinţă declaraţi. Însă de data aceasta, 
chiar şi El ar trebui să ştie şi să aibă în vedere faptul că de mult aceş- 
tia au decis să scrie pe frontispiciile universităţilor şi colegiilor lor: 

„Ştiinţa porunceşte ca Dumnezeu 

Să nu facă miracole în acest loc!”2% 


24 „De par le Roi, defense à Dieu,/ De faire miracle en ce lieu.” (În numele Regelui, 
lui Dumnezeu îi este interzis/ Să facă miracole în acest loc (n.t.) O satiră care 
a fost găsită pe zidurile unui cimitir în vremea miracolelor janseniste precum 
și a interzicerii lor de către poliția franceză. 

Atât spiritiştii necredincioşi, cât și romano-catolicii ortodocși 
par să se fi coalizat anul acesta împotriva acestor pretenţii icono- 
claste ale materialismului. Creşterea scepticismului a generat în 
ultima vreme o creștere pe măsură a credulității. 

Campionii miracolelor „divine” înfățișate în Biblie rivalizează 
cu fenomenele mediumnice ale panegiriștilor, iar Evul Mediu 
renaște în secolul al XIX-lea. Încă o dată o vedem pe Fecioara 
Maria reluându-și corespondenţa epistolară cu copiii credincioși ai 
bisericii sale. Şi, în vreme ce „prieteni angelici” mâzgălesc mesaje 
pentru spiritiști prin mediumii lor, Maica Domnului lasă să cadă 
scrisori direct din cer pe pământ. Sanctuarul din Notre Dame de 
Lourdes s-a transformat într-un cabinet spiritist de „materializări”, 
în vreme ce cabinetele mediumilor americani populari s-au 
transformat în altare sfinte, în care Mahomed, episcopul Polk, loana 
d'Arc și alte spirite aristocrate de dincolo de „râul cel întunecat” 
coboară și se „materializează” în plină lumină. Şi dacă Fecioara 
Maria este văzută făcându-și plimbarea zilnică în pădurile din 
jurul Lourdes-ului, într-o formă umană pe de-a întregul, de ce 
nu ar face aceasta și Apostolul Islamului și răposatul episcop de 
Louisiana? Fie ambele „miracole” sunt posibile, fie ambele tipuri de 
manifestări, atât cea „divină”, cât şi cea „spiritistă”, sunt imposturi 
crase. Doar timpul ne va arăta adevărul; însă, între timp, deoarece 
ştiinţa refuză să împrumute lampa sa magică pentru a ilumina 
aceste mistere, oamenii obișnuiți trebuie să meargă poticnindu-se 
mai departe, fie că se înnămolesc, fie că nu. 

În urma articolelor nefavorabile din presa londoneză 
referitoare la „miracolele” recente de la Lourdes, Monseniorul 
Capel comunică ziarului Times punctul de vedere al Bisericii 
Romano-Catolice în următorii termeni: 

„În ceea ce priveşte vindecările miraculoase care se realizează 
aş dori să-i îndrum pe cititorii dumneavoastră către lucrarea tem 
perată, judicioasă, La Grotte de Lourdes, scrisă de dr. Dozous, un 
medic practicant rezident eminent, inspector de boli epidemice 

în district şi consultant medical al 
Curţii de Justiţie. El scrie o prefață 
la mai multe cazuri de vindecări mi- 
raculoase, pe care afirmă că le-a stu- 
diat cu mare atenţie și perseverenţă, 
în care spune următoarele: «Declar 
faptul că aceste vindecări realiza- 
te la Sanctuarul din Lourdes, prin 
intermediul apei din fântână, și-au 
dovedit caracterul supranatural în 
ochii oamenilor de bună-credință. 
Ar trebui să mărturisesc că, în lipsa 
acestor vindecări, minţii mele, puţin 


Bernadette la Lourdes, 
la 3 ani după apariții 


deschise spre a asculta orice gen de explicaţii miraculoase, i-ar fi 
fost foarte dificil să accepte chiar și acest fapt (apariţia), oricât de 
remarcabil ar fi, din atâtea puncte de vedere. Însă numeroasele 
vindecări la care am fost martor ocular au oferit o anumită lumină 
minții mele, care nu-mi permite să ignor importanţa vizitelor lui 
Bernadette la Grotă şi realitatea apariţiilor cu care ea a fost binecu- 
vântată.» Mărturia unui cadru medical distins, care a observat-o 
cu atenţie pe Bernadette încă de la început, laolaltă cu vindecările 
miraculoase de la grotă, sunt demne cel puţin de o consideraţie 
plină de respect. Aș putea adăuga că marea majoritate a celor care 
vin la Grotă fac aceasta ca să se pocăiască, ca să-și amplifice pio- 
șenia, ca să se roage pentru renașterea țării lor, pentru a-și afirma 
public credinţa lor în Fiul lui Dumnezeu şi în Maica Sa Imaculată. 
Mulţi ajung să fie vindecaţi de diverse neajunsuri trupești; și, con- 
form declaraţiilor martorilor oculari, mulţi dintre ei se reîntorc 
acasă vindecaţi de bolile lor. A-i acuza de necredinţă, aşa cum face 
articolul dumneavoastră, pe cei care la rândul lor folosesc apele 
Pirineilor, este la fel de rezonabil ca a-i acuza de necredință pe 
magistraţii care îi pedepsesc pe unii indivizi bizari ce refuză aju- 
torul medical. Anumite motive de sănătate m-au obligat să petrec 

iernile din 1860 până în 1867 la Pau. Aceasta mi-a oferit ocazia să 
realizez o anchetă foarte minuțioasă cu privire la apariţiile de la 
Lourdes. După cercetări frecvente și îndelungate ale Bernadettei 
și ale unora dintre miracolele realizate, sunt convins că, dacă este 
să acceptăm unele fapte pe baza mărturiei unui om, atunci apariţiile de 
la Lourdes au tot dreptul să fie acceptate ca un fapt incontestabil. Totuşi, 
ele nu fac parte din credinţa catolică, și pot fi acceptate sau res- 
pinse de orice catolic, fără ca pentru aceasta el să fie lăudat sau 
condamnat câtuși de puțin.” 

Lăsăm cititorul să observe enunţul scris cu caractere cursive de 
mai sus. Acesta evidenţiază clar faptul că Biserica Catolică, în ciuda 
infailibilităţii sale şi a convenției ei poştale liberale cu Împărăţia 
Cerurilor, este mulţumită să accepte chiar şi valabilitatea unor 
miracole divine pe baza mărturiei unui om. Acum, revenind la 
raportul conferinţelor recente din New York ale dl Huxley referi- 
toare la evoluţie, îl surprindem pe acesta afirmând că „depindem 
de dovezile istorice umane în ceea ce priveşte cea mai mare parte 
din cunoaşterea noastră cu privire la faptele din trecut”. Într-o 
conferință pe tema biologiei, acesta afirmă: „... orice om care este 
interesat de adevăr în inima sa trebuie să dorească în mod sincer 
ca fiecare critică bine fondată şi justă care poate fi făcută, să fie 
făcută; însă este esenţial... ca criticul să ştie despre ce vorbeşte.” 
Un aforism pe care autorul său ar trebui să şi-l amintească atunci 
când se pronunţă asupra unor subiecte psihologice. Adăugaţi 
aceasta la părerile sale, aşa cum sunt exprimate mai sus, şi atunci, 
cine ar putea cere un cadru mai bun în care să-l confrunte? 


ORBIREA SUFLETULUI 


Avem aici un reprezentant al materialiştilor şi un prelat cato 
lic, ambii enunţând un punct de vedere identic cu privire la sufi 
cienţa mărturiei umane pentru a dovedi faptele pe care fiecare le 
crede conform cu prejudecățile sale. După aceasta, ce nevoie mai 

au fie elevul ocultist, fie chiar şi spiritualistul, să caute susținere 
pentru argumentele pe care le-au susţinut atât de multă vreme şi 
atât de perseverent, şi anume, că fenomenele psihologice ale tau- 
maturgilor străvechi şi moderni, fiind dovedite din plin de măr- 
turia umană, trebuie să fie acceptate ca fapte? Biserica şi Colegiul, 
după ce au făcut apel la tribunalul dovezii umane, nu pot nega 
un privilegiu asemănător restului umanităţii. Unul dintre rezul- 
tatele agitaţiei recente din Londra cu privire la subiectul fenome- 
nelor mediumnice este exprimarea unor păreri remarcabil de libe- 
rale din partea presei seculare. „În orice caz, suntem în favoarea 
faptului de a da spiritismului un loc printre credinţele tolerate, 
şi ca urmare să-i dăm pace”, spune ziarul londonez Daily News, 
în 1876. „Are mulţi adepţi, care sunt la fel de inteligenţi ca mare 
parte dintre noi şi pentru care orice defect evident şi palpabil al 
probelor menite să convingă trebuie să fi fost deja evident şi pal- 
pabil cu mult timp în urmă. Unii dintre cei mai înţelepţi oameni din 
lume credeau în fantome, şi ar fi continuat să facă aceasta chiar dacă, 
după ei, 5-6 persoane ar fi fost condamnate că au speriat oamenii 
cu spiriduşi contrafăcuţi.” 

Nu este pentru prima dată în istoria lumii când lumea in- 
vizibilă trebuie să se lupte cu materialismul sceptic al unor sa- 
duchei cu sufletul mort. Platon deplânge o astfel de necredinţă şi 
se referă la această tendinţă pernicioasă nu o dată în lucrările sale. 

De la Kapila - filozoful hindus, care, cu multe secole înainte 
de Hristos, a ezitat să dea crezare afirmațiilor yoghinilor mistici, 
cum că în extaz omul are puterea de a vedea Divinitatea față în 
faţă şi de a dialoga cu cele mai elevate „fiinţe” — până la adepţii lui 
Voltaire, din secolul al XVIII-lea, care râdeau de tot ce este sacru 
pentru ceilalţi oameni, fiecare epocă are propriii săi Toma necre- 
dincioşi. Au reuşit ei vreodată să împiedice progresul adevărului? 
Nu mai mult decât au împiedicat rotația Pământului bigoţii igno- 
ranţi care l-au judecat pe Galileo. Niciun fel de „demascări” nu 
sunt capabile să afecteze în mod vital stabilitatea sau instabilitatea 


Teorii cu privire la fenomenele mediumnice 253 


Popol Vuh - Creația Pământului 


unei credinţe pe care umanitatea a moştenit-o de la primele rase 
de oameni, aceia care — dacă e să credem în evoluţia omului spiri- 
tual precum în cea a omului fizic — au primit marele adevăr direct 
de pe buzele strămoşilor, zeii taților lor, „care erau de dinainte de 
Potop”. Identitatea faptelor din Biblie cu cele cuprinse în legen- 
dele cărţilor sacre hinduse şi cosmogoniile altor naţii trebuie să 
fie demonstrată cândva în viitor. Se va dovedi că fabulele din epocile 
generatoare de mituri nu au făcut altceva decât să prezinte într-o formă 
alegorică cele mai mari adevăruri ale geologiei şi antropologiei. Aici, în 
aceste fabule ridicol exprimate, va trebui să caute ştiinţa „verigile 
sale lipsă”. 

Altfel, de unde să provină astfel de stranii „coincidențe” între 
istoriile unor națiuni şi popoare atât de îndepărtate? De unde pro 
vine acea identitate a concepţiilor primitive, care, deși astăzi sunt 
numite fabule și legende, conţin, cu toate acestea, sămânţa unor 
fapte istorice, a unui adevăr ce a fost descoperit de pleava înflo 
riturilor populare, însă totuși un adevăr? Comparaţi doar acest 

verset din Facerea 6: „Când au început oamenii să se înmulțească pe 
faţa pământului, şi li s-au născut fete, fiii lui Dumnezeu au văzut 
că fetele oamenilor erau frumoase; şi din toate și-au luat de neves- 
te pe acelea pe care și le-au ales. ... Uriaşii erau pe pământ în vremu- 
rile acelea” etc. cu această parte a cosmogoniei hinduse, din Vede, 
care vorbeşte despre coborârea brahmanilor. Primul brahman se 
plânge că este singurul dintre frații săi, fără soţie. Fără a ține seama 
de Cel Etern care îl sfătuise să-și consacre zilele numai studiului 
Cunoașterii Sacre (Veda), primul-născut al umanităţii insistă. Pro- 
vocat de o asemenea nerecunoştință, Cel Etern îi dă brahmanului 
o soţie din rasa Dainiţilor, sau uriaşilor, din care toți brahmanii se 
trag pe linie maternă. De aici provine întreaga linie a preoților 
hinduși, pe de o parte, din spiritele superioare (fiii lui Dumnezeu), 
şi din Daintany, o fiică a uriaşilor de pe pământ, oamenii primi- 
tivi.2% „Şi le-au născut ele copii: aceştia erau vitejii care au fost în 
vechime, oameni cu renume. 25% 

Aceeași idee se regăsește și într-un fragment cosmogonic 
scandinavic. În Edda, i se oferă lui Gangler, de către Har (unul 
dintre cei trei care oferă informaţii: Har, Jafuhar și Tredi), descrie- 
rea primului om, numit Bur, „tatăl lui Bor, care a luat-o de soție pe 
Besla, fiica uriaşului Bolthara, din rasa uriașilor primitivi”. Intreaga 
poveste, care este interesantă, se poate găsi în Proza Edda, secțiuni- 
le 4-8, din lucrarea lui Mallet, Northern Antiquities.2 

Acelaşi substrat îl regăsim şi în cazul legendelor greceşti despre 
titani; de asemenea, mai poate fi găsit şi în legendele mexicane — 
este vorba despre cele patru rase succesive din Popol-Vuh. Acesta 
constituie doar unul din multele capete, ce pot fi găsite în ghemul 
încâlcit şi aparent de nedescurcat al umanităţii, privite ca fenomen 
psihologic. Credinţa în supranatural ar fi altfel inexplicabilă. A 


%5 Polier, Mythologie des Indous 
%6 Facerea, 6:4 


%7 Mallett, Northern Antiquities, ediția lui Bohn, pp. 401-405 

afirma că aceasta a răsărit, a crescut şi s-a dezvoltat, pe parcursul 
epocilor nenumărate, neavând nicio cauză şi nicio bază solidă pe 
care să se sprijine, ci doar ca un simplu capriciu, ar însemna să 
rostim o absurditate la fel de mare precum aceea a doctrinei teo- 
logice care afirma că Universul a apărut din nimic. 

Este prea târziu acum să atacăm o evidenţă care este la fel de 
clară precum soarele la amiază. Atât ziarele creştine, cât şi cele 
liberale, precum şi organele de presă ale celor mai avansate au- 
torităţi ştiinţifice încep să protesteze unanim împotriva dogma- 
tismului şi a prejudecăţilor înguste ale pseudoştiinţei. Christian 
World, un ziar religios, îşi uneşte vocea cu cea a presei londoneze 
necredincioase. Oferim în cele ce urmează o mostră edificatoare a 
bunului său simţ: 

„Dacă se poate demonstra” foarte concludent despre un 
medium că este un impostor, totuşi vom obiecta față de tendința 
manifestată de unele persoane cu autoritate în chestiuni ştiinţifice 
de a desconsidera şi desfiinţa toate investigaţiile atente cu privire 
la acele subiecte abordate de dl Barrett în lucrarea sa prezentată la 
British Association. Deşi spiritiştii s-au implicat în multe absurdităţi, 
acesta nu este un motiv ca fenomenele despre care vorbesc ei să fie 
respinse ca fiind nedemne de cercetare. Aceştia pot fi magnetiza- 
tori, clarvăzători sau altceva. Însă fie ca înțelepţii noştri să ne spună 
ce anume sunt, şi nu să ne dea peste nas, aşa cum fac adeseori ig- 
noranţii cu tinerii care pun întrebări, folosind sentința facilă, dar 
nesatisfăcătoare: «Copilaşii nu ar trebui să pună întrebări.»” 

Astfel, ne aflăm acum în vremea când savanții şi-au pierdut 
toate drepturile de a le fi adresat versul Miltonian: „O, voi cei care, 
de dragul mărturisirii adevărului, v-aţi atras reproşul universal!” 


e În Quaterly Review, din 1859, Graham relatează unele aspecte stranii în lep,ă 
tură cu multe orașe orientale, acum părăsite, în care ușile de piatră au dimen 
siuni enorme, adeseori aparent disproporţionate cu clădirile însele, și observă 
că locuinţele şi ușile au toate caracteristicile distinctive ale unei rase străvechi 
de uriași. 

Tristă decădere! Ea aminteşte de exclamaţia acelui „doctor în ști- 
inţe fizice”, menţionată de dr. Henry More în urmă cu 108 ani. 
Acesta, auzind povestea toboşarului din Tedworth şi a lui Ann 
Walker, a strigat: „dacă este adevărat, m-am înşelat în tot acest timp şi 
trebuie să-mi reîncep expunerea”2*. 

Însă în secolul nostru, în ciuda sprijinului acordat de Huxley 
valorii „mărturiei umane”, chiar dr. Henry More a devenit un 
„entuziast şi un vizionar, ipostaze care, reunite într-o singură 
fiinţă umană, fac să rezulte un nebun care vorbeşte păsăreşte”.27 

Ceea ce i-a lipsit de mult timp psihologiei pentru a face ca 
legile sale misterioase să fie mai bine înțelese şi aplicate atât chesti- 
unilor obişnuite, cât şi celor neobişnuite ale vieţii, nu sunt faptele. 
Acestea au existat întotdeauna din abundență. Necesitatea este ca 
acestea să fie înregistrate şi clasificate — pentru nişte observatori 
antrenați şi analişti competenţi. Corpul ştiinţific ar fi trebuit să 
ofere toate acestea. Dacă eroarea a avut câştig de cauză şi super- 
stiţia a cutreierat în voie prin toată creștinătatea de-a lungul aces- 
tor secole, aceasta este neşansa oamenilor obişnuiţi şi vina ştiinţei. 
Generaţii după generaţii s-au perindat fiecare furnizând partea sa 
de martiri ai conştiinţei şi ai curajului moral, iar psihologia este 
ceva mai bine înţeleasă în zilele noastre decât era pe vremea când 
mâna grea a Vaticanului îi trimitea pe acei nefericiţi curajoşi la 
moartea prematură şi le înfiera amintirea cu stigmatul ereziei şi 
al vrăjitoriei. 


% Dr. More, Letter to Glanvil, author of Saducisimus Triumphatus 
*]. S. Y., Demonologia or Natural Knowledge Revealed 1827, p. 219 


Capitolul V 


ETERUL 
SAU „LUMINA ASTRALĂ” 


„Ich bin der Geist der stets verneint.” 
(Sunt spiritul care încă neagă.) 
Mephisto, în Faust 


„Spiritul adevărului, pe care lumea nu îl poate primi, 
deoarece nu Íl vede şi nici nu Il cunoaşte.” 


Evanghelia după loan, 15:17 


„Milioane de creaturi spirituale umblă pe pământ nevăzute, 
Şi atunci când suntem treji, şi atunci când dormim.” 


John Milton 


„Simpla iluminare intelectuală nu poate recunoaşte spiritualul. 
Precum soarele face să pălească un foc, la fel lumina Spiritului 
orbeşte ochii intelectului obişnuit.” 


William Howitt 


A existat o infinită listă de nume, generatoare de confuzie 
pentru a exprima unul şi acelaşi lucru. 

Haosul celor din Antichitate; focul sacru al zoroastrienilor, 
sau antusbyrum al parşilor; focul lui Hermes; focul Elmes al ger 
manilor din Antichitate; fulgerul lui Cybel&; torţa arzândă a lui 
Apollo; flacăra de pe altarul lui Pan; focul peren din templul de 
pe Acropole şi cel al Vestei; flacăra de foc de pe coiful lui Pluto; 


258 Isis dezvăluită 


scânteile strălucitoare de pe pălăriile Dioscurilor, de pe capul 
Gorgonei, de pe coiful lui Pallas Atena şi de pe toiagul lui Mercur; 
pyr asbestos; Phtha-ul egiptean, sau Ra; Zeus Kataibates (cel care 
coboară)”; limbile de foc de la Rusalii; tufişul în flăcări al lui 
Moise; coloana de foc din Exod, precum şi „lampa arzândă” a lui 
Avraam; focul veşnic al „prăpastiei fără fund”; vaporii oraculari 
din Delfi; lumina siderală a rozacrucienilor; akasha adepților hin- 
duşi; lumina astrală a alchimiştilor; aura şi fluidul magnetizato- 
rilor; od-ul lui Reichenbach; globul de foc sau pisica-meteor a lui 
Babinet; psihodul sau forța ectenică a lui Thury; forţa psihică a lui 
Sergeant Cox şi Crookes; magnetismul atmosferic al unora dintre 
naturalişti; galvanismul; şi, în cele din urmă, electricitatea, toate 
acestea nu sunt altceva decât nume diferite pentru mai multe 
manifestări sau efecte diferite ale unei aceleiaşi cauze misterioase 
atotpătruzătoare — Arheul grecilor sau Archaios. 

Sir E. Bulwer-Lytton, în cartea sa Coming Race, îl numeşte 
uril”, şi spune că este folosit de populaţiile subterane, permiţân- 
du-le cititorilor săi să-l considere ficțiune. „Aceşti oameni”, spune 
el, „consideră că odată cu vril-ul au ajuns la starea de unitate în 
domeniul agenţilor energetici naturali” şi continuă prin a arăta că 
Faraday l-a numit „folosind termenul mai precaut de «corelaţie»”, 
după cum urmează: 


O FORŢĂ PRIMARĂ, DAR CORELATȚII MULTIPLE 


„De mult am fost de părerea, care este aproape o convingere, 
laolaltă — cred — cu mulţi alţi iubitori ai științelor naturii, că di- 
versele forme sub care se manifestă forțele materiei au o singură 
origine comună; sau, cu alte cuvinte, sunt atât de direct legate și 


”! Pausanias, Eliae, cartea I, cap. 14 


* Aflăm că nobilul autor și-a inventat denumirile curioase prin contracția 
unor cuvinte din limbile clasice. Gy ar veni de la gune; vril de la viril. 

natural dependente, încât sunt convertibile, cum s-ar spune, una 
in cealaltă, și posedă echivalente ale puterii în acțiunea lor.” 

Oricât de absurdă și de neștiinţifică ar putea părea comparația 
pe care o facem, dintre un vril ficțional, inventat de marele roman- 
cier, sau dintre forța primară — a unui experimentator la fel de 
celebru — cu lumina astrală a alchimiştilor, aceasta este totuşi ade- 
vărata definiţie a respectivei forțe. Se realizează în mod constant 
descoperiri care vin în sprijinul acestei afirmaţii atât de îndrăz- 
neţe. De când am început să scriem această parte a cărții noas- 
tre, a apărut un anunţ în mai multe ziare referitor la presupusa 
descoperire a unei noi forțe de către dl Edison, electricianul din 
Newark, New Jersey, care pare să aibă foarte puţine în comun cu 
electricitatea (sau galvanismul), cu excepţia principiului conducti- 
vităţii. Dacă este demonstrată, ea va rămâne pentru un timp înde- 
lungat sub vreun pseudonim științific; însă, cu toate acestea, ea va 
fi doar unul din numeroasa familie de copii aduși pe lume, de la 
inceputul timpului, de această energie primordială cunoscută sub 
numele de Fecioara Astrală. De fapt, descoperirea spune că, „este la 
fel de distinctă și are legi la fel de clare precum căldura, magnetis- 
mul sau electricitatea”. Ziarul care conţine prima relatare a acestei 
descoperiri adaugă că „dl Edison consideră că această forță este în 
legătură cu căldura și că totodată poate fi generată prin mijloace 
independente şi deocamdată nedescoperite”. 

O altă descoperire recentă uluitoare este posibilitatea anulării 
distanței dintre două voci umane, prin intermediul telefonului, in- 
strument inventat de profesorul A. Graham Bell. Această posibilita- 
te, sugerată pentru prima dată de micul „telegraf al îndrăgostiților”, 
constă dintr-un aparat, alcătuit din recipiente mici de tablă acoperite 
cu pergament şi legate între ele printr-un fir, prin care se poate purta 
o conversaţie la o distanță de 70 de metri, şi care este numit telefon, 
minunea acestei epoci. Cu această ocazie, a avut loc o conversație 
lungă între Boston şi Cambridgeport prin telegraf. „Fiecare cuvant a 
fost auzit în mod distinct și înțeles perfect, iar modulațiile vocii s-au 

putut percepe foarte bine”, con- 
form raportului oficial. Vocea 
este captată, ca să spunem așa, 
şi păstrată ca atare de un magnet, 
iar unda sonoră este transmisă 
prin electricitate, care acționează 
la unison şi cooperează cu magne- 
tul. Întregul succes depinde de 
un control perfect al curenților 
electrici şi al puterii magneților 
utilizați, care trebuie să se armo- 
nizeze între ele. „Invenţia”, relatează ziarul, „poate fi descrisă în mod 
rudimentar sub forma unei trompete plasate deasupra unei guri ca 
de clopoțel, ce este acoperită cu o membrană delicată, care, atunci 
când vocea este emisă în interiorul tubului, se umflă către exterior în 
mod proporţional cu forța undei sonore. De cealaltă parte a membra- 
nei este atașată o bucată de metal, care, pe măsură ce membrana se 
umflă către exterior, se conectează cu un magnet, iar acesta, împreu- 
nă cu circuitul electric, este controlat de un operator. Prin intermediul 
unui anumit principiu, care nu este încă pe deplin cunoscut, curentul 
electric transmite unda sonoră ca şi cum ar fi transmisă de vocea din 
trompetă, iar ascultătorul de cealaltă parte a firului, care are un gen 
de trompetă asemănătoare la ureche, aude fiecare cuvânt în mod dis- 
tinct și detectează cu uşurinţă modulaţiile vocii vorbitorului.” 


Telefonul lui Alexander Graham Bell 


TYNDALL TRECE MILIMETRIC PE LÂNGĂ 
O MARE DESCOPERIRE 


Astfel, în prezenţa unor astfel de descoperiri minunate ale 
epocii noastre, precum şi gândindu-ne la posibilitățile magice su- 
plimentare ce sunt latente și încă nedescoperite în tărâmul nemăr- 
ginit al naturii, și, mai mult decât atât, având în vedere probabilita- 

tea mare ca forţa lui Edison și telefonul profesorului Graham Bell 
să modifice, dacă nu chiar să întoarcă pe dos, toate ideile noastre 
despre fluidele imponderabile, nu ar fi oare bine ca persoanele 
tentate să contrazică afirmaţiile noastre să aștepte pentru a vedea 
dacă ele vor fi confirmate sau infirmate de descoperiri ulterioare? 

Chiar și numai în legătură cu aceste descoperiri am putea, poate, 
să le reamintim cititorilor de multiplele indicii care se regăsesc 
în legendele străvechi referitoare la un anumit secret, aflat în po- 
sesia preoţilor egipteni, care puteau să comunice instantaneu, în 
timpul sărbătoririi Misterelor, de la un templu la altul, chiar dacă 
unii erau la Teba, iar alții erau în celălalt capăt al ţării; legendele 
puneau aceasta, firește, pe seama „triburilor invizibile” ale aeru- 
lui, care duceau mesaje muritorilor. Autorul lucrării Pre-Adamite 
Man citează o afirmaţie care, fiind oferită doar prin autoritatea sa, 
și el părând nesigur dacă povestea provine de la Macrinus sau de 
la alt scriitor, poate fi luată ca atare. Acesta a descoperit dovezi 
valabile, spune el, pe când era în Egipt, ale faptului că „una dintre 
Cleopatre (?) a transmis știri printr-un cablu tuturor orașelor, de 
la Heliopolis la Elefantina, pe Nilul Superior." 

Nu cu multă vreme în urmă, profesorul Tyndall ne-a făcut să 
pătrundem într-o nouă lume, populată cu forme aerate, de o fru- 
museţe fermecătoare. 

„Descoperirea constă”, spune el, „în a supune vaporii unor 
lichide volatile la acțiunea razelor de soare concentrate sau la ac- 
țiunea unei raze concentrate de lumină electrică.” Vaporii unor 
nitriti, ioduri şi acizi sunt supuși acţiunii luminii într-un tub expe- 
rimental, aşezat orizontal și aranjat astfel încât axa tubului și cea a 
razelor paralele care ies din lampă să coincidă. Vaporii formează 
norişori cu nuanţe superbe şi se aranjează în forme de vaze, sticle 
şi conuri, în grupuri de șase sau mai multe; mai apar și scoici, 
lalele, trandafiri, flori de floarea-soarelui, frunze și pergamente 


273 P, B. Randolph, Pre-Adamite Man, p. 48 

înfăşurate. „intr-unul din cazuri”, ne spune el, „norul inițial a 
crescut rapid și s-a transformat într-un cap de șarpe; s-a format o 
gură, iar din interiorul acesteia a apărut o fâşie de nor care semăna 
cu o limbă.” Și, pentru a marca apogeul minunilor, „odată, a luat 
forma unui peşte, cu ochi, branhii şi mustăţi. Simetria formei ani- 
male era vizibilă pe de-a-ntregul, neexistând niciun disc, inel sau 
semn care, existând într-o parte, să nu existe în cealaltă.” 


IMPOSIBILITATEA MIRACOLELOR 


Aceste fenomene ar putea fi explicate parţial prin acţiunea 
mecanică a unei raze de lumină, pe care a demonstrat-o recent dl 
Crookes. De exemplu, putem presupune că razele de lumină ar 
fi putut constitui o axă orizontală, în jurul căreia moleculele agi- 
tate ale vaporilor s-au adunat spre a forma globuri şi fusuri. Însă 
cum să explicăm peştele, capul de şarpe, vazele, florile de diferite 
tipuri şi scoicile? Aceasta pare să ofere o dilemă ştiinţei, la fel de 
încurcată precum pisica astrală a lui Babinet. Nu ni se spune dacă 
Tyndall ar fi dat o explicaţie la fel de absurdă pentru fenomenul 
său extraordinar precum a dat francezul pentru al său. 

Cei care au fost atenţi la acest subiect ar putea fi surprinşi să 
afle cât de multe erau cunoscute în vremurile de demult referitor 
la acest principiu atotpătrunzător, subtil, care a fost botezat de 
curând eterul universal. 

Înainte de a continua, dorim încă o dată să enunțăm în două 
propoziţii categorice ceea ce s-a sugerat mai înainte. Aceste 
propoziţii erau legi demonstrate pentru teurgii din vechime. 

Aşa-zisele miracole, începând cu Moise şi sfârşind cu 
Cagliostro, atunci când erau autentice, erau — aşa cum insinuează în 
mod corect de Gasparin în lucrarea sa ce tratează aceste fenomene 

„în perfectă armonie cu legea naturală”; prin urmare, nu erau 
miracole. Electricitatea şi magnetismul erau neîndoielnic folosite 


` . sr în] 
Eterul sau „lumina astrală 263 


pentru producerea unora dintre aceste miracole. Însă acum, (a di 
ca şi atunci, acestea sunt revendicate de orice persoană senzitivă 
care este determinată să folosească aceste puteri în mod incon- 
stient, de către configuraţia neobişnuită a fiinţei sale ce serveşte 
drept conductor pentru unele dintre aceste fluide imponderabi- 
le, atât de puţin cunoscute de ştiinţă deocamdată. Această forţă 
este părintele prolific al unor atribute şi proprietăţi nenumărate, 
multe, sau mai bine zis majoritatea dintre ele, fiind încă necu- 
noscute fizicii moderne. 

Fenomenele magiei naturale, care au fost observate în Siam, 
India, Egipt şi alte ţări orientale, nu au niciun fel de legătură cu 
prestidigitația, ele reprezentând un efect fizic cert, datorat aci- 
unii forţelor naturale oculte, pe când prestidigitația nu este decât 
un simplu rezultat înşelător, obţinut prin manipulări abile, cu 
ajutorul asistenţei confraţilor.”* 

Taumaturgii din toate epocile, şcolile şi ţările şi-au produs 
minunile deoarece erau perfect familiarizați cu undele imponde- 
rabile (din punct de vedere al efectelor, dar altfel, perfect tangi- 
bile) ale luminii astrale. Aceştia controlau curenţii astrali, dirijân- 
du-i prin puterea voinței. Minunile aveau atât un caracter fizic, 
cât şi unul psihologic; primul ținea de efectele produse asupra 
obiectelor materiale, cel de-al doilea ţinea de fenomenele men- 
tale ale lui Mesmer şi ale succesorilor săi. Această categorie de 
oameni a fost reprezentată în vremea noastră de către doi bărbaţi 
iluştri, Du Potet şi Regazzoni, ale căror puteri extraordinare au 


274 Cel puţin la acest punct ne aflăm pe teren solid. Mărturia dl Crookes co 
roborează afirmaţiile noastre. La pagina 84 a pamfletului său asupra lucrării 
Phenomenal Spiritualism, acesta spune: „Multele sute de tapte pe care sunt pre 
gătit să le atest — fapte care dacă ar fi să fie imitate prin mijloace mecanice sau 
fizice cunoscute ar face de ruşine talentul unora ca Houdin, Bosco, Anderson 
susținuți de toate resursele unor aparate elaborate şi de practica a ani de zil 
- au avut loc în propria mea casă; uneori hotărâte de mine și in mute Im 
prejurări care înlăturau în mod categoric folosirea celor mai simple mijlonci 
instrumentale.” 

fost atestate din plin în Franţa şi în 
alte ţări. Mesmerismul este cea mai 
importantă ramură a magiei, iar 
fenomenele sale sunt efectele agen- 
tului universal care se află la baza 
întregii magii şi care a produs aşa- 
zisele miracole în toate epocile. 
Anticii îl numeau Haos; Platon 
şi pitagoreicii l-au numit Sufletul 
Lumii. După hinduși, zeitatea care 
(UNEI: are forma Eterului pătrunde toate 
Magnet și linii de câmp magnetic formele. Este un Fluid invizibil, dar, 
după cum am afirmat mai devreme, 
este foarte tangibil. Printre alte denumiri, acest Proteus universal 
— sau „Nebulosul Atotputernic”, după cum îl numea în derâdere 
de Mirville — a fost numit de către teurgi „Focul Viu”?5, „Spiritul 
Luminii” şi Magnes. Acest ultim apelativ îi indică proprietăţile 
magnetice şi dovedeşte natura sa magică. Deoarece, după cum 
este bine exprimat de unul dintre inamicii săi, „magos şi magnes” 


sunt două ramuri care cresc din acelaşi trunchi şi produc aceleaşi 
rezultate. 


Magnetismul este un cuvânt a cărui origine trebuie să o 
căutăm într-o epocă uluitor de timpurie. Mulţi consideră că 
piatra numită magnet îşi trage numele din Magnesia, un oraş sau 
district din Tesalia, unde aceste pietre au fost găsite în cantităţi 
mari. Cu toate acestea, noi credem că opinia hermetiştilor este cea 
corectă. Cuvântul Mag, magus, este derivat din cuvântul sanscrit 
Mahaji, cel măreț sau cel înţelept (cel uns cu înțelepciunea divină). 
„Eumolpus este fondatorul mitic al Eumolpidae (preoţi); preoții îşi 


75 În acest apelativ putem descoperi semnificația propoziției enigmatice din 
Zend- Avesta care spune că „focul conferă cunoașterea viitorului, a ştiinţei şi a 
vorbirii amiabile”, deoarece acesta face să se dezvolte o elocventă extraordi- 
nară în anumite persoane senzitive. l 

datorează propria înțelepciune Întelepciunii Divine.” Diferite 
cosmogonii arată că Sufletul Universal Archaeal a fost considerat 
de fiecare națiune ca fiind „mintea” Creatorului Demiurgic, Sofia 
gnosticilor sau Duhul Sfânt, ca principiu feminin. Deoarece Magii 
işi trag numele din el, la fel şi piatra magneziană sau magnetul 
a fost denumit aşa, în cinstea lor, deoarece au fost primii care 
i-au descoperit proprietățile minunate. Templele lor erau răspân- 
dite pretutindeni, în întreaga tară, iar printre acestea au existat 
anumite temple ale lui Hercule.” Prin urmare, piatra, odată ce 
a devenit cunoscut faptul că preoţii o foloseau în scopuri cura- 
tive şi magice, a primit numele de piatră magneziană sau hercu- 
leană. Socrate, vorbind despre aceasta, remarcă: „Euripide o nu- 
meşte piatră magneziană, însă oamenii obişnuiţi, herculeană.” 78 
Țara şi piatra au fost numite după Magi, nu Magii după una sau 
cealaltă. Pliniu ne informează că inelul de căsătorie la romani era 
magnetizat de preoți înaintea ceremoniei. Istorici păgâni din ve- 
chime sunt grijulii să păstreze tăcerea asupra anumitor mistere ale 
celor „înţelepţi” (Magii), iar Pausanias a fost avertizat într-un vis, 
spune el, să nu dezvăluie ritualurile sacre ale templului Demetrei 
şi Persefonei din Atena.” 

Ştiinţa modernă, după ce a negat zadarnic magnetismul 
animal, s-a văzut silită să-i accepte realitatea. Acesta este acum 


% Dunlap, Musah, His Mysteries, p. Ul 

27 „Hercule era cunoscut ca regele Musienilor”, spune Schwab, II, 44; iar 
Musien era ospăţul „Spiritului și al Materiei”, Adonis și Venus, Bacchus și 
Ceres. (Vezi Dunlap, Mystery of Adonis, p. 95) Dunlap arată, pe baza autori 
tăţii lui Iulian și Anton (p. 67), că Esculap, „Mântuitorul a toți”, este iden 
tic cu Phtha (Intelectul creator, Înţelepciunea Divină) și cu Apollo, Adonis și 
Hercule (ibid., p. 93), iar Phtha este „Anima Mundi”, Sufletul Universal al lui 
Platon, Duhul Sfânt al egiptenilor și Lumina Astrală a alchimiștilor. Cu toate 
acestea, M. Michelet îl privește pe Hercule al grecilor ca fiind un personaj 
diferit, adversarul orgiilor bahice și al sacrificiilor umane inerente in acestea 


28 Platon, Ion (Burgess), vol. IV, p. 294 
2 Pausanias, Attica, |, XIV 

o proprietate recunoscută a structurii umane şi animale; în ceea 
ce priveşte influenţa sa psihologică, ocultă, academiile se luptă 
cu ea, în secolul nostru, mai feroce ca niciodată. Este cu atât mai 
regretabil şi chiar uimitor faptul că reprezentanţii „ştiinţelor 
exacte” sunt incapabili să explice, sau să ofere măcar ceva 
asemănător unei ipoteze cât de cât rezonabile referitoare la puterea 
misterioasă incontestabilă conținută într-un simplu magnet. 
Începem să ne confruntăm cu dovezi zilnice că aceste puteri se 
află la baza misterelor teurgice, şi prin urmare ar putea eventual 
să explice capacităţile oculte ale multor taumaturgi din vechime 
şi moderni, precum şi multe dintre realizările lor uluitoare. De 
acest tip erau şi darurile transmise de lisus unora dintre discipolii 
Săi. În momentul vindecărilor miraculoase pe care le realiza, 
Nemini simțea o putere ieşind din El. Socrate, în dialogul său 
cu Theages*, povestindu-i despre zeul (daimonul) său, precum 
şi despre puterea acestuia, fie de a transmite înţelepciunea sa (a 
lui Socrate) discipolilor săi, fie de a-i împiedica pe cei cu care se 
asociază să beneficieze de ea —, aduce următoarea afirmaţie în 
sprijinul cuvintelor sale: „O să-ți spun ţie, Socrate”, zice Aristide, 
„un lucru incredibil, într-adevăr, pe toţi zeii, dar adevărat. Am 
câştigat foarte mult însoţindu-te, chiar şi dacă nu eram decât în 
aceeaşi casă cu tine, şi nu în aceeaşi cameră; dar chiar mai mult 
am câştigat atunci când am fost în aceeaşi cameră... şi chiar mult mai 
mult atunci când te-am privit... Însă de departe am fost cel mai 
câştigat atunci când am şezut lângă tine şi te-am atins.” 

Acesta este magnetismul şi mesmerismul modern al lui 
Du Potet şi al altor maeştri, care, atunci când supun o altă per- 
soană influenţei lor fluidice, pot să-i comunice acesteia toate gân- 
durile lor, chiar la distanță; apoi, cu o putere irezistibilă, îl forțează 
pe subiect să le asculte comenzile mentale. Însă această forţă le 


= Platon, Theages. Cicero interpretează cuvântul „daimonion, quiddam divinum”, 
ca referindu-se la ceva divin, nu la ceva personal. 

era mult mai bine cunoscută filozo- 
filor antici! Putem culege informații 
despre acest subiect din sursele cele 
mai timpurii. Pitagora îşi învăța dis- 
cipolii că Dumnezeu este Mintea Uni- 
versală ce este infuzată în toate câte 
există şi că această minte, prin însăşi 
virtutea identităţii ei universale, 
poate fi comunicată de la un obiect 
la altul şi poate fi făcută să creeze 
totul prin simpla voinţă a omului. 
La grecii antici, Kurios reprezenta 
Zeul-Minte (Nous). „Acum Koros 
(Kurios) semnifică pura şi neîntinata 
natură a intelectului — înțelepciunea”, spune Platon.” Kurios este 
Mercur, Înţelepciunea Divină, iar „Mercur este Sol” (Soarele)*?, 
din care Thaut — Hermes - şi-a primit înțelepciunea divină, pe 
care, la rândul lui, a împărtăşit-o întregii lumi prin cărţile sale. 
Hercule este şi el Soarele — depozitul celest al magnetismului uni- 
versal®; sau mai degrabă Hercule este lumina magnetică care, 
odată ce a reuşit să ajungă la „ochiul deschis al raiului”, intră 
în regiunile planetei noastre, şi astfel devine Creatorul. Hercule 


Hercule 


8! Platon, Cratylos 

22 Arnobius, VI, XII. După cum vom arăta în capitolele următoare, Soarele nu 
era considerat de către antici ca fiind cauza directă a luminii și a căldurii, ci 
doar un agent al acestora, prin care lumina trece în drumul său către planeta 
noastră. Astfel, Soarele era numit de egipteni „ochiul lui Osiris”, care el însuşi 
reprezenta Logos-ul, Primul-Născut, sau Lumina manifestată în lume, „care este 
mintea și intelectul divin al Celui Ascuns.” Doar această lumină pe care o 
cunoaștem este Demiurgul, creatorul planetei noastre și a tot ce ține de ea 
niciunul dintre zeii solari nu au nimic de-a face cu universurile invizibile si 
necunoscute ce sunt răspândite în spaţiu. Această idee este exprimata luarte 
clar în Cartea lui Hermes. 

383 Orphic Hymn, XII; Hermann, Dunlap, Musah, His Mysteries, p. 91 

trece prin cele douăsprezece munci, fiind titanul cel curajos! El 
este numit „Tatăl a Tot” şi „auto-născut” ( „autophnes").%* Hercule, 
Soarele, este omorât de Diavol, Tifon, şi la fel şi Osiris, care este 
tatăl şi fratele lui Horus, şi în acelaşi timp este identic cu el; şi 
nu trebuie să uităm că magnetul este numit „ochiul lui Horus”, 
iar fierul este numit „osul lui Tifon”. Acesta este numit „Hercule 
Invictus”, numai atunci când coboară la Hades (în regatul sub- 
teran), şi, culegând „merele de aur” din „Copacul vieţii”, ucide 
balaurul.%* Puterea titanică brută, „dublură” a fiecărui zeu solar, 
îşi opune forţa sa de materie oarbă Spiritului magnetic divin, care 
urmăreşte să armonizeze totul în natură. 

Toţi zeii solari, împreună cu simbolul lor, Soarele vizibil, 
sunt creatorii doar ai naturii fizice. Spiritualul este lucrarea Celui 
Preaînalt — Soarele Ascuns, Central, Spiritual — şi a Demiurgului său 
- Mintea Divină, a lui Platon şi Înţelepciunea Divină, a lui Hermes 
Trismegistos”, înțelepciunea emanată din Oulom sau Kronos. 

„După distribuirea Focului pur, în Misterele din Samotrace în- 
cepea o nouă viață.” Aceasta era „a doua naştere”, la care s-a 
referit Iisus în discuția Sa nocturnă cu Nicodim. „Inițiați în cele 
mai binecuvântate dintre toate Misterele, fiind noi înşine puri... de- 
venim drepți şi sfinți, plini de înțelepciune.”?® A suflat asupra lor şi 
le-a spus: „Primiţi Duh Sfânt.” Şi acest simplu act de voinţă a fost 
suficient pentru a conferi darul profeţiei în forma sa cea mai nobilă 
şi perfectă, dacă atât iniţiatorul, cât şi iniţiatul erau demni de ea. 

A ridiculiza acest dar, chiar în aspectul său din ziua de azi, 


*% Movers, p. 525; Dunlap, Mysteries of Adonis, p. 94 

%5 Preller, II, p. 153 

*% Acest fapt important explică în mod admirabil politeismul brut al maselor, 
precum și concepția rafinată, înalt filozofică a unui unic Dumnezeu, care era 
predată doar în sanctuarele templelor „păgâne“. 

287 Anthon, Cabeiria 

28 Platon, Phaedrus, traducerea lui Cory 

Evanghelia după Ioan, 20:22 


Eterul sau „lumina astrală” 269 


numindu-l, după cum remarcă pastorul J. B. Gross, „vlăstarul 
corupt şi rămăşiţele unei epoci ignorante marcate de superstiție”, 
şi a-l condamna în mod pripit ca fiind nedemn de o cercetare se- 
rioasă ar fi la fel de nefilozofic pe cât este de greșit. Tentativa de 
a înlătura vălul care ascunde vederii noastre viitorul a fost reali- 
zată în toate epocile; şi prin urmare înclinația de a trage cu ochiul 
în cutele timpului, privită ca una dintre facultățile minții umane, 
ne vine cu recomandare de la Dumnezeu. ...Zuinglius, reforma- 
torul elvețian, a atestat caracterul multilateral al credinței sale 
în providența Ființei Supreme prin doctrina sa cosmopolită care 
susține că Duhul Sfânt nu a fost exclus din partea cea mai bună a 
lumii păgâne. Admiţând adevărul acesteia, nu putem concepe cu 
uşurinţă un motiv valabil pentru care un păgân, favorizat în acest 
fel, nu ar fi capabil de o adevărată profeție.” 


NATURA SUBSTANTEI PRIMORDIALE 


Însă ce reprezintă această substanţă mistică, primordială? În 
cartea Genezei, la începutul primului capitol, este numită „suprafaţa 
apelor”, despre care se spune că a fost fecundată de către „Spiritul 
lui Dumnezeu”. lov menţionează, în capitolul 26:5, că „lucruri- 
le moarte sunt formate din ceea ce există sub ape şi de locuitorii 
acelor locuri”. În textul original, în loc de „lucruri moarte”, găsim 
termenul Rephaim-i (uriaşi sau oameni primitivi puternici) morţi, 
din care poate într-o zi vom descoperi că ne tragem, in virtutea 
„evoluţiei”. În mitologia egipteană, Kneph, Dumnezeul cel Etern 
nerevelat este reprezentat printr-o emblemă ce reprezintă şarpele 
eternității care înconjoară o urnă cu apă, cu capul plutind deasu- 
pra apelor, pe care le incubează cu suflarea sa. În acest caz şarpele 
este Agathodaimon, spiritul cel bun; în aspectul său opus, el este 
Kakodaimon - cel rău. În Edda scandinavă, roua de miere, hrana 


2% Heathen Religion, p. 104 

zeilor şi a albinelor creative şi harnice din Yggdrasill, se aşterne 
în timpul nopții, când atmosfera este impregnată cu umiditate. În 
mitologiile nordice, ca principiu pasiv al creaţiei, ea simbolizează 
crearea Universului din apă; această rouă este lumina astrală, în- 
tr-una din ipostazele sale, şi posedă atât proprietăţi creatoare, cât 
şi distrugătoare. În legenda caldeeană a lui Berosus, Oannes sau 
Dagon, omul-peşte, îi învaţă pe oameni că, în stadiul incipient, 
lumea a fost creată din apă, şi toate fiinţele provin din această ma- 
teria prima. Moise spune că numai pământul şi apa pot da naştere 
unui suflet viu; de asemenea, citim în Scripturi că ierburile nu au 
putut creşte până când Eternul nu a făcut să plouă pe pământ. În 
culegerea de povestiri Popol-Vuh a mexicanilor, se spune că omul 
a fost creat din noroi sau lut (terre glaise), luat de sub apă. Brahma 
îl creează pe Lomus, marele Muni (sau primul om), aşezat pe lo- 
tusul său, doar după ce dă fiinţă spiritelor, care astfel se bucură 
de prioritate existenţială printre muritori; Brahma îl creează pe 
acesta din apă, aer şi pământ. 

Alchimiştii afirmă că pământul primordial sau pre-adamic, 
atunci când este redus la substanţa sa iniţială este, în cel de-al 
doilea stadiu de transformare a sa precum apa limpede, primul 
fiind alkahest-ul?” propriu-zis. Despre această substanţă primordi- 
ală se spune că conţine în ea însăşi esenţa tuturor elementelor care 
vor compune omul; ea conţine nu numai toate elementele fiinţei 
sale fizice, ci chiar „suflul vieţii” însuşi, într-o stare latentă, gata 
spre a fi trezit. Aceasta rezultă din „incubarea” de către Spiritul lui 
Dumnezeu a suprafeței apelor, haosul; de fapt, această substanţă 
este haosul însuşi. Din acesta Paracelsus a afirmat ca a fost capa- 
bil să producă „homunculii” săi; şi de aceea Thales, marele filozof 
naturalist, a susținut că apa este principiul a tot ce există în natură. 


” Alkahest, cuvânt folosit pentru prima oară de Paracelsus, pentru a denumi 
solventul universal. 

INTERPRETAREA UNOR MITURI STRĂVECHI 


Ce reprezintă Haosul primordial dacă nu Eterul? Eterul cel 
modern; nu aşa cum este el recunoscut de savanții noştri, ci aşa cum 
le era cunoscut filozofilor din vechime, cu mult înainte de Moise; 
Eterul, cu toate proprietăţile sale misterioase şi oculte, conținând 
in sine însuşi germenii creaţiei universale; Eterul, Fecioara Celestă, 
Mama Spirituală a fiecărei forme şi ființe existente, din al cărei 
sân, de îndată ce sunt „clocite” de Spiritul Divin, sunt aduse la 
lumină Materia şi Viaţa, Forţa şi Acţiunea. Electricitatea, mag- 
netismul, căldura, lumina şi acţiunea chimică sunt atât de puţin 
înțelese chiar şi acum, încât descoperiri recente ne lărgesc în mod 
constant orizontul cunoaşterii. Cine ştie unde se încheie puterea 
acestui uriaş proteic, Eterul, sau care este originea sa misterioasă? 
Cine? Şi când întrebăm aceasta, îi avem în vedere pe cei ce neagă 
Spiritul care lucrează în eter şi care face să evolueze din acesta 
toate formele vizibile. 

Este o sarcină ușoară să demonstrăm că legendele cosmo- 
gonice din întreaga lume se bazează pe o cunoaştere de către 
antici a acelor științe care în zilele noastre s-au aliat pentru a 
susține doctrina evoluţiei; și cercetări mai aprofundate ar putea 
demonstra că aceştia erau mult mai bine familiarizați cu fenome- 
nul evoluţiei în sine, îmbrăţișând atât aspectele fizice, cât și pe 
cele spirituale ale acestuia, decât suntem noi astăzi. La filozofii 
din vechime, evoluţia era o teoremă universală, o doctrină care 
îmbrățișează totul, şi un principiu consacrat, în vreme ce evolu- 
ționiştii noştri moderni sunt capabili să ne prezinte doar teorii 
speculative, cu teoreme limitate la cazuri particulare, dacă nu pe 
de-a-ntregul negativiste. Este stupid din partea reprezentanţilor 
cunoașterii noastre moderne să încheie dezbaterea și să pretindă 
că problema este rezolvată, doar pentru că frazeologia ermelică 
din relatările mozaice nu se potriveşte cu interpretarea riguroasă 
a „Ştiinţei exacte”. 

Un aspect cel puțin este dovedit: nu există niciun fragment 
literar cosmogonic, oricărei națiuni i-ar aparține acesta, care să nu do- 
vedească prin alegorie universală, a apei și a Spiritului care planează 
deasupra sa, că întregul Univers nu a apărut din nimic, fapt pe care 
de altfel nici fizicienii noștri moderni nu îl susțin. Toate legendele 
cosmogonice încep cu acea perioadă, când aburii care tocmai se nasc 
şi întunericul cimerian plutesc deasupra unei mase fluide, pregătite 
să-și înceapă activitatea la primul suflu al Celui Nerevelat. Pe Acesta 
ÎI simțeau anticii, chiar dacă nu Îl vedeau. Intuiţiile lor spirituale nu 
erau umbrite de sofismele subtile caracteristice epocilor ulterioare. 
Dacă vorbeau mai puţin despre era siluriană, și trecerea ei gradată 
în era mamiferelor, şi dacă era cenozoică era menționată doar în di- 
versele alegorii referitoare la omul primitiv (Adam al rasei noastre), 
aceasta nu este o dovadă că „înțelepţii” și conducătorii lor nu cunoș- 
teau aceste perioade succesive la fel de bine ca noi astăzi. 

În zilele lui Democrit și Aristotel, actualul ciclu evolutiv al 
planetei intrase deja pe panta descendentă. Şi dacă acești doi filo- 
zofi puteau atât de bine să discute teoria atomică și să urmăreas- 
că atomul până în punctul său de pornire material sau fizic, este 
posibil ca strămoșii lor să fi mers chiar mai departe și să-i urmeze 
geneza cu mult dincolo de locul în care dl Tyndall și alţii par să 
se fi blocat, neîndrăznind să depășească linia „Incomprehensibi- 
lului”. Artele pierdute reprezintă o dovadă suficientă că, deşi rea- 
lizările lor în geografie fizică sunt acum puse la îndoială datorită 
scrierilor insuficient de clare ale fizicienilor și naturaliştilor lor, 
cunoașterea lor practică în domeniul fito-chimiei și al mineralo- 
giei o depășea cu mult pe a noastră. În plus, se prea poate ca ei să 
fi fost perfect familiarizați cu istoria fizică a globului nostru, deşi 
nu-și împărtășeau cunoașterea maselor ignorante, în acele epoci 
de Mistere religioase. 

De aceea, nu dorim să aducem dovezi în sprijinul argumente- 
lor noastre următoare doar din cărțile mozaice. Evreii din vechime 
și-au extras cunoașterea — atât cea religioasă, cât și cea profană — 

de la popoare cu care îi găsim 
amestecați încă din perioade- 
le cele mai timpurii. Chiar și 
celei mai străvechi științe a lor, 
doctrina secretă  cabalistică, 
ii poate fi stabilită cu precizie 
filiația până la originile sale 
primordiale, în India Superi- 
oară sau Turkestan, cu mult 
inainte de separarea clară între 
națiile ariene și semite. Regele 
Solomon, atât de cunoscut posterității pentru talentul său magic, 
după cum spune istoricul Josephus, şi-a obținut învăţătura secretă 
din India, prin Hiram, regele din Ophir, și probabil și din Seba. 
Inelul său, cunoscut sub numele de „Pecetea lui Solomon”, 
atât de renumit în toate legendele populare pentru puterea sa 
de control asupra diverselor tipuri de spirite şi demoni, este de 
asemenea de origine hindusă. Scriind despre meşteşugul aro- 
gant şi abominabil al „adoratorilor diavolului” din Travancore, 
pastorul Samuel Mateer, din Societatea Misionară Londoneză, 
afirmă totodată că este în posesia unui volum manuscris foarte 
vechi de incantaţii magice şi vrăji în limba Malayalim, în care sunt 
oferite modalităţi pentru atingerea unei mari varietăţi de scopuri. 
Bineînţeles, el adaugă că „multe dintre acestea sunt înfricoşătoare în 
maleficitatea şi obscenitatea lor”, şi oferă în lucrarea sa facsimilul 
unor amulete care au înscrise pe ele figuri magice şi desene. Prin- 
tre acestea, găsim una cu următoarea explicaţie: „Pentru a înlătu- 
ra tremuratul care rezultă în urma posesiei demoniace, desenați 
această figură pe o plantă care are sevă lăptoasă şi străpungeţi-o cu 
un cui; tremuratul va înceta."?* Figura este identică cu pecetea lui 
Solomon, sau triunghiul dublu al cabaliştilor. Oare hinduşii l-au 


Sigiliul lui Solomon 


2 The Land of Charity, p. 210 

procurat de la cabaliştii evrei, sau aceştia l-au obţinut din India, 
ca moştenire de la marele lor rege cabalist, înțeleptul Solomon?* 
Însă vom abandona această dispută măruntă, pentru a continua 
subiectul mult mai interesant al luminii astrale şi al proprietăţilor 
ei necunoscute. 

Astfel, admițând că acest agent mitic este Eterul, vom trece să 
vedem ce anume şi cât de mult din acesta este cunoscut ştiinţei. 

Cu privire la diferitele efecte ale diverselor tipuri de raze 


*% Afirmațiile unor „adepţi”, care nu sunt în acord cu acelea ale învățăceilor 
Cabalei evreiești pure, arătând că „doctrina secretă” provine din India, de 
unde a fost adusă în Caldeea, trecând ulterior în mâinile tannaim-ilor |învăţaţi- 
lor (n.t.)] evrei, sunt susţinute în mod singular doar de cercetările misionarilor 
creștini. Acești călători pioşi și învăţaţi ne-au venit în ajutor în mod neinten- 
ționat. Dr. Caldwell, în cartea sa Comparative Grammar of Dravidian Languages, 
p. 66, şi dr. Mateer, în lucrarea Land of Charity, p. 83, sprijină pe de-a-ntregul 
afirmațiile noastre, conform cărora „înţeleptul” rege Solomon și-a obținut în- 
vățătura cabalistică din India, așa după cum arată foarte clar figura magică 
de mai sus. Fostul misionar dorește să dovedească faptul că specimene foarte 
în vârstă și uriașe de copaci baobab, care, după cum se pare, nu sunt ori- 
ginari din India, ci aparţin solului african şi care „se găsesc doar în câteva 
situri străvechi de comerț extern (la Travancore), ar putea, din câte știm noi, 
să fi fost introduse în India și plantate de servitorii regelui Solomon”. Cealaltă 
dovadă este și mai concludentă. Dr. Matteer afirmă, în capitolul consacrat 
Istoriei Naturale a statului Tranvancore: „Există un fapt curios în legătură 
cu numele acestei păsări (păunul), care face puţină lumină în ceea ce priveşte 
istoria Scripturii. Regele Solomon și-a trimis corăbiile la Tarsis (1 Regi, 10:22), 
iar acestea reveneau o dată la trei ani, aducând «aur și argint, fildeș, maimu- 
te și păuni». Cuvântul folosit în Biblia în ebraică pentru păun este «tukki», 
și, deoarece evreii nu aveau, bineînţeles, niciun cuvânt pentru aceste păsări 
delicate, până nu au fost importate în ludeea de Regele Solomon, este neîn- 
doielnic că «tukki» este pur şi simplu vechiul cuvânt tamil «toki», numele pă- 
unului. Maimuţa este denumită de asemenea în ebraică «koph», iar cuvântul 
corespunzător indian este «kaphi». Fildeșul, după cum am văzut, se găsește 
din abundență în India de Sud, iar aurul este larg răspândit în râurile coastei 
vestice. Prin urmare, Tarsis, despre care se vorbea, era fără îndoială coasta 
vestică a Indiei, iar corăbiile lui Solomon erau străvechi East Indiamen (nave 
aparţinând companiei Indiei de Est, fondată la începutul secolului al XVII-lea 
—n.t.)” Și prin urmare mai putem adăuga că, în afară de „aur și argint, maimu- 
te și păuni”, Regele Solomon îşi obținea „magia” şi „înțelepciunea” din India. 

solare, Robert Hunt, F. R. S., remarcă, în cartea sa, Researches on 
Light în its Chemical Relations, că: 

„Acele raze care dau cea mai multă lumină — razele galbene și 
portocalii — nu vor produce modificarea culorii clorurii de argint”; 
in vreme ce „acele raze care au cea mai mică putere de iluminare 
- cele albastre și violet — produc cea mai mare modificare, într-un 
timp extrem de scurt... Ochelarii galbeni aproape că nu obstruc- 
ționează deloc lumina; ochelarii albaștri pot fi atât de întunecați 
încât să permită trecerea unei cantităţi foarte mici de lumină.” 

Şi totuși, observăm că sub influenţa razei albastre, atât viața 
vegetală, cât și cea animală manifestă o dezvoltare dezordonată, 
în vreme ce sub influenţa razei galbene ea este oprită în mod pro- 
porţional. Cum este posibil să explicăm aceasta în mod satisfăcă- 
tor, pe baza oricărei alte ipoteze decât aceea că atât viața animală, 
cât și cea vegetală sunt de fapt fenomene electromagnetice, cu o 
structură diferită, încă necunoscute în ceea ce privește principiile 
lor fundamentale? 

DI Hunt descoperă că teoria ondulatorie nu explică rezulta- 
tele experimentelor sale. Sir David Brewster, în cartea sa, Treatise 
on Optics, arată că „culorile vieţii vegetale provin... dintr-o atrac- 
ție specifică pe care particulele acestor corpuri o exercită asupra 
razelor de lumină diferit colorate”, și că „prin intermediul lumi- 
nii soarelui sunt elaborate sucurile colorate ale plantelor, culorile 
corpurilor sunt modificate etc...”, remarcând că nu este ușor să 
admitem că „astfel de efecte ar putea fi produse prin simpla vi- 
braţie a unui mediu eteric”. Şi este forțat, spune el, „de această 
clasă de fenomene, să trateze lumina ca şi cum ar fi materială (?)”. 
Profesorul Josiah P. Cooke, de la Universitatea Harward, spune 
că „nu poate fi de acord... cu cei care privesc teoria ondulatorie a 
luminii ca fiind un principiu bine stabilit al științei”. 
Herschel, conform căreia intensitatea luminii, ca urmare a fiecărei 


* "Teoria lui 


24 Cooke, New Chemistry, p. 22 

oscilaţii, „este invers proporțională cu pătratul distanței până la 
corpul luminos”, dacă este corectă, prejudiciază într-o măsură 
destul de mare, poate chiar anulează, teoria ondulatorie. Faptul 
că are dreptate a fost dovedit în mod repetat de experimentele 
cu fotometre; și, deși începe să fie serios pusă la îndoială, teoria 
ondulatorie este încă validă. 

Deoarece generalul Pleasonton din Philadelphia a demarat 
acțiunea de combatere a acestei ipoteze anti-pitagoreice şi a con- 
sacrat un întreg volum acestui subiect, nu putem face altceva mai 
bun decât să-l trimitem pe cititor la lucrarea sa recentă despre 
Blue Ray etc. Lăsăm teoria lui Thomas Young, care, conform spu- 
selor lui Tyndall, „a pus teoria ondulatorie a luminii pe o bază 
neclintită”, să reziste, dacă poate, prin propriile puteri, la atacurile 
experimentatorului din Philadelphia. 


EXPERIMENTELE FACHIRILOR 


În vasta sa activitate de studiu al manifestărilor mistice ale na- 
turii umane, naturalistul şi filozoful german Maximilian Perty a 
consacrat un întreg capitol Formelor Moderne ale Magiei. „Manifes- 
tările vieții magice”, afirmă acesta în Prefaţă, „se bazează parţial 
pe o cu totul altă ordine a lucrurilor și fenomenelor decât natura, în 
care suntem familiarizați cu timpul, spațiul şi cauzalitatea; aceste 
manifestări pot fi experimentate doar într-o manieră redusă; ele 
nu pot fi generate la voinţă, ci pot fi observate şi urmărite atent 
ori de câte ori se produc în prezența noastră; nu putem face decât 
să le clasificăm în anumite grupe prin analogie și să deducem din 
ele principii și legi generale.” Astfel, pentru profesorul Perty, care 
aparține evident şcolii lui Schopenhauer, posibilitatea și naturalul 
fenomenelor care au avut loc în prezenţa lui Kavindasami, fachi- 
rul, și care sunt descrise de orientalistul Louis Jacolliot sunt de- 
monstrate pe deplin pe baza acestui principiu. Fachirul era un om 

Fachir la Kalighat 


care, prin subjugarea totală a materiei trupului său, atinsese acea 
stare de purificare, în care Spiritul devine aproape eliberat din în- 
chisoarea sa?” şi poate produce minuni. Voința, şi nu doar simpla 
sa dorinţă, a devenit forță creatoare. Astfel, el poate comanda ele- 
mentelor şi puterilor din natură. Trupul său nu mai este un impedi- 
ment pentru el; prin urmare, poate comunica „de la Spirit la Spirit, 
de la respiraţie la respiraţie”. Sub palmele lui întinse, o sămânță, 
necunoscută lui (deoarece Jacolliot a ales-o la întâmplare din mai 
multe tipuri de seminţe aflate într-o pungă, şi a plantat-o personal, 
după ce a însemnat-o, într-un ghiveci), germinează instantaneu și 
îşi face loc prin sol. Dezvoltându-se în mai puţin de două ore la o 
mărime şi înălţime care, probabil, în împrejurări obișnuite, ar ne- 
cesita mai multe zile sau săptămâni, aceasta crește miraculos chiar 
sub ochii experimentatorului perplex și îşi râde de toate teoriile 
cunoscute din botanică. Este acesta un miracol? Bineînţeles că nu; 


25 Platon face aluzie la o ceremonie folosită în cadrul Misterelor, pe timpul 
căreia neofitul era învăţat că oamenii se află în această viață într-un gen de 


închisoare şi afla cum poate să evadeze din ea temporar. Ca de obicei, traducătorii 
prea-erudiți au desfigurat acest pasaj, parţial deoarece nu l-au putul înţelege și 
parţial deoarece nu au vrut să o facă. Vezi Phaedo $ 16 şi comentariile la acesta 


de Henry More, bine-cunoscutul filozof mistic și platonician 

însă ar putea fi, dacă luăm în considerare definiţia din Webster, 
care spune că un miracol este „orice eveniment contrar constitui- 
rii Și cursului stabilit al lucrurilor și fenomenelor — o deviere de la 
legile cunoscute ale naturii”. Însă sunt oare naturaliștii noștri pre- 
gătiți să susțină afirmaţia că ceea ce au stabilit la un moment dat pe 
baza observaţiei este infailibil? Sau că fiecare lege a naturii le este 
cunoscută? În acest caz, „miracolul” nu este decât cu puțin mai 
proeminent decât deja bine cunoscutele experimente ale generalu- 
lui Pleasonton, din Philadelphia. În timp ce frunzele și producția 
viilor sale au fost stimulate extraordinar de mult cu ajutorul lumi- 
nii violete artificiale, fluidul magnetic emanând din mâinile fachi- 
rului a produs modificări mai intense și mai rapide ale funcţiilor 
vitale ale plantelor indiene. Acesta a atras şi a concentrat akasha, 
sau principiul vieții, asupra germenelui.”* Magnetismul său, as- 
cultând voinţa fachirului, a ridicat akasha, sub forma unui curent 
concentrat, de la baza plantei către mâinile sale, şi, menţinând un 


% Cuvântul akasha este un termen sanscrit care semnifică „cer”, însă el tot- 
odată desemnează principiul vieţii cel imponderabil și intangibil — luminile 
astrale și celeste combinate care împreună formează anima mundi, constitu- 
ind Sufletul și Spiritul omului; lumina celestă îi formează nous-ul, pneuma, 
sau Spiritual Divin, în vreme ce lumina astrală îi formează psyche, Sufletul 
sau Spiritul Astral. Particulele mai grosiere ale ultimului întră în alcătuirea 
formei sale exterioare — trupul. Akasha este fluidul misterios denumit de ști- 
ința scolastică „eterul atotpătrunzător”; el intervine în toate operațiile magice 
ale naturii, și produce fenomene mesmerice, magnetice și spirituale. As, în 
Siria, Palestina şi India semnifica „cerul”, „Viaţa ” și „soarele” în acelaşi timp; 
soarele fiind considerat de înțelepții străvechi ca fiind marele rezervor magne- 
tic al Universului nostru. Pronunţia înmuiată a acestui cuvânt era Ah, spune 
Dunlap, deoarece „s-ul se transformă în mod continuu în h, din Grecia la 
Calcutta”. Ah este Iah, Ao, și lao. Dumnezeu îi spune lui Moise că numele Său 
este „Eu sunt” (Ahiah), o reduplicare a lui Ah sau Iah. Cuvântul As, Ah sau Iah 
semnifică „viaţă”, „existență”, şi este, în mod evident, rădăcina cuvântului 
akasha, care în Hindustan se pronunţă ahasa, „principiul vieţii”, sau „fluidul”, 
sau „mediul dătător de viaţă”. Este același lucru cu ebraicul ruah, şi înseam- 
nă „vânt“, „suflu”, „aerul în mişcare”, sau „Spiritul mișcător”, conform cu 
Lexiconul lui Parkhurst; și totodată este identic cu Spiritul lui Dumnezeu care 
se mişca pe deasupra apelor. 

flux neîntrerupt pe o anumită durată necesară de timp, principiul 
vieţii din plantă a construit, celulă după celulă, strat după strat, 
cu un dinamism ieșit din comun, până când opera a fost realizată. 
Principiul vieţii nu este altceva decât o forţă oarbă, care opia de 
o putere care o controlează. În cazul obişnuit, când natura își ur- 
mează cursul firesc, protoplasma plantei ar fi concentrat acest prin- 
cipiu şi l-ar fi dirijat într-un anumit flux bine stabilit. Acest flux ar fi 
fost controlat de condiţiile atmosferice predominante, creșterea sa 
fiind rapidă sau înceată, mai accentuată la vârf sau la nivelul tulpi- 
nii, proporțională cu cantitatea de lumină, căldură şi umiditate din 
acel anotimp. Însă fachirul, venind în ajutorul naturii, cu voința și 
Spiritul său puternic, purificat de atașamentul față de materie”, 
condensează, ca să spunem așa, esenţa vieții plantei în germenele 
acesteia și o forțează să atingă maturitatea înainte de vreme. Dacă 
ar fi ales să-și imagineze planta ca având o altă formă, cu siguranţă 
că ar fi devenit așa, la fel de firesc cum a crescut în forma sa natura- 
lš. Aceasta deoarece imaginea concretă — subordonată modelului 
subiectiv schițat în imaginaţia fachirului — este forțată să urmeze 
originalul până în cel mai mic detaliu, la fel cum mâna și pensula 
pictorului urmează imaginea pe care o copiază din mintea acestu- 
ia. Voința fachirului magician formează o matrice invizibilă, dar 
totuși perfect obiectivă materia vegetală care este astfel tăcută să se 
acumuleze și să dobândească forma dorită. Voința creează, deoa- 
rece voinţa în mișcare este forță, iar forța produce materie. 


7 'Tineţi cont de faptul că Kavindasami l-a pus pe Jacolliot să jure că nici nu 
o să se apropie de el și nici nu îl va atinge pe perioada cât se afla în transă. 
Cel mai mic contact cu materia ar fi paralizat acţiunea Spiritului eliberat, care, 
dacă ni se permite să folosim o astfel de comparație nepoetică, ar fi reintrat 
în locuinţa sa precum un melc speriat, retrăgându-și coarnele la apropierea 
oricărei substanţe străine. În unele cazuri, o întrerupere bruscă şi o reîntoar- 
cere a Spiritului în corp (care în unele cazuri poate să rupă brusc şi definitiv 
firul delicat care îl leagă de trup) produce moartea subiectului atlat în transă. 
Consultaţi mai multe lucrări ale baronului du Potet şi Puysegur pe această 
temă. 

Dacă anumite persoane obiectează la această explicaţie, pe 
baza faptului că fachirul nu ar fi putut nicidecum să creeze mo- 
delul în imaginaţia sa, deoarece Jacolliot nu-i spusese ce tip de 
sămânță selectase pentru experiment, acestor persoane le vom 
răspunde că Spiritul omului este la fel cu cel al Creatorului său 
— omniscient în esența sa. Deși pe când era în starea obișnuită, 
fachirul nu știa și nu putea să ştie dacă era vorba de o sămânță 
de pepene, sau orice altă sămânță, odată intrat în transă, adică 
fiind desprins de orice aspect exterior — Spiritul său, pentru care 
nu există nici distanţă, nici obstacol material, nici spațiu-timp, nu 
întâmpina nicio dificultate în a percepe sămânţa de pepene, fie în 
pământul în care era îngropată în ghiveci, fie reflectată în galeria 
fidelă de imagini din creierul lui Jacolliot. Viziunile, premoniţiile 
și alte fenomene psihologice care ne apar, toate acestea există în 
natură și vin în sprijinul cazului de mai sus. 

Și acum, probabil, ar putea la fel de bine să ne fie adusă o altă 
obiecție iminentă. Jonglerii indieni, ni se va spune, pot face același 
lucru ca fachirul, dacă este să credem ziarele şi poveştile călătorilor. 
Fără îndoială, așa este; mai mult decât atât, acești jongleri ambu- 
lanţi nu sunt nici puri în modul lor de viaţă, şi nici nu sunt consi- 
derați sfinți de nimeni, nici de străini, nici de propriii lor semeni. În 
general, sunt temuți şi disprețuiți de localnici, deoarece sunt vrăjitori, 
oameni care practică arta neagră. În vreme ce un om sfânt precum 
Kavindasami nu are nevoie decât de ajutorul Sufletului său Divin, 
strâns unit cu corpul său astral, precum şi de ajutorul câtorva pitris 
apropiate lui — ființe pure, eterate, care se adună în jurul fratelui lor 
încarnat ales —, vrăjitorul poate chema în ajutor numai acea clasă de 
spirite pe care o cunoaștem sub numele de spirite elementale. Cine 
se aseamănă se adună; iar lăcomia pentru bani, scopuri impure şi 
viziuni egoiste nu poate atrage alte spirite decât cele cunoscute de 
cabaliştii evrei sub numele de kippoth, „locuitorii din Asiah”, ce-a 
de-a patra lume, și de magicienii din Orient sub numele de afritis, 
sau „spirite elementale ale erorii”, sau devs. 

lată cum descrie un ziar englez trucul uluitor al creşterii plan- 
tei, aşa cum este acesta realizat de jonglerii indieni: 

„Un ghiveci gol este pus pe podea lângă jongler, care cere ca 
tovarăşilor săi să le fie permis să aducă nişte pământ dintr-o mică 
grădină aflată în apropiere. Odată ce le este dată permisiunea, 
unul dintre ei pleacă şi în două minute revine cu o cantitate mică 
de pământ proaspăt, legat într-o boccea formată dintr-un colț 
al veşmântului său; apoi, pământul este pus în ghiveci şi presat 
uşor. Luând din coş un sâmbure uscat de mango şi dându-l din 
mână în mână audienței spre a fi examinat şi pentru a se încre- 
dinţa că este ceea ce se spune, jonglerul scoate puţin pământ din 
mijlocul ghiveciului şi pune sâmburele în groapă. Apoi acoperă 
uşor sâmburele cu pământ, şi, după ce toarnă puţină apă la supra- 
față, ascunde ghiveciul de privirile spectatorilor prin intermediul 
unui văl susținut de un mic triunghi. Şi acum, în mijlocul unui cor 
veritabil de voci şi al sunetelor unei tobe, sâmburele germinează. 
Apoi, se trage deoparte o bucată a pânzei, şi este oferit privirilor un 
vlăstar fraged, cu două frunze lungi de culoare maro închis. Apoi, 
pânza se pune la loc, iar incantaţia reîncepe. Nu trece mult timp şi 
pânza este dată din nou la o parte, şi se poate observa că cele două 
frunze au făcut loc la mai multe frunze verzi, iar planta are acum 
o înălţime de 22-25 cm. A treia oară, frunzişul este mult mai des, 
puietul având acum circa 33-35 cm înălțime. A patra oară, copacul 
miniatural care are acum circa 45 cm înălțime mai are şi 10 sau 12 
fructe de mango, aproximativ de mărimea unei nuci, atârnându-i 
pe ramuri. În cele din urmă, după circa 3 sau 4 minute, pânza 
este trasă cu totul, şi fructul, fiind perfect ca mărime, deşi nu şi ca 
maturitate, era cules şi oferit spectatorilor; după gustarea lui, se 
descoperă că este aproape copt, fiind dulce-acid.” 

La aceasta, putem adăuga că am fost martori la acelaşi eveni 
ment în India și Tibet și că nu o dată am oferit ghiveciul noi înşine, 
golind o cutie de tinichea, care conţinuse niște extrase Liebig inve- 
chite. Am umplut cutia cu pământ cu propriile mâini și am plantat 

în ea o mică rădăcină care ne-a fost 
oferită de magician, și până când ex- 
perimentul nu s-a încheiat nu ne-am 
desprins nici măcar o dată ochii de 
pe ghiveci, care era pus în propria 
noastră cameră. Rezultatul a fost inva- 
riabil identic cu cel descris mai sus. 
Își imaginează oare cititorul că orice 
prestidigitator ar putea produce ace- 
eași manifestare în aceleași condiții? 

Savantul Orioli, Membru Co- 
respondent al Institutului Francez, 
dă numeroase exemple care arată 
efectele miraculoase produse de puterea voinței care acţionea- 
ză asupra Proteus-ului mesmerizatorilor. „Am văzut”, spune el, 
„anumite persoane care, doar pronunţțând anumite cuvinte, re- 
ușesc să oprească tauri sălbatici şi cai care gonesc năvalnic şi să 
suspende în aer săgeata care despică aerul.” Thomas Bartholini 
face aceiași afirmaţie. 


Baronul du Potet 


Du Potet spune: „Atunci când desenez cu cretă sau cărbune 
această figură pe podea... un foc, o lumină se fixează asupra ei. 
Curând, ea atrage la sine persoana care se îndreaptă către ea: o 
reține și o fascinează... şi zadarnic încearcă aceasta să treacă linia. 
O forță magică o obligă să stea nemișcată. După câteva momente, 
cedează, suspinând... Cauza nu este în mine, ci este în acest semn 
pe deplin cabalistic; în van încearcă cineva să utilizeze violenţa.” 

Într-o serie de experimente remarcabile realizate de Regazzoni, 
în prezenţa unor medici francezi bine-cunoscuți, la Paris, în noap- 
tea de 18 mai 1856, acesta a trasat cu ajutorul degetului o linie 
cabalistică imaginară pe podea, deasupra căreia a făcut câteva 
pase rapide. Cu toţii au fost de acord ca subiecţii selectaţi de an- 
chetatori și de comitet pentru a participa la experimente, fiind cu 
toţii necunoscuţi experimentatorului, să fie aduși în cameră legați 


Eterul sau „lumina astrală” 283 


la ochi și să fie îndemnați să meargă către linie fără a li se spune 
nimic despre ce se așteaptă de la ei. Subiecții înaintau fără să bă- 
nuiască nimic până când ajungeau la bariera invizibilă, moment 
în care, după cum este descris, „picioarele lor, ca şi cum ar fi fost 
brusc prinse și pironite, aderau la pământ, în vreme ce trupurile lor, 
purtate înainte de inerția mișcării, cădeau și se loveau de podea. 
Rigiditatea bruscă a mădularelor lor era asemănătoare aceleia a 
unui cadavru îngheţat, iar călcâiele le erau înrădăcinate, cu o pre- 
cizie matematică, pe linia fatală!” 

Într-un alt experiment, se puneau de acord ca în momentul 
când unul dintre medici dădea un anumit semnal printr-o anumi- 
tă privire, fata legată la ochi trebuia făcută să cadă la pământ, ca 
şi cum ar fi fost lovită de trăsnet, de către fluidul magnetic emis 
prin intermediul voinţei lui Regazzoni. Fata se afla la o anumită 
distanță faţă de magnetizator; semnalul era dat, și subiectul era 
instantaneu aruncat la pământ, fără ca să fie rostit vreun cuvânt 
şi fără niciun gest. În mod involuntar, unul dintre spectatori își 
întindea mâna cu intenţia de a o prinde; însă Regazzoni, pe un 
ton de tunet, exclama: „Nu o atingeți! Lăsaţi-o să cadă; un su- 
biect magnetizat nu se loveşte niciodată atunci când cade.” Des 
Mousseaux, care face relatarea, spune că „marmura nu este mai 
rigidă decât trupul acesteia; capul său nu atingea pământul; unul 
dintre brațele sale rămânea întins în aer; unul dintre picioarele 
ei era ridicat, iar celălalt era la orizontală. Fata rămânea în aceas 
tă poziţie nefirească o perioadă nedefinită de timp. O statuie de 
bronz este mai puţin rigidă.” 

Toate efectele observate în experimentele conferenţiarilui 
publici cu privire la mesmerism erau produse de către Regazzoni 
la perfecţiune, fără să rostească niciun cuvânt pentru a indica ce 
trebuia să facă subiectul. Totodată, prin voința sa tăcută, acesta 


38 Magie au XIX" Siècle, p. 268 
2% Ibid. 

a produs cele mai surprinzătoare efecte asu pra structurilor fizice 
ale unor persoane total necunoscute lui. Comenzile șoptite de co- 
mitet în urechea lui Regazzoni erau imediat ascultate de subiecți, 
ale căror urechi erau înfundate cu vată şi ai căror ochi erau banda- 
jaţi. Ba mai mult, în anumite cazuri, nu era nici măcar necesar ca 
aceștia să-i exprime magnetizatorului dorinţele lor, propriile lor 
cereri mentale fiind împlinite cu fidelitate perfectă. 

Ce este voința? Poate „ştiinţa exactă” să ne răspundă? Care 
este natura acelui ceva inteligent, intangibil și plin de forță, care 
domnește în mod absolut asupra întregii materii inerte? Marea 
Idee Universală a voit, şi apoi cosmosul a luat ființă. Eu vreau, 
şi mădularele mele se supun. Eu vreau, şi gândul meu care tra- 
versează spațiul, spațiu care nu există pentru el, învăluie trupul 
unui alt individ, care nu este parte din mine însumi, îi penetrează 
porii, și, amplificându-i facultăţile, dacă acestea sunt mai slabe, îl 
determină să realizeze o anumită acţiune predeterminată. Ea acţi- 
onează precum fluidul unei baterii galvanice asupra mădularelor 
unui cadavru. Efectele misterioase ale atracției şi repulsiei sunt 
agenţii inconştienți ai acelei voințe; starea de fascinaţie, aşa cum 
este ea exercitată de anumite animale, de exemplu de șerpi asupra 
păsărilor, reprezintă o acţiune conștientă a sa, precum și rezultatul 
gândului. Ceara pentru sigilii, sticla şi ambra, atunci când sunt 
frecate, adică atunci când căldura latentă ce există în fiecare sub- 
stanţă este trezită, atrag corpurile ușoare. Acestea exercită puterea 
voinței în mod inconștient, deoarece atât materia organică, cât și 
cea anorganică posedă în ele însele o fracțiune din Esenţa Divină, 
oricât de infinitezimală ar fi aceasta. Şi cum ar putea fi altfel? 

În ciuda faptului că în decursul evoluţiei sale progresive este 
posibil să fi trecut prin milioane de forme diferite, ea trebuie în- 
totdeauna să-și păstreze în ea însăși germenele său originar. Acest 
germene reprezintă acea materie preexistentă, care este prima ma- 
nifestare și emanaţie a Divinităţii Înseşi. Ce este această inexplica- 
bilă putere de atracție, dacă nu o parte atomică din acea esenţă pe 

care savanții și cabaliştii o recunosc deopotrivă ca fiind „principiul 
vieții” — akasha? Admitem faptul că atracţia exercitată de astfel de 
corpuri poate fi oarbă, însă pe măsură ce ascensionăm pe scara 
fiinţelor organice în natură, descoperim că acest principiu al vieții 
dezvoltă atribute şi facultăţi care devin din ce în ce mai bine de- 
terminate și însemnate cu fiecare treaptă a scării nesfârșite. Omul 
- ființa care are cea mai complexă și mai perfectă organizare de 
pe pământ, în care materia și Spiritul (adică Voința) sunt cel mai 
bine dezvoltate și cele mai puternice — este singurul căruia îi este 
permis să dea un impuls conştient acelui principiu care emană din 
el; și numai el poate să dea fluidului magnetic impulsuri opuse şi 
variate, neavând nicio limită în ceea ce privește direcţia. „El vrea”, 
spune Du Potet, „şi materia organizată ascultă. Aceasta nu are poli.” 

Dr. Brierre de Boismont, în cartea sa Halucinaţii, face recenzia 
unei minunate varietăți de viziuni, apariţii și extazuri, care sunt 
numite halucinaţii la modul general. „Nu putem nega”, spune 
acesta, „faptul că în anumite boli observăm dezvoltarea unei mari 
surescitări a sensibilităţii, care conferă simțurilor o prodigioasă 
acuitate de percepție. Astfel, anumiţi indivizi pot percepe la dis- 
tanțe considerabile, alții pot să anunţe apropierea unor persoane 
care se îndreaptă către ei, deși cei de față nu pot nici să le audă, 
nici să le vadă venind." 

Un pacient lucid, întins în pat, anunţă sosirea unor persoane pe 
care pentru a le vedea este necesar să fie înzestrat cu vedere trans- 
murală, iar această facultate este denumită halucinație de Brièrre 
de Boismont. În ignoranța noastră, am presupus până acum cu 
naivitate că pentru a putea spune în mod corect despre o viziu- 
ne că este halucinație, aceasta trebuie să fie subiectivă. Ea trebuie 
să aibă o existență doar în creierul delirant al pacientului. Insă 
dacă acesta anunţă vizita unei persoane care se află la depărtare 


 Brierre de Boismont, Des Hallucinations, ou Histoire raisonnée des apparition 
des songes, des visions, de Lextase du Magnetisme, 1845, p. 301 (ediţia Irancezā) 
Vezi de asemenea Fairfield, Ten Years Among the Mediums 

de kilometri întregi, și dacă această persoană soseşte chiar în mo- 
mentul prezis de văzător, atunci viziunea sa nu a mai fost subiecti- 
vă, ci din contră perfect obiectivă, deoarece a descris acea persoană 
în actul venirii. Și cum ar putea pacientul să vadă, prin corpuri 
solide și spațiu, un obiect ascuns vederii noastre muritoare, dacă 
nu și-ar fi exercitat vederea spirituală cu acea ocazie? Coincidență? 

Cabanis vorbeşte despre anumite boli nervoase în care pacien- 
ţii disting cu ușurință, cu ochiul liber, infusoria și alte ființe micro- 
scopice, pe care alții nu le pot percepe decât prin lentile puternice. 
„Am întâlnit subiecți”, spune el, „care vedeau în întuneric-beznă 
la fel de bine ca într-o cameră luminată.” Alții „urmăreau diverse 
persoane, găsindu-le precum câinii și recunoscându-le cu ajutorul 
mirosului emanat de obiectele aparținând acelor persoane, chiar 
dacă acestea fuseseră doar atinse de către ele, cu o abilitate care a 
fost observată până acum doar la animale.”® Exact; deoarece ra- 
țiunea, care, după cum spune Cabanis, se dezvoltă doar cu prețul 
diminuării și pierderii instinctului natural, este un zid chinezesc 
care se ridică încet pe solul sofismelor și care în final blochează 
complet percepțiile spirituale ale omului, dintre care instinctul 
este unul dintre cele mai importante exemple. Ajuns la anumite 
stadii de prostraţie fizică, atunci când mintea și facultăţile raţio- 
nale par paralizate de slăbiciune și epuizare trupească, instinctul — 
unitatea spirituală a celor cinci simţuri — vede, aude, pipăie, gustă 
și miroase, nestânjenit de timp sau de spațiu. Ce știm noi despre 
limitele exacte ale acțiunii mentale? Cum poate un medic să spună 
că reușește să distingă imaginarul de simţurile reale într-un om 
care poate trăiește o viață spirituală într-un trup atât de stors de 
vitalitatea sa obişnuită, încât este incapabil să împiedice sufletul 
să se scurgă afară din închisoarea sa? 

Lumina divină prin care, nestânjenit de materie, sufletul 


"! Cabanis, al şaptelea memoriu, De 'Influence des Maladies sur la Formation des 
Idees etc. Un legiuitor respectat din New York posedă această facultate. 

percepe evenimentele din trecut, prezent și viitor, ca și cum razele 
acestora ar fi concentrate într-o oglindă; fulgerul mortal proiectat 
intr-un moment de mânie teribilă sau la apogeul unei uri înde- 
lung chinuitoare, binecuvântarea adiată de o inimă recunoscă- 
toare sau binevoitoare și blestemul azvârlit asupra unui obiect — 
ofensator sau victimă —, toate acestea trebuie să treacă prin acest 
agent universal, care, sub acțiunea unui tip de impuls, este Suflul 
lui Dumnezeu, iar sub acţiunea altuia, veninul diavolului. Acest 
agent universal a fost descoperit (?) de către baronul Reichenbach 
și numit OD - nu ştim dacă intenţionat sau nu, dar este interesant 
faptul că a fost ales un nume care este menţionat în cele mai stră- 
vechi cărţi ale Cabalei. 

Cititorii noștri se vor întreba cu siguranţă ce anume reprezintă 
atunci acest invizibil tot? Cum se face că metodele noastre ştiin- 
țifice, oricât de perfecţionate, nu au descoperit niciodată niciuna 
dintre proprietățile magice conţinute în el? La aceasta putem răs- 
punde că dacă savanților moderni acestea le sunt necunoscute nu 
este un motiv ca el să nu fie înzestrat cu toate proprietățile pe care 
i le-au atribuit filozofii din vechime. Știința respinge multe idei 
astăzi, pe care se găsește silită să le accepte mâine. Cu mai puţin 
de un secol în urmă Academia nega electricitatea lui Franklin, iar 
în ziua de azi aproape că nu mai găsim nicio casă fără paratrăsnet 
pe acoperiș. Ţintind ușa clădirii, Academia a tras pe lângă clădirea 
însăşi. Oamenii de știință moderni, prin scepticismul lor voit și 
ignoranţa lor savantă, fac aceasta foarte frecvent. 

Emepht, principiul suprem primordial, a produs un ou; clocin- 
du-l și realizând fuziunea dintre substanţa acestuia şi propria sa 
esență dătătoare de viață, germenele conţinut în acesta s-a dez 
voltat; apoi Phtha, principiul creator activ s-a născut din acesta și 
și-a început lucrarea. Din expansiunea nesfârşită a materiei cosmi 
ce, care s-a format sub acţiunea suflului sau a voinței sale, această 
materie cosmică — lumina astrală, eterul, ceața de toc, principiul 
vieții — nu contează cum îi spunem, acest principiu creator, său, 

după cum îi spune filozofia noastră 
modernă, legea evoluţiei, punând 
în mișcare puterile latente din ea, a 
format sori, stele și sateliți, le-a con- 
trolat poziţia prin legea imuabilă a 
armoniei și le-a populat „cu viață 
sub toate formele şi calităţile ei”. În 
mitologiile orientale străvechi, mitul 
cosmogonic afirmă că nu exista 
decât apa (tatăl) şi mâzga prolifică 
(mama, Ilus sau Hyle), din care s-a 
ivit, târându-se, șarpele-materie pă- 
mântesc. Era zeul Phanes, cel reve- 
lat, Cuvântul, sau logos-ul. Cu câtă bucurie a fost acceptat acest 
mit, chiar și de creștinii care au compilat Noul Testament, se poate 
ușor deduce din următorul fapt: Phanes, zeul revelat, este repre- 
zentat în acest simbol al șarpelui ca un protogonos, o ființă înzes- 
trată cu capete de om, uliu sau vultur, taur (taurus) şi leu și având 
aripi pe ambele părți. Capetele se referă la zodiac, și simbolizează 
cele patru anotimpuri ale anului, deoarece șarpele pământesc este 
anul pământesc, în vreme ce șarpele propriu-zis este simbolul lui 
Kneph, zeitatea ascunsă sau nerevelată — Dumnezeu Tatăl. Timpul 
este înaripat, prin urmare șarpele este reprezentat cu aripi. Dacă 
ne amintim că fiecare dintre cei patru evanghelişti este reprezentat 
ca având lângă el unul dintre animalele descrise — grupate laolaltă 
în triunghiul lui Solomon din pentaclul lui Ezechiel, regăsindu-se 
de asemenea și în cei patru heruvimi sau sfincși de pe chivotul 
cel sacru —, probabil vom înţelege semnificaţia lor secretă, precum 
și motivul pentru care creștinii timpurii au adoptat acest simbol. 
Totodată, vom înţelege și cum se face că romano-catolici și grecii 
Bisericii Orientale încă reprezintă aceste animale în imaginile 
evangheliștilor lor, care uneori însoțesc cele patru Evanghelii. Vom 
înțelege totodată de ce Irineu, episcop de Lyons, a insistat atât de 


Phanes 

mult asupra necesității celei de-a patra Evanghelii, oferind drept 
motiv că nu pot să fie mai puţine de patru, deoarece existau patru 
zone în lume, și patru vânturi principale provenind din cele patru 
puncte cardinale etc.” 

După unul dintre miturile egiptene, forma fantomatică a in- 
sulei Chemmis (Chemi, Egiptul Antic), care plutește pe valurile 
eterate ale sferei empireului, a fost creată de Horus-Apollo, zeul 
solar, care a făcut ca aceasta să evolueze din oul pământesc. 

În poemul cosmogonic Văluspa (cântecul profeteselor), care 
conţine legendele scandinave referitoare la începutul timpului, 
germenele-fantomă al Universului este „reprezentat ca fiind în 
Ginnungagap, sau cupa iluziei, un abis nemărginit și vid. În matri- 
cea acestei lumi, anterior o regiune a nopții şi a dezolării, Nebelhe- 
im (locul Ceţii) lasă să cadă o rază de lumină rece (eter), care face 
ca această „cupă” să dea pe dinafară, și apoi îngheaţă în ea. Apoi, 
Invizibilul suflă un vânt arzător care dizolvă apele îngheţate și 
disipă ceața. Aceste ape, numite izvoarele din Elivâgar, se distilea- 
ză în picăturile dătătoare de viaţă, care, odată căzute, dau naștere 
pământului şi uriașului Ymir, care avea doar „aparenţa unui om” 
(principiul masculin). Odată cu el, este creată vaca, Audhumla** 
(principiul feminin), din al cărei uger curg patru șiroaie de lapte”, 
care se împrăștie în spaţiu (lumina astrală în cea mai pură emana- 
tie a sa). Vaca Audhumla dă naștere unei ființe superioare, numite 
Bur, frumos și puternic, prin lingerea unor stânci care erau acope- 
rite cu sare minerală. 


“2 Irineu, Cartea III, cap. I, sec. 8 


3 Vaca este simbolul fertilităţii şi al naturii intelectuale. Aceasta era sacră 


pentru Isis, în Egipt; pentru Krishna, în India, și pentru o infinitate de alţi zei 
şi zeițe care personifică diversele forțe productive ale naturii. Pe scurt, vaca 
era considerată ca fiind personificarea Marii Mame a tuturor ființelor, atăt a 
muritorilor, cât şi a zeilor, cea care dă naștere la tot ce există atât din punct de 


vedere material, cât şi spiritual. 


“4 In Geneză, râul Edenului s-a despărțit, „și a devenit patru râuri” (Geneză, 2:10). 

Însă, dacă luăm în considerare faptul că acest mineral era 
unanim considerat de filozofii din vechime ca fiind unul dintre 
cele mai importante principii formatoare în creaţia organică, de 
către alchimiști ca fiind menstruum-ul universal, care, spun ei, era 
elaborat din apă, şi de toți ceilalţi, chiar și de știința zilelor noas- 
tre, precum și de tradiția folclorică, drept ingredient indispensabil 
pentru oameni şi animale, putem înțelege cu ușurință înțelepciu- 
nea ascunsă a acestei alegorii a creării omului. Paracelsus numea 
sarea „centrul apei, în care toate metalele trebuie să moară” etc., iar 
Van Helmont numeşte Alkahest-ul drept „summum et felicissimum 
omnium salium”, cea mai de succes dintre toate sărurile. 

În Evanghelia după Matei, lisus spune: „Voi sunteți sarea pămân- 
tului: însă dacă sarea și-a pierdut savoarea/gustul, cum anume va 
fi ea sărată?”, și în parabola următoare acesta adaugă: „Voi sunteți 
lumina lumii” (v. 14). Aceasta este mai mult decât o alegorie; aceste 
cuvinte duc către o semnificație directă și neechivocă în legătură 
cu organismele spirituale şi fizice ale omului în natura sa duală, 
și arată, mai mult decât atât, o cunoaștere a „doctrinei secrete”, 
ale cărei urme directe le regăsim în mod egal atât în tradiţiile po- 
pulare actuale și străvechi, în Vechiul şi Noul Testament, cât și în 
scrierile misticilor și ale filozofilor antici și medievali. 

Dar să revenim la legenda Edda-ei. Ymir, uriașul, adoarme şi 
transpiră abundent. Transpiraţia sa face ca subțioara brațului său 
stâng să dea naștere unui bărbat și unei femei, iar piciorul său le pro- 
duce un fiu. Astfel, în vreme ce „vaca” mitică dă naștere unei rase de 
oameni spirituali superiori, uriașul Ymir creează o rasă de oameni 
răi, corupți, Hrimthursen, uriașii de gheață. Comparând notele cu 
Vedele hinduse, regăsim acolo, cu mici modificări, aceeaşi legendă 
cosmogonică, atât ca substanţă cât şi ca detalii. Brahma, de îndată 
ce Bhagavada, Zeul Suprem, îl înzestrează cu puteri creatoare, pro- 
duce fiinţe vii, în totalitate spirituale la început. Dejotas-ii, locuitorii 
regiunii Surg (celestă), sunt nepotriviţi să locuiască pe pământ și 
prin urmare Brahma îi creează pe Dainiți (uriaşii, care vor deveni 

locuitorii Patala-urilor, regiunile inferioare ale spațiului), care sunt 
de asemenea nepotriviți să locuiască pe Mirtlok (Pământul). Pentru 
a mai îndulci răul, puterea creatoare face să apară din gura sa primul 
brahman, care devine astfel progenitorul rasei noastre; din mâna sa 
dreaptă Brahma îl creează pe Raettris, războinicul, iar din mâna sa 
stângă pe Shaternay, soţia lui Raettris. Fiul lor Bais țâșnește din pi- 
ciorul drept al creatorului, iar soţia lui din cel stâng. În vreme ce în 
legenda scandinavă, Bur (fiul vacii Audhumla), o ființă superioară, 
se căsătorește cu Besla, o fiică a rasei corupte a uriașilor, în tradiția 
hindusă, primul brahman se căsătorește cu Daintary, de asemenea 
fiica rasei uriașilor; și în Geneză vedem cum fiii lui Dumnezeu îşi 
iau drept soaţe pe fiicele oamenilor, de asemenea dând naștere uri- 
așilor din vechime; toate acestea stabilesc o identitate incontesta- 
bilă de origine dintre Cartea inspirată a creștinilor și „legendele” 
păgâne din Scandinavia şi Hindustan. Tradițiile aproape oricăror 
altor naţii, dacă sunt analizate, conduc la același rezultat. 

Ce cosmogon modern ar putea să condenseze atât de multe 
semnificații într-un simbol atât de simplu ca şarpele egiptean 
dispus în cerc? Aici, în această creatură, avem întreaga filozofie 
a Universului: materia care este însuflețită de către Spirit, şi cele 
două dând împreună naștere din haos (Forţa) la tot ceea ce ur- 
mează să existe. Pentru a arăta faptul că elementele sunt strâns 
legate în această materie cosmică pe care șarpele o simbolizează, 
egiptenii i-au legat coada într-un nod. 

Mai există încă un simbolism important legată de lepădarea 
pielii șarpelui, care, după câte știm noi, nu a fost niciodată obser- 
vat până acum de simboliştii noștri. Așa cum, atunci când îşi lea 
pădă pielea, reptila se eliberează de un înveliș al materiei grosiere, 
care cuprindea un trup prea mare pentru ea, şi îşi reia existența 
printr-o activitate reînnoită, la fel și omul, prin lepădarea trupului 
material grosier, intră în stadiul următor al existenței sale, cu puteri 
crescute şi vitalitate regenerată. Invers, cabaliştii caldeeni ne spun 
că omul primordial (care, contrar teoriei lui Darwin, era mai pui 

mai înțelept și mult mai spiritual — după cum se arată în miturile 
scandinave despre Bur, în cele hinduse referitoare la Dejotas şi în 
cele mozaice referitoare la „fiii lui Dumnezeu” — pe scurt, avea o 
natură net superioară celei a omului din actuala rasă adamică) a 
decăzut spiritual sau s-a mânjit cu materie, și atunci pentru prima 
oară i s-a dat trup de carne, despre care se vorbește în Geneză în acel 
verset profund semnificativ: „Apoi a făcut Domnul Dumnezeu lui 
Adam și femeii lui îmbrăcăminte de piele şi i-a îmbrăcat.”%5 Dacă 
nu cumva comentatorii ar face din Cauza Primordială un croitor 
celest, ce pot să însemne aceste cuvinte aparent absurde altceva 
decât faptul că omul spiritual ajunsese, prin involuţie, în acel 
punct în care materia, predominând asupra spiritului și învingân- 
du-l, îl transformase în omul fizic, sau cel de-al doilea Adam, al 
capitolului 2 din Geneză? 

Această doctrină cabalistică este mult mai elaborată în Cartea 
lui Jasher.%* În capitolul VII se spune că aceste veșminte de piele 
au fost luate de Noe în arcă, el moștenindu-le de la Matusalem şi 
Enoh, care le aveau de la Adam şi Eva. Ham le fură de la tatăl său 
Noe și le oferă „în secret” lui Cuș, care le ascunde de fiii şi fraţii 
săi, și le dă mai departe lui Nimrod. 

În vreme ce unii cabaliști și chiar arheologi spun că „deşi 
Adam, Enoh și Noe pot să fi fost persoane diferite ca aparență 
exterioară, ei au fost în realitate una și aceeași persoană divină”, 
alții explică faptul că între Adam și Noe au intervenit mai multe 
cicluri temporale. Altfel spus, că fiecare patriarh antediluvian a 


%5 Geneză 3:21 
*% Aceasta se presupune a fi una dintre cărţile lipsă ale Canonului sacru al 
evreilor, după cum se menţionează în Iosua și II Samuel. A fost descoperită 
de către Sidras, un ofițer al lui Titus, la jefuirea Ierusalimului, și publicată la 
Veneţia în sec al XVIII-lea de către consistoriul rabinilor, după cum se pretin- 
de în prefața ei, însă ediția americană, precum și cea engleză, este respinsă de 
rabinii moderni ca fiind un fals din secolul al XII-lea. 


" Vezi Godfrey Higgins, Anacalypsis, citând-ul pe Faber. 

fost reprezentantul unei rase care îşi avea locul în succesiunea ci- 
clurilor, fiecare dintre aceste rase fiind mai puţin spirituală decât 
predecesoarea sa. Astfel Noe, deşi era un om bun, nu s-ar fi putut 
compara cu strămoșul său, Enoh, care „umbla cu Dumnezeu şi 
nu a murit”. De aici rezultă interpretarea alegorică care îl face pe 
Noe să își dobândească haina de piele moștenind-o de la cel de-al 
doilea Adam şi Enoh, dar nu să o poarte el însuşi, deoarece dacă 
ar fi fost aşa, Ham nu ar fi putut-o fura. Însă Noe şi copiii săi au 
trecut cu bine peste Potop; şi în vreme ce primul a aparținut ge- 
neraţiei vechi şi antediluviene, încă spirituale, fiind selectat din 
întreaga umanitate datorită purității sale, copiii săi au fost post-di- 
luvieni. Haina de piele purtată de Cuș „în secret” — adică, atunci 
când natura sa spirituală a început să fie întinată de aspecte mate- 
riale — este purtată de Nimrod, cel mai puternic și viguros om de 
după Potop, ultima rămășiță a uriașilor antediluvieni.** In legen- 
da scandinavă, Ymir, uriaşul, a fost ucis de fiii lui Bur, iar şuvoa- 
iele de sânge care au curs din rănile sale au fost atât de abunden- 
te încât potopul provocat astfel a înecat întreaga rasă a uriașilor 
gheții, și din această rasă doar Bergelmir împreună cu soţia sa au 
fost salvaţi, refugiindu-se pe o corabie; aceasta le-a permis să dea 
naştere unei noi seminţii de uriași din vechea generaţie. Insă toți 
fiii lui Bur au rămas neatinși de potop.” 

Când simbolismul acestei legende diluviene este dezlegat, 
poate fi perceput numaidecât adevăratul sens al alegoriei. Uriașul 
Ymir simbolizează materia organică brută, forțele cosmice oarbe, 
în starea lor haotică, înainte de a primi impulsul inteligent al 
Spiritului Divin, care le-a pus într-o mișcare regulată, ce depin 
de de anumite legi imuabile. Progeniturile lui Bur sunt „fiii lui 
Dumnezeu”, sau zeii minori menţionaţi de către Platon în Timaios 


38 Vezi Ancient Fragments ale lui Cory. Berosus 


3% Îl sfătuim pe cititor, dacă dorește să afle şi alte amănunte, să consulte Prose 
Edda din cartea Northern Antiquities a lui Mallet. 

şi cărora le-a fost încredinţată, după cum spune el, crearea omului, 
deoarece îi vedem cum iau rămășițele sfârtecate ale lui Ymir și le 
duc la Ginnunga-gap, abisul haotic, şi le folosesc pentru crearea 
lumii noastre. Sângele lui ajunge să formeze oceanele şi râurile; 
oasele sale, munţii; dinţii săi, pietrele și stâncile; părul său, copa- 
cii etc.; în vreme ce craniul formează bolta cerească, sprijinită de 
cei patru piloni reprezentați de cele patru puncte cardinale. Din 
sprâncenele lui Ymir a fost creat sălașul viitor al omului, Midgard. 
Acest sălaș (Pământul), spune Edda, pentru a fi descris corect în 
toate amănuntele sale, trebuie să fie conceput ca fiind rotund ca un 
inel, sau ca un disc, plutind în mijlocul Oceanului Celest (Eterul). 
Acesta este înconjurat de Yormungand, giganticul Midgard sau 
Şarpele Lumii, care își mușcă coada. Acesta este șarpele lumesc, 
materie şi Spirit, emanatie a lui Ymir, materia rudimentară grosi- 
eră, și a Spiritului „fiilor lui Dumnezeu”, care a fasonat și a creat 
toate formele. Această emanaţie este Lumina Astrală a alchimisti- 
lor și încă problematicul și aproape necunoscutul eter, sau „agen- 
tul ipotetic al marii elasticități” al fizicienilor noştri. 

Gradul de certitudine pe care îl aveau anticii cu privire la 
această doctrină a naturii trinitare a omului poate fi dedus din 
aceeași legendă scandinavă despre creația umanităţii. Conform cu 
Voluspa, Odin, Honir şi Lodur, care sunt progenitorii rasei noas- 
tre, au găsit într-una din plimbările lor pe malul oceanului două 
bețe care pluteau pe valuri, „neputincioase şi la voia întâmplării.” 
Odin a suflat în ele suflul vieţii; Honir le-a înzestrat cu suflet și 
mișcare; iar Lodur cu frumusețe, grai, vedere, și auz. L-au numit 
pe bărbat Askr - frasinul”, iar pe femeie Embla — aninul. Aceşti 
primi oameni au fost puși în Midgard (grădina centrală, sau 
Edenul), și astfel au moștenit, de la creatorii lor, materia (sau viața 
anorganică), mintea (sau sufletul) și Spiritul Pur; prima născută 


1 Este demn de atenţie faptul că în culegerea mexicană Popol-Vuh rasa umană 
este creată dintr-o trestie, iar ia Hesiod dintr-un frasin, precum în povestea 
scandinavă. 

din rămășițele lui Ymir, materia-uriaș, a doua din Aesir, sau zeii, 
descendenţii lui Bur, iar cel de-al treilea din Vanr, reprezentantul 
Spiritului Pur. 

Într-o altă versiune a Edda-ei, universul nostru vizibil se naște 
de sub ramurile luxuriante ale Copacului Lumii - Yggdrasill, 
copacul cu trei rădăcini. Sub prima rădăcină curge fântâna vieții, 
Urdar; sub ce-a de-a doua, se găseşte faimosul puț al lui Mimer, 
în care se află adânc îngropate Inteligența și Înţelepciunea. 
Odin, Alfadir-ul, cere o înghiţitură din această apă; o obţine, 
dar se vede obligat să promită unul din ochii săi pentru aceasta. 
Arborele Lumii al hinduşilor este Aswatha.”! Ramurile sale sunt 
componentele lumii vizibile; iar frunzele sale sunt mantra-ele din 
Vede, simbolurile Universului în ceea ce priveşte caracterul său 
intelectual sau moral. 

Cine ar putea studia în mod atent religiile antice şi miturile 
cosmogonice fără să perceapă că această izbitoare similitudine de 
concepții, ce există atât în forma lor exoterică, cât şi în spiritul 
lor ezoteric, nu este rezultatul unei simple coincidente, ci expresia 
unui plan convergent? Aceasta arată că încă din acele epoci care 
acum sunt acoperite pentru noi de ceața de nepătruns a tradiţiei, 
gândul religios uman s-a dezvoltat în mod uniform în fiecare 
regiune a globului. Creştinii numesc această adorare a naturii, 
în adevărurile ei cele mai ascunse, panteism. Insă dacă aceasta, 
care Îl venerează şi ni-L revelează pe Dumnezeu în spațiu, în 
singura Sa formă obiectivă posibilă — aceea a naturii vizibile = îi 
reaminteşte în mod perpetuu umanităţii de Cel care a creat-o, iar 
religia teologiei dogmatice nu face decât să Îl ascundă cât mai 
mult privirii noastre, care dintre ele putem spune că este cea mai 
potrivită nevoilor umanităţii? 


31 Vezi cartea lui Kanne Pantheum der Aeltesten Philosophi 

Copacul Yggdrasil, de Friedrich Wilhelm Heine (1886) 

PERSPECTIVA ASUPRA EVOLUȚIEI 
ÎN ALEGORIILE HINDUSE 


Ştiinţa modernă insistă asupra doctrinei evoluţiei; la fel fac 
şi raţiunea umană şi „doctrina secretă”, iar ideea este sprijinită 
de legende şi mituri antice, şi chiar de Biblia însăşi, atunci când 
este citită printre rânduri. Vedem o floare dezvoltându-se gradat 
dintr-un boboc, iar bobocul din sămânţa sa. Însă de unde provine 
cea din urmă, cu toate programele sale predeterminate de trans- 
formare fizică, precum şi forţele sale invizibile şi deci spirituale 
care îi dezvoltă forma, culoarea şi mirosul? Cuvântul evoluție vor- 
beşte pentru sine însuşi. Germenul acestei rase umane trebuie 
să fi preexistat în părintele acestei rase, la fel precum sămânţa, 
în care se află ascunsă floarea verii următoare, s-a dezvoltat în 
capsula florii sale părinte. Părintele poate fi doar uşor diferit, însă 
cu toate acestea diferă de progenitura sa viitoare. Strămoşii ante- 
diluvieni ai elefanților şi şopârlelor din ziua de azi au fost, poate, 
mamutul şi plesiozaurul; de ce progenitorii rasei noastre nu ar 
fi putut fi „uriaşii” din Vede, Voluspa şi cartea Genezei? În vreme 
ce este cu totul absurd să credem că „transformarea speciilor” a 
avut loc conform cu unele dintre viziunile mai materialiste ale 
evoluţioniştilor, este firesc să ne gândim că fiecare gen, începând 
cu moluştele şi încheind cu omul-maimuţă, a derivat din propria 
sa formă primordială distinctă. Presupunând că am accepta ideea 
că „animalele se trag din cel mult patru sau cinci progenitori”""* 
şi că la rigoare „toate fiinţele organice care au existat vreodată pe 
acest pământ au la origine o singură formă primordială”"”, totuşi, 
doar un materialist complet legat la ochi şi lipsit de orice intuiţie, 


312 Origin of Species, p. 484 

313 Ibid. Acest al doilea cuvânt poate fi acceptat doar dacă această „lormă pri 
mordială” se admite ca fiind forma concretă primordială pe care Spiritul şi-a 
asumat-o ca Divinitate revelată. 

s-ar putea aştepta să vadă „în viitorul îndepărtat ... fiziologia 
bazată pe o nouă temelie, aceea a dobândirii necesare a fiecărei 
puteri mentale sau capacităţi în mod gradat.” 

Omul fizic, ca un rezultat al evoluţiei, poate fi lăsat în mâinile 
oamenilor de ştiinţă. Doar ei pot lumina originile fizice ale rasei 
umane. Dar trebuie să le refuzăm în mod categoric acest privile- 
giu materialiştilor în ceea ce priveşte evoluţia psihică şi spirituală 
a omului, căci despre el şi facultăţile sale cele mai înalte nu se 
poate demonstra pe baza vreunei dovezi concludente că ar fi „re- 
zultate ale evoluţiei la fel ca cea mai umilă plantă sau vierme”. 15 

lar acum, vom începe să prezentăm concepţia asupra evoluţiei 
a vechilor brahmani, aşa cum se regăseşte ea în alegoria copacu- 
lui lumii. Reprezentarea hindusă a copacului lor mitic, pe care îl 
numesc Asvatha diferă de cea corespondentă din legendele scan- 
dinave. El este reprezentat crescând în poziţia inversată, cu ramu- 
rile extinzându-se în jos iar rădăcinile îndreptate în sus; primele 
simbolizează lumea exterioară sensibilă adică universul vizibil iar 
celelalte lumea invizibilă a spiritului, rădăcinile avându-şi origi- 
nea în tărâmurile cereşti, acolo unde oamenii au considerat din- 
totdeauna că se află divinitatea lor invizibilă. Energia creatoare 
izvorând din focarul primordial, simbolurile religioase ale tuturor 
popoarelor sunt tot atâtea ilustrări ale acestei ipoteze metafizice 
a lui Pitagora, Platon şi a altor filozofi. „Aceşti caldeeni”, zice 
Philo”, „considerau că Universul (Kosmos), printre tot ceea ce 
există este un punct singular care este fie Dumnezeu Însuşi (Teos), 
fie ÎI conţine pe Dumnezeu privit ca suflet al tuturor creaturilor.” 

Piramida egipteană este tot o reprezentare simbolică a copa- 
cului lumii. Vârful său este legătura mitică între Cer şi Pământ şi 
este echivalentul rădăcinilor, în timp ce baza reprezintă ramurile 


"1 Ibid., p. 488 
"* Conferinţă de T. H. Huxley, F.R.S., Darwin and Haeckel 
"e Migration of Abraham, § 32 

răsfirate care se îndreaptă către cele patru puncte cardinale ale 
universului material. 

Ea sugerează ideea că tot ce există îşi are originea în Spirit — 
iar evoluţia a început de sus şi a continuat către în jos, în loc să 
se petreacă invers, cum se afirmă în teoria lui Darwin. Cu alte 
cuvinte, a existat o materializare gradată a formelor până la atin- 
gerea unei limite inferioare fixe. Acesta este punctul în care doctri- 
na modernă a evoluţiei intră în zona ipotezei speculative. Ajunşi 
fiind în această perioadă, vom descoperi că este mai uşor să înţele- 
gem Antropogenia lui Haeckel, care o ia pe urmele originii omului 
„de la rădăcina sa protoplasmică, îmbibată în noroiul mărilor care 
exista înainte ca cele mai vechi roci fosilifere să fie depuse”, con- 
form cu expunerea profesorului Huxley. Putem crede că omul a 
evoluat „printr-o modificare gradată a unui mamifer asemănător 
cu maimuța” chiar mai uşor atunci când ne amintim că (deşi 
într-o frazeologie mai condensată şi mai puțin elegantă, însă la 
fel de comprehensibilă) Berosus afirmă că aceeaşi teorie fusese 
predată cu multe mii de ani înainte de vremea sa de către omul- 
peşte Oannes sau Dagon, semi-demonul din Babilonia.” Putem 
adăuga, ca fapt interesant, că această teorie antică a evoluţiei nu 
este doar îmbălsămată în alegorie şi legendă, ci este şi reprezen- 
tată pe zidurile unor temple din India. De asemenea, într-o formă 
fragmentată, a fost găsită şi în templele din Egipt şi pe plăcile de 
la Nimrud şi Ninive, excavate de Layard. 

Însă ce anume se află în spatele liniei de descendență a lui 
Darwin? După el, nimic altceva decât „ipoteze neverificabile”. 
Deoarece, după cum se exprimă chiar el, el priveşte toate ființele/ 
creaturile ca fiind „descendenţii în linie ai câtorva ființe care 
au trăit cu mult înainte de depunerea primelor aluviuni ale 
sistemului silurian”.**% Darwin nu încearcă să ne arate cine erau 


37 Cory, Ancient Fragments 
318 Origin of Species, pp. 448, 489, prima ediție 

aceste „câteva fiinţe”. Însă aceasta convine scopului nostru la fel 
de bine, deoarece în procesul de admitere a existenţei lor, faptul 
de a recurge la antici pentru susţinerea şi elaborarea ideii primeşte 
ştampila aprobării ştiinţifice. Cu toate modificările pe care le-a 
suferit globul nostru în ceea ce priveşte temperatura, climatul, 
solul, şi — să fim iertaţi, având în vedere dezvoltările recente — 
starea sa electromagnetică, ar fi într-adevăr curajos acela care ar 
îndrăzni să spună că ştiinţa zilelor noastre contrazice ipotezele 
străvechi ale omului ante-silurian. Topoarele din cremene găsite 
pentru prima dată de Boucher de Perthes, în valea Somme-ului, 
dovedesc că trebuie să fi existat oameni într-o perioadă atât 
de îndepărtată, încât nu poate fi calculată. Dacă îl credem pe 
Buchner, omul trebuie să fi trăit chiar şi în vremea de dinainte de 
era glaciară, o subdiviziune a perioadei cuaternare sau diluviene 
care probabil se extinde mult către trecut. Însă cine poate spune ce 
ne rezervă următoarea descoperire? 

Acum, având dovada de necontestat că omul există de atât 
de mult timp, este posibil să fi existat unele modificări extraor- 
dinare ale sistemului său fizic, corespunzătoare cu modificările 
de climat şi atmosferă. Pare aceasta să arate, prin analogie, că, 
mergând înapoi pe firul timpului, este posibil să fi existat multe 
alte modificări de acest gen, care i-au făcut apți pe cei mai înde- 
părtaţi progenitori ai „uriaşilor gheții” să fie chiar contemporani 
cu peştii din devonian sau cu moluştele din silurian? E adevărat, 
nu au lăsat niciun fel de topoare de cremene ca vestigii şi nici oase 
sau depozite în peşteri; însă, dacă anticii au dreptate, rasele în 
acel moment erau compuse nu numai din uriaşi, sau „faimoşii 
viteji”, ci totodată şi din „fiii lui Dumnezeu”. Dacă cei care cred 
în evoluţia sufletului la fel de ferm cum cred materialiştii în aceea 
a materiei sunt acuzaţi că predau „ipoteze neverificabile”, cât de 
uşor pot aceştia să-şi contraatace acuzatorii, spunând că, prin 
propria lor mărturie, evoluţia fizică este „o ipoteză încă neverifi- 

cată, dacă nu chiar neverificabilă”.* Primii au cel puţin dovada 
inferenţială a mitului legendar, al cărui trecut foarte îndepărtat 
este recunoscut atât de filologi cât şi de arheologi, în vreme ce 
opozanţii lor nu au nimic de acest fel, în afară de cazul că se servesc 
de o parte din scrierile-picturi antice, şi suprimă restul. 

Este îmbucurător faptul că, în vreme ce lucrările unor oameni 
de ştiinţă — care şi-au câştigat măreţele lor reputaţii pe drept 
cuvânt — vor contrazice categoric ipotezele noastre, cercetările şi 
studiile altora, care nu sunt mai puţin eminenti, par să confirme 
pe deplin viziunea noastră. În lucrarea recentă a domnului Alfred 
R. Wallace, The Geographical Distribution of Animals, descoperim 
că autorul apără în mod serios ideea „unor procese lente de dez- 
voltare” a speciilor prezente din altele care le-au precedat, acest 
fenomen continuând pe parcursul a serii nenumărate de cicluri. 
Şi dacă aceasta este valabil pentru animale de ce nu ar fi valabil 
şi pentru omul-animal care a fost precedat de un om pe deplin 
„Spiritual“, un „fiu al lui Dumnezeu”? 

lar acum, putem încă o dată să revenim la simbologia timpurilor 
de altădată şi a miturilor lor psiho-religioase. Înainte de a încheia 
această lucrare, sperăm să demonstram mai mult sau mai puţin cât 
de strâns corelate sunt conceptele celor din urmă cu multe dintre 
realizările ştiinţei moderne în domeniul fizicii şi al filozofiei natu- 
rale. În spatele dispozitivelor emblematice şi al frazeologiei bizare 
a preoţimii de altădată se află indicii latente ale unor ştiinţe încă 
nedescoperite în ciclul prezent. Oricât de bine ar fi familiarizat un 
erudit cu scrierile hieratice şi cu sistemul hieroglific al egiptenilor, 
trebuie mai întâi de toate să înveţe să le cearnă arhivele. Trebuie 
să se asigure, cu busola şi rigla în faţă, că scrierea-pictură pe care 
o examinează se potriveşte, până la cea mai mică linie, cu unele 
figuri geometrice fixe care reprezintă cheile secrete ale acestui pen 
de arhive, înainte de a se aventura să le interpreteze. 


31 Huxley, Darwin and Haeckel 

Însă există mituri care sunt foarte 
clare în această direcţie. În această 
clasă îi putem include pe creatorii 
primordiali cu sex dublu din fiecare 
cosmogonie. La greci, Zeus-Zen 
(eterul) şi Htonia (pământul haotic) 
şi Metis (apa), soțiile sale; Osiris şi 
Isis-Latona — zeul reprezentând tot 
eterul, prima emanaţie a Zeităţii Su- 
preme, Amun, sursa de lumină pri- 
mordială, iar zeiţa pământul şi apa; 
Mithras"%, zeul născut din stâncă, 
simbolul focului lumesc masculin, 
sau lumina primordială personifi- 
cată, şi Mithra, zeița focului, mama 


Zeus 


şi soţia sa în acelaşi timp; elementul pur al focului (principiul 
activ, sau masculin), privit ca lumină şi căldură, în conjuncţie cu 
pământul şi apa, sau materia (elementele feminine sau pasive ale 
generării cosmice). Mithras este fiul lui Bordj, Muntele”? Lumii 
al perşilor, din care acesta emană o rază strălucitoare de lumină. 
Brahma, zeul focului, şi consoarta sa prolifică; şi Unghi al hin- 
duşilor, zeitatea strălucitoare, al cărei corp emite o mie de raze 
de glorie şi şapte limbi de foc, şi în a cărei onoare brahmanii Sa- 
gniku păstrează un foc perpetuu chiar şi astăzi; Shiva, personificat 
de Muntele Lumii al hinduşilor — Meru (Himalaya). Acest teribil 
zeu al focului, despre care legenda spune că a coborât din Ceruri, 
precum lehova al evreilor, într-o coloană de foc, şi o duzină de alte 
zeități arhaice, cu sex dublu, toate îşi proclamă cu voce tare sem- 
nificaţia lor ascunsă. Şi ce semnifică aceste mituri duale dacă nu 


20 Mithra era privit de către persani ca Theos ek petros — zeul pietrei. 

œ Bordj este numit Munte de Foc — vulcan; prin urmare, conţine foc, rocă, 
pământ, și apă — elementele masculin (activ) și feminin (pasiv). Mitul este 
sugestiv. 

principiul fizico-chimic al creaţiei primordiale? Prima revelaţie a 
Cauzei Supreme în tripla sa manifestare de Spirit, forţă şi materie; 
corelația divină, la punctul său de pornire evolutiv, alegorizată 
prin căsătoria dintre foc şi apă, produse ale spiritului electrizant, 
uniunea principiului masculin activ cu principiul feminin pasiv, 
care devin părinţii copilului lor teluric, materia cosmică, materia 
prima, al cărui Spirit este eterul, LUMINA ASTRALĂ! 

Astfel, se poate arăta despre toţi Munţii Lumii şi Ouăle Lumii, 
Arborii Lumii, precum şi Şerpii şi Pilonii Lumii, că întruchipează 
adevăruri demonstrate ştiinţific ale filozofiei naturale. Toţi aceşti 
Munţi conţin, cu mici variaţiuni neînsemnate, descrierea alegoric 
exprimată a cosmologiei primordiale; Arborii Lumii, descrierea 
evoluţiei Spiritului şi materiei; şerpii şi pilonii lumii, amintiri sim- 
bolice ale diverselor atribute ale acestei evoluţii duble în corelaţia 
sa nesfârşită de forțe cosmice. În singurătăţile misterioase ale 
Muntelui — matricea universului — zeii (puterile) pregătesc ger- 
menii atomici ai vieţii organice şi în acelaşi timp băutura vieţii, 
care, odată degustată, trezeşte omul-Spirit din omul-materie. 
Soma, băutura sacrificială a hinduşilor, este acea băutură sacră. 
Deoarece, odată cu creaţia lui materia prima, în vreme ce porțiunile 
grosiere ale sale au fost folosite la lumea-embrion fizică, esenţa mai 
divină a sa a pătruns Universul, străbătând şi închizând în valu- 
rile sale eterate pe copilul non-născut, dezvoltându-l şi stimulân- 
du-l către activitate pe măsură ce acesta ieşea din Haosul Etern. 

Din poezia concepţiei abstracte, aceste mituri ale lumii au de- 
venit gradat imagini concrete ale unor simboluri cosmice, aşa cum 
le descoperă acum arheologia. Şarpele, care joacă un rol atât de 
proeminent în reprezentările anticilor, a fost degradat prin inter 
pretarea absurdă a şarpelui din Cartea Genezei şi făcut să fie doar 
un sinonim al lui Satana, Prințul Întunericului, deşi este cel mai 
ingenios dintre mituri prin simbolismul său variat. Unul dintre 
acestea, agathodaimon, este emblema artei vindecării şi a nemuri 
rii omului. Este încolăcit în jurul imaginilor majorității zeilor 

sanitari sau ai igienei. Potirul sănătății, în Misterele Egiptene, era 
întreţesut cu şerpi. Şarpele, în alte aspecte, devine un simbol tipic 
pentru materie, pe care cu cât o îndepărtează mai mult de sursa 
sa primordială, cu atât devine mai mult supusă răului. În repre- 
zentările egiptene străvechi, precum şi în alegoriile cosmogonice 
despre Kneph, Şarpele Lumii, atunci când simbolizează materia, 
este de obicei reprezentat ca fiind înscris într-un cerc. El este întins 
exact prin dreptul ecuatorului cercului, astfel indicând că univer- 
sul de Lumină Astrală, din care a luat naştere lumea fizică, deşi 
îl mărgineşte pe cel de-al doilea, este totuşi el însuşi mărginit de 
Emepht sau Cauza Primordială Supremă. Phtah produce Ra, iar 
miriadele de forme cărora le dă viaţă sunt descrise ca ieşind din 
Oul Lumii, deoarece este cea mai familiară formă a receptaculului 
în care este depozitat şi dezvoltat germenele oricărei fiinţei vii. 
Atunci când şarpele reprezintă eternitatea şi nemurirea, el încon- 
joară lumea, muşcându-şi coada, astfel neoferind nicio soluţie de 
continuitate. El devine apoi Lumina Astrală. Discipolii şcolii lui 
Pherecides predau faptul că eterul (Zeus sau Zen) este cel mai 
înalt rai empirean, care înglobează lumea cerească, iar lumina sa 
(cea astrală) este elementul primordial concentrat. 

Aceasta este originea Şarpelui, al cărui polisemantism a fost 
restrâns la Satana în epoca creştină. El este O4-ul, Ob-ul şi Aour-ul 
lui Moise şi al cabaliştilor. Atunci când este în stare pasivă, când 
acţionează asupra celor care sunt atraşi fără ştirea lor în curentul 
său, Lumina Astrală este Ob-ul, sau Python. Moise a fost hotărât 
să-i extermine pe toţi cei care, sensibili la influenţa sa, s-au lăsat 
să cadă sub controlul ființelor vicioase care se mişcă în undele 
astrale precum peştii în apă; fiinţe care ne înconjoară, şi pe care 
Bulwer-Lytton îi numeşte în Zanoni „locuitorii pragului”. Acesta 
devine Od de îndată ce este însufleţit de efluxul conştient al unui 
suflet nemuritor, deoarece atunci curenţii astrali acţionează fie 
sub ghidarea unui adept, a unui Spirit Pur, sau a unui magneti- 
zator priceput, care este el însuşi pur şi ştie cum să dirijeze forțele 

oarbe. În astfel de cazuri, chiar şi un înalt Spirit Planetar, una din 
clasele de fiinţe care nu au fost niciodată întrupate (deşi există 
multe fiinţe în aceste ierarhii care au trăit pe acest pământ), co- 
boară în mod ocazional în sfera noastră şi, purificând atmosfera 
inconjurătoare, îi permite subiectului să vadă, deschizând în fiinţa 
lui izvorul adevăratei profeţii divine. lar în ceea ce priveşte ter- 
menul Aour, cuvântul este folosit spre a desemna anumite pro- 
prietăţi oculte ale Agentului Universal. El este mai direct legat de 
domeniul alchimiei, şi nu este de interes pentru publicul larg. 
Autorul sistemului de filozofie Homoiomerian, Anaxagoras din 
Clazomene, credea cu tărie că prototipurile spirituale ale tuturor 
lucrurilor şi ființelor, precum şi elementele lor, urmau să fie găsite 
în eterul nemărginit, acolo unde erau generate, de unde au evoluat 
şi unde s-au întors de pe pământ. Laolaltă cu hinduşii care şi-au 
personificat Akasha (cerul sau eterul) şi au făcut din acesta o enti- 
tate zeiască, grecii şi latini au zeificat şi ei Eterul. Virgiliu îl numeşte 
pe Zeus, pater omnipotens aether” Magnus, marele zeu, Eterul. 
Aceste ființe la care s-a făcut aluzie mai sus sunt spiritele 
elementale ale cabaliştilor**, pe care clericul creştin le denunţă ca 


2 Virgiliu, Georgica, cartea II 

3 Porfir și alți filozofi explică natura locuitorilor. Aceștia sunt răutăcioși şi în- 
şelători, deși unii dintre ei sunt foarte blânzi şi inofensivi, însă suficient de 
slabi ca să le fie extrem de greu să comunice cu muritorii, a căror companie 
o caută fără încetare. Aceștia nu au o răutate inteligentă. Deoarece legea evo- 
luţiei spirituale nu le-a dezvoltat încă instinctele făcându-le să devină inteli 
genţă, a cărei lumină preaînaltă aparţine numai spiritelor nemuritoare, pute 
rile lor raționale sunt într-o stare latentă și, prin urmare, sunt iresponsabili 
Însă Biserica Latină îi contrazice pe cabalişti. Sf. Augustin chiar comentează 
pe tema acelei povestiri cu Porfir, neoplatonistul. „Aceste spirite”, 
„sunt înșelătoare, nu prin natura lor, după cum spune Porfir, teurgul, ci prin 
răutate. Ele se dau drept zei și suflete ale defuncților” (Civit. Dei, cartea X, cap 
2). Până acum, Porfir este de acord cu el; „însă aceştia nu pretind că suni 
demoni [a se citi diavoli], deoarece chiar sunt aceasta în realitate!” adaugă 
abatele de Hippo. Însă atunci, cum să-i clasificăm pe oamenii fără capele, pe 
care Augustin doreşte să credem că i-a văzut personal? Dar pe satirii din St. 


spune el, 

„diavoli”, inamicii umanităţii. 

„Deja Tertulian”, remarcă cu gravitate Des Mousseaux în 
capitolul său despre diavoli, „a descoperit în mod formal secretul 
vicleniei lor.” 

lată o descoperire nepreţuită. Şi acum că am aflat atâtea as- 
pecte despre ce a mai născut mintea sfinţilor părinţi şi realizările 
lor în domeniul antropologiei astrale, ar trebui oare să mai fim 
vreun pic surprinşi dacă, în zelul explorărilor lor spirituale, aceş- 
tia au neglijat până acum propria lor planetă atât de mult încât, 
în anumite momente, i-au negat nu numai dreptul la mişcare, dar 
chiar şi sfericitatea? 

Şi iată ce descoperim la Langhorne, traducătorul lui Plutarh: 
„Dionysus din Halicarnas [L.Il.] este de părere că Numa a construit 
templul din Vesta într-o formă rotundă pentru a reprezenta Pămân- 
tul, deoarece prin Vesta ei înțelegeau Pământul”. În plus, Philolaos, 
laolaltă cu toţi ceilalți pitagoreici, susţinea că elementul foc era 
plasat în centrul Universului; iar Plutarh, comentând pe marginea 
acestui subiect, remarcă despre pitagoreici că „aceştia presupun 
că Pământul nu este nici nemişcat şi nici nu este situat în centrul 
lumii, ci are o mişcare de revoluţie în jurul sferei de foc, nefiind nici 
cea mai valoroasă şi nici una din părţile principale ale marelui me- 
canism”. Platon se spune că ar fi fost de aceeaşi părere. Prin urmare, 
se pare că pitagoreicii au anticipat descoperirea lui Galileo. 

Odată fiind admisă existența unui astfel de univers invizibil — 
după cum se pare că se prezintă situaţia, dacă speculaţiile autorilor 
lucrării Unseen Universe vor fi acceptate vreodată de colegii lor —, 
multe dintre fenomenele care au fost misterioase şi inexplicabile 
până acum devin clare. Acest fluid astral acţionează asupra orga- 
nismului mediumilor magnetizaţi, îl penetrează şi îl saturează pe 


Jerome, despre care afirmă că au fost expuși în Alexandria pentru foarte mult 
timp? Aceștia erau, spune el, „bărbaţi cu picioare și cozi de țapi”; şi, dacă este 
să-l credem, unul dintre acești satiri a fost efectiv murat şi trimis Împăratului 
Constantin într-un butoi! 

de-a-ntregul, dirijat fie de voința puternică a unui magnetizator, fie 
de către ființe nevăzute care obțin acelaşi rezultat. Odată ce această 
operațiune tăcută este realizată, fantoma astrală sau siderală a su- 
biectului mesmerizat îşi părăseşte învelişul fizic paralizat, şi, după 
ce a cutreierat spaţiul fără limite, descinde pe pragul „tărâmului” 
misterios. Pentru el, porţile care marchează trecerea către „lumea 
tăcută” sunt acum uşor întredeschise; ele se vor deschide larg în 
faţa sufletului somnambulului aflat în transă doar în ziua în care, 
unit cu esenţa sa nemuritoare, el îşi va fi părăsit pentru totdeauna 
carcasa muritoare. Până atunci, văzătorul sau văzătoarea poate 
privi doar printr-o crăpătură; şi depinde de acurateţea vederii sale 
spirituale dacă el vede mai mult sau mai puţin prin ea. 

Trinitatea în unitate este o idee pe care toate naţiunile stră- 
vechi o aveau în comun: cei trei Dejotas — Trimurti hindusă; cele 
Trei Capete ale Cabalei evreieşti” — „Trei capete sunt fasonate unul 
într-altul şi unul deasupra celuilalt.” Trinitatea egiptenilor şi cea 
mitologică a grecilor erau reprezentări asemănătoare ale primei 
emanaţii triple, care conţine două principii masculine şi unul fem- 
inin. Aceasta reprezintă uniunea Logos-ului bărbătesc (sau înțelep- 
ciunea, Zeitatea revelată) cu Aura feminină (sau Anima Mundi — 
„Pneuma cea sfântă”, care este Sephira cabaliştilor şi Sophia gnosti- 
cilor rafinaţi — care a produs toate câte există vizibile şi invizibile). 
În vreme ce adevărata interpretare metafizică a acestei dogme 
universale a rămas în interiorul sanctuarelor, grecii, cu instinc- 
tele lor poetice, au personificat-o în multe mituri fermecătoare. În 
Dionisiaca lui Nonnus, regele Bacchus, printre alte alegorii, este 
reprezentat ca fiind îndrăgostit de briza blândă şi plăcută (Pneuma 
cea Sfântă), sub numele de Aura Placida."* lar acum, îi vom da 
cuvântul lui Godfrey Higgins: „Atunci când ignoranții Părinţi îşi 


24 „Tria capita exsculpta sunt, una intra alterum, et alterum supra allerum 
(Zohar; Idra Suta, secţiunea VII) 


'% Gentle gale (lit.) 

construiau calendarul, au făcut din acest zefir blând, două sfinte 
romano-catolice!!” Sfânta Aura şi Sfânta Placida; ba mai mult, au 
mers într-atât încât au făcut din jovialul zeu Bacchus — Sfântul 
Bachus, şi chiar au expus sicriul şi relicvele sale la Roma. Festivitatea 
celor două „preafericite sfinte”, Aura şi Placida, are loc pe data de 
5 octombrie, aproape de festivalul Sf. Bacchus.%% 

Cât de multă poezie există în şi cât de grandios este spiritul 
religios regăsit în legendele nordice „păgâne” despre Creaţie, 
comparativ cu acesta! În abisul fără de sfârşit al prăpastiei lumii, 
Ginnunga-Gap, unde materia cosmică şi forțele primordiale se 
luptă cu furie oarbă, suflă dintr-o dată vântul dezgheţului. Acesta 
este „Dumnezeul cel Nerevelat”, care îşi trimite suflul benefic din 
Muspelheim, sfera focului empireal, în ale cărui raze strălucitoare 
sălăşluieşte această mare Fiinţă cu mult dincolo de limitele lumii 
materiei; iar animus al Nevăzutului, Spiritul care cloceşte apele 
întunecate, abisale, cheamă ordinea din haos, şi odată ce a dat 
impulsul întregii creaţii, CAUZA PRIMORDIALĂ se retrage, şi 
rămâne pentru totdeauna în statu abscondito!” 

Există atât religie, cât şi ştiinţă în aceste cântece scandinave 
ale păgânătăţii. Pentru a o exemplifica pe cea de-a doua, să ne 
raportăm la zămislirea lui Thor, fiul lui Odin. Ori de câte ori acest 
Hercule al nordului apucă mânerul armei sale teribile, trăsnetul 
sau ciocanul electric (sic), este obligat să-şi pună mănuşile de fier. 
Mai poartă şi o centură magică, cunoscută drept „brâul puterii”, 
care, de câte ori îl încinge, îi măreşte cu mult puterea celestă. Se 
deplasează într-un car tras de doi berbeci cu frâie de argint, iar 
fruntea lui teribilă este încercuită cu o cunună de stele. Carul său 
de luptă are un pinten ascuţit de fier, iar roţile care împrăştie scân- 
tei se rotesc în mod continuu deasupra norilor de furtună din care 
se aud bubuituri. Îşi aruncă ciocanul cu o forţă irezistibilă împo- 
triva uriaşilor gheții, pe care îi dizolvă şi îi anihilează. Atunci când 


= Higgins, Anacalypsis; de asemenea Dupuis 
“ Mallet, Northern Antiquities, pp. 401-406, şi The Songs of a Voluspa, în Edda 

acesta se întoarce la fântâna 
Urdar, unde zeii se întâlnesc 
intr-o adunare secretă pentru 
a hotărî destinele umanităţii, 
doar el merge pe jos, celelalte 
zeități fiind călare. Merge pe 
jos, de teamă ca, trecând peste 
Bifrost (curcubeul), podul cu 
multe nuanţe, să nu-l incen- 
dieze datorită carului său de 
luptă asemănător trăsnetului, 
făcând în acelaşi timp să fiarbă apele fântânii Urdar. 

Exprimat în cuvinte obişnuite, cum poate fi interpretat acest 
mit altfel decât arătând că făuritorii legendelor nordice cunoşteau 
foarte bine electricitatea? Thor, euhemerizarea”* electricităţii, 


Thor şi carul său 


mânuieşte acest element bizar doar atunci când este protejat cu 
mânuşi de fier, care este conductorul său natural. Brâul său de 
putere reprezintă un circuit închis, în care curentul izolat este silit 
să se deplaseze, în loc să se difuzeze prin spaţiu. Atunci când îşi 
mână carul prin nori, el reprezintă electricitatea în condiţia sa 
activă, după cum atestă scânteile ce se împrăştie din roţi şi bubuitul 
norilor. Pintenul ascuţit de fier al carului sugerează un paratrăs- 
net; cei doi berbeci care îi servesc drept gonaci sunt simbolurile 
străvechi şi familiare ale puterii masculine sau generatoare; frâiele 
lor de argint simbolizează principiul feminin, deoarece argintul 
este metalul Lunii, Astarte, Diana. Prin urmare, în berbec şi căpăs- 
trul său vedem combinarea acestor principii active şi pasive in 
natură, care aici sunt în opoziţie, unul mergând înainte, iar celălali 
trăgând înapoi, în timp ce ambele sunt subordonate principiului 


5 Euhemeros - mitograf grec, renumit pentru metoda sa rațională de inte 

pretare, cunoscută sub numele de euhemerism, care tratează povestii ile mitolo 

gice ca fiind o reflexie a evenimentelor istorice, însă modelate prin repovestire 
și implementarea unor moravuri tradiționale (n.t.). 

electric, care impregnează întreaga lume şi care le dă impulsul. 
Electricitatea dând impulsul, iar principiul masculin şi feminin 
combinându-se şi recombinându-se într-o corelație nesfârşită, 
rezultatul este evoluţia naturii vizibile, a cărei încununare glo- 
rioasă este sistemul planetar, în care miticul Thor este alegorizat 
prin cununa de corpuri cereşti scânteietoare care îi împodobesc 
fruntea. Atunci când se află în condiţia sa activă, teribilele sale 
trăsnete distrug, totul, chiar şi celelalte forțe titanice mai slabe. 
Însă Thor merge pe jos pe podul de curcubeu, Bifrost, deoarece, 
pentru a fi împreună cu zei mai puţin puternici ca el însuşi, este 
obligat să se manifeste în starea sa latentă, lucru care nu se poate 
dacă este în carul său de luptă; altfel, i-ar incendia şi anihila pe 
toţi. Semnificaţia fântânii Urdar, pe care Thor se teme să nu o 
facă să fiarbă, precum şi cauza şovăirii lui, vor fi înţelese doar de 
fizicienii noştri atunci când relaţiile electromagnetice reciproce 
dintre nenumărații membri ai sistemului nostru planetar vor fi 
determinate în amănunţime, ele fiind acum doar bănuite. Licăriri 
ale adevărului sunt oferite în eseurile ştiinţifice recente ale profe- 
sorilor Mayer şi Sterry Hunt. Filozofii antici credeau că nu numai 
vulcanii, ci şi izvoarele fierbinți sunt generate de concentraţii mari 
ale unor 'curenţi electrici subterani, şi că aceeaşi cauză a produs 
depozite minerale cu diverse compoziţii, care formează izvoarele 
vindecătoare. Dacă se obiectează că acest fapt nu este afirmat în 
mod distinct de către autorii antici, care, după părerea celor din 
secolul nostru, nu ştiau mare lucru despre electricitate, putem 
răspunde simplu că nu toate lucrările care exprimă înțelepciunea 
străveche sunt accesibile savanților noştri din ziua de azi. Apele 
limpezi şi reci ale fântânii Urdar erau necesare pentru irigarea zil- 
nică a Arborelui mistic al Lumii; şi dacă ele ar fi fost perturbate de 
către Thor, sau electricitatea activă, ar fi fost convertite în izvoare 
minerale nepotrivite pentru acest scop. Astfel de exemple precum 
cel de mai sus vor susţine afirmaţia antică a filozofilor că există un 
logos în orice mit, sau un fundament de adevăr în orice ficţiune. 


Capitolul VI 


FENOMENE PSIHO-FIZICE 


„Hermes, solul meu credincios... 
Ia sceptrul său, cu care după voie 
Inchide ochii muritorilor 
Şi îi deşteaptă pe cei adormiti.” 
Odiseea, Cartea V 


Am văzut inelele din Samotrace săltând 

Şi pilitura de oțel agitându-se într-un vas de alamă 
De îndată ce s-a pus sub el un magnet; 

lar fierul părea că fuge de el ca mânat de ură..." 


i 


Lucrețiu, Cartea VI 


„Însă ceea ce deosebeşte în mod aparte Frăția este magnifica cunoaştere 
a resurselor artei medicale. Ei nu vindecă prin farmece, ci cu ajutorul 
plantelor de leac.” 


Manuscris, Despre originea şi faptele adevăraților rozacrucieni 


MOŞTENIREA DATORATĂ LUI PARACELSUS 


Unul dintre cele mai mari adevăruri pronunţate vreodată de 
un om de ştiinţă este afirmaţia făcută de profesorul Cooke, in lu 
crarea sa, New Chemistry. „Istoria ştiinţei ne arată”, spune el, „cà 
terenul unei epoci trebuie pregătit de dinainte pentru ca adlevăru 
rile ştiinţifice să poată prinde rădăcini şi să crească, Germenii 

ştiinţei au rămas sterili, deoarece 
au căzut pe un teren sterp, însă de 
îndată ce a sosit momentul potrivit, 
sămânţa a prins rădăcini, iar apoi 
fructul s-a copt... Toţi cercetăto- 
rii sunt uimiţi să afle cât de puţine 
adevăruri noi au fost descoperite, 
faţă de cele existente deja; până şi 
marile genii au adus doar o mică 
contribuţie la ceea ce se ştia deja.” 
Revoluţia recentă din dome- 
niul chimiei atrage în mod special 
atenţia asupra acestui aspect; nu ar 
trebui să ne uimească dacă într-un timp mai scurt decât cel necesar 


Karl Reichenbach 


realizării lor, descoperirile şi doctrina alchimiştilor vor ajunge să 
fie studiate cu imparţialitate, fiind analizate din perspectiva unui 
punct de vedere raţional. Podul peste canalul îngust care desparte 
chimia contemporană de alchimia străveche este uşor de traversat, 
poate chiar mai uşor decât trecerea de la dualism la legea lui Avo- 
gadro. 

La tel'cum Ampère a contribuit la acceptarea lui Avogadro de 
către chimiştii contemporani, tot aşa probabil că şi Reichenbach 
va fi recunoscut într-o bună zi drept cel care, graţie energiei sale 
odice, a pavat calea către aprecierea lui Paracelsus. Au trebuit să 
treacă mai bine de cincizeci de ani înainte ca moleculele să fie ac- 
ceptate ca unităţi de calcul al formulelor chimice; este posibil să 
fie nevoie de mult mai puţin timp pentru ca meritele misticului 
elveţian să fie recunoscute. Paragraful de mai jos, referitor la me- 
diumii vindecători"%, a fost probabil scris de cineva cine i-a citit 
lucrările. „Trebuie să înţelegem”, spune autorul, „că magnetul 
este acel spirit al vieţii din om pe care îl caută cel bolnav, căci 


™ Din revista London Spiritualist 

ambii se unesc cu haosul din exterior. Astfel este infectat un om 
sănătos de unul bolnav: în baza atracției magnetice.” 

Cauzele principale ale bolilor care afectează umanitatea, relația 
secretă dintre fiziologie şi psihologie, pe care oamenii de ştiinţă 
moderni o analizează în van, pentru a stoarce niscaiva material 
pentru speculaţiile lor, descrierea şi remediile aferente tuturor bo- 
lilor trupului omenesc — toate acestea sunt tratate în detaliu în vo- 
luminoasele sale lucrări. Electromagnetismul, aşa-numita desco- 
perire a profesorului Oersted, fusese utilizat de către Paracelsus cu 
mai bine de trei secole înainte. Putem demonstra aceasta oricărui 
ochi critic, prin prezentarea modului său de a vindeca bolile. Nu 
este nevoie să mai insistăm asupra realizărilor sale din domeniul 
chimiei, pentru care toţi cercetătorii sinceri şi lipsiţi de prejudecăţi 
îl consideră drept unul dintre cei mai mari chimişti ai vremurilor 
sale.*% Brièrre de Boismont îl numeşte un „geniu” şi, în acord cu 
Deleuze, consideră că a deschis o nouă epocă în istoria medicinei. 
Secretul vindecărilor sale reuşite, considerate de multe ori mi- 
raculoase, rezidă în disprețul său suveran faţă de pretinsele „au- 
torităţi” din vremea lui. „Aflat în căutarea adevărului”, spunea 
Paracelsus, „m-am întrebat cum aş putea deprinde secretele 
acestei arte, în cazul în care nu ar exista profesori de medicină în 
această lume? Doar prin descifrarea marii cărți deschise a Naturii, 
scrisă de însăşi mâna lui Dumnezeu... Am fost acuzat şi denunțat 
că nu am intrat pe poarta oficială a medicinei. Dar care este poarta 
cea mai potrivită? Cea a lui Galen, a lui Avicenna, a lui Mesue, a 
lui Rhasis, sau poarta plină de adevăr a Naturii? Cred că cea din 
urmă! Prin această poartă am intrat; iar lumina Naturii a fost cea 
care mi-a arătat calea, şi nu lampa chioară a vreunui vraci.” 

Acest dispreţ profund faţă de legile şi formulele ştiințyilice 
acceptate, această aspirație a lutului muritor de a se contopi cu 
Spiritul Naturii, căutând doar acolo pentru afla sănătatea, ajutorul 


5% Hemmann, Medico-Surgical Essays, Berlin, 1778 

şi lumina adevărului, a fost cauza urii înveterate manifestată de 
către pigmeii contemporani la adresa acestui alchimist şi filozof al 
focului. Să nu ne mirăm aşadar că s-au grăbit să îl acuze de şar- 
latanie şi chiar de alcoolism. Cu privire la cea din urmă acuzaţie, 
Hemmann l-a exonerat cu curaj, arătând că totul pornise de la un 
oarecare „Oporinus, care locuise o vreme cu el pentru a-i învăța 
secretele, dar cum nu reuşise să-şi atingă scopul, acesta iscase tot 
soiul de zvonuri răutăcioase, perpetuate apoi de discipolii săi îm- 
preună cu farmaciştii.” Paracelsus a fost fondatorul şcolii pentru 
studiul magnetismului animal şi descoperitorul proprietăţilor 
oculte ale magnetului. A fost considerat un vrăjitor de către con- 
temporani, din pricina vindecărilor miraculoase pe care le-a reali- 
zat el. Trei secole mai târziu, Baronul du Potet a fost de asemenea 
acuzat de vrăjitorie şi slujire a diavolului de către Biserică, în timp 
ce academicienii Europei l-au învinuit de şarlatanie. Dar, după 
cum spun filozofii focului, niciun chimist nu se apleacă asupra 
studiului „focului viu” pentru a-şi face o opinie proprie, ci doar 
pentru a le cânta în strună colegilor săi. „Ai uitat ceea ce te-au 
învăţat părinţii tăi despre aceasta — sau mai degrabă nu ai ştiut 
niciodată... este ceva prea puternic pentru tine!” 


ORIGINILE ŞI VIITORUL MESMERISMULUI, 
PRECUM ŞI PĂREREA CONTEMPORANILOR 


Orice lucrare despre filozofia magico-spirituală şi despre 
ştiinţele oculte ar fi incompletă în lipsa unei incursiuni în istoria 
magnetismului animal, aşa cum se prezintă acesta, după ce 
Paracelsus i-a şocat pe oamenii de ştiinţă din a doua jumătate a 
secolului al XVI-lea în ceea ce priveşte acest subiect. 

Să trecem rapid peste fenomenul apariţiei sale la Paris, im- 
portat fiind din Germania de către Anton Mesmer. Vom parcurge 


5! Robert Fludd, Treatise p. 111 

acum cu mare atenție vechile documente stivuite cu grijă pe raftu- 
rile Academiei de Ştiinţă de la Paris, pentru a afla că, după ce au 
respins una câte una toate descoperirile făcute de la Galileo Galilei 
încoace, Nemuritorii au atins culmea absurdului, întorcând spatele 
magnetismului şi mesmerismului. Aceştia au închis cu bună şti- 
inţă toate porţile care li se deschideau în faţă, porţi care duc spre 
marile mistere ale Naturii, ascunse în regiunile întunecate ale psi- 
hicului şi ale lumii fizice. Marele Solvent universal, Alkahest, se 
afla acolo, chiar lângă ei — aceştia însă l-au trecut cu vederea; iar 
acum, cu aproape o sută de ani mai târziu, putem citi următoarea 
confesiune: 

„Totuşi este adevărat că, dincolo de limitele observaţiei di- 
recte, ştiinţa noastră (chimia) nu este infailibilă, iar teoriile şi siste- 
mele noastre, deşi conţin toate un sâmbure de adevăr, trec prin 
schimbări frecvente, fiind adesea revoluţionate capital.” 

O afirmaţie atât de dogmatică, cum că mesmerismul şi mag- 
netismul animal sunt doar halucinaţii, implică existența unor 
dovezi în acest sens. Dar unde sunt aceste dovezi, care singure 
au autoritate în lumea ştiinţifică? De mii de ori academicienilor 
le-a fost oferită ocazia să se convingă de adevăr, dar aceştia au 
refuzat invariabil, de fiecare dată. În zadar au invocat adepţii 
mesmerismului, împreună cu vindecătorii, mărturia celor surzi, 
a celor bolnavi sau muribunzi, care au fost vindecaţi sau readuşi 
la viaţă prin simple procedee de manipulare sau prin gestul apos- 
tolic al „aşezării mâinilor deasupra bolnavului”. „Coincidenţă!” 
este răspunsul uzual, atunci când faptele sunt mult prea eviden- 
te pentru a putea fi ignorate total; „miraj”, „exagerări”, „şarla- 
tanism” sunt expresiile favorite ale acestor mult prea numeroşi 
urmaşi ai lui Toma necredinciosul din zilele noastre. Newton, 
bine-cunoscutul vindecător american, a făcut mai multe vinde- 
cări instantanee decât numărul total al pacienţilor oricărui medic 

faimos din New York, în întreaga sa carieră; Jacob Zouve a avut 
un succes asemănător în Franţa. Şi atunci să considerăm că măr- 
turiile şi dovezile acumulate în ultimii patruzeci de ani cu privire 
la acest subiect sunt toate o iluzie — o farsă abilă a unor şarlatani 
vicleni sau o pură nebunie? Chiar şi simplul fapt de a presupune 
o asemenea enormitate ar însemna ca persoana respectivă să recu- 
noască faptul că e bolnavă mintal! 

În ciuda recentelor acuzaţii proliferate de către Leymarie, 
căruia i s-au alăturat mulţi sceptici, împreună cu marea majoritate 
a medicilor şi oamenilor de ştiinţă, în ciuda intoleranţei manifes- 
tate de publicul larg şi, mai presus de toate, a persecuțiilor neo- 
bosite exercitate de clerul romano-catolic, care luptă împotriva 
mesmerismului, asociindu-l cu duşmanul său tradiţional — femeia 
—, adevărul acestor fenomene este atât de evident şi de incon- 
testabil, încât chiar şi registratura franceză a fost obligată tacit 
să-şi calce pe inimă şi să admită aceasta. Faimoasa clarvăzătoare, 
doamna Roger, a fost acuzată de extorcare de bani în asociere cu 
mesmeristul ei, dr. Fortin. 

Pe 18 mai 1876, ea a fost adusă în faţa Tribunalului Corecţional 
din Sena. Martorul său era Baronul Du Potet, liderul curentului 
mesmerist din Franţa din ultimii cincizeci de ani; iar ca avocat 
l-a avut pe faimosul Jules Favre. De data aceasta adevărul a tri- 
umfat — iar acuzaţiile au fost retrase. Dar oare victoria s-a datorat 
elocvenței avocatului sau veridicităţii incontestabile şi absolut ire- 
proşabile a faptelor? Însă şi Leymarie, editorul publicaţiei Revue 
Spirite avea faptele de partea sa, împreună cu mărturia a peste o 
sută de martori respectabili, printre care figurau şi unele dintre 
cele mai importante nume din Europa. Date fiind faptele, nu poate 
exista decât un singur răspuns: magistraţii nu au îndrăznit să con- 
teste adevărul mesmerismului. Fotografierea spiritelor, scrierea 
sub dictare, comunicarea cu spiritele, chiar şi materializarea lor, 
toate acestea pot fi simulate; orice fenomen fizic existent la ora 
actuală poate fi imitat cu uşurinţă cu ajutorul aparatelor, de către 

orice prestidigitator din Europa sau din America. Dar minunile 
mesmerismului şi fenomenele subiective sfidează trişorii, scepticii, 
ştiinţa seacă şi falşii mediumi; starea cataleptică nu poate fi falsificată. 
Spiritiştii, care sunt nerăbdători ca teoriile să le fie confirmate şi 
acceptate de către ştiinţă, promovează fără încetare fenomenele 
de magnetizare. Să ne imaginăm scena din Sala Egipteană, unde o 
persoană este adusă până la starea de somnambulism, cufundată 
fiind într-un somn adânc de tip mesmeric. Magnetizatorul îi va 
trimite apoi spiritul eliberat de trup în toate locurile pe care le 
sugerează publicul. În această stare i s-ar putea testa capacitatea 
de clarviziune şi clar-audiţie; i s-ar putea înfige ace în toate părţile 
trupului care au fost anterior magnetizate, sau trupul i-ar putea 
fi ars şi tăiat cu un instrument ascuţit, după ce mesmeristul a ter- 
minat şedinţa de pase magnetice. „Nu vă fie frică!” — exclamă 
Regazzoni şi Du Potet, Teste şi Pierrard, Puysegur şi Dolgoruki 
— „un subiect aflat în transă magnetică nu poate fi nicicum rănit!” Şi 
astfel, iată, toate acestea fiind înfăptuite, să mai poftească vreunul 
dintre magicienii la modă însetaţi de publicitate, care pretinde că 
este capabil să imite orice fenomen spiritist, să-şi supună propriul 
corp la aceleaşi teste! 

Discursul lui Jules Favre a durat o oră şi jumătate, şi a ţinut 
captivaţi publicul şi judecătorii, datorită elocvenţei sale. Cei care 
l-am auzit pe Jules Favre, suntem convinşi de aceasta, doar afir- 
maţia din ultima parte a declaraţiei sale a fost din păcate pre- 
matură şi eronată în acelaşi timp. „Suntem în prezența unui 
fenomen pe care ştiinţa îl admite fără a încerca să-l explice. Publicul 


3 In Bulletine de l'Academie de Medecine, Paris, 1837, vol. I, p- 343 și următoare 
le, poate fi găsit raportul doctorului Oudet, care pentru a se asigura de starea 
de insensibilitate a unei doamne aflate în somn magnetic, a străpuns-o cu ace 
introducându-i unul prin carne până în zona capului, şi apoi i-a ținut un deyel 
la flacăra unei lumânări timp de câteva secunde. Din sânul drept al doamnei 
Plaintain, a fost extrasă o tumoare canceroasă. Operația a durat 12 minute; in 
tot acest timp pacienta a vorbit în șoaptă cu magnetizatorul şi nu a simţit nici 
cea mai mică durere. (Bulletine de l'Academie de Medecine, vol. 1, p. 370) 

poate zâmbi la adresa lui, dar cei mai mari doctori ai noştri îl privesc 
cu seriozitate. Justiţia nu poate ignora ceea ce ştiinţa a recunoscut!” 

Dacă această declaraţie antrenantă ar fi fost fondată pe fapte, 
şi dacă magnetismul ar fi fost studiat imparţial de un mare număr 
de oameni de știință, nu doar de o mână, interesaţi cu adevărat să 
afle secretele naturii, iar aceştia să nu fie doar niște oportunişti, 
atunci publicul larg nu ar mai avea de ce să râdă. Cei mai mulți 
oameni sunt ca nişte copii docili şi inocenți, care merg imediat în 
direcţia pe care o indică dădaca. Omul îşi alege şi îşi venerează 
idolii şi fetişurile în funcţie de cât zgomot produc; iar apoi se în- 
toarce, cu o privire adulatoare timidă, pentru a vedea dacă dădaca, 
clasica Opinie Publică, este mulțumită. 

Lactanţiu, părintele creştin din vechime, a remarcat că în 
vremea lui niciun sceptic nu avea curajul să susţină în faţa unui 
iniţiat ideea că sufletul nu supravieţuieşte trupului, ci moare 
odată cu el; „pentru că l-ar fi învins pe loc, chemând spiritele celor 
morţi, făcându-le vizibile ochiului uman şi punându-le să prezică 
evenimente viitoare”.** La fel a fost şi cu judecătorii din cazul 
doamnei Roger. Baronul Du Potet era acolo, iar lor le-a fost frică 
să-l vadă magnetizând un somnambul, şi să-i forțeze nu doar să 
creadă fenomenul, ci să îl şi recunoască — ceea ce ar fi fost mult 
mai grav. 

Să ne întoarcem acum la sistemul lui Paracelsus. Stilul său in- 
comprehensibil, dar totuşi plin de viaţă, trebuie abordat precum 
pergamentele biblice ale lui Ezechiel, „pe dinăuntru şi pe dinafară”. 
Pericolul susţinerii unor teorii neortodoxe nu era de neglijat în 
acele vremuri; Biserica era puternică, iar vrăjitoarele erau arse pe 
rug, cu zecile. Din acest motiv, Paracelsus, Agrippa şi Eugenius 
Philalethes sunt la fel de celebri pentru declaraţiile lor pioase ca 
şi pentru realizărilor lor din domeniul alchimiei şi magiei. Con- 
vingerile lui Paracelsus despre proprietăţile oculte ale magnetu- 

lui sunt parţial expuse în faimoasa sa carte Archidaxarum, în care 
descrie minunata tinctură, un medicament extras din magnet şi 
numită Magisterium Magnetis, şi parţial în operele De Ente Dei şi 
De Ente Astrorum. Însă explicaţiile sunt formulate într-un limbaj 
inaccesibil celui profan. „Orice ţăran vede, spunea el, că un magnet 
atrage fierul, dar un om înţelept trebuie să se întrebe cum... Am 
descoperit că magnetul, pe lângă forţa vizibilă, aceea de a atrage 
fierul, mai are şi o putere ascunsă.” 

Mai departe el demonstrează că în om există o „forță siderală” 
tainică, acea emanaţie a stelelor şi a corpurilor cereşti din care 
este compusă forma spirituală a omului — corpul astral. Această 
identitate de esențe, pe care o putem numi spiritul materiei ste- 
lare, se află întotdeauna în relaţie directă cu stelele din care 
provine, şi astfel există o atracţie mutuală între cele două, ambele 
fiind magnetice. Compoziţia identică a Pământului, a celorlalte 
corpuri cereşti şi a trupului omenesc a fost o idee fundamentală 
din cadrul filozofiei lui Paracelsus. „Trupul fizic provine din ele- 
mente, spiritul [astral] din stele... Omul mănâncă şi bea elemente 
fizice, pentru a-şi susţine sângele şi carnea; însă astrele sunt cele 
care susţin intelectul şi gândurile din spiritul său.” Spectroscopul 
a validat această teorie în ceea ce priveşte compozitia identică a trupului 
omenesc şi a stelelor; fizicienii vorbesc la cursurile lor despre atracția 
magnetică dintre Soare şi planete." 

Dintre substanţele care compun trupul omenesc şi care sunt 
prezente şi în stele s-au descoperit deja: hidrogenul, sodiul, 
calciul, magneziul şi fierul. În toate stelele observate, în număr 


%5 Teoria că Soarele este un glob incandescent pare să „nu mai fie la modă”, 
după cum precizează una din revistele recente. S-a calculat că dacă Soarele — a 
cărui masă și diametru ne sunt cunoscute — „ar fi compus dintr-un bloc solid 
de cărbune, și ar putea fi asigurat suficient oxigen pentru a produce efectele 
pe care le vedem, s-ar fi consumat complet în mai puţin de 5.000 de ani.” Şi 
totuși, acum câteva săptămâni, se susținea, şi de fapt încă se mai susține, că 
Soarele este un rezervor de metale în stare de vapori! 

de mai multe sute, a fost descoperit hidrogenul, cu excepţia a 
două dintre ele. Dacă ne amintim modul cum a fost dezaprobat 
Paracelsus şi teoria sa că omul şi stelele sunt alcătuite din aceleaşi 
substanţe, cum a fost el ridiculizat de către astronomi şi fizicieni 
pentru ideile sale privind afinitatea chimică şi atracţia dintre cele 
două, şi dacă apoi ne dăm seama că spectroscopul a validat cel 
puţin una din teoriile sale, ar fi oare absurd să presupunem că în 
timp vor fi confirmate şi restul teoriilor sale? 

Şi acum se ridică o întrebare firească. De unde a învățat 
Paracelsus despre compoziţia stelelor, în condiţiile în care, până 
de curând — de fapt până la descoperirea spectroscopului — consti- 
tuenţii corpurilor cerești nu erau cunoscuți emeriţilor noştri aca- 
demicieni? Chiar şi acum, în afara tele-spectroscopului şi a celor 
câtorva îmbunătățiri moderne, ceea ce se petrece în stele este încă 
un mister, cu excepția prezenței unor elemente şi a unei cromo- 
sfere ipotetice. Putea fi Paracelsus atât de sigur de componenţa 
corpurilor cereşti dacă nu ar fi avut la îndemână mijloace de cu- 
noaștere despre care știința nu știe nimic? Chiar fiind neştiutori, 
totuși ne putem da seama care sunt aceste mijloace de cunoaștere: 
filozofia hermetică și alchimia. 

Mai mult, trebuie să avem în vedere că Paracelsus a fost desco- 
peritorul hidrogenului şi cunoştea bine proprietățile acestuia, cu mult 
înainte ca vreunul din academicienii ortodocşi să se fi gândit 
măcar la el, că a studiat astronomia și astrologia la fel ca toţi filo- 
zofii focului, şi, dacă a afirmat că omul este într-o afinitate dietă 
cu stelele, a știut ce spune. 

Următorul pas ar fi verificarea de către fiziologi a teoriei lui, 
conform căreia hrănirea trupului se realizează doar prin stomac, 
„Ci Şi în mod imperceptibil prin forța magnetică, care se află în 
întreaga natură şi din care fiecare individ îşi procură hrana spe 
cifică.” Mai departe, spune că omul nu doar sănătatea omului se 
datorează elementelor (atunci când acestea sunt în echilibru), ci si 
boala (atunci când ele sunt perturbate). Corpurile vii sunt supuse 

legilor atracției şi afinităţii chimice, după cum admite ştiinţa; cea 
mai remarcabilă proprietate a țesuturilor organice este, conform 
fiziologiei, aceea de absorbție. Ce poate fi atunci mai firesc decât 
postulatul lui Paracelsus, că acest corp al nostru, care este absor- 
bant, atrage și influenţele astrale sau siderale? „Soarele şi stelele 
atrag ceva de la noi, iar noi dobândim ceva de la ele.” Ce obiecție 
poate formula știința la aceste afirmaţii? La ce renunțăm -— este 
arătat de Baronul Reichenbach, care a descoperit emanațiile odice 
ale omului, ce sunt identice cu efluviile magnețţilor, cristalelor și 
tuturor organismelor vegetale. 

Unitatea Universului a fost confirmată şi de Paracelsus, care 
spunea că „trupul uman conţine elementele primordiale” (sau 
materia cosmică). Spectroscopul a confirmat această teorie, ară- 
tând că aceleași elemente chimice care se găsesc pe Pământ sau în 
Soare se află şi în celelalte stele. Mai mult decât atât, acest aparat 
arată că toate stelele sunt sori, cu o compoziţie similară cu cea a 
Soarelui nostru**; şi după cum afirmă profesorul Mayer", câmpul 
magnetic al Pământului se schimbă cu fiecare modificare a dina- 
micii suprafeţei solare, fiind „în legătură cu emanațiile solare”. De 
aici rezultă că stelele, fiind sori, emit la rândul lor radiaţii care ne 
afectează într-o măsură proporțională. 

„Când visăm, spunea Paracelsus, suntem ca plantele, care au 
și ele un corp vital şi elemental, dar nu au Spirit. În somn, copul 
nostru astral este liber și poate, datorită elasticității naturii sale, 
fie să plutească în apropierea trupului adormit, fie să se ridice și 
să converseze cu părinții săi stelari sau să comunice cu fraţii săi, 
la mare distanţă. Visele premonitorii, pre-cogniţia şi dorințele 
noastre curente sunt apanajul corpului astral. Trupului elemental 
şi grosier nu îi sunt accesibile aceste capacităţi, fiindcă la moarte 


3% Vezi Youmans, Chemisty on the Basis of the New System — Spectrum analysis 
%7 Profesor de fizică la Stevens Institute of Technology. Vezi The Earth a Great 
Magnet — conferință susținută la Yale Scientific Club, 1872; de asemenea, con- 
ferinţa profesorului Balfour Stewart The Sun and the Earth. 

trupul fizic se întoarce în pământ 
și se reuneşte cu elementele fizice, 
iar Spiritul se reîntoarce la stele. 
Paracelsus adaugă că „animalele au 
și ele presimţiri, deoarece posedă 
un corp astral”. 

Van Helmont, care a fost discipol 
al lui Paracelsus, are cam aceleași 
convingeri, deși teoriile sale asupra 
magnetismului sunt mai dezvoltate 
şi elaborate cu o mai mare acurate- 
te. Magnale Magnum, mijloacele prin 
care proprietatea secretă magnetică 


Jan Baptist van Helmont 


„permite unei persoane să interacționeze cu alta”, este asimilată 
de el cu acea armonie și afinitate mutuală universală care există 
între toate lucrurile din Natură. Cauza produce efectul, iar efectul 
se întoarce asupra cauzei, ambele influențându-se reciproc. „Mag- 
netismul, spune autorul, este o proprietate necunoscută a naturii 
cerești; se aseamănă foarte mult cu stelele și nu este deloc mărgi- 
nit de spaţiu sau timp... Fiecare ființă creată posedă propria sa 
putere celestă și este strâns legată de cer. Această putere magică 
a omului, care poate opera în exterior, se află ascunsă în omul 
interior. Astfel, această înțelepciune și putere magică doarme, dar 
printr-o simplă sugestie este trezită, şi devine cu atât mai vie cu 
cât omul exterior din carne şi tenebrele sunt reprimate... Şi astfel 
operează arta magiei: ea îi conferă din nou sufletului acea putere 
naturală, dar magică, care l-a părăsit precum un somn din care le 
trezești brusc.” 

Atât Van Helmont, cât şi Paracelsus susțin că voinţa are o 
mare putere în starea de extaz; ei spun că „Spiritul pătrunde totul, 
iar Spiritul este mediul magnetismului”; pura magie primitivă nu 
constă în practici superstițioase și ceremonii prosteşti, ci în voința 
suverană a omului. „Stăpânii naturii fizice nu sunt spiritele cerului 

sau ale iadului, ci Sufletul și Spiritul omului care sunt ascunse în 
el, precum focul este ascuns în cremene.” 

Teoria influențelor celeste asupra omului a fost susținută de 
toți filozofii medievali. „Stelele sunt formate din elementele cor- 
purilor terestre”, spune Cornelius Agrippa, „şi de aceea ideile 
se atrag una pe cealaltă... Influențele se produc doar cu ajutorul 
Spiritului, însă acest Spirit este difuzat prin întreg Universul şi 
este în deplin acord cu Spiritele umane. Magicianul care dorește 
dobândirea unor puteri paranormale trebuie să aibă credință, 
dragoste şi speranță... În toate lucrurile există ascunsă o putere se- 
cretă, și de aici rezultă puterile miraculoase ale magiei.” 

Teoria generalului Pleasonton?” coincide în mod perfect cu 
convingerile filozofilor focului. „Când doi oameni se apropie unul 
de celălalt”, spune un filozof al focului, „magnetismul lor este fie 
pasiv, fie activ; adică fie pozitiv, fie negativ. Dacă efluviile pe care 
le emit aceștia sunt respinse și se întorc înapoi, apare antipatia. 
Dar când efluviile trec prin cei doi, în ambele sensuri, atunci apare 
magnetismul pozitiv, pentru razele ce radiază dinspre centru spre 
circumferință. În acest caz, ele nu influenţează doar starea de să- 
nătate, ci şi simțurile morale. Acest magnetism sau simpatie se 
găseşte nu numai la animale, ci și la plante și minerale."*” 

lar acum vom vedea modul cum au fost primite de fizicieni 
sistemul lui Mesmer și „bagheta” sa, care au fost importate în 
Franţa şi care sunt bazate în întregime pe doctrina și filozofia lui 
Paracelsus şi a continuatorilor săi. Astfel, vom vedea cât de multă 
ignoranță, superficialitate și prejudecăți poate manifesta un corp 
ştiinţific, atunci când subiectul vine în contradicție cu propriile 
sale convingeri preaslăvite. Aceasta este cu atât mai important cu 
cât neglijenței comitetului Academiei Franceze din 1784 îi dato- 
răm orientarea materialistă a minţii marelui public de azi, și cu 

siguranţă lacunele din filozofia atomică, care sunt admise, după 
cum vedem, chiar şi de cei mai devotați susţinători ai ei. Comitetul 
din 1784 a fost format din persoane eminente, cum ar fi Borie, 
Sallin, d'Arcet şi faimosul Guillotin, cărora li s-au alăturat ulterior 
Franklin, Leroi, Baillly, De Borg și Lavoisier. Borie a murit la puțin 
timp după aceea și a fost înlocuit de Magault. Există două aspecte 
care sunt indubitabile: comitetul și-a început munca plin de pre- 
judecăţi, doar fiindcă regele a ordonat fără îndoială să fie așa, iar 
metoda de observare a fenomenelor delicate ale mesmerismului 
a fost nejudicioasă și mărginită. Raportul lor, alcătuit de Bailly, a 
fost conceput ca o lovitură de tun dată noii științe. A fost puternic 
mediatizat în toate școlile și nivelurile societăţii, trezind cele mai 
amare sentimente în rândul aristocrației și al clasei de mijloc, care 
l-au susținut pe Mesmer și au fost martori ai vindecărilor realizate 
de el. Ant. L. de Jussieu, un academician de mare rang, care a in- 
vestigat adânc subiectul împreună cu eminentul fizician al curții, 
d'Elson, a publicat un contra-raport, foarte exact, în care susținea 
observarea cu atenţie de către corpul medical a efectelor terapeu- 
tice ale fluidului magnetic, şi a insistat pentru publicarea imediată 
a descoperirilor şi a observaţiilor lor. Cererea sa a fost îndeplinită 
prin apariția unui mare număr de memorii, lucrări polemice și 
cărți dogmatice care tratau fapte noi. Lucrările lui Thouret, având 
numele de Recherches et doutes sur le Magnetisme Animal, care do- 
vedeau o vastă erudiție, au impulsionat cercetarea arhivelor din 
trecut, acest fenomen cercetat de multe popoare în Antichitate 
fiind astfel prezentat publicului. 

Doctrina lui Mesmer a fost pur și simplu o reafirmare a teori- 
ilor lui Paracelsus, Van Helmont, Santanelli și Maxwell, scoțianul; 
acesta a copiat chiar texte din operele lui Bertrand, și le-a enunțat 
ca fiind propriile sale principii. În cărţile profesorului Stewart", 

autorul consideră Universul ca fiind compus din atomi legaţi între 
ei de un anumit agent de legătură ce funcţionează ca un fel de 
dispozitiv, conform legilor energiei. Profesorul Youmans numeşte 
aceasta o „teorie modernă” — însă printre cele douăzeci și șapte 
de propoziţii scrise de Mesmer în 1775, doar cu un secol mai de- 
vreme, putem citi următoarele: 1. Există o influență reciprocă între 
corpurile cerești, Pământ şi organismele vii. 2. Mediul acestei influențe 
este un fluid, universal răspândit şi continuu, astfel încât nu există vid, 
a cărui subtilitate este dincolo de orice comparaţie şi care prin natura 
sa este capabil să primească, să propage și să comunice toate impresiile 
mișcării. De aici reiese că teoria despre care vorbeam nu este chiar 
așa de modernă până la urmă. Profesorul Balfour Stewart spune 
că „putem privi Universul ca fiind o mașină fizică gigantică.” Şi 
Mesmer spune la punctul 3. Această acțiune reciprocă este supusă 
unor legi mecanice, necunoscute până în prezent. 

Profesorul Meyer, reafirmând teoria lui Gilbert conform căreia 
pământul este un mare magnet, remarca că variațiile în intensitate 
a forţei sale par a fi în legătură cu emanaţiile solare, „schimbân- 
du-se odată cu revoluțiile anuale și zilnice și pulsând în rezonanță 
cu imensele valuri de foc care îi mătură suprafața”. El vorbește 
despre „fluctuaţia constantă, de flux şi reflux a influenţei acestuia 
asupra pământului”. lar Mesmer spune: 

4. Din această acțiune rezultă efecte alternante care pot fi considera- 
te ca un flux şi un reflux. 

6. Prin această operație (cea mai universală dintre cele înfăţişate 
nouă de către Natură) apar relaţii de activitate între corpurile cereşti, 
pământ şi părțile sale constituente. 

Mai sunt două postulate, pe care oamenii de ştiinţă ar putea fi 
interesați să le citească: 

7. Proprietățile materiei şi ale corpului structurat depind de această 
operație. 

8. Trupul animalelor resimte efectele alternante ale acestui agent; şi, 
prin infiltrarea sa în substanța nervilor, produce un efect imediat asupra lor. 

Printre alte lucrări importante 
care au apărut între 1798 și 1824, 
când Academia Franceză a desem- 
nat a doua comisie pentru a cerceta 
mesmerismul, lucrarea Annales du 
Magnetisme Animal scrisă de Baro- 
nul d'Henin de Curvillier, membru 
al Academiei de Științe și corespon- 
dent al multor instituţii științifice 
din Europa, poate fi consultată cu un 
real folos. În 1820, guvernul prusac a 
delegat Academia din Berlin să ofere 
un premiu de trei sute de ducați de 
aur pentru cea mai bună teză despre mesmerism. Societatea științi- 
fică regală din Paris, sub președinția Ducelui d' Angouleme, a oferit 
o medalie de aur pentru același scop. Marchizul de Laplace, unul 
din cei patruzeci de membri ai Academiei de Științe şi membru 
onorific al instituţiilor ştiinţifice a numeroase guverne europene, 
a publicat o carte intitulată Essai philosophique sur les probabilites, 
în care eminentul om de ştiinţă afirmă: „Dintre toate instrumen- 
tele pe care le putem folosi pentru a cunoaște agenții impercep- 
tibili ai Naturii, cel mai sensibil este structura nervoasă, mai ales 
când influenţe excepţionale ne măresc sensibilitatea... Fenomenul 


Pierre Simon Laplace 


singular care rezultă din această senzitivitate nervoasă extremă 
în cazul unor indivizi a dat naştere la diverse opinii cu privire la 
existenţa unui nou agent, care a fost numit magnetism animal... 
suntem atât de departe de a cunoaște toți agenţii din Natură și 
variatele lor moduri de acţiune, încât ar fi greu de negat din punct 
de vedere filozofic acest fenomen, doar fiindcă este inexplicabil, la 
nivelul actual de cunoștințe. Este datoria noastră să le examinăm 
cu o atenţie cu atât mai scrupuloasă cu cât pare mai dificil să le 
admitem.” Experimentele lui Mesmer au fost îmbunătăţite sub- 
stanţial de către Marchizul de Puysegur, care a renunțat cu totul 

la aparate și a reușit vindecări spectaculoase printre angajaţii săi 
de la proprietatea de la Busancy. Odată ce acestea au fost făcute 
cunoscute publicului larg, și alți oameni le-au experimentat cu 
succes, iar în 1825 domnul Foissac a propus Academiei de Științe 
să realizeze un nou studiu. Un comitet special, format din Adelon, 
Parisey, Marc, Burdin și Husson, ca reporter, și-au unit eforturile 
cu cele ale savantului pentru ca această nouă cercetare să fie apro- 
bată. Ei au susţinut ideea că „în ştiinţă nicio decizie de niciun fel 
nu este absolută și irevocabilă” și ne-au furnizat mijloacele pentru 
a estima valoarea care ar trebui conferită concluziilor comitetului 
lui Franklin din 1784, spunând că „experimentele pe care s-a bazat 
această decizie se pare că au fost făcute fără întrunirea simultană 
a tuturor membrilor comisiei și de asemenea fără o pregătire morală 
prealabilă, lucru care, conform cu principiile subiectului ce trebuie 
cercetat, a dus la eșecul lor complet.” 

Ceea ce au afirmat despre magnetism ca remediu secret a fost 
susținut de multe ori de reprezentanți ai spiritismului modern: 
„Este de datoria Academiei să-l studieze, să-l supună probelor, 
iar în final să interzică folosirea lui de către persoane nepotrivite, 
care abuzează de aceste mijloace și fac din el obiectul speculațiilor 
și șarlataniei.” 

Acest raport a provocat aprinse dezbateri, dar în mai, 1826, 
Academia a numit o comisie care era formată din personali- 
tăţi ilustre: Leroux, Bourdois de la Motte, Double, Magendie, 
Guersant, Husson, Thillaye, Marc, Itard, Fouquier și Guenau de 
Mussy. Lucrările au început imediat și au continuat timp de cinci 
ani, comunicându-se Academiei, prin domnul Husson, rezultate- 
le observaţiilor. Raportul cuprinde studiul fenomenelor respec- 
tive clasificate în 34 de categorii diferite, însă fiindcă această lu- 
crare nu este dedicată în special științei magnetismului, ne vom 
mulțumi să cităm doar câteva fragmente scurte. Se afirmă că nici 
contactul mâinilor, fricţiunea sau pasele nu sunt în mod invariabil 
necesare, deoarece, în mai multe situații, voința sau concentrarea 

sunt suficiente pentru a produce fenomene magnetice, fără măcar 
ca cel care este magnetizat să fie conștient de aceasta. „Fenome- 
nele terapeutice bine atestate” depind doar de magnetism și nu 
pot fi reproduse în lipsa lui. Starea de somnambulism există, la 
fel şi „oportunitatea de a dezvolta capacităţi noi, care au primit 
denumirile de clarvedere, intuiţie, premoniţie interioară.” Somnul 
(magnetic) a fost indus în circumstanţe pe care cel magnetizat nu 
le cunoștea, fiind complet ignorant cu privire la mijloacele folosi- 
te. Magnetizatorul, după ce controla subiectul, putea „să-l ducă 
complet în starea de somnambulism, să-l readucă înapoi, fără a 
avea contact vizual direct, făcând aceasta de la distanţă, prin uşile 
închise”. Simţurile exterioare ale celui adormit păreau complet 
paralizate, intrând în acţiune o copie a lor. „Cea mai mare parte a 
timpului, subiecții erau insensibili la sunete... Ar fi putut fi obli- 
gați să inspire acid clorhidric sau amoniac fără măcar să bănu- 
iască aceasta.” Comitetul a putut „să le gâdile picioarele, nările 
și pleoapele cu o pană, să le ciupească pielea, să le introducă ace 
la o adâncime considerabilă, fără a apărea vreo durere sau vreun 
semn că subiecţii ar fi conştienţi de aceasta. Într-un cuvânt, am 
văzut o persoană care era insensibilă la una din cele mai dureroa- 
se operaţii chirurgicale și al cărei chip, puls sau respiraţie nu au 
indicat nici cea mai mică modificare emoţională sau senzitivă.” 
Am vorbit suficient despre simţurile externe; să vedem acum 
ce a avut comisia de spus despre cele interioare, care putem spune 
pe bună dreptate că fac deosebirea dintre om și animale. „În timp 
ce se află în această stare de somnambulism, personale magne 
tizate pe care le-am observat își păstrează facultățile deţinute în 
starea de veghe. Memoria pare că este mai credincioasă și de o 
capacitate mai mare... Doi subiecți în starea de somnambulism 
au putut distinge, cu ochii închişi, obiecte situate în faţa lor; au 
putut spune, fără a fi atinși, care este culoarea și valoarea carton 
șelor; au putut citi cuvinte prin atingerea paginii cu mâna, sau pa 
ragrafe din cărți deschise la întâmplare. Acest fenomen se putea 

produce chiar și atunci când pleoapele le erau ferm închise, prin 
intermediul degetelor. Doi subiecți prezentau capacitatea de a 
prevedea procese mai mult sau mai puţin complicate ale organis- 
mului. Într-un caz, un subiect a putut anunţa cu câteva zile înainte 
când se va declanșa o criză de epilepsie, iar un altul a spus data 
vindecării. Previziunile lor au fost foarte exacte.” 

Comisia spune că „a adunat și a comunicat fapte suficient de 
importante pentru a influența Academia să încurajeze cercetările 
asupra magnetismului, ca ramură insolită a psihologiei și ştiin- 
telor naturii.” Membrii comisiei au concluzionat cu afirmaţia că 
aceste fapte sunt atât de extraordinare încât cu greu își imaginează 
că Academia va accepta realitatea lor, însă au precizat că în acest 
studiu au fost animați de motive și intenţii sincere, pline „de dra- 
goste pentru știință, pentru a ne dovedi demni de speranţele cu 
care ne-a învestit Academia”. 

Temerile lor erau justificate şi de faptul că unul dintre mem- 
brii comisiei nu a luat parte la aceste cercetări și, după cum spune 
domnul Husson, „nu i s-a părut just să semneze acest raport”. 

Este vorba de Magendie, fiziologul, care, în ciuda faptului că 
pe raportul oficial se menţionează că „nu a luat parte la experi- 
mente”, nu a ezitat să aloce patru pagini din faimoasa sa operă 
despre fiziologia omului subiectului mesmerismului. După ce de- 
scrie pe scurt fenomenele la care se face referire, fără a le recu- 
noaște, după cum s-ar fi cuvenit, luând în considerare erudiţia și 
pregătirea ştiinţifică a colegilor săi din comisie, acesta continuă 
spunând că: „respectul de sine și demnitatea profesiei cer circum- 
specţie cu privire la acest subiect. El [doctorul bine informat] îşi 
va aminti cât de ușor misterele alunecă către şarlatanie și cât de 
rapid profesia are de suferit chiar și atunci când este practicată 
în mod onorabil.” Niciun cuvânt nu apare în context care să lase 
cititorii să afle secretul că a fost nominalizat de Academie într-o 
comisie din anul 1826, că a absentat de la reuniunile ştiinţifice, că 
nu a reușit să afle adevărul despre fenomenele de mesmerism, iar 

acum își pronunţă judecata ex parte. „Respectul de sine și demni- 
tatea profesiei” probabil că ar fi impus tăcerea! 

Treizeci și opt de ani mai târziu, un om de știință englez, care 
era specializat în studiul fizicii și a cărui reputație era chiar mai 
mare decât cea a lui Magendie, a dat dovadă de același comporta- 
ment nedrept. Când i s-a oferit oportunitatea de a investiga feno- 
menele spiritiste și de a nu le lăsa pe mâna cercetătorilor ignoranți 
și necinstiţi, profesorul John Tyndall a evitat subiectul; în cartea 
sa, Fragments of Science, se face vinovat de folosirea unor expresii 
nedemne de un om de știință, expresii pe care le-am menţionat 
deja în lucrarea noastră. 

Dar ne înşelăm: a făcut totuși o tentativă, și asta i-a fost de- 
ajuns. După cum descrie în cartea sa, s-a aplecat la un moment 
dat sub o masă pentru a vedea ce produce bătăile și s-a ridicat de 
acolo cuprins de o revoltă inimaginabilă împotriva umanității, de 
care nu se credea în stare până atunci! Israel Putnam, care s-a târât 
pe coate şi genunchi pentru a ucide lupoaica în vizuina ei, este 
o paralelă care ne dă o idee despre curajul necesar profesorului 
pentru a bâjbâi în întuneric pentru aflarea crudului adevăr; dar 
Putnam și-a ucis lupul, pe când Tyndall a fost devorat de al său! 
„Sub mensa desperatio” ar trebui să 
fie motto-ul de pe scutul său. 

Referindu-se la raportul comi- 
siei din 1824, dr. Alphonse Teste, 
un distins om de știință contem- 
poran, spune că acesta a avut un 
mare impact asupra Academiei, însă 
puțini academicieni au fost convinși: 
„Nimeni nu putea pune la îndoia- 
lă integritatea membrilor comisiei, 
a căror bună-credinţă şi cunoştinţe 
ştiinţifice erau de netăgăduit, însă 
s-a bănuit că aceștia au fost înșelaţi. 


Robert Hare 

De fapt, există anumite sărmane adevăruri care îi compromit pe cei care 
cred în ele, și mai ales pe cei atât de inocenți încât să le mărturisească 
public.” Cât de mult adevăr se găsește în aceste vorbe, căci încă din 
cele mai vechi timpuri până în prezent, istoria ne dă nenumărate 
exemple. Când profesorul Robert Hare a anunţat rezultatele preli- 
minare ale cercetărilor sale asupra fenomenelor spiritiste, deși era 
unul din cei mai eminenţi chimiști și fizicieni din lume, a fost cu 
toate acestea privit ca un neghiob. După ce a demonstrat că nu este 
așa, a fost acuzat că a fost lovit de senilitate; profesorii de la Harvard 
denunţau „adeziunea sa nebunească la această imensă înșelătorie”. 

Când profesorul și-a început cercetările, în anul 1853, a anunţat 
că s-a simțit „chemat să-și facă datoria faţă de umanitate şi să-și folo- 
sească toată puterea pentru a stopa această maree a nebuniei popu- 
lare, care în ciuda raţiunii și științei, înclina în favoarea imensei iluzii 
numite spiritism.” Deși, conform declaraţiei sale, „împărtășea teoria 
lui Faraday despre rotirea mesei”, a dat totuși dovadă de dramul de 
adevărată mărinimie, care îi caracterizează pe aceşti prinți ai ştiinţei, 
și a făcut o cercetare autentică, afirmând apoi adevărul. Să lăsăm 
propriile lui cuvinte să descrie modul cum a fost primit de colegii lui 
de-o viaţă. Într-un discurs oferit la New York în septembrie, 1854, 
spune că „a fost implicat în cercetarea științifică timp de aproape o 
jumătate de secol, dar acurateţea și precizia nu i-au fost puse nicio- 
dată la îndoială până când nu a devenit adept al doctrinei spiritiste, 
în timp ce integritatea sa ca om nu fost niciodată contestată până ce 
profesorii de la Harvard nu au tunat și au fulgerat împotriva a ceea 
ce el știa că este adevărat, iar ei nu știau că este fals”. 

Cât de mult patos și regret este exprimat în aceste puţine cu- 
vinte! Un om în vârstă de 67 de ani — om de știință de mai mult 
de jumătate de secol, dat la o parte pentru că spunea adevărul! 
lar dl A.R. Wallace, care anterior fusese apreciat ca fiind printre 
cei mai iluștri savanţi britanici, după ce și-a declarat credinţa în 
spiritism și mesmerism, este acum considerat un om sărman cu 
duhul. Profesorul Nicholas Wagner, din Sankt Petersburg, a cărui 


Fenomene psiho-fizice 333 


reputație de zoolog este impecabilă, a plătit la rândul său pentru 
excepționala sa sinceritate, fiind tratat pentru aceasta sub orice 
critică de către oamenii de știință din Rusia! 

Există oameni de știință și oameni de ştiinţă, iar dacă ştiinţele 
oculte, de exemplu spiritismul modern, suferă de persecuție din 
partea unei clase, au avut totuși parte în toate timpurile și de 
susținători: oameni al căror nume a dus chiar la progresul științei. 
În primul rând stă Isaac Newton, „lumina științei”, care a crezut cu 
putere în magnetism, așa cum a fost prezentat acesta de Paracelsus, 
de Van Helmont și de filozofii focului, în general. Nimeni nu poate 
nega că acest sistem al spaţiului universal și al atracției este o pură 
teorie aparținând magnetismului. Semnificaţia propriilor sale 
cuvinte este că la baza întregului edificiu teoretic se află „Sufletul 
Lumii”, marele agent magnetic universal, pe care îl numeşte 
divine sensorium.** „Aici, spune Newton, „este vorba de un Spirit 
foarte subtil care pătrunde totul, chiar și cele mai dure corpuri, și 
care este ascuns în substanţa lor. Prin puterea și activitatea acestui 
Spirit, corpurile se atrag unele pe altele și aderă unul la celălalt 
când sunt puse în contact. Prin el, corpurile electrice operează 
la cele mai mari distanțe, precum și în apropiere, atrăgând sau 
respingând; prin acest Spirit călătoreşte și lumina. Reflectată și 
refractată, aceasta încălzește astfel corpurile. Toate simţurile sunt 
animate de acest Spirit şi, prin intermediul lui, animalele se mișcă. 
Dar aceste lucruri nu pot fi explicate în cuvinte puţine, și încă nu 
avem suficientă experiență să determinăm pe deplin legile prin 
care operează Spiritul Universal.” 

Există două tipuri de magnetizare: primul este pur animal, 
iar celălalt este transcendent, depinzând de voința şi cunoașterea 
magnetizatorului, precum și de gradul de spiritualizare al 
subiectului și de capacitatea sa de a primi informaţia vehiculată 
de lumina astrală. Trebuie să specificăm că clarvederea depinde 

într-un grad mai mare de primul tip. Chiar și cel mai pozitiv 
subiect va fi influenţat de puterea unui adept de prim rang, 
precum Du Potet. Dacă privirea sa este abil direcționată de către 
magnetizator, magician sau spirit, lumina este obligată să-și ofere 
cele mai ascunse secrete spre cercetare; fiindcă dacă este o carte 
mereu închisă celor care „văd şi nu percep”, pe de altă parte este 
mereu deschisă pentru cel care vrea să o vadă deschisă. Ea conţine 
o înregistrare fidelă a tot ceea ce a fost, este şi va fi. Chiar și cele 
mai mărunte acte ale vieţii noastre sunt înregistrate în ea, și chiar 
şi gândurile noastre rămân imprimate în tăblițele sale eterne. Este 
vorba de Cartea deschisă de îngerul Apocalipsei, „aceasta este 
Cartea Vieţii, şi cartea după care morții sunt judecați după faptele 
lor”. Pe scurt, este MEMORIA lui DUMNEZEU! 

„Oracolele susțin că impregnările gândurilor, ale caracterelor, 
ale oamenilor și alte viziuni divine apar în eter... În acesta, lucrurile 
și ființele fără înfățișare sunt înfățișate”, spune un fragment din 
vechile Oracole caldeene ale lui Zoroastru.*% 

Astfel, înțelepciunea fie ea antică sau modernă, profeţiile şi 
ştiinţa se pun de acord şi susțin afirmaţiile cabaliștilor. Pe tăblițele 
indestructibile ale Luminii Astrale se găsesc impregnările fiecărui 
gând pe care îl gândim şi ale fiecărui act pe care-l săvârşim. 
Evenimentele viitoare — efecte ale cauzelor demult uitate — sunt 
deja trasate ca un tablou viu pentru ca ochiul profetului și al 
văzătorului să le vadă. Memoria — disperarea materialiștilor, 
enigma psihologilor, sfinxul ştiinţei — este pentru cel ce studiază 
vechile filozofii doar un nume pentru a exprima acea putere pe 
care o exercită inconștient omul şi care este proprie și multor 
animale inferioare, de a privi cu vederea interioară în Lumina 
Astrală, unde se află imaginile senzaţiilor şi evenimentelor trecute. 
În loc să cerceteze ganglionii cerebrali pentru a afla „micro- 
inscripţii ale viilor și morţilor, ale scenelor pe care le-am vizitat, ale 

evenimentelor la care am luat parte”™, aceștia au mers la vastul 
depozit unde înregistrările vieţii tuturor oamenilor, precum și 
fiecare pulsație a cosmosului vizibil sunt stocate pentru Eternitate! 

Acea derulare rapidă a memoriei, care tradițional se presupune 
că apare în fața unui om care se îneacă, arătând fiecare scenă de 
mult uitată din viața sa muritoare — precum peisajul care i se arată 
călătorului prin străfulgerări de lumină intermitentă — este doar 
brusca sclipire pe care o primește sufletul care se luptă pentru 
supraviețuire, din galeriile tăcute unde istoria este zugrăvită în 
culori perene. 

Bine cunoscutul fapt — coroborat cu experiența personală 
a nouă oameni din zece — că uneori recunoaștem ceva familiar 
nouă: scene și peisaje sau conversații pe care le vedem sau auzim 
pentru prima dată, iar uneori aceasta se petrece în țări unde nu 
am mai fost niciodată, este rezultatul acelorași cauze. Cei care 
cred în reîncarnare invocă acest fapt ca pe o probă suplimentară 
ce susține ideea existenţelor anterioare în alte corpuri. O asemenea 
recunoaștere a oamenilor, țărilor și lucrurilor pe care nu le-am văzut 
niciodată este atribuită de aceștia străfulgerărilor experiențelor 
anterioare ce provin din memoria Sufletului. Însă oamenii din 
vechime, la fel ca filozofii medievali, susțin o opinie contrară. 

Ei afirmă că, deși acest fenomen psihologic a fost unul din 
cele mai puternice argumente în favoarea imortalității şi a pre- 
existenţei Sufletului, care este înzestrat cu o memorie individuală 
separată de creierul nostru fizic, totuşi el nu este o dovadă a 
existenţei reîncarnării. După cum s-a exprimat atât de frumos 
un ocultist modern, „Natura închide ușa după tot ceea ce trece, 
și împinge viața mai departe”, spre forme perfecte. Crisalida 
devine un fluture; fluturele nu mai poate deveni din nou larvă. 
În nemișcarea orelor nopţii, când simţurile trupului sunt prinse 
în lanțurile somnului, iar trupul nostru fizic se odihnește, corpul 

astral devine liber. Atunci scapă din închisoarea sa pământească, 


și după cum a formulat Paracelsus — „dialoghează cu lumea 


exterioară”, călătorind în lumile vizibile și în cele invizibile. „În 
somn, spune el, Corpul Astral (Sufletul) se poate mișca liber; apoi 
se ridică la strămoșii săi, și poartă conversații cu stelele.” Visele, 
precogniția, presentimentele, premoniţiile sunt impresii lăsate de 
Corpul Astral în creier, care le primește mai mult sau mai puțin 
distinct, în funcţie de cantitatea de sânge care este furnizată în 
orele de somn. Cu cât trupul este mai obosit, cu atât mai liber este 
Omul Spiritual, şi cu atât mai vii sunt impregnările din memoria 
Sufletului nostru. După somnul profund, fără vise şi neîntrerupt, la 
revenirea la starea de veghe, uneori nu ne mai amintim nimic. Însă 
impregnările scenelor şi peisajelor pe care le-a vizitat Corpul Astral 
în peregrinările sale sunt încă acolo, deși în stare latentă datorită 
presiunii exercitate de materie. Ele pot fi trezite în orice moment, 
şi apoi, în timpul acelor sclipiri ale memoriei interne ale omului, 
există un schimb instantaneu de energii între universul invizibil 
și cel vizibil. Între „micro-hologramele” din ganglionii cerebrali 
și galeriile foto-scenografice ale Luminii Astrale, se stabileşte un 
curent. lar un om care ştie că nu a vizitat niciodată un peisaj, sau 
nu s-a întâlnit niciodată cu o persoană pe care totuși o recunoaște, 
poate foarte bine să tragă concluzia că a văzut-o sau a întâlnit-o 
înainte, deoarece contactul a fost stabilit când călătorea în „Spirit”. 
La aceasta, fiziologii pot avea o singură obiecţie. Ei vor răspunde că 
în somnul natural, perfect și adânc, „jumătate din natura noastră 
volitivă se află într-o condiţie de inerție”, prin urmare nu poate 
să călătorească. Şi aceasta cu atât mai mult cu cât ei consideră 
existența unui Corp Astral individual sau a unui Suflet doar un 
mit poetic. Blumenbach ne asigură că, în starea de somn, inte- 
racțiunea dintre minte şi corp este suspendată, afirmaţie care este 
însă negată de dr. Richardson, care îi amintește plin de onestitate 
omului de știință german că „limitele precise ale conexiunii dintre 
minte şi corp sunt necunoscute”. Această confesiune, adăugată la 

cea a fiziologului francez Fournie, și 
cea mai recentă a doctorului Allchin, 
un eminent fizician din Londra, care 
admite franc în faţa studenţilor că 
„dintre toate demersurile ştiinţifice 
care interesează o comunitate, 
niciuna nu se află pe o bază atât de 
instabilă și nesigură ca medicina”, 
ne dau dreptul să opunem ipotezele 
vechilor oameni de știință celor ale 
savanților moderni. 

Niciun om, oricât de grosier 
sau materialist ar fi, nu poate evita 
să ducă o dublă existenţă: una în universul vizibil, iar cealaltă 
în lumea invizibilă. Principiul vieţii care animă trupul fizic este 
în principal Corpul Astral; și, în timp ce latura sa animalică se 
odihnește, cea spirituală nu cunoaște limite sau obstacole. Suntem 
conștienți că atât cei învățați, cât și cei fără studii se vor opune unei 
asemenea teorii revoluționare a distribuţiei principiului vieţii. Ei 
vor prefera să rămână în fericirea ignoranței și vor continua să 
susțină că nimeni nu poate spune de unde vine şi unde dispare 
acest agent misterios, în loc să dea puţină atenţie teoriilor pe care 
ei le consideră vechi și ponosite. Unii pot obiecta, de pe poziția 
teologiei, că brutele nu au suflete nemuritoare, și prin urmare nu 
pot avea nici spirite astrale; căci atât teologii, cât şi oamenii laici au 
convingerea greșită că Spiritul şi Sufletul sunt unul şi acelaşi lucru. 

Însă, dacă îl studiem pe Platon și alți filozofi din Antichitate, ne 
putem da seama cu ușurință că în timp ce „Sufletul irațional”, prin 
care Platon desemnează Corpul nostru Astral, sau reprezentarea 
noastră mai eterată, nu poate avea decât cel mult o continuitate mai 
mare sau mică după moarte; Spiritul Divin — greșit numit Suflet de 
către biserică — este nemuritor prin însăși esența sa. (Orice învăţat 
evreu va sesiza imediat diferenţa care este redată de cuvintele ruah 

și nephesph.) Dacă principiul vieţii este ceva diferit de Spiritul Astral 
şi nu este conectat nicidecum cu acesta, de ce atunci intensitatea 
clarviziunii depinde atât de mult de starea de prostraţie a trupului 
fizic al subiectului? Cu cât mai profundă este transa, cu cât trupul 
dă mai puţine semne de viaţă, cu atât mai clare devin percepțiile 
spirituale și cu atât mai vii sunt viziunile Sufletului. Sufletul, 
despovărat de simțurile corporale, are o activitate mai puternică 
decât într-un corp puternic, sănătos. Brierre de Boismont ne dă 
exemple ale acestui fapt. Simţurile văzului, mirosului, pipăitului, 
atingerii și auzului se dovedesc a fi mult mai acute la un subiect 
magnetizat, privat de posibilitatea de a le exercita corporal, decât 
atunci când le folosește în starea normală. 

Aceste fapte, odată ce au fost demonstrate, sunt dovezi 
incontestabile ale continuității vieţii individuale, cel puţin pentru 
o anumită perioadă după ce trupul fizic a fost părăsit, din cauza 
uzurii sau din cauza unor accidente. Dar deși în scurtul sejur pe 
pământ sufletul nostru poate fi comparat cu o lumină sub un 
obroc, totuși acesta strălucește mai mult sau mai puţin şi atrage 
influența spiritelor înrudite. Atunci când un gând bun sau rău 
apare în creierul nostru, acesta atrage impulsuri similare, la fel de 
irezistibil cum magnetul atrage pilitura de fier. Această atracţie 
este proporțională cu forța cu care impulsul-gând se face simţit în 
eter; și astfel înțelegem cum un om poate influența epoca sa atât 
de puternic încât această influență să poată fi purtată — prin fluxuri 
de energie mereu inter-schimbabile, vizibile și invizibile — de la o 
perioadă la alta, până când afectează o mare masă de oameni. 

Este greu de estimat cât de mult și-au permis să gândească în 
această direcţie autorii lucrării Unseen Universe, dar faptul că nu au 
spus tot ce ar fi putut spune se poate deduce din paragraful următor: 

„Oricum am privi lucrurile şi fenomenele, nu poate exista 
nicio îndoială că proprietăţile eterului sunt de un ordin mult mai 
înalt în ierarhia secretă a naturii decât cele ale materiei tangibile. Şi, 
cum şi cei mai mari preoți ai ştiinţei consideră materia fizică foarte 

departe de înțelegerea lor, în afara unor puţine și neînsemnate 
cazuri, nu are sens să ne continuăm speculațiile. Este suficient 
pentru scopul nostru să știm că eterul cu siguranță are capacități 
mult mai vaste decât s-a aventurat până acum cineva să spună." 

Una din cele mai interesante descoperiri ale timpurilor 
moderne este capacitatea pe care o prezintă anumiţi subiecți 
senzitivi de a putea percepe, prin ţinerea unui obiect în mână 
sau la nivelul frunţii, informaţii despre caracterul sau înfățișarea 
unui individ sau cu privire la alte obiecte cu care a fost în contact. 
Astfel, un manuscris, o pictură, articol de îmbrăcăminte sau 
bijuterie — nu contează cât de veche — furnizează celui senzitiv o 
imagine vie a scriitorului, pictorului, sau a persoanei care a purtat 
acea îmbrăcăminte, chiar dacă a trăit în perioada lui Ptolemeu 
sau Enoh. Mai mult: un fragment dintr-o clădire veche va aduce 
la viață istoria acelei clădiri și chiar scene care s-au petrecut în 
acea clădire. O bucăţică de cărbune va transporta sufletul care 
are capacitatea de a vedea, în perioada când s-a format. Această 
facultate este denumită de către descoperitorul ei — profesorul J. R. 
Buchanan din Louisville, Kentucky — psihometrie. Lui îi datorează 
lumea această importantă contribuţie la științele psihologice, și lui 
ar trebui să i se ridice o statuie când scepticismul va fi culcat la 
pământ de acumularea dovezilor. Când a prezentat descoperirea 
sa publicului larg, profesorul Buchanan, încredințându-se puterii 
psihometriei de a descrie caracterul uman, a spus următoarele: 

„Se pare că influența mentală și cea fiziologică impregnată 
în scriere nu se estompează niciodată, deoarece cele mai vechi 
specimene pe care le-am cercetat au prezentat impregnări distincte 
şi puternice, puţin afectate detrecerea timpului. Vechile manuscrise, 
care necesitau un anticar pentru a le descifra scrisul ciudat, au fost 
cu ușurință interpretate prin puterea psihometriei... Proprietatea 
de a conserva impresii ale minţii nu este limitată numai la scrieri. 
Desenele, picturile şi orice obiect care a interacționat cu gândul, 
voinţa sau atingerea unei persoane devine legat de acel gând sau 

viață și poate fi readus în conștiința unei alte persoane care vine 
în contact cu acel obiect.” 

Probabil că fără să cunoască cu adevărat semnificația propriilor 
lui cuvinte profetice, la începutul marii descoperiri, profesorul a 
spus: „Această descoperire împreună cu aplicaţiile sale în artă 
și istorie va duce la descoperirea unui zăcământ de cunoştinţe 
inimaginabile." 

Existența acestei capacități a fost demonstrată experimental 
pentru prima dată în anul 1841. De atunci a fost verificată de mii 
de persoane cu capacități psihometrice din diverse colțuri ale 
lumii. Astfel, se dovedeşte că orice acţiune — nu contează cât de 
mică sau neimportantă — îşi lasă amprenta unică în materia fizică; 
și fiindcă nu au existat modificări moleculare apreciabile, singura 
concluzie este că aceste imagini și impresii au fost produse de acea 
forţă universală, invizibilă — Eterul, sau Lumina Astrală. 


„PSIHOMETRIA” 


În minunata sa lucrare The Soul of Things, profesorul Denton, 
geologul,” abordează în detaliu acest subiect. El ne oferă aici o 
multitudine de exemple cu privire la puterea psihometrică, pe care 
doamna Denton o posedă într-o foarte mare măsură. Un fragment 
din casa lui Cicero, la Tusculum, i-a permis să descrie, fără a avea 
nici cele mai mici cunoștințe despre natura obiectului care i-a fost 
plasat pe frunte, nu doar poziția locuinţei marelui orator roman, 
ci de asemenea şi anumite detalii referitoare la proprietarul său 
anterior, Cornelius Sulla Felix, sau, așa cum este numit de obicei, 
Sulla Dictatorul. Un fragment de marmură din vechea Biserică 


%5 J, R. Buchanan, M.D., Outlines of Lectures on the Neurological System of 
Anthropology 

Creştină din Smirna a făcut să i se înfăţișeze în fața ochilor 
imaginea credincioșilor și a preoților oficianți. Mai multe fragmente 
provenind din Ninive, China, lerusalim, Grecia, Ararat şi alte locuri 
din întreaga lume i-au adus în faţa ochilor scene din viața diverselor 
personaje a căror cenușă fusese împrăștiată cu sute de ani în urmă. 
În multe cazuri, profesorul Denton a verificat afirmaţiile cu analele 
istorice în mână. În plus, un fragment de schelet sau un dinte ale 
unui animal antediluvian i-a permis clarvăzătoarei să perceapă 
creatura ca și cum ar fi fost vie, şi chiar să trăiască viața ei timp de 
câteva clipe, experimentând propriile ei senzaţii. În faţa entuziastei 
anchete a psihometrului, cotloanele cele mai ascunse ale naturii 
şi-au dezvăluit secretele; iar evenimentele din epocile cele mai 
îndepărtate rivalizează în strălucirea și vioiciunea percepției cu 
circumstanțele trecătoare ale zilei de ieri. 

În aceeaşi lucrare, autorul afirmă: „Nicio frunză nu se clatină, 
nicio insectă nu trece, niciun val nu se pune în mișcare, fără ca 
fiecare dintre aceste mișcări să nu fie înregistrată de o mie de 
scribi credincioşi, într-o scriptură infailibilă şi de neşters. Şi acest 
fapt este valabil pentru întreg trecutul. De la primul răsărit al 
soarelui din momentul nașterii planetei, atunci când o perdea de 
vapori plutea încă în jurul leagănului său și până în clipa de față, 
Natura nu a încetat niciodată să fotografieze totul. Și ce galerie 
impresionantă a realizat!” 

Ni se pare culmea imposibilului să ne imaginăm că scenele din 
Teba antică sau din templele preistorice au fost fotografiate doar 
la nivelul substanţei anumitor atomi. Imaginile evenimentelor 
sunt încrustate în acest mediu universal atotpătrunzător în care 
se păstrează totul, pe care filozofii îl numesc „Sufletul Lumii”, 
iar domnul Denton îi spune „Sufletul Lucrurilor”. Psihometrul, 
aplicând un fragment dintr-o substanţă pe fruntea sa, își pune 
sinele interior în rezonanţă cu sufletul interior al obiectului mânuit. 
În prezent, se recunoaște faptul că Eterul Universal pătrunde 
toate lucrurile în natură, chiar și pe cele solide. De asemenea, s-a 

început să se admită şi faptul că acesta păstrează imaginile tuturor 
lucrurilor şi fenomenelor care se petrec. Atunci când psihometrul 
examinează specimenul supus studiului, el intră în legătură cu 
fluxul de Lumină Astrală care este asociată acelui specimen și care 
reține imagini ale evenimentelor din trecutul său. Acestea, după 
cum spune Denton, trec prin fața ochilor cu viteza luminii; una 
după alta, scenele se suprapun atât de rapid încât doar printr- 
un puternic act de voință reuşeşte să rețină vreuna dintre imagini 
suficient de mult în câmpul vizual pentru a o putea descrie. 


TIMP, SPAŢIU, ETERNITATE 


Psihometrul este înzestrat cu clarviziune; adică el vede cu 
ochiul interior. Dacă voinţa sa nu este foarte puternică, dacă nu 
este perfect antrenat în legătură cu acest tip de fenomen şi dacă 
nu cunoaște în profunzime abilităţile asociate înzestrării sale, 
percepțiile pe care le va avea referitor la diverse locuri, persoane 
și evenimente vor fi cu siguranță foarte confuze. Dar în cazul 
magnetizării, când este amplificată chiar această facultate a 
clarvăzătorului, operatorul, a cărui voință domină subiectul, îl 
poate forţa să își focalizeze atenţia asupra unei anumite imagini 
suficient de mult timp pentru a observa până şi cele mai minuțioase 
detalii. Mai mult, sub ghidarea unui magnetizator experimentat, 
clarvăzătorul îl depășește pe psihometrul natural în ce privește 
prevederea evenimentelor viitoare, care lui îi apar mai distincte 
şi mai clare decât acestuia din urmă. lar dacă cineva obiectează, 
invocând imposibilitatea de a percepe ceea ce „nu există încă”, noi 
îi putem pune următoarea întrebare: De ce este mai imposibil să 
vezi ceva ce va fi decât să aduci în faţa ochilor ceva ce a trecut şi 
nu mai există? Conform doctrinei oculte, viitorul există în Lumina 
Astrală în stare de embrion, tot așa cum prezentul exista în aceeaşi 
stare în trecut. În timp ce omul este liber să acţioneze după cum 

dorește, maniera în care acesta 
va acționa efectiv era cunoscută 
dinainte dintotdeauna, nu în baza 
fatalismului sau a destinului, ci 
pur şi simplu conform principiului 
armoniei universale imuabile; tot 
aşa cum putem știi dinainte că dacă 
producem o anumită notă muzicală, 
vibraţiile ei caracteristice nu se vor 
şi nu se pot schimba în cele ale unei 
alte note. În plus în eternitate nu 
există nici trecut, nici viitor, doar 


Edward Hitchcock 


prezentul, tot aşa cum spațiul infinit 

în sensul strict al cuvântului nu poate avea puncte mai apropiate 
sau mai îndepărtate. Concepţiile noastre limitate la domeniul 
îngust al experienţei noastre încearcă să determine dacă nu un 
sfârşit, cel puţin un început al timpului și al spațiului, dar nimic 
din toate acestea nu există în realitate, căci dacă ar fi aşa, timpul 
nu ar mai fi etern și nici spaţiul infinit. Trecutul nu există mai 
mult decât viitorul, după cum am spus, doar amintirile noastre 
supraviețuiesc, iar amintirile noastre sunt doar frânturi pe care le 
surprindem din reflexia acestui trecut în fluxul de Lumină Astrală, 
la fel cum psihometrul surprinde aceste frânturi din emanaţiile 
astrale ale obiectului pe care îl ţine în mână. 

Profesorul Hitchcock, vorbind despre influenţa luminii asupra 
corpurilor și despre formarea imaginii acestora prin intermediul 
luminii, spune: „Se pare că această influenţă fotografică pătrunde 
întreaga natură, fără să putem spune unde se oprește. Singurul 
lucru pe care-l știm este că aceasta poate să imprime în lumea 
înconjurătoare trăsăturile noastre și să reproducă modificările 
induse acestora de diverse pasiuni, umplând astfel natura cu 
adevărate plăci fotografice conţinând imaginile tuturor acţiunilor 
noastre... Este de asemenea posibil ca natura să dispună de anumite 

procedee mai ingenioase decât cele ale oricărui fotograf, prin care 
să poată reda și fixa aceste imagini, astfel încât anumite simțuri 
mai amplificate decât ale noastre să le poată vedea asemenea unei 
pânze imense așternute asupra universului material. Şi este de 
asemenea posibil ca acestea să nu dispară niciodată de pe pânză, 
ci să rămână drept eșantioane în marea galerie de pictură a 
eternității.” %7 

Acest „posibil” al profesorului Hitchcock a fost de atunci 
transformat într-o certitudine triumfătoare, prin demonstraţia 
psihometriei. Cei care înțeleg aceste facultăți psihologice şi de 
clarviziune nu vor fi de acord cu ideea profesorului Hitchcock, 
și anume, că este nevoie de simțuri mai ascuţite decât ale noastre 
pentru a vedea respectivele imagini pe această presupusă pânză 
cosmică, și vor susține că acesta ar fi trebuit să-și limiteze restricția 
la simţurile exterioare ale trupului. Spiritul uman, făcând parte din 
Spiritul Divin nemuritor, nu cunoaşte nici trecutul, nici viitorul, ci vede 
toate lucrurile, ființele și fenomenele ca fiind în clipa prezentă. Aceste 
plăci fotografice la care s-a făcut referire în citatul de mai sus sunt 
imprimate în Lumina Astrală, unde - așa cum am menţionat deja 
şi totodată în acord cu învățătura hermetică, a cărei primă parte 
este deja acceptată și demonstrată științific — a fost înregistrat tot 
ce a existat, există sau va exista vreodată. 

În ultimul timp, unii dintre erudiţii noştri au acordat o 
atenţie particulară unui subiect până în prezent stigmatizat drept 
„Superstițios”. Aceștia au început să emită mai multe speculaţii 
cu privire la lumile ipotetice și invizibile. Autorii lucrării Unseen 
Universe au tost primii care au luat cu curaj conducerea și au găsit 
deja un partizan în persoana profesorului Fiske, ale cărui idei 
speculative sunt prezentate în respectiva carte. În mod evident, 
oamenii de știință sondează terenul nesigur al materialismului 
și, simțind că li se clatină sub picioare, se pregătesc pentru o 


% Religion of Geology — („Religia geologiei”) 

capitulare mai puţin dezonorantă în caz de înfrângere. Jevons 
confirmă ceea ce spune Babbage, și ambii cred cu putere că fiecare 
gând, deplasând particulele cerebrale şi punându-le în mișcare, 
le răspândește în întregul Univers, și de asemenea că „fiecare 
particulă a materiei existente trebuie să fie un registru a tot ce 
s-a petrecut vreodată.”™ Pe de altă parte, dr. Thomas Young, în 
conferințele sale privitoare la filozofia naturală, ne invită foarte 
entuziast să „speculăm liber cu privire la posibilitatea unor lumi 
independente, dintre care unele există în locuri diferite, iar altele 
se întrepătrund unele cu altele, nevăzute şi necunoscute, în același 
spaţiu, în timp ce pentru altele spaţiul nu este poate neapărat 
modul necesar de existenţă”. 

Dacă oamenii de știință, pornind dintr-un punct de vedere 
strict ştiinţific — cum ar fi posibilitatea transferului energiei în 
universul invizibil — și în baza principiului continuității își permit 
asemenea speculaţii, de ce să li se refuze acest privilegiu ocultiștilor 
şi spiritiştilor? Conform ştiinţei, impregnările ganglionare pe o 
suprafață metalică finisată sunt înregistrate și pot fi păstrate un 
interval de timp nedefinit, iar profesorul Draper ilustrează acest 
fapt extrem de poetic. „O umbră”, spune el, „nu cade niciodată pe 
un perete fără a lăsa acolo o urmă permanentă, o urmă care poate 
fi făcută vizibilă recurgând la procedee adecvate... Portretele 
prietenilor noştri sau peisajele rămân invizibile ochiului pe o placă 
fotografică sensibilă, dar vor apărea imediat ce le punem într-un 
revelator. Un spectru rămâne invizibil pe o suprafață de argint 
sau pe o suprafață din metal lustruit, până ce, prin necromanție, 
îl facem să vină în lumea vizibilă. Şi pe pereţii încăperilor noastre 
celor mai intime, acolo unde credem că nicio privire indiscretă nu 
poate pătrunde pentru a ne profana intimitatea, există vestigii ale 
tuturor acţiunilor noastre, forma a tot ce am făcut." 


%8 Principles of Science, vol. Il, p. 455 
39 J, W. Draper, Conflict between Religion and Science, p. 132, 133 

TRANSFERUL ENERGIEI DIN UNIVERSUL VIZIBIL 
ÎN CEL INVIZIBIL 


Dacă o amprentă imuabilă poate să fie astfel produsă asupra 
materiei anorganice și dacă nimic nu este pierdut și nici nu poate să 
dispară complet din existenţa Universului, de ce această ştiinţifică 
ridicare a armelor împotriva autorilor lucrării Unseen Universe? Şi 
pe ce se bazează savanții atunci când resping ipoteza că „gândul 
conceput ca fiind capabil să influențeze materia unui alt univers laolaltă 
cu acesta poate să explice astfel o stare viitoare?"3% 

După părerea noastră, dacă psihometria este una din cele mai 
puternice dovezi privind indestructibilitatea materiei, păstrând 
în eternitate amprenta lumii exterioare, faptul că ochiul nostru 
interior este înzestrat cu această facultate este o dovadă şi mai 
mare în favoarea nemuririi Spiritului individual al omului. Fiind 
capabil să discearnă evenimente care au avut loc cu sute de mii de 
ani în urmă, de ce nu ar aplica aceeași facultate asupra unui viitor 
pierdut în eternitate, în care nu poate exista nici trecutul şi nici 
viitorul, doar un prezent fără margini? 

În pofida confesiunilor, care denotă o ignoranță stupefiantă 
referitoare la anumite aspecte făcute de înşişi oamenii de știință, 
totuși aceștia neagă în continuare existența acelei misterioase forţe 
spirituale care se află dincolo de domeniul de aplicare al legilor 
fizice obișnuite. Aceștia speră în continuare că vor putea aplica 
fiinţelor vii aceleași legi care, după ei, controlează materia moartă. 
Şi, descoperind ceea ce cabaliștii numesc „purgaţiile grosiere” 
ale Eterului — lumina, căldura, electricitatea şi mișcarea —, aceştia 
s-au considerat foarte norocoşi, au numărat vibraţiile care produc 
culorile spectrului şi, mândri de realizarea lor, refuză să privească 
mai în profunzime. Numeroşi oameni de ştiinţă au meditat mai 
mult sau mai puțin asupra acestei esențe proteice, şi, incapabili să 


50 Unseen Universe, p. 159 

o măsoare cu ajutorul fotometriei, au numit-o „un mediu ipotetic 
de o mare elasticitate și o fluiditate extremă, care se presupune 
că pătrunde întreg spațiul, inclusiv interiorul corpurilor solide”, 
„fiind mediul de propagare al luminii și căldurii” (dicționar). 
Alții, pe care îi vom numi „idealiştii” științei — pseudo copiii ei —, 
au examinat-o și ei și chiar și-au dat silința, după cum ne spun, să 
o studieze cu ajutorul unor „microscoape foarte puternice”. Dar 
cum nu au zărit niciun spirit sau fantomă în interior și de asemenea 
cum n-au descoperit nimic științific în valurile ei înșelătoare, i-au 
întors spatele şi i-au numit pe toţi cei care cred în nemurire în 
general și pe spiritiști în special „nebuni scrântiți” și „lunatici 
vizionari” *!, totul pe un ton plângăcios care se potrivește perfect 
eșecului lor deplorabil. 

lată ce spun autorii lucrării Unseen Universe: 

„Am alungat din universul obiectiv modul de acţiune al 
acestui mister numit viață. Eroarea comisă constă în a ne imagina 
că prin acest procedeu putem scăpa complet de un lucru pe care 
îl respingem, astfel făcându-l să dispară în întregime din Univers. 
Dar nu este așa. Viaţa dispare doar din acel mic cerc luminos pe 
care îl putem numi universul percepţiei științifice. Să numim 
aceasta trinitatea misterului: misterul materiei, misterul vieții şi 
misterul lui Dumnezeu -— iar acestea trei sunt Una."** 

Plecând de la principiul că „universul vizibil este cu siguranță 
finit ca energie transformabilă şi probabil ca materie” şi de la „principiul 
continuității care la rândul său cere o continuitate a universului...”, 
autorii acestei lucrări remarcabile se văd obligați să creadă „că 
există ceva dincolo de ceea ce este vizibil”... şi că sistemul vizibil 
nu constituie întregul Univers, ci poate fi doar o mică părticică 
a acestuia”. În plus, privind în urmă, precum și înainte, către 


31 FR. Marvin, Lecture on Mediomania 
3? The Unseen Universe, p. 84, et seq. 
33 Ibid., p. 89 

originea acestui univers vizibil, autorii susțin că „dacă universul 
vizibil reprezintă tot ce există atunci prima sa manifestare 
spontană este la fel de bine o întrerupere a continuității, la fel ca și 
distrugerea sa finală”.(Art. 85) Prin urmare, de vreme ce această 
ruptură este în contradicție cu legea acceptată a continuității, 
autorii ajung la următoarea concluzie: „Oare nu este normal să 
ne imaginăm că un univers având această natură, și despre care 
avem toate motivele să credem că există şi este conectat cu universul 
vizibil prin intermediul unor legături energetice, este de asemenea 
capabil să primească energie de la acesta?... Oare nu am putea 
considera Eterul sau mediul atotpătrunzător ca fiind nu doar o 
simplă punte de legătură** între o ordine a lucrurilor și alta, ci 
mai degrabă ca un fel de ciment care leagă între ele nenumăratele 
niveluri ale Universului într-unul singur? Practic ceea ce numim în 
general eter este posibil să nu fie un simplu mediu de transmisie, 
ci un mediu care conţine în plus ordinea invizibilă a lucrurilor 
şi fenomenelor, astfel încât atunci când mișcările din universul 
vizibil sunt transmise în eter, o parte din ele sunt transferate, 
ca pe un pod, în universul invizibil, unde sunt utilizate și apoi 
depozitate. Sau ce spunem? Este oare necesar să păstrăm acest 
concept de punte? De ce să nu spunem imediat că atunci când 
energia este transferată din universul material în eter, aceasta 
practic este transferată din vizibil în invizibil, iar atunci când trece 


din eter în universul material trece de la invizibil la vizibil?” — 


(Unseen Universe, art. 198) 
Intr-adevăr! Și dacă știința ar vrea să facă niște pași în plus în 


54 Ce spuneți despre asta?! Nişte savanți eminenţi ai secolului al XIX-lea con- 
firmă înţelepciunea fabulei scandinave citată în capitolul precedent. În urmă 
cu mai multe mii de ani, ideea unui pod între universul vizibil și cel invizibil 
a fost exprimată în mod alegoric de către „păgânii ignoranţi” în cântul „Edda 
— song of Voluspa” şi „Viziunea lui Vala, cea care putea vedea viitorul”. Căci ce 
este acest pod din Bifrost, strălucitorul curcubeu care îi duce pe zei la întâlni- 
rea de lângă fântâna Urdar, dacă nu aceeași idee care îi este oferită gânditoru- 
lui de către autorii Universului Nevăzut spre a medita asupra ei? 


Fenomene psiho-fizice 349 


această direcție și să sondeze mai serios „mediul ipotetic”, cine 
ştie dacă abisul de netrecut al lui Tyndall între procesele fizice ale 
creierului și conștiință nu va putea fi traversat — cel puţin la modul 
intelectual — într-un mod surprinzător de ușor și de sigur?! 

Deja din 1856, un om, considerat la data respectivă savant, 
doctorul Jobard din Paris, avea cu siguranță aceleași idei 
asupra eterului ca autorii Unseen Universe, atunci când a uimit 
presa și cercurile ştiinţifice cu următoarea declaraţie: „am 
făcut o descoperire care mă înspăimântă. Există două tipuri de 
electricitate: una brutală și oarbă, care este produsă de contactul 
cu metalele și acizi [purgaţia grosieră];... „cealaltă este inteligentă 
și CLARVĂZĂTOAREI!... Electricitatea s-a dublat în mâinile lui 
Galvani, Nobilli şi Matteuci. Forţa brutală a curentului i-a urmat 
pe Jacobi, Bonelli și Moncal, în timp ce forţa inteligentă a rămas 
alături de Bois — Robert, de Thilorier și de cavalerul Duplanty. 
Fulgerul globular sau electricitatea globulară conţine un gând 
care nu dă ascultare nici lui Newton, nici lui Mariotte, urmându- 
și doar propriile impulsuri... În analele Academiei avem mii de 
dovezi cu privire la INTELIGENȚA fulgerului electric... dar îmi 
dau seama aici că mi-am permis să devin indiscret. Încă puțin, și 
v-aș fi dezvăluit cheia care ne va permite să contemplăm Spiritul 
Universal.” 

Afirmațiile precedente, adăugate minunatelor mărturii ale 
științei şi citatelor prezentate de noi din lucrarea Unseen Universe, 
aruncă o nouă lumină asupra înțelepciunii epocilor de mult 
apuse. Într-unul dintre capitolele precedente am făcut o aluzie la 
un fragment din traducerea lucrării Ancient fragments de Cory, în 
care vedem că unul dintre Oracolele caldeene exprimă exact aceeași 
idee despre eter și într-un limbaj asemănător celui al autorilor 
Unseen Universe. Se afirmă acolo că toate câte există sau născut din 
eter și în eter se vor întoarce toate; că imaginile a toate câte există 


5 L'Ami des Sciences, 2 martie, 1856, p. 67 

sunt impregnate într-un mod inexprimabil în el; și că acesta este 
depozitarul germenilor și al rămășițelor tuturor formelor vizibile 
și chiar și al ideilor. Am putea spune că această circumstanță 
coroborează în mod ciudat afirmaţia noastră că, oricare ar fi 
descoperirile făcute în zilele noastre, se va constata că acestea 
fuseseră anticipate cu mii de ani în urmă de către „strămoșii noștri 
cei naivi”. 

În acest punct, atitudinea adoptată de materialiști în privinţa 
fenomenelor psihice fiind perfect definită, putem afirma fără teamă 
că dacă cheia problemei ar fi așezată liber pe pragul „abisului”, 
niciunul dintre Tyndall-ii noștri nu ar îndrăzni să se aplece să o 
ridice. 

Cât de timide le-ar apărea unor cabalişti aceste eforturi 
zadarnice pentru rezolvarea MARELUI MISTER al Eterului 
Universal! Deși fiind cu mult înaintea tuturor ideilor emise de 
filozofii contemporani, teoriile emise de inteligenţii exploratori 
ai Unseen Universe erau deja o știință perfect familiară maeștrilor 
filozofiei ermetice. Pentru ei eterul nu era doar o simplă punte 
de legătură între latura văzută şi cea nevăzută a Universului, ci, 
asemenea unui arc de cerc, picioarele lor îndrăzneţe pășeau pe el, 
urmând calea care duce către misterioasele porți pe care gânditorii 
moderni fie nu vor, fie nu pot să le deschidă. 

Cu cât sunt mai profunde cercetările exploratorilor moderni, 
cu atât ei se găsesc mai des față în față cu descoperirile anticilor. 
Dacă Elie de Beaumont, faimosul geolog francez, se va aventura 
să asocieze circulația terestră cu prezența anumitor elemente 
în scoarța pământului, va realiza că filozofii din vechime l-au 
depăşit cu mult în această privinţă. Dacă îi vom întreba pe distinșii 
specialiști ai tehnologiei care sunt cele mai recente descoperiri cu 
privire la proveniența zăcămintelor metalifere, vom vedea că unul 
dintre ei, profesorul Sterry Hunt, ne demonstrează că apa este 
un solvent universal. Astfel, el va enunţa doctrina promovată de 
bătrânul Thales cu peste două mii patru sute de ani în urmă, care 

Laborator alchimic 


susținea că apa este principiul a toate câte există. Apoi, același 
profesor, bazându-se pe autoritatea lui Beaumont, ne va prezenta 
circulația elementelor în natură împreună cu fenomenele chimice 
și fizice ale lumii materiale. În timp ce citim cu bucurie că el „nu 
este deloc dispus să admită că în procesele chimice și fizice rezidă 
întregul secret al vieţii organice”, observăm cu o şi mai mare satisfacţie 
următoarea confesiune plină de sinceritate: „în multe privințe, am 
putea compara fenomenele lumii organice cu cele ale regnului 
mineral, dându-ne în același timp seama că aceste două domenii 
sunt extrem de conexe şi dependente unele de celelalte. Astfel, 
putem începe să întrezărim un anumit adevăr ce transpare din ideile 
filozofilor din vechime, care asociau lumii minerale conceptul 
unei forțe vitale, fapt care îi făcea să vorbească despre pământ 
ca despre un imens organism viu și să privească multitudinea de 
modificări la nivelul aerului, al apei și al adâncurilor stâncoase ca 
fiind toate procese naturale ale vieții planetei noastre”. 

Toate câte există în această lume trebuie să aibă un început. 

În ultimul timp, oamenii de știință au exagerat atât de mult cu 
prejudecățile, încât este uimitor că au făcut chiar și această concesie 
filozofiei Antichității. Bietele inocente elemente primordiale, atât 
de mult timp exilate! Acum, ambiţioşii noştri oameni de ştiinţă se 
întrec în a determina cine va mai adăuga un element în plus la cele 
șaizeci și trei (sau mai multe) substanțe elementare proaspăt ieşite 
din ou. Între timp, în chimie se dă un adevărat război cu privire la 
termenii folosiţi. Ni se contestă dreptul de a numi aceste substanțe 
„elemente chimice”, deoarece nu sunt „principii primordiale 
sau esențe de sine stătătoare din care este format Universul”. 
Aceste idei asociate cuvântului element au fost suficient de bune 
pentru „vechea filozofie greacă”, dar știința modernă le respinge, 
deoarece, după cum afirmă profesorul Cooke, sunt „niște termeni 
nepotriviți”, iar ştiinţa experimentală „nu vrea să aibă deloc de-a 
face cu niciun fel de esenţă, cu excepţia celor pe care le poate 
vedea, mirosi sau gusta”. El vrea să cunoască doar esenţele pe 
care le poate aduce în faţa ochilor, a nasului sau a gurii, lăsându-le 
pe toate celelalte metafizicienilor! 

Astfel, atunci când Van Helmont ne spune că „este posibil 
să convertim în mod artificial o porţiune omogenă a pământului 
elementar în apă — negând totuși că „acelaşi lucru poate fi făcut și 
de către natură, deoarece niciun agent natural nu este capabil să 
transmute un element în altul” — și ne oferă drept motiv faptul că 
elementele rămân întotdeauna aceleași, trebuie să credem că este 
dacă nu un ignorant, cel puţin un discipol retardat al prăfuitei 
„filozofii grecești din Antichitate”. Trăind și murind în extatica 
ignoranță despre cele șaizeci și trei de substanțe viitoare, ce-ar fi 
putut face el sau maestrul său, Paracelsus? Nimic, bineînțeles, 
în afara unor speculaţii metafizice nebunești, înveşmântate într- 
un jargon inteligibil doar pentru alchimiștii medievali și antici. 
Totuşi, comparând notele, putem găsi următoarele, în cea mai 


6 Cooke, New Chemistry, p. 113 

recentă lucrare de chimie modernă: „Studiul chimiei a dezvăluit 
o clasă extraordinară de substanţe, din care nu s-a putut extrage 
prin niciun proces chimic o a doua substanţă care să cântărească 
mai puțin decât substanţa originală... Nu există niciun proces 
chimic prin care să putem extrage din fier o substanță care să 
cântărească mai puţin decât metalul folosit pentru producerea 
sa. Într-un cuvânt, din fier nu putem extrage nimic altceva decât 
fier.” S-ar părea, conform cu profesorul Cooke, că „în urmă cu 
șaptezeci şi cinci de ani, nu se știa că există vreo diferență” între 
substanțele elementare și cele compuse, deoarece în Antichitate, 
alchimiștii nici măcar nu concepeau că „greutatea este măsura 
materiei, şi că, astfel măsurat, niciun material nu se poate pierde; 
dimpotrivă, își imaginau că în experiențele de genul acesta”, 
substanțele implicate sufereau o transformare misterioasă...”. Pe 
scurt, „s-au irosit secole întregi în încercarea de a transforma 
metalele inferioare în aur”. 

Oare profesorul Cooke, atât de competent în materie de 
chimie, este la fel de informat cu privire la ce știau și ce nu 
știau alchimiștii? Este atât de sigur că înțelege sensul jargonului 
alchimiștilor? Noi nu suntem. Haideţi să comparăm părerile sale 
de mai sus cu câteva fraze simple, scrise într-o engleză clară, 
deși mai veche, luate din anumite traduceri ale lui Van Helmont 
și Paracelsus. Aflăm aici, din propriile lor indicaţii, că solventul 
universal alkahest produce următoarele transformări: 

„(1) Alkahest nu distruge niciodată virtuțile seminale ale 
corpurilor pe care le-a dizolvat: astfel aurul, de exemplu, este redus 
prin acțiunea sa la o sare de aur, stibiul la o sare de stibiu etc., având 
aceleași virtuți seminale sau natură ca materia concretă originală. 
(2) Subiectul expus la acţiunea sa este convertit la cele trei principii 
ale sale: sare, sulf și mercur, iar ulterior este transformat doar 


7 Ibid., p. 110-111 
8 Ibid., p. 106 

într-o sare care apoi devine volatilă şi într-un târziu se transformă 
în totalitate în apă limpede. (3) Orice dizolvă acesta poate fi făcut 
volatil cu ajutorul unui nisip fierbinte și dacă după volatilizarea 
solventului, acesta este extras din el prin distilare, corpul rămâne 
pur, având forma unei ape fără gust care este întotdeauna egală 
cantitativ cu forma sa originală.” Mai departe, putem constata că 
bătrânul Van Helmont afirmă că această sare dizolvă corpurile 
cele mai refractare în substanţe având aceleaşi virtuţi seminale, „de 
aceeaşi greutate ca materia dizolvată”. Apoi el adaugă: „această sare 
fiind distilată de mai multe ori prin procedeul pe care Paracelsus 
îl numeşte sal circulatum, îşi pierde în totalitate soliditatea și în 
timp se transformă într-o apă insipidă, egală cantitativ cu sarea din 
care s-a format” 2° 

Obiecţia pe care ar putea să o aibă profesorul Cooke în numele 
ştiinţei moderne, față de expresiile hermetice, s-ar putea aplica în 
egală măsură și scrierilor hieroglifice egiptene — care ocultează 
ceea ce trebuie să fie ocultat. Dacă el ar vrea să profite de pe urma 
eforturilor din trecut, ar trebui să se adreseze unui criptograf, și 
nu unui satirist. Paracelsus, la fel ca restul alchimiștilor, a făcut 
uz de întreaga sa ingeniozitate pentru transpunerea literelor și 
abrevierea'cuvintelor și a frazelor. De exemplu, atunci când scrie 
sutratur el vrea să spună tartru, prin mutrin se referă la nitrogen 
(azot), și așa mai departe. Pretinsele explicaţii referitoare la 
semnificaţia alkahest-ului sunt fără de număr. Unii credeau că este 
vorba despre o sare alcalină de tartru; alţii credeau că se referă la 
algeist, un cuvânt german care înseamnă „în întregime din spirit” 
sau „spiritual”. Paracelsus spunea că sarea este „centrul apei, în 
care metalele trebuie să piară”. Aceasta a suscitat cele mai absurde 
supoziţii și unii — ca de exemplu Glauber — au crezut că alkahest era 
spiritul sării. Este nevoie de ceva curaj să poţi afirma că Paracelsus 
şi colegii săi ignorau natura substanţelor elementare și compuse; 


35% De Secretis Adeptorum, Werdenfelt; Philalethes; Van Helmont; Paracelsus 

poate acestea nu erau desemnate prin aceleași denumiri care sunt 
la modă astăzi, dar rezultatele obținute demonstrează cu claritate 
că erau cunoscute. Ce contează numele folosit de Paracelsus pentru 
a desemna gazul care se degajă prin dizolvarea fierului în acid 
sulfuric, de vreme ce el este recunoscut chiar și de către autorităţile 
noastre științifice ca fiind inventatorul hidrogenului?“ Meritul 
său rămâne acelaşi. Orice ar fi ascuns Van Helmont sub numele 
de „virtuţi seminale”, faptul că ştia că substanțele elementare își 
păstrează proprietăţile originare — care se modifică doar temporar 
atunci când se combină cu alte substanţe — și nu dispar niciodată 
îl face să fie în continuare cel mai mare chimist al epocii sale, la 
egalitate cu savanții moderni. El afirma că aurum potabile putea fi 
obținut cu ajutorul alkahest-ului, convertind întreaga masă de aur 
în sare. Acesta își păstra astfel virtuțile seminale și era solubil în 
apă. Atunci când chimiștii își vor da seama ce vroia să spună prin 
aurum potabile, alkahest, sare și virtuți seminale — la ce se referea de 
fapt, nu la ce spunea el că se referea și nici la ce se consideră că se 
referea —, atunci și numai atunci vor avea ei dreptul să-i privească 
de sus pe filozofii focului și pe maeștrii străvechi, ale căror 
învățături mistice aceştia din urmă le-au studiat plini de respect. 
În orice caz, un lucru este sigur. Privit doar în forma sa ezoterică, 
limbajul lui Van Helmont ne arată că acesta înțelegea conceptul 
de solubilitate a substanțelor metalice în apă, care reprezintă 
fundamentul teoriei lui Sterry Hunt referitoare la zăcămintele 
metalifere. Am dori să vedem ce termeni ar inventa savanții noștri 
contemporani pentru a ascunde și în același timp pentru a revela 
parţial îndrăzneaţa lor idee că „singurul Dumnezeu al umanităţii 
este materia cenușie din creierul omului”, dacă în catacombele 
tribunalului sau ale catedralei din centrul oraşului s-ar afla o 
cameră de tortură unde judecătorul-șef sau cardinalul ar putea 
să-i întemnițeze după bunul său plac. 


*0 Youmans, Chemistry, p. 169; şi W.B. Kemshead, F. R. A. S., Inorganic Chemistry 

Profesorul Sterry Hunt ne spune 
într-una din conferințele sale:%! 
„Alchimiștii au căutat în van un 
solvent universal, dar noi știm acum 
că apa ajutată în anumite cazuri de 
căldură, de presiune şi de prezența 
anumitor substanţe larg răspândite, 
cum ar fi acidul carbonic, carbonaţii 
şi sulfurile alcaline, pot dizolva cele 
mai insolubile substanțe; şi deci ar 
putea fi considerată la urma urmei 
ca fiind mult căutatul alkahest sau 
solventul universal”. 

Aceasta afirmaţie sună aproape ca o parafrazare a lui Van 
Helmont sau a lui Paracelsus însuși! Ei cunoșteau la fel de bine 
precum chimiștii moderni proprietatea de solvent a apei și în plus 
nu ascundeau aceasta; fapt care arată că nu apa era solventul lor 
universal. Există încă multe comentarii și critici ale operelor lor și 
nu prea există vreo carte pe tema aceasta pe care s-o deschizi şi 
să nu găsești cel puţin una dintre speculaţiile pe care nu au căutat 
niciodată să le ascundă. lată ce putem găsi într-o carte mai veche 
despre alchimie — o satiră practic — din 1820, scrisă la începutul 
secolului, adică într-o epocă în care noile teorii cu privire la 
potenţialul chimic al apei nu erau deloc în stare embrionară. „Există 
aspect care va contribui poate la clarificarea subiectului, într-o 
anumită măsură. La fel ca Paracelsus, Van Helmont considera că apa 
este instrumentul (agentul?) universal al chimiei şi al filozofiei naturale; 
iar pământul este baza imuabilă a tuturor lucrurilor, focul fiind 
considerat drept cauza suficientă a tuturor lucrurilor. El spunea 
că impresiile seminale sunt incluse în mecanismele pământului, 
că apa, dizolvând acest pământ și fermentând în combinaţie cu el 

și cu ajutorul focului, produce toate lucrurile; și că de aici provin 
regnurile animal, vegetal și mineral.” Alchimiștii înțeleg, foarte 
bine această putere universală a apei. În lucrările lui Paracelsus, 
Van Helmont, Philalethes, Pantatem, Tachenius şi chiar și Boyle, 
„Suprema caracteristică a alkahest-ului de a dizolva şi de a modifica 
toate corpurile sublunare — cu singura excepție a apei” este exprimată 
în mod explicit. Și ar trebui oare să credem că Van Helmont, un om 
cu un caracter ireproșabil și cu o erudiție universal recunoscută, 
ar fi declarat în mod solemn că se află în posesia secretului doar 
ca să se laude?! Într-un discurs recent la Nashville, Tennessee, 
profesorul Huxley a enunțat o regulă referitoare la validitatea 
mărturiei umane drept bază istorică și științifică, pe care suntem 
foarte dornici să o aplicăm și în cazul de față. „Este imposibil”, 
spune el, „ca viața noastră practică să nu fie mai mult sau mai puțin 
influențată de ideile pe care ni le facem cu privire la istoria trecută 
a tot ce există. Una dintre ele este mărturia umană, sub diversele 
sale forme -— toate atestările martorilor oculari, transmiterea orală 
din partea celor care au asistat personal la un eveniment, alături de 
mărturia celor care și-au înregistrat părerile în scris și chiar le-au 
publicat... Dacă citim Comentariile lui Cezar, în toate pasajele în care 
descrie bătăliile pe care le-a purtat cu galii, putem simţi o oarecare 
doză de încredere în afirmaţiile sale. Practic îi acceptăm mărturia 
în această privință. Simţim că Cezar nu ar fi făcut aceste afirmații dacă 
nu ar fi fost convins de exactitatea lor.” Ei bine, din punct de vedere 
logic, nu am putea permite ca această regulă a domnului Huxley să 
i se aplice lui Cezar doar într-o manieră parțială — fie că personajul 
era în totalitate sincer, sau era un mincinos din naștere. De vreme 
ce domnul Huxley a direcționat ideile către propria sa satisfacție 
în ce priveşte faptele militare istorice, pretindem că Cezar este de 


%2 John Bumpus, Alchemy and the Alkahest, 85, J. S. F., ediţia din 1820 
%3 Vezi lucrările lui Boyle 

asemenea un martor competent și în ce privește augurii’, divinația 
și fenomenele psihice. Același lucru este valabil și pentru Herodot şi 
toate celelalte autorităţi din Antichitate, care, dacă nu ar fi fost prin 
natura lor demne de încredere, nu ar fi trebuit să inspire încredere 
nici în ce privește aspectele de ordin civil sau militar. Falsus in uno, 
falsus in omnibus.% În consecință, dacă putem avea încredere în ei în 
privinţa aspectelor fizice, ar trebui să avem şi în privinţa aspectelor 
spirituale; deoarece, după cum ne spune profesorul Huxley, natura 
umană era şi în vremurile de demult la fel ca acum. Oamenii 
înzestrați cu un intelect şi o conștiință măreaţă nu minţeau doar de 
dragul de a înșela posteritatea sau de a-și atrage disprețul acesteia. 

Acum că probabilitatea ca acești oameni să fi denaturat 
faptele a fost clar negată de către un om de știință, nu mai 
vedem necesitatea de a discuta acest aspect în ceea ce-l privește 
pe Van Helmont și pe ilustrul dar nefericitul său maestru, mult 
calomniatul Paracelsus. Deleuze, deși semnala în lucrările lui Van 
Helmont multe idei „mitice și iluzorii” — probabil doar pentru 
că nu le înțelegea —, recunoaște totuşi că acesta era înzestrat cu 
o vastă cunoaștere, „cu o judecată ascuţită”, afirmând în același 
timp că a lăsat lumii „mari adevăruri”. „El a fost primul”, 
adaugă el, „care a dat numele de gaz fluidelor aerate. Fără el, este 
foarte probabil ca oţelul să nu fi dat un nou impuls științei. "366 
Ce doctrină a probabilităților ar trebui să aplicăm pentru a ne 
da seama că experimentatorii ce erau capabili să descifreze și să 
recombine substanţele chimice, așa cum admitem în prezent că 
au făcut, ignorau totuși natura substanţelor elementare, energia 
aferentă reacţiilor dintre ele, precum și solventul sau solvenţii cu 


** Preot căruia i se atribuia capacitatea de a prevesti viitorul sau de a inter- 
preta voinţa zeilor după zborul şi cântecul păsărilor sau după măruntaiele 
animalelor sacrificate (n.t.) 

%5 Necinstit într-o privinţă, necinstit în toate. (lat. — n.t.) 

care le puteau dezagrega la voință? Situaţia ar fi complet diferită, 
dacă ei ar fi avut doar o reputaţie de teoreticieni, și argumentul 
nostru şi-ar pierde din forță; dar descoperirile chimice care le 
sunt atribuite, cu un oarecare resentiment, de către inamicii lor 
cei mai mari ne dau dreptul de a utiliza un limbaj chiar și mai 
energic decât ne-am permis până acum, ca să nu fim învinuiți de 
părtinire. Şi, de vreme ce această lucrare se bazează în plus pe 
ideea că există o natură mai elevată a omului și că facultățile sale 
morale şi intelectuale ar trebui să fie analizate la modul psihologic, 
nu ezităm să afirmăm din nou că, din moment ce Van Helmont a 
declarat în mod solemn că se află în posesia secretului alkahest-ului, 
niciun critic modern nu are dreptul să îl trateze ca pe un mincinos 
sau ca pe un vizionar, înainte de a cunoaște aspecte ceva mai 
sigure cu privire la natura acestui presupus menstruum universal. 
„Faptele sunt îndărătnice”, remarcă domnul A. R. Wallace 
în prefața sa la Miracles and modern spiritualism. Prin urmare,“ de 
vreme ce faptele trebuie să fie aliații noștri cei mai puternici, vom 
pune pe tapet toate faptele pe care ni le oferă „miracolele“ din 
Antichitate şi cele din zilele noastre. Autorii lucrării Unseen Universe 
au demonstrat științific posibilitatea anumitor pretinse fenomene 
psihologice prin intermediul Eterului Universal. Domnul Wallace a 
dovedit în mod științific că întregul catalog de afirmaţii contrare, 
inclusiv sofismele lui Hume, nu se susţin în faţa unei logici stricte. 
Domnul Crookes a oferit lumii scepticilor propriile sale experimente, 
care au subzistat timp de trei ani înainte să fie învinse de dovada cea 
mai de necontestat — cea a propriilor sale simţuri. Am putea alcătui o 
întreagă listă de oameni de știință care au depus mărturie în această 
privință, iar Camille Flammarion, reputatul astronom. francez, 
autor al multor lucrări pentru care scepticii ar trebui să îl includă 
în rândurile celor „care au luat-o razna”, împreună cu Wallace, 
Crookes şi Hare, confirmă cuvintele noastre în următorul pasaj: 


%7 A.R. Wallace, An Answer to the Arguments of Hume, Lecky etc., against Miracles 

EXPERIMENTELE LUI CROOKES 
ŞI TEORIA LUI COX 


„Nu ezit să îmi exprim convingerea, bazată pe o examinare 
personalăasubiectului, căoricesavant careconsideră că fenomenele 
numite «magnetice», «somnambulice», «mediumnice» şi altele 
care nu au fost încă explicate în mod ştiinţific sunt imposibile este 
o persoană care vorbeşte fără să aibă habar despre ce vorbește. 
De asemenea, orice persoană obişnuită cu realizarea observaţiilor 
științifice, în virtutea vocației sale profesionale — cu condiţia ca 
mintea să nu-i fie obstrucţionată de opinii preconcepute sau 
luciditatea mentală să nu-i fie orbită de tipul opus de iluzie, din 
nefericire atât de obișnuită în lumea erudiților, și care constă din 
a-şi imagina că legile naturii ne sunt deja cunoscute şi că tot ce pare să 
depășească limitele formulelor actuale este imposibil — ei bine, o 
astfel de persoană are dreptul să solicite o certitudine radicală Și 
absolută a realităţii faptelor la care se face aluzie.” 

În lucrarea domnului Crookes, Notes of an Inquiry into the 
Phenomena called spiritual, la pagina 101, acesta îl citează pe 
domnul Sergeant E. W. Coxs, care, după ce numește această forță 
necunoscută ca fiind forța psihică, explică despre ce este vorba 
folosind următorii termeni: „De vreme ce trupul este mișcat 
și direcționat din interiorul său de o forță care este sau nu este 
controlată de Suflet, de Spirit sau de minte (care constituie fiinţa 
individuală pe care noi o numim «om»), putem concluziona 
pe bună dreptate că forţa care este cauza mișcărilor dincolo de 
limitele trupului este aceeaşi forță care produce mişcarea în interiorul 
acestor limite. Și, de vreme ce forța exterioară este adesea controlată 
de inteligență, putem ajunge la o concluzie la fel de rezonabilă, și 
anume, că inteligenţa care controlează această forță exterioară este 
aceeași inteligență care controlează forța la nivel intern”. Pentru a 


%8 Sergeant-at-law (SL) era un ordin de avocaţi în cadrul Baroului englez (n.t.) 

înţelege mai bine această teorie, o vom împărți în patru afirmații, 
pentru a arăta ce crede domnul Sergeant Cox: 

1. Forţa care produce fenomenele fizice provine de la (prin 
urmare este generată în) medium. N 

2. Inteligența care controlează forţa în scopul producerii 
respectivelor fenomene (a) poate uneori să fie diferită de 
inteligenţa mediumului, dar „dovezile” cu privire la acest 
fapt sunt „insuficiente“; prin urmare, b) este probabil 
ca inteligenţa care controlează totul să fie a mediumului 
însuşi. Domnul Cox numeşte aceasta ca fiind „o concluzie 
rezonabilă”. 

3. El presupune că forţa care face să se mişte masa este identică 
cu forţa care face să se mişte trupul mediumului. 

4. Combate cu putere teoria sau mai degrabă afirmaţia spiritistă 
cum că „spiritele celor morţi sunt singurii agenţi care produc 
toate fenomenele”. 

Înainte dea continua analiza acestor idei, trebuie să îi reamintim 
cititorului că ne aflăm între două extreme, reprezentate de două 
părţi — cei care cred și cei care nu cred în această intervenţie â 
spiritelor umane. Niciuna dintre cele două părți mi pare capabilă 
să rezolve problema ridicată de domnul Cox. In timp ce sproni 
se arată a fi atât de lipsiți de discernământ și de creduli încât ajung 
să creadă că orice mișcare într-un cerc este produsă de ființe umane 
decedate, partea antagonistă neagă în mod dogmatic totul și afirmă 
că nimic nu poate fi produs de către spirite, deoarece nu există. 
Prin urmare, nici unii, nici alții nu sunt în măsură să examineze 
subiectul fără părtinire. 3 

Ei consideră forța care „produce mișcarea în interiorul trupului 
şi cea care cauzează mişcarea în exteriorul limitelor trupului ca având 
una şi aceeaşi esenţă, şi este posibil să aibă dreptate. Dar identitatea 
acestor două forţe se oprește aici. Principiul vital care animă trupul 
domnului Cox are aceeaşi natură ca cea a mediumului său; totuși 
el nu este mediumul și nici mediumul nu este domnul Cox. 

Această forță pe care, pentru a le face plăcere domnilor Cox și 
Crookes, o putem numi forţa psihică la fel de bine ca orice altceva, 
acţionează prin, şi nu pornind de la mediumul individual. În acest 
ultim caz, respectiva forță ar fi generată în ființa mediumului, 
și suntem gata să demonstrăm că aceasta nu este posibil; de 
asemenea, nu este așa nici în cazurile de levitaţie a corpurilor 
umane, de deplasare a mobilierului și a altor obiecte fără contact 
și nici în cazurile în care forța face dovada raţiunii și a inteligenţei. 
Este un fapt bine cunoscut atât mediumilor, cât și spiritiştilor că, cu 
cât mediumul este mai pasiv, cu atât este mai bună manifestarea. 
Fiecare dintre fenomenele mai sus menţionate necesită o voință 
conștientă predeterminată. În cazurile de levitaţie ar trebui să 
credem că această forță auto-generată ar ridica masa inertă 
de la sol, dirijând-o prin aer şi apoi coborând-o la sol din nou, 
evitând orice obstacol şi prin aceasta dovedind că este înzestrată 
cu inteligenţă. Însă totul s-ar realiza în mod automat, în timp ce 
mediumul rămâne pasiv în tot acest timp. Dacă ar fi așa, ar însemna 
că mediumul este un magician conștient, și orice pretenţie cum 
că nu este decât un instrument pasiv în mâinile unei inteligențe 
invizibile ar fi inutilă. Am putea la fel de bine să spunem că o 
cantitate de vapori, suficientă pentru a umple un boiler fără să-l 
facă să explodeze, l-ar face pe acesta să se ridice de la sol, sau 
că o baterie Leyden încărcată cu electricitate ar anula forța de 
inerție a recipientului — ambele fiind absurdităţi mecanice. Toate 
analogiile par să indice faptul că forţa care operează în prezența 
unui medium asupra unor obiecte exterioare provine de la o sursă 
care se află dincolo de el. Am putea mai degrabă să o comparăm cu 
hidrogenul care învinge inerția balonului. Gazul aflat sub controlul 
unei forțe inteligente este acumulat în recipient într-o cantitate 
suficientă pentru a învinge forța de atracție a masei combinate. 
În baza aceluiași principiu, această forță face să se miște piesele 
de mobilier și realizează de asemenea și alte manifestări. Deşi în 
esenţă ea este identică cu spiritul astral al mediumului, nu poate 

fi doar spiritul său, deoarece acesta din urmă rămâne tot timpul 
într-un tip de toropeală cataleptică, atunci când mediumitatea 
este autentică. Prin urmare, prima dintre afirmaţiile domnului 
Cox s-ar părea că se bazează pe o ipoteză care nu se susține din 
punct de vedere mecanic. Bineînţeles, argumentația noastră 
porneşte de la presupunerea că levitaţia este un fapt clar observat. 
Pentru a fi perfectă, teoria forţei psihice trebuie să poată explica 
toate „mişcările vizibile... ale substanțelor solide”, dintre care face 
parte și levitația. 

În ceea ce priveşte cel de-al doilea punct, negăm afirmaţia că 
„dovezile sunt insuficiente” pentru a dovedi că forța care produce 
fenomenele este uneori controlată de o inteligență, alta decât 
mintea „mediumului”. Dimpotrivă, există atât de multe mărturii 
care arată că în majoritatea cazurilor mintea mediumului n-are 
nimic de-a face cu fenomenul, încât nu putem să lăsăm afirmația 
domnului Cox așa cum este, fără a o contesta. Şi cea de-a treia 
propunere a sa o considerăm la fel de ilogică, deoarece, dacă trupul 
mediumului nu este generatorul, ci doar un canal pentru forța 
care produce fenomenul — o chestiune asupra căreia cercetările 
domnului Cox nu aruncă deloc lumină —, atunci nu rezultă deloc 
că acest „Suflet, Spirit sau minte” ridică un scaun de la sol sau 
produce anumite bătăi corespunzătoare literelor alfabetului 
pentru că „Sufletul, Spiritul sau mintea” mediumului ar controla 
trupul acestuia. 

În ceea ce priveşte a patra afirmaţie, și anume, că „spiritele 
celor morți sunt singurii agenţi implicaţi în generarea tuturor 
fenomenelor”, nu este nevoie să ne ocupăm de ea pentru moment, 
deoarece vom discuta în detaliu în alte capitole care este natura 
spiritelor ce produc manifestările mediumnice. 

Filozofii şi în special cei care au fost inițiați în marile mistere 
considerau că sufletul astral este dublul impalpabil al formei 
exterioare grosiere pe care noi o numim trup. Acesta este perispiritul 
susținătorilor lui Allan Kardec şi forma-spirit a spiritiștilor. 

Deasupra acestui dublu interior, luminându-l la fel cum o rază 
caldă de soare luminează pământul, fructificând germenele, ale 
cărui calități latente le cheamă la viaţa spirituală, pluteşte Spiritul 
Divin. Perispiritul astral este conţinut și îngrădit de trupul fizic la 
fel ca eterul într-o sticlă sau ca magnetismul în fierul magnetizat. 
Este un centru și un motor alimentat din rezervele universale de 
forță și pus în mişcare de aceleași reguli generale care pătrund 
întreaga natură și dau naștere tuturor fenomenelor cosmice. 
Activitatea sa inerentă cauzează procesele fizice constante ale 
organismului animal, iar în final duce la distrugerea acestuia 
prin uzură și propria sa eliberare. El este un prizonier, și nu un 
chiriaș voluntar al trupului. Având o atracţie atât de puternică 
față de forța universală exterioară, după ce îşi uzează învelișul 
exterior este în cele din urmă liber să se îndrepte către ea. Cu cât 
este mai puternic, mai grosier și mai material învelișul trupesc, 
cu atât este mai lungă durata prizonieratului său. Unele persoane 
se nasc cu o structură atât de excepțională, încât pentru ei poarta 
care îi împiedică pe alţi oameni să comunice cu universul astral 
poate fi ușor descătușată și deschisă, iar sufletele lor pot privi sau 
chiar pot păşi în această lume, întorcându-se apoi din ea. Cei care 
fac aceasta în mod conștient şi la voință sunt numiţi magicieni, 
hierofanți, clarvăzători, adepți; iar cei care fac aceasta prin 
intermediul fluidului unui magnetizator sau al unui „spirit” sunt 
numiţi „mediumi”. Sufletul astral, odată bariera deschisă, este 
atât de puternic atras de magnetul astral universal încât uneori 
duce după el chiar și învelișul său fizic, pe care îl ţine suspendat 
în aer până ce forța gravitaţiei își reafirmă supremaţia asupra lui, 
iar trupul coboară din nou pe pământ. 

Orice manifestare obiectivă, fie că este vorba despre mișcarea 
unui mădular viu sau a vreunui corp anorganic, necesită două 
condiții: voinţă şi forță, plus materia sau ceea ce face ca obiectul 
mișcat să fie vizibil pentru ochii noștri. Toţi aceşti trei factori 

sunt forțe convertibile și constituie corelaţia forțelor susținută 
de oamenii de știință. La rândul lor, ele sunt controlate sau mai 
degrabă umbrite de Inteligența Divină, pe care acești savanţi o 
ignoră cu atâta grijă, dar fără de care nici măcar cel mai umil 
vierme de pe pământ nu s-ar putea mișca. Cel mai simplu și cel 
mai obișnuit dintre toate fenomenele naturale — foșnetul frunzelor 
care tremură la atingerea suavă a unei răsuflări de vânt — necesită 
o exercitare constantă a acestor facultăți. Savanţii pot foarte bine 
să le numească legi cosmice imuabile și fixe. Dar dincolo de aceste 
legi, trebuie să căutăm cauza cea inteligentă, care, odată ce a creat 
și a pus în mișcare aceste legi, le-a infuzat cu esenţa propriei sale 
conştiinţe. Fie că o numim cauza primordială, voința universală 
sau Dumnezeu, aceasta este întotdeauna înzestrată cu inteligență. 

Și acum putem întreba cum se poate ca voința să se manifeste, 
simultan, inteligent și inconştient? Este dificil, dacă nu chiar 
imposibil, să concepem intelectul în afara conștiinței. Prin 
conștiință nu înțelegem neapărat conștiința fizică sau corporală. 
Conştiința este o calitate a principiului simțitor sau cu alte cuvinte a 
Sufletului, iar acesta din urmă manifestă adesea o mare activitate chiar şi 
atunci când trupul doarme sau este paralizat. Atunci când ne ridicăm 
brațul în mod mecanic, putem să credem că facem aceasta în 
mod inconştient, deoarece simţurile noastre superficiale nu pot 
aprecia intervalul dintre formularea scopului şi executarea sa. 
Deși ne pare ca fiind latentă, voința noastră vigilentă va emite 
o forță care pune în mișcare materia. Nu există nimic cu privire 
la natura celui mai banal fenomen mediumnic care să confere 
plauzibilitate teoriei domnului Cox. Dacă inteligența manifestată 
de această forță nu reprezintă o dovadă că ea aparţine unui spirit 
dezîncarnat, cu atât mai puțin este o dovadă că a fost emisă 
inconștient de către medium. Domnul Crookes însuși ne vorbeşte 
despre cazuri în care inteligenţa n-ar fi putut proveni de la niciuna 
dintre persoanele din încăpere, cum este exemplul în care cuvântul 
„totuși”, ascuns de degetul său și neștiut nici chiar de el, a fost 

scris corect pe planşetă.*” Nicio explicaţie, oricare ar fi aceasta, 
nu ar putea să se aplice acestui caz; singura ipoteză admisibilă — 
dacă excludem intervenţia puterii unui spirit — este aceea că a fost 
implicată clarviziunea. Dar savanții nu acceptă existenţa acestei 
facultăţi, și, dacă, pentru a evita alternativa dezagreabilă de a 
atribui fenomenele unei surse spiritiste, totuși ne fac o concesie 
și vorbesc despre clarvedere, este necesar pentru ei fie să accepte 
explicaţia cabalistică a acestei înzestrări, fie să reușească ceea ce 
până acum n-au reuşit, și anume, să prezinte o nouă teorie care să 
se potrivească cu faptele. În plus, dacă de dragul argumentației 
am accepta că în cazul domnului Crookes este posibil ca cuvântul 
„totuși” să nu fi fost citit datorită clarvederii, atunci ce mai putem 
spune despre comunicările mediumnice având un caracter 
profetic? Oare există vreo teorie a impulsului mediumnic care 
să poată explica aptitudinea de a prezice evenimente ce se află 
dincolo de puterea de cunoaștere atât a vorbitorului cât și a 
ascultătorului? Domnul Cox va trebui să mai încerce. 

După cum am afirmat anterior, forța psihică modernă și 
fluidele oracolelor din Antichitate, fie acestea terestre sau siderale, 
sunt identice în esenţă, fiind pur și simplu o forță oarbă. La fel 
este și aerul. În timpul unui dialog, undele sonore produse de 
conversaţia interlocutorilor afectează aceeași masă de aer, totuși 
aceasta nu implică nicio îndoială cu privire la prezenţa celor două 
persoane care vorbesc una cu cealaltă. Oare este mai rezonabil să 
spunem că, atunci când un agent este utilizat de medium și de 
„Spirit” pentru a comunica, este vorba neapărat doar de o singură 
inteligență care se manifestă? La fel cum aerul este necesar pentru 
schimbul reciprocalsuneteloraudibile, și anumiţi curenți delumină 
astrală controlaţi de o Inteligență sunt necesari pentru a genera 
fenomenele numite spiritiste. Dacă am plasa doi interlocutori 
în recipientul vidat al unei pompe de aer, presupunând că ar 

rămâne în viață, cuvintele lor ar 
rămâne doar gânduri nearticulate, 
deoarece nu ar exista un aer care 
să vibreze și astfel să transmită 
undele sonore către urechile lor. 
Dacă vom plasa cel mai puternic 
medium într-o atmosferă izolatoare, 
cum ar fi cea creată în jurul lui de 
un magnetizator puternic, căruia îi 
sunt foarte cunoscute proprietăţile 
agentului magic, nu va apărea nicio 


manifestare până când o inteligență 


Plutarh 


opusă mai puternică decât voința 
magnetizatorului nu va prevala asupra acesteia din urmă și nu va 
pune capăt inerţiei astrale. 

Anticii făceau perfect distincţie între o forță oarbă care 
acţionează spontan şi aceeaşi forță controlată de o inteligenţă. 

Plutarh, preot al lui Apollo, vorbind despre vaporii oracolului 
care nu erau decât un gaz subteran impregnat cu proprietăți 
magnetice îmbătătoare, arată că aceștia aveau o natură duală, căci 
li se adresează folosind următoarele cuvinte: „Cine eşti tu, fără 
un Dumnezeu care te-a creat şi care îți dă viață, fără un daimon 
[spirit] care acţionând la comanda lui Dumnezeu te controlează 
şi te guvernează? Tu nu poți face nimic. Tu nu eşti nimic decât 
o răsuflare goală.”* Astfel, fără un suflet sau o inteligență care 
să o anime, „forţa psihică” ar fi de asemenea doar o „răsuflare 
în van”. Aristotel susţine că acest gaz sau emanaţie astrală care 
ieşea din interiorul pământului este singura cauză suficientă care 
acționează din interior spre exterior, spre a însufleți toate ființele 
vii şi toate plantele de pe scoarţa exterioară. Drept răspuns la 
scepticii secolului său, Cicero, animat de o justă mânie plină 

de indignare, exclamă: „Și ce poate fi mai divin decât această 
emanaţie a pământului care afectează sufletul uman conferindu-i 
capacitatea de a prezice viitorul? Și mâna timpului, ar putea ea 
oare să înlăture această virtute? Credeţi că vorbiţi despre vin sau 
carne în saramură?! Cum pot cercetătorii moderni să pretindă 
că sunt mai înţelepţi decât Cicero, atunci când afirmă că această 
forță eternă s-a evaporat şi că izvoarele profetice au secat? 

Toţi profeţii din Antichitate - ființe senzitive inspirate — 
se spune că își pronunțau profeţiile în aceleași condiţii, fie sub 
influenţa unui impuls direct al emanațţiei astrale, fie sub acțiunea 
unui vapor umed care se ridica din pământ. Această materie 
astrală este cea care servește drept veșmânt temporar sufletelor 
care se formează în această lumină. Cornelius Agrippa exprimă 
aceleași idei referitoare la natura acestor fantome, descriindu-le ca 
fiind umede: „In spirito turbido HUMIDOQUE" 27? 

Profețiile se realizează în două moduri — în mod conştient, de 
către magicienii capabili să citească în Lumina Astrală, și în mod 
inconștient, de către aceia care acţionează sub influenţa a ceea ce 
numim inspiraţie. Din această ultimă categorie fac parte profeții 
biblici şi clarvăzătorii moderni în stare de transă. Platon cunoștea 
atât de bine acest fapt încât spunea următoarele despre asemenea 
profeţi: „niciun om în deplinătatea facultăților sale nu ajunge la 
adevărul profetic și la inspiraţie... ci doar atunci când este într-o 
stare de demenţă, în urma unei maladii sau a posesiunii...” (de 
către un daimon sau spirit). „Unii oameni îi numesc pe aceștia 
profeţi, neștiind că ei doar repetă cuvintele altcuiva... și nu ar 
trebui să fie numiţi nicidecum profeţi, ci doar transmițători ai 
unor viziuni şi profeţii”, adaugă el. 

În continuarea argumentației sale, domnul Cox spune: 

„Sspiritiştii cei mai devotați admit practic existența forței 
psihice, căreia îi dau o denumire foarte inadecvată, și anume, 
magnetism (cu care nu are nici cea mai mică afinitate), afirmând 
că spiritele celor morți pot să facă acţiunile care le sunt atribuite 
doar prin utilizarea magnetismului (și anume a forței psihice a) 
mediumilor”.”4 

Şi aici apare din nou o neînțelegere cauzată de diversitatea 
numelor date unor aspecte care pot fi ușor dovedite ca fiind un unic 
și același compus imponderabil. Deși electricitatea nu a devenit o 
ştiinţă decât în secolul al optsprezecelea, nimeni nu se va hazarda 
să afirme că această forţă nu exista încă de la creaţia lumii; în plus, 
suntem în măsură să dovedim că până și evreii din Antichitate o 
cunoșteau. Totuși, doar faptul că științele exacte nu au făcut această 
descoperire până în anul 1819, când au arătat relaţia intimă care 
există între magnetism și electricitate, nu împiedică în niciun fel 
ca aceşti agenţi (magnetismul și forța psihică — n.t.) să fie identici. 
Dacă o bară de fier poate fi înzestrată cu proprietăți magnetice 
făcând să treacă un curent electric printr-un conductor plasat într- 
un anumit mod în apropierea acestei bare, de ce să nu acceptăm 
cu titlul de teorie provizorie faptul că mediumul poate și el să fie 
un conductor şi nimic mai mult în timpul unei şedinţe? Oare este 
neștiințific să spunem că inteligenţa „forței psihice”, care atrage 
curenţii electrici prin undele eterice folosindu-se de medium ca de 
un conductor, generează şi pune în mișcare magnetismul latent 
cu care este saturată atmosfera încăperii în care are loc ședința, 
pentru a produce efectele dorite? Cuvântul magnetism este la fel 
de bun ca oricare altul, până ce știința nu ne va pune la dispoziţie 
ceva mai mult decât un agent pur ipotetic înzestrat cu proprietăți 
conjuncturale. 

„Domnul Sergeant Cox spune că: diferenţa dintre susţinătorii 
forţei psihice și spiritiști constă în faptul că noi susţinem că încă 


%74 Crookes, Researches etc., p. 101 


370 Isis dezvăluită 


nu există dovezi suficiente cu privire la existența unui agent 
de control, altul decât inteligența mediumului, și de asemenea 
că nu există nici cea mai mică dovadă referitoare la intervenţia 
«spiritelor» celor morţi”. 

Suntem perfect de acord cu domnul Cox referitor la absența 
dovezilor care să susţină ideea că spiritele celor morți acționează 
în acest caz; dar în ceea ce privește restul, credem că este o deducție 
interesantă făcută în baza unei „multitudini de fapte”, conform 
cu domnul Crookes, care remarcă în continuare: „consultându- 
mi notițele, găsesc... o asemenea supra-abundenţă de dovezi, o 
multitudine zdrobitoare de mărturii... încât aș putea umple cu ele 
mai multe numere ale revistei Quarterly review”. 

Iată câteva dintre aceste fapte „de o concludenţă zdrobitoare”: 
1. Mișcarea unor corpuri grele, prin contact, dar fără niciun impuls 
mecanic; 2. Fenomene de percuție și alte sunete; 3. Modificarea 
greutăţii corpurilor; 4. Mișcarea unor substanțe solide aflate la 
distanță de medium; 5. Ridicarea în aer a meselor și a scaunelor 
de la sol, fără a exista un contact fizic; 6. LEVITAŢIA FIINȚELOR 
UMANE; 7. „Apariţii luminoase”. Domnul Crookes ne spune: 
„în condiţiile cele mai stricte am văzut un corp solid luminos de 


grosimea și aproape forma unui ou de curcan, care plutea prin 

cameră fără să facă zgomot, uneori la o asemenea înălțime încât 
nimeni nu putea ajunge până acolo, nici măcar în vârful picioarelor. 
Apoi forma cobora lin până la nivelul solului. Formaţiunea a fost 
vizibilă timp de peste zece minute și înainte de a dispărea, a lovit 
de trei ori în masă făcând un zgomot asemănător celui unui corp 
solid şi dur”. (Putem deduce aici că oul avea aceeași natură 
ca pisica meteorică a domnului Babinet, care este clasificată, 
împreună cu alte fenomene naturale, în lucrările lui Arago.); 8. 
Apariţia unor mâini, fie luminoase prin ele însele, fie vizibile în 
lumină naturală; 9. „Scrierea directă” chiar de către aceste mâini 
luminoase, înzestrate cu inteligenţă (forţa psihică?); 10. „Forme și 
chipuri de fantome.” În acest exemplu, forța psihică vine dintr- 
un „colţ al încăperii, având forma unei fantome”, ia în mână un 
acordeon şi apoi alunecă prin încăpere cântând la instrument. 
În tot acest timp, Home, mediumul, a fost sub supraveghere.” 
Toate aspectele anterioare au fost observate și testate de domnul 
Crookes în propria sa casă. Având astfel propria sa dovadă 
ştiinţifică privind autenticitatea fenomenului, a făcut un raport 
către Societatea Regală din Londra. Şi oare a fost primit ca 
descoperitor al unor fenomene naturale în totalitate inovatoare 
şi de o importanţă covârșitoare? Să lăsăm cititorul să-i consulte 
opera pentru a găsi răspunsul. 

Pe lângă aceste farse jucate credulității umane de către „forța 
psihică”, domnul Crookes mai vorbeşte și de o altă clasă de 
fenomene, pe care le numește „cazuri speciale” și care par (?) să 
indice intervenţia unei inteligenţe „exterioare”.?® 

„Eram, spune el, cu domnișoara Fox în timp ce aceasta scria 
prin dicteu automat un mesaj către o persoană prezentă, în timp 
ce un alt mesaj către o altă persoană era transmis alfabetic (tot de 

ea) prin intermediul unor „lovituri ritmice”. În tot acest timp, ea 
vorbea liniştită cu o a treia persoană pe un subiect complet diferit 
de celelalte două... În timpul unei ședințe cu domnul Home, o 
mică bucată de lemn s-a deplasat spre mine pe suprafața mesei, la 
lumina zilei, şi mi-a transmis un mesaj prin bătăi ritmice pe mână. Eu 
repetam literele alfabetului și bucăţica de lemn îmi atingea mâna 
atunci când spuneam litera cea bună... toate acestea petrecându- 
se la distanță de mâinile domnului Home.” La cererea domnului 
Crookes, aceeași bucată de lemn i-a transmis „un mesaj telegrafic 
cu ajutorul alfabetului Morse, în același mod, prin bătăi pe mână”. 
(Ideea este că alfabetul Morse le era în întregime necunoscut 
membrilor asistenţei; chiar și însuşi domnul Crookes știa foarte 
puțin despre acesta.) Mai apoi el adaugă: „m-a convins efectiv că 
la capătul liniei, ORIUNDE SE AFLA ACESTA, se afla un foarte 
bun operator Morse”.*! Ar fi oare o impertinenţă în cazul de față 
să-i sugerăm domnului Cox să-l caute pe operatorul respectiv pe 
proprietatea sa personală — Tărâmul Psihic? Dar aceeaşi bucată 
de lemn a făcut chiar și mai mult. Ziua în amiaza mare, în salonul 
domnului Crookes, i s-a cerut să transmită un mesaj. „... Pe masă 
se afla un creion și câteva foi de hârtie. Imediat creionul s-a ridicat cu 
vârful în jos şi, după ce a avansat prin mișcări sacadate către hârtie, 
a căzut pe masă. Apoi s-a ridicat din nou și iarăşi a căzut pe masă... 
După trei încercări nereușite, o mică bucăţică de lemn (operatorul 
Morse) care se afla pe masă, a alunecat către creion şi s-a ridicat 
câțiva centimetri deasupra mesei. Creionul s-a ridicat şi el din 
nou, sprijinindu-se de bucățica de lemn. Împreună, au făcut un efort 
să scrie pe hârtie. Dar nu au reuşit, și atunci au făcut din nou un alt 
efort comun. După a treia încercare, bucăţica de lemn a renunțat și 
a mers înapoi la locul său. Creionul a rămas așa cum căzuse pe foaia 
de hârtie, iar atunci un mesaj alfabetic ne-a transmis: „am încercat 


31 Ibid., p. 95 

să facem ce ne-ați cerut, dar ne-am epuizat puterile”. Expresia 
ne-am epuizat puterile, cu privire la eforturileinteligente unite ale 
prietenoasei bucăţi de lemn și ale creionului, ne-au dat de înțeles 
că erau prezente două forțe psihice. 

În toate aceste cazuri, există oare vreo dovadă că agentul 
director era „inteligența mediumului”? Nouă ni se pare că, 
dimpotrivă, au existat foarte multe semne că mișcările bucății de 
lemn şi ale creionului erau controlate de spirite „ale celor morți” 
sau cel puţin ale unor alte entități inteligente nevăzute. 

Cu siguranță că, în acest caz, cuvântul magnetism explică la 
fel de puţin ca și termenul forță psihică; totuși există mai multe 
motive pentru a utiliza mai degrabă primul termen decât cel 
de-al doilea - chiar și simplul fapt că magnetismul transcendent 
sau mesmerismul cauzează fenomene identice ca efect cu cele 
ale spiritismului. Fenomenul cercului fermecat al Baronului Du 
Potet şi al lui Regazzoni contravine la fel de mult legilor acceptate 
ale fiziologiei ca levitaţia unei mese legilor filozofiei naturale. În 
anumite cazuri, mai mulţi bărbați puternici au fostadesea incapabili 
să ridice o masă mică cântărind doar câteva kilograme și au rupt-o 
în bucăţi încercând. În alte cazuri, zece experimentatori, printre 
care se aflau uneori chiar și academicieni, au fost efectiv incapabili 
să treacă peste o linie trasată cu cretă pe jos de către Du Potet. La 
un moment dat, un general rus, binecunoscut pentru scepticismul 
său, a insistat atât de mult până a căzut la sol pradă unor convulsii 
violente. În acest caz, fluidul magnetic care opunea o asemenea 
rezistență era forța psihică a domnului Cox, care făcea ca masa 
să aibă o greutate supranaturală. Dacă acestea produc aceleași 
efecte psihologice și fiziologice, avem multe motive să credem că 
sunt mai mult sau mai puţin identice. Și nu credem că cineva ar 
putea obiecta la această deducție, oferind totodată motive logice. 
De altfel, chiar şi dacă cineva ar nega aceasta, faptele ar continua 


* Ibid, p. 94 

să existe. A existat o vreme când toate Academiile Creștinătății 
s-au pus de acord pentru a nega existența unor munţi pe Lună; 
şi a mai fost de asemenea o vreme când dacă cineva ar fi avut 
îndrăzneala să emită ideea că există viaţă în regiunile superioare 
ale atmosferei, precum şi în adâncimile insondabile ale oceanului, 
acesta ar fi fost tratat ca un prost sau ca un ignorant. 

„Dacă Diavolul afirmă aceasta — atunci este cu siguranţă o 
minciună!”, astfel obișnuia să spună piosul abate Almiguana, 
într-o discuție cu o „masă spiritistă”. Vom avea în curând dreptul 
să-i parafrazăm afirmaţia, spunând: „Dacă savanții neagă aceasta 
— este cu siguranță adevărat”. 


Capitolul VII 


ELEMENTE, ELEMENIALI ȘI 
ASPECTE ELEMENIARE 


„O tu, Mare Cauză Primordială, cea mai puțin înțeleasă.” 


Alexander Pope 


„De unde vine această dulce speranţă, această dorință profundă, 
Această tânjire după nemurire? 
De unde această frică ascunsă, această oroare instinctivă 
De a cădea în neant? De ce sufletul temător 
Se retrage din fața distrugerii? 
Este raza divină care străluceşte în noi, 
Este cerul care ne arată Lumea noastră de Dincolo 
Şi care face ca eternitatea să devină intimă pentru om. 
ETERNITATE! Ce gând plăcut şi totuşi înfricoşător! 
Addison 


„Există şi o altă lume care este mai bună.” 
Kotzebue, The Stranger 


După ce am acordat atâta spaţiu prezentării opiniilor 
contradictorii ale savanților în privința anumitor fenomene oculte ale 
vremii noastre, este just să dăm atenţie și speculațiilor alchimiștilor 
medievali și ale altor oameni iluştri. Aproape fără excepţie, savanții 
Antichității şi ai Evului Mediu credeau în doctrinele secrete ale 
înțelepciunii. Aceste doctrine cuprindeau Alchimia, Cabala caldeo- 

iudaică, sistemele ezoterice ale lui Pitagora şi ale Magilor antici și 
acelea ale filozofilor și teurgilor platonicieni târzii. Ne propunem 
să vorbim în paginile următoare și despre gimnozofiştii indieni și 
astrologii caldeeni. Nu trebuie deloc să neglijăm expunerea marilor 
adevăruri subiacente religiilor neînţelese din trecut. Cele patru 
elemente ale strămoșilor noștri, pământul, aerul, apa și focul, conţin 
pentru cel ce studiază alchimia și psihologia antică — sau, cum este 
numită acum, magia — multe aspecte la care filozofia noastră nu 
a visat niciodată. Să nu uităm că ceea ce Biserica numește acum 
necromanție, iar credincioşii moderni, spiritism, practică e include 
evocarea spiritelor plecate din lumea fizică, este o Știință care, din 
cea mai îndepărtată Antichitate, a fost aproape universal răspândită 
pe suprafața pământului. 


ATRACŢIA ŞI RESPINGEREA SUNT UNIVERSALE 
IN TOATE REGNURILE NATURII 


Deși nu este nici alchimist, nici magician sau astrolog, ci doar 
un mare filozof, Henry More de la Universitatea Cambridge — un 
om cu o reputaţie universală — poate fi considerat un ager logician, 
om de știință şi metafizician. A crezut cu fermitate în vrăjitorie 
întreaga sa viață. Credinţa sa în nemurire și argumentele sale abile 
pentru a demonstra supraviețuirea Spiritului omului după moarte 
sunt toate bazate pe sistemul pitagoreic, adoptat de Cardano, 
Van Helmont și alți mistici. Spiritul infinit și necreat, pe care în 
mod obişnuit îl numim Dumnezeu, o substanţă de cea mai înaltă 
virtute și excelenţă, a produs totul prin cauzalitate emanativă. Astfel, 
Dumnezeu este substanța primară, iar restul — substanţa secundară; 
chiar dacă cea dintâi a creat materia și a înzestrat-o cu puterea de 
a se mișca pe sine, cu toate acestea, ea, substanța primară, rămâne 
totuşi cauza acestei mișcări, precum și a materiei înseși; totuși, 
avem dreptate când spunem că materia se mișcă pe ea însăși. i 


Ei 

„Am putea să definim acest gen de spirit despre care vorbim ca 
o substanţă insesizabilă, care se poate mișca, pătrunde, contracta 
şi dilata pe ea însăși, și poate de asemenea pătrunde, mișca și 
modifica materia” 3% care este a treia emanaţie. More credea cu 
tărie în apariţii (fantome) şi susţinea energic teoria individualităţii 
fiecărui suflet, ale cărui „personalitate, memorie şi conștiință vor 
subzista cu siguranță în starea viitoare”. El împărțea Spiritul 
Astral al omului după ieșirea sa din trup în două entități distincte: 
vehiculul „aerian” și vehiculul „eterat”. În timpul în care un om 
dezîncarnat se mişcă în veşmântul său aerian, el este supus Sorții, 
adică răului şi tentaţiei, este atașat de interesele sale terestre şi, 
în consecinţă, nu este cu totul pur. Doar atunci când își părăsește 
această haină a sferelor mai grosiere și devine eterat este sigur 
de nemurirea lui. „Căci ce umbră ar putea să producă acest corp 
(vehiculul eterat), care este lumină pură și transparentă? Și prin 
urmare oracolul se împlinește atunci când Sufletul ascensionează 
până la acea condiţie pe care deja am descris-o, singura în care este 
de neatins de către destin şi mortalitate.” More își încheie lucrarea 
afirmând că această condiție transcendentă și de o puritate divină 
constituia singurul țel al pitagoreicilor. 

Despre scepticii vremii sale vorbește cu dispreţ şi severitate. 
Vorbind de Scot, Adie şi Webster îi numește „noii noștri sfinți 
inspirați... avocaţi dedicați ai vrăjitoarelor, care în mod nebunesc 
și temerar, în ciuda bunului-simț și a oricărei raţiuni, contrar 
cunoştinţelor din vechime, contrar interpreților şi chiar contrar 
Scripturii, îl scoteau pe însuși Samuel din scenă, înlocuindu-l 
cu un biet ticălos. Cui ar trebui să-i dăm crezare, Scripturii sau 
acestor bufoni umflaţi doar cu ignoranță, vanitate şi neîncredere 
stupidă? Fiecare să judece pentru el”, adaugă More. 

Ce limbaj ar fi folosit acest mistic eminent pentru a-i combate 
pe scepticii noştri din secolul al XIX-lea? 


35 Antidote, lib. I, cap. 4 

Descartes, chiar dacă avea cultul materiei, a fost unul dintre cei 
mai devotați maeştri ai doctrinei magnetice și, până la un anumit 
punct, al alchimiei. Sistemul fizicii sale seamănă mult cu acela 
al altor mari filozofi. Spaţiul, care este infinit, este compus sau 
mai curând umplut de o materie fluidă elementară şi este unica 
sursa a întregii vieți, inclusiv a tuturor sferelor cereşti pe care le 
menţine în mișcare perpetuă. Fluxurile magnetice ale lui Mesmer 
sunt deghizate de el în vortexuri carteziene, ambele fiind bazate 
pe același principiu. Ennemoser îndrăznește să spună că acestea 
două au mai multe în comun „decât își închipuie cei care nu au 
studiat subiectul cu atenţie”. 

Apreciatul filozof Pierre Poiret Naude a fost cel mai înflăcărat 
apărător al doctrinei magnetismului ocult și unul dintre primii săi 
propovăduitori, în 1679. Filozofia magico-teozofică este apărată 
pe larg în lucrările sale. 

Celebrul doctor Hufeland a scris o carte despre magie“, în 
care propune teoria simpatiei magnetice universale între oameni, 
animale, plante și chiar minerale. El confirmă mărturia lui 
Campanella, a lui Van Helmont, a lui Servius în ceea ce priveşte 
simpatia care există între diferitele părţi ale trupului, precum şi 
între toate părţile corpurilor organice și chiar anorganice. 

Aceasta este de asemenea și doctrina lui Tenzel Wirdig. O 
găsim în lucrările sale, expusă cu mult mai multă claritate, logică 
şi vigoare decât în cele ale altor autori mistici care au tratat 
același subiect. În faimosul său tratat The New Spiritual Medicine, 
el demonstrează, pe terenul recent descoperitei legi a atracției și 
respingerii universale - numită astăzi „gravitaţie” —, că întreaga 
natură este însuflețită. Wirdig numește această simpatie magnetică 
„acordul spiritelor”. Fiecare obiect este atras către cele cu care se 


5% History of Magic, vol. II, p. 272 
385 PI e R X = P P 
Apologie pour tous les grands personnages faussement accuses de magie 

“* Berlin, 1817, Nova Medicina Spirituum, 1675 

aseamănă şi converge spre naturile care i se potrivesc. Din această 
simpatie și antipatie se naște o mișcare constantă în întreaga lume 
şi în toate părțile ei, precum şi o comuniune neîntreruptă între cer 
şi pământ, care produce armonia universală. Fiecare lucru trăiește 
şi moare prin magnetism; un lucru afectează alt lucru, chiar la 
distanțe mari, și „congenerii” săi pot fi influențați în orice clipă, 
fie în direcția sănătății, fie a bolii, prin puterea acestei simpatii, 
în ciuda spaţiului care îi separă. „Hufeland”, spune Ennemoser, 
„vorbeşte despre o excrescenţă care a fost tăiată de pe spatele unui 
hamal, şi care, atunci când hamalul a murit, a murit și ea, căzând 
din poziţia ei artificială.% Părul de pe o bucată de piele, luată de 
pe capul unei persoane vii, a încărunțit în același timp cu cel de pe 
capul de pe care a fost prelevat.” 

Kepler, precursorul lui Newton în privința multor mari 
adevăruri şi chiar în ceea ce privește gravitația universală, pe 
care o atribuia cu foarte multă dreptate atracției magnetice, 
cu toate că numea astrologia „fiica nebună a unei mame mult 
mai înțelepte” — astronomia —, împărtășea credinţa că spiritele 
stelelor reprezintă „inteligenţe”. El credea cu tărie că fiecare planetă 
este sediul unui principiu inteligent şi că toate sunt locuite de ființe 
spirituale, care exercită influenţe asupra altor fiinţe ce locuiesc în sfere 
materiale, mai grosiere decât ale lor, în special pe pământul nostru. 
La fel cum influențele spirituale stelare ale lui Kepler au fost 
înlocuite de către vortexurile mai materialistului Descartes — pe 
care tendințele sale atee nu l-au împiedicat să creadă că a găsit un 


37 Sensul acestei fraze este ambiguu, atât în original cât și în traducerea în 
limba spaniolă, iar traducătorul francez a ales să elimine cu totul această frază 
datorită ambiguităţii sale (n.t.). 

38 Ar fi inutil şi prea lung să apărăm aici teoria lui Kepler referitoare la relațiile 
dintre cele cinci solide regulate ale geometriei și mărimile orbitelor celor cinci 
planete principale, teorie pe care profesorul Draper, în Conflict, a ridiculizat-o. 
Există multe teorii antice cărora li s-a făcut dreptate prin descoperirile moder- 
ne. În ceea ce le priveşte pe celelalte, va trebui să se aștepte momentul potrivit. 

E TEHN pi 7A bi regim care să-i prelungească viața 
cu cinci sute de ani sau chiar mai 
mult —, la fel de bine şi vortexurile 
Şi teoriile astronomice ale acestuia 
din urmă vor putea într-o bună zi 
să fie înlocuite de curenți magnetici 
inteligenți, dirijați de Anima Mundi. 
Battista della Porta, învățatul 
filozof italian, în ciuda eforturilor sale 
de a arăta lumii lipsa de fundament 
a acuzelor că magia ar fi superstiție 
și vrăjitorie, a primit din partea 
criticilor ulteriori un tratament la fel 
D Hieronymum de Vogel „gg. de nedrept ca și cel aplicat colegilor 
săi. Acest celebru alchimist a lăsat 
o lucrare despre Magia Naturală, 
în care consideră Sufletul Lumii ca 
fiind fundamentul oricăror fenomene oculte posibile, care uneşte 
între ele toate câte există. El arată că Lumina Astrală acționează 
în armonie și simpatie cu natura întreagă; că din esenţa sa sunt 
formate spiritele noastre; și că, acţionând la unison cu sursa-mamă, 
corpurile noastre siderale sunt capabile să realizeze minuni magice. 
Întregul secret rezidă în cunoașterea de către noi a elementelor 
înrudite. Credea în „piatra filozofală”, cu privire la care lumea are 
o atât de înaltă consideraţie, pe care toate epocile au lăudat-o și pe 
care unii au și descoperit-o, în mod fericit”. În final, el prezintă multe 
indicii valoroase referitoare la „semnificaţia sa spirituală”. În 1643 a 
apărut în rândul misticilor un călugăr, Părintele Kircher, care preda 
o filozofie completă a magnetismului universal. Numeroasele sale 
lucrări“” îmbrățișează multe dintre subiectele atinse în treacăt 


Battista Porta - Tratatul 
despre magie naturală 


** Athanasius Kircher, Magnes sive de arte magnetici, opus tripartitum, Coloniae, 
1654 

de Paracelsus. Definiţia pe care o dă magnetismului este foarte 
originală, căci contrazice teoria lui Gilbert, care spunea că pământul 
este un magnet gigantic. El afirmă că, deşi fiecare particulă de 
materie şi chiar intangibilele „forțe” invizibile sunt magnetice, ele 
nu constituie prin ele însele un magnet. Nu există decât un singur 
MAGNET în Univers, şi de la el provine magnetizarea a tot ceea ce există. 
Acest magnet este, desigur, ceea ce cabaliștii numesc Soarele central 
Spiritual, sau Dumnezeu. Soarele, luna, planetele și stelele sunt, 
spune el, eminamente magnetice; dar ele au devenit astfel prin 
inducție, trăind în fluidul magnetic universal — Lumina Spirituală. 
El demonstrează misterioasa simpatie care există între corpurile 
celor trei regnuri principale ale naturii și își susține demonstrația 
cu un număr uluitor de exemple. Un mare număr dintre acestea 
au fost verificate de către naturalişti, dar sunt și altele, mult mai 
numeroase, care au rămas neautentificate; ele sunt negate, conform 
politicii tradiționale și logicii foarte echivoce a oamenilor noştri de 
ştiinţă. De exemplu, el arată că există o diferenţă între magnetismul 
mineral și zoo-magnetism, sau magnetismul animal. Demonstrează 
aceasta prin faptul că, în afară de magnetită, toate mineralele sunt 
magnetizate de către o forță mai înaltă, cea a magnetismului animal, 
acest magnetism primindu-și puterea prin emanaţie directă de la 
cauza primordială, Creatorul. Un ac poate fi magnetizat dacă este 
doar ţinut în mână de cineva cu voință puternică, iar chihlimbarul 
își dezvoltă cel mai mult puterile atunci când este frecat de mâna 
omului, mai mult decât de orice alt obiect; așadar, omul poate 
să-şi transfere propria vitalitate și, până la un anumit punct, să 
anime obiecte anorganice. Aceasta, „în ochii celor proşti, reprezintă 
vrăjitorie”. „Soarele este cel mai magnetic dintre toate corpurile”, 
spune Kircher, anticipând astfel teoria generalului Pleasonton. 
„Filozofii antici nu au contestat niciodată acest fapt, ci au înţeles 
dintru început că emanațiile soarelui leagă de el toate câte există și 
că transferă această putere unificatoare la tot ceea ce cade sub razele 
sale directe.” 

Ca o dovadă a acestui fapt dă exemplul unui număr de plante 
care sunt în mod deosebit atrase de către soare, iar altele de lună, 
arătând simpatia lor irezistibilă față de el, urmându-i traiectoria 
pe cer. Planta cunoscută sub numele de Githymal”” îşi urmează 
cu fidelitate stăpânul, chiar şi atunci când ceața îl face invizibil. 
Acacia își deschide petalele la răsăritul lui și le închide la apus. 
La fel, lotusul egiptean și floarea-soarelui. Mătrăguna manifestă 
aceeaşi predilecție pentru lună. 

Ca exemple de antipatii și simpatii ale plantelor, citează 
aversiunea pe care vița-de-vie o manifestă față de varză şi prietenia 
ei pentru măslin; iubirea pe care piciorul- cocoșului o are pentru 
lotus și ruta pentru smochin. Antipatia care există uneori chiar 
și între substanțele asemănătoare este clar demonstrată în cazul 
rodiului mexican, ai cărui lăstari, atunci când sunt tăiați în bucăţi, 
se resping, cu „o ferocitate extraordinară”. 

Kircher explică fiecare sentiment din natura umană ca fiind 
un rezultat al transformărilor condiţiei noastre magnetice. Mânia, 
gelozia, prietenia, iubirea și ura sunt toate modificări ale atmosferei 
magnetice care se dezvoltă în noi și care emană constant de la 
noi. Iubirea este dintre cele mai variabile, de aceea aspectele sale 
sunt nenumărate. Iubirea spirituală, a unei mame pentru copilul 
ei, a unui artist pentru arta sa, iubirea ca prietenie pură, sunt 
toate manifestări pur magnetice de simpatie între două naturi de 
același gen. Magnetismul iubirii pure este sursa tuturor lucrurilor şi 
ființelor create. În accepțiunea sa ordinară, iubirea între două sexe 
este precum electricitatea, şi el o numeşte amor febris species, „febra 
speciilor”. Există două feluri de atracție magnetică — simpatia și 
fascinația; una sănătoasă şi naturală, cealaltă rea și împotriva 
naturii. Acesteia din urmă, fascinaţiei, trebuie să-i atribuim 
puterea broaștei râioase veninoase care, doar deschizându-și 
gura, forțează reptila sau insecta care trece să se arunce înăuntru 


30 Lib, II, p. 643 

spre pierzania ei. Căprioara, precum și alte animale mai mici, 
sunt atrase de respirația șarpelui boa și sunt determinate în mod 
irezistibil să intre în raza lui de acţiune. Peștele electric, torpila, 
respinge brațul omului cu un şoc electric care îl amorțeşte pentru o 
vreme. Pentru ca un om să exercite o putere asemănătoare într-un 
scop binefăcător trebuie să îndeplinească trei condiţii: 1. noblețea 
sufletului; 2. voinţă puternică şi facultate imaginativă; 3. un 
subiect mai slab decât magnetizatorul; altfel, cel dintâi va rezista. 
Un om liber de poftele lumești și de atracția simțurilor poate să 
vindece astfel şi cea mai „incurabilă” dintre boli, și viziunea lui 
poate să devină clară și profetică. 

Un exemplu curios al acestei atracţii universale dintre toate 
corpurile sistemului planetar şi tot ceea ce se află în relație cu 
ele, organic sau anorganic, este menţionat într-o surprinzătoare 
carte veche din secolul al XVII-lea. Ea conţine notele de călătorie 
şi raportul oficial adresat Regelui Franţei de către ambasadorul 
său, Simon de la Loubère, referitor la ceea ce văzuse din regatul 
Siamului. „În Siam”, spune el, „există două tipuri de peşti de apă 
dulce, care sunt numiţi pal-aut și pla-cadi. Odată ce sunt săraţi și 
plasați întregi în oală, sunt văzuți cum urmează exact mișcările 
fluxului şi refluxului mării, ridicându-se sau coborând în recipient 
pe măsură ce fluxul urcă şi coboară”. De la Loubère a făcut mult 
timp experimente de genul acesta pe aceşti peşti, împreună cu un 
inginer al guvernului, pe nume Vincent, și în consecinţă atestă 
şi certifică cu întreaga autoritate acest fapt, care la început a fost 
respins ca simplă fabulă. Această misterioasă atracție este atât de 
puternică, încât ea se exercită asupra peştilor și după ce putrezesc 
cu totul şi se fac bucăți. 


»1 Notes from a New Historical Relation of the Kingdom of Siam, autor de la 
Loubère, ambasador al Franţei în Siam între anii 1687-1688. Ediţia 1692. 

FENOMENELE PSIHICE DEPIND DE 
ÎMPREJURIMILE FIZICE 


Explicaţia naturii ar trebui să fie căutată mai ales în acele ţări 
care nu au fost binecuvântate de civilizaţie, şi tot acolo ar trebui 
să observăm efectele acelei puteri subtile pe care filozofii antici o 
numeau „Sufletul Lumii”. 

Doar în Orient şi în imensele deşerturi neexplorate ale Africii 
cercetătorul în psihologie găseşte o hrană abundentă pentru su- 
fletul său înfometat de adevăr. Motivul pentru aceasta este evi- 
dent. Atmosfera centrelor populate este fizic viciată de către fumul 
şi vaporii greu mirositori ai uzinelor, de către maşinile cu aburi, 
căile ferate şi vapoarele cu abur; şi mai ales de urâtele emanaţii ale 
celor vii şi celor morţi. Natura, asemenea omului, este dependentă 
de anumite condiţii pentru a putea funcționa, iar puternicul său 
suflu, ca să zicem aşa, poate fi uşor afectat, jenat, împiedicat, iar 
corelaţia forțelor ei poate fi distrusă într-un anumit punct, ca şi 
cum ar fi o fiinţă umană. Atât climatul, cât şi influenţele oculte per- 
cepute zilnic nu doar modifică natura fizio-psihologică a omului, 
ci alterează chiar şi constituirea aşa-numitei materii anorganice 
într-un grad neconştientizat încă pe deplin de către ştiinţa euro- 
peană. Astfel, Medical and Surgical Journal din Londra îi sfătuieşte 
pe chirurgi să nu aducă bisturie la Calcutta pentru că experienţa 
a arătat că oţelul englez nu rezistă la atmosfera din India; la fel 
cum un set de chei englezeşti sau americane se acoperă de rugină 
la patruzeci şi opt de ore după ce sunt duse în Egipt, în timp ce 
obiectele din oţel indigen rămân neoxidate. 

S-a constatat de asemenea că un şaman din Siberia care a oferit 
dovezi uluitoare ale puterilor sale oculte în rândul nativilor săi 
ciukci, este lipsit, fie cu totul, fie doar parţial, de astfel de puteri când 
ajunge în poluata şi cețoasa Londră. Este organismul uman mai puţin 
sensibil la influenţele climaterice decât o bucată de oțel? Dacă nu, de 

ce să fim circumspecţi la mărturiile 
călătorilor care este posibil să-l fi 
văzut pe şaman, zi după zi, etalând 
fenomene de un caracter cu totul 
surprinzător în țara sa de baştină şi să 
negăm posibilitatea unor asemenea 
puteri şi asemenea fenomene, doar 
pentru că nu poate să facă la fel 
de multe lucruri la Londra sau la 
Paris? În conferinţa sa despre Artele 
pierdute, Wendell Phillips dovedeşte 
că, dincolo de faptul că o schimbare 
a climatului influențează natura 


psihologică a omului, orientalii au 


Şaman siberian 


simţuri fizice mult mai acute decât 
europenii. „Vopsitorii francezi din Lyon, care nu pot fi depăşiţi în 
măiestria lor”, spune el, „au o teorie că există o anumită nuanţă 
delicată de albastru, pe care europenii nu o pot vedea. Şi în Caşmir, 
tinerele fete care fac şaluri ce valorează 30.000 de dolari unul, îi vor 
arăta (vopsitorului lyonez) trei sute de culori distincte pe care acesta 
nu numai că nu le poate reproduce, dar nici măcar nu le poate distinge.” 
Dacă există o diferenţă aşa de mare între acuitatea simţurilor externe 
la două rase, de ce situaţia nu ar fi similară şi în privința puterilor lor 
psihologice? Mai mult, ochiul unei fete din Caşmir este capabil să 
vadă în mod obiectiv o culoare care există, dar care, nefiind perceptibilă 
pentru un european, este ca şi inexistentă pentru el. De ce să refuzăm 
atunci să admitem că anumite organisme înzestrate în mod deosebit, 
despre care se crede că deţin acea facultate misterioasă denumită 
vedere secundă, văd imaginile respective la fel de obiectiv cum vede 
fata culorile; şi că, în consecinţă, aceste imagini, în loc să fie simple 
halucinaţii subiective create de imaginaţie, sunt, din contră, reflexii 
ale unor lucruri şi persoane reale, imprimate în eterul astral, aşa cum 
se explică în filozofia antică a Oracolelor Caldeene şi cum este expus 

de către inventatori moderni ca Babbage, Jevons şi autorii cărţii 
Unseen Universe? 

„Trei spirite îl animă pe om şi-l fac să acţioneze”, spunea 
Paracelsus; „trei lumi îşi varsă razele asupra sa; dar toate trei o fac 
doar în calitate de imagine şi ecou al unuia şi aceluiaşi principiu 
constructor şi unificator. Primul este spiritul elementelor (trupul 
terestru şi forţa vitală în condiţia sa grosieră); al doilea, spiritul 
astrelor (corpul sideral sau astral, Sufletul); al treilea este Spiritul 
Divin (Augoeides).” Trupul nostru fiind în posesia „stofei terestre 
primitive”, cum spune Paracelsus, putem să acceptăm de bună-voie 
tendinţa oamenilor de ştiinţă moderni „de a considera procesele 
vieţii animale şi vegetale ca fiind exclusiv fizice şi chimice”. Această 
teorie coroborează aserţiunile filozofilor Antichității şi ai Bibliei 
mozaice că trupurile noastre sunt făcute din ţărâna pământului şi 
că acolo se vor întoarce. Dar să nu uităm că zicala „Eşti țărână şi în 
țărână te vei întoarce” nu se referea la Suflet. 

Omul este o mică lume, un microcosmos în interiorul Marelui 
Univers. Ca un fetus, este suspendat de cele trei spirite ale sale 
în matricea macrocosmosului; şi, în timp ce trupul său terestru 
este în simpatie constantă cu pământul, mama sa, Sufletul său 
astral trăieşte la unison cu Anima Mundi siderală. El este în ea 
aşa cum ea este în el, căci elementul care pătrunde totul umple 
întregul spaţiu şi este, el însuşi, spaţiul fără de margini şi infinit. 
În ceea ce priveşte cel de-al treilea spirit al său, cel divin, nu este 
el doar o rază infinitezimală, una dintre nenumăratele radiaţii 
provenind direct de la Cauza cea mai Înaltă — Lumina spirituală 
a Lumii? Aceasta este trinitatea naturii organice şi anorganice — 
spiritualul şi fizicul, care sunt trei în unul şi despre care Proclos 
spune că „Prima monadă este Zeul Etern, a doua, eternitatea, a 
treia, paradigma sau structura Universului”; cele trei constituie 
Triada Inteligenţei. Orice lucru din acest univers vizibil decurge 
din această Triadă şi este el însuşi o triadă microcosmică. Ele se 
mişcă deci într-o maiestuoasă procesiune, în câmpul eternității, în 

jurul soarelui spiritual, aşa cum, în sistemul heliocentric, corpurile 
celeste se mişcă în jurul sorilor vizibili. Monada lui Pitagora, care 
trăieşte „în solitudine şi în tenebre”, poate rămâne etern invizibilă 
pe acest pământ, impalpabilă şi nedemonstrabilă de către ştiinţa 
experimentală. În acelaşi timp, universul întreg va gravita în jurul 
ei cum a făcut de la „începuturile timpurilor”, şi în fiecare secundă 
omul şi atomul se apropie din ce în ce mai mult de acest moment 
solemn, în eternitate, unde Prezenţa Invizibilă se va revela vederii 
lor spirituale. Atunci când fiecare particulă de materie, chiar şi 
cea mai sublimată, va fi respinsă de forma ce constituie ultima 
verigă a lanţului dublei evoluţii, care, de-a lungul a milioane de 
secole de transformări succesive a făcut ca entitatea să evolueze, şi 
când aceasta se va găsi reînvăluită în esenţa sa spirituală, identică 
cu cea a Creatorului său, atunci acest atom organic, impalpabil 
cândva, îşi va încheia drumul, iar fiii lui Dumnezeu vor sărbători 
din nou întoarcerea călătorului, cu „strigăte de bucurie”. 
„Omul”, afirmă Van Helmont, „este oglinda Universului, 
şi natura sa triplă se află în relaţie cu toate câte există.” Voința 
Creatorului, prin care s-au făcut toate câte există şi de la care s-a 
primit primul impuls, este proprietatea fiecărei ființe vii. Omul, 
înzestrat cu o spiritualitate suplimentară, deţine, pe planeta noastră, 
cea mai mare parte din aceasta. De proporţia materiei care există 
în el depinde gradul mai mare sau mai mic al aptitudinii sale de 
a-şi exersa facultatea magică, cu mai mult sau mai puţin succes. 
Împărtăşind această putere divină cu fiecare atom anorganic, el 
o exercită de-a lungul vieţii în mod conştient sau inconştient. În 
primul caz, atunci când este în deplinătatea forțelor sale, va fi 
maestru, şi magnale magnum (Sufletul Universal) va fi condus şi 
ghidat de către el. În cazul animalelor, plantelor, mineralelor şi 
chiar al mediei umanităţii, acest fluid eterat care penetrează toate 
lucrurile şi fiinţele, neîntâmpinând rezistenţă şi fiind lăsat în voia 
lui, le mişcă aşa cum îi dictează impulsul. Fiecare fiinţă umană din 
această sferă sublunară este constituită din magnale magnum, cu care 

este înrudită. Omul deţine o putere celestă dublă şi se află în alianţă 
cu Cerul. Această putere nu se găseşte doar în omul exterior, ci, într- 
un anumit grad, şi la animale şi, posibil, în orice altceva, căci toate 
lucrurile şi fiinţele din Univers sunt în relaţie unele cu celelalte; sau, 
cel puţin, Dumnezeu este în orice lucru sau fiinţă, cum au observat 
anticii cu o exactitate care merită admiraţia noastră. Trebuie ca forța 
magică să se trezească în omul exterior la fel de bine ca în omul 
interior. Şi dacă numim acest lucru putere magică, doar ignoranţii 
vor fi speriaţi de această expresie. Dar, dacă preferăm, putem să 
spunem că este o putere spirituală — spirituale robur vocitaveris. O 
putere asemănătoare există deci în omul interior. Însă, cum există 
o anumită relaţie între omul interior şi omul exterior, această forță 
trebuie să fie difuzată în omul întreg."** 


OBSERVAŢII ÎN SIAM 


Într-o descriere detaliată a riturilor religioase, a vieţii monastice 
şi a superstiţiilor siamezilor, de la Loubère citează, între altele, 
uluitoarea putere pe care o deţin talapoin-ii (călugări, sau oamenii 
sfinţi ai lui Buddha) asupra animalelor sălbatice. „Un talapoin din 
Siam”, spune el, „va petrece săptămâni întregi în păduri stufoase, 
sub un mic adăpost de ramuri şi frunze de palmier, fără să facă 
niciodată foc noaptea pentru a îndepărta fiarele sălbatice, cum 
fac toţi cei care călătoresc prin pădurile acestei ţări.” Oamenii 
consideră că este un miracol faptul că falapoin-ii nu sunt niciodată 
devoraţi. Tigrii, elefanții şi rinocerii — de care este plină tara — îi 
respectă; călători aflaţi la adăpost în loc sigur au văzut adesea cum 
animalele sălbatice lingeau mâinile şi picioarele acestor talapoin în 
timp ce ei dormeau. „Toți se folosesc de magie”, adaugă gentilomul 
francez, „şi cred că întreaga natură este animată (însufleţită)*. 


*2 Baptist Van Helmont, Opera Omnia, 1682, p. 720 şi altele 
*% De la Loubère, Notes etc. (v. ante), p. 115 

Cred în geniile tutelare.” Dar ceea ce părea să-l şocheze cel mai 
mult pe autor era ideea care prevala la siamezi, „că tot ceea ce 
omul a fost în timpul vieţii sale trupeşti va fi şi după moartea 
lui”. „Când tătarii, care stăpânesc acum în China”, remarcă de la 
Loubere, „au vrut să-i constrângă pe chinezi să-şi radă capul, după 
moda tătărească, mai mulţi dintre ei au preferat să moară decât, 
spuneau ei, să apară în faţa strămoşilor lor din lumea cealaltă fără 
păr; îşi imaginau că astfel îşi rad şi părul sufletului lor. Dar, 
ceea ce e cu totul eronat”, adaugă ambasadorul, „în această opinie 
absurdă, este că orientalii îi atribuie sufletului, mai mult decât 
oricare altă formă, pe cea umană.” Fără să le spună cititorilor care 
este forma pe care aceşti orientali obtuzi ar trebui să le-o atribuie 
sufletelor dezîncarnate, de la Loubère continuă să-şi verse amarul 
pe aceşti „sălbatici”. În cele din urmă, atacă memoria fostului rege 
al Siamului, tatăl celui la a cărui curte a fost trimis, acuzându-l că 
ar fi cheltuit în mod nechibzuit peste două milioane de livre în 
căutarea pietrei filozofale. „Chinezii”, spune el, „consideraţi de 
altfel atât de înţelepţi, au avut timp de trei sau patru mii de ani 
nebunia de a crede în existenţa unui remediu universal şi de a căuta 
acest remediu, prin care speră să se elibereze de necesitatea morții. 
Ei se bazează pe nişte tradiţii nebuneşti, care fac referire la câteva 
rare persoane, despre care se spune că au produs aur şi că au trăit 
timp de mai multe secole; chinezii, siamezii şi alți orientali cred 
cu tărie în existenţa anumitor persoane care au descoperit cum să 
devină nemuritoare, fie la modul absolut, fie în asemenea măsură 
încât să nu poată muri decât printr-o moarte violentă. Aceştia 
menţionează câteva persoane care s-au retras departe de ochii 
lumii pentru a se bucura de o viaţă liberă şi liniştită şi povestesc 
minunăţii despre cunoştinţele acestor pretinşi nemuritori.” 


34 Ibidem, p. 120 
5 Ibid., p. 63 

Dacă Descartes, renumitul savant francez, a putut, în sânul 
civilizaţiei, să creadă cu tărie în găsirea acestui remediu universal şi 
în faptul că dacă ar fi reușit să-l procure ar fi trăit cel puțin cinci sute 
de ani, de ce orientalii nu ar avea dreptul să aibă aceeași credință? 
Problema capitală a vieţii și a morții încă nu a fost rezolvată de 
către fiziologii occidentali. Chiar somnul este un fenomen ale cărui 
cauze suscită opinii extrem de divergente. Cum pot ei atunci să 
pretindă atribuirea de limite posibilului și definirea imposibilului? 


MUZICA ÎN AFECŢIUNILE NERVOASE 


Din timpurile cele mai îndepărtate, filozofii au confirmat 
puterea excepţională a muzicii asupra anumitor boli, în special 
asupra acelora de natură nervoasă. Kircher o recomandă, după 
ce a perceput efecte benefice asupra lui însuşi, şi dă o descriere 
detaliată a instrumentului de care s-a folosit. Este vorba de o 
muzicuţă compusă din cinci păhărele de sticlă, aranjate în şir. 
Două dintre ele conţineau două feluri de vin, al treilea rachiu, 
al patrulea ulei şi al cincilea apă. Din ele reuşea să scoată cinci 
sunete melodioase, frecând pur şi simplu cu degetele marginile 
paharelor. Sunetul are o proprietate de atracţie; alungă răul care 
caută să se amestece cu undele sonore, şi ambele reunite dispar 
în spaţiu. Asclepiades folosea muzica în acelaşi scop, în urmă 
cu aproximativ douăzeci de secole; sufla într-o trompetă pentru 
a vindeca sciatica, şi sunetele sale prelungite făceau să palpite 
fibrele nervilor, suferinţa cedând invariabil. Democrit afirma la 
rândul său că multe boli pot fi vindecate prin sunetele armonioase 
ale unui flaut. Mesmer folosea aceeaşi muzicuţă descrisă de 
Kircher pentru curele sale magnetice. Celebrul scoțian Maxwell 
s-a oferit să demonstreze mai multor facultăţi de medicină că, 
prin intermediul anumitor procedee magnetice de care dispunea, 
putea să vindece nu contează ce boală declarată incurabilă, precum 

epilepsia, impotenţa, alienarea mentală, infirmitatea, hidropizia şi 
febrele cele mai rebele.” 

Probabil fiecare îşi va aminti în legătură cu acest subiect 
bine cunoscuta povestire despre exorcizarea „spiritului rău de la 
Dumnezeu” care îl obseda pe Saul. Ea sună astfel: „lar când duhul 
cel trimis de Dumnezeu era peste Saul, David lua harpa şi cânta, şi lui 
Saul îi era mai uşor şi mai bine, şi duhul cel rău se depărta de el." 

Maxwell, în Medicina Magnetica, expune următoarele propoziţii, 
care sunt conținute şi în doctrinele alchimiştilor şi cabaliştilor. 

„Ceea ce oamenii numesc Sufletul Lumii este o viaţă, asemenea 
focului, spirituală, uşoară, luminoasă şi eterată, ca lumina însăşi. 
Este un spirit de viaţă peste tot, şi peste tot este la fel... Orice 
materie este lipsită de acţiune, dacă nu este animată de acest 
spirit. El menţine tot ce există în condiţia sa particulară. Il găsim 
în natură, liber de orice piedică, şi cel ce ştie cum să-l unească 
cu un corp cu proprietăţi armonizatoare, deţine o comoară mai 
valoroasă decât orice altă bogăţie. 


SUFLETUL LUMII ŞI POTENȚŢIALITĂȚILE SALE 


„Acest Spirit este legătura comună a tuturor zonelor 
pământului şi trăieşte prin şi în toate — adest in mundo quid commune 
omnibus mextis, in quo ipsa permanent.” „Cel ce cunoaşte acest Spirit 
de viaţă Universal şi aplicaţiile sale poate evita orice rău.“ „Dacă 
ştii să foloseşti puterea acestui Spirit asupra unui corp anume, 
vei împlini misterele magiei.” „Cel care ştie să acţioneze asupra 
oamenilor prin intermediul acestui Spirit Universal poate să 
vindece toate relele, iar aceasta indiferent de distanţă.” „Cel ce 


»e V, Conf, XIII, 1. C. in praefatione 
7 1 Regi, 16, 23 
8 Aphorisms, 22 

va reuşi să-şi fortifice Spiritul prin Spiritul Universal va continua să 
trăiască în eternitate.” SR 

Există un amestec de Spirite sau de emanaţii chiar atunci 

cănd sunt separate şi depărtate unele de celelalte. Şi ce este acest 
amestec? Este o vărsare eternă şi neîncetată de raze dintr-un corp 
în altul. 

i gT spune Maxwell, „nu este lipsit de pericol să vorbim anapi 
aceste aspecte, căci se pot petrece multe abuzuri abominabile. E 

Să vedem acum care sunt abuzurile de putere magnetică la 
anumiţi mediumi vindecători. y 

Arta vindecării, pentru a merita acest nume, care credința 
din partea pacientului sau o sănătate robustă, unita Ei o voinţă 
puternică, din partea operatorului. Cu răbdare şi credintă, ne puten 
vindeca de aproape orice dispoziție morbidă. Mormântul unui sfânt, o 
relicvă sacră, un talisman, o bucată de hârtie sau o țesătură, pe care 
presupusul vindecător a avut-o în mână, un elixir, o penitenţă sau 
o ceremonie, impunerea mâinilor sau câteva cuvinte pronunţate 
într-un mod impresionant, toate acestea pot avea efect. Este o 
problemă de temperament, imaginație, autovindecare. In mii de 
cazuri, vindecările puse pe seama medicului, preotului sau pet 
sunt pur şi simplu rezultatul voinţei inconştiente a bolnavi ui. 
Femeia ce suferea de pierdere de sânge, care se târa în mulţime 
pentru a atinge mantia lui lisus, a fost asigurată că „credinţa ei a 
vindecat-o”. ATA 

Influenţa minţii asupra trupului este aşa de puternică încât 
dintotdeauna a realizat miracole. 

„Câte vindecări nesperate, subite şi miraculoase au fost 
realizate prin imaginaţie”, spune Salverte. Cărţile noastre de 
medicină sunt pline de fapte de această natură, care ar putea uşor 
să treacă drept miracole.“ 


% Ibidem, p. 70 : 
+ Philosophie des Sciences Occultes („Filozofia științelor oculte”) 

VINDECAREA PRIN ATINGERE ŞI VINDECĂTORI 


Dar ce se petrece dacă pacientul nu are credință? Dacă din 
punct de vedere fizic el este negativ şi receptiv, iar vindecătorul este 
puternic, sănătos, pozitiv, hotărât, boala poate să fie eliminată prin 
voinţa imperioasă a operatorului, care, conştient sau inconştient, 
işi fortifică puterile prin Spiritul Universal al naturii, pe care îl 
atrage către el şi restabileşte echilibrul în aura bolnavului. Fie că 
se foloseşte de un crucifix, cum făcea Gassner, fie că-şi impune 
mâinile şi „voinţa” — asemenea zuavului francez Jacob, asemenea 
celebrului american Newton, care a vindecat mai multe mii de 
bolnavi, precum şi asemenea multor altora, sau chiar asemenea 
lui Iisus şi a unor apostoli —, vindecarea se poate realiza printr-un 
cuvânt sau o comandă. În toate aceste cazuri, procesul este acelaşi. 

În toate aceste situaţii, vindecarea este radicală şi reală, fără 
efecte secundare neplăcute. Dar, atunci când cineva este bolnav şi 
încearcă să vindece, nu doar că nu reuşeşte, ci adesea îşi transmite 
afecțiunea către pacient şi îl privează şi de restul de putere pe care 
acesta îl mai avea. Regele David, ajuns la decrepitudine, îşi întărea 
vigoarea slăbită prin magnetismul sănătos al tinerei Abischag**; 
lucrările de medicină ne vorbesc despre o doamnă în vârstă din 

Bath, Anglia, care a distrus succesiv constituția robustă a două 
servitoare în acelaşi fel. Vechii înţelepţi, precum şi Paracelsus, 
eliminau răul aplicând un organism sănătos pe partea bolnavă; 
în lucrările acestui filozof al focului, teoria respectivă este expusă 
în mod curajos şi categoric. Însă dacă o persoană bolnavă 
medium sau nu — caută să vindece, forța sa poate să fie suficient 
de intensă pentru a deplasa răul, izgonindu-l din sediul său actual 
şi transferându-l în altă parte, unde nu va întârzia să se manifest 
între timp, bolnavul se crede vindecat. 

Dar ce se petrece dacă vindecătorul este bolnav din punct sli 


“2 1 Regi, 1, 1-4, 15 

vedere moral? Consecințele sunt 
infinit mai dăunătoare. Căci este mai 
uşor să vindeci o boală trupească 
decât să purifici o constituţie atinsă 
de  netrebnicie morală. Misterul 
de la Morzine, Cevennes, şi acela 
al janseniştilor este la fel de mare 
pentru fiziologie ca şi pentru 
psihologie. Dacă darul profeţiei, 
asemenea isteriei şi convulsiilor, 
poate fi transmis prin „contagiune”, 
de ce nu ar putea fi transmis şi orice 
alt viciu? În acest caz, vindecătorul 


Valentine Greatrakes 


îi comunică pacientului, devenit acum victima sa, otrava morală 
care îi infectează mentalul şi inima. Contactul său magnetic este o 
murdărie, privirea lui o profanare. Împotriva acestei dâre insidioase, 
subiectul pasiv-receptiv nu are nicio apărare. Vindecătorul îl ține 
în puterea sa, neputincios sub farmecele sale, aşa cum un şarpe 
ține o biată pasăre slabă sub forţa paralizantă a atracției sale. Răul 
pe care un asemenea „medium-vindecător” poate să-l facă este de 
neimaginat; şi, din nefericire, sunt sute de astfel de oameni. 

Dar, cum am spus-o mai devreme, există veritabili vindecători 
divini, care, în ciuda oricărei răutăţi şi a scepticismului adversarilor 
lor fanatici, au devenit celebri în istoria lumii. Astfel sunt preotul 
din Ars, Jacob din Lyon, Newton şi alţii. La fel au fost Gassner, 
clericul din Klorstele şi bine-cunoscutul Valentine Greatrakes, 
analfabetul şi săracul irlandez, pe care l-a susţinut însuşi celebrul 
Robert Boyle, preşedintele Societăţii Regale din Londra, în 1670. În 
zilele noastre (1870), dacă actualul preşedinte al aceleiaşi societăţi 
ar fi fost în situaţia de a judeca cazul său, ar fi fost închis într-un azil 
împreună cu alţi vindecători. Sau profesorul Lankester l-ar fi târât 
în tribunale pe baza legii vagabondajului, pentru că ar fi practicat 
asupra supuşilor Majestății Sale „chiromanţia sau alte practici”. 

Pentru a încheia o listă de mărturii pe care am putea-o prelungi 
la infinit, este suficient să spunem că, de la primul până la ultimul, 
de la Pitagora la ocultiştii moderni, de la cel mai ilustru la cel mai 
umil, toţi au afirmat că puterea magică nu este niciodată deținută de cei 
care sunt robiți de vicii. Doar cei cu inima pură îl văd pe Dumnezeu , sau 
exercită darurile divine, doar ei pot să vindece afecțiunile trupului 
şi îşi permit, cu o relativă siguranţă, să fie ghidaţi de către „puterile 
invizibile”. Doar aceştia pot să aducă pace spiritelor tulburate 
ale fraţilor şi surorilor lor; mărăcinii nu fac struguri şi scaieţii nu 
fac smochine. Dar, în ciuda a toate acestea, „magia nu are nimic 
supranatural”; este o ştiinţă, şi chiar puterea de „a alunga spiritele” 
nu este decât o ramură care a fost şi este studiată în mod special de 
către iniţiaţi. „Arta care alungă demonii din trupul omului este o 
ştiinţă utilă şi profitabilă pentru umanitate”, spune Josephus“. 

Aceste aspecte generale sunt suficiente pentru a arăta de ce 
rămânem fideli înţelepciunii antice, în comparaţie cu orice teorii 
noi apărute în zilele noastre cu privire la legile care guvernează 
natura şi puterile oculte ale omului. În vreme ce fenomenele de 
natură fizică pot fi valoroase ca mijloc de trezire a interesului 
materialiştilor şi de confirmare - dacă nu în întregime, măcar 
deductiv — a credinţei în supraviețuirea sufletelor şi spiritelor 
noastre, putem să ne întrebăm dacă, sub aspectul lor actual, 
fenomenele moderne nu fac mai mult rău decât bine. Câţi oare, 
aflaţi în căutarea dovezilor nemuririi, nu cad cu repeziciune în 
fanatism? Şi, după cum remarcă Stow, „fanaticii sunt mai curând 
ghidaţi de imaginaţie decât de judecată”. 


„DIAKKA” ŞI DAIMONII RĂI AI LUI PORFIR 


Cei care cred în fenomenele moderne pot fără îndoială să 
pretindă că ar avea tot felul de înzestrări, însă din acest catalog al 


#3 Josephus, Antiquities, VIII, 2 

darurilor „spirituale“ lipseşte, în mod evident, discernământul. 
Vorbind despre „Diakka” pe care l-a descoperit într-o frumoasă 
dimineață, într-un colț umbros al „Summer Land”, A. J. Davis, 
marele clarvăzător american, remarca: „Diakka este acela care 
simte o plăcere smintită interpretând roluri, realizând diverse 
trucuri și personificând caractere complet opuse; cel pentru care 
rugăciunile și cuvintele necuviincioase au aceeași valoare, care 
este stăpânit de pasiunea pentru poveștile lirice, care este deficient 
din punct de vedere moral și lipsit de simţul activ al justiției, al 
filantropiei sau al afecțiunii tandre. Nu știe nimic despre ceea ce 
oamenii numesc sentimentul recunoştinței; țelurile urii sau ale 
iubirii sunt aceleași pentru el; deviza lui este adesea înfricoșătoare 
şi teribilă pentru ceilalți - EGO-UL este totul în viața privată, iar 
anihilarea acestuia reprezintă sfârșitul oricărei vieți individuale.** 

Nu mai departe de ieri, cineva care se semna Swedenborg (a nu se 
confunda cu Emmanuel Swedenborg, cunoscutul clarvăzător —n.t.), 
îi spunea unei doamne medium următoarele: „Orice este, a fost, va 
fi sau ar putea fi, aceasta SUNT; iar viaţa privată nu înseamnă altceva 
decât asamblarea fantasmelor produse de zvâcnirile gândirii, care 
se zoresc să răsară în faţa inimii centrale a morţii eterne” *”, 

Porfir, ale cărui opere — dacă e să împrumutăm expresia unui 
susținător iritat al fenomenelor — mucegăiesc în dulapurile uitării, 
la fel ca și alte vechituri antice, vorbește de asemenea despre 
acești Diakka, dacă acesta este numele lor, redescoperiţi în secolul 
al nouăsprezecelea: „Orice fel de vrăjitorie este înfăptuită cu 
ajutorul nemijlocit al acestor daimoni răi... Acesta este rezultatul 
operaţiunilor lor, iar oamenii care le fac rău semenilor lor prin 
farmece le aduc de obicei mari onoruri acestor daimoni răi și mai 
ales căpeteniei lor. Aceste spirite își petrec timpul amăgindu-ne 


4 The Diakka and their Victims; an Explanation of the False and Repulsive in 
Spiritualism 

15 A se vedea capitolul referitor la spiritele umane care devin locuitori ai celei 
de-a opta sfere, al cărei scop este în general anihilarea individualității personale 


Elemente, elementali şi aspecte elementare 397 


cu o amplă etalare de minuni ieftine şi iluzii; marea lor ambiţie 
este să fie luate drept zei, iar șeful lor cere să fie recunoscut drept 
zeul suprem." 4% 

Spiritul care se semnează Swedenborg - citat de Davis în 
Diakka şi care lasă să se înțeleagă că este acel EU SUNT -— seamănă 
foarte mult cu căpetenia daimonilor răi ai lui Porfir. Ce să fie mai 
natural decât defăimarea experimentaţilor teurgi antici de către 
anumiți mediumi, când vedem că lamblichos, expozantul teurgiei 
spiritualiste, interzice strict orice încercare de a produce astfel de 
fenomene mediumnice, în afară de cazul când se realizează în 
urma unei îndelungate pregătiri prin purificare morală și fizică 
și sub îndrumarea unor teurgi experimentați? Cu atât mai mult 
cu cât lamblichos declară că, cu foarte puţine excepţii, faptul ca o 
persoană „să fie alungită, subțiată sau ridicată în aer” este un indiciu 
sigur că ea este posedată de daimoni răi.“ 

Toate pe lumea asta își au timpul lor, iar adevărul, chiar dacă 
se sprijină pe dovezi de netăgăduit, nu va prinde rădăcini și nu va 
crește dacă nu va fi semănat la timpul potrivit, la fel ca o plantă. 
„Vremurile trebuie să fie pregătite”, spune profesorul Cooke; iar 
în urmă cu vreo treizeci de ani, însăși umila lucrare de față ar fi 
fost sortită distrugerii din cauza conţinutului ei. Dar fenomenul 
spiritist modern, în ciuda zilnicelor demascări, a ridicolului cu care 
este privit de către materialişti și a numeroaselor sale erori, creşte 
şi se îmbogățește puternic cu fapte, ba chiar și cu înțelepciune și cu 
sens. Ceea ce în urmă cu douăzeci de ani ar fi părut total absurd, 
astăzi, când fenomenele sunt aprobate de mari oameni de ştiinţă, 
poate fi foarte bine luat în considerare. Din nefericire, în timp ce 
manifestările psihice cresc zilnic ca putere, nu există o îmbunătățire 
corespunzătoare și în ce privește filozofia fenomenului. 
Discernământul spiritual este mai necesar ca oricând. 


1% Porfir, On the Good and Bad Demons 

Poate că, dintre toţi scriitorii spiritişti ai zilelor noastre, niciunul 
nu este mai prețuit ca Epes Sargent din Boston, Massachusetts, 
pentru caracterul, educaţia, sinceritatea și talentul lui. Monografia 
sa, intitulată Dovada palpabilă a nemuririi, ocupă, pe bună dreptate, 
un rang înalt printre lucrările despre acest subiect. Cu toată 
disponibilitatea de a fi caritabil și apologetic față de mediumi 
şi fenomenele lor, domnul Sargent se vede nevoit să folosească 
următorul limbaj: „Puterea spiritelor de a reproduce simulacrele 
unor persoane care s-au petrecut din viața pământească sugerează 
o întrebare — În ce măsură putem fi siguri de identitatea vreunui 
spirit, indiferent de testele pe care le trece? Nu am ajuns încă la 
acel stadiu de iluminare care ne-ar face capabili să răspundem cu 
încredere la această întrebare... Limbajul și actele acestei clase de 
spirite materializate constituie, deocamdată, un puzzle pentru 
noi”. În ceea ce priveşte calibrul intelectual al majorității spiritelor 
care pândesc din spatele fenomenelor fizice, domnul Sargent, 
care este considerat fără îndoială cel mai competent arbitru, 
spune: „marea majoritate, la fel ca în această lume, nu au o natură 
intelectuală”. Dacă nu este cu supărare, am dori să întrebăm de 
ce trebuie să fie atât de lipsite de inteligenţă, dacă sunt spirite 
umane? Fie spiritele umane inteligente nu se pot materializa, fie 
spiritele care se materializează nu au o inteligență umană și, în 
consecință, aşa cum arată dl Sargent însuși, ar putea fi foarte bine 
ori spirite „elementale”, care au încetat cu desăvârşire să mai fie 
umane, ori daimoni, care, conform magilor persani și lui Platon, 
deţin un rang intermediar între zei și oamenii dezîncarnați. 

Există destule dovezi, una dintre ele fiind a domnului Crookes, 
care atestă că multe spirite „materializate” vorbesc cu o voce care 
poate fi auzită. Or noi am arătat, pe baza mărturiilor celor din 
vechime, că vocea spiritelor umane nu este şi nu poate fi articulată; 
ea este, după cum declară Emmanuel Swedenborg, asemănătoare 
cu un „suspin adânc”. Care dintre cele două clase de martori 
poate fi considerată mai de încredere? Cei din vechime, care 

aveau experienţa atâtor secole de practică teurgică, sau spiritiştii 
moderni, care nu au experienţă deloc şi nu au niciun fel de fapte 
pe care să-şi bazeze opiniile, cu excepţia comunicării cu spirite a 
căror identitate nu au mijloace să o demonstreze? Există mediumi 
ale căror organisme au chemat uneori sute de astfel de aşa-zise 
forme „umane”. Şi, cu toate acestea, nu ne amintim nici să fi văzut, 
nici să fi auzit măcar unul care să exprime altceva în afară de cele 
mai banale idei. Aceasta ar trebui cu siguranţă să atragă atenţia 
chiar şi spiritistului cu cel mai puţin simţ critic. Dacă un spirit 
este în stare să vorbească, şi dacă această cale este deschisă atât 
fiinţelor inteligente cât şi celor lipsite de inteligenţă, atunci de ce 
nu ne oferă ele din când în când câte un discurs a cărui calitate să 
se apropie într-o oarecare măsură de cea a comunicărilor pe care le 
primim prin „scrierea directă”? Domnul Sargent avansează o idee 
foarte sugestivă şi importantă în următoarea frază: „Problema 
care se pune este în ce grad actul materializării le poate limita 
operaţiunile mentale şi amintirile, sau în ce grad acestea le sunt 
limitate de orizontul intelectual al mediumului.”* Dacă spiritele 
care se materializează şi cele care produc scrierea directă sunt de 
aceeaşi natură, şi ambele se manifestă prin intermediul mediumilor, 
iar unele nu emit decât inepţii, în timp ce altele ne oferă adesea 
sublime învățături filozofice, de ce într-un caz operaţiunile lor ar 
fi „limitate de orizontul mediumului”, iar în altul nu? Mediumii 
care materializează — cel puţin din câte am putut noi observa — nu 
sunt mai puțin educați decât mulţi dintre țăranii sau muncitorii 
care, în diferite epoci aflându-se sub o influență superioară, au 
prezentat lumii idei profunde şi sublime. Istoria psihologiei ne 
oferă din belşug exemple care să ilustreze acest fapt, relevante 
fiind cel al inspiratului dar ignorantului cizmar Böhme şi cel 
al lui Davis al nostru. În ceea ce priveşte lipsa de inteligenţă, 
considerăm că nu este nevoie de exemple mai frapante decât cel 


8 Epes Sargent, Proof Palpable of Immortality, p. 45 

al copiilor-profeţi din Cevennes, poeţi şi clarvăzători, aşa cum am 
menţionat în capitolele anterioare. Odată ce spiritele s-au dotat 
cu organe vocale care le permit să vorbească, nu ar trebui să le 
fie greu să se exprime potrivit educaţiei, inteligenţei şi statutului 
social avute în timpul vieţii, în loc să decadă invariabil la acest 
nivel monoton al banalităţilor şi, chiar prea des, al platitudinilor. 
Cât despre remarca plină de speranţă a d-lui Sargent că „ştiinţa 
spiritismului fiind încă în faşă, putem spera să apară mai multă 
lumină în această chestiune”, ne temem că trebuie să-i răspundem 
că nu din „odăițe ascunse” va țâşni vreodată acea lumină'?. 

Este pur şi simplu ridicol şi absurd să pretinzi ca fiecare 
investigator care se prezintă ca martor al minunilor zilei şi al 
fenomenelor psihologice să aibă studii aprofundate în arte şi ştiinţe. 
Experienţa ultimilor patruzeci de ani dovedeşte că nu întotdeauna 
minţile cel mai bine „antrenate ştiinţific” sunt şi cele mai valoroase 
în privinţa bunului-simţ şi a bunei-credinţe. Nimic nu orbeşte mai 
mult decât fanatismul sau partizanatul într-o anume problemă. 
Am putea lua drept ilustrare magia orientală sau spiritismul celor 
din vechime, laolaltă cu fenomenele moderne. Sute, dacă nu chiar 
mii de martori perfect credibili, întorcându-se acasă după o şedere 
sau o călătorie în Orient, au atestat faptul că fachiri needucaţi, şeici, 
dervişi şi lama au produs în prezenţa lor minuni, fără a se servi de 
complici sau de dispozitive mecanice. Ei au afirmat că fenomenele 
prezentate de aceştia contraveneau oricăror legi cunoscute ale 
ştiinţei, şi astfel puteau să facă dovada existenţei multor forțe 
oculte din natură, încă necunoscute, care erau dirijate, se pare, 
de inteligențe supraomeneşti. Care a fost atitudinea adoptată de 
oamenii noştri de ştiinţă în privinţa acestui subiect? În ce măsură 
mărturiile unor persoane cu un mental antrenat din punct de vedere 
ştiinţific au avut impact asupra lor? Investigaţiile profesorilor Hare 
şi de Morgan, Crookes şi Wallace, Gasparin şi Thury, Wagner şi 

Butlerof etc. le-au zdruncinat oare pentru vreo clipă scepticismul? 
Cum au fost receptate experienţele personale ale lui Jacolliot cu 
fachirii din India sau cum au fost văzute elucidările psihologice 
ale profesorului Perty de la Geneva? Cât de mult îi impresionează 
strigătul puternic al omenirii, care aşteaptă cu nerăbdare dovezi 
palpabile şi demonstrate ale unui Dumnezeu, ale unui Suflet 
Individual şi ale Eternităţii, şi care este răspunsul lor? Răstoarnă 
şi distrug orice vestigiu al aspectelor spirituale, dar nu clădesc 
nimic! „Nu putem să obţinem astfel de semne nici în retorte, nici în 
creuzete”, spun ei; „aşadar, totul nu este decât iluzie.” 

În această epocă a raţiunii reci şi a prejudecăţilor, chiar şi 
Biserica trebuie să caute ajutor din partea ştiinţei. Credinţe clădite 
pe nisip, dogme semeţțe dar lipsite de rădăcini, se prăbuşesc 
sub suflul îngheţat al cercetării, iar în căderea lor antrenează şi 
religia adevărată. Însă dorinţa fierbinte de a primi vreun semn 
exterior despre un Dumnezeu şi despre o Viaţă de Apoi rămâne 
la fel de stăruitoare în inima omenească. Toate sofismele ştiinţei 
sunt zadarnice; niciodată ele nu vor putea să înăbuşe glasul 
Naturii. Doar reprezentanţii ei au otrăvit apele pure ale credinţei 
curate, iar acum umanitatea se oglindeşte în apele tulburate de 
noroiul stârnit din adâncurile acestui izvor, odinioară neprihănit. 
Dumnezeul antropomorfic al părinţilor noştri este înlocuit de 
monştri antropomorfici; şi, ceea ce este şi mai rău, de reflectarea 
umanităţii în aceste ape, ale căror unde trimit înapoi imaginea 
distorsionată a adevărului şi a faptelor, aşa cum sunt ele evocate 
de o imaginaţie prost îndrumată. 

„Nu un miracol dorim noi de fapt”, scrie reverendul 
Brooke Harford, „ci să găsim dovada palpabilă a spiritualului 
şi a divinului. Şi nu către profeţi strigă oamenii după astfel de 
«semne», ci mai degrabă către savanți. Oamenii simt că toate 
aceste tatonări la cea mai înaintată graniţă sau în cea mai tăinuită 
nişă a Creaţiei trebuie, după o vreme, să conducă investigatorul 
la faptele profunde, de substrat, a tot ce există, la anumite semne 

neîndoielnice ale lui Dumnezeu. Semnele sunt aici, iar oamenii de 
ştiinţă, la fel; [dar] ce mai putem să aşteptăm de la ei, acum, când 
şi-au făcut atât de bine datoria? Aceşti titani ai gândirii nu L-au 
târât ei în jos pe Dumnezeu din tărâmul Lui ascuns, pentru a ne 
da în loc o protoplasmă?” 

La reuniunea de la Edinburgh a British Association, din 1871, 
Sir William Thomson spunea: „Ştiinţa este obligată de eterna lege a 
onoarei să înfrunte fără teamă orice problemă care îi este prezentată 
într-un mod acceptabil.” La rândul său, profesorul Huxley remarca: 
„În ceea ce priveşte subiectul miracolelor, pot să spun doar că, 
după părerea mea, termenul imposibil nu este aplicabil în chestiuni 
legate de filozofie.” Marele Humboldt observa că „un scepticism 
arogant, care respinge faptele fără a le examina veridicitatea, este, 
în anumite privinţe, mai dăunător decât credulitatea oarbă”. 

Oamenii de ştiinţă nu au fost credincioşi propriilor lor 
învățături. Eu au respins oportunitatea care le-a fost oferită de 
deschiderea Orientului de a investiga ei înşişi fenomenele despre 
care toţi călătorii au afirmat că se petrec în aceste ţări. Psihologii 
şi patologii noştri s-au gândit ei oare măcar să se folosească de 
această deschidere ca să rezolve probleme de o importanţă capitală 
pentru gândirea umană? O, nu! N-ar fi îndrăznit niciodată. Nu 
ne aşteptăm ca principalii academicieni ai Europei şi Americii 
să întreprindă vreodată o călătorie în Tibet şi în India, pentru a 
studia la faţa locului minunile fachirilor. lar dacă vreunul dintre ei 
s-ar duce în ţinuturile minunilor ca un pelerin solitar şi ca martor 
al miracolelor creaţiei, de la care dintre colegii lui ne-am putea 
aştepta să creadă în mărturia lui? 

Ar fi plictisitor şi inutil să începem să expunem din nou faptele 
care au fost deja prezentate atât de viguros de către alţii. Domnul 
Wallace şi W. Howitt’ au semnalat, în repetate rânduri, în mod 


' A se vedea Wallace, Miracles and Modern Spiritualism, şi W. Howitt, History 
of the Supernatural, vol. I. 

inteligent, cele o mie şi una de 
erori absurde pe care le-au făcut 
societăţile savante din Franţa şi 
Anglia, datorită scepticismului lor 
orb. Cine ar mai putea fi atât de naiv 
încât să creadă în infailibilitatea 
ştiinţei noastre, în condiţiile în care: 
1. Cuvier a putut să ignore fosila ex- 
cavată în 1828 de către geologul 
francez Boué, din cauză că anato- 
mistul se considera mai deștept 
decât colegul său, și nu a vrut să 
creadă că ar putea fi găsite schele- 


Ami Boue 


te umane la optzeci de picioare adâncime în mâlul Rinului. 

2. Academia Franceză a putut să discrediteze afirmaţiile lui 
Boucher de Perthes în 1846, ca să fie la rândul ei criticată în 
1860, când adevărul descoperirilor şi observaţiilor lui Perthes a 
fost pe deplin confirmat de către întregul corp al geologilor, la 
găsirea armelor de silex în aluviunile din nordul Franţei. 

3. In 1825 s-a râs de afirmaţia lui McEnery, cum că ar fi descoperit, 
în caverna Kent*", silex prelucrat, laolaltă cu rămăşiţele unor 
animale dispărute, şi de afirmaţia lui Godwin Austen din 1840, 
care susţinea aceleaşi fapte, şi care, dacă este posibil aşa ceva, 
a fost chiar şi mai ridiculizat? 

4. Întregul exces de scepticism şi deriziune ştiinţifică a avut parte 
de un eşec răsunător în 1865 şi s-a dovedit a fi fost cu totul 
inoportun. 


gi 


Domnul Wallace afirmă: „toate rapoartele din ultimii patruzeci 
de ani au fost confirmate şi s-a dovedit că realitatea este chiar 
mai miraculoasă”. 

A se vedea conferința lui Wallace, susținută la Dialectical Society, in 1871: 
Answer to Hume etc. 

Şi de ce să ne mai mirăm de afişarea unei astfel de lipse de 
curaj moral la membrii acestui mare şi încăpățânat corp al aşa- 
zişilor oameni de ştiinţă moderni? 


LAMPA NESTINSĂ 


Astfel, faptele au fost discreditate, unele după altele. Din 
toate părţile vin plângeri. „Nu se știe decât foarte puţin în ceea ce 
priveşte psihologia!”, suspină un F. R. S.*2 „Trebuie să mărturisim 
că în ceea ce privește psihologia știm foarte puţin, poate chiar 
nimic”, spune un altul; iar un al treilea remarcă faptul că „dintre 
toate ştiinţele, niciuna nu este așezată pe o bază mai nesigură 
decât medicina”. „Ce ştim noi”, spune un al patrulea, „despre 
presupusele fluide nervoase...? Încă nimic.”; şi tot așa, în diferitele 
ramuri ale ştiinţelor. Între timp, fenomene care le depășesc ca 
interes pe cele naturale, și care nu pot fi explicate decât cu ajutorul 
fiziologiei, al psihologiei și al fluidelor „încă necunoscute”, 
sunt respinse ca fiind iluzii, ori, chiar dacă sunt reale, „nu îi 
interesează” pe savanți. Sau, ceea ce este şi mai rău, când un 
subiect al cărui organism manifestă cele mai importante trăsături 
ale unor astfel de puteri oculte, deși naturale, îşi oferă persoana 
pentru o investigaţie, în loc să fie supus la niște teste oneste, un 
aşa-zis savant îi întinde o cursă, şi respectivul este răsplătit pentru 
osteneală cu o condamnare la trei luni de închisoare. Ceea ce se 
petrece este într-adevăr promițător. 

Este ușor de înțeles că un fapt produs în 1731, pentru a demonstra 
un alt fapt petrecut în timpul pontificatului lui Paul al III-lea, de 
exemplu, nu mai este crezut în 1876. Şi chiar și atunci când oamenilor 
de ştiinţă li se spune că romanii păstrau lămpi aprinse în mormintele 
lor nenumărați ani, datorită naturii uleioase a aurului [utilizat drept 
combustibil], și că o astfel de lampă veșnică a fost găsită, arzând încă 


#2 Fellow of the Royal Society (membru al Societăţii Regale) (n.t.). 

cu o strălucire vie, în mormântul Iuliei, fiica lui Cicero, deşi acest 
mormânt nu fusese deschis de 1550 de ani“, ei au totuși dreptul, 
până într-un punct, să se îndoiască și chiar să refuze să creadă acest 
fapt- până ce nu se asigură prin mărturia simţurilor lor că fenomenul 
este posibil. În acest caz, ei pot respinge mărturia tuturor filozofilor 
Antichității şi ai Evului Mediu. Înmormântarea unui fachir viu și 
învierea lui după treizeci de zile de înhumare ar putea să li se pară 
suspecte. La fel s-ar putea petrece și cu rănile mortale pe care şi le 
produc anumiţi lama care își prezintă măruntaiele asistenţei și apoi 
își vindecă aproape instantaneu aceste răni oribile. 

Pentru unii, care îşi neagă până şi propriile percepții senzoriale 
cu privire la fenomene produse în propria lor ţară și în faţa a 
numeroși martori, relatările care se găsesc în cărţile clasice și 
în notele călătorilor vor părea, firește, cu atât mai absurde. Dar 
nu vom putea niciodată să înțelegem încăpăţânarea colectivă a 
Academiilor, în ciuda amarelor lecţii ale trecutului, experimentate 
de aceste instituţii, care adesea au „îngreunat înțelegerea 
lucrurilor prin discursuri lipsite de cunoaștere”. Așa cum i-a 
răspuns Dumnezeu lui lov „dintr-un vârtej”, și magia poate să 
îi spună științei moderne: „Unde erai tu când eu am pus bazele 
pământului? Spune, dacă ai pricepere.” Şi cine ești tu, pentru a 
îndrăzni să-i spui Naturii: „Până aici vei merge, nu mai departe; 
și aici mândrele tale valuri se vor opri”? 

Dar ce importanţă are negarea lor? Pot ei să împiedice, chiar 
cu un scepticism de o mie de ori mai mare, ca în cele patru colţuri 
ale lumii să se producă astfel de fenomene? Fachirii tot vor fi 
înmormântați şi resuscitaţi, satisfăcând curiozitatea călătorilor 
europeni, iar lama și asceții hinduși se vor răni, mutila și chiar 
eviscera pe ei înșiși, fără ca de fapt să își facă vreun rău. Şi toate 
negările din lume nu vor sufla cu suficientă forță pentru a stinge 
lămpile de nestins care vor continua să ardă în sanctuarele 


“1 Filologo, ediţia a doua (a lui Bailey) 

subterane ale Indiei, Tibetului și Japoniei. O astfel de lampă 
este menţionată de către reverendul S. Mateer de la Misiunea 
Londrei. La Trevandrum, în regatul Travancore, India de Sud, 
„în interiorul templului, există un puț foarte adânc, în care în 
fiecare an sunt aruncate imense bogății, iar într-un alt loc, într-o 
scobitură acoperită de o piatră, se află o lampă mare din aur, care 
a fost aprinsă în urmă cu 120 de ani și care continuă să ardă”, 
spune misionarul în descrierea pe care o face acelui loc. Misionarii 
catolici atribuie arderea acestor lămpi, fireşte, serviciilor amabile 
ale diavolului. Preotul protestant, mai prudent, menţionează doar 
faptul în sine, fără să facă vreun comentariu. 

Abatele Huc a văzut şi a examinat una dintre aceste lămpi, 
și la fel au făcut și alte persoane, care au avut norocul să câștige 
încrederea şi prietenia unor lama și preoți ai Orientului. Nu se 
pot contesta minunăţiile văzute de căpitanul Lane în Egipt, 
experienţele avute de Jacolliot la Benares și acelea ale lui Sir 
Charles Napier, nici levitaţia ființelor umane în plină lumină 
a zilei, care nu poate fi explicată decât prin teoria pe care am 
prezentat-o în Introducerea acestei cărți (vezi articolul despre 
Aethrobaţie). Aceste fenomene de levitaţie sunt atestate — în afară 
de domnul Crookes — și de către profesorul Perty, care afirmă că au 
fost produse în aer liber și că au durat uneori douăzeci de minute; 
toate aceste fenomene și multe altele au fost, sunt și vor fi produse 
în toate țările globului, și aceasta în ciuda tuturor scepticilor și 
savanților care îşi au originea în mâlurile Silurianului. 

Printre pretențiile ridiculizate ale alchimiei se află cea a lămpilor 
perpetue. Dacă îi vom spune cititorului că noi am văzut aşa ceva, 
ni se va pune întrebarea — dacă nu ne vom retrage afirmaţia în 
spatele dubiilor — de unde știm că lămpile pe care le-am observat 
sunt perpetue, de vreme ce durata observaţiei noastre a fost în mod 
necesar limitată? Pur și simplu pentru că, având cunoștință despre 
ce ingrediente au fost puse în compoziţia lor, de felul în care sunt 
construite și de legea naturală aplicabilă în cazul acesta, știm că 

declaraţia noastră poate fi confirmată printr-un test potrivit. Criticii 
noștri pot afla de unde și de la cine se pot învăţa aceste aspecte 
doar dacă își vor da silința pe care ne-am dat-o şi noi. Între timp, 
să cităm unele dintre cele 173 de autorităţi care au scris despre 
această problemă. Niciunul dintre acești autori, după cunoștințele 
noastre, nu a spus că aceste lămpi sepulcrale ard perpetuu, ci că o 
fac un număr indefinit de ani; și sunt citate exemple în care au ars 
timp de mai multe secole. Dacă există o lege naturală în virtutea 
căreia o lampă poate să ardă, fără a fi alimentată, timp de zece ani, 
nu există niciun motiv pentru ca aceeaşi lege să nu-i permită să 
ardă timp de o sută, sau chiar o mie de ani. E 

Printre personajele bine-cunoscute care credeau cu tărie şi 
susțineau energic că aceste lămpi sepulcrale ardeau timp de sute 
de ani şi că ar fi putut să ardă poate pentru totdeauna dacă nu ar fi 
fost stinse sau stricate accidental, putem să menţionăm următoarele 
nume: Clement din Alexandria, Hermolaus Barbarus, Appian, 
Burattinus, Citesius, Coelius, Costoeus, Casalius, Cedrenus, 
Delrius, Eric, Fox, Gesner, Jacoboni, Leander, Libavius, Lazius, 
Pico della Mirandola, Philalethes, Licetus, Maiolus, Maturantius, 
Baptista Porta, Pancirollus, Ruscellius, Scardonius, Ludovic 
Vives, Volateranus, Paracelsus, mai mulți alchimiști arabi şi, în 
fine, Pliniu, Solinus, Kircher şi Albert cel Mare. 

Descoperirea este revendicată de egipteni, acești fii ai Ţinutului 
Chimiei“!1. Cel puţin ei sunt aceia care s-au folosit mai mult decât 
orice alt popor de aceste lămpi, din cauza doctrinei lor religioase. 
Se presupunea că sufletul astral al mumiei întârzie în preajma 
trupului timp de trei mii de ani, cât dura cercul necesității. Atașată 
de el printr-un fir magnetic care nu putea fi rupt decât printr-un 
efort din partea sa, egiptenii sperau că lampa perpetuă, simbol al 
spiritului lor incoruptibil și nemuritor, va decide în cele din urmă ca 


+4 Psalmul 105: 23. „Pământul lui Ham”, sau chem, în greacă chemi, de unde 
vin termenii alchimie și chimie. 

partea cea mai materială a Sufletului 
să se separe de lăcașul său terestru 
Și să se unească pentru totdeauna cu 
SINELE său Divin. De aceea lămpile 
erau suspendate în mormintele 
celor bogaţi. Aceste lămpi sunt 
adesea găsite în cavourile subterane 
ale mormintelor, şi Licetus a scris o 
amplă lucrare pentru a demonstra 
că, în vremea sa, peste tot unde se 
deschidea un mormânt, se găsea o 
lampă arzândă, dar că ea se stingea 
imediat ca urmare a profanării. 
Titus Livius Burattinus şi Michael 
Schatta, în scrisorile lor către Kircher”, afirmă că se găsesc multe 
lămpi de acest gen în cavernele subterane ale anticului Memphis. 
Pausanias vorbește despre lampa de aur a templului Minervei de 
la Atena, care era opera lui Callimah și care ardea timp de un an 
întreg. Plutarh** spune că a văzut în templul lui Jupiter Ammon 
una dintre aceste lămpi, adăugând că preoții l-au asigurat că ardea 
de ani de zile fără întrerupere, și chiar plasată în aer liber, nu putea 
fi stinsă nici de vânt, nici de apă. Sfântul Augustin, o autoritate 
catolică, descrie de asemenea o lampă din sanctuarul lui Venus, de 
același gen cu celelalte, care, nu putea fi stinsă nici de vânt, nici de 
apă. La Edessa se găsește o lampă, spune Kedrenus, care „ascunsă 
deasupra unei anumite porţi, a ars timp de cinci sute de ani”. 
Dar, dintre toate aceste lămpi, cea menţionată de către Olybius 
Maximus din Padova este de departe cea mai extraordinară. Ea 
a fost găsită în apropiere de Atteste, şi Scardeonius“! o descrie 


Clement din Alexandria 


“5 Oedipi Aegyptiaci Theatrum Hieroglyphicum, p. 544 
“6 Lib. de Defectu Oraculorum 
“7 Lib. I, Class 3, Cap. ult 

în felul următor: „Într-o urnă mare de lut se afla o altă urnă, de 
dimensiuni mai reduse, şi în aceasta o lampă aprinsă, care ardea 
fără încetare de 1500 de ani, cu ajutorul unei licori pure aflate în 
două recipiente, unul de aur și celălalt de argint. Aceste recipiente 
se află în custodia lui Franciscus Maturantius şi sunt estimate de 
el la un preț exorbitant.” 

Îndepărtând exagerările și lăsând de o parte asigurarea 
oferită de știința modernă cu privire la imposibilitatea existenţei 
unor astfel de lămpi, considerând-o o negaţie gratuită şi lipsită 
de dovezi, ne-am întreba, în cazul în care s-ar demonstra că 
aceste flăcări care nu se sting au existat cu adevărat în vremea 
„miracolelor”, dacă ar trebui să fie privite în mod diferit lămpile 
care ardeau în sanctuarele creștine față de cele din sanctuarele lui 
Jupiter, Minerva și ale altor zeități păgâne. 

Conform anumitor teologi, s-ar părea că primele dintre 
acestea (căci şi creştinătatea pretinde că astfel de lămpi există) 
ardeau printr-o putere divină, miraculoasă, şi că lumina celor 
făcute de arta „păgână” era susţinută de şiretlicurile diavolului. 
Kircher şi Licetus arată că ele funcţionează în aceste două moduri. 
Lampa din Antiohia, care a ars o mie cinci sute de ani într-un loc 
public deasupra porţii unei Biserici, era întreţinută de „Puterea 
lui Dumnezeu”, care „a făcut un număr infinit de stele pentru a 
da o lumină eternă”. În ceea ce priveşte lămpile păgâne, Sfântul 
Augustin ne asigură că ele erau lucrarea diavolului, „care ne 
înşală în mii de moduri”. Ce poate să fie mai simplu pentru Satana 
decât să provoace apariţia unei scântei de lumină sau a unei 
flăcări strălucitoare în ochii celor care intră primii într-un astfel 
de cavou subteran? Aceeaşi idee au afirmat-o toţi bunii creştini, în 
timpul pontificatului lui Paul al III-lea, când, la deschiderea unui 
mormânt pe Via Appia, la Roma, s-a găsit trupul întreg al unei 
tinere fete, plutind într-un lichid strălucitor, care o conservase atât 
de bine încât chipul ei era foarte frumos, ca şi cum ar fi fost plin de 
viaţă. La picioarele ei ardea o lampă, a cărei flacără s-a stins atunci 

când mormântul a fost deschis. După o inscripţie gravată în piatră, 
trupul fusese înhumat cu mai mult de o mie cinci sute de ani şi s-a 
presupus că trebuia să fie al fiicei lui Cicero*'®, Tullida sau Tullia. 

Chimiştii şi fizicienii neagă posibilitatea lămpilor perpetue, 
afirmând că orice substanţă care se volatilizează în vapor sau 
abur nu poate fi permanentă, ci trebuie să se consume; şi cum 
combustibilul uleios al unei lămpi aprinse degajă vapori, rezultă 
că flacăra nu poate să dureze perpetuu, din lipsă de combustibil. 
Alchimiştii, pe de altă parte, nu sunt de acord că tot ceea ce 
serveşte la întreţinerea unui foc aprins trebuie în mod necesar să 
se convertească în vapori. Ei spun că există în natură substanţe 
care nu doar că rezistă la acţiunea focului, dar nici nu pot fi 
stinse de vânt sau de aer. Într-o veche lucrare de chimie din anul 
1700, numită NEKROKHDEIA, autorul respinge unele dintre 
pretenţiile anumitor alchimişti. Dar chiar dacă el neagă faptul că 
un foc poate să ardă perpetuu, este aproape dispus să creadă în 
posibilitatea ca o lampă să ardă timp de mai multe sute de ani. În 
afară de aceasta, avem numeroase mărturii ale alchimiştilor, care 
şi-au consacrat ani întregi acestor experienţe şi care au ajuns la 
concluzia că fenomenul este posibil. 

Există anumite combinaţii speciale de aur, argint și mercur, 
precum și de țiței, petrol şi alte uleiuri bituminoase. Alchimiștii 
menţionează de asemenea uleiul de camfor şi de ambră — Lapis 
Asbestos seu Amianthus, Lapis Carystius, Cyprius, şi Linum vivum seu 
Creteum — ca fiind folosite pentru aceste lămpi. Ei afirmă că această 
materie poate să fie pregătită cu aur sau argint, aduse în stare 
fluidă, și indică aurul drept cea mai potrivită hrană pentru această 
flacără- minune, pentru că, dintre toate metalele, aurul este cel 
care suportă cea mai mică diminuare a masei sale atunci când este 
încălzit sau topit și că, în plus, el poate fi făcut să-și reabsoarbă 


+5 Toate detaliile acestei istorii pot fi găsite în lucrarea lui Erasmus Franciscus, 
care citează din Pflaumerus, Pancirollus şi mulți alţii. 

umiditatea uleioasă imediat ce aceasta se degajă, alimentând 
astfel continuu propria sa flacără, odată ce este aprinsă. 

Cabaliştii asigură că secretul acesta era cunoscut de Moise, 
care îl aflase de la egipteni, şi că lampa despre care „Domnul” 
a hotărât să ardă în tabernacul era o lampă care nu se stingea 
niciodată. „Să porunceşti fiilor lui Israel să-ţi aducă untdelemn 
curat pentru luminat, stors din măsline, ca să ardă sfeşnicul în 
toată vremea, în cortul adunării, în faţa perdelei celei de dinaintea 
chivotului legii.” (Exod, 27:20) 

Licetus contestă de asemenea că aceste lămpi ar fi fost făcute 
dintr-un metal, dar la pagina 44 din lucrarea sa menţionează un 
preparat de mercur filtrat de şapte ori prin foc, cu ajutorul nisipului 
alb, din care se puteau fabrica lămpi care ar fi ars perpetuu. 
Maturantius şi Citesius credeau amândoi cu tărie că rezultatul 
putea fi obţinut printr-un 
procedeu pur chimic. Această 
licoare de mercurera cunoscută 
de  alchimişti sub numele 
de Aqua mercurialis, Materia 
metallorum, Perpetua Dispositio 
şi Materia Prima Artis, precum 
şi Oleum Vitri. Tritenheim şi 
Bartolomo Kondof au făcut 
ambii experimente legate de 
focul peren şi au lăsat reţeta." Alchimist 


+ Se iau patru uncii de sulf și alaun și se sublimează în flori de până la două 
uncii. Adăugaţi o uncie de borax de Veneţia cristalin (pudră); vărsați deasu- 
pra alcool puternic distilat din vin și lăsaţi-l să fie asimilat, apoi reduceți-l 
şi vărsaţi-l din nou deasupra; repetaţi această operaţiune până ce sulful se 
topește ca ceara fără să producă fum, pe o placă de alamă caldă. Aceasta este 
pabulum („hrana” lămpii — n.t.). Fitilul trebuie să fie pregătit astfel: luaţi niște 
fire sau părți de Lapis Asbestos, cam de grosimea degetului vostru mijlociu 
și de lungimea degetului vostru mic, puneţi-le într-un pahar de Veneţia şi 
acoperiţi-l cu sulful purificat sau cu combustibilul menţionat; puneţi paharul 

Azbestul, cunoscut de greci sub numele de Asbestoj, sau „cel 
care nu se stinge”, este un fel de piatră, care, odată aprinsă, nu 
mai poate să se stingă, cum ne spun Pliniu şi Solinus. Albert cel 
Mare o descrie ca o piatră de culoarea fierului, care se găseşte cel 
mai adesea în Arabia. În general, este acoperită de o umezeală 


timp de douăzeci şi patru de ore în nisip suficient de cald, astfel încât sulful 
să rămână tot timpul în stare de fierbere. Fitilul astfel impregnat și uns va fi 
plasat într-un pahar de forma unei scoici, astfel încât o parte să iasă din masa 
de sulf preparat; puneţi apoi acest pahar pe nisip cald și topiţi sulful, astfel 
încât să cuprindă fitilul, și atunci când acesta va fi aprins va arde cu o flacără 
perpetuă, și veți putea plasa această lampă unde veți vrea.” 

Și cealaltă rețetă: 

„Luaţi o livră de Salis tosti, vărsați deasupra oțet tare de vin și reduceți-l până 
la consistenţa uleiului; adăugaţi-i din nou oţet, macerați-l și distilați-l ca îna- 
inte. Repetaţi această operaţie de patru ori la rând și puneţi apoi în acest oțet 
o livră de vitr. Antimonii subtilis loevigat; puneţi-l pe cenușă într-un recipient 
închis timp de şase ore, pentru a-i extrage tinctura, decantați licoarea și apoi 
puneţi-o din nou și extrageți-o iar; repetaţi această operație până ce aţi extras 
toată roșeața. Coagulaţi extractele voastre până la consistenţa uleiului și apoi 
rafinaţi-le (purificaţi-le) în Balneo Mariae (bain-marie). Luaţi apoi antimoniul 
din care a fost extrasă tinctura, faceți-l pudră foarte fină și puneţi-l într-un 
recipient de sticlă; vărsaţi deasupra ulei rafinat, pe care îl veţi reduce și dis- 
tila de șapte ori, până ce pudra va absorbi tot uleiul și va fi complet uscată. 
Extrageţi-l apoi din nou cu alcool distilat din vin, până ce toată esența a fost 
extrasă; puneţi-o într-o retortă de Veneţia bine acoperită cu hârtie îndoită de 
cinci ori și apoi distilaţi-o până ce esența este extrasă și nu rămâne la fund 
decât un ulei care nu se consumă și care se poate folosi cu fitil la fel cum am 
descris mai sus despre sulf.” 

„Acestea sunt luminile eterne ale lui Tritenheimus”, spune Libavius, comen- 
tatorul său”, care , într-adevăr, chiar dacă nu sunt de acord în privinţa opor- 
tunităţii naftei, totuși, aceste fenomene pot să se explice mutual. Nafta nu este 
destul de durabilă până când nu este arsă, căci se evaporă și este inflamabilă, 
dar dacă este stabilizată prin adăugarea de suc de Lapis asbestinos, este ca- 
pabilă să furnizeze un combustibil perpetuu”, spune această persoană învă- 
tată. Putem adăuga că noi înșine am văzut o lampă realizată astfel și ni s-a 
spus că nu a mai fost stinsă de la aprinderea ei, în 2 mai 1871. Știind că acela 
care a făcut această experienţă este cu totul incapabil să înșele pe cineva, fiind 
un experimentator zelos al secretelor hermetice, nu avem niciun motiv să ne 
îndoim de afirmațiile lui. 

uleioasă greu de sesizat, care se aprinde imediat ce este apropiată 
de flacăra unei lumânări. Chimiştii au făcut experimente fără de 
număr pentru a-i extrage uleiul insolubil, dar se spune că toţi au 
eşuat. Totuşi, sunt chimiştii noştri în măsură să spună că această 
operaţie este absolut impracticabilă? Dacă se va reuşi extracția 
acestui ulei, se va vedea, dincolo de orice îndoială că el poate să 
constituie un combustibil perpetuu. Anticii ar putea deci să se 
fălească pe bună dreptate cu deținerea acestui secret, căci, repetăm, 
anumiţi experimentatori, care sunt încă în viaţă, au reuşit aceasta. 
Chimiştii, care au încercat în zadar, afirmă că fluidul sau soluţia 
extrasă chimic din această piatră are mai curând natura apei 
decât cea a uleiului şi că este în întregime impură şi densă, fiind 
incapabilă să ardă; alţii asigură, din contră, că acest ulei, imediat 
ce este expus la aer, devine atât de dens şi de solid, că abia mai 
curge, şi că, odată aprins, nu produce flacără, ci doar un fum gros, 
în timp ce lămpile anticilor ardeau, se spune, cu o flacără foarte 
pură şi strălucitoare, fără cel mai mic fum. Kircher, care spune că 
acesta se poate purifica, gândeşte totuşi că este ceva dificil şi care 
nu este accesibil decât celor mai înalţi adepţi ai alchimiei. 

Sfântul Augustin, care pune toate aceste arte pe seama 
ţapului ispăşitor al creştinilor, diavolul, este contrazis categoric 
de Ludovicus Vives", care demonstrează că pretinsele operații 
magice sunt pur și simplu fructul priceperii omului și al unui 
profund studiu al secretelor misterioase ale naturii, oricât de 
miraculoase și de minunate ar putea ele să pară. Podocattarus, 
un cavaler cipriot”, avea pânze și ţesături făcute dintr-un alt fel 
de azbest, pe care Porcacchius spune'? că le-a văzut acasă la acest 
cavaler. Pliniu numește această pânză linum vinum şi in indian, 
spunând că este fabricată din asbeston sive asbestinum, o specie de 

in din care se face o țesătură ce se curăţă prin punere în foc. El 
adaugă că acest in era la fel de prețios ca perlele și diamantele, nu 
doar fiindcă se găsea foarte rar, ci și fiindcă era foarte dificil de 
ţesut, din cauza scurtimii firelor. Odată ce este bătut și aplatizat 
cu un ciocan, acest in este scufundat în apă caldă și poate fi cu 
ușurință separat în fire și apoi ţesut. Pliniu declară că a văzut 
prosoape făcute din acest material și că a asistat la curățirea lor 
prin foc. Baptista Porta spune de asemenea că a văzut acelaşi 
fenomen la Veneţia, la o doamnă cipriotă; el numeşte această 
descoperire alchimică un secretum optimum. 

În descrierea pe care o face cu privire la curiozităţile Colegiului 
Gresham (secolul al XVII-lea), doctorul Grew exprimă opinia 
că această artă și folosirea respectivei țesături s-au pierdut. Dar 
situaţia nu poate fi aceasta, căci ştim că Muzeul Septalius se lăuda 
la 1726 cu deținerea de fire, funii, hârtii şi năvoade făcute din acest 
material, unele dintre aceste articole fiind confecționate de Septalius 
cu propriile sale mâini, după cum ne spune Greenhill în Art of 
Embalming, p. 361. „Grew”, spune acest autor, „pare să confunde 
asbestinus lapis cu amianthus și le numeşte în engleză thrum-stone 
(piatră-filament)”; el spune că aceasta crește în fire sau filamente 
scurte între 6 mm și 2,5 cm lungime, paralele şi lucioase, la fel de fine 
ca acelea produse de viermii de mătase, și foarte flexibile, asemenea 
cânepei sau inului. Faptul că secretul nu s-a pierdut cu totul este 
demonstrat prin aceea că unele mănăstiri budiste din China și din 
Tibet îl dețin. Nu putem spune dacă este făcută din fibra uneia sau 
alteia dintre aceste pietre, dar am văzut într-o mănăstire de femei 
talapoin o robă galbenă, așa cum poartă călugării budiști, aruncată 
într-o groapă mare plină de cărbuni încinși, și scoasă două ore mai 
târziu la fel de curată de parcă ar fi fost spălată cu apă și săpun. 

Experiențe la fel de serioase asupra azbestului au fost 
realizate în ultimul timp în Europa și America, substanţa fiind 
folosită industrial pentru acoperișuri, haine ignifugabile și seifuri 
rezistente la incendii. Un depozit foarte preţios, aflat în Staten 

Island, în portul New-Yorkului, livrează mineralul în pachete, 
asemenea lemnului uscat, cu fibre lungi de mai multe picioare. 
Cea mai fină varietate de azbest, numită amiantos (fără pată) de 
către antici, își lua numele de la luciul său alb, satinat. 

Anticii îşi fabricau fitilurile lămpilor lor perpetue dintr-o 
altă piatră pe care o numeau Lapis Carystius. Locuitorii oraşului 
Carystos păreau să nu fi făcut un secret din aceasta, căci Matthaus 
Raderus spune în lucrarea lui** că „pieptănau, torceau şi ţeseau 
această piatră pufoasă, făcând din ea tunici, feţe de masă şi alte 
obiecte pe care, atunci când se murdăreau, le curăţau prin foc în 
loc de apă”. Pausanias, în Atticus, şi Plutarh" afirmă de asemenea 
că fitilurile lămpilor erau fabricate din această piatră; dar Plutarh 
adaugă că deja în vremea lui nu se mai găseau. Licetus tinde să 
creadă că lămpile perpetue pe care le folosiseră anticii în morminte 
nu aveau deloc fitil, din cauză că nu s-au găsit decât foarte puţine 
fitiluri; dar Ludovicus Vives este de o altă părere şi chiar afirmă că 
a văzut mai multe. 

Totuși, Licetus este foarte convins că „se poate realiza, în urma 
unor combinații exacte, un combustibil pentru foc, care să reziste secole 
la rândul înainte de a se consuma, astfel încât nici materia acestuia să 
nu producă exalații, ci să-i reziste cu tărie focului, și nici focul să nu 
consume materia, ci să fie restrâns de aceasta, și când ar fi înlănţuit ca 
să nu se înalțe.” La aceasta, Sir Thomas Browne' răspunde, vorbind 
despre lămpi care au ars timp de mai multe sute de ani închise în 
spaţii mici, că „fenomenul se datorează purității uleiului, care nu 
produce exalații cu funingine, ce ar sufoca focul; căci dacă aerul ar 
fi alimentat flacăra, ea nu ar fi rezistat decât foarte puţin timp, căci 
aerul ar fi fost repede absorbit și epuizat de către foc”. Dar, adaugă el: 
„secretul preparării acestui ulei necombustibil este pierdut”. 

Situaţia însă nu este chiar așa, și timpul o va dovedi, chiar 
dacă, asemenea multor altor adevăruri, tot ceea ce scriem va fi 
condamnat dinainte. 

Ni se spune, în numele ştiinţei, că ea nu acceptă nicio altă 
modalitate de investigare decât observaţia și experimentul. De 
acord; dar nu avem arhivele a cel puțin trei mii de ani de observație 
a faptelor care demonstrează puterile oculte ale omului? În ceea 
ce priveşte experimentele, ce ocazie mai bună există decât aceea 
furnizată de așa-zisele fenomene moderne? În 1869, mai mulţi 
oameni de ştiinţă englezi au fost invitaţi de London Dialectical Society 
să asiste la o investigare a acestor fenomene. Să vedem ce au răspuns 
filozofii noștri. Profesorul Huxley a scris: „Nu am timp pentru o 
astfel de investigaţie, care ar implica multă bătaie de cap (dacă nu 
cumva este cu totul altfel decât celelalte investigaţii de genul acesta 
pe care le cunosc) și multă plictiseală... Nu mă interesează deloc 
subiectul... şi chiar admițând că fenomenele sunt autentice, nu mă 
interesează." Domnul George H. Lewes exprimă un lucru înțelept 
în următoarea propoziţie: „Când cineva spune că fenomenelenu sunt 
produse de nicio lege fizică cunoscută, el declară de fapt că ştie legile 
după care acestea sunt produse.”*” Profesorul Tyndall își exprimă 
îndoieli privitoare la posibilitatea obţinerii de bune rezultate la o 
şedinţă la care ar asista el. Prezenţa lui, conform opiniei domnului 
Varley, face ca totul să fie confuz.“ În ceea ce-l priveşte pe profesorul 
Carpenter, acesta scrie: „M-am asigurat, prin cercetări personale, 
că, în timp ce o bună parte din ceea ce trece drept manifestare 
spirituală este rezultatul unei imposturi intenţionate, restul nu este 
decât iluzie. Există totuși anumite fenomene care sunt într-adevăr 
autentice şi trebuie să fie considerate ca subiecte legitime de studiu 
ştiinţific... dar sursa acestor fenomene nu rezidă într-o comunicare 

ab extra, ci într-o condiţie subiectivă 
a individului, care face respectivele 
operaţii în conformitate cu anumite 
legi psihologice bine cunoscute... Îi 
dau acestui proces numele de proces 
cerebral inconştient... şi, după mine, 
acestuia ar trebui să i se atribuie o 
mare parte din fenomenele numite 
spiritiste."** 

Astfel, oamenii sunt instruiți de 
către reprezentanţii ştiinţei exacte 
că procesul cerebral inconştient are 
capacitatea de a face să zboare chitare 
prin aer şi de a forța mobilele să execute tot felul de acrobații! 

Aceasta în ce privește opinia savanților englezi. Savanții 
americani s-au situat pe poziţii similare. În 1857, un comitet al 
Universităţii Harvard a avertizat publicul să nu investigheze acest 
subiect, care „corupe simțul moral și degradează inteligența”. 
În plus, au numit-o „influență contaminantă, care tinde cu 
siguranţă să diminueze rațiunea bărbatului și puritatea femeii”. 
Mai târziu, profesorul Robert Hare, marele chimist, sfidând 
opiniile contemporanilor săi, a investigat spiritismul şi a devenit 
un susţinător al acestuia. A fost imediat declarat non compos 
mentist%. Atunci când un ziar din New-York a adresat o circulară 
principalilor savanți ai acestei țări, cerându-le să facă cercetări şi 
oferindu-se să le plătească cheltuielile aferente, aceștia, asemenea 
invitaţilor din parabola biblică, „s-au scuzat cu toţii într-un glas”. 

Totuși, în ciuda indiferenţei lui Huxley, a persiflării lui Tyndall 
şi a procesului cerebral inconştient al lui Carpenter, au existat 
savanți care au început să studieze problema cea spinoasă și, fiind 


Thomas Henry Huxley 

convinşi de dovezi, s-au convertit. lată o mărturie onorabilă a 
unui savant care, chiar nefiind un adept al spiritismului, spune: 
„Faptul că spiritele morţilor revin ocazional printre cei vii, sau 
bântuie în vechile lor locuinţe, a fost, din toate timpurile și în toate 
țările Europei, o credință fermă, nerestrânsă doar la mulțimea 
needucată, ci împărtășită şi de persoanele cu educaţie... Dacă 
mărturia umană cu privire la un asemenea subiect are vreo 
valoare, există un ansamblu de dovezi din cele mai vechi timpuri 
și până în prezent, la fel de importante și de indiscutabile ca orice 
altă dovadă pe care am putea-o găsi în favoarea a orice altceva.”*" 

Din nefericire, scepticismul uman este o fortăreață care este 
capabilă să desfidă orice cantitate de dovezi. Şi, începând cu 
domnul Huxley, oamenii noștri de ştiinţă acceptă doar ceea ce le 
convine, și nimic mai mult. 

Cum să explicăm aceste divergențe de viziune între oameni care 
au fost instruiți după aceleași manuale și care își trag cunoașterea 
din aceeași sursă? Este din nou o confirmare a aforismului care 
spune: „Câte capete, atâtea păreri.” Această idee este formulată 
într-un mod formidabil de către doctorul J. J. Garth Wilkinson 
într-o scrisoare adresată Societății Dialectice. 

„Sunt convins de multă vreme”, spune el, „prin experiența 
vieţii mele de pionier al mai multor heterodoxii, care s-au 
transformat cu rapiditate în ortodoxii, că aproape orice adevăr la 
care subscriem ţine de o afinitate temperamentală, sau că ne vine 
din afecţiuni sau intuiţii, şi că discuţia și cercetarea nu fac decât să 
alimenteze temperamentul.” 

Acest observator profund ar fi putut să adauge la experiența 
lui pe aceea a lui Bacon, care spune: „Puţină filozofie îl duce pe om 
la ateism, însă profunzimea în filozofie conduce gândirea omului la 
religie.” 

Profesorul Carpenter elogiază filozofia avansată a secolului 

actual, care „nu ignoră niciun fapt, oricât de ciudat ar fi el, dacă 
este atestat prin dovezi valabile”; şi totuşi, el este primul gata să 
respingă pretenţiile anticilor la cunoașterea filozofică și științifică, 
deşi acestea sunt bazate pe dovezi „la fel de valabile” ca ale celor 
pe care oamenii din ziua de azi își bazează propriile lor pretenţii la 
eminenţă filozofică sau științifică. Să luăm, de exemplu, în domeniul 
ştiinţei, electricitatea și electromagnetismul, care au înălțat atât de 
sus numele lui Franklin şi al lui Morse. Cu şase secole înaintea 
erei creştine, se presupune că Thales a descoperit proprietăţile 
magnetice ale chihlimbarului; şi totuşi, ultimele cercetări ale lui 
Schweigger, expuse în operele sale despre simbolism, au demonstrat 
perfect că toate mitologiile antice erau fondate pe știința filozofiei 
naturale și arată că proprietățile cele mai oculte ale electricităţii și 
ale magnetismului erau cunoscute de către teurgii celor mai vechi 
Mistere menţionate în istorie, acelea din Samotrace. Diodor din 
Sicilia, Herodot şi Sanchoniathon Fenicianul — istoricii cei mai vechi 
- ne spun că aceste Mistere vin din negura vremurilor, cu secole şi 
poate chiar cu mii de ani înainte de perioada istorică. Una dintre cele 
mai bune dovezi o găsim într-o remarcabilă gravură, care figurează 
în lucrarea lui Raoul-Rochette, Monuments d'Antiquite Figures, 
în care, asemenea lui „Pan cu părul zbârlit”, toate personajele 
au părul îndreptat în toate direcţiile, cu excepția figurii centrale, 
reprezentând-o pe Demeter Kabiriana, din care emană putere, și 
a unui om îngenuncheat.*” Această gravură reprezintă, conform 
lui Schweigger, în mod evident o parte din ceremonia inițierii. 
De curând, lucrările elementare cu privire la filozofia naturală au 
început să fie ilustrate cu capete electrizate, având părul în toate 
direcţiile, sub influenţa fluidului electric. Schweigger ne face să 
vedem că cele mai importante ceremonii religioase erau în legătură 
strânsă cu filozofia naturală pierdută a Antichității. E] demonstrează 

în maniera cea mai detaliată că 
în timpurile preistorice magia 
avea un rol în cadrul Misterelor 
și că cele mai grandioase 
fenomene, așa-zisele miracole, 
fie ele ale păgânilor, evreilor 
sau creştinilor, se bazau de 
fapt pe cunoașterea secretă a 
preoților antici despre fizică şi 
despre toate ramurile chimiei 
: sau, mai degrabă, ale alchimiei. 
In capitolul al XI-lea, care este în întregime consacrat 


Hieron - sanctuarul zeilor, insula Samothraki 


minunatelor descoperiri ale anticilor, ne propunem să facem 
dovada afirmațiilor noastre într-un mod mai complet. Vom 
arăta, după mărturia clasicilor celor mai demni de încredere, că 
într-o epocă mult anterioară asediului Troiei, preoții instruiți ai 
sanctuarelor erau perfect la curent cu electricitatea şi chiar cu 
paratrăsnetele. Înainte de a lăsa la o parte acest subiect, vom mai 
adăuga doar câteva cuvinte. 

Teurgii înțelegeau foarte bine cele mai mărunte proprietăți 
ale magnetismului. Schweigger și Ennemoser, fără să dețină cheia 
pierdută a secretelor lor, folosindu-se doar de ceea ce se știa în 
epoca lor modernă legat de subiectul electromagnetismului, au 
putut să stabilească identitatea simbolică dintre „frații gemeni”, 
Dioscurii, și polaritatea electrică și magnetică. Conform lui 
Ennemoser, miturile simbolice considerate iniţial ficțiuni lipsite de 
sens, sunt acum recunoscute ca fiind „expresia cea mai ingenioasă, 
și în același timp cea mai profundă a unor adevăruri ale naturii 
strict definite știinţific”.%% 

Fizicienii noștri se mândresc cu descoperirile acestui secol şi îşi 
cântă reciproc imnuri de slavă. Stilul elocvent al cursurilor pe care 

Jeţin în fața studenților, frazeologia lor înflorită nu are nevoie decât 
de ușoare modificări pentru a se transforma în sonete melodioase. 
Aceşti noi Petrarca, Dante și Torquato Tasso rivalizează cu vechii 
trubaduri în privinţa efuziunilor poetice. În glorificarea fără limite 
a materiei, ei cântă acuplarea îndrăgostită a atomilor rătăcitori 
și înlănțuirea voluptoasă a protoplasmelor, plângându-se de 
inconstanța cochetă a „forțelor“ care se joacă într-un mod atât 
de provocator de-a v-aţi ascunselea cu serioșii noștri profesori în 
marea dramă a vieții, pe care au botezat-o „corelarea forțelor”. 
Proclamând materia drept singura şi autocratica suverană a 
Universului Nelimitat, o forțează să divorțeze de consortul ei 
şi apoi o plasează pe această regină văduvită pe marele tron al 
Naturii, devenit vacant datorită exilului Spiritului. Și acum, caută 
să o facă să pară cât se poate de atrăgătoare, proslăvind-o și 
prosternându-se în fața sanctuarului ridicat cu propriile lor mâini. 
Ei uită sau ignoră în întregime faptul că în absenţa suveranului 
legitim, acest tron nu este decât un mormânt văruit, în interiorul 
căruia totul este putreziciune și corupție! Lipsită de Spiritul care-i 
dă viaţă și pentru care nu este decât „o purgaţie grosieră”, ca să 
folosim o expresie hermetică, această materie nu este nimic altceva 
decât un leş neînsuflețit, ale cărui membre, pentru a se mișca în 
direcţiile stabilite, au nevoie de un operator inteligent al marii 
baterii galvanice pe care o numim VIAŢĂ! 

În ce privinţă ştiinţa actuală este superioară celei a anticilor? 
Când vorbim despre cunoaștere, nu ne referim deloc la definiția 
strălucitoare şi clară a celor mai nesemnificative detalii din fiecare 
ramură a ştiinţei exacte, realizată de erudiţii noştri moderni; nici 
la faptul de a găsi câte un termen potrivit pentru fiecare lucru, 
fiinţă sau fenomen, oricât de nesemnificativ și de microscopic ar 
putea fi el, un nume pentru fiecare nerv şi arteră din organismul 
uman sau animal, o denumire pentru fiecare celulă, filament sau 
nervură a plantelor. Noi ne referim aici la expresia filozofică și 
definitivă a tuturor adevărurilor Naturii. 

Cei mai mari filozofi din vechime sunt acuzați de superficialitate 
în privinţa cunoașterii acelor detalii ale științelor cu care savanții 
moderni se împăunează atât de mult. 

Diferiţii comentatori ai lui Platon îl acuză de a fi ignorat cu 
totul anatomia şi funcţiile trupului uman, de a nu fi cunoscut 
acţiunea nervilor pentru transmiterea senzaţiilor şi de a nu fi 
avut nimic mai bun de oferit decât speculaţii goale referitoare la 
problematica psihologică. El a generalizat pur şi simplu diviziunile 
trupului uman, spun ei, şi nu a spus nimic care să trimită spre fapte 
anatomice. În ceea ce priveşte ideile sale despre structura trupului 
uman - microcosmosul fiind, în concepţia sa, imaginea în miniatură 
a macrocosmosului —, ele sunt mult prea transcendente pentru 
ca materialiştii noştri sceptici să le acorde şi cea mai mică atenţie. 
Ideea că această structură este, asemenea Universului, formată din 
triunghiuri, părea absurd de ridicolă în ochii mai multor traducători 
de-ai lui. Din rândul traducătorilor, doar profesorul Jowett, în 
introducerea la Timaios, observă cu onestitate că filozoful fizician 
modern „consimte cu greutate la faptul că ideile sale se bazează 
în realitate pe «osemintele unui om mort», acestea fiind cele care 
i-au permis să se ridice la o cunoaştere mai înaltă”** şi uită cât de 
mult metafizica timpurilor trecute a ajutat ştiinţele „fizice” ale 
prezentului. Dacă, în loc să reproşăm insuficiența şi uneori absența 
termenilor şi a definiţiilor strict ştiinţifice în lucrările lui Platon, le-am 
analiza cu atenţie, doar în Timaios am vedea că în spaţiul său limitat 
există germenii oricărei descoperiri noi. Circulaţia sângelui şi legea 
gravitaţiei sunt menţionate clar, deşi prima dintre acestea nu este 
poate suficient de precis definită pentru a respinge atacurile reiterate 
ale ştiinţei moderne. Căci, după profesorul Jowett, Platon nu cunoştea 
deloc descoperirea ştiinţifică a faptului că sângele iese dintr-o parte 
din inimă prin artere şi revine în cealaltă parte prin vene, chiar dacă 
ştia preabine că „sângele este un fluid mereu în mişcare.” 


OB, Jowett, The Dialogues of Plato, vol. Il, p. 508 

NECUNOAŞTEREA DE CĂTRE MODERNI 
A FORTEI VITALE 


Metoda lui Platon, asemenea celei geometrice, constă în a 
coborî de la aspectele universale la cele particulare. Ştiinţa modernă 
caută în zadar cauza primă în permutările moleculelor; Platon 
a căutat-o şi a găsit-o în maiestuoasa mişcare a lumilor. Pentru 
el era suficient să cunoască planul grandios al Creaţiei şi să fie 
capabil să urmărească cele mai viguroase mişcări ale Universului, 
transformările şi finalităţile acestora. Detaliile mărunte, a căror 
observare şi clasificare au pus la încercare răbdarea savanților noştri 
moderni, nu îi preocupau deloc pe filozofii antici. Aşadar, în timp 
ce un copil de clasa a cincea dintr-o şcoală englezească*” ar putea 
să vorbească mai bine decât Platon însuşi despre detaliile mărunte 
ale ştiinţei fizicii, în schimb cel mai obtuz dintre discipolii lui Platon 
ar fi putut să spună mai multe despre marile legi cosmice şi relaţiile 
lor mutuale şi să arate o mai mare cunoaştere şi un mai mare control 
al forţelor oculte care se află în spatele acestor legi decât cel mai 
savant profesor din nu contează ce Academie modernă. 

Acest fapt, atât de puţin apreciat şi atât de neglijat de către 
traducătorii lui Platon, explică laudele de sine în voia cărora ne 
lăsăm noi, cei moderni, în dauna importanţei acordate acestui 
filozof şi confraţilor săi. Pretinsele lor erori în domeniul anatomiei 
şi fiziologiei sunt amplificate peste măsură pentru a ne satisface 
amorul propriu până într-atât încât, hrănindu-ne cu ideea 
superiorității noastre ştiinţifice, ajungem să pierdem din vedere 
splendoarea intelectuală a secolelor trecute. Este ca şi cum cineva 
ar tot mări petele solare în propria-i închipuire, până când ar 
ajunge să creadă că strălucitorul luminar este întru totul întunecat. 

Ineficienţa cercetărilor ştiinţifice moderne este dovedită 
de faptul că, deşi li s-a dat un nume celor mai infime părticele 


“5 Corespondentă cu clasa a zecea în sistemul nostru educațional (n.t.) 

ale mineralelor, plantelor, animalelor şi omului, cei mai erudiţi 
profesori ai noştri sunt incapabili să spună ceva precis despre forța 
vitală care produce modificările în aceste diferite regnuri. Pentru a 
confirma aserțiunea noastră, trebuie să căutăm mai departe decât 
în lucrările celor mai savante autorităţi ştiinţifice ale noastre. 

Cel care deţine o poziţie profesională de frunte trebuie să 
aibă un mare curaj pentru a face dreptate cunoştinţelor anticilor, 
confruntat fiind cu un curent de opinie care nu este satisfăcut 
decât atunci când aceştia sunt denigraţi. Astfel, când ne găsim în 
prezenţa cuiva de acest fel, îi punem cu bucurie lauri la picioare 
acelui curajos şi cinstit savant. Un astfel de om este profesorul 
Jowett, care predă la Colegiul Balliol şi este profesor de greacă 
la Universitatea Oxford; în traducerea sa din Platon, vorbind în 
general despre filozofia fizicii a anticilor, el îi recunoaşte acesteia 
următoarele merite: 1. „Fizicienii timpurilor primitive admiteau 
teoria nebuloaselor”. Ea nu datează deci din anul descoperirilor 
telescopice ale lui Herschel, după cum afirmă Draper.** 2. „Teoria 
că animalele provin din broaşte care au venit pe uscat, iar omul din 
mamifere era deja o teorie susținută de către Anaximene în secolul 
al VI-lea î.Hr.” Profesorul ar fi putut adăuga că această teorie îi 
era anterioară lui Anaximene cu mai multe mii de ani, că era o 
doctrină acceptată în rândul caldeenilor şi că teoria lui Darwin 
a evoluţiei speciilor are o origine antediluviană. 3. „Philolaos şi 
primii pitagoricieni afirmau că pământul este un corp asemenea 
celorlalte planete, care se rotesc în spaţiu.”*” Astfel, Galilei, 
studiind câteva fragmente din Pitagora, care, spune Reuchlin, mai 
existau încă în timpul matematicianului florentin, acesta fiind de 
altfel familiar cu învăţăturile filozofilor antici, nu a făcut decât să 
readucă la lumină o doctrină astronomică predominantă în India 


[j 


Conflict between Religion and Science, p. 240 
Plularh, tradus de Langhorne 

încă din cea mai veche Antichitate.** 4. Anticii „presupuneau că 
plantele aveau sex, la fel ca animalele”. Astfel, naturaliştii noştri 
nu trebuiau decât să calce pe urmele înaintaşilor lor. 5. „Notele 
muzicale, care depind de lungimea relativă, sau de tensiunea 
corzilor care le produc, se măsurau prin raporturi de numere.” 
6. „Se considera că legile matematice sunt atotprezente în lume 
şi chiar diferenţele calitative se presupunea că îşi au originea în 
număr.” 7. „Ei negau anihilarea materiei şi susțineau că aceasta 
doar se transformă."** „Chiar dacă unele dintre aceste descoperiri ar 
putea fi considerate o întâmplare fericită”, adaugă domnul Jowett, 
„cu greu le-am putea atribui pe toate unor simple coincidențe.”* 

În rezumat, filozofia platoniciană era o ştiinţă a ordinii, a 
sistemului şi a proporţiei; ea îmbrăţişa evoluţia lumilor şi a 
speciilor, corelarea şi conservarea energiei, transmutarea formelor 
materiale, indestructibilitatea materiei şi a Spiritului. Poziţia sa, în 
acest ultim punct de vedere, era în avans faţă de ştiinţa modernă, 
susținând sistemul său filozofic cu o cheie de boltă în acelaşi timp 
perfectă şi imuabilă. Dacă ştiinţa a progresat cu pas de uriaş în 
aceşti ultimi ani, dacă avem idei mai clare decât anticii despre 
legile naturii, de ce nu s-au elucidat încă întrebările referitoare la 
natura şi sursa vieţii? Dacă laboratorul modern, comparativ cu cel 
din Antichitate, s-a îmbogăţit atât de mult cu fructele cercetării 


438 Câţiva erudiţi cabaliști afirmă că originalul grecesc al sentințelor pitagoricie- 
ne ale lui Sextus, care astăzi este considerat pierdut, exista încă la vremea re- 
spectivă într-o mănăstire din Florenţa și că Galilei ar fi avut cunoștință despre 
el. Ei adaugă, în plus, că un tratat de astronomie în manuscris al lui Archytas, 
discipol direct al lui Pitagora, în care erau consemnate cele mai importante 
doctrine ale școlii lor, se afla în posesia lui Galilei. Dacă vreun Ruffinas ar fi 
ajuns în posesia lui, fără îndoială că l-ar fi denaturat, așa cum preotul Ruffinas 
a denaturat sentințele lui Sextus menţionate mai sus, înlocuindu-le cu un text 
fraudulos, a cărui paternitate a încercat să o atribuie unui oarecare episcop 
Sextus (v. introducerea lui lamblichos la Viaţa lui Pitagora, tradusă de Taylor). 


#9 Introducerea lui Jowett la Timaios, vol. II, p. 508 
+0 [bid. 

experimentale, de ce oare nu facem niciun pas decât pe căile ce au 
fost trasate cu mult înainte de era creştină? Cum se face că până 
şi cel mai avansat punct de observaţie care a fost atins în zilele 
noastre de-abia ne permite să vedem în negura zării, în susul 
cărării alpine a cunoaşterii, dovezile monumentale pe care le-au 
lăsat exploratorii de demult pentru a însemna platourile pe care 
le-au atins şi le-au ocupat? 

Dacă maeştrii moderni sunt atât de avansați faţă de cei 
antici, de ce nu ne restituie artele pierdute ale înaintaşilor noştri 
postdiluvieni? De ce nu ne redau culorile nepieritoare din Luxor 
— purpura din Tir; roşul aprins şi albastrul uimitor care decorează 
zidurile acestui templu, unde nuanțele sunt la fel de proaspete 
ca în prima zi când au fost aplicate? Cimentul indestructibil al 
piramidelor şi al apeductelor antice, lamele săbiilor din Damasc, 
care puteau să fie învârtite ca un tirbuşon în tecile lor fără să serupă, 
superbele şi incomparabilele nuanţe de vitralii pe care le regăsim 
în praful ruinelor medievale şi care radiază la ferestrele vechilor 
catedrale, şi secretul fabricării sticlei maleabile? lar dacă chimia 
este atât de puţin în stare să rivalizeze chiar cu perioada de început 
a Evului Mediu în anumite ramuri, de ce să ne lăudăm cu anumite 
descoperiri care, după orice probabilitate, erau perfect cunoscute 
cu mii de ani înainte? Cu cât arheologia şi filologia progresează, 
cu atât mai umilitoare pentru orgoliul nostru sunt descoperirile 
care se fac în fiecare zi; şi cu atât mai glorioase sunt mărturiile care 
se aduc în privinţa celor care, poate datorită distanţei la care se 
află îndepărtata lor Antichitate, au fost consideraţi până acum ca 
bălăcindu-se în cele mai adânci mlaştini ale superstiţiei. 

De ce să uităm că înainte ca nava aventurosului genovez să 
fi despicat mările occidentale, vasele fenicienilor călătoriseră deja 
în jurul globului şi duseseră civilizaţia în regiuni astăzi tăcute şi 
părăsite? Care arheolog ar îndrăzni să afirme că nu aceeaşi mână 
care a realizat planurile piramidelor din Egipt şi Karnak şi a mii 
de ruine căzute acum în uitare pe malurile nisipoase ale Nilului 

a edificat şi monumentalul Angkor-Wat din Cambodgia? Sau a 
gravat inscripţiile hieroglifice pe obeliscurile şi porticurile satului 
indian abandonat, descoperitrecent de lordul Dufferin în Columbia 
Britanică? Sau acelea de pe ruinele din Palenque şi Uxmal din 
America Centrală? Relicvele pe care le preţuim în muzeele noastre 
- ca ultime aduceri aminte ale unor „arte pierdute” de demult — 
nu militează ele în mod răsunător în favoarea civilizaţiei antice? 
Şi nu dovedesc ele, din nou şi din nou, că naţiunile şi continentele 
care au dispărut au dus cu ele în mormânt arte şi ştiinţe pe care 
nici primul creuzet încălzit vreodată într-o mănăstire medievală, 
nici ultima retortă spartă de vreun chimist modern, nu au reuşit 
şi nu vor reuşi încă — cel puţin nu în secolul actual — să le readucă 
la viaţă? 

„Nu erau cu totul lipsiţi de anumite noţiuni de optică”, concede 
cu mărinimie profesorul Draper, referindu-se la antici; alţii merg 
până acolo încât le refuză până şi puţinul acesta. „Lentilele convexe 
găsite la Nimrud dovedesc că nu erau complet nefamiliarizaţi cu 
instrumentele de mărire.”*! Aşa să fie? Dacă nu au fost familiarizați 
cu ele, înseamnă că toţi autorii clasici trebuie să fi minţit. Căci, cât 
de îndrăzneț trebuie să fi fost Cicero când ne spune că a văzut 
întreaga Iliadă scrisă pe o piele atât de mică, încât ar fi putut fi 
rulată într-o coajă de nucă, sau Pliniu când afirmă că Nero avea un 
inel cu o mică sticlă în el, prin care privea de la distanţă spectacolul 
gladiatorilor? Cu siguranţă că atunci când ni se spune că Mauritius 
putea să vadă de la promontoriul din Sicilia peste întreaga mare 
până la coasta Africii, cu un instrument numit nauscopit, trebuie 
să ne gândim fie că toţi aceşti martori au minţit, fie că anticii erau 
mult mai mult decât „puţin familiarizați” cu optica şi cu lentilele 
de mărire. Wendell Phillips afirmă că are un prieten care deţine 
un inel extraordinar „având un diametru de trei sferturi de țol şi 
pe el este înfăţişat zeul Hercule dezbrăcat. Cu ajutorul unei lupe 


+41 Conflict between Religion and Science, p. 14 

se disting încolăcirile muşchilor şi i 
se poate număra fiecare fir de păr de pe 
sprâncene... Rawlinson a adus acasă 
o piatră cam de douăzeci de țoli 
lungime şi zece lăţime, conţinând 
un întreg tratat de matematică. Ar 
fi absolut ilizibil fără lentile... În 
muzeul doctorului Abbott, există 
un inel al lui Keops, pe care Bunsen 
l-a datat la circa anul 500 î. Hr. 
Sigiliul inelului este de mărimea 
unei monede de un sfert de dolar, 
şi ceea ce este gravat este invizibil 
fără ajutorul lentilelor... La Parma, puteţi vedea o piatră prețioasă 
pe care a purtat-o la deget Michelangelo, piatră ce are o gravură 
veche de 2000 de ani şi pe care sunt reprezentate şapte femei. Ca să 
se poată distinge formele trebuie folosite nişte lentile puternice... 
Aşadar, „microscopul“, adaugă savantul conferenţiar, „în loc 
să dateze din timpul nostru îşi are fraţii în Cărţile lui Moise — şi 
aceştia sunt fraţii mai mici.” 

Faptele anterioare nu par deci să indice că anticii ar fi avut 
numai „anumite cunoştinţe de optică”. Aşadar, fiind în această 
privinţă de o cu totul altă părere decât profesorul Fiske şi critica 
pe care, în cartea Unseen World, i-o face lucrării profesorului 
Draper, Conflict between Religion and Science, singura eroare pe care 
o putem găsi în admirabila carte a lui Draper este aceea că, în 
calitate de istoric-critic, uneori îşi foloseşte propriile instrumente 
optice în locuri nepotrivite. În vreme ce, pentru a mări ateismul 
pitagoricianului Bruno, priveşte prin lentile convexe, atunci când 
vorbeşte despre cunoaşterea anticilor, vede evident prin lentile 
concave. 


John William Draper 

VECHIMEA TEORIEI CORELĂRII FORŢELOR 


Merită pur și simplu toată admiraţia să urmărim în diferitele 
lucrări moderne tentativele precaute, atât ale creștinilor pioși, 
cât şi ale scepticilor, oameni de altfel foarte învăţaţi, de a trage o 
linie de demarcaţie între ceea ce ar trebui să credem din lucrările 
autorilor antici şi ceea ce nu. Nu li se acordă niciun credit, fără 
ca imediat să urmeze menţionarea unei rezerve. Dacă Strabon ne 
spune că Ninive avea patruzeci şi șapte de mile în circumferință și 
mărturia lui este acceptată, de ce nu se petrece la fel și atunci când 
atestă realizarea prezicerilor sibilinice? Unde este bunul-simţ în 
faptul de a-l denumi pe Herodot „Părintele Istoriei”, dacă este 
acuzat că divaghează în mod naiv de fiecare dată când relatează 
manifestările miraculoase la care a asistat ca martor? Poate că, 
de fapt, aceste precauţii sunt mai necesare ca niciodată, acum că 
epoca noastră a fost botezată Secolul Descoperirilor. Dezamăgirea 
ar putea să fie prea crudă pentru Europa. Praful de pușcă, despre 
care s-a crezut mult timp că este o invenţie a lui Bacon şi Schwartz, 
este acum prezentat în manuale ca fiind folosit de chinezi cu secole 
înainte de era noastră, pentru nivelarea colinelor și spargerea 
stâncilor. „În Muzeul din Alexandria”, afirmă Draper, „a existat o 
mașină inventată de matematicianul Hero, cu puţin înainte de anul 
100 î.Hr. Aceasta se învârtea prin intermediul aburului şi era de 
forma a ceea ce numim astăzi motor cu reacție... Întâmplarea nu 
a avut nimic de-a face cu invenţia motorului modern cu aburi.”*? 
Europa se mândrește cu descoperirile lui Copernic și Galileo, 
iar acum ni se spune că observaţiile astronomice ale caldeenilor 
datează cu circa 100 de ani înainte de Potop; iar Bunsen consideră 
că Potopul a avut loc la nu mai puţin de 10.000 de ani înainte de 
era noastră.** În plus, un împărat chinez, cu peste 2000 de ani 


“2 Conflict between Religion and Science, p. 311 

înainte de nașterea lui Hristos (adică chiar înainte de Moise), i-a 
condamnat la închisoare pe doi dintre astronomii săi șefi pentru 
că nu au prezis o eclipsă de soare. 

Putem observa, ca exemplu de imprecizie a noțiunilor curente 
cu privire la afirmaţiile ştiinţifice din secolul nostru, faptul că 
descoperirea indestructibilității materiei și a corelațiilor dintre 
forțele fundamentale, în special cea din urmă, sunt considerate 
printre cele mai importante triumfuri ale noastre. Este „cea mai 
importantă descoperire a secolului prezent”, după cum spune 
Sir William Armstrong in faimoasa sa cuvântare ca preşedinte al 
British Association. Însă această „descoperire importantă” nu este 
de fapt o descoperire. Originea sa, dincolo de indiciile de netăgăduit 
legate de ea care apar la filozofii din vechime, se pierde în umbrele 
dense ale zilelor preistorice. Primele sale vestigii sunt descoperite 
în speculaţiile neclare ale teologiei Vedice — în doctrina emanației 
și a resorbției, pe scurt, Nirvana. John Scottus Erigena subliniază 
aceasta în curajoasa sa filozofie din secolul al optulea — și vă invităm 
să citiți cartea sa, De Divisione Naturae, și astfel o să că convingeți de 
acest adevăr. Știința afirmă că atunci când teoria indestructibilității 
materiei (apropo, de asemenea o idee foarte veche a lui Democrit) 
a fost demonstrată, a fost necesar să fie extinsă şi în ceea ce priveşte 
forța (energia). Nicio particulă materială nu se poate pierde 
vreodată și nicio parte a forței (energiei) existente în natură nu 
poate dispărea. Prin urmare, s-a dovedit că și forța (energia) este 
indestructibilă, iar diversele sale manifestări sau forțe, sub diverse 
aspecte, sunt convertibile una în cealaltă, și nu sunt altceva decât 
diferite moduri de mișcare ale particulelor materiale. Și astfel a 
fost redescoperită corelaţia dintre forţe (energii). DI Grove, deja 
în anul 1842, a dat fiecăreia dintre aceste forțe, cum ar fi căldura, 
electricitatea, magnetismul și lumina, caracterul de convertibilitate, 
făcându-le să fie într-un moment cauză, iar în celălalt efect. Însă de 
unde provin aceste forțe și unde se duc ele atunci când nu le mai 

percepem? Ştiinţa păstrează tăcerea asupra acestui subiect. 
Teoria „corelaţiei forțelor”, deşi este considerată în minţile 
contemporanilor noștri „cea mai mare descoperire a veacului”, nu 
poate să explice nici începutul și nici sfârşitul oricăreia dintre aceste 
forțe; şi această teorie nici nu poate să evidenţieze cauzele lor. 
Forţele pot fi convertibile, astfel încât una să o producă pe cealaltă, 
dar cu toate acestea nicio știință exactă nu este capabilă să explice 
alfa și omega fenomenului. În ce mod suntem noi mai avansați 
decât Platon, care, discutând în Timaios despre calitățile primare și 
secundare ale materiei*” şi despre slăbiciunea intelectului uman, îl 
face pe Timaios să spună: „Dumnezeu cunoaște calitățile originare 
ale lucrurilor; omul poate doar spera să atingă o probabilitate.” Nu 
trebuie decât să deschidem unul dintre multele pamflete ale lui 
Huxley şi Tyndall pentru a regăsi exact aceeași mărturisire. Însă, 
în plus faţă de Platon, ei nu Îi permit nici măcar lui Dumnezeu să 
cunoască mai mult decât ei înşişi. Oare pe acest fapt își bazează ei 
pretenţiile de superioritate? Hinduşii din vechime și-au fundamentat 
doctrina emanației și resorbției exact pe această lege a corelaţiei 
forţelor. Ta Om este punctul primordial din cercul nemărginit, „a 
cărui circumferință este nicăieri, şi care îşi are centrul pretutindeni”, 
emanând tot ce există din sine însuşi şi manifestându-le în universul 
vizibil sub forme diverse. Formele acestea se schimbă între ele, se 
combină una cu alta și după o transformare gradată din Spiritul 
Pur (sau vidul budist) în materia cea mai grosieră, încep să dea 
înapoi și să se resoarbă în starea lor primordială — adică resorbția în 
Nirvana. Ce altceva reprezintă aceasta dacă nu corelarea forțelor? 


+4 W, R. Grove, Preface to the Correlation of Physical Forces 

“5 Timaios, p. 22 

“ Începând cu Godfrey Higgins și încheind cu Max Müller, fiecare arheolog și 
filolog care a studiat temeinic şi serios religiile vechi a perceput că, dacă sunt 
luate ad-litteram, ele nu pot decât să conducă pe o pistă falsă. Dr. Lardner a 
desfigurat și distorsionat doctrinele străvechi — conştient sau nu — în maniera 
cea mai grosieră cu putință. Pravritti, sau existența naturii atunci când este vie, 

Ştiinţa afirmă posibilitatea demonstrării faptului că din 
căldură se poate obţine electricitate, iar electricitatea poate produce 
căldură; de asemenea, magnetismul poate fi utilizat pentru a obține 
electricitate, şi vice versa. Mișcarea, ne spun savanții, rezultă din 
însăși mișcarea, și așa mai departe, la infinit. Acesta este ABC-ul 
ocultismului și al primilor alchimiști. Indestructibilitatea materiei 
şi a forţei fiind descoperite și demonstrate, marea problemă a 
eternității este rezolvată. Şi atunci, ce nevoie mai avem de Spirit? 
Inutilitatea sa este prin urmare demonstrată ştiinţific! 

Astfel, se poate spune că filozofii moderni nu au mers niciun 
pas mai departe față de ceea ce preoții din Samotrace, hindușii și 
chiar gnosticii creştini cunoşteau foarte bine. Primii au demonstrat 
aceasta prin miturile minunat de ingenioase ale dioscurilor, sau 
„fiii cerului”; fraţii gemeni, despre care vorbește Schweigger, 
„care mor în mod constant și apoi revin la viaţă împreună, deși 
este absolut necesar ca unul să moară pentru ca celălalt să poată trăi”. 
Ştiau la fel de bine ca fizicienii noștri că atunci când o forță dispare, 
ea este pur și simplu convertită într-o altă forță. Deși arheologia 
este posibil să nu fi descoperit vreun aparat special pentru astfel 
de conversii speciale, se poate totuși spune, în mod perfect rațional 
şi pe baza unor deduceri analogice că aproape toate religiile antice 
erau bazate pe ideea unei astfel de indestructibilități a materiei și 
forței, laolaltă cu doctrina emanaţiei totului dintr-un Foc eterat, 
spiritual, sau Soarele Central, care este Dumnezeu sau Spiritul. 
Spre exemplu, magia teurgică străveche se bazează pe cunoașterea 
potenţialităților acestui Spirit. 

În comentariul-manuscris al lui Proclus pe tema magiei, el 
face următoarea afirmaţie: „La fel cum iubiții trec în mod gradat 


activă, şi nivritti, sau restul, starea de non-viu, reprezintă doctrina esoterică 
budistă. „Nimicul pur”, sau non-existenţa, dacă este tradus conform cu sensul 
ezoteric, ar însemna „Spiritul Pur”, cel FĂRĂ NUME, sau ceva ce intelectul 
nostru nu este capabil să cuprindă, prin urmare, nimic. Însă vom vorbi despre 
aceasta și ulterior. 

de la frumuseţea care este vizibilă în formele sensibile la cea care 
este divină, la fel și preoţii antici, atunci când considerau că există 
o anumită alianță şi simpatie a aspectelor naturale unul față de 
celălalt şi a aspectelor manifestate faţă de puterile oculte și când au 
descoperit că toate câte există subzistă în toate, au fabricat o ştiinţă 
sacră din această simpatie și similaritate mutuală. Astfel, ei au 
recunoscut aspectele supreme în cele care le sunt subordonate, și pe 
cele subordonate în cele supreme; în regiunile celeste, au descoperit 
proprietăți terestre subzistând într-o manieră cauzală și celestă, iar 
pe pământ, proprietăţi celeste, însă conform cu o condiţie terestră.” 

Proclus continuă apoi prin a se referi la anumite ciudățenii 
misterioase ale plantelor, mineralelor și animalelor, care toate sunt 
bine cunoscute naturaliştilor noștri, dar niciuna nu este explicată. 
În această categorie intră mișcarea circulară a florii-soarelui, a 
heliotropului“”, a lotusului — care, înainte de răsăritul soarelui, își 
pliază frunzele, retrăgându-și petalele înăuntru, ca să spunem așa, 
iar apoi și le extinde gradat, odată cu răsăritul soarelui, pentru ca 
apoi să și le retragă din nou odată cu coborârea acestuia către vest 


“7 Heliotropium europaeum (n.t.) 

—, a pietrelor soarelui și lunii și a helioselenus-ului, a cocoșului și 
leului, şi a altor animale. „Acum anticii”, spune el, „după ce au 
contemplat această simpatie mu tuală a lucrurilor (celeste și terestre), 
au aplicat cunoașterea obținută în scopuri oculte, atât în ceea ce 
priveşte naturile celeste, cât și pe cele terestre. Astfel, printr-un 
gen de similitudine, au descoperit virtuțile divine în această lume 
inferioară. ... Toate câte există sunt pline de naturi divine. Naturile 
terestre primesc plenitudinea celor care sunt celeste, iar cele celeste 
de la esenţele supraceleste, în vreme ce fiecare ordine a lucrurilor și 
fenomenelor purcede gradat, într-o coborâre armonioasă de la cel 
mai înalt nivel la cel mai de jos.“ Deoarece orice elemente particulare 
s-ar resorbi într-unul singur, care se află deasupra ordinii lucrurilor 
şi fenomenelor, la coborâre acestea sunt din nou expansionate şi 
vor da naștere unor suflete diverse care sunt distribuite sub stăpânirea 
divinităților lor guvernatoare."** 

În mod evident, Proclus nu susține aici o simplă superstiție, ci 
o ştiinţă, deoarece, în ciuda faptului că este ocultă și necunoscută 
învăţaților noștri, care îi neagă posibilitățile, magia este în continuare 
o ştiinţă. Este în mod ferm și singular bazată pe afinitățile misterioase 
existente între corpurile organice și anorganice (producţiile vizibile 
ale celor patru regnuri) şi puterile invizibile ale Universului. Ceea 
ce ştiinţa numește gravitație, hermeticii antici și medievali numeau 
magnetism, atracţie, afinitate. Aceasta este legea universală, care 
este înţeleasă de către Platon și explicată în Timaios ca fiind atracția 
corpurilor mai mici de cele mai mari, și a corpurilor asemănătoare 
între ele, ultimele manifestând mai degrabă o putere magnetică 
decât ascultând de legea gravitaţiei. Formula anti-aristotelică cum 
că gravitația face ca toate corpurile să coboare cu o viteză egală, indiferent 
de greutatea lor, diferenţa fiind generată de un factor necunoscut, 
ar părea că indică mult mai puternic către magnetism decât către 


5 Acesta este exact opusul teoriei moderne a evoluției. 


+9 Ficinus, vezi Excerpt şi „Dissertation on Magic; Taylor, Plato, vol. I, p. 63 

gravitație, prima forță manifestându-se mai degrabă în funcţie de 
natura substanței decât din cauza greutăţii. O familiaritate deplină 
cu facultăţile oculte a tot ceea ce există în natură, vizibil şi invizibil; 
relaţiile lor mutuale, atracțiile și repulsiile; cauza acestora, urmărită 
până la Principiul Spiritual, care pătrunde și animă toate câte 
există; capacitatea de a furniza condiţiile cele mai propice pentru 
manifestarea acestui Principiu, cu alte cuvinte, o cunoaștere profundă 
şi exhaustivă a legii naturale — aceasta a fost și este baza magiei. 

În notele sale asupra lucrării Ghosts and Goblins, revizuind 
unele fapte aduse drept dovadă de către unii apărători iluştri ai 
fenomenului spiritist (cum ar fi profesorul de Morgan, dl Robert 
Dale Owen, şi dl Wallace, printre alţii), dl Richard A. Proctor 
spune că „următoarele afirmaţii ale profesorului Wallace nu au 
nicio greutate: «Cum se face că astfel de dovezi pot fi combătute 
sau respinse?» (spune profesorul Wallace vorbind despre una 
dintre poveştile lui Owen) «Zeci sau chiar sute de fapte atestate 
de acest gen sunt la dosar, însă nu se face nicio tentativă de a fi 
explicate. Sunt pur și simplu ignorate, iar în multe cazuri se admite 
că sunt inexplicabile.»” La aceasta, dl Proctor răspunde în glumă 
că, de vreme ce „filozofii noştri au decis cu mult timp în urmă că 
poveştile cu fantome sunt toate înșelăciuni, și prin urmare trebuie 
să fie ignorate. În plus, aceştia sunt foarte enervaţi de faptul că au 
fost aduse dovezi noi și au apărut noi convertiți la cauză, iar unii 
dintre ei sunt atât de iraționali încât cer o nouă judecată, motivând 
că verdictul anterior a fost contrar dovezilor.” 

„Toate acestea”, continuă el, „oferă un motiv excelent pentru 
care «convertiţii» să nu fie ridiculizați pentru credinţa lor; însă 
trebuie să apară ceva care să fie mai la obiect, înainte să ne așteptăm 
ca «filozofii» să-şi consacre o mare parte a timpului investigaţiei 
sugerate. Ar trebui să se arate că bunăstarea rasei umane depinde 
într-o mare măsură de această chestiune, cu toate că natura trivială 
a tuturor comportamentelor fantomatice înregistrate până acum 
este recunoscută chiar şi de adepţii fenomenului!” 

Dna. Emma Hardinge Britten a strâns un număr mare de 
fapte autentificate din jurnalele străvechi și ştiinţifice, care arată 
cu ce gen de întrebări serioase înlocuiesc uneori savanții noștri 
controversatul subiect al „fantomelor și spiridușilor”. Éa citează 
dintr-un ziar din Washington un raport al unei astfel de adunări 
solemne, ținute în seara de 29 aprilie 1854. Profesorului Hare, din 
Philadelphia, chimistul venerabil, care a fost atât de respectat de 
toți datorită caracterului său și activităţii sale de o viață în slujba 
științei, i s-a impus în mod violent să tacă” de profesorul Henry, de 
îndată ce a atins subiectul spiritismului. „Acţiunea impertinentă 
a unuia dintre membrii Asociaţiei Ştiinţifice Americane”, spune 
autoarea, a fost sancționată de majoritatea distinsei audienţe şi 
ulterior sprijinită de toţi.”+% În dimineața următoare, în raportul 
ședinței, Spiritual Telegraph a comentat evenimentele astfel: 

S-ar părea că un astfel de subiect” (prezentat de profesorul 
Hare) „ţine în mod deosebit de domeniul «ştiinţei». Însă Asociatia 
Americană pentru Promovarea Ştiinţei” a decis că era fie nedemn 
de atenţia lor, fie era periculos pentru ei să se amestece în acest 
subiect, aşa încât au votat să refuze invitaţia... În acest sens, nu 
putem omite să menţionăm faptul că Asociaţia americană pentru 
Promovarea Ştiinţei a găzduit în aceeaşi sesiune o dezbatere foarte 
erudită, extinsă, gravă şi profundă, cu privire la motivul pentru care 
«cocoşii cântă între 12 şi 1 noaptea!» ” Un subiect demn de nişte 
filozofi; şi, în plus, unul despre care trebuie să se fi dovedit că 
influenţează „bunăstarea rasei umane”, într-un „grad foarte mare”. 

Este suficient ca cineva să-și exprime credința în existența unei 
simpatii misterioase între viața unor plante şi aceea a fiinţelor 
umane, pentru a se asigura că devine subiectul ridiculizării. Cu 
toate acestea, există multe cazuri precis autentificate, care vor arăta 


+0 Modern American Spiritualism, p. 119 


pm R EN EA A Pe SA A PETRE 

Numele întreg și corect al acestei erudite Societăţi este Asociaţia americană 
pentru Progresul Științei, Cu toate acestea, de dragul conciziei, ea este adeseori 
numită „Asociaţia Științifică Americană”. 

realitatea unei astfel de afinități. Se cunosc cazuri în care anumite 
persoane s-au îmbolnăvit simultan cu scoaterea din rădăcini a 
unui copac plantat în ziua lor de naștere, și care au murit atunci 
când a murit copacul. Inversând situația, se cunosc cazuri în care 
un copac plantat în aceleași condiții s-a uscat şi a murit simultan 
cu persoana a cărei frate geamăn era, ca să spunem așa. Primul 
ar fi numit de dl Proctor „efect al imaginaţiei”; cel de-al doilea, 
„coincidenţă curioasă”. 

Max Müller oferă mai multe astfel de exemple în eseul său On 
Manners and Customs. El arată că această tradiție populară există 
în America Centrală, în India și Germania. O găseşte aproape 
peste tot în Europa; o găsește la războinicii mauri, în Guyana 
Britanică şi în Asia. Revizuind cartea Researches into the Early 
History of Mankind a lui Tylor, o lucrare în care se regăsesc laolaltă 
un număr foarte mare de astfel de tradiţii, marele filolog remarcă 
foarte just următoarele: „Dacă s-ar fi petrecut doar în poveştile 
indiene și germane, am fi putut s-o considerăm o proprietate 
ariană străveche; însă atunci când o regăsim din nou în America 
Centrală, nu ne mai rămâne nimic altceva de făcut decât să 
admitem existenţa unei comunicări între coloniștii europeni şi 
povestitorii nativi din America... sau să ne întrebăm dacă nu 
cumva există vreun element inteligibil şi cu adevărat uman în 
această presupusă simpatie între viața florilor și viața omului.” 

Generația actuală de oameni, care nu cred în nimic ce se află 
dincolo de dovezile superficiale ale simțurilor lor, vor respinge 
fără îndoială simpla idee a unei astfel de puteri simpatetice care 
ar exista în plante, în animale, şi chiar în pietre. Legătura care le 
acoperă vederea interioară le permite să vadă numai acele lucruri 
pe care nu pot nicidecum să le nege. Autorul Dialogului Asclepian 
ne oferă un motiv pentru aceasta, care ar putea să se potrivească 
perioadei actuale şi să explice această epidemie de necredinţă. În 
secolul nostru, ca de altfel şi atunci, „există o schismă lamentabilă 
între Divinitate şi om, în cadrul căreia niciun aspect ce ţine de 

chestiuni paradiziace sau celeste nu 
mai este acceptat sau crezut, şi vocile 
divine este mută, datorită unei tăceri 
necesare.” Sau, după cum spune 
Impăratul Iulian, „micul suflet” al 
scepticului „este într-adevăr ager, 
însă viziunea lui nu este sănătoasă 
şi corectă, orice ar vedea”. 


Edward Burnett Tylor 


UNIVERSALITATEA CREDINTEI ÎN MAGIE 


Ne aflăm la capătul unui ciclu, şi, evident, într-o stare de tranzitie. 
Flaton imparte progresul intelectual al Universului din fiecare ciclu 
în perioade fertile și perioade sterpe. În regiunile sublunare, sferele 
diferitelor elemente rămân veșnic în perfectă armonie cu Naion 
Divină, spune el; „însă părţile lor”, datorită unei apropieri prea 
mari de Pământ, precum şi datorită amestecării lor cu pământescul 
(care este materia, și prin urmare regatul răului), „sunt uneori în 
acord, alteori contrare Naturii (Divine)”. Când acele circulații — pe 
care un ocultist modern le numește „curenţii de Lumină Astrală” 
— din Eterul Universal, care conține în sine însuși fiecare element 
se desfășoară în armonie cu Spiritul Divin, pământul nostru și tot 
ce ține de el se bucură de o perioadă fertilă. Puterile oculte ale 
plantelor, animalelor şi mineralelor simpatizează în mod magic 
cu „naturile superioare”, iar Sufletul Divin al omului este în 
perfectă armonie cu cele „inferioare”. Însă în timpul perioadelor 


452 Vai tr E a CI ni ie 7 f 

sterpe, ultimele își pierd simpatia magică, iar viziunea spirituală 
a majorității umanităţii este atât de orbită, încât aceasta își pierde 
orice noțiune legată de puterile superioare ale propriului său 
Spirit Divin. Acum ne aflăm în perioada stearpă: secolul al XVIII- 
lea, în timpul căruia febra malignă a scepticismului a izbucnit atât 
de ne nestăpânit, a impus necredinţa ca boală a secolului al XIX- 
lea. Intelectul Divin este ascuns în om; doar creierul său animal 
filozofează. 

La început, magia era o ştiinţă universală, pe de-a-ntregul în 
mâinile savantului sacerdotal. Deşi focarul era păzit cu strictețe 
în sanctuare, razele sale iluminau întreaga umanitate. Altfel, 
cum putem explica identitatea extraordinară a „superstițiilor”, 
obiceiurilor, tradițiilor şi chiar a propozițiilor repetate în 
proverbele populare atât de larg răspândite de la un pol la altul, 
încât găsim aceleași idei la tătari, la laponi şi la națiunile sudice 
ale Europei, la locuitorii stepelor din Rusia și la aborigenii din 
America de Nord şi de Sud? De exemplu, Tyler arată că una 
dintre maximele pitagoreice străvechi, „Nu ațâța focul cu sabia”, 
este la fel de populară la mai multe națiuni care nu au nici cea mai 
mică legătură una cu cealaltă. El îl citează pe De Plano Carpini, 
care a descoperit că această tradiție este vie printre tătari încă din 
anul 1246. Un tătar nu va consimți pentru nicio sumă de bani să 
introducă un cuţit în foc, sau să-l atingă cu orice instrument tăios 
sau ascuţit, de frică să nu taie „capul focului”. 

Tribul Kamtchadal din Asia de nord-est consideră că acest 
act este un mare păcat. Indienii Sioux din America de Nord nu 
îndrăznesc să atingă focul nici cu acul, cuțitul sau orice instrument 
ascuţit. Calmucii au aceeaşi oroare; un etiopian mai degrabă își 
introduce braţele goale până la cot în cărbuni încinși decât să 
folosească un cuţit sau un topor pe lângă aceștia. Toate aceste fapte 
sunt numite de asemenea de Tyler „Simple coincidenţe curioase”. 
Max Müller crede totuși că ele își pierd mult din forță prin faptul 
că „doctrina pitagoreică se află la baza fenomenului”. 

Orice propoziție a lui Pitagora, ca de altfel și majoritatea 
maximelor antice, are o dublă semnificație; şi, în vreme ce aceasta 
(maxima) avea un sens fizic ocult, exprimat literal prin cuvintele 
pe care le conţine, totodată întruchipa și un precept moral, care 
este explicat de lamblichos în cartea sa Life of Pythagoras. Această 
frază, „Nu umbla cu sabia în foc”, este cel de-al nouklea simbol 
din Protreptica acestui neo-platonist. „Acest simbol îndeamnă la 
prudență.” El sugerează „precauția de a nu opune cuvinte ascutite 
unui om plin de foc şi mânie -să nu te lupți cu el... deoarece adesea 
prin cuvinte nepoliticoase vei agita și perturba un om ignorant 
și vei suferi tu însuți... Heraclit mărturiseşte şi el cu privire la 
adevărul acestui simbol: „este dificil să te lupţi cu mânie, deoarece 
lupta trebuie să izbăvească Sufletul. Şi este foarte adevărat. Căci 
mulți, dând curs mâniei, şi-au înrăutățit condiţia sufletului, şi au 
făcut ca moartea să fie preferabilă vieții. Însă, stăpânindu-ți limba 
și tina tăcut, vei face din discordie să rezulte prietenie, baa sau 
mânia fiind stins, iar tu personal nu vei apărea ca fiind lipsit de 
înțelepciune.” + 

Uneori am avut dubii; am pus la îndoială impartialitatea 
propriei noastre judecăți, capacitatea noastră de a oferi o critică 
respectuoasă muncii unor giganți, cum sunt filozofii nostri 
moderni - Tyndall, Huxley, Spencer, Carpenter și câțiva alţii. În 
iubirea noastră exagerată pentru „oamenii de demult” - înţelepţi 
cra —, ne-a fost mereu frică să nu încălcăm frontierele justiţiei si 
să nu refuzăm să le recunoaștem meritele celor care le au. Gradat 
această temere firească a cedat în fața unei confirmări neaşteptate. 
Am descoperit că noi nu eram altceva decât ecoul slab al opä 
publice, care, deși suprimată, şi-a găsit uneori alinarea în articole 
competente răspândite prin ziarele periodice din ţară. Un astfel de 
articol poate fi găsit în National Quarterly Review, din Decembrie 
1875, intitulat Filozofii noştri senzaționali din ziua de azi. Este ii 

articol foarte serios, care analizează în mod neînfricat afirmaţiile 
mai multor savanţi ai noştri, care pretind că au făcut noi descoperiri 
cu privire la natura materiei, la sufletul uman, la minte, la Univers 
şi la originea acestuia etc. „Lumea religioasă a tresărit puternic”, 
începesăspună autorul, „șia fostnu puțin emoționată de afirmaţiile 
unor oameni ca Spencer, Tyndall, Huxley, Proctor și alți câţiva din 
aceeași şcoală.” Deși admițând cu voioșie cât de mult le datorează 
ştiinţa fiecăruia dintre acești domni, autorul neagă totuși „cu cea 
mai mare insistență” faptul că ei au făcut vreo descoperire. Nu 
este nimic nou în speculaţiile lor, chiar şi în cele mai avansate 
dintre ele; nimic care să nu fi fost ştiut și predat, într-o formă sau 
alta, cu mii de ani în urmă. El nu spune că acești savanţi „şi-au 
emis teoriile ca fiind propriile lor descoperiri, ci doar că lasă să 
se presupună aceasta, iar ziarele fac restul... Publicul, care nu are 
nici timpul și nici înclinația să examineze faptele, adoptă crezul 
ziarelor... şi se întreabă ce-o să urmeze!... Presupușii inițiatorii 
ai acestui gen de teorii senzaţionale sunt asaltați în ziare. Unii 
dintre acești savanți nesuferiţi se apără, însă nu ne putem aminti 
nicio singură dată în care vreunul dintre ei să fi spus cu candoare: 
«Domnilor, nu fiţi supăraţi pe noi; noi nu facem altceva decât să 
renovăm poveşti care sunt aproape la 
fel de vechi ca munţii.»” Acesta ar fi 
fost simplul adevăr; „însă nici chiar 
savanții şi filozofii”, adaugă autorul, 
„nu rezistă întotdeauna slăbiciunii 
de a încuraja orice noţiune care li 
se pare că le-ar putea asigura un loc 
printre Nemuritori”.** 
Huxley, Tyndall şi chiar şi 
Spencer au devenit în ultima vreme 
marile oracole, „papii infailibili” 


Herbert Spencer 

în domeniul dogmelor protoplasmei, moleculelor, formelor 
primordiale și atomilor. Au cules mai mulţi lauri pentru marile lor 
descoperiri decât numărul firelor de păr de pe cap ale lui Lucrețiu 
Cicero, Plutarh și Seneca la un loc. Cu toate acestea, lucrările a ceată 
din urmă abundă de idei despre protoplasmă, forme primordiale 
etc., ca să nu mai vorbim de atomi, ceea ce a şi făcut ca Democrit 
să fie numit filozoful atomic. În aceeaşi Recenzie descoperim această 
denunțare foarte surprinzătoare: 

„Cine dintre cei necunoscători nu a fostuluit, chiar în ultimul an, de 
rezultatele minunate obţinute cu ajutorul oxigenului? Ce sedatie au 
creat Tyndall și Huxley proclamând, în propriul lor mod ingenios 
oracular, chiar acele doctrine pe care tocmai le-am citat din Liebigi 
Și totuși, încă din anul 1840, profesorul Lyon Playfair a tradus în 
engleză lucrările cele mai «avansate» ale baronului Liebig.” 

„O altă rostire recentă”, spune el, „care a uimit un număr 
mare de persoane inocente și pioase, este aceea că fiecare gând pe 
care îl exprimăm sau urmărim să-l exprimăm, produce o anumită 
modificare extraordinară în substanţa creierului. Însă, pentru a 
afla aceasta și multe altele de acest gen, filozofii noștri nu trebuiau 
decât să consulte cărțile baronului Liebig. Astfel, spre exemplu, acel 
savant proclama: „Fiziologia are suficiente fundamente decisive 
pentru a susţine ideea că fiecare gând, fiecare senzație este însoțită de 
o modificare în compoziția substanței creierului, precum și faptul 
că fiecare mișcare, fiecare manifestare a forţei este rezultatul unei 
transformări a structurii sau a substanţei sale.”% 

Astfel, pe tot parcursul conferințelor senzaţionale ale lui 
Tyndall, putem regăsi, aproape pagină cu pagină, toate speculaţiile 
lui Liebig, întrețesute ici și colo cu viziunile și mai timpurii ale lui 
Democrit și ale altor filozofi păgâni. Un talmeș-balmeş de ipoteze 
vechi, ridicate de marea autoritate a zilei la rangul de idei cvasi- 


+5 Ibid., p. 94 
+6 Force and Matter, p. 151 

demonstrate și expuse cu acea frazeologie patetică, pitorească, 
afabilă și palpitant-elocventă, care îi este atât de caracteristică. 

În plus, acelaşi cronicar arată că multe idei identice și materiale 
necesare pentru a demonstra marile descoperiri ale lui Tyndall 
şi Huxley sunt prezente în lucrările doctorului Joseph Priestley, 
autorul cărţii Disquisitions on Matter and Spirit, şi chiar și în lucrarea 
Philosophy of History a lui Herder. 

„Priestley”, adaugă autorul, „nu a fost molestat de guvern, 
pentru simplul fapt că nu avea nicio ambiţie de a deveni faimos 
prin proclamarea de pe acoperișuri a viziunilor sale atee. Acest 
filozof... a fost autorul a circa 80 de volume, și descoperitorul 
oxigenului.” În aceste lucrări „el lansează anumite idei identice cu 
cele care au fost declarate atât de «senzaţionale», de «temerare» 
etc., și atribuite filozofilor noştri din ziua de azi.” 

„Cititorii“, continuă el, „îşi amintesc ce senzaţie a fost creată 
de afirmaţiile unora dintre filozofii noștri moderni cu privire la 
originea și natura ideilor, însă acele afirmaţii, ca și altele care le-au 
precedat și le-au urmat, nu conţin nimic nou.” „O idee”, spune 
Plutarh, „este o ființă imaterială, care nu are nicio subzistență 

prin ea însăși, ci dă o configurație și o formă materiei fără de 
formă, devenind cauza manifestării ei” (De Placitio Philosophorum). 
Cu adevărat, niciun ateu modern, aici fiind inclus şi dl Huxley, 
nu-l poate întrece pe Epicur în materialism; el nu poate decât să-l 
imite. Şi ce este „protoplasma” sa dacă nu o reluare a speculațiilor 
svabhavika-ilor sau panteiștilor hinduși, care afirmă că toate 
lucrurile, zeii, oamenii și animalele se nasc din Svabhava sau propria 
lor natură?% În ceea ce-l privește pe Epicur, iată ce cuvinte îi pune 
Lucrețiu în gură: „Sufletul, astfel produs, trebuie să fie material, 
deoarece îi putem urmări descendența dintr-o sursă materială; 
deoarece el există, și există singur într-un sistem material, este 
hrănit cu hrană materială, creşte odată cu trupul, devine matur 


47 Burnouf, Introduction, p. 118 

odată cu maturizarea lui, slăbește odată cu șubrezirea lui, şi deci 
prin urmare, fie că aparţine omului sau animalului, trebuie să 
moară odată cu moartea acestuia.” 

Cu toate acestea, îi reamintim cititorului că Epicur vorbește 
aici despre Sufletul Astral, şi nu despre Spiritul Divin. Totuşi, 
dacă înțelegem corect cele de mai sus, „protoplasma de berbec” a 
dl Huxley are o origine foarte străveche, locul său de naștere fiind 
Atena, iar leagănul său, creierul bătrânului Epicur. 

In plus, cu toate acestea, pentru a nu fi greşit înțeleşi sau găsiți 
vinovaţi de a fi depreciat munca oricăruia dintre savanții noştri, 
ne încheiem eseul remarcând: „Nu dorim decât să arătăm că, 
cel puțin, acea parte a publicului care se consideră inteligent şi 
luminat ar trebui să-și cultive memoria sau să-și amintească de 
gânditorii «avansați» ai trecutului mult mai bine decât o face. În 
special ar trebui să facă aceasta cei care, fie de la catedră, fie de la 
estradă sau amvon, își asumă să-i înveţe pe toţi cei ce doresc să fie 
instruiți de ei. Astfel ar exista mult mai puţine concepții lipsite de 
fundament, mult mai puţin șarlatanism, şi de asemenea, mult mai 
puţin plagiat decât există.”%5 

Cudworth are dreptate când spune că cea mai mare ignoranță 
de care atoteunoscătorii noștri moderni îi acuză pe antici este 
credința acestora în nemurirea Sufletului. La fel ca vechiul 
sceptic din Grecia, savanților noștri — pentru a folosi o expresie 
a aceluiași dr. Cudworth -— le este frică de faptul că, dacă admit 
existența spiritelor şi a fantomelor vor trebui să-L admită și 
pe Dumnezeu; și nu există niciun lucru prea absurd, adaugă 
el, pe care ei să nu-l presupună pentru a elimina existenţa lui 
Dumnezeu din ecuaţie. Marea majoritate a materialiștilor antici, 
sceptici așa cum ni se par acum, gândeau altfel, şi Epicur, care 
respingea nemurirea Sufletului, totuşi credea într-un Dumnezeu, 
iar Democrit recunoștea pe deplin realitatea fantomelor. Credinţa 


** The National Quarterly Review, dec., 1875, p. 9 

în preexistența Spiritului uman și în puterile sale dumnezeieșşti 
se regăsește la aproape toți înțelepții din vechime. Magii din 
Babilon şi din Persia au fondat pe aceasta doctrina machagistia-ei 
lor. Oracolele caldeene, despre care Pletho și Psellus au vorbit atât 
de mult, au explicat și amplificat mărturia lor în mod constant. 
Zoroastru, Pitagora, Epicarmos, Empedocle, Kebes, Euripide, 
Platon, Euclid, Philo, Boehius, Virgiliu, Marcus Cicero, Plotin, 
lamblichos, Proclus, Psellus, Synesius, Origene şi, în cele din 
urmă, Aristotel însuşi, departe de a nega nemurirea noastră, o 
susțin răspicat. La fel precum Cardon și Pompanatius, „care nu 
erau prieteni ai nemuririi Sufletului”, după cum spune Henry 
More, „Aristotel concluzionează și el în mod expres că sufletul 
rațional este o ființă distinctă de Sufletul Lumii, deși are aceeași 
esenţă”, și că, „într-adevăr, preexistă înainte de a intra în trup. = 

Au trecut ani buni de când contele Joseph de Maistre a scris 
o frază care, deşi era adecvată epocii lui Voltaire, în care acesta 
a trăit, se aplică cu şi mai multă justiție perioadei noastre de 
scepticism deplin. „Am auzit”, scrie acest bărbat eminent, „am 
auzit şi am citit mii de glume bune pe tema ignoranței anticilor, 
care vedeau întotdeauna spirite peste tot; eu consider că suntem 
mult mai imbecili decât strămoșii noștri prin faptul că astăzi nu 


percepem niciunul, nicăieri, niciodată.”4% 


15 De Anima, cartea I, cap. 3 
10 De Maistre, Soirées de St. Petersburg 

